
Plotin — Opere 

REALITATEA ESENŢIALĂ, DEŞI ESTE UNA ŞI ACEEAŞI, 

ESTE TOTODATĂ PREZENTĂ PRETUTINDENI 

ÎN ÎNTREGUL SĂU (I şi II) — 22, VI.4; 23, VI.5 . 63 

CEL CARE ESTE MAI PRESUS DE REALITATE 

NU GÂNDEŞTE. CINE ESTE CEL CARE GÂNDEŞTE ÎN PRIMĂ 

INSTANŢĂ ŞI CINE ESTE CEL CARE GÂNDEŞTE 

ÎN A DOUA INSTANŢĂ? — 24,V,6.115 

DESPRE CEEA CE EXISTĂ ÎN VIRTUALITATE ŞI 

CEEA CE EXISTĂ ÎN ACTUALIZARE-25,11.5 . 125 

DESPRE NON-AFECTABILITATEA 

INCORPORALELOR — 26,111.6.137 

DIFICULTĂŢI PRIVITOARE LA SUFLET 

(I, II şi III) — 27JV.3; 28,IV.4; 29,IV.5.177 

DESPRE UNIVERS 

(I,II,III,IV)-30,111.8; 31,V.8; 32,V.5; 33,11.9.311 

CUPRINS 


DESPRE NUMERE— 34,VI.6.417 

DESPRE VEDERE, SAU CUM SE FACE CÂ OBIECTELE 
VĂZUTE DE LA DISTANŢĂ PAR MICI ? — 35,11.8 . 449 

OARE FERICIREA SE ADAUGĂ ODATĂ CU CURGEREA 
TIMPULUI?-36,1.5 . 455 

DESPRE AMESTECUL COMPLET — 37,11.7 . 463 








....Acolo Soarele este totalitatea stelelor, şi 
invers, fiecare stea este un soare şi toate sunt 


soare. 


(Plotin) 


... dacă ceva participă la Tot, trebuie să 
participe prin toată puterea întregului la El, 
care nu este întru nimic afectat, adică nici 
nu resimte ceva, nici nu este divizat. 

(Plotin) 

Totul se mişcă şi este conţinut în El, dar 
fără nici o acţiune a celorlalte făpturi asupra 
Lui... 


(Isaac Newton) 



Lămuriri preliminare 
si studiu 

A. TABELE DE CORESPONDENŢĂ A 
TRATATELOR LUI PLOTIN 

L Ordinea cronologică — Ordinea după Enneade 


Cron. 

Enn. 

Cron. 

Enn. 

1 

1.6 

29 

IV.5 

2 

IV.7 

30 

III.8 

3 

III.l 

31 

V.8 

4 

IV.2 

32 

V.5 

5 

V.9 

33 

II.9 

6 

IV.8 

34 

VIA 

7 

V.4 

35 

II.8 

8 

IV.9 

36 

1.5 

9 

VI.9 

37 

II.7 

10 

V.l 

38 

VI.7 

11 

V.2 

39 

VI.8 

12 

II.4 

40 

II.l 

13 

III.9 

41 

IV.6 

14 

II.2 

42 

VI.l 

15 

III.4 

43 

VI.2 

16 

1.9 

44 

VI.3 

17 

II.6 

45 

III.7 

18 

V.7 

46 

1.4 

19 

1.2 

47 

III.2 

20 

1.3 

48 

III.3 

21 

IV. I 1 

49 

V.3 

22 

VI.4 

50 

III.5 

23 

VI.5 

51 

1.8 

24 

V.6 

52 

II.3 

25 

II .5 

53 

1.1 

26 

II 1.6 

54 

1.7 

27 

IV.3 



28 

IV.4 



Ordinea după Enneade 

— Ordinea 

cronolog: 

Enn. 

Cron. 

Enn. 

Cron. 

El 

53 

II. 1 

40 

L2 

19 

II.2 

14 

L3 

20 

II.3 

52 

E4 

46 

II.4 

12 

L5 

36 

II.5 

25 

1.6 

1 

II.6 

17 

1.7 

54 

II.7 

37 

E8 

51 

II.8 

35 

1.9 

16 

II.9 

33 

Enn. 

Cron. 

Enn. 

Cron. 

III.l 

3 

IV. 1 

21 

IIE2 

47 

IV.2 

4 

III.3 

48 

IV.3 

27 

III.4 

15 

IV.4 

28 

III.5 

50 

IV.5 

29 

II 1.6 

26 

IV.6 

41 

III.7 

45 

IV. 7 

2 

III. 8 

30 

IV.8 

6 

III.9 

13 

IV. 9 

8 


1 Urmând o sugestie a lui E. Brehier, acest tratat foarte scurt a 
fost înglobat de mine în tratatul 73,111.9, căruia îi aparţinea iniţial, 
ca un al 10-lea capitol al acestuia. Pentru a nu crea confuzii, am 
menţinut numerotarea cronologică a tratatelor, chiar dacă, în această 
ediţie, locul 21 este gol. V. LPIF§D,2 şi 73,111.9, nota introductivă, 
voi. 1, p. 373. 

Enn. 

Cron. 

Enn. 

Cron. 

V.l 

10 

VI.1 

42 

V.2 

11 

VI.2 

43 

V.3 

49 

VIA 

44 

V.4 

7 

VIA 

22 

V.5 

32 

VIA 

23 

V.6 

24 

VI.6 

34 

V.7 

18 

VI.7 

38 

V.8 

31 

VI.8 

39 

V.9 

5 

VI.9 

9 


B. ABREVIERI ŞI TRIMITERI 

('CP = The Cambridge Companion to Plotinus, edited by 
Lloyd P. Gerson, Cambridge University Press, 1999. 

CHLG = The Cambridge History of Later Greek and Early 
Medieval Philosophy, Cambridge, 1967,1970. 

IIS1 = Plotini Opera, ed. P. Henry- H.-R. Schwyzer, Paris- 
Bruxelles, 1951-1973 („editio maior"). 

- HS2 = Plotini Opera, ed. P. Henry- H.-R. Schwyzer, Oxford, 
1964-1982 („editio minor"). 

LPA = „Lămuriri preliminare şi studiu: « Artizanul, Artistul 
şi Arhetipul » ( Plotin — Opere, voi. II). 

LPIF - „Lămuriri preliminare şi interpretare la filosofia lui 
Plotin" ( Plotin — Opere, voi. I, Bucureşti, Humanitas, 2003). 

OD - Ontologie et dialogue. Melanges en Hommage a Pierre 
Aubenque, Paris, 2000. 

PA = Plotinus, The Enneads, ed. A.H. Armstrong, Loeb 
Classical Library, 1966-1988. 

PB = Plotin — Les Enneades, Paris, 1924-1938, „Les Belles- 
Lettres", texte etabli et traduit par Emile Brehier. 

PE - Plotin — Enneade I, II, ediţie bilingvă, traducere şi 
comentarii de Vasile Rus, Liliana Peculea, Marilena Vlad, 
Alexander Baumgarten, Gabriel Chindea, cu o introducere 
de Vasile Muscă, Bucureşti, IRI, 2003. 

PH = Plotins Schriften, ed. Harder, Beutler, Theiler, Hamburg, 
1971. 

PO = Platon — Opere, Editura Ştiinţifică, Bucureşti, ediţie în¬ 
grijită de Petru Creţia şi Constantin Noica. 

PWRE - Pauly-Wissova Real-Encyclopaedie der Altertumswis- 
senschaft, Stuttgart, 1951. 

TP = Traditions of Platonism. Essays in honour of John Dillon, 
Ashgate, 1999. 

VP = Porfir, Despre viaţa lui Plotin şi ordinea scrierilor sale. 

- Ediţia de faţă prezintă traducerea scrierilor lui Plotin dis¬ 
puse în ordine cronologică, conform listei întocmite de Porfir 
(v. LPIF§D). Corespondenţa dintre ordinea cronologică şi cea 
sistematică (după Enneade) şi invers apare în cele două tabele 
de mai sus (v. LPIF§A). 

- în cuprinsul LPIF, LPA şi al notelor, o indicaţie precum 
33 II. 9, 2 se va citi: Tratatul al 33-lea în ordine cronologică, 
prezent în Enneada a 2-a, nr. 9, capitolul 2. Numele lui Plotin 
nu mai este menţionat. 

- O abreviere precum VP, 4 se va citi: Porfir, Despre viaţa 
lui Plotin şi ordinea scrierilor sale, capitolul 4. Numele lui Porfir 
nu mai este menţionat. 

- Numele operelor lui Platon sunt citate conform modu¬ 
lui şi transliterării intrate în uz la noi prin PO: de exemplu: 
Phaidros, Theaitetos etc., după care urmează indicaţia locului 
după numerotarea tradiţională (Stephanus). Nu mai este in¬ 
dicat numele autorului. Când, în cazul unor citate platonice, 
nu mai există alte indicaţii, înseamnă că am retradus eu însumi 
pasajul respectiv pentru a-1 aduce mai în acord cu sensul pre¬ 
supus de Plotin. 

- Referinţele la Metafizica lui Aristotel se fac în modul ur¬ 
mător, ex: Met. A, 7, 1072b, 391, fără indicaţia autorului, ceea 
ce se va citi: Aristotel, Metafizica, Cartea a XITa (Lambda), capi¬ 
tolul 7, numerotarea tradiţională (Bekker) 1072b, pagina 391 
în Aristotel - Metafizica, Bucureşti, Humanitas 2001, (tradu¬ 
cere, comentarii şi note de Andrei Cornea). Dacă lipseşte indi- 

. .Hi.i paginii înseamnă că am retradus pasajul citat de Plotin 
pentru a-1 pune mai în acord cu sensul presupus de el. 

Celelalte referinţe antice sau moderne sunt date în for¬ 
ma uzuală în lucrările de specialitate. 

Cuvintele inserate între // sunt adăugate de mine, pen- 
11 u completarea sensului unui text tradus. Parantezele rotunde 
() din textul tradus aparţin autorului. Porţiunile de text plo¬ 
ii nian între [ ] sunt considerate neautentice de majoritatea edi- 
i orilor. între <> apar sintagme greceşti. 

- în cuprinsul traducerii, redarea unor cuvinte sau pasaje 
în cursive constituie sublinierea mea. 

- Pasajele între ghilimele sunt citate sau parafraze inserate 
de autorul însuşi în textul său. 

- Am marcat prin majuscule termenii „Unu“, „Intelect", 
„Suflet", „Formă" (când are sensul platonician), şi în plus „Ma¬ 
terie" (când are sensul de „materia sensibilă absolută", care, 
la Plotin are o valoare „ipostatică", fiind situată „mai prejos 
de Fiinţă").V. LPIF§H.7,3 şi §G,3. De asemenea, am scris cu 
majuscule „Acolo" şi „Aici" când aceste adverbe se referă la 
lumea inteligibilă, respectiv la lumea senzorială, v. 
LPIF§H.2,1 şi §G,3, ca şi termenul „Fiinţă", atunci când prin 
el am tradus pe oikrioc. 

- O problemă a reprezentat-o transliterarea numelor pro¬ 
prii. Am adoptat regula (extrem de imprecisă, fireşte), admisă 
în general la noi, de a româniza numele proprii greceşti mai 
cunoscute şi de a translitera numele mai puţin cunoscute. Am 
scris, în consecinţă, Plotin, Porfir, Aristotel, Pitagora, Socrate 
etc., urmând regula consacrată deja de PO. Pentru dialogurile 
lui Platon, am folosit formele greceşti Phaidros, Phaidon etc. 
promovate de aceeaşi ediţie. Pentru unele nume puţin cunos¬ 
cute, ale unor personalităţi din epoca imperială, a trebuit să 
decid între redarea formei latine, sau transliterarea celei greceşti 
a numelui autorului respectiv. Chestiunea e relevantă întrucât 
unele dintre aceste nume sunt latineşti, dar purtătorii lor aparţin 
literaturii şi filozofiei elenice. Am optat, în aceste cazuri, 

pentru formele greceşti, şi am scris Numenios, Moderatos, 
Longinos, Albinos. Am scris, în schimb, Gordianus sau 
Gallienus (împăraţi romani). 


C. NOTĂ LA VOLUMUL II 

1. Aşa cum am menţionat deja, prezenta traducere a fost 
făcută după textul grecesc stabilit de PA (care reia în general 
pe HS2). Am aşezat tratatele lui Plotin în ordinea cronologi¬ 
că consemnată de Porfir (VP, 4-6), căreia însă el i-a preferat 
o dispunere (pseudo-) sistematică (v. LPIF§D,2). Volumul de 
faţă cuprinde 16 tratate, dintre care însă mai multe au rezul¬ 
tat din spargerea, în ediţia Porfir (Enneadele), a unor lucrări 
concepute ca opere unitare, deoarece Porfir dorea să obţină 
6x9 = 54 de tratate. Toate cele 16 tratate au fost scrise în perioa¬ 
da celor şase ani de după 263, când Porfir e în preajma lui 
Plotin. Avantajul acestei dispuneri cronologice îmi pare evi¬ 
dent: de exemplu, tratatele 30,111.8, 31,V.8,32, V.5,33,11.9 for¬ 
mau o operă unitară pe care Porfir a tăiat-o în patru părţi pe 
care le-a distribuit în trei Enneade diferite. Or, în prezenta tra¬ 
ducere, această operă de mari dimensiuni, pe care mi-am per¬ 
mis să o intitulez „Despre Univers" (şi a cărei temă principală 
o reprezintă polemica cu medio-platoniştii şi gnosticii plato¬ 
nizanţi) poate fi citită ca un text unitar. Fireşte că am marcat 
în asemenea cazuri începutul fiecărei părţi (tratat individual). 

2. După apariţia primului volum Plotin — Opere, Bucu¬ 
reşti, Humanitas, 2003, un colectiv de la Cluj a publicat pri¬ 
mul volum aparţinând unei alte traduceri româneşti, organizată 
pe formula tradiţională a Enneadelor, precedată de Viaţa lui 
Plotin a lui Porfir, şi însoţită de textul grec, reprodus după HS2. 
[Plotin — Enneade /,//, ediţie bilingvă, traducere şi comen¬ 
tarii de Vasile Rus, Liliana Peculea, Marilena Vlad, Alexander 
Baumgarten, Gabriel Chindea, Bucureşti, IRI, 2003.) 

3. Studiul pe care l-am adăugat intitulat „Artizanul, Artistul 
şi Arhetipul" depăşeşte într-o anumită măsură problematica 
strict circumscrisă a filozofiei lui Plotin. Dar oare există aşa 
ceva ? Dacă cititorul va fi de acord că nu, cred că respectivul 
studiu nu e nelalocul lui în cuprinsul acestui volum. 

4. Opţiunile mele pentru redarea în română a principalelor 
concepte plotmiene nu s-au modificat faţă de primul volum. 
Le reamintesc: 

- xo ev . Existau două variante posibile: „Unu" (gen.dat. 
„lui Unu") şi „Unul" (gen.dat. „Unului"). Am optat pentru 
cea de-a doua variantă, ca să sugerez că „Unul" nu este un 
nume propriu, precum Zeus, Iahve sau chiar Dumnezeu, deoa¬ 
rece Principiul, la Plotin, nu este o persoană ca în tradiţia 
iudeo-creştină. Am folosit totuşi majuscula când referirea este 
la Principiu. Mai trebuie reţinut că, în general, „Unul" este neu¬ 
tru, deşi se întâmplă — ceva mai rar — ca, pentru a-1 desem¬ 
na, Plotin să folosească şi pronumele demonstrativ masculin. 
Uneori, am scris „unu" cu minusculă când referirea este la o 
unitate inferioară Unului. 

- ekeivo, auto. Când trimit la Unul, am scris aceste pronu¬ 
me de gen neutru cu majusculă: „Acela", „El". 

- vouq. Traducerea numelui celei de-a doua ipostaze plo- 
tiniene i-a pus pe traducători în faţa unor dificultăţi insolu¬ 
bile. In franceză, s-au folosit variantele „ Intellect ", „Intelligence “ 
şi „ Esprit ", în engleză, s-a preferat „Intellect", în germană — 
„Geist". Dificultatea este dată de faptul că vouq înseamnă la 
Plotin gândirea intuitivă, supra-raţională, care nu deliberează, 
nu utilizează raţionamentele, deşi nu contrariază rezultatul 
acestor raţionamente, dacă ele sunt corecte, sens pe care nici 
„Intelect", nici „Inteligenţă" nu-1 posedă. Dimpotrivă, „gândi¬ 
rea discursivă" bazată pe raţionamente, este numită de Plotin 
(urmând modelul platonic din Republica, 511 d) St&vota sau 
Ăoytopoq. Din acest punct de vedere, varianta „Spirit" ar fi fost 
mai convenabilă. Eu însumi, în traducerea tratatului 1, 1.6 din 
1987, am folosit termenul „Spirit". (Traducătorii lui PE, ur¬ 
mând exemplul lui Brehier, utilizează „Inteligenţă", dar pe 

alocuri (de ex. I, 3, 5) şi „Intelect".) Dezavantajul lui „Spirit" 
este că nu se înrudeşte etimologic cu „inteligibil" care redă pe 
votţiov, şi că, deci, nu poate fi pus în relaţie cu sintagma Koopoţ 
voTŢtoi;, „Univers inteligibil" — un echivalent, la Plotin, pen¬ 
tru vouţ. Apoi „Spirit" are o conotaţie creştină, traducând, în 
textele creştine, pe nveuţia, concept cu care vouc;- ul plotinian 
nu are nimic de-a face. Am optat până la urmă, nu fără ezitări, 
pentru „Intelect", cu majusculă, cu toate dezavantajele exis¬ 
tente şi sperând că cititorul va face diferenţa între „Intelect" 
la Plotin şi ceea ce în mod uzual se numeşte „intelect". In fine, 
„Intelect" este de genul masculin, ca şi vout;, ceea ce nu este 
lipsit de importanţă în anumite cazuri. 

- t|n)xn : „Suflet" (de asemenea cu majusculă, pentru a indi¬ 
ca dimensiunea de „ipostază" a sa). Aici dificultatea este de 
altă natură şi specifică limbii române: \|roxn este în greacă de 
genul feminin (ca şi „âme" în franceză sau „Seele" în germană), 
ceea ce explică de ce Plotin poate s-o considere pe Afrodita 
ca fiind un simbol al Sufletului. In situaţiile când femininul e 
obligatoriu pentru sens, am tradus pe t|n)xn prin „natura 
Sufletului". 

- eket, evtoct>0oc: „Acolo", „Aici", cu majuscule, când 
desemnează lumea inteligibilului, respectiv lumea sensibilului. 

- to ov, toc ovtoc, eotî, Etvat: aceste forme participiale şi ver¬ 
bale ale verbului „a fi" aveau, în filozofia platoniciană de 
dinainte de Plotin, două sensuri principale: în sens larg se refe¬ 
reau la întreaga existenţă, participiile putând fi traduse prin 
„existente", „lucruri" etc. ;în sens mai restrâns, se refereau la 
„existenţa sau realitatea autentică", adică la „lumea inteligi¬ 
bilului", numită uneori şi toc ovtcoi; ovtoc („Realitatea reală") 
şi opusă devenirii. Aceste sensuri se păstrează la Plotin, uneori 
însă cu o corecţie esenţială, după părerea mea: to ov, toc ovtoc 
se referă în principal la existenţa predicabilă, relaţionată, mul¬ 
tiplă — adică la ceea ce în „Interpretare" am numit „Realitate", 
excluzând Unul, care la Plotin este Existenţa absolută, non- 
relaţionată, nepredicabilă şi lipsită de predicate, şi care este 
etiekeivoc tot) ovtoi;, „mai presus de Realitate" (LPIF§H,5,2). 
Prin urmare, de obicei am tradus to ov, toc ovtoc prin „ceea- 

i c este /ceva/, „cele-ce-sunt /ceva/“ pentru a arăta ca verbul 
,,.i li“ este folosit (şi) copulativ şi că avem de-a face cu exis- 
icnic care „sunt ceva', adică au predicate şi esenţe, spre deose¬ 
bire de Unul, dar şi de Materia primordială, care, ambele, sunt 
existenţe nerelaţionabile (LPIF§H,7,3). Alteori, am folosit pen¬ 
ii u toc ovtcc termenul generic „lucruri", „realităţi" sau „Rea¬ 
litate", pentru a da textului românesc mai multă cursivitate. 

- ouena, tradus de regulă prin „Fiinţă"; desemnează, înce¬ 
pând cu Aristotel, o existenţă autonomă, determinată — arată 
ce anume este în mod fundamental un subiect în separare de 
proprietăţile accidentale sau contextuale. Scolastica latină a 
tradus acest termen aristotelic prin „substantia", ceea ce a făcut 
ca, în multe traduceri moderne din Aristotel, să folosească echi¬ 
valente pentru „substanţă". în traducerea mea la Metafizica, 
Bucureşti, Humanitas, 2001, am tradus pe ouoîa de asemenea 
prin „Fiinţă", deoarece, în limbile moderne, „substanţă" (sub- 
stance, Substanz etc.) a căpătat adesea o conotaţie „chimică" 
şi nu mai este foarte uşor de distins de termenul „materie". 
La Plotin, ouoîa se referă mai ales la realităţile din Intelect — 
cele care constituie „Realitatea autentică" — xa ovxax; ovxa. 
Redarea lui ouoîa prin „Fiinţă" are şi avantajul, deloc de negli¬ 
jat, al conotaţiei vitaliste a cuvântului românesc „fiinţă". Or, 
la Plotin ouoîa este în mod esenţial Vie, aşa cum Intelectul care 
este în mod esenţial III. 8,10; 3 /,V. 8,5. De f apt, încă la Aristotel 
ouoîa se referă adesea, în sensul prim mai ales, la „fiinţa vie" 
sau naturală, la vieţuitoare. Vezi, Categoriile, 5; Metafizica, 
Z, 7, p. 236; Despre suflet, II, 1. în acest caz, traducerea „con¬ 
venţională" a lui ouoîa prin „substanţă" (aşa cum procedează) 
„omoară" conceptul. 

- eî5o<;: redat prin „Formă" când are sensul platonician de 
model transcendent al lucrurilor sensibile; redat prin „formă" 
când are mai curând sensul aristotelician de configuraţie ima¬ 
nentă lucrurilor sensibile. Distincţia nu este întotdeauna lesne 
de făcut. 

- evepyeta: concept aristotelic, desemnând existenţa defi¬ 
nită, extrem de utilizat de Plotin. Acesta însă îi dezvoltă sen¬ 
sul, distingând două evepyetat în cadrul generării ipostazelor 

una din cealaltă — cea dintâi „a Fiinţei ", şi cea de-a doua exte¬ 
rioară Fiinţei. V.§H.4,2 şi 6,1. Am tradus prin „actualizare", 
„activitate", „manifestare". 

- Suvocpti;: concept ce face pandant, la Aristotel, lui EVEpyeux. 
înseamnă la Stagirit „virtualitate" sau „posibilitate" şi desem¬ 
nează existenţa indefinită, indeterminată. La Aristotel şi în 
întreaga filozofie care-i urmează, Suvapu; este inferioară lui 
Evepyeux. Plotin modifică această situaţie distingând, după păre¬ 
rea mea, trei tipuri de Suvapiţ: una echivalentă conceptului 
aristotelic, inferioară axiologic lui evepyeux, specifică lumii sen¬ 
zoriale ; cea de-a doua Suvocpu; asociată lumii Intelectului mai 
cu seamă (dar, într-o anumită măsură, şi Sufletului), care este, 
de fapt, o actualizare latentă; şi o a treia buvocpn;, superioară 
oricărei EVEpyEioc, caracteristică Unului. Dacă prima are sensul 
de „posibilitate" sau „virtualitate", cea de-a treia ar trebui 
tradusă mai curând prin „putere creatoare", iar pentru cea de-a 
doua am putea folosi termenul de „latenţă". (Cuvântul are toate 
sensurile în greacă.) V. §H,5,6. în lipsa unui termen românesc 
care să exprime polisemantismul lui Suvocpu;, am utilizat, după 
caz, termenul mai adecvat. 

- ^oyoţ : atunci când acest termen, extrem de polisemie în 
greacă, are un sens specific plotinian (şi nu înseamnă „sens", 
„discurs", „argument", „raport" etc. îl traducem prin „raţiune 
formatoare". 

Alte opţiuni de traducere sunt explicate în note. 

- E7t£KEtV(X Am tradus acest cuvânt care la Plotin, după 
Platon — Republica, 509b, califică transcendenţa absolută a 
Unului, prin „mai presus de...“ (Fiinţă, Realitate, Intelect etc.). 
în sens strict, ETtEKEtvcx înseamnă „dincolo de" (formulă prefe¬ 
rată de PE), dar sensul ierarhic, ascensional este extrem de 
important la Plotin şi cred că trebuie redat. Pentru Plotin Unul 
nu este pur şi simplu „dincolo de Fiinţă" <E7t£KEtva Tfţq 
ox>Giu.q>, ci este deopotrivă „dincolo şi peste Fiinţă", fiind Prin¬ 
cipiul şi izvorul din care aceasta „se scurge". 

Alte opţiuni de traducere sunt explicate în note. 

l). ARTIZANUL, ARTISTUL ŞI ARHETIPUL 

- O încercare de teo-cosmogonie comparată - 

1. In 1686, G.W. Leibniz scria o mică lucrare pe care o inti¬ 
tula Discours de Metaphysique, (tradusăîn româneşte sub titlul 
de Dizertaţie metafizică), adresată jansenistului Antoine 
Arnauld. 2 Această carte, în care consideraţiile metafizice, teo¬ 
logice dar şi de fizică se combină într-un mod spectaculos 
pentru omul secolului nostru, avea, în bună măsură, o ţintă 
polemică. Era vizată mai ales concepţia metafizică şi teologi¬ 
că a lui Descartes şi a cartezienilor. Astfel, unul dintre prin¬ 
cipalele reproşuri aduse de Leibniz acestora — pe care el îi 
numeşte „noii filozofi" — este că ei vor să alunge cu totul 
cauzele finale din fizică şi, în general, din cuprinsul naturii. 
Or, demersul respectiv i se pare lui Leibniz periculos pentru 
religie, deoarece astfel lucrurile ar arăta— scrie el — „ca şi cum 
Dumnezeu nu şi-ar propune nici un scop şi nici un bine în 
acţiunea lui, sau ca şi cum binele nu ar fi obiectul voinţei sale. 
In ce mă priveşte, eu cred, dimpotrivă, că aici trebuie căutat prin¬ 
cipiul tuturor existenţelor şi al legilor naturii, întrucât Dum¬ 
nezeu îşi propune întotdeauna ce este mai bun şi mai perfect. “ 3 

Pentru Leibniz, a-i atribui Universului numai un Creator, 
fără a-i da posibilitatea acestuia să fie şi o Providenţă care să edi¬ 
fice Universul urmărind un plan dedicat realizării maximului 
de bine cu putinţă, este contradictoriu şi fals: „Este lipsit de raţi¬ 
une să introduci o inteligenţă suverană, ordonatoare a lucrurilor, 
şi apoi, în loc să foloseşti înţelepciunea ei, să nu te serveşti decât 
de proprietăţile materiei la explicarea fenomenelor." 4 

Or, ajuns în acest punct al polemicii sale cu Descartes, 
Leibniz are sentimentul de „deja vu“ : într-adevăr, reproşul de 

2 G.W. Leibniz, Opere filozofice,v ol. I, (LO), traducere de C. Floru, 
studiu introductiv de Dan Bădărău, Bucureşti, 1972. O reeditare a 
Discours- ului, Leibniz, Dizertaţie metafizică, Bucureşti, 1996. 

3 LO, p. 93. 

4 LO, p. 94. 

„inconsecvenţă teleologică" pe care el îl aduce filozofului fran¬ 
cez, îl trimite la un celebru pasaj din Phaidon al lui Platon 5 , 
unde Socrate îl critica exact pentru acelaşi motiv pe Anaxagoras 
din Clazomene. încântat că descoperirea îi legitimează cumva 
propriul demers, Leibniz traduce liber lungul pasaj din Phaidon, 
îl inserează în Discours şi afirmă că reflecţiile lui Socrate „se 
acordă minunat cu părerile mele şi par făcute în chip expres 
împotriva filozofilor noştri prea materialişti" — adică a 
cartezienilor. 

într-adevăr, în pasajul respectiv, Socrate le istorisea discipo¬ 
lilor că, la un moment dat, se bucurase mult aflând că Anaxa¬ 
goras prespusese existenţa unui Intelect cosmic (vouţ). Bucurie 
motivată — gândea Socrate — căci „socoteam că, dacă lumea 
este opera unui intelect, totul este făcut în chipul cel mai per¬ 
fect care a fost cu putinţă". Dar imediat Socrate descoperă 
„inconsecvenţa teleologică": deşi Anaxagoras avusese buna 
inspiraţie să introducă un Intelect universal (vot*;), mai târziu, 
însă, el parcă uitase de el şi neglijase raţiunile finale în vede¬ 
rea cărora acest Intelect ar fi trebuit să creeze lumea nu altfel, 
ci aşa cum o vedem şi pentru care pricină, întâmplându-se totul 
astfel, lumea aceasta ar fi cea mai bună. „El nu mai vorbea de 
podoaba, nici de perfecţiunea lucrurilor, ci introducea anumite 
anumite materii eterice puţin verosimile" — spunea Socrate. 6 
Reproşul socratico-platonician a fost reluat cam în aceeaşi ter¬ 
meni şi de Aristotel (ceea ce cred că nu îi scăpase lui Leibniz) 
care spunea că „Anaxagoras se serveşte de Intelect ca de o 
maşină de scenă ca să explice facerea Universului; atunci când 
se afla la încurcătură, neştiind din ce cauză există, cu necesitate, 
lumea, aduce Intelectul într-ajutor. Dar în celelalte situaţii, vede 
drept raţiune a devenirii orice mai degrabă decât Intelectul" 7 . 


5 Platon, Phaidon, 97c-99d. 

6 Preiau pasajul tradus de Leibniz în versiunea românească, LO, 
pp. 96-98. 

7 Met., A,4, 985a, p.59. D e aici şi cunoscuta expresie „deus ex ma- 
china". Leibniz o foloseşte şi el într-o lucrare din 1695, Nou sistem 

Paralelismul apărut — Anaxagoras-Descartes, respectiv 
Platon-Leibniz — pare, într-adevăr, izbitor: precum Anaxa- 
goras odinioară, tot aşa şi Descartes presupusese un Intelect 
universal — pe Dumnezeu — pur şi separat de elementele mate¬ 
riale 8 , capabil să imprime un impuls iniţial Universului —o 
„cantitate de mişcare" (spunea Descartes) pe care o menţine 
apoi constantă. în continuare însă, din nou ca şi la Anaxagoras, 
şi la Descartes haosul primordial se organizează cumva de la 
sine, printr-o mişcare turbionară, şi devine ordine. Astfel 
Anaxagoras afirmase: „Când vouq a declanşat mişcarea, a 
început diferenţierea a tot ce fusese pus în mişcare..." Iar 
Descartes „îl acompaniază" în partea a V-a din Discours de la 
Methode, spunând că, după ce Dumnezeu a creat materia înzes¬ 
trată numai cu proprietăţi geometrice, cât şi legile naturii, „cea 
mai mare parte a materiei acestui haos trebuia, ca urmare a 
acestor legi, să se dispună şi să se aranjeze într-un anume fel 
încât să ajungă asemănătoare cu cerurile noastre" 9 . Or, atât la 
Anaxagoras, cât şi la Descartes, lumea nu a fost creată în chip 

privitor la natura substanţelor, unde scrie: „Pentru a rezolva pro¬ 
bleme însă nu e de ajuns să folosim cauza generală şi să introducem, 
cum se zice, Deum ex machina... în filozofie însă trebuie să ne stră¬ 
duim a găsi explicaţii raţionale, arătând modul în care lucrurile sunt 
executate de înţelepciunea divină potrivit naturii subiectului de care 
e vorba." (LO, p. 330). E evidentă sugestia de finalism. 

8 Aristotel, Despre Suflet, 1,2, 405b: „Singur Anaxagoras spune 
că Intelectul este neafectat şi că nu are nimic în comun cu celelalte 
lucruri." 

9 Discours de la Methode, V: e de notat că Descartes construieşte 
modelul său în mod explicit ca pe un model, bazat pe câteva ipoteze 
simple: „M-am hotărât să-i las pe toţi docţii la disputele lor şi să 
vorbesc numai despre ce s-ar întâmpla într-o lume nouă, dacă 
Dumnezeu ar crea undeva, în spaţii imaginare, destulă materie, ast¬ 
fel încât să obţină din ea un haos atât de confuz cât să poată fi închipuit 
de poeţi, şi dacă apoi n-ar face decât să-i ofere naturii concursul său 
obişnuit şi s-o lase să acţioneze potrivit legilor pe care le-a stabilit." 

deliberat în vederea unei finalităţi — aceea de a fi bună sau 
chiar cel mai bun Univers posibil — sau, dacă este totuşi ast¬ 
fel, nu se vede în mod manifest în ce fel luarea în considerare 
a cauzelor finale a intervenit în fiecare dintre etapele Creaţiei, 
cât şi în alcătuirea legilor naturii. De fapt lumea se creează sin¬ 
gură, odată ce dispune de impulsul originar şi de conservarea 
lui şi devine ceea ce este în virtutea legilor şi a proprietăţilor 
intrinseci ale materiei — care la Descartes sunt exclusiv pro¬ 
prietăţile sale geometrice. Lumea a fost făcută aşa cum o vedem 
în urma voinţei insondabile a lui Dumnezeu, dar de ce şi în ce 
scop a fost creată aşa — dacă există un scop — nu putem şti. 
Iar Dumnezeul cartezian (sau vouţ-ul anaxagoreic), după ce 
a imprimat haosului originar un impuls etern, se retrage exact 
ca „o maşină de scenă" devenită inutilă, lăsând legile naturale 
lipsite de virtuţi teleologice să funcţioneze singure. 

Putem spune că, pentru ambii filozofi, Dumnezeu absen¬ 
tează în lume, şi încă de două ori : mai întâi, teleologic şi apoi 
ontologic — ca prezenţă imediată, continuă, vie, inteligentă. Or, 
atât Platon în secolul IV î. Cr, cât şi Leibniz două mii de ani 
mai târziu, se împotrivesc hotărât primei absenţe. O acceptă 
însă pe cea de-a doua. 

2. Am oferit exemplul lui Leibniz pentru a sugera impor¬ 
tanţa pe care, încă în secolul al XVII-lea, o mai păstrau unele 
străvechi polemici metafizice: problematica teo-cosmogoniei 10 
lui Platon, născută cu două mii de ani mai înainte, în urma cri¬ 
ticilor pe care învăţătorul său, Socrate, le adresase modelului 
teo-cosmogonic propus de Anaxagoras (MA), reînvie în dis¬ 
puta Leibniz - Descartes. Să ne ocupăm acum însă cu Platon. 

Dacă în Phaidon, Platon critica modelul anaxagoreic, iată 
că în Timaios el a completat critica formulând o alternativă: 


10 Numesc „teo-cosmogonie“ teoriile despre originea şi structura 
lumii şi despre relaţia dintre Creator şi Creaţia sa, precum şi despre 
sensul omului în lume. Evident, este vorba şi despre cosmologie. 

un model teo-cosmogonic din care va elimina absenţa teleo¬ 
logică, pe care maestrul său, Socrate, i-o reproşase cândva lui 
Anaxagoras. 

Modelul teo-cosmogonic platonician din Timaios (MPT) 
va influenţa în mod covârşitor mai întâi pe urmaşii imediaţi 
ai lui Platon, ca Speusippos, Xenocrates, parţial pe Aristotel, 
iar mai târziu pe platonicienii din secolele I, II şi III precum 
Philon din Alexandria, Moderatos din Gades, Alcinous, Theon 
din Smyrna, Numenios, Plotin, cât şi pe neoplatonicienii târzii, 
precum Proclos. 11 Prin traducerea latină a lui Chalcidius, 
Timaios va fi unica operă a lui Platon cunoscută direct de Evul 
Mediu occidental. Influenţa sa, imensă, mai mare decât a ori¬ 
cărei alte opere platoniciene, continuă în Renaştere asupra lui 
Giordano Bruno; iar mai târziu Copernic, Galilei şi Kepler îi 
datorează o mare parte a inspiraţiei lor ştiinţifice inovatoare. 
Vom vedea cât de mult este şi teo-cosmogonia lui Leibniz con¬ 
gruentă cu cea a lui Platon din Timaios, aşa cum deja se poate 
bănui din aprobarea cu care filozoful german a citat in extenso 
critica la adresa lui Anaxagoras din Phaidon. Abia după ce Kant 
sterilizează gândirea europeană de ambiţia de a se lansa în aven¬ 
tura metafizică, importanţa relativă a lui Timaios (în raport 
cu alte dialoguri) a scăzut, această operă tinzând să fie con¬ 
siderată tot mai mult ca un text extravagant şi cvasiilizibil. 12 

în această lungă suită, numele lui Plotin joacă un rol special: 
cum ştim, Plotin se considera pe sine un comentator platoni¬ 
cian şi un interpret fidel al lui Platon; multe dintre principalele 

11 Maria Luiza Gatti, „Plotinus: The Platonic Tradition and the 
Foundation of Neoplatonism", în voi. CCP; P. Merlan „The Greek 
Philosophy from Plato to Plotinus", in voi. CHLG; H.J. Krămer, 
Der Ursprung der Geistesmetaphysik. Untersuchungen zur Gescbicbte 
des Platonismus zwischen Platon und Plotin, Amsterdam, 1964. 

12 Şi totuşi, mai recent, interesul pentru Timaios, ca model de 
înţelegere al Universului în comparaţie cu modele mult mai recente, 
a început să atragă, aşa cum o dovedeşte cartea lui Luc Brisson şi 
Walter Meyerstein,/nt>entittg the Universe. Plato’s Timaeus, The Big 

pasaje platoniciene pe care el le citează şi le comentează din 
abundenţă vin tocmai din Timaios. Insistă adesea că el, şi nu 
alţi platonicieni sau platonizanţi din vremea lui sau de mai 
înainte, ar fi înţeles adevăratele intenţii ale lui Platon, şi desi¬ 
gur şi pe cele exprimate în Timaios. „în general — scrie el refe¬ 
ritor la anumiţi platonizanţi — ei au preluat unele elemente 
Ide doctrină/ de la Platon, pe altele însă — care reprezintă ino¬ 
vaţii, afirmate cu scopul de a-şi întemeia filozofia proprie — 
pe acelea le-au născocit în afara adevărului ." 13 La lipsa iniţială 
de comprehensiune a acelor pseudoplatonicieni s-ar fi adău¬ 
gat inovaţia periculoasă prin care ei l-ar fi denaturat pe Platon. 
Paradoxul este însă că, oricât ar fi dorit Plotin să ne convingă 
(şi pesemne să se convingă) că lectura sa descifrează adevăratele 
intenţii ale lui Platon, în fapt el nu este un adept al lui MPT. 
Asta nu înseamnă că el ar relua pe MA. Dimpotrivă. 

într-adevăr, Plotin se desparte de Platon, deoarece el refuză 
nu numai absenţa teleologică din lume a divinului, definito¬ 
rie pentru modelul anaxagoreic, dar şi pe cea ontologică, pro¬ 
prie, cum am văzut, modelului platonician din Timaios. Aşadar, 
el îl urmează pe Platon în înlăturarea primei absenţe, dar se 
separă de el, deoarece, spre deosebire de Platon, o înlătură şi 
pe cea de-a doua. De aceea modelul său teo-cosmogonic, pe 
care îl vom numi modelulplatonico-plotinian (MPP) se dife¬ 
renţiază considerabil de MPT . 14 Cum reuşeşte atunci Plotin 

Bang and the Problem of Scientific Knowledge, State University of 
N.Y. Press, 1995. 

13 J3,II.9,6; Pentru convingerea lui Plotin că el nu este decât un 
ager interpret al lui Platon: 10, V.1,8 şi LPIF§ H,l,5.Trebuie spus 
că până în secolul al XlX-lea, nu se distingea prea mult între Platon, 
platonism şi neoplatonism, ori între diferitele variante de neoplaton¬ 
ism, ceea ce nu înseamnă că interpreţii nu preluau din acest corpus 
Platonicum ceea ce ei considerau potrivit. 

14 Fireşte există şi importante elemente comune, cum ar fi faptul 
că Universul vizibil este copia frumoasă a Arhetipului inteligibil. 

performanţa de a pretinde că este un adept fidel al lui Platon ? 
Utilizând ceea ce am putea numi „trucul hermeneutic“ (de 
atâtea ori întrebuinţat de teologi): el afirmă (probabil cu bună 
credinţă) că MTP nu trebuie înţeles literal, ceea ce înseamnă 
că libertatea pe care şi-o ia în interpretarea sa la Timaios se 
dovedeşte foarte mare. 

Să mai spunem că disputa MTP versus MPP nu rămâne can¬ 
tonată în tratatele lui Plotin. Aşa cum vom încerca să arătăm 
spre sfârşitul acestui studiu, Leibniz care, împotriva lui Des- 
cartes, preluase rolul lui Platon în disputa sa cu Anaxagoras, 
va asuma în polemica sa cu Newton din nou rolul lui Platon, 
în timp ce Newton (reprezentat de discipolul său Samuel 
Clarke) va argumenta ca un plotinian în travesti modern, adept 
al lui MPP, împotriva lui Leibniz-(Platon)! 

Şi iată cum, în acest fel, ecoul vechilor dispute din Istoria 
ideilor nu încetează să tot răsune: gânditorii aflaţi în polemică 
cu contemporanii sau cu înaintaşii imediaţi simt nevoia să se 
legitimeze prin apelul la războaiele intelectuale şi ideologice 
ale unor figuri celebre, dar dispărute de sute şi sute de ani; ei 
se grăbesc să preia luptele acelor străvechi personaje şi să se 
încoloneze sub steagul lor venerabil. Şi astfel, cutare veche 
ceartă intelectuală, departe de a fi expirat, renaşte mereu, în 
pofida măştilor şi a deghizamentelor noi, care numai obser¬ 
vatorului superficial îi pot da impresia de noutate absolută. 

3. Să încercăm acum să descriem liniile principale ale con¬ 
cepţiei teo-cosmogonice din Timaios (MPT). Principiul aces¬ 
teia ar putea fi exprimat în mod concentrat prin formula 
următoare: natura imită arta. Ceea ce — mai dezvoltat — 
înseamnă: Creaţia universală şi naturală, responsabilă pentru 
lumea aşa cum o vedem, se realizează după modelul creaţiei 
artizanale omeneşti. Pe de altă parte, o axiomă a filozofiei şi 
esteticii greceşti susţinea că „arta imită natura". Rezultă, 
reunind ambele afirmaţii, că natura şi arta se imită reciproc , 
ceea ce presupune că au un model de activitate comun. Func¬ 
ţionează aici ceea ce numim „asemănarea bilaterală" : artiza¬ 
nul uman seamănă cu cel divin, aşa cum creaţia omenească 

seamănă cu cea divină \ dar şi reciproc, creaţia divină şi Artizanul 
divin seamănă cu corespondentele lor omeneşti. Artizanul 
divin laolaltă cu cel omenesc aparţin genului comun „artizan", 
semănând unul cu altul (aşa cum pantera şi pisica aparţin genu¬ 
lui comun felină şi seamănă între ele), chiar dacă Artizanul 
divin este mult mai bun decât cel uman, iar creatura naturală 
este o operă, la fel ca şi cea omenească cu care seamănă — doar 
că, fireşte, este cu mult mai perfectă decât ultima. 

Ce va decurge din acest model ? 

a) Ca în orice producţie artistică şi artizanală, în MPT există 
trei actori: un Artizan (Demiurgul) — Zeul (însoţit de divinităţi 
secundare, un fel de „calfe", ce preiau la un moment dat sar¬ 
cinile secundare); un Arhetip — „Vieţuitorul inteligibil", 
echivalent universului Formelor inteligibile — adică un „loc 
inteligibil" în care se află „proiectul" tuturor existenţelor. în 
fine, există cel de-al treilea element — Materia primă, numită 
de Platon fie „mamă", fie „doică", fie „spaţiu" şi care are ca¬ 
pacitatea de a primi întipărirea Formelor. Şi bineînţeles, există 
rezultatul conlucrării celor trei: opera, Universul. 

b) Arhetipul este etern, perfect şi imuabil. Deşi el este descris 
ca „un Vieţuitor complet" 15 , caracteristica sa cea mai „arti¬ 
zanală" rămâne, la Platon, pasivitatea: oricât ar fi de indispensa¬ 
bil pentru creaţie, Arhetipul nu produce de la sine (aşa cum ar 
fi, poate, firesc, dacă este viu). Dimpotrivă, numai Artizanul 
este activ, iar rezultatul activităţii sale este Universul (corpul 
lumii, dar şi Sufletul universal). Arhetipul şi Artizanul, deşi 
coexistente în eternitate, nu sunt entităţi identice, tot aşa cum 
şi în cazul creaţiei omeneşti, artizanul şi proiectul său sunt 
entităţi diferite şi, de multe ori, proiectul este opera altuia. Nu 
rezultă de nicăieri că Artizanul este şi creatorul Arhetipului sau 
cine este creatorul Arhetipului. Or, cum Arhetipul cuprinde 
structurile inteligibile ale realului, rezultă ci acestea sunt inde¬ 
pendente de Artizan. 

c) Creaţia Artizanului are ca scop imitarea cât mai fidelă cu 
putinţă a Arhetipului, tot aşa cum în cazul creaţiei artizanale 


15 Timaios, 30c. 

omeneşti, scopul este reproducerea cât mai exactă a planului 
sau proiectului preexistent. Activitatea Artizanului realizează 
o operă care este copia unică a Arhetipului transpus în Materie, 
deoarece Artizanul „a privit la Arhetipul veşnic" 16 . Există prin 
urmare un scop al creaţiei : apropierea maximă de Arhetip, iar 
Creaţia poate fi considerată cea mai bună cu putinţă, deoarece 
ea se apropie cel mai mult posibil de Arhetip — fără însă a-1 
putea reproduce întocmai, deoarece Materia se opune unei 
reproduceri aidoma. Această voinţă de apropiere maximă cu 
putinţă se explică prin faptul că Artizanul divin este bun; în 
consecinţă el copiază cât se poate mai bine Arhetipul inteligi¬ 
bil perfect, şi de aceea Creaţia sa nu poate fi decât cea mai bună 
şi mai frumoasă cu putinţă. 17 

d) Creaţia divină, ca şi cea umană, este secvenţială. Ea pre¬ 
supune o succesiune de acţiuni etapizate, planificabile, aseme¬ 
nea unei creaţii omeneşti. Are o istorie şi are loc în timp: începe 
la un moment dat şi se termină la un moment dat. Nu creează 
totul deodată: de pildă, mai întâi e făcut Sufletul, apoi corpul. 
In timpul activităţii, Artizanul divin „deliberează", „consi¬ 
deră", „vorbeşte", „îşi exprimă intenţia", „edifică", „amestecă", 
„desenează", „îmbină" şi, la un moment dat, îşi deleagă respon¬ 
sabilităţile. Cel mai important este faptul că el „deliberează" 
şi că, în tot acest timp, este conştient de ceea ce face. Să mai 
adăugăm aici că adesea Artizanul lui Platon calculează sau 
geometrizează. Există, cum se ştie, o foarte importantă com¬ 
ponentă matematică a MPT. 

e) Artizanul — la fel precum corespondentul său uman — se 
arată încântat şi bucuros când se uită la opera sa şi satisfacţia 
sa certifică faptul că ea este, într-adevăr, bună, chiar cea mai 
bună cu putinţă, deoarece a fost menită să fie o copie cât mai 
fidelă a Arhetipului etern. 18 

f) După încheierea creaţiei principale, Artizanul se retrage 
din lume, lăsând divinităţi secundare să-i completeze opera, 


16 Timaios, 29a. 

17 Timaios, 28a-29b. 

18 Timaios, 38c. 

aşa cum face orice artizan uman atunci când şi-a isprăvit trea¬ 
ba principală şi cea mai grea. 19 Deşi Platon nu o spune expli¬ 
cit, putem presupune că, după încheierea întregii Creaţii, şi 
divinităţile secundare se retrag, lăsând lumea să funcţioneze 
şi să subziste singură, deoarece ea a fost făcută să fie o vieţui¬ 
toare vizibilă, frumoasă şi bună şi a fost înzestrată cu suflet şi 
intelect, ceea ce îi conferă autonomia funcţională. 

Se vede de aici că deosebirea fundamentală dintre MPT şi 
MA este prezenţa finalismului în cazul primului model, şi 
absenţa sa în cazul lui MA. (Să observăm că Dumnezeu sau 
Intelectul suprem în MA nu este un Artizan, ci mai curând 
un fel de Grădinar, care plantează lumea, lăsând-o să crească 
singură.) în schimb, există şi o asemănare importantă dintre 
cele două: retragerea Intelectului, a Artizanului sau a lui Dum¬ 
nezeu din lume. E adevărat, în cazul MA, această retragere 
urmează imediat momentului impulsului iniţial, deoarece lu¬ 
mea se formează de la sine, în virtutea necesităţilor materiale 
sau „geometrice", fără a avea binele drept scop, în vreme ce 
în cazul MPT, retragerea are loc abia la sfârşitul Creaţiei, după 
ce finalitatea acesteia — asemănarea cât mai fidelă cu Arhetipul 
inteligibil — s-a realizat prin opera Artizanului. Dar, din acel 
moment înainte, cele două modele teo-cosmogonice au con¬ 
secinţe teo-ontologice asemănătoare: Dumnezeu rămâne se¬ 
parat de opera sa, care funcţionează în continuare singură, ca 
o maşinărie vie, perfectă, înzestrată cu tot ceea ce este nece¬ 
sar în vederea acestei funcţionări optime independente. 

4. Aşa stând lucrurile, cred că nu trebuie să ne mirăm de 
ce MPT a exercitat o asemenea influenţă de-a lungul secolelor: 
valoarea sa stă — după părerea mea — în transparenţa episte¬ 
mologică, în optimismul existenţial şi în concordanţa teologică 
cu Cartea Facerii. 


19 Timaios, 42e: „Apoi, cel care a orânduit toate acestea a rămas 
neclintit în starea care i se potrivea." 

a) înţeleg prin transparenţă epistemologică capacitatea MPT 
de a face uşor inteligibilă Creaţia universală şi naturală, tocmai 
prin modelarea ei după creaţia artizanală. Toţi avem experienţa 
artelor tradiţionale, a artizanilor şi a operelor lor şi, chiar dacă 
nu stăpânim noi înşine aceste arte, înţelegem cu uşurinţă modul 
lor fundamental de acţiune şi nu ne simţim străini de el. Tot 
astfel nu ne vom simţi înstrăinaţi într-un Univers conceput ca 
opera unui Artizan perfect. A spune că Universul în întregul 
său a fost creat asemenea unei opere de arhitectură, de tâm- 
plărie, sau de inginerie şi că el funcţionează asemenea unei ma¬ 
şinării sau orologiu oferă o mare speranţă epistemologică şi, 
de aceea, a stimulat puternic cercetarea ştiinţifică până în epoca 
modernă. Căutarea unor regularităţi matematice, în particular, 
va fi o consecinţă esenţială a utilizării MPT, căci de ce nu ar 
întrebuinţa şi Arhitectul divin „echerul", „compasul" şi calcu¬ 
lele, aşa cum o facem şi noi ? 

b) Dacă Universul a fost creat cu scopul de a imita un Ar¬ 
hetip inteligibil înseamnă că el are un scop şi o finalitate, aşa 
cum are orice operă omenească, iar locatarul său principal, omul, 
are şi el un rost în locuinţa ce i-a fost încredinţată. Extinzân- 
dn-se la scara Universului, modelul artizanal extinde finalis- 
mul din activităţile omeneşti la scara Universului, conferindu-i 
acestuia, cât şi omului un sens, o menire, aşa cum probabil că 
nu reuşea să facă modelul anaxagoreic-cartezian. Pe de altă 
parte, fiind o copie pe cât cu putinţă fidelă a Arhetipului per¬ 
fect, operă a unui Artizan înţelept şi bun, Universul a fost făcut 
ca să fie frumos şi bun la rândul său. Rezultă că răul din lume 
trebuie înţeles fie ca un „mai puţin bine", fie ca un rezultat al 
unei aprecieri parţiale, fie, la modul general, cape distanţa ine¬ 
vitabilă („zgomotul" de fond) ce desparte inevitabil cea mai 
bună copie de arhetipul său. Toate acestea generează fireşte 
un vădit optimism existenţial. 

c) Remarcabilele coincidenţe dintre relatarea din primul 
capitol al Genezei biblice şi mitul creaţiei universale din 77- 
maios au contribuit la menţinerea dialogului platonician în cen¬ 
trul atenţiei unei lumi care devenise creştină. Deja în cadrul 
iudaismului alexandrin, Philon comenta pe larg aceste analogii 

în cadrul programului său de unificare filozofică a tradiţiei bi¬ 
blice şi a filozofiei greceşti; analogii recunoscute mai târziu 
şi de un platonician păgân, precum Numenios din Apameea, 
pentru care Platon ar fi fost „un Moise care vorbea atica" 20 , 
în special faptul că, la fel ca şi în Biblie, şi în MPT Creaţia pare 
a avea loc o singură dată, în timp, pornind de la o stare haotică; 
că ea presupune o deliberare şi este etapizată; că, odată întoc¬ 
mită, lumea este declarată de către Creator a fi bună şi frumoasă 
şi că, ulterior, Demiurgul sau Dumnezeu pare a se retrage din 
operă, a întreţinut de-a lungul timpurilor speranţa unei întâl¬ 
niri de esenţă între filozofie şi credinţa creştină. 

O precizare importantă: aşa cum probabil cititorul şi-a dat 
seama, activitatea pe care MPT o extrapolează asupra între¬ 
gului Univers corespunde de fapt felului în care gândeşte şi 
lucrează un „artizan" în sensul propriu al cuvântului: un meş¬ 
ter priceput care are la dispoziţie un proiect alcătuit de altcine¬ 
va. Scopul lui este de a transpune (de a reproduce) în Materia 
rezistentă acest proiect în modul cel mai bun şi mai fidel cu 
putinţă şi nu de a crea el însuşi un proiect nou. Artizanul lui 
MPT nu este un artist în sensul modern al cuvântului, adică 
un creator de idei sau expresii originale, un inspirat, un poet, 
ci un foarte conştiincios executant. De aceea gândirea şi activi¬ 
tatea sa, a căror experienţă exterioară noi o putem bine înţelege, 
este raţionalizabila, algoritmabilă şi conştientă de fiecare articu¬ 
laţie a ei. Evident că ea va transfera asupra operei tocmai aceste 
proprietăţi, ceea ce va acorda Universului „transparenţa epis¬ 
temologică" la care m-am referit înainte. MTP ar putea fi nu¬ 
mit, de aceea, şi „modelul artizanului conştiincios." 

Pe de altă parte, MPT a ridicat şi destule probleme adepţilor 
lui — dintre care unele s-au dovedit a fi greu surmontabile: 

a) Platon nu a lămurit, aşa cum am văzut, raportul dintre 
Artizan şi Arhetip. Iată de ce platonicienii din secolul I şi II 
(aşa-numiţii medio-platonicieni) au încercat să precizeze lu- 

20 Numenius — Fragments, ed. E. des Places, Paris, Les Belles 
Lettres, 1973, fr. 9, p. 51. Clement din Alexandria ne-a păstrat spusa 
lui Numenios. 

i rurile. Pentru unii, cade pildă pentru Philon, Formele inte¬ 
ligibile (adică Arhetipul) sunt unfel de „gânduri" ale lui Dum¬ 
nezeu. 21 După cum arhitectul uman poartă în minte proiectul 
casei pe care o va construi, tot aşa ar fi procedat şi Dumnezeu. 
Teoria a fost preluată de un comentator platonician pe nume 
Alcinous. Problema e: un arhitect uman poate să-şi schimbe 
gândurile privitoare la un proiect; or, dacă acelaşi lucru l-ar 
putea face şi Arhitectul divin, înseamnă că el ar putea modi¬ 
fica adevărurile fundamentale ale logicii sau matematicii, sau 
legile naturii în baza cărora este constituit Arhetipul. Ar însem¬ 
na că Artizanul este şi Creatorul Arhetipului şi că el ar fi putut 
invalida, de pildă, teorema incomensurabilităţii diagonalei cu 
latura pătratului, ceea ce unora li s-a părut incompatibil cu 
necesitatea adevărului acestei teoreme. O altă posibilitate, în 
spiritul lui MPT, pe care o va adopta şi Leibniz presupune 
independenţa relativă dintre Artizan şi Arhetip, dar atunci ar 
trebui explicate originea ambilor. 

Printre susţinătorii relativei independenţe dintre Artizan 
şi Arhetip va fi fost şi platonicianul din secolul al II-lea, Nu- 
menios din Apameea. 22 El separase Intelectul divin într-un 
Intelect superior, pasiv — probabil echivalent cu Arhetipul — 
şi unul inferior, activ, Creatorul Universului, şi care a ar fi creat 
cu privirea aţintită spre Arhetip. Teoria „exteriorităţii" For¬ 
melor în raport cu Intelectul-Artizan pare să fi fost acceptată 
de mai mulţi platonizanţi cu care va polemiza Plotin — prin¬ 
tre care Longinos, Porfir, elevul lui Longinos înainte de a fi 
devenit elevul lui Plotin însuşi, precum şi alţii care — aşa cum 

21 Philon din Alexandria este primul fdozof la care este atesta¬ 
tă teoria platonismului mediu — respinsă de Plotin — ce susţine 
că Formele platoniciene sunt „gândurile lui Dumnezeu". V. şi 
H. Chadwick, „Philo" în CHLG, L.P. Gerson, „The Concept in Pla¬ 
tonism", în Traditions of Platonism. Essay in honor of Sahn Dillen, 
Arhgate, 1999. V. şi PE.2, nota 669, p. 700-1 (V. Rus). Traducerea 
îmi aparţine. 

22 V. LPIF §H,2. 

aflăm chiar de la Plotin — în urma lecturii pe care o făceau din 
Timaios, „multiplicau" Intelectele divine. 23 

b) Există apoi obiecţii privitoare la pasivitatea şi imobili¬ 
tatea Formelor care alcătuiesc împreună Arhetipul. Deja Aris- 
totel le enunţase pe cele mai grave în Cartea A, cap. 9, a 
Metafizicii: de pildă, un om individual va participa simultan 
la Forma Omului, la aceea a Animalului şi la aceea a Bipedului. 
Or, dacă Formele sunt imutabile şi inalterabile, cum pot ele 
interacţiona ? Iar dacă genul Animal şi diferenţa Biped nu inter- 
acţionează, cum poate exista specia Om? 

c) „A produce privind la Forme" cum credea Platon — scri¬ 
sese tot Aristotel — e numai o frumoasă metaforă poetică. 24 
însuşi modelul creaţiei artizanale extins la teo-cosmogonie 
poate fi pus astfel la îndoială din cauza antropomorfismului 
său manifest. Iar în Protreptic, el spune: „Nu natura imită arta, 
ci, invers, arta imită natura." 25 De aici rezultă că principiul 
„asemănării bilaterale" care permite conceperea creaţiei natu¬ 
rale şi divine după modelul celei artizanale este eronat — ceea 
ce se vădise deja în unele dintre obiecţiile aristotelice la adresa 
teoriei Formelor (argumentul „celui de-al treilea om"). într-a- 
devăr, dacă natura imită arta, după cum şi arta imită natura, 
înseamnă că atât artizanul uman seamănă cu cel divin, cât şi 
acesta din urmă seamănă cu cel uman. în acest caz înseamnă 
că Artizanul şi un artizan au în comun o formă comună (un 
gen comun) — Forma Artizanului — şi atunci aceasta este cu 
adevărat Artizanul divin, şi aşa mai departe: Artizanii se vor 
multiplica la nesfârşit, la fel ca şi Formele. 26 

23 33,11.9,1. Această multiplicare va fi reluată de urmaşii neopla- 
tonicieni ai lui Plotin: Iamblichos, Proclos. 

24 Met., A,9. 991a, p. 73. 

25 Aristotel, Protrepticul, traducere şi note de Bogdan Mincă şi 
Cătălin Partenie, Bucureşti, 2005, B13. 

26 LPIF§ H,3. 

d) Există şi o importantă obiecţie religioasă care s-a putut 
aduce lui MPT: retragerea Artizanului din Univers odată 
creaţia realizată, cu consecinţa a ceea ce am numit absenţa onto¬ 
logică a lui Dumnezeu din lume. Pentru oricine simte nevoia 
ca Dumnezeu şi spiritualul să fie prezenţe permanente, con¬ 
tinue, ubicue, şi nu doar să funcţioneze ca un Artizan, respec¬ 
tiv un Arhetip al lumii, această absenţă e un scandal. Oricât 
de bună şi desăvârşită ar fi lumea, se pare că-i lipseşte ceva 
esenţial, atunci când poate funcţiona perfect autonom cu un 
Dens otiosus. 27 

Totuşi avantajele MPT au precumpănit în general, de-a lun¬ 
gul timpului, asupra dezavantajelor sale. Ceea ce nu înseam¬ 
nă, cum se vede, că nu au apărut obiecţii importante — încă 
de la Aristotel, ferm susţinător al teleologiei, de altfel — şi chiar 
încercări de a edifica modele teo-cosmogonice alternative. 
Dna dintre cele mai interesante încercări de acest tip o întâl¬ 
nim la Plotin. 

5. înainte de a descrie modelul propus de Plotin (MPP), 
merită să ne întrebăm: care este experienţa pe care MPP o gene¬ 
ralizează pentru a da seama de teo-cosmogonie ? Dacă MPT 
generaliza modelul creaţiei artizanale, de fapt chiar al gândirii 
specifice acestei activităţi, cred că putem spune că MPP uti¬ 
lizează modelul creaţiei artistice propriu-zise („artistic" însen- 
sul modern al cuvântului) — mai clar spus, al gândirii inspirate, 
fie artistice, fie poetice, fie meditative. Ipoteza noastră este că, 
la Plotin, avem de-a face mai întâi de toate cu generalizarea 
experienţei psihologice a propriului său mod de a gândi şi a scrie. 
Această experienţă personală va fi fost întărită prin observarea 
poeţilor şi a artiştilor inspiraţi, ca şi prin reflecţia asupra inspi¬ 
raţiei divine, aşa cum fusese ea descrisă de Platon în Ion şi în 
Phaidros. 

Bineînţeles că nici Plotin, nici ceilalţi autori antici, nu dis¬ 
puneau de noţiuni diferite pentru ceea ce noi numim azi „artă" 
şi ceea ce numim „meşteşug". Cuvântul acoperea toate 
aceste sensuri, dar desemna mai ales o activitate raţională, prac- 


27 33,11.9,9. 

tică sau productivă, reglementată de reguli şi procedee algo- 
ritmabile. Plotin cunoştea efectele artei luate în acest sens, dar 
ştia şi că autentica valoare şi frumuseţe nu se pot descompune 
şi reglementa normativ, ci sunt o senzaţie inanalizabilă „ce 
apare chiar şi dintr-o primă străfulgerare"; ştia că frumuseţea 
autentică este mai curând aceea „a fulgerului din noapte şi a 
stelelor" decât aceea a artefactelor obţinute cu migală şi stră¬ 
duinţă, şi că, în ultimă instanţă, nu congruenţa şi simetria ma- 
tematizabile ale părţilor produc arta veritabilă, ci invazia vieţii 
şi a spiritului . 28 Plotin contesta chiar formula tradiţională, pla- 
toniciană, că „arta imită natura". Contrazicând teoria din 
Republica, care îl degrada pe artist la rolul de imitator al meş¬ 
terului, acesta însuşi un imitator al Demiugului, Plotin susţine 
că cel puţin artiştii geniali, precum Phidias, au un acces direct 
şi nemijlocit la Forme, aşadar la Arhetipul pe care Natura însăşi 
l-a imitat: „ Trebuie ştiut, că artele nu imită pur şi simplu vizi¬ 
bilul, ci se îndreaptă spre raţiunile formatoare, de la care pro¬ 
vine Natura ,“ 29 Fireşte, nu oricare arte, ci cele inspirate care 
devin astfel cel puţin egale, dacă nu chiar superioare Naturii. 

Care ar putea fi atunci caracteristicile gândirii inspirate pe 
care Plotin le va pune la temelia MPP ? Şi în ce fel Plotin le-a 
putut intui în propriul său mod de a gândi şi scrie ? 

- Gândirea inspirată este originală: ea nu se limitează la a 
întrupa în materie un proiect preexistent, ci dimpotrivă, ea 
creează un proiect şi simultan îl transpune într-o materie sen¬ 
sibilă. Putem să reflectăm, sub acest raport, la faptul că Plotin, 
deşi pretinde că îl interpretează pe Platon, este un autor remar¬ 
cabil de original în intuiţiile sale fundamentale. Inspiratul, ori¬ 
ginalul este el însuşi! 

- Gândirea inspirată este nondeliberativă: ea nu ezită, nu 
revine, pare că nu reflectează, ci descoperă totul direct, fără 

28 Vezi /, 1.6. Faptul că primul dintre tratatele scrise de Plotin este 
dedicat unei noi estetici a inspiraţiei, spirituale, mai curând decât uneia 
artizanale, este evident şi semnificativ pentru întreaga operă a filo¬ 
zofului. V. LPIF§ I. 

29 J/,V.8,1. 

i-l ort, fulgerător; creează dintr-o suflare de la început până la 
sfârşit. Or, ştim de la Porfir că Plotin scria de regulă exact în 
acest mod inspirat, producând un întreg tratat dintr-o singură 
i.îşnire, fără să se întrerupă, fără să revină, fără să corecteze 
nimic, „încât părea că preia cele scrise dintr-o carte" 30 . 

- Apoi gândirea inspirată este holistică: ideile nu sunt sepa¬ 
rate riguros una de cealaltă, ci fiecare le cuprinde pe toate, le 
infuzează pe toate. Partea este totul şi totul este parte şi în parte, 
distribuindu-se fără a se diviza. Or, tratatele lui Plotin sunt 
compuse exact în acest fel: aproape fiecare cuprinde, cu accente 
diferite, întreaga teorie — câteva teme principale revenind pre¬ 
tutindeni şi suspendând distincţia dintre opera individuală şi 
opera întreagă. 

- De asemenea, gândirea în momentul inspiraţiei nu tre¬ 
buie să fie conştientă de sine, sau cel puţin ea este infraconştien- 
lă; ea nu ştie cum, de unde şi de ce îi vin ideile, dar adesea crede 
că inspiraţia este „de sus“. Şi semnificativ, Porfir relatează că 
Plotin era capabil să se întreţină animat cu alte persoane, fără 
a-şi întrerupe cursul gândirii, astfel încât, când revenea la masa 
de scris, el continua exact de unde se întrerupsese, fără să 
recitească cele scrise mai înainte, de parcă un dicteu inconştient, 
sosit „de sus“, i-ar fi şoptit continuu unde se afla. 

- Iarăşi, gândirea inspirată posedă certitudinea absolută şi 
nu are nevoie să se explice decât pentru ceilalţi, niciodată pen¬ 
tru sine. Plotin este, el însuşi, omul certitudinilor; el nu are 
ironiile lui Socrate, ezitările lui Aristotel şi nici măcar echi- 
vocurile lui Platon. 

- Gândirea inspirată este incontinentă. Ea se revarsă în 
afară, prea generoasă şi bogată pentru ca cuvintele şi expresi¬ 
ile să-i reţină exact fluxul continuu. Porfir ne spune că Plotin 
scria în general neciteţ şi cu mari greşeli de ortografie, atent 
numai la spirit; iar stilul său, de un laconism extrem adesea, 
l-a pus în dificultate deja pe contemporanul său, criticul şi filo¬ 
logul Longinos, şi îi aduce continuu la disperare pe traducă¬ 
torii săi din toate timpurile. Din omul inspirat radiază parcă 


30 VP,8. 

un fel de energie, prezentă atât în opera, cât şi în făptura sa. 
„In momentul când vorbea — scrie Profir — Plotin era imaginea 
spiritului care îşi arunca strălucirea luminii până pe chipul lui. 
Era plăcut la vedere, dar atunci se înfăţişa mult mai frumos." 31 

- In fond, gândirea inspirată este vie: unitară şi polimorfă 
deopotrivă, în mişcare, luminoasă, risipindu-se fără să se cruţe, 
şi mai cu seamă activă, puternică, sigură. Ideile pe care ea le 
produce nu sunt descripţii ale lucrurilor, ci unităţi sintetice ce 
par a avea vocaţia realului. 

Nu susţin, desigur, că alţi gânditori, artişti sau gânditori 
excepţionali, cu stiluri mult mai elaborate, nu ar fi fost, la rân¬ 
dul lor inspiraţi. Dar mulţi dintre aceştia (Platon însuşi ade¬ 
sea) şi-au disimulat momentele de graţie, ori au constrâns 
inspiraţia să se desfăşoare mai ordonat, bine îndiguită de pro¬ 
cedeele retorice sau artistice ale timpului. (Ceea ce nu-i deloc 
un cusur!) La Plotin avem totuşi un caz destul de rar în epocile 
vechi, de spontaneitate creatoare, relativ puţin prelucrată şi disi¬ 
mulată — o operă care păstrează destul de fidel amprenta inspi¬ 
raţiei genuine şi care, pe de altă parte, tematizează inspiraţia 
ca fenomen psihologic în cuprinsul operei sale. Probabil că filo¬ 
zoful resimţea prea puternic această experienţă şi o considera 
sub raport existenţial prea covârşitoare pentru a se strădui să 
o controleze mai serios. Acesta este un motiv important pen¬ 
tru a înţelege de ce experienţa gândirii inspirate, mai ales în 
variantă proprie, a putut fi pusă de Plotin la temelia modelu¬ 
lui său teo-cosmogonic. Şi vom vedea imediat cum tocmai 
caracteristica propriei gândiri inspirate — de a fi originală, non- 
deliberativă, holistică, infraconştientă, certă, incontinentă — 
caracterizează la acest filozof şi gândirea Intelectului divin, uni¬ 
versal, creatorul Universului, de parcă acest Intelect ar fi 
proiecţia minţii lui Plotin în eternitate! 

6. Care vor fi atunci caracteristicile Creaţiei în versiune plo- 
tiniană ? 


31 VP,13. 




LĂMURIRI PRELIMINARE ŞI STUDIU 37 

a) Plotin preia desigur din MPT convingerea că Intelectul 
divin (Demiurgul) şi Arhetipul (universul Formelor inteligi¬ 
bile platonice) sunt responsabile pentru Universul nostru (corp 
şi suflet). Numai că la Plotin nu mai există un Artizan şi un 
Arhetip ca două entităţi distincte şi ierarhizate, ci există o sin¬ 
gură ipostază (cum spune el) — Intelectul — deopotrivă Creator 
şi Arhetip, cu alte cuvinte, un Artist. Intelectul (vot*;) este o 
structură holistică, în care fiecare parte sau Formă este oricare 
altă Formă, cât şi întregul, iar întregul se regăseşte în oricare 
Formă. In fapt, Intelectul e o comunitate vie a Totului care e 
parte şi a părţilor care sunt Tot, şi nu un plan de măsuri şi de 
teoreme detaşate care urmează să fie aplicate de un agent exte¬ 
rior distinct: „Acolo Soarele este totalitatea stelelor, şi invers, 
fiecare stea este un soare şi toate sunt soare." 32 

Trebuie remarcat că identificarea dintre Arhitect şi Arhetip 
revine într-un fel (dar numai parţial) la concepţia proprie MA 
despre un Intelect divin unitar. în fine, faptul că la Plotin, 
Intelectul în ansamblu este abia cea de-a doua ipostază — Unul 
fiindu-i superior — nu are nici o influenţă directă asupra teo- 
cosmogoniei lui. Unul este mai presus de Intelect, de Fiinţă 
şi de Realitate, în timp ce Intelectul este Fiinţa şi Realitatea 
completă şi Creatorul nemijlocit al Universului. Unul este, pe 
de altă parte, instanţa superioară care inspiră Intelectul, ce 
aspiră să revină la Unu. 

b) Fiind vii, Formele produc de la sine, se reflectă mai 
departe în Materie şi generează singure, fără să aibă nevoie de 
un Artizan distinct care să le preia ca pe un Arhetip distinct, 
lucrând asupra lor spre a le copia. Intelectul divin, dar şi Su¬ 
fletul universal sunt creatori originali, în sensul precizat mai 
sus: proiectul propriu-zis şi materializarea lui nu cad în sarcina 
a doi actori diferiţi, ci sunt opera aceluiaşi agent, care lucrează 
printr-o singură mişcare sintetică. Bineînţeles că există o finali¬ 
tate a Creaţiei — de a produce lucruri cât mai frumoase, dar 
creatorul original nu are nevoie, drept scop, să i se pună înainte 
un proiect distinct pe care apoi să-l reproducă. Fiind deopotrivă 


32 J7,V.8,4. 

Creator şi Arhetip, aşadar Artist, finalitatea sa este să se repro¬ 
ducă pe sine sau să se regăsească pe sine însuşi în operă, ceea 
ce realizează prin simpla sa prezenţă, căci gândirea inspirată 
nu se poate opri să nu creeze atâta timp cât este ceea ce este. 
„/Arhetipul/ a produs /lucrul/ individual în linişte, fiindcă orice 
creator este şi Fiinţă, şi Formă." 33 

c) La fel precum creaţia artistului inspirat, Creaţia univer¬ 
sală nu va rezulta în urma unui proces deliberativ. Ea va fi 
infraconştientă. Intelectul divin (sau Sufletul universal) nu 
reflecteazăîntâi asupra unei finalităţi, apoi planifică, apoi reali¬ 
zează, la urmă apreciază, aşa cum făcea Artizanul lui Platon, 
ci toate aceste acte au loc simultan în urma unei revărsări con¬ 
tinue, spontane, neîntrerupte de energie creatoare, pe care 
Plotin o aseamănă adesea cu radiaţia de lumină sau cu viaţa 
unui arbore imens care creşte dintr-o rădăcină. Chiar şi fina¬ 
litatea este infraconştientă. (Analog, nu o dată s-a întâmplat 
ca un mare artist să ignore finalitatea autentică a operei sale.) 
Nu se revine asupra Creaţiei, nu există ezitări, erori, incerti¬ 
tudini, nici măcar nu se sugerează că ar putea exista mai multe 
alternative dintre care este aleasă cea optimă. Artistul inspi¬ 
rat creează spontan „fără să conducă în baza raţionamentelor 
şi fără să corecteze ceva“ 34 . Pentru Plotin orice deliberare, orice 
proces de gândire conştient este o dovadă de inferioritate, de 
nesiguranţă, chiar de boală. 35 El, gânditorul inspirat, ştie bine 
că atunci când suntem în starea de graţie a inspiraţiei, nu avem 
nevoie să argumentăm, să ne convingem pe noi înşine, să reflec¬ 
tăm şi să alegem, căci nu ne mai îndoim de nimic, ci, dintr-o 
singură privire, ştim totul deodată, fără efort, fără dibuire, „în 
tăcere". Intelectul inspirat, vouq, nu este iraţional sau antira- 
ţional, ci numai supraraţional: El găseşte imediat ceea ce raţi¬ 
unea află mai târziu trudnic, discursiv şi indirect. 

Or, dacă un om privilegiat poate fi, când şi când, într-o 
asemenea stare de graţie, cum am putea să i-o refuzăm Crea- 


33 37,V.8,7. 

34 33,11.9,2. 

35 3/,V.8,l 1. 

im ului universal şi să-l vedem pe acesta, dacă citim literal tex- 
111 1 din Timaios, ca pe un Artizan conştiincios, şi nu ca pe un 
Ai list genial ? Dacă chiar şi omul cu adevărat înţelept nu mai 
i.itionează, deoarece ştie în mod cert şi doar se străduieşte să 
explice totul mai mult sau mai puţin adecvat celuilalt care încă 
im ştie, cum să nu atribuim această înţelepciune supremă şi 
lui Dumnezeu ? 36 Iar dacă Platon prezintă, în Timaios, Creaţia 
ca pe o operă a unui Artizan, el vorbeşte „despre raţiona¬ 
mentele accestuia — crede Plotin — numai spre a /ne/ arăta că 
mai târziu toate lucrurile s-ar putea face de pe urma raţiona¬ 
mentului, şi vorbeşte despre prevedere, numai pentru că lucrurile 
/s-au făcut/ astfel precum le-ar fi putut prevedea un savant." 37 
d) Creaţia universală nu are loc într-un timp determinat; 
nu a început la un moment dat şi nu se va opri vreodată, ci ea 
este incontinentă, permanentă, actuală în orice moment. Nu 
numai că lumea este eternă, dar ea pare a fi şi în mod continuu 
creaţi, printr-un fel de flux energetic continuu. întâlnim şi aici 
o caracteristică a gândirii inspirate, creative în răstimpul când 
ea este astfel: dacă artizanul îşi încheia la un moment dat opera 
pe care o putea privi ca pe ceva exterior, artistul inspirat (atâta 
limp cât e astfel) nu şi-o încheie la drept vorbind niciodată. 
Artizanul se desprindea de operă, odată ce modelul sau Arhe- 
tipul fusese bine reprodus, în vreme ce, dimpotrivă, Artistul 
rămâne laolaltă cu ea şi, privindu-se pe sine, intră în ea, se oglin¬ 
deşte în ea, este permanent prezent pentru ea, fără a rămâne 
mai puţin el însuşi, deoarece el însuşi îi este operei Creator şi 
Arhetip. Şi aşa cum inspiraţia se poate citi din aproape orice 
rând al scrierii sau operei inspirate, aşa cum mintea inspirată 
creează atâta vreme cât există, tot aşa şi Intelectul universal 
trăieşte, creează şi e prezent pretutindeni şi întotdeauna în 
Univers, care îi poartă pretutindeni urma inspiraţiei. El nu 
pleacă altundeva, după ce a creat, căci creează continuu, şi nu 
se opreşte din creaţie, căci nu ar mai fi ceea ce este — minte 
genial inspirată. 


36 Ibidem. 

37 38,V\.7,\. 

Rezumând, se pot uşor vedea opoziţiile principale dintre 
MPTşiMPP: 

- MPT distinge între Artizan şi Arhetip; MPP le identi¬ 
fică holistic. în MPT, Formele sunt un plan static; în MPP sunt 
o comunitate vie, unde fiecare Formă e oricare alta şi oricare 
e întregul. 

- MPT presupune deliberare şi reflecţie, activitate conşti¬ 
entă; MPP admite o gândire fulgurantă, sigură, inanalizabilă, 
infraconştientă. 

- MPT presupune creaţie în timp, limitată, etapizată; MPP 
presupune creaţie continuă, nelimitată în timp. 

- MPT presupune retragerea Artizanului din Creaţie, în 
momentul când a încheiat de reprodus Arhetipul în Materie; 
MPP presupune prezenţa continuă şi permanentă a Artistului, 
deoarece el se reproduce pe sine în Materie. în sens propriu, 
Creaţia sa nu se încheie niciodată, atâta vreme cât el există. Or, 
el fiind etern, şi lumea va fi eternă. 

Prin urmare, ceea ce am numit „absenţa ontologică'* din 
creaţie a Creatorului dispare în MPP, în vreme c eprezenţa tele¬ 
ologică, inexistentă în MA, rămâne valabilă, ca şi în MPT: 

prezenţă teleologică prezenţă ontologică 

MA - 

MPT + 

MPP + + 

Să mai spunem şi că, pentru Plotin, un artizan conştiincios 
aproximează numai artistul autentic, aşa cum gândirea deli¬ 
berativă şi raţionamentul aproximează gândirea inspirată. Iar 
aceasta, din slăbiciune. Deliberăm atunci când suntem prea slabi 
pentru a vedea (sau „contempla") totul dintr-oprivire. Doar 
gândirea inspirată este autentică; cea deliberativă nu e decât 
o desfăşurare şi explicare a primei, la fel cum scrierea alfabeti- 

ca ar fi fost — credea filozoful — o desfăşurare a ideogramelor 
sintetice ale egiptenilor . 38 

7. Ce putem însă spune despre avantajele şi dezavantajele 
lui MPP în raport cu cele enunţate mai sus ale lui MPT ? 

Incontestabil, MPP rămâne şi el un model antropomorfic, 
dar este adevărat că într-un mod mult mai puţin evident şi mai 
subtil. Intelectul divin nu mai este un Artizan, dar el rămâne 
o minte inspirată de Artist. Fiindcă însă înţelegem prea puţin 
funcţionarea unei minţi inspirate, fiindcă în regulă generală sun- 
tcm lipsiţi de inspiraţie şi fiindcă nici măcar oamenii inspi¬ 
raţi — cum observase cândva Socrate — nu se înţeleg pe ei înşişi 
şi nu sunt conştienţi de ceea ce fac, avem cel puţin impresia 
că Intelectul divin este cu totul altfel decât al nostru, ceea ce 
reduce posibilitatea asemănării bilaterale, în favoarea unei 
asemănări „unilaterale": intelectul uman seamănă cu cel divin, 
dar cel divin nu seamănă cu cel uman. în esenţă, în loc ca mode¬ 
lul transferat asupra divinului să aparţină normei gândirii 
omeneşti — cazul lui MPT — pentru MPP el aparţine excepţiei. 

Acest avantaj mai mult aparent al lui MPP pare a fi însă 
contrabalansat de relativa dispariţie a transparenţei epistemo¬ 
logice: tocmai fiindcă modelul plotinian constă în extrapolarea 
unei excepţii psihologice el rămâne relativ greu de înţeles în ter¬ 
menii psihologiei normalităţii. S-ar părea deci că a încerca să 
înţelegi teo-cosmogonia, şi în general, natura Universului în 
aceşti termeni ai excepţiei echivalează cu a explica pe obscu- 
rum per obscurius. De asemenea, creaţia continuă se acordă 
foarte greu cu teologia creştină. în schimb, MPP poate exalta 
un anumit optimism existenţial în măsura în care el susţine nu 
numai prezenţa teleologică, dar şi pe cea ontologică a divini¬ 
tăţii în lume. Suntem încurajaţi şi avem un sentiment pozitiv 
despre existenţă, dacă ştim nu numai că există o Providenţă 

38 31 ,V.8,6: „Fiecare imagine este, într-adevăr, şi ştiinţă, şi înţelep¬ 
ciune, şi e un lucru autentic, luat compact, şi nu o gândire discursi¬ 
vă sau o deliberare." 

bună care a rânduit totul spre bine, dar şi că niciodată şi nicăieri 
nu suntem rupţi de această Providenţă. 

Este însă susceptibil MPP să blocheze dezvoltarea ştiinţei ? 
Aşa s-ar părea, dacă considerăm că transparenţa epistemolo¬ 
gică este într-adevăr o condiţie obligatorie a ştiinţei. Lucrurile 
nu stau totuşi atât de simplu. 

în orice caz, pentru istoricul gândirii este spectaculos să 
constate cum aceleaşi teze metafizice (teo-cosmogonice) fun¬ 
damentale revin nu numai după foarte multe secole, dar şi în 
coaliţie cu teorii despre natură extrem de diferite între ele. Cât 
de diferită este fizica şi astronomia unor Descartes, Leibniz 
şi Newton faţă de fizica şi astronomia lui Platon şi Aristotel 
şi Plotin! Şi totuşi aceste mari diferenţe ştiinţifice nu împiedică 
unele analogii dintre moderni şi antici în poziţionarea 
esenţială, metafizică. Mai mult, această poziţionare metafizică pare 
a fi fost adesea de mare folos în stimularea dezvoltării ştiinţei. 

Am arătat cum Leibniz i se opunea lui Descartes, reciclând 
împotrivirea lui Platon (Socrate) faţă de Anaxagoras, deoarece 
ajunsese la concluzia că este imposibil de explicat natura fizi¬ 
că numai „în baza unor principii geometrice şi fără a recurge 
la principii metafizice" 39 . Or, acestea sunt tocmai cauzele finale 
pe care cartezienii le eliminaseră pe motiv că ţin de defuncta 
scolastică medievală. Drept dovadă pentru utilitatea cauzelor 
finale în fizică, Leibniz aduce exemplul metodei teleologice 
(bazată pe presupunerea că lumina se deplaseazăîn modul cel 
mai simplu şi mai economic cu putinţă) prin care Snellius şi 
Fermat demonstraseră legile reflexiei şi ale refracţiei luminii. 
Şi desigur, îl critică pe Descartes, pe motiv că demonstraţiile 
de optică ale acestuia, de unde lipseau considerentele finaliste, 
ar fi fost mai puţin bune. 40 

39 Amos Funkenstein, Teologie şi imaginaţia ştiinţifică din Evul 
Mediu până în secolul al XVII-lea, Bucureşti, 1998, p. 69. 

40 Leibniz, op. cit, p. 99. 

Or, reintroducerea finalismului în teo-cosmogonie nu în¬ 
seamnă altceva decât revenirea la Dumnezeul-Artizan al lui 
l’laton. Iată-1 tot pe Leibniz, de pildă, descriindu-1 pe Dum¬ 
nezeu ca pe un „bun geometru", un „bun arhitect", un „bun 
gospodar care întrebuinţează pământul aşa încât să nu rămână 
nimic necultivat", un „mecanic abil care-şi produce efectul 
dorit pe calea cea mai lipsită de piedici" şi, în sfârşit ca pe un 
„autor savant care închide maximum de realităţi în cel mai mic 
volum ce este cu putinţă" 41 . Pentru Leibniz, aceasta din urmă 
însemna, în particular, că în Univers nu există vid, astfel încât 
în proiectarea lumii ar domina un principiu de economie de 
spaţiu. De economie în general, dacă ne reamintim şi dictonul 
său; „nulla in rebus este indifferentia “ (nu există lucruri 
nedeosebite între ele, altfel spus, precum un bun gospodar şi 
artizan, Dumnezeu nu face risipă, creând două lucruri abso¬ 
lut identice). 42 

Dar o preocupare similară pentru evitarea risipei şi eco¬ 
nomie de spaţiu existase şi în Timaios: aflăm astfel de aici că 
Artizanul, şi el ca un bun gospodar care nu face risipă de mate¬ 
riale, „a alcătuit Universul din tot focul, toată apa, tot aerul 
şi tot pământul, nelăsând afară nici o parte şi nici o putere a 
niciunuia" 43 . Utilizând astfel în mod eficient toată materia primă 
disponibilă, el a găsit cu cale că, „pentru Vieţuitoarea care urma 
să cuprindă în sine toate celelalte vieţuitoare, forma cea mai 
potrivită era aceea care cuprindea în sine toate celelalte forme. 
De aceea, Demiurgul a făurit Universul în formă de cerc şi de 
sferă..." 44 Sfericitatea lumii a fost aleasă de Platon, probabil 
şi pentru că, geometric vorbind, sferaincludeîn modul cel mai 
economic toate cele cinci poliedre regulate, deoarece ele sunt 
inscriptibile în ea. Or, după Timaios, elementele sunt alcătui¬ 
te din aceste poliedre regulate, astfel încât în acest sens, luate 
împreună, ele reprezintă un „maximum de realităţi", pentru 


41 Leibniz, op.cit, p. 72. 

42 Funkenstein, op.cit, p. 71. 

43 Timaios, 33a. 

44 Timaios, 33b. 

a vorbi precum Leibniz, încorporate în modul cel mai perfect 
cu putinţă într-un „volum minim“ — cel al sferei universale. 
Ideea leibnziană că nu există risipă în Univers — chiar dacă 
nu este explicită — e implicită în Timaios, şi deoarece unele 
dintre poliedrele regulate (din care sunt formate elementele) 
pot trece unul în celălalt cu un minim de pierdere. 45 Ambii 
autori conjecturează cu îndrăzneală intenţiile Artizanului care 
e un bun geometru şi un bun inginer; ei speculează teleologic 
asupra proprietăţilor lumii, şi admit că ea fost în aşa fel proiec¬ 
tată, încât Materia sau „realitatea" să se poate „înghesui" în 
modul cel mai compact, mai echilibrat şi economic posibil. 

Invers, în pofida unor deosebiri semnificative, fizica şi 
astronomia lui Leibniz rămân mult mai apropiate de acelea ale 
lui Descartes şi cartezienilor, decât de acelea ale lui Platon, con¬ 
tinuat de Aristotel, Eudoxos şi Callippos — creatorii sistemu¬ 
lui astronomic geocentric. Şi totuşi, ca un fidel adept al MPT, 
Leibniz stăruie că există o distincţie între Artizan şi Arhetip 
şi îi reproşează lui Descartes faptul de a fi neglijat-o. El scrie, 
la începutul lui Discours de Metaphysique: „De aceea, eu gă¬ 
sesc cu totul stranie expresia câtorva filozofi, care spun că ade¬ 
vărurile eterne ale metafizicii şi ale geometriei şi, în consecinţă 
de asemenea, regulile bunătăţii, ale justiţiei şi ale perfecţiunii, 
nu sunt decât efectele voinţei lui Dumnezeu; în timp ce ele, 
mi se pare, nu sunt decât urmări ale intelectului său care, cu 
siguranţă, nu depinde de voinţa sa, aşa cum nu depinde esenţa 
sa." 46 Cu alte cuvinte, voinţa Dumnezeului lui Leibniz nu ar 
putea schimba axiomele matematicii (aşa cum ar fi putut-o face 
cel al lui Descartes 47 ) deoarece, în calitate de Artizan (voinţă), 
el este distinct de Arhetip (intelect) şi nu este creatorul aces- 


45 Timaios, 53e: „Trebuie să arătăm ce anume proprietăţi ar fi să 
aibă corpurile cele mai frumoase pentru a fi: patru la număr şi diferite 
unele de altele, însă în stare să se producă unele din celelalte când 
sunt descompuse." 

46 Leibniz, op. cit, p. 69. 

47 Funkenstein, op.cit. p. 143. 

(uia. La fel cum în mod verosimil va fi considerat şi Platon 
care spunea că Demiurgul „a privit spre Arhetipul etern“ 48 , 
dar, evident, nu a susţinut niciodată că acest Arhetip ar fi fost 
chiar Demiurgul însuşi sau o parte a sa. 

Am văzut cum, la Platon, distincţia dintre Artizan şi Ar¬ 
hetip devine, odată ce lumea este creată şi pusă în funcţiune, 
autonomia Universului, copia vizibilă a Arhetipului, din care 
Artizanul se poate retrage (ceea ce am numit „absenţa onto¬ 
logică" a Creatorului din operă). Intr-adevăr, dacă Arhetipul 
este independent de Artizan şi Universul este o copie fidelă a 
Arhetipului, Universul trebuie să posede într-o măsură im¬ 
portantă şi proprietatea autonomiei. Perfecţiunea operei crea¬ 
te după modelul Arhetipului permite şi chiar solicită această 
retragere. Nu întâmplător, atunci, Universul are o formă în¬ 
chisă şi sferică — consecinţă foarte importantă pentru naşterea 
primei astronomii matematice. Aceasta pentru ca el să fie un 
„vieţuitor" desăvârşit şi autonom, „având prin propria sa vir¬ 
tute puterea de a coexista cu sine, neavând nevoie de nici un 
altul “ —scrie Platon 49 . Or, în secolul al XVII-lea, această pu¬ 
tere sau virtute proprie a Universului de „a coexista cu sine, 
neavând nevoie de nici un altul ", este interpretată de Leibniz 
(dar şi de Descartes mai înainte) ca o garanţie metafizică a pre¬ 
supusei universalităţi a legilor de conservare ale cantităţii de 
mişcare şi mai ales ale energiei. Fireşte că anumite experimente 
sugeraseră că, în cazul interacţiilor mecanice, într-un sistem 
închis de copuri cu mase m şi viteze v, suma produselor mv 
sau mv 2 se păstrează constantă. Dar a admite, prin extrapo¬ 
larea câtorva experimente şi observaţii, că întreg Universul este 
un „sistem închis", în care anumite cantităţi (de mişcare, cum 
voia Descartes, de „forţă" — ca la Leibniz) rămân perpetuu 
constante, ţine de o viziune teo-cosmogonică, care fusese şi 
aceea a lui Platon: o viziune care presupune un fel de sfericitate 
nu materială, ca la Platon, ci acum energetică a Universului: 


48 Timaios, 29a. 

49 Timaios, 34b. 

o operă admirabilă a Artizanului desăvârşit trebuie să fie ca¬ 
racterizată de autosuf icienţă şi stabilitate („să meargă singură" 
oricât de mult, fără ajutor), adică de închiderea sa perfectă în 
jurul ei, de maxima sa economicitate, cuprinzând un „maxi¬ 
mum de realităţi", astfel încât ea să rămână mereu egală cu sine, 
„neavând nevoie de nici un altul" ! 

8. Că acceptarea unor legi de conservare universale era, chiar 
dacă nu direct determinată, măcar intens legitimată de 
admiterea lui MPT şi MA (cu consecinţa absenţei ontologice, 
chiar dacă nu şi a celei teleologice a Creatorului din operă) o 
arată, per a contrario, cazul lui Isaac Newton: pentru el Uni¬ 
versul nu este o maşină sau o construcţie închisă şi autonomă 
(o „sferă energetică" „coexistând cu sine şi neavând nevoie de 
nici un altul") şi, în consecinţă, el nu crede în extrapolarea 
legilor de conservare ale mişcării la ansamblul Universului. Nu 
ştim exact cât de mult a fost influenţat Newton de un ploti- 
nism rezidual din cercul aşa-numiţilor „platonişti de la 
Cambridge" ori de teoriile despre spaţiul absolut ale lui Henry 
More care era neoplatonician şi cabalist, dar în polemicile pe 
care el (sau discipoli fideli ai săi, precum teologul Richard 
Bentley, un foarte bun elenist, sau reverendului Samuel Clarke) 
le-a purtat contra cartezienilor şi a lui Leibniz, s-a dovedit un 
adept destul de clar al lui MPP. 

Astfel, în Problemele publicate ca apendice la Optica el scrie 
împotriva „autonomismului" lui Descartes: „văzând aşadar că 
varietatea mişcării pe care o aflăm în Univers descreşte con¬ 
tinuu e necesar ca mişcarea să fie conservată şi reînnoită graţie 
unor principii active, ca cele care sunt cauza gravitaţiei prin 
care cometele şi planetele îşi menţin mişcările pe orbitele lor; 
cauza fermentaţiei prin care inima şi sângele animalelor sunt 
menţinute în mişcare şi căldură permanente, părţile interioare 
ale Pământului sunt constant încălzite. Pentru că noi întâlnim 
foarte puţină mişcare în Univers în afară de ceea ce datorăm 
acestor principii active. Şi fără aceste principii, corpurile de pe 
Pământ, planetele, cometele şi tot ce conţin ele s-ar răci, ar 

îngheţa şi ar deveni mase inactive; ar înceta putrefacţia, gene¬ 
rarea, vegetaţia şi viaţa, iar planetele nu s-ar menţine pe orbitele 
lor." 50 Ceea ce frapează în acest pasaj este, mai întâi, asocierea 
dintre gravitaţie (fizică) şi fermentaţie (biologie), care devin 
astfel manifestări comune ale unei „vieţi" unice; apoi ideea că 
Universul este menţinut în viaţă prin influxul continuu al unor 
„principii active", vitale, în care nu-i deloc greu să recunoşti 
acţiunea continuă a unui Dumnezeu omniprezent. 

Nici Plotin nu spunea în fond altceva, când critica MPT 
(pe care el îl punea pe seama unei interpretări denaturate a lui 
Timaios): „Aşadar, strălucind etern şi posedând în mod con¬ 
tinuu lumina, /Sufletul universal/ o dăruie în continuare, iar 
lucrurile /de Aici/ sunt etern ţinute laolaltă şi scăldate de 
această lumină şi se bucură de viaţă, pe cât le este cu putinţă. “ 51 
„Lumina" lui Plotin care „ţine laolaltă" şi în viaţă toate lucrurile 
din Univers devine la Newton gravitaţia universală! De alt¬ 
minteri, între felul în care concepe Plotin lumina şi felul în care 
concepe Newton gravitaţia există anumite analogii: ambele 
sunt incorporate, deşi aparţin corpurilor; ambele se propagă 
instantaneu fără pierdere de substanţă; ambele se lipsesc de 
un intermediar pentru a se propaga. „Trebuie să concepem 
/lumina/ pe deplin incorporală, chiar dacă ea aparţine unui 
corp" — scrie Plotin. 52 Iar Newton, după ce a renunţat să mai 
caute un „eter" ca mijlocitor al gravitaţiei, a considerat că omni¬ 
prezenţa spaţială a lui Dumnezeu, luată ad litteram, conservă 
şi mijloceşte această putere. 53 In sfârşit, la Plotin, vizibilitatea 
luminii şi vederea sunt un rezultat al „simpatiei universale" 
din Animalul universal — în timp ce la Newton gravitaţia e 
evident o altfel de manifestare a acestei „simpatii" sau atracţii 
universale dintre orice particule corporale. 


50 Isaac Newton, Optics, III, 1, în Great Books of the Western 
World, 32, Enc.Brit., 1993, ed. Mortimer J. Adler, p. 540. 

51 33,11.9,3. 

52 29,IV.5,7. 

53 Funkenstein, op.cit., p. 67. 

Or, pentru că e convins că Universul ar pieri dacă nu ar fi 
ţinut în viaţă de aceste „principii active" (altfel spus de o acţi¬ 
une continuă a lui Dumnzeu), Newton crede că cantitatea de 
mişcare a două sfere, legate între ele de o bară subţire, ce se 
rotesc în jurul centrului lor de greutate care ar avansa uniform 
pe o traiectorie rectilinie, scade şi creşte periodic în funcţie de 
poziţia lor. „Este evident că mişcarea poate fi dobândită sau 
pierdută" —scrie cu convingere Newton — comiţând o eroare 
de fizică elementară, care lui Alexandre Koyre i se pare sur¬ 
prinzătoare. 54 E surprinzătoare, desigur, pentru fizicianul 
Newton, dar nu atât de mult pentru metafizicianul Newton, 
preocupat să găsească cu orice preţ dovezi că Universul nu este, 
precum Universul lui Platon, Descartes sau Leibniz, o „sferă 
energetică" care „coexistă cu sine şi nu ar mai avea nevoie de 
un altul" ! 55 

Iar în Scholium generale anexat la Principiile matematice 
ale filozofiei naturale, Newton lămureşte că felul în care 
înţelege raportul dintre Dumnezeu şi Univers se bazează pe 
ipoteza „prezenţei ontologice": „El /Dumnezeu/ este omni¬ 
prezent nu numai virtual, ci şi substanţial, deoarece virtutea 
nu poate subzista fără substanţă. Totul se mişcă şi este conţi¬ 
nut în el, dar fără nici o acţiune a celorlalte făpturi asupra lui... 
Este evident că supremul Dumnezeu există în mod necesar şi, 
în virtutea aceleiaşi necesităţi, există pretutindeni şi întotdea¬ 
una." 56 Or, omniprezenţa substanţială a inteligibilului sau a 


54 Alexandre Koyre, De la lumea închisă la universul infinit, 
Bucureşti, 1997, p. 166. Newton, op. cit., p. 540. 

55 Eroarea constă în aceea că Newton raportează mişcarea celor 
două bile, într-un caz, la un observator exterior, iar în celălalt caz, 
la unul aflat în centrul de greutate al celor două sfere. De altfel cei 
doi observatori se deplasează unul faţă de celălalt cu o mişcare rec¬ 
tilinie şi uniformă, ceea ce înseamnă că comportamentul fizic al sis¬ 
temului celor două bile nu poate fi diferit, atunci când este înregistrat 
de fiecare dintre ei. 

56 Newton, General Scholium, în Great Books of the Western 
World, 32, Enc. Brit., ed. Mortimer J. Adler, p. 369. 

divinului, faptul că totul este conţinut în el, dar că el rămâne 
malectat de rest sunt propoziţii de bază ale plotinismului. 
„ I Yincipiul — scria Plotin — le cuprinde pe toate. Le cuprinde, 
Iară să se împrăştie în ele; le posedă, fără să fie posedat. Or, 
posedându-le fără a fi posedat, nu există lucru în care El să 
mi fie." Şi: „Dacă ceva participă la Tot, trebuie să participe 
prin toată puterea întregului la El, care nu este întru nimic afec¬ 
tul, adică nici nu resimte ceva, nici nu este divizat ." 57 „Totul 
se mişcă şi este conţinut în El“ — o expresie foarte plotiniană 
în spirit, aşadar, căreia Newton i-a dat însă un conţinut fizic: 
spaţiul absolut şi infinit, ca un sensorium Dei (organ de simţ 
al lui Dumnezeu) parcurs de „principiile active" (gravitaţia, 
lermentaţia, viaţa) sau, altfel spus, de un „spirit subtil" — în 
care plutesc atomii inerţi ai materiei. Acest „spirit subtil", mai 
scrie Newton în încheierea lui Scholium generale, „pătrunde 
prin toate corpurile solide şi se ascunde în substanţa lor". El 
produce atracţiile dintre corpuri, fenomenele electrice, 
emiterea, reflexia şi refracţia luminii, el pune în acţiune sen¬ 
zaţiile şi mişcările — pe scurt „datorită vibraţiilor acestei sub¬ 
stanţe a spiritului “ tot Universul are viaţă şi mişcare — de la 
p lanete şi sori, până la „f irişoarele solide ale nervilor" . 5S Pentru 
Plotin „spiritul subtil" era de obicei Sufletul universal, la rân¬ 
dul lui „revărsat" de Intelect, şi, la fel ca şi la Newton, el 
susţinea totul, pătrundea pretutindeni, dând lumii în mod con¬ 
tinuu subzistenţa, viaţa şi armonia, fără însă a fi afectat el însuşi: 
„într-adevăr, /corpul Universului/ şade în Sufletul care îl 
susţine şi nimic din el nu este fără parte de /Suflet/; la fel pre¬ 
cum aruncată în apă, o plasă ar avea viaţă, fără să se poată 
înstăpâni peste elementul în care pluteşte ,“ 59 

Să mai reamintim şi că celebrul „non fingo hypotheses" al 
lui Newton înseamnă de fapt — cum a arătat Alexandre Koyre 
— „nu inventez ipoteze mecaniciste pentru a explica gravitaţia", 
deoarece, fiind gravitaţia un „spirit subtil" sau un „principiu 


57 3 2, V.5,9; 22,VI.4,8. 

58 Newton, General Scholium, ibidem. 

59 2 4,IV.3,9. 

activ“, deci o manifestare a omnipotenţei şi omniprezenţei 
divine, ea nu poate fi redusă la explicaţii materialiste şi mecani¬ 
ciste, ci trebuie să aibă un altfel de explicaţie — pentru Newton, 
una mai curând spirituală! 

9. Şi Leibniz era de acord că mecanicismul propus de car¬ 
tezieni nu explica Universul decât parţial, şi că mai era nevoie 
de o „ipoteză metafizică" — în cazul său de ordin teleologic 
— faptul că Artizanul a creat cea mai bună operă cu putinţă. 
Dar el nu era de acord cu Newton în privinţa „prezenţei onto¬ 
logice a lui Dumnezeu" pe care, cum am văzut, Newton o 
susţinea cu tărie „arătând cu degetul" spre legea gravitaţiei. Or, 
Leibniz o privea pe aceasta din urmă cu mare îndoială, deoarece 
nu părea să existe posibilitatea de a explica în termenii forţelor 
naturale o atracţie de la distanţă. Pe de altă parte, el nu era dis¬ 
pus să accepte, precum Newton sau Plotin (şi mulţi neopla- 
tonicieni), că Dumnezeu sau un principiu spiritual divin este 
perpetuu şi în mod activ prezent în lumea fizică. Polemizând 
cu newtonienii, el sugera că în opera „Artizanului conştiin¬ 
cios" nu poate încăpea acest fenomen straniu, gravitaţia, pro¬ 
dus, chipurile, de ceea ce el numeşte, cu dispreţ, „substanţe 
imateriale", „raze spirituale", „accident lipsit de substanţă" — 
fenomen ocult, „inexplicabil, neinteligibil, precar, lipsit de fun¬ 
dament, fără exemplu", pe scurt „un lucru himeric, o calitate 
ocultă, scolastică". 60 Se vede, de fapt, cum MPT nu se poate 
concilia cu un fenomen lipsit de transparenţă epistemologică, 
precum gravitaţia, la fel după cum, pe de altă parte, MPP nu 
se putea concilia cu o lege de conservare universală, care să 
prespună absenţa ontologică a Creatorului din lume ! 61 

Cu aceste citate, am intrat deja în celebrul schimb de scrisori 
dintre Leibniz şi Samuel Clarke (discipol şi purtător de cuvânt 


60 Leibniz, „Scrisori între Leibniz şi Clarke", op.cit., p. 619. 

61 V. şi observaţia în acelaşi sens a lui Ştefan Vianu privitoare la 
deosebirea dintre modelul teo-ontologic plotinian şi cel adoptat de 
Leibniz, în Ştefan Vianu, Metafizica spiritului de la Aristotella Hegel, 
Bucureşti, 2005, p. 53. 

.il lui Newton), schimb purtat prin intermediul prinţesei de 
Wales înanii 1715-1716. Disputa a fost prezentată detailat în 
cartea clasică a lui Alexandre Koyre, De la lumea închisă la 
universul infinit, iar capitolul respectiv a fost intitulat semni- 
I icativ, „Dumnezeul săptămânii şi Dumnezeul Sabatului". Nu 
vom insista prea mult asupra acestei dispute, dar vom spune 
c ă „Dumnezeul Sabatului" al lui Leibniz corespunde Artiza¬ 
nului lui Platon (care se retrage din operă odată cu începutul 
„săptămânii"), în timp ce „Dumnezeul săptămânii" al lui 
Newton (Clarke) e foarte aproape de Artistul inspirat şi crea¬ 
tor al lui Plotin (care e o prezenţă continuăm lume). Polemica 
se poartă de fapt între un adept al modelului teo-cosmogonic 
din Timaios şi un plotinian nemărturisit, care contestă MPT. 

Leibniz deschide polemica protestând împotriva lui 
Newton potrivit căruia Universul nu ar fi autosuficient sub 
raport energetic şi reafirmă că „în lume subzistă totdeauna 
aceeaşi forţă şi aceeaşi energie, care trece numai din materie 
în materie." El nu acceptă intervenţia repetată sau continuă a 
lui Dumnezeu în opera sa — presupusă de newtonieni pentru 
a se restabili funcţionarea Universului — „de parcă Dumnezeu 
n-ar fi avut prevederea să dea ceasului o mişcare perpetuă." 
Ar însemna — crede Leibniz — să nu te încrezi în Artizanul 
bun şi să-l degradezi la rangul unui meşteşugar nepriceput. 62 

La aceasta, Clarke răspunde, contestând însăşi reprezentarea 
Universului ca maşină sau orologiu autonome, cât şi a lui Dum¬ 
nezeu ca Artizan: „A spune că nimic nu se face în lumea fără 
providenţă şi fără controlul său nu înseamnă a-i coborî opera, 
ci mai degrabă a-i proclama măreţia şi excelenţa. Ideea ace¬ 
lora care susţin că lumea este o maşină mare care se mişcă fără 
nici o intervenţie a lui Dumnezeu, aşa cum un orologiu îşi con¬ 
tinuă mişcarea fără ajutorul ceasornicarului, ideea aceasta, zic, 
introduce materialismul şi fatalitatea şi, sub pretextul că face 
din Dumnezeu o intelligentia supramundana, tinde în reali¬ 
tate să alunge din lumea providenţa şi guvernarea lui Dum- 


62 Leibniz, op.cit, p. 542. 

nezeu.“ Aşadar, cel cu credinţa fragilizată nu e Newton, ci chiar 
acuzatorul, Leibniz! 

O analogie politică — continuă Clarke — ar fi aceea a unui 
regat unde „toate s-ar face fără intervenţia regelui". Acolo 
regele ar domni nominal „şi el nu ar merita să poarte titlul de 
rege sau domnitor ". 63 Cu alte cuvinte, pentru Clarke trebuie 
ales între monarhia absolutistă şi monarhia constituţională; or, 
cum ultima este de neacceptat pentru demnitatea regală, tre¬ 
buie acceptată prima, adică conducerea nemijlocită de către 
monarh. Să remarcăm, în treacăt, că morahia constituţională 
respinsă se afla in nuce chiar în Anglia contemporană cu el — 
aceea care urmează „Glorioasei Revoluţii" şi începutului 
regimului monarhiei parlamentare —în schimb monarhia abso¬ 
lutistă aleasă de Clarke (Newton) era mai potrivită pentru 
epoca Antichităţii târzii a lui Plotin! 

Leibniz nu e de acord cu dilema şi descoperă o a treia posi¬ 
bilitate: el susţine că ar fi injust să declarăm că un rege este 
doar cu numele, dacă „el şi-ar fi deprins aşa de bine supuşii 
şi le-ar menaja atât de bine puterile şi bunăvoinţa— prin grija 
pe care ar avea-o de subzistenţa lor —, încât nu ar avea nevoie 
să intervină ca să-i îndrepte". Leibniz, aşadar, reînvie concep¬ 
tul platonician asupra suveranităţii regale ca activitate a unui 
bun Legislator şi Educator. Acesta, odată ce educă poporul 
în spiritul dreptăţii şi prescrie câteva principii generale, nu mai 
are de ce să intervină direct, pierzându-se în minuţii legal-ad- 
ministrative . 64 Intre constituţionalism şi absolutism se inter¬ 
pune aşadar statul savant al educaţiei totale. Or, dacă ne 
amintim că Timaios începe printr-o recapitulare a Republicii, 
urmată de istoria Atenei preistorice — statul ideal — aflat în 
luptă cu Atlantida, ne dăm seama că între Artizanul din Timaios 
şi Legislatorul-Educator din Republica şi Legile domneşte o 
strânsă legătură şi că, din nou, avem de-a face cu o metaforă 
politică fără legătură cu politica contemporană celor doi filo- 

63 Idem, p. 545. 

64 Republica, 425b-e. 

zofi şi savanţi, ci mai degrabă cu politica la care aderaseră 
cândva părinţii modelelor lor teo-cosmogonice. 

Viziunea lui Newton 65 (vezi Scholium generale , Koyre, 172) 
rămâne însă total diferită: pentru el Dumnezeu nu este Edu¬ 
cator şi Legislator, ci este, mai presus de orice, Domn suve¬ 
ran, exercitându-şi nemediat şi prin propria-i prezenţă 
suveranitatea absolută — „etern şi infinit, atotputernic şi 
atotştiutor... prezent pretutindeni în spaţiul infinit," aseme¬ 
nea, am spune noi, unui fel de „Big Brother" benefic, care, 
infuzând spaţiul ca pe un sensorium al său, nu e niciodată altun¬ 
deva decât sunt fiecare dintre supuşii lui pe care-i scaldă con¬ 
tinuu în oceanul „spiritului său subtil" ! 

10. în final: 

a) Nu e desigur o surpriză că ştiinţa este acumulativă, în 
timp ce metafizica (şi teo-cosmmogonia) este recurentă. Dar 
este mult mai puţin banală existenţa coaliţiilor care au loc între 
diferite teorii ştiinţifice mereu noi şi vechi teze metafizice 
mereu recurente. Rămâne deci relativ surprinzătoare împre¬ 
jurarea că, să zicem, teoria despre Universul sferic geocentric 
postulat de Platon şi cea despre Universul heliocentric, cu o 
„sfericitate energetică" propus de Leibniz, s-au coalizat ambele 
cu acelaşi model teo-cosmogonic, în pofida imenselor deose¬ 
biri între ştiinţa lui Platon şi aceea a lui Leibniz. Trebuie amintit 
că asemenea coaliţii nu au rămas numai apanajul secolelor tre¬ 
cute : de pildă, recent un cercetător a arătat că o critică a lui 
Saul Kripke „la adresa platonismului lui Frege este analogă 
uneia dintre obiecţiile pe care Plotin le ridică împotriva pla¬ 
tonismului clasic, « obiectiv », după care Ideile sunt în afara 
Intelectului." 66 

b) Teo-cosmogoniile proiectează anumite experienţe ome¬ 
neşti la scara Cosmosului (experienţa artizanului conştiincios 
în MPT, experienţa artistului inspirat în MPP, de exemplu). 


65 Newton, General Scholium, p. 370. 

66 Eyjolfur Kjalar Emilsson, „Cognition and its Object" în CCP, 
p. 238. 

Aceasta îi impulsionează pe savanţii care cred în modelele 
respective să facă generalizări îndrăzneţe, care nu ar fi putut 
fi deduse experimental, sau să adopte principii demonstrative 
(ca cele bazate pe finalism la Leibniz) care nu sunt direct ve¬ 
rificabile. Ştiinţa ar fi, probabil, imposibilă, fără asemenea ge¬ 
neralizări, de unde rezultă că ştiinţa (mai exact „ştiinţa 
revoluţionară" pentru a utiliza formula lui Th. S. Kuhn) nu 
ar putea exista fără recursul la metafizică, în particular fără teo- 
cosmogonie. Ar fi apărut oare ideea că orbitele astrelor sunt 
circulare şi că pot fi calculate, dacă n-ar fi existat un filozof 
care să creadă că Dumnezeu este un Artizan şi că, în această 
calitate, el s-a gândit cum să confere Universului maxima per¬ 
fecţiune pe care numai cercul şi sfera o închideau ? Ar fi putut 
fi descoperită legea gravitaţiei universale, dacă n-ar fi existat 
un savant care s-o considere o marcă a existenţei lui Dumne¬ 
zeu în orice loc din lume ? S-ar fi putut descoperi legile con¬ 
servării energiei (atât de neevidente pentru simţuri), dacă unii 
savanţi n-ar fi crezut că Universul a fost atât de bine înzes¬ 
trat de bunul Artizan, încât nu mai are nevoie de nimic din 
afară care să-l menţină în funcţiune ? Nu ştim. Dar se pare că 
pentru a paria pe o anumită idee ştiinţifică nouă, ba chiar pen¬ 
tru a o imagina în noutatea ei, e nevoie şi de altceva decât de 
ştiinţă — anume de o formă de credinţă care, în ceea ce o 
priveşte, refuză să se înnoiască. Descoperirea noului trece prin 
reafirmarea vechiului şi vigoarea ştiinţei e îndatorată ideilor 
care nu sunt ştiinţă! 

c) E verosimil apoi că pluralismul metafizic (cu consecinţe 
teo-cosmogonice, dar şi morale şi politice) dintr-o anumită 
perioadă, precum secolele V-IV î.d.Cr. la Atena, sau secolele 
al XVII-XVIII-leaîn Europa (şi de asemenea secolul XX), este 
un factor important în stimularea creativităţii ştiinţelor. Aceasta 
pare evident dacă ne gândim că MA şi MPT au favorizat 
descoperirea legilor de conservare, dar au blocat descoperirea 
legii gravitaţiei, în vreme ce MPP — exact invers! Era nevoie 
deci de toate cele trei modele, pentru ca războiul lor să ducă 

l.i conturarea paradigmei clasice a ştiinţei. 67 Dacă vreo cenzură 
I .ir fi eliminat pe unul dintre ele, probabil că rezultatele ar fi 
lost mult diferite. Faptul că în vremea lui Plotin, nici un gân¬ 
di i or de oarecare importanţă nu mai susţine alt model teo-cos- 
mogonic decât variante de MPP şi că, în continuare, 
neoplatonismul în variantă creştină rămâne „gândire unică" 
până la apariţia scolasticii, explică poate slaba creativitate ştiinţi- 
I ică a epocii. 

d) Cum rămâne atunci cu celebra „dezvrăjire a lumii" de 
care ştiinţa s-ar fi făcut responsabilă ? Din momentul când ate- 
iticnii l-au alungat pe Anaxagoras pentru că susţinuse că soarele 
şi luna nu sunt zei, ci pietre înroşite în foc, foarte mulţi au con¬ 
siderat că progresul ştiinţei se plăteşte scump prin pierderea 
sacrului şi a tot ceea ce acesta reprezintă pentru stabilitatea psi¬ 
hicului uman şi a societăţii. Şi sunt destui care susţin că ce se 
pierde întrece ceea ce se câştigă. Chiar Koyre vede în ansam¬ 
blu în revoluţia ştiinţifică a secolelor XVI-XVII „respingerea 
de către gândirea ştiinţifică a tuturor consideraţiilor bazate pe 
noţiunile de valoare, perfecţiune, armonie, sens sau scop şi, în 
cele din urmă, devalorizarea completă a Fiinţei, divorţul total 
între lumea valorilor şi lumea faptelor" 68 . 

Cred că s-a observat din cele de mai sus cât de pripită este 
o astfel de declaraţie. Intr-adevăr, dacă „revoluţiile ştiinţifice", 
în sensul lui Kuhn, sunt imposibile fără anumite coaliţii făţişe 
sau discrete cu o metafizică, iar credinţa indemonstrabilă 
rămâne indispensabilă pentru savant, noţiunile de valoare, per¬ 
fecţiune, scop, sens, armonie etc. nu dispar, ci, cel mult, devin 
mai greu de depistat. Dar atunci, fie şi ca însoţitori ai ştiinţei, 
nu e adevărat că „suntem ca într-un subsol scund şi apăsător", 
lipsiţi de cerul metafizic. 69 

67 Mai există şi modelul monist al lui Spinoza, care îi reia pe sto¬ 
ici în bună măsură. 

68 A. Koyre, op.cit. p. 6. 

69 H-R. Patapievici, Omul recent, Bucureşti, 2001, p. 84. Meri¬ 
tă de făcut observaţia că reprezentarea lui A. Koyre (ca şi a lui 

Probabil că „dezvrăjirea lumii“ rămâne o realitate pentru 
„omul obişnuit", care confundă ştiinţa cu aplicaţiile ei, când 
nu cu vulgarizarea ei. Dar ea nu e o realitate pentru omul de 
ştiinţă inovator sau pentru filozoful care îi stătea alături când¬ 
va. Ştiinţa unor Anaxagoras, Platon, Aristotel, Plotin, Des- 
cartes, Kepler, Leibniz, Newton, Heisenberg, Einstein nu a 
dezvrăjit lumea, ci a „revrăjit-o“ — e adevărat, altfel decât se 
considera pe atunci în mod obişnuit a fi „vraja" ei —, iar aceas¬ 
ta, pentru că însăşi contemplarea autentică a Universului (ca 
şi a fiinţei omeneşti) mi se pare a nu fi departe de o experienţă 
religioasă fundamentală. 

La sfârşitul Analiticelor posterioare, Aristotel scria: „Prin¬ 
cipiul demonstraţiei nu este o demonstraţie, astfel încât nici 
principiul ştiinţei nu este o ştiinţă. Dar dacă nu avem nici o 
altă formă adevărată /de cunoaştere/ în afară de ştiinţă, vouq 
ar fi principiul ştiinţei." 70 Cum să-l traducem însă pe vouq ? 
„Intelect", „inteligenţă sintetică", sau poate „spirit" mai de¬ 
grabă? Nu e simplu! Traducătorul englez al Analiticelor se¬ 
cunde în ediţia Loeb (H. Tredennick) traduce — vai, atât de 
palid, de derutant, însă aproape inevitabil— prin „intuition" ! 
Dar Aristotel (ca şi Platon ori Plotin) înţelegea altceva decât 
„intuiţie a modernilor" prin vouţ, acest principiu nonştiinţi- 
fic al cunoaşterii ştiinţifice şi al demonstraţiilor. Ce anume ? 
Ne-o lămureşte chiar el în finalul Protrepticului n unde invocă 


H.-R. Patapievici) despre evoluţia ştiinţei este pre-kuhniană (cartea 
lui Koyre din care cităm apare în 1956, în vreme ce Structura revo¬ 
luţiilor ştiinţifice a lui Kuhn — în 1962 (ediţia românească apare în 
1976). Reprezentarea că ştiinţa modernă pierde din anvergura 
metafizică se potriveşte însă „ştiinţei normale", dar nu şi „ştiinţei revo¬ 
luţionare". Laplace — reprezentantul „ştiinţei normale" de la sfârşitul 
secolului al XVIII-lea, se putea lipsi de metafizică, atunci când renunţă 
la „ipoteza Dumnezeu", dar Newton sau Leibniz — nu. Şi asta nu 
fiindcă trăiau cu un secol mai devreme, ci fiindcă ei reprezentau 
„ştiinţa revoluţionară". 

70 Aristotel, Analiticele posterioare, 11,19,100b. 

71 Aristotel, Protrepticul, treducere şi note de Bogdan Mincă şi 
Cătălin Partenie, Bucureşti, 2005, Bl 10. Traducerea îmi aparţine. 

u spusă a celui care lansase cândva pe piaţa ideilor chiar pe vouţ, 
iiiil.uişându-se de aceea contemporanilor „ca un om dezmeti- 
» ii laţă de ceilalţi care vorbeau brambura" 72 ): 

„într-adevăr — ar fi zis Anaxagoras — vouţ al nostru este 
I )umnezeu“! 

PLOTIN 

OPERE 



REALITATEA ESENŢIALĂ, 

DEŞI ESTE UNA ŞI ACEEAŞI, 

ESTE TOTODATĂ PREZENTĂ PRETUTINDENI 
ÎN ÎNTREGUL SĂU (I şi II) 

22,VI.4; 23,V 1.5 


Tema 

Plasarea acestui lung tratat (despărţit de Porfir în mod artificial 
m două tratate, v.LPIF§D,2), primul scris de Plotin după sosirea lui 
Porfir la Roma, în Enneada a Vl-a, dedicată de Profir Unului, pune 
destule probleme: într-adevăr, tema lui generică este „logica incor- 
poralului" (LI, vezi voi I, LPIF§H,4, pp. 82-95 ) în general şi nu 
Unul, în mod particular. Deşi unele afirmaţii din tratat se pot referi 
si la Unu, de obicei pare a fi vorba despre Intelect — asociat indiso¬ 
lubil lui ceea-ce-este/ceva/ şi Totului inteligibil — alteori însă, pre¬ 
cum la început, este vorba despre Suflet. 


Rezumat 


22.VI.4 

Ubicuitatea Sufletului ţine de faptul că el nu este corp. Totul inteli¬ 
gibil nu se află nicăieri în spaţiu, ci Universul vizibil se află în Totul 
inteligibil. Această prezenţă nu se manifestă prin puterile sale Totului, 
ci este el însuşi prezent în întregul său, pretutindeni şi simultan. 
Inteligibilul nu este separat de sine atunci când sensibilul participă 
la el şi rămâne neafectat. Universul vizibil este o imagine naturală şi 
nu una artificială a inteligibilului, deoarece inteligibilul produce direct 
imaginea sa, care depinde nemijlocit de el. Critica reprezentării 
tradiţionale că Sufletul a sosit la trup; în fapt e invers, trupul a sosit 
la Suflet. Omul material care se ataşează Omului-Formă, precum cor¬ 
pul se ataşează Sufletului. Plebea şi Senatul ca analogie pentru rapor¬ 
tul dintre Sufletul nostru inferior şi cel superior. Presupusa 
„coborâre a Sufletului" în corpuri este de fapt o individualizare a 
Sufletului, care a uitat că este un întreg. Reîntoarcerea sa la întreg. 

23, VI .5 

Opinia comună a oamenilor despre Zeu este că el se află pretutin¬ 
deni simultan. Ceea-ce-este /ceva/ cu adevărat nu se poate separa de 
sine, ci este prezent pretutindeni ca un întreg. Unul transcendent şi 
unul lui ceea-ce-este /ceva/. Imaginea cercului cu raze. Unul şi mul¬ 
tiplul în inteligibil şi în Universul senzorial. în inteligibil suntem mul¬ 
tipli şi totuşi unul, precum măştile diferite puse pe un singur cap. 
Universul vizibil este unul prin viaţa sa unică, fără limitări. Ceea- 
ce-este /ceva/ se oferă pe sine ca un întreg, fără să fie posedat de 
nimeni. Unul nu are dimensiune şi este primit aşa cum fiecare este 
capabil să-l primească. Eliberarea de adaosurile corporalităţii şi ale 
particularului. Către Unu se întorc toate lucrurile şi toate fiinţele. 



(22, IV.4) 

1. Oare Sufletul este prezent pretutindeni pentru întreg 
/Universul/ era» 7iav'tt>, deoarece corpul Universului este atât 
de mare, iar Sufletul e menit prin fire să se împartă după cor¬ 
puri ? Sau Sufletul este prezent pretutindeni prin propria-i vir¬ 
tute, şi el nu se află acolo unde ar fi purtat anterior de către 
un corp, ci corpul îl găseşte prezent pretutindeni înaintea sa, 
astfel încât, oriunde s-ar plasa corpul, tocmai acolo el găseşte 
un Suflet existent /deja/, înainte ca el, corpul, să fie aşezat într-o 
parte a întregului /Univers/ ? Iar întreg corpul Universului este 
aşezat într-un Suflet existent /deja/ P 1 

Dar, dacă Sufletul are o atare extindere, umplând orice in¬ 
terval chiar înainte de a intra într-un corp de o astfel de dimen¬ 
siune, cum de el nu are mărime ? Sau în ce mod el ar putea să 
se afle în Univers, înainte ca acesta să se nască, dat fiind că 
Universul nu există anterior ? 

Altă problemă: cum se poate accepta ca Sufletul, fiind el 
declarat indivizibil şi fără dimensiune, să se afle pretutindeni, 
deşi nu are mărime ? Iar dacă s-ar considera că Sufletul, fără 
să fie un corp, se extinde laolaltă cu corpul /pe care îl animă/, 
nici aşa nu se poate evita dificultatea, deoarece i se acordă 


1 Timaios, 34c, unde se spune că Demiurgul a făcut Sufletul înain¬ 
tea corpului Universului; idem 36e, unde aflăm că trupul Universului 
este interior Sufletului „care cuprinde de jur-împrejur întreg Cerul 
dinspre înafară". V. LPIF§H,4,4. Şi totuşi, tot în Timaios (30b), 
Platon spune că „Demiurgul a zidit Totul, constituind Intelectul în 
Suflet, şi Sufletul în corp". 

Sufletului o dimensiune în mod accidental. 2 Căci, similar, s-ar 
putea cerceta în mod verosimil în ce fel Sufletul capătă dimen¬ 
siune în /acest/ mod accidental. 

Or, lucrurile nu se pot petrece cu Sufletul la fel ca în cazul 
calităţilor, precum dulceaţa sau culoarea, care /se extind/ în 
întregul corp. Căci calităţile sunt afectări <mx0r|> ale corpurilor, 
astfel încât întregul care este afectat posedă afectarea, şi nu 
există nimic în sine, pentru că /afectarea/ este un ceva al cor¬ 
pului şi este cunoscută atunci /ca atare/ 3 . Iată de ce calitatea 
/culoarea/ are o anumită dimensiune; iar albul unei părţi /a 
corpului/ nu e afectat laolaltă cu albul unei alte părţi. Iar în 
cazul albului, albul unei părţi şi cu albul unei alte părţi sunt 
identice prin formă, dar nu sunt identice prin număr; dar în 
cazul Sufletului, Sufletul din piciorul /meu/ şi cu cel din mâna 
/mea/ sunt totuna /şi/ ca număr, aşa cum o arată percepţiile. 4 

Şi în general 5 , în calităţi vedem acelaşi lucru distribuit, în 
timp ce în cazul Sufletului acelaşi lucru nu este distribuit, şi 
se spune că el s-a distribuit doar în sensul că se află pretutin¬ 
deni. Să vorbim deci de la început despre aceste chestiuni, în 
speranţa că ceva ne-ar deveni limpede şi uşor de admis, pen¬ 
tru a înţelege în ce fel Sufletul, deşi este incorporai şi fără 
dimensiune poate umple întreg spaţiul, fie înaintea corpurilor, 
fie în interiorul lor. Insă probabil că dacă el ar apărea capabil 


2 Cum se poate explica faptul că Sufletul, deşi nu este corporal, 
„umple“ întreg spaţiul şi se află pretutindeni în întreg corpul (indi¬ 
vidual sau universal)? 

3 Altfel spus, afectarea este o proprietate a unei Fiinţe, şi nu o 
Fiinţă. Or, Sufletul este o Fiinţă. 

4 Nu există de fapt decât un singur Suflet, actualizat diferit; dim¬ 
potrivă, culoarea albă este o materie omogenă, identică ca formă în 
toate părţile sale, dar nu una şi aceeaşi pretutindeni. Cf. 4, IV.2,1. 
Plotin destinge cu atenţie „logica incorporatului" (LI) de „logica cor¬ 
poralului" (LC), v. LPIF§H,4,4, căreia i se supun deopotrivă cor¬ 
purile şi calităţile lor. Aporia incorporalului apare în Parmenide al 
lui Platon (131 a-b) 

5 Altă lecţiune: Şi totuşi, în calităţi... 

de această /extensie/ chiar înainte de existenţa corpurilor, s-ar 
accepta uşor că aşa ceva este cu putinţă şi prezent în corpuri. 

2. Există, pe de-o parte. Totul autentic <xo aXT|0iv6v 7tâv>, 
iar pe de-altăparte, imitaţia Totului autentic, anume natura 
vizibilului de la noi 6 . Totul autentic nu se aflăîn nimic altceva. 7 
Căci nimic nu există înaintea sa. Dar ceea ce i-ar urma este 
necesar să se afle în Tot, dacă urmează să existe; ultimul de¬ 
pinde de cel dintâi şi nu poate, fără acela, nici să stea, nici să 
se mişte. 8 Şi chiar dacă o asemenea realitate /precum Totul au¬ 
tentic/ nu ar fi plasată într-un loc, gândind locul fie ca limită 
a corpului care împrejmuieşte, în măsura în care împrejmuieşte, 
fie ca pe un interval care aparţinea înainte şi aparţine încă de 
natura vidului, ci s-ar considera că aderă la /realitate/ şi se 
opreşte /odată cu ea, aceea fiind pretutindeni şi în continuitate 
/cu ea/, 9 e mai bine să lase deoparte chestiunea terminologică, 
şi să considere spusa în sensul ei: S-au spus acestea /despre 
spaţiu/ în vederea /explicării/ altui punct, anume că acel Tot 
care e prim, care este Iceval nu caută să posede un loc, şi că în 
general, el nu se află situat în altceva. 

6 Altfel spus Universul vizibil, a cărui creaţie în baza Arhetipului 
invizibil este descrisă de Platon în Timaios. 

7 Aici Plotin se referă în mod evident la incorporalul luat în bloc 
(Unul, Intelectul, Sufletul), opus corporalului. 

8 Plotin vrea să demonstreze că realitatea autentică — Intelectul, 
Sufletul — nu se află în altceva, nu doar în sens local, dar nici în sens 
de atribut al unui subiect. „A fi în ceva“ este un mod de a exprima 
că ceva este un atribut (proprietate) al unui subiect. Or, Realitatea 
autentică nu poate fi atributul imitaţiei sale, ci lucrurile stau tocmai 
invers. Există însă şi cealaltă perspectivă, cea psihologică, prin care 
omul descoperă în sine Realitatea. V. LPIF§H,3-4. 

9 Cf. Aristotel, Fizica, IV, 212a. Atomiştii considerau spaţiul ca 
pe un vid care cuprinde corpurile (atomii); în vreme ce platonicienii 
şi peripateticienii asociau spaţiul cu materia, considerându-le coex- 
tensive. In Timaios, Platon numeşte Materia primordială X^P 01 . adică 
„loc, spaţiu". 

Totul fiind tot, nu e cu putinţă să se părăsească pe sine, ci 
el se umple complet pe sine şi este egal cu sine. Şi unde se află 
Totul, acolo este el însuşi. Căci el — /ceea ce este ceva/ — este 
Totul. 

Şi în general, dacă ceva este aşezat în Tot, fiind altceva decât 
acela, atunci participă la Tot, se întâlneşte cu El, îşi capătă pu¬ 
terea de la el, fără să-l dividă, ci, aţlându-lpe el în sine însuşi 10 , 
unindu-se cu el, fără ca acela să iasă în afara sa. Căci nu este 
cu putinţă ca Realitatea autentică să se afle în realitatea neau¬ 
tentică, ci dacă/trebuie să vorbim despre relaţia „a fiîn“/, atun¬ 
ci realitatea neautentică <xo pr) ov> se află în Realitatea 
autentică <to ov>. Cea dintâi, aşadar, se întâlneşte cu cea de-a 
doua în întregul ei. Intr-adevăr, nu se poate ca el /Totul/ să 
fi fie smuls de la el însuşi, iar faptul că el este considerat a fi 
pretutindeni înseamnă că el se află în Realitatea autentică, cât 
şi că el este în sine. Şi nu e deloc uimitor că ceea ce este pre¬ 
tutindeni se află în Realitatea autentică şi în sine. în fapt, a fi 
pretutindeni devine deja /echivalent/ cu a fi într-un singur loc. 

Noi însă, care plasăm Realitatea în lumea senzorială, plasân- 
du-1 Aici pe „pretutindeni" şi care considerăm Universul sen¬ 
sibil ca fiind mare, suntem în încurcătură: cum este cu putinţă 
ca cealaltă natură să se extindă într-un corp de o asemenea 
uriaşă dimensiune ? Numai că ceea ce este considerat mare este, 
în fapt, mic, iar ceea ce credem că e mic, acela e mare; asta, dacă 
el se precipită /să fie prezent/ în întregul său pentru orice parte 
a acestui /Univers senzorial/. Sau mai bine spus: Universul vizi¬ 
bil, de pretutindeni, cu toate părţile sale se îndreaptă spre acela 
/inteligibil/ şi îl găseşte pretutindeni ca Tot şi mai mare decât el. 

De unde rezultă că /Universul vizibil/, care nu ar putea 
câştiga nimic mai mult în extensie — căci ar ajunge în afara 
Totului — a dorit să se învârte în jurul lui. 11 Dar fiind inca- 

10 Perspectiva psihologică — Sufletul se află în corp — şi perspec¬ 
tiva ontologică — corpul se află în Suflet — sunt aici intersectate. 

11 Cf. 14, II.2 Despre mişcarea circulară, unde Plotin explică pe 
larg că mişcarea circulară a Cerului (Universului) are drept cauză 
tendinţa acestuia de a se uni cu Creatorul său inteligibil şi, în acelaşi 

palul să-l cuprindă şi neputând să ajungă în interiorul său, s-a 
bucurat să aibă un loc şi un rang unde să se păstreze învecinân- 
iIu-se cu el care este şi iarăşi nu este prezent. Căci acela se află 
iu sine însuşi, chiar şi atunci când ceva doreşte să-i fie prezent. 

Iar acolo unde trupul Totului /Univers vizibil/ ar merge 
laolaltă /cu Totul inteligibil/, el întâlneşte Totul, încât deloc 
nu mai are nevoie să meargă mai departe, ci se învârteşte în 
acelaşi loc, deoarece el este întreg /acolo/ unde, prin oricare 
parte a sa, se bucură de prezenţa aceluia în întregul său. Or, 
dacă /Totul inteligibil/ s-ar afla într-un loc, ar trebui ca /Uni¬ 
versul acesta de Aici/ să se îndrepte într-Acolo, să se depla¬ 
seze în linie dreaptă şi să se atingă cu o parte a sa de acela, într-o 
parte /a aceluia/, şi ar trebui să existe /Acolo/ aproapele şi 
dcpartele} 2 Dar, dacă nu există nici aproapele, nici departele, 
este necesar ca /Totul inteligibil/ să fie prezent în întregul său, 
dacă este prezent. Şi în general, el există pentru toţi cei în stare 
să-l primească, fără ca ei să fie nici departe, nici aproape , 13 

3. Dar oare vom afirma că el însuşi este prezent, sau că el 
stă în sine, dar că anumite puteri pleacă de la el la toate lucrurile, 
şi că în acest sens se spune că el este prezent pretutindeni ? Căci 
/unii filozofi/ afirmă, în acest din urmă sens, că Sufletele sunt 
ca un fel de raze /ale lui/, încât el rămâne în sine, dar Sufletele 
sau puterile pe care le trimite ajung mereu în câte un alt animal. 
Răspund că, într-adevăr, în unele cazuri, unitatea, prin faptul 
că nu poate păstra întreaga sa natură autentică în sine, este 
prezentă lucrului pentru care este prezentă ca o putere a sa. 


timp, imposibilitatea în care se află de a o face, deoarece este onto¬ 
logic diferit de el. 

12 Aici Plotin inversează raţionamentul faţă de 14, II.2: existenţa 
mişcării circulare a Cerului ar demonstra că inteligibilul „nu are loc“. 
Intr-adevăr, dacă ar avea loc şi dacă Cerul ar dori să-l atingă, să se 
apropie de el, atunci ar reuşi s-o facă şi mişcarea nu ar mai fi circu¬ 
lară, ci rectilinie. 

13 Cf. vol.l, 9, VI.9,7. întâlnirea cu divinul este, la Plotin, rezul¬ 
tatul unei activităţi a subiectului. 

Şi totuşi nu e cu putinţă ca, fie şi în acest fel, /Totul/ să nu 
fie prezent în întregul său, de vreme ce chiar şi în acel caz, el 
nu este despărţit de puterea sa pe care a dat-o lucrului respec¬ 
tiv. 14 Ci acela care l-a primit a putut să primească numai atâta 
de mult /din el cât a primit/, deşi întregul era prezent în totali¬ 
tatea sa. Dar acolo unde se află toate puterile /lui/, cu siguran¬ 
ţă se află el însuşi, şi totuşi el este şi separat /de ele/. Intr-adevăr, 
dacă el ar fi devenit /numai/ Forma unui anumit lucru, el s-ar 
fi separat de faptul de a fi Totul şi de a fi în sine pretutindeni, 
şi atunci în chip de atribut contextual ocara au|ip£|3nK6(;> 
ar fi aparţinut unui alt subiect. Or, de vreme ce /Totul/ nu 
aparţine niciunui subiect doritor să-i aparţină, el se apropie 
de subiectul care ar dori /să vină la el/ <Ş âv ocut6> 15 , după 
putinţă, fără să ajungă să-i aparţină aceluia, ci acela tinde spre 
el şi spre nimic altceva. 

Prin urmare, nu este deloc uimitor că /Totul/, /fiind/ ast¬ 
fel, se află în toate, deoarece, pe de-altă parte, El nu este în nici 
un subiect în sensul în care să aparţină acestor subiecte , 16 Iată 
de ce nu e probabil absurd faptul de a spune astfel că Sufletul 
„aleargă laolaltă" cu corpul în mod contextual, dacă /s-ar 


14 Teza că Dumnezeu este prezent în lume prin intermediul pu¬ 
terilor sale era răspândită în platonismul mediu, de pildă apare la 
Plutarh, ca şi în gândirea ermetică. V. PA,6,282, nota. Plotin are grijă 
să precizeze că prezenţa Unului, chiar prin intermediul unor puteri 
inferioare, nu trebuie înţeleasă în sensul că Acela s-ar despărţi de el 
însuşi şi că nu ar mai fi întreg în fiecare dintre puterile sau mani¬ 
festările sale. 

15 Lecţiune incertă. O altă variantă textuală, urmată de PA, ar da: 
„El se apropie de subiectul la care El ar dori să ajungă, după 
putinţă...“ Diferenţa este destul de însemnată: într-un caz, Unul (sau 
Intelectul) doreşte să se apropie de lucrurile individuale, de 
conştiinţe; în celălalt, Unul rămâne pasiv şi conştiinţele îl caută şi 
vor să-l regăsească. Cred că această ultimă formulă, pentru care a optat 
şi HS, este mai plotimană. 

16 Prezenţa Unului (sau a Totului inteligibil) în lucruri nu este 
de tipul prezenţei atributului într-un subiect — spune Plotin. 

Mişune că /el se află la sine, neaparţinând nici Materiei, nici 
c nrpului, pe câtă vreme tot corpul în totalitate este cumva ilu¬ 
minat de Suflet. 

Şi nu trebuie să fim uimiţi dacă /Totul/, deşi nu este într-un 
loc, este prezent pentru orice lucru aflat într-un loc. Căci, 
mvers, ar fi uimitor şi în plus imposibil, pe lângă uimitor, dacă, 
având /Totul inteligibil/ un loc propriu, ar mai fi prezent pen- 
11 u un alt lucru, aflat într-un loc, sau în general, ar fi prezent, 
si ar fi prezent în felul în care noi afirmăm că el este prezent. 
( )r, raţiunea arată că este necesar ca el, care nu a fost menit 
unui loc, să fie prezent în întregul său lucrului pentru care este 
prezent, şi să fie prezent în întregul său tuturor lucrurilor şi 
fiecăruia în parte. Altminteri, o parte a lui s-ar afla aici, iar o 
aba dincolo, încât el va fi divizibil şi va fi un corp. 

Şi, în fapt, cum îl vei diviza ? Oare vei diviza viaţa ? w Or, 
dacă Totul ar fi viaţă, partea lui nu ar fi viaţă. Sau /cum vei 
diviza/ Intelectul, pentru ca o parte din el să se afle într-un 
lucru, iar o alta într-altul ? In acest caz, nici una, nici cealaltă 
dintre părţi nu vor mai fi Intelect. Şi /cum vei diviza/ Fiinţa 
întregului ? Căci partea ei nu va mai fi Fiinţa sa, de vreme ce 
Fiinţa sa este întregul. 

Dar ce vom răspunde, dacă cineva ar spune că şi corpul, 
odată divizat, posedă părţi care sunt tot corpuri ? Vom spune 
că diviziunea nu este a corpului /ca atare/, ci a acestui corp 
particular, şi că fiecare /parte/ este numită „corp" în confor¬ 
mitate cu Forma sa, întrucât este corp. /Corpul ca atare/ nu 
numai că nu are o mărime determinată, dar în nici un caz el 
nu are mărime. 18 


17 Trebuie reamintit că greaca avea două cuvinte pentru „viaţă" : 
C/i)f|, întrebuinţat aici de Plotin şi însemnând exact viaţa ca totalitate, 
şi (3toq însemnând viaţa individuală, personală şi caracteristică. V. 
LPIF§H 

18 Plotin cere să se facă distincţia dintre „corporalitate", care este 
o Formă, sau în cel mai rău caz o calitate abstractă, şi un corp par¬ 
ticular. Or, corporalitatea nu are mărime, ci, cel mult, se poate aso¬ 
cia cu conceptul de mărime, ceea ce nu e cazul cu Sufletul sau 
Intelectul. 

4. Cum atunci este posibil ca ceea-ce-este /ceva/, realităţile 
esenţiale, Intelectele şi Sufletele să formeze o multiplicitate, 19 
dacă ceea-ce-este /ceva/ rămâne pretutindeni unu, şi nu în sen¬ 
sul de unitate specifică? De asemenea, şi Intelectul este unu 
singur şi Sufletul — unu. Pe de-altă parte, se vorbeşte despre 
Sufletul universal, şi despre alte Suflete individuale. 20 Aceste 
spuse par să aducă mărturii contrare, iar spusele respective /ale 
lui Platon/, chiar dacă ne impun /prin autoritatea maestrului/, 
nu ne conving, deoarece Sufletul consideră că este neverosi¬ 
mil ca Unul să fie în acest sens identic pretutindeni. 21 

Mai bine este, poate, să divizăm întregul 22 , fără să micşo¬ 
răm deloc lucrul de la care s-a început diviziunea, sau, ca să 
ne folosim de cuvinte mai potrivite, să-l punem să genereze 
de la sine, şi astfel, pe de-o parte, să îngăduim să existe ceva 
/Sufletul universal/ din el, iar pe de altă parte, apărând alte exis¬ 
tenţe, Sufletele individuale, şi fiind ele ca un fel de părţi, să 
admitem că ele întregesc pe toate cele. 23 


19 Reamintim că în sistemul metafizic plotmian Intelectul, iden¬ 
tic cu totalitatea Formelor platoniciene care reprezintă Realitatea au¬ 
tentică, este de asemenea identic cu ceea-ce-este /ceva/, adică cu 
existenţa relaţionată (spre deosebire de Unu care este existenţa nere- 
laţionată). Intelectul (Ceea-ce-este /ceva/) sau Realitatea formează 
un unu-multiplu, iar Sufletul este unu şi multiplu. V. LPIF§H,5-6. 

20 De exemplu în Timaios. în subtext se află şi interpretarea 
metafizică plotiniană a ipotezelor privitoare la Unu din Parmenide, 
v. şi supra. 

21 întrevedem aici sensul demersului lui Plotin: necesitatea de a-1 
explica pe Platon, de a-1 pune în acord cu el însuşi. Autoritatea sim¬ 
plă a lui Platon nu este suficientă. 

22 Plotin spune xo o?.ov „totul", sau „întregul" to 7tâv, fără o dife¬ 
renţă notabilă de sens. 

23 Cele două ipoteze — Unul-Intelect se divide în lume, sau 
rămâne indivizibil în sine, dar îşi trimite puterile care formează 
Sufletele individuale — sunt ambele respinse de Plotin în numele a 
ceea ce noi am numit „logica incorporalului" (LI), valabilă deopotrivă 
pentru Intelect şi pentru Suflet care afirmă echipotenţa dintre parte 

Dar, dacă acela — ceea-ce-este /ceva/ — rămâne /numai/ 
l.i .sine, fiindcă ne-ar părea paradoxal ca el să fie prezent simul- 
i.m şi pretutindeni ca un întreg, atunci acelaşi raţionament este 
valabil şi pentru Suflete. Căci nu vor putea exista /Suflete/ în 
corpurile luate ca întregi în care se spune că ele sunt prezente 
întregi, ci fie se vor diviza /în tot corpul respectiv/, fie, rămâ¬ 
nând întregi într-un punct al corpului, vor trimite /de acolo/ 
puterea lor. 24 Aceeaşi dificultate, a întregului aflat pretutin¬ 
deni, va apărea şi la Sufletele individuale, şi la puterile lor. 

Pe deasupra, ceva din corp va poseda Suflet, altceva — nu¬ 
mai o putere. Dar cum de vor exista multe Suflete, dar şi multe 
Intelecte, ceea-ce-este /ceva/ şi cele-ce-sunt /ceva/? Şi apoi, 
provenind din primele principii, existentele ca numere şi nu 
ca mărimi, de asemenea ele vor produce o dificultate, spre a 
se înţelege cum de umplu ele întregul /Univers/. 25 Aşadar, nu 
vom afla vreo uşurare a dificultăţii din partea multiplicităţii 
generate în acest fel, dat fiind că suntem de acord că ceea-ce-este 
/ceva/ este multiplu prin alteritate /conceptuală/ şi nu prin 
/diferenţă de/ loc. 


şi întreg: partea are putereaîntregului, iar întregul nu este numai suma 
părţilor, dar şi fiecare parte. Pentru Plotin, ca şi pentru filozofii pre¬ 
socratici, lumea este însufleţită în întregul ei. 

24 Sufletul există în întreg corpul animal, dar în orice parte el este 
întreg; cam la fel se întâmplă azi cu codul genetic. Pentru Plotin (ca 
în general pentru filozofia greacă), Universul este un imens organism 
însufleţit. V. Timaios (30b): „acest Univers a fost făcut să fie un 
vieţuitor cu Suflet şi cu Intelect, graţie providenţei Zeului". 

25 Doctrina platoniciană „clasică" deriva din „primele principii" 
(Unul şi Dualitatea indefinită), numele transcendente, din care prove¬ 
neau Formele. Această doctrină — numită exoterică deoarece ea nu 
se găseşte în dialoguri — este rezumată de Aristotel, Metafizica, A, 
987b-988a, precum şi de comentatori aristotelicieni, precum 
Alexandru din Aphrodisias sau Simplicius. V. şi H. J. Krămer, Plato 
and the Foundations of Metaphysics, New York, 1990. Or, numele 
sunt şi ele (fiecare în parte) întregi care se află pretutindeni, fără să 
se separe în părţi. 

Căci ceea-ce-este Iceva! este totul laolaltă, chiar dacă în acest 
fel este multiplu , 2b Intr-adevăr, „fiindul vecin e cu fiindul“ şi 
„ totu-i laolaltă " 27 , iar Intelectul este multiplu prin alteritate 
/conceptuală/, nu prin loc, şi el este totul laolaltă. Sunt oare 
şi Sufletele la fel ? Da, şi Sufletele: iar formula „divizibil după 
corpuri“ 2s înseamnă că /Sufletul/ este indivizibil după natura 
sa, dar că, având corpurile dimensiune, când această natură a 
Sufletului este prezentă la ele, sau, mai bine zis, atunci când 
corpurile ajung Acolo /la Suflet/ — în măsura în care ele sunt 
divizate — şi când acea natură se manifestă în orice parte /a 
corpurilor/, ei bine, atunci s-a considerat că ea este divizibilă 
după corpuri. 

Şi fiindcă Sufletul nu se află distribuit împreună cu părţile 
/corpurilor/, ci este întreg pretutindeni, el înfăţişează limpede 
unitatea şi indivizibilitatea esenţiale proprie naturii sale. 

Şi nici faptul că Sufletul este unul nu anulează pluralitatea 
Sufletelor individuale, la fel după cum nici Realitatea (ceea- 
ce-este /ceva/) nu anulează realităţile individuale, şi nici nu se 
confruntă Acolo multiplul cu unul, nici nu e nevoie de umplut 
trupurile cu viaţă cu ajutorul multiplicităţii /Sufletelor/, nici 
nu trebuie gândit că, din pricina mărimii corpului /Universului/ 
se naşte mulţimea Sufletelor. Ci trebuie considerat că ele sunt 
unul şi multe, încă înainte de existenţa corpurilor . 29 

Căci deja în întreg Sufletele nu se află în virtualitate, ci 
fiecare este în actualizare . 3o Şi nici Sufletul unic şi întreg nu 


26 V. 9, VI.9 şi 10,VA, cât şi LPIF§H,5 asupra motivelor pentru 
care Intelectul sau Ceea-ce-este /ceva/ nu pot fi absolut simple şi abso¬ 
lut unu. 

27 Fragmente din Parmenide, în Diels-Kranz B 8,25 şi 5. 

28 Timaios, 35a. E un pasaj la care Plotin revine adesea, când se 
referă la natura Sufletului. Cf. 4,IV.2; #,IV.9; 2/,IV.l; 27,IV.3. 

29 Sufletul este definit de Plotin ca unu şi multiplu, spre deose¬ 
bire de Intelect care este unu-multiplu. V. LPIF§H, p. 32. 

30 Pentru problema virtualităţii şi a actualizăm la Plotin, vezi 
LPIF§G şi H. Plotin vrea să spună că Sufletele nu trebuie concepute, 
în Sufletul universal, ca aflate în virtualitate, precum statuia în bronz. 

împiedică multitudinea Sufletelor să existe în el, nici multi- 
mdinea Sufletelor nu împiedică prezenţa Sufletului unic. Ele 
unit separate fără să se separe şi sunt prezente unele pentru 
altele, fără să fi devenit diferite /unele faţă de altele/. într-ade- 
v.ir, ele nu sunt despărţite prin limite, după cum nu sunt ast- 
Iel separate nici ştiinţele cele multe aflate într-un singur Suflet; 
şi există un Suflet unitar care are o asemenea natură, încât să 
le poată cuprinde pe toate în sine. In acest sens o atare natură 
i ste nelimitată. 31 

5. Cât despre mărimea /acestei naturi/, ea trebuie înţeleasă 
î n acest sens — anume că ea nu se află într-o massă. Căci massa 
este ceva mic şi ajunge un nimic, dacă ai scoate /ceva din ea/. 

I )ar Acolo nu se poate scoate ceva, şi chiar dacă ai scoate ceva, 
nu va apărea o lipsă. Or, dacă nu va apărea o lipsă, de ce te 
temi că acea natură s-ar putea despărţi de ceva ? Cum să se 
despartă când nu duce nici o lipsă, ci este o natură „pururea 
izvorând" 32 , fără să se scurgă? Scurgându-se, ajunge la o aseme¬ 
nea cantitate cât îi e cu putinţă să se scurgă; dar nu se scurge — 
căci nu ar putea şi nici nu ar avea unde să se scurgă, de vreme 
ce ea cuprinde Totul, sau mai exact, ea este Totul — şi fiind 
un lucru mai mare decât s-ar potrivi naturii corporale, în mod 
verosimil s-ar putea considera că dă Universului puţin /din ea/, 
atâta cât acesta poate purta din ea. 

Dar nu trebuie spus, de fapt, nici măcar că acela /Universul 
vizibil/ este mai mic /decât Realitatea autentică/ şi nici, con- 
siderându-1 mai mic prin massă, nu trebuie arătat neîncredere 
deja, pe motiv că mai micul nu poate ajunge să fie mai mare 
decât el însuşi. Lui / Universului vizibil/ nu trebuie să i se 


Ele sunt actualizate toate împreună cu Sufletul universal, dar nu se 
manifestă la fel. 

31 Ea nu este infinită, sau nelimitată ontologic, ci este lipsită de 
limite interioare între părţi şi întreg, aşa cum e cazul corpurilor. 

32 otEVvaoq, cuvânt epic şi poetic. Pentru imaginea izvorului fără 
sfârşit, vezi LPIF§H,2. 

atribuie „mai micul" 33 şi nici nu trebuie comparată printr-o 
măsurătoare o mas să cu ceea ce nu are massă — e ca şi când 
cineva ar spune că medicina este mai mică decât corpul medicu¬ 
lui. Şi iarăşi, în acest sens, nici nu trebuie gândit că ea /Realitatea 
autentică/ e mai mare în baza unei măsurători a cantităţii, de 
vreme ce /această comparaţie nu e valabilă/ nici în cazul Su¬ 
fletului. în acest sens, „marele" şi „mai marele" sunt atribute 
ale corpului. Aduce mărturie pentru „mărimea" Sufletului şi 
faptul că acelaşi Suflet se precipită în întreg corpul, când massa 
acestuia devine mai mare — acelaşi Suflet care exista şi atunci 
când însufleţea o masă mai mică. Căci ar fi în multe feluri ridi¬ 
col, dacă cineva ar adăuga /în acest caz/ şi Sufletului o massă 
corporală! 

6. Dar de ce nu trece Sufletul şi în alt corp ? Sau fiindcă e 
nevoie ca acel corp să se apropie /de Suflet/, dacă poate; şi acela 
care s-a apropiat şi l-a primit, îl ţine. Dar oare celălalt trup are 
acelaşi Suflet pe care îl are şi /primul/ trup, care are respec¬ 
tivul Suflet ? 34 Care este diferenţa ? Răspund că în adăugiri. 

Şi apoi, cum se face că acelaşi Suflet există în picior şi în 
mână, dar că Sufletul din această parte a Universului nu este 
acelaşi cu cel din altăparte ? 35 Dar, dacă senzaţiile sunt diferite, 
şi afectările care decurg de la ele trebuie considerate diferite. 
Aşadar, lucrurile judecate sunt altele /unele faţă de celelalte/, 
dar nu şi instanţa care le judecă. Instanţa care judecă este 
aceeaşi, deşi ajunge să cunoască diferite afecte; şi totuşi nu ea 
este cea afectată, ci natura corpului determinat. 36 Se întâmplă 


33 Universul fiind întregul nu poate fi mai mic decât un alt corp, 
şi, de asemenea, nu poate fi mai mic decât realităţile inteligibile, de¬ 
oarece, cum arată Plotin, cele două ordine de existenţe nu pot fi com¬ 
parate în baza mărimii şi a dimensiunii. 

34 în fapt există un singur Suflet universal, faţă de care — spune 
Plotin nu foarte lămurit — Sufletele individuale au ceva în plus — 
care le individualizează. 

35 Cf. 8, IV.9. 

36 Eul, conştiinţa rămân aceleaşi, chiar dacă părţile afectate de o 
durere sau o plăcere sunt diferite. 

e.\ şi când ea judecă plăcerea noastră de la deget, cât şi dure- 
i ea noastră de cap. 

Dar de ce oare nu împărtăşeşte un /Suflet/ sentimentul 
I udecăţii celuilalt Suflet ? Fiindcă este vorba despre o judecată 
şi nu despre o afectare. Şi apoi nici măcar Sufletul care judecă 
nu spune: „am judecat", ci doar a judecat în fapt. De fapt, nici 
la noi înşine vederea nu spune auzului /că a judecat/, deşi 
ambele judecă, ci raţionamentul /vorbeşte/ în temeiul ambe¬ 
lor. Iar el este diferit de ambele. însă raţionamentul cunoaşte 
în multe feluri judecata din alt om şi posedă înţelegerea afec¬ 
tărilor celuilalt. Dar despre acestea s-a vorbit şi în alte locuri. 37 

7. Şi iarăşi să spunem în ce fel /întregul inteligibil/ este iden- 
lic în cazul tuturor lucrurilor. Acest „identic" înseamnă felul 
în care fiecare din multiplele lucruri senzoriale are un temei 
nu lipsit de participare în multe moduri la acelaşi /inteligibil/. 38 
(lăci nu este cuvenit din cele spuse înainte ca Totul să se dividă 
în lucrurile multiple /senzoriale/, ci multiplele divizate trebuie 
conduse mai curând spre unitate. Şi nu el s-a dus spre aces¬ 
tea, ci acestea, fiindcă au fost rupte şi separate, ne-au creat 
impresia că, potrivit modelului lor, a fost despărţit şi acela, ca 
şi când cineva l-ar diviza pe cel puternic şi care conţine /totul/ 
în părţi egale cu /părţile în care e divizat/ lucrul care e domi¬ 
nat şi stăpânit. 

într-adevăr, chiar dacă mâna ar stăpâni un corp întreg, cât 
şi un lemn de mai mulţi coţi, şi încă un alt obiect, iar puterea 
ci s-ar întinde asupra întregului, totuşi /această putere/ nu se 
desparte în părţi egale cu /cele ale obiectului/ posedat din mână, 
puterea fiind circumscrisă, pe cât se pare, la întreaga /massă/ 
cantitativă care este atinsă /de mână/. Iar aceasta se întâmplă 
în situaţia în care, totuşi, mâna este limitată /ca forţă/ de pro¬ 
pria dimensiune, dar nu de aceea a corpului ridicat şi stăpânit. 


37 2,IV.7,6 şi #,IV.9,3. 

38 Fireşte, Plotin se referă la chestiunea esenţială a participării sen¬ 
sibilelor la Formele inteligibile pe care deja Platon, în Parmenide, o 
găsea dificil de înţeles şi încărcată de aporii. 

Iar dacă ai mai adăuga corpului stăpânit de mână o altă lungime, 
şi dacă mâna ar putea s-o ducă /şi pe aceasta/, puterea ei ar 
stăpâni şi acel /nou obiect/ fără să se despartă în tot atâtea părţi, 
câte are corpul. 39 

Ei bine, ce ar fi dacă ai presupune acum că massa corpora¬ 
lă a mâinii a fost înlăturată, dar că ar rămâne aceeaşi putere 
care ridica anterior lucrul — puterea care mai înainte exista deja 
în mână ? Oare ea, care e identică şi indivizibilă, nu ar fi prezen¬ 
tă în chip asemănător în întreg, în orice parte /a sa/ ? 

Să considerăm o mică massă luminoasă drept centru şi adău¬ 
gă în jurul ei un corp sferic transparent mai mare, încât lumi¬ 
na din interior să strălucească în tot spaţiul înconjurător, fără 
să existe o lumină din altă parte pentru spaţiul din afară: oare 
nu vom spune că acel centru interior fără să fie, el însuşi, afec¬ 
tat deloc, ci stând locului, se transportă în întreaga massă exte¬ 
rioară, şi că acea lumină văzută într-o massă mică a pus 
stăpânire pe /întreg/ spaţiul exterior ? 40 

Or, lumina nu vine de la acea massă corporală mică — căci 
nu întrucât era corp ea poseda lumina, ci întrucât era un corp 
luminos /o poseda/, printr-o altă putere, deci, şi nu printr-una 
corporală — ei bine, dacă ai înlătura massa corpului /luminos/, 
dar dacă ai păstra puterea luminii, oare ai mai spune că lumi¬ 
na se aflăîntr-un loc în spaţiu, sau /ai spune că/ ea este răspân¬ 
dită în mod egal în întreaga sferă exterioară? Şi deloc nu te 


39 Aşadar, dacă mâna susţine să spunem două corpuri — unul cu 
masa de 3 kg şi celălalt cu massa de 2 kg — forţa totală, vie — capa¬ 
bilă să susţină 5 kg — a mâinii, nu se divide în două forţe, una 
aporţionată corpului de 3 kg şi cealaltă aporţionată corpului de 2 kg, 
ci se aplică integral fiecăruia dintre cele două corpuri. Evident, rezultă 
de aici o fizică care are puţin de a face cu statica sau dinamica noas¬ 
tră care se bazează pe compunerea forţelor şi a greutăţilor, indife¬ 
rent de originea lor. Or, Plotin consideră — cum se vede — că puterea 
mâinii, care este vie, are un alt statut decât greutăţile corpurilor care 
sunt moarte. Vitalismul filozofiei lui Plotin este manifest. 

40 Asupra metaforelor luminii pentru exprimarea felului de exis¬ 
tenţă al inteligibilului, vezi LPIF§H,2. 

vri îndrepta cu gândirea asupra locului unde ea a stat înainte 
şi nici nu vei putea spune de unde a sosit, nici pe unde, ci vei 
li în încurcătură în privinţa acestora, adus fiind la uimire; în 
acelaşi timp, privind ţintă într-o parte şi într-alta a corpului 
sicrie, tu însuţi vei percepe lumina. 

Dar şi în cazul Soarelui: poţi să spui de unde străluceşte 
lumina lui în întreg aerul, dacă priveşti la corpul Soarelui, şi 
lotuşi aceeaşi lumină o vezi pretutindeni fără să fie divizată. 
I 'aptul este demonstrat de întreruperile <âJtoTopat> /luminii/: 
în partea cealaltă /a corpului care se interpune/ faţă de direcţia 
de unde a venit /lumina/ ele nu-i dau voie /luminii să existe/, 
Iară însă s-o dividă. Or, dacă Soarele ar fi numai putere /lumi¬ 
noasă/, în absenţa unui corp, şi dacă el ar produce lumină, 
/aceasta/ nu ar porni de acolo /de unde se află Soarele/ şi nici 
iî-ai putea spune de unde /porneşte/, ci lumina ar fi pretu- 
lindeni una şi aceeaşi, fără să înceapă de undeva şi fără de 
Început <dpCT>. 41 

8. Despre lumină, prin urmare, deoarece aparţine unui corp, 
poţi să spui de unde provine, de vreme ce poţi să indici prove¬ 
nienţa corpului /său luminos/. Dar dacă există ceva imaterial 
şi care nu are nevoie deloc de un corp, fiind prin natură ante¬ 
rior oricărui corp, aşezat el însuşi în sine, sau mai exact, 
neavând nevoie deloc nici măcar de o „aşezare" de acest fel, 
şi dacă el are o astfel de natură, fără să aibă un punct de ple¬ 
care de unde să fi provenit, nici vreun loc şi neaparţinând nici- 


41 Ideea fundamentală este că nu lumina este produsă de un corp, 
ci corpul care urmează să lumineze (Soarele) se fixează, se aşează în 
lumină; la fel, nu puterea este produsul mâinii, ci mâna se fixează 
de putere. Lumina este echivalentă aici Unului, iar Soarele — In¬ 
telectului. Cf. 24, V.6,4 şi LPIF§H, 3,3, notai 00. Termenul folosit, 
âpXT|, este echivoc, însemnând în greacă atât „început", „punct de 
plecare", cât şi „principiu". Or, dacă în acest ultim sens, analogia tri¬ 
mite la Unu, în primele sensuri ea se poate referi în general la inteli¬ 
gibil (Intelect şi Suflet). Alteori, Plotin — preluând imaginea lui 
Platon, Republica, 508b — identifică Soarele cu Unul. 

unui corp, în ce fel vei spune că o parte a sa se află aici, iar o 
alta — dincolo? Căci deja faptul că provine de undeva ar 
conţine şi faptul de a aparţine unui subiect. 

Rămâne de arătat că, dacă ceva participă la el /la Tot/, tre¬ 
buie să participe prin toată puterea întregului la el, care nu este 
întru nimic afectat, adică nici nu resimte ceva, nici nu este 
divizat. într-adevăr, a fi afectat revine unui subiect care are 
corp, chiar dacă ar fi vorba despre o afectare conjuncturală, 
şi, în acest sens, el ar fi numit „afectat" şi „divizibil", dat fiind 
că ceva precum o afectare sau o formă aparţin unui corp. Or, 
/întregul inteligibil/ nu aparţine niciunui corp, ci, dimpotrivă, 
corpul doreşte să-i aparţină. Şi este necesar ca el să nu cunoască 
deloc nici această afectare, nici celelalte afectări ale corpului 
şi să nu poată fi divizat. Căci diviziunea este şi o afecare a cor¬ 
pului, şi e în mod primordial o afectare întrucât /subiectul/ 
este un corp. Dar dacă divizibilul există întrucât el este corp, 
atunci indivizbilul /există/ întrucât el nu este corp. Cum ai 
putea, într-adevăr, să împărţi ceea ce nu are mărime ? 

însă, dacă ceea ce are mărime participă cumva la ceea ce 
nu are mărime, înseamnă că va participa la lucrul care nu este 
divizat; altminteri, acesta din urmă va căpăta iarăşi mărime! 

Aşadar, atunci când spui că /Totul inteligibil/ se află în 
multe lucruri /senzoriale/, nu spui că el a devenit o multiplici¬ 
tate, ci asociezi afectarea lucrurilor multiple de acela unul, 
văzându-1 pe el simultan în mai multe lucruri. Expresia „aflat 
în cele /multiple/" trebuie luată în sensul că /el/ nu ajunge în 
posesia fiecăruia dintre lucruri sau a Totului /vizibil/, ci că 
Totul /inteligibil/ e în posesia lui însuşi şi este el însuşi, şi că 
fiind el însuşi nu este posibil să se părăsească pe sine. 

De asemenea /nu vom spune că el/ este atât de mare cât 
Universul senzorial, nici /nu vom întreba/ dacă este mare cât 
o parte a Universului. In general, /el/ nu are cantitate. Cum 
ar putea fi atunci „atât de mare" ? Căci corpului îi revine atribu¬ 
tul „atât de mare", dar incorporalului, care are o altă natură, 
nu i-1 poţi asocia în nici un fel pe „atât de mare", de vreme ce 

nici pe „în acest fel“ /nu i-1 poţi asocia/. 42 Bineînţeles, că nici 
„unde“ nu-i poate reveni, şi nici „aici“ şi „acolo", căci ele ar 
reprezenta o repetare de multe ori a lui „unde". 

Or, dacă diviziunea se face prin intermediul locurilor 
/diferite/, când o parte a ceva ar fi aici, iar o altă parte — acolo, 
cum ar putea avea divizibilitate lucrul care nu l-ar avea pe „aici" ? 

Prin urmare, /Totul inteligibil/ trebuie să fie indivizibil, să 
fie cu sine însuşi, chiar dacă multiplele s-ar întâmpla să nă¬ 
zuiască spre el. Aşadar, dacă multiplele năzuiesc spre el, este 
vădit că ele năzuiesc spre el luat ca un întreg. Astfel că, dacă 
ele pot să participe la el, ele ar participa, pe cât le este cu putinţă, 
la el ca un întreg. în consecinţă, trebuie ca cele care participă 
la el, să se ţină de el, care nu este posesia lor, fără să aibă o 
parte din el. Doar astfel el s-ar păstra la sine întreg, şi ar fi întreg 
în lucrurile care se văd. Căci dacă /nu s-ar păstra/ întreg, nu 
ar fi el însuşi, şi nici nu va exista participarea la el spre care 
năzuiesc /toate fiinţele/, ci ele /vor participa /la altceva spre 
care nu vor năzui. 43 

9. însă, dacă partea lui care ajunge în fiecare lucru ar fi un 
întreg şi fiecare /parte ar fi/ precum /întregul/ prim 44 , — fiecare 
parte fiind divizată /astfel/ la nesfârşit — şi dacă primele /prin¬ 
cipii/ ar forma o multiplicitate şi fiecare /dintre ele/ ar fi prim, 
ce ar putea împiedica aceste multiple prime să formeze toate 
laolaltă o unitate ? Căci doar ele nu au corpuri! Or, nu ar fi 
cu putinţă ca acest e prime multiple să fie forme ale corpurilor, 


42 Ploun arată aici că doctrina aristotelică a categoriilor nu se poate 
aplica incorporatului, deoarece cantitatea, calitatea, locul, timpul etc. 
sunt proprietăţi ale corpurilor, sau pot fi asociate Materiei, dar Acolo 
ele sunt Fiinţe şi nu proprietăţi. V. 77,11.6, 2, vol.I, p. 414. în plus, 
locul sau timpul exclud incorporalul oricum. 

43 Existenţele individuale aspiră la întregire, completitudine; 
aşadar, ele aspiră la o totalitate. Or, dacă inteligibilul nu ar fi o totali¬ 
tate şi un întreg, participarea lor la intelegibil ar fi distinctă de năzuinţa 
lor spre totalitate. 

44 Legea LI: partea este întreg şi întregul este parte. LPIF§H,4. 

dacă şi aceste forme sunt asemănătoare cu acea primă /For¬ 
mă/ de la care provin. 45 

Dar dacă aceste zise „părţi“ /ale întregului/, aflate în mul¬ 
tiplele /senzoriale/ sunt puteri, mai întâi nici una /dintre ele 
nu va fi/ un întreg. 46 Apoi cum au sosit ele /la corpuri/, fiind 
tăiate şi părăsind /întregul/ ? Iar dacă l-au părăsit, e clar că au 
făcut-o ducându-se undeva. Apoi, oare puterile ajunse Aici, 
în lumea senzorială, sunt încă în el, sau nu ? Dacă nu sunt, este 
absurd faptul că acela s-a micşorat şi că a ajuns neputincios 
fiind lipsit de puterile pe care le avea înainte. Şi apoi cum ar 
fi posibil ca puterile să fie separate sau tăiate de Fiinţele lor ? 

Iar dacă /puterile/ se află în întreg şi /totodată/ în altă parte, 
atunci Aici vor fi sau părţi ale lor, sau ele vor fi întregi. Iar 
dacă vor fi întregi, fie cele care sunt Acolo vor fi şi Aici, fără 
să fie divizate, şi iarăşi vom avea un acelaşi, prezent pretutin¬ 
deni fără diviziune. Fie puterile — fiecare întreg devenind o 
multiplicitate — vor fi şi asemănătoare una alteia, încât fiecare 
putere va fi unită cu Fiinţa ei. Sau numai una singură /dintre 
ele/ va fi împreună cu Fiinţa ei, în timp ce celelalte vor rămâne 
numai puteri. 47 Dar aceasta nu e cu putinţă, aşa cum Fiinţa nu 
poate fi fără putere, aşa nici puterea — fără Fiinţă. Căci puterea 
Acolo este o ipostază, o Fiinţă, sau e mai presus de Fiinţă. 48 


45 Este vorba despre formele înţelese aristotelic, ca imanente cor¬ 
purilor. Plotin le consideră imitaţii ale Formei transcendente. 

46 Prin urmare, ele nu sunt părţi-întreg, ci numai manifestări (pu¬ 
teri) ale întregului, inferioare ontologic lui, aşa cum considerau unii 
gnostici şi platonicieni anteriori lui Plotin, ca de pildă Philon; pen¬ 
tru ei aceste „puteri" erau echivalenţi ai îngerilor. 

47 Era, desigur, o prezumţie a platonismului mediu: o singură pu¬ 
tere este substanţială, unită cu Fiinţa şi cu esenţa ei; celelalte sunt 
derivate. Aceasta ar face ca insul individual să rămână izolat de esenţa 
sa şi de Tot, ceea ce l-ar opri să se salveze pe el însuşi, prin theoria, 
ci ar implica un mântuitor, ca în religiile gnostice sau în creştinism. 

48 Evident, în cazul Unului care este „mai presus decât Fiinţa". 
Or, Unul este definit de Plotin ca fund o infinită putere creatoare. 
Pe de altă parte, în Intelect ,puterea (5uva|iiţ) este identică ca prin¬ 
cipiu cu Fiinţa sau cu actualizarea. Numai Aici, puterea se desparte 

Iar dacă puterile venite de la /întregul inteligibil/ sunt 
diferite, ca mai slabe şi mai întunecate, precum o lumină mai 
î ntunecată sosită dintr-o lumină mai strălucitoare, şi dacă Fiin¬ 
ţele sunt unite cu aceste puteri, pentru ca să nu existe vreo pu- 
icre fără Fiinţă, atunci mai întâi, în cazul unor astfel de puteri, 
care au aceeaşi formă unele în raport cu altele, este necesar să 
se admită fie că aceeaşi /putere/ se află pretutindeni, fie că, dacă 
nu pretutindeni, ea este /măcar/ în toate modurile aceeaşi, 
întreagă, nedivizată, precum într-unul şi acelaşi corp. Iar dacă 
c aşa, pentru ce nu s-ar afla în aceeaşi condiţie în întreg 
Universul ? 

Dar dacă lucrurile stau aşa 49 , /e necesar/ ca fiecare /putere/ 
să se dividă la nesfârşit, şi nici măcar pentru ea însăşi nu ar mai 
fi întreagă, ci va exista o lipsă de putere datorată diviziunii. 50 

Apoi, chiar dacă fiecare putere ar fi în altă parte, ea nu va 
abandona simţirea laolaltă /cu celelalte/. 

Apoi, aşa cum reflectarea a ceva (la fel ca şi lumina mai 
slabă), odată despărţită de Arhetipul a cărui imitaţie este, nu 
ar mai putea exista, şi în general, orice lucru care îşi are sub¬ 
zistenţa de la altul, fiind o reflectare a aceluia, nu mai poate 
subzista dacă este despărţit de acela, nici aceste puteri nu ar 
mai putea subzista, plecând de la întreg şi fiind despărţite de 
el. Iar dacă e aşa, locul unde ele există şi cu locul de unde au 
provenit vor fi simultan Acolo, încât iarăşi întregul va fi simul¬ 
tan un întreg nedivizat. 

10. Iar dacă cineva ar obiecta că nu e necesar ca imaginea 
cuiva să fie suspendată de Arhetip — căci e cu putinţă să existe 

de Fiinţă şi devine posibilitate sau virtualitate. V. LPIF§G, FI,4. V. 
şi V. Schubert, Plotin. Einfilhrung in sein Philosophieren, Miinchen, 
1973, p. 54. 

49 Dacă există o diferenţă între „puterea centrală" şi celelalte 
„derivate". 

50 într-adevăr, dacă „puterea centrală" este mai puternică, nimic 
nu le împiedică pe celelalte să se dividă în continuare; şi, chiar dacă 
s-ar susţine că fiecare rămâne întreagă în decursul diviziunii, slăbirea 
lor ar fi inevitabilă, ceea ce ar implica de fapt o pierdere a totalităţii. 

pictura atunci când Arhetipul pe care ea l-a imitat e absent, şi 
că, de asemenea, dacă focul dispare, căldura persistă în obiec¬ 
tul încălzit — /vom răspunde următoarele/: 

Mai întâi în ceea ce priveşte Arhetipul şi pictura: dacă cineva 
s-ar referi la pictura făcută de pictor, vom spune că nu Arhe¬ 
tipul a produs-o, ci pictorul, ea nefiind imaginea /proprie a 
/Arhetipului, nici dacă cineva s-ar picta pe sine însuşi. Căci 
cel care a pictat nu este corpul pictorului, nici forma imitată 
/nu a pictat singură/. Trebuie spus că nici măcar pictorul /nu 
a produs imaginea/, ci aşezarea în acest mod determinat a culo¬ 
rilor a produs această imagine. Producerea imaginii şi a pic¬ 
turii nu se face în sens fundamental, aşa cum se face imaginea 
din apă, din oglindă sau din umbre — aici /imitaţiile/ se pro¬ 
duc în sens fundamental pornind de la primul Arhetip, pleacă 
de la el şi nu-i cu putinţă ca imaginile născute să subziste, odată 
ce au fost separate /de Arhetipul lor/. 51 

în acest fel /filozofii/ vor socoti că şi puterile mai slabe sunt 
născute de către primele puteri. 

Acum, în ceea ce priveşte afirmaţia despre foc, nu trebuie 
susţinut că, în fapt, imaginea focului este căldura, afară doar 
dacă nu se spune că şi focul se află „în căldură". Dacă vorbim 
astfel, /căldura care cuprinde focul/ va produce căldura/exte¬ 
rioară/ despărţită de foc. 52 Apoi, chiar dacă nu pe dată, totuşi 
corpul încălzit se răceşte, când focul se îndepărtează. 

51 în termeni aristotelici, în cazul picturii (şi în general al creaţiei 
artificiale, umane, cauza eficientă (pictorul) şi cauza formală (forma 
imitată) nu coincid. în producerea naturală, dimpotrivă, ele coincid 
sau nu se lasă deosebite: Arhetipul este el însuşi creator. De aceea, 
Plotin critică interpretarea literală a mitului din Timaios, caracteris¬ 
tică platonismului mediu, care îl închipuie pe Demiurgul platonician 
creînd lumea în timp ce priveşte la Arhetipurile ideale care sunt 
Formele. V. LPA§ D. De fapt, pentru Plotin, Demiurgul şi cu For¬ 
mele sunt consubstanţiali: primul este Intelectul văzut ca totalitate, 
în timp ce Formele sunt Intelecte-părţi având puterea întregului. 

52 Se sugerează aici teoria celor două actualizări: prima a Fiinţei 
şi consubstanţială Fiinţei, cealaltă provenind din Fiinţă. Or, căldura 
exterioară focului este imitaţie a căldurii consubstanţiale focului. 

Iar dacă /acei filozofi/ „ar stinge" aceste puteri, mai întâi 
vor trebui să afirme că Unul singur este indestructibil, în timp 
ce Sufletele şi Intelectul vor ajunge să fie destructibile. Apoi 
le vor face pe cele care provin dintr-o /anumită/ Fiinţă să „se 
scurgă la vale“, deşi provin dintr-o Fiinţă care nu „se scurge 
la vale“. 53 într-adevăr, dacă Soarele ar sta fix undeva /pe cer/, 
el ar da aceeaşi lumină peste aceleaşi locuri; iar dacă ai spune 
că nu e aceeaşi lumină, /ci mereu o alta/, ai da crezare faptu¬ 
lui că trupul Soarelui „se scurge la vale". Dar că cele care vin 
de la El sunt indestructibile şi că Sufletele şi orice Intelect sunt 
nemuritoare, s-a spus şi în altă parte, mai pe larg. 

11. De ce însă, dacă /întregul inteligibil/ este prezent întreg 
pretutindeni, nu toate lucrurile au parte de întregul inteligi¬ 
bil ? în ce fel primul se află Acolo, se mai află/Acolo/ încă şi 
al doilea şi după acesta celelalte <ăXXa> ? 54 Trebuie răspuns 
că cel care e prezent e prezent pentru capacitatea primitoru¬ 
lui şi că ceea-ce-este /ceva/ nu se părăseşte pe sine, ceea-ce- 
este /ceva/, deoarece ceea-este-este /ceva/ se află pretutindeni, 
dar că e prezent /pentru el/ /numai/ lucrul capabil s-o facă. 55 
Şi pe cât este posibil, în această măsură /un lucru/ este prezent 
pentru /inteligibil/, nu legat de un loc, în felul în care ceva 
transparent este prezent pentru lumină; cât despre lucrul tul¬ 
bure, pentru el există un alt mod de participare. 


53 Plotin insistă: Sufletul individual şi Sufletul Universului, Inte¬ 
lectul universal, toate sunt indestructibile şi nemuritoare (nu se scurg) 
şi nu se consumă în manifestările lor. Acesta este sensul analogiei cu 
Soarele. 

54 Pluralul „celelalte" pune o problemă, căci sugerează că în inteli¬ 
gibil ar exista mai multe ipostaze decât cele trei — Unul, Intelectul, 
Sufletul — ceea ce, de regulă, Plotin neagă formal. V. infra, nota 57. 

55 Participarea lucrurilor (inclusiv a Sufletelor individuale) la inteli¬ 
gibil este diferită nu pentru că acesta ar fi prezent într-un loc, şi într-al- 
tul mai puţin, sau deloc, ci fiindcă lucrurile au capacităţi diferite de 
a-1 primi. De aici şi implicaţia că efortul personal şi dezvoltarea lăun¬ 
trică sunt suficiente pentru a ne pune în contact cu divinul, inteligibilul 
şi Unul — concluzie, fireşte, profund noncreştină şi nongnostică. 

Iar /inteligibilele sunt/ cele dintâi, cele din rândul doi , şi 
cele din rândul trei prin ordine, putere şi diferenţe /concep¬ 
tuale/ ; ele nu /se disting/ prin /plasarea în/ locuri /distincte/. 56 
Căci nimic nu opreşte ca lucruri diferite să se afle laolaltă, după 
cum e cazul cu Sufletul, Intelectul, şi toate ştiinţele principale 
şi cele subordonate. 57 De altfel, de la acelaşi obiect senzorial, 
ochiul vede culoarea, în timp ce mirosul simte mireasma, iar 
celelalte simţuri percep altceva, toate /calităţile senzoriale/ fiind 
laolaltă şi nu separate /aşa cum sunt percepute/. 

Aşadar, acela — /ceea-ce-este ceva/ — este variat şi multiplu ? 
Răspund că, variat fiind, e şi simplu, şi că, multiplu /fiind/, e 
şi unu. Căci un raţionament este unul şi multiplu 58 şi orice rea¬ 
litate este una. într-adevăr, diferitul există la el însuşi şi alteritatea 
îi aparţine şi nu ar putea aparţine nefiindului. Iar ceea-ce-este 
/ceva/ aparţine unui unu care nu este separat /de ceea-ce-este 
ceva/, şi acolo unde se află ceea-ce-este /ceva/, este prezent pen¬ 
tru el şi unul său, iar unul /său/ este, iarăşi, la sine însuşi. Căci 
e cu putinţă ca /Unul/ să fie prezent fiind şi separat /de ceea- 
ce-este ceva /’. 59 


56 Referinţa este la un loc platonician, invocat adesea de Plotin 
pentru a-şi fundamenta textual ierarhia celor trei ipostaze — Unul, 
Intelectul, Sufletul: Scrisoarea a Il-a, 312e: „Toate se află în jurul 
Regelui tuturor şi în vederea sa sunt toate, şi el este cauza tuturor 
celor frumoase. în jurul celui de-al Doilea se află realităţile de ordi¬ 
nul doi, iar în jurul celui de-al Treilea — realităţile de ordinul trei.“ 
V.şiLPIF§H,l. 

57 Pentru imaginea ştiinţei logico-deductive ca model al LI 
v. LPIF§H,4. Cf. şi Aristotel, Despre Suflet, 11,1, 412a, unde se face 
o distincţie între ştiinţa în sine şi realizarea ei în „contemplaţie"; 
ambele sunt însă văzute ca stări „în entelechie" — de fapt în actu¬ 
alizare. Probabil că Plotin a dezvoltat aceste idei pentru a contura 
concepţia sa despre Intelect. 

58 Este unul prin nexul său logic care îl unifică şi multiplu prin 
articularea sa. 

59 Pasaj dificil din pricina brevilocvenţiei sale; dar cred că Plotin 
vrea să distingă prima ipostază — Unul — care este existenţa pură, 
nerelaţionată şi unitatea absolută, tautologică — de Intelect, care se 
identifică cu ceea-ce-este ceva — existenţa relaţionată, a cărei uni¬ 
tate este unită cu multiplicitatea. 

într-un fel lucrurile senzoriale sunt prezente pentru reali¬ 
tăţile inteligibile —câte dintre ele sunt prezente pentru /inteli¬ 
gibilele/ pentru care ele sunt prezente; într-altfel inteligibilele 
sunt prezente pentru ele însele. Dat fiind că şi într-un fel trupul 
este prezent pentru Suflet, într-altfel /este prezentă/ ştiinţa pen¬ 
tru Suflet, cât şi ştiinţa pentru ştiinţa însăşi — fiecare dintre 
cele două ştiinţe aflându-se prezentă /pentru cealaltă/în acelaşi 
loc /intelectual/. Dar corpul este prezent pentru un alt corp 
într-alt mod, diferit de /modul prezenţei reciproce a inteligi¬ 
bilelor/. 

12. Urechea, fiind prezentă, primeşte şi percepe un sunet 
din aer aflat în multe locuri, cât şi vorba din sunet, iar dacă ai 
pune încă o /ureche/ în spaţiul gol intermediar, vorba şi sune¬ 
tul ajung şi la aceasta, sau mai bine zis, urechea ajunge la vorbă; 
iar mulţi ochi privesc spre acelaşi obiect şi toţi se umplu de 
vederea acestuia, chiar dacă obiectul văzut este plasat separat 
/de ei/, fiindcă /un privitor/ era ochi, un alt/ascultător/— ure¬ 
che. 60 Tot astfel, ceea ce este capabil să aibă Suflet va avea 
/Suflet/, un altul — de asemenea, iar un al treilea diferit /va 
avea Suflet/ de la acelaşi /Suflet universal/. 

Sunetul este pretutindeni în aer, fără să fie o unitate diviza¬ 
tă, ci una întreagă pretutindeni. Şi în cazul vederii, dacă, fiind 
afectat, aerul păstrează forma /corpurilor/, el o posedă fără ca 
ea să fie divizată: oriunde s-ar plasa vederea, acolo ea posedă 
forma. Aceasta explicaţie nu este admisă de toată lumea, 61 dar 
analogia poate fi făcută pentru a se arăta că participarea se face 
la una şi aceeaşi /formă/. Dar exemplul cu sunetul este mai 
limpede, de vreme ce forma /sunetului/ se regăseşte întreagă 
în tot aerul. Căci nu ar putea toată lumea auzi acelaşi sunet, 
fără ca vorba rostită să se afle pretutindeni întreagă şi fără ca 
fiecare ureche să fi primit întregul /sunet/ în mod identic. 

Or, dacă nici chiar Aici întregul sunet nu se extinde în 
întregul aer în aşa fel încât o parte a sa să fost unită cu o parte 

60 Pasaj greu inteligibil. 

61 Plotin nu o admite, v. 29, IV.5,6. 

/a aerului/, cât şi ca o parte /asunetului/ săfi fost divizată lao¬ 
laltă cu o parte /a aerului/, de unde vine neîncrederea că Sufletul 
nu se extinde ca o /materie/ unică divizată împreună /cu cor¬ 
purile/, ci el, oriunde ar fi prezent, este prezent şi este nedi¬ 
vizat, pretutindeni în întreg ? Şi când Sufletul ajunge în corpuri, 
aşa cum ar ajunge, se întâmplă ceva analog cu situaţia sune¬ 
tului emis în aer; în vreme ce Sufletul anterior întrupării e 
asemănător cu omul care rosteşte şi urmează să rostească/sune¬ 
tul/. într-adevăr, ajungând în corp, /Sufletul/ nu se comportă 
ca şi când s-ar îndepărta de capacitatea de a urma exemplul 
celui care rosteşte sunetul, om care, rostindu-1, deopotrivă 
posedă sunetul şi îl dăruie. 

De fapt, audiţia /sunetelor/ nu este identică cu /condiţia 
Sufletului/ pentru care a fost luată /ca model/; dar există totuşi 
o asemănare sub un anume raport. Trebuie conceput, aşadar, 
ceea ce ţine de Suflet, de vreme ce el aparţine celeilalte naturi, 
nu ca aflându-se cu o parte a sa în corpuri, iar cu o alta în sine, 
ci /trebuie gândit/ că el este în întregul său în sine, dar şi că 
se înfăţişează prezent în multiple. 

Şi iarăşi, un altceva soseşte ca să obţină un Suflet şi iarăşi 
îl are, sosit din nevăzut, pe acela care se află şi în alte /cor¬ 
puri/. Şi nu era astfel pregătit dinainte pentru ca, stând o parte 
a Sufletului aici, /corpul/ să sosească la ea, ci ceea ce am spus 
că a sosit se afla în orice corp în sine şi există în sine, chiar dacă 
pare că soseşte într-Aici. 62 

Şi cum a sosit /Sufletul/ ? Dacă chiar n-ar fi sosit, dar ar fi 
văzut acum ca prezent şi anume prezent nu fiindcă stă să 
aştepte corpul care va avea parte de el, ar fi limpede că, fiind 
Sufletul la sine, este prezent şi pentru acest corp. Iar dacă, fiind 
Sufletul în sine, este prezent pentru corp, /înseamnă/ că, de 
fapt, corpul s-a dus în Suflet. Iar dacă /corpul/ fiind în afara 
condiţiei de a fi astfel, s-a îndreptat spre condiţia de a fi ast- 

62 Din nou: nu Sufletul soseşte în sens propriu în corp, ci cor¬ 
pul îşi află Sufletul, care se află pretutindeni nedivizat. 

Ici şi a ajuns în ordinea vieţii <ev xqj xfjq £cofjg Koa|icp>, şi dacă 
ordinea vieţii există în sine însăşi, şi dacă orice /ordine/ există 
m sine, fără să fie divizată în massa sa — căci nici nu există massă 

atunci şi cel care s-a dus spre ordinea vieţii, nu s-a dus spre 
o massă corporală. 

Iar /corpul/ participă atunci nu la o parte a /întregii ordi¬ 
ni/ ; şi chiar dacă un alt /corp/ ar sosi la o astfel de ordine, va 
participa la întregul ei. Aşadar, dacă s-ar considera că /ordi¬ 
nea/ este întreagă în acele corpuri, ea se va aflaînchip asemănă- 
lor /întreagă/ în fiecare dintre ele. Şi va fi pretutindeni aceeaşi 
/ordine/, una la număr, fără să fie împărţită; ci ea va fi întreagă. 

13. De unde, atunci, provine extinderea /Sufletului/ în întreg 
(ierul şi în toate animalele ? De fapt, /Sufletul/ nu este extins 
/în sens propriu/! Ci senzaţia noastră, prin care, luând notă 
/de lume/, ne arătăm neîncrezători faţă de cele spuse aici, ne 
spune că el se află aici şi acolo, în timp ce raţiunea afirmă că 
„aici şi acolo “ au apărut fără ca Sufletul să fie extins aici şi 
acolo. bi însă întregul corp extins —/mai spune raţiunea/— par¬ 
ticipă la /Suflet/ care este, el însuşi, fără intervale spaţiale. 

Aşadar, dacă ceva va participa la altceva, e limpede că nu 
va participa la sine însuşi, fiindcă /în acest caz/ nu va f i un „par¬ 
ticipant", ci va fi el însuşi. Prin urmare, este necesar ca, dacă 
corpul participă la ceva, să nu participe la un corp, de vreme 
ce deja el posedă un corp. 64 

Corpul, deci, nu va participa la corp, şi nici mărimea nu 
va participa la mărime. Şi nici, dacă mărimea existentă ante¬ 
rior va primi un adaos, ea nu va participa la mărime. Căci nu 
/mărimea/ de doi coţi devine de trei coţi, ci substratul care avea 

63 Plotin atrage atenţia asupra necesităţii de a nu extrapola datele 
simţurilor asupra inteligibilului, asupra necesităţii de a distinge ferm 
cele două logici — LI şi LC — dacă vrem să putem înţelege paradox¬ 
urile inteligibilului. 

64 S-ar putea susţine, în bună manieră platoniciană, că un corp 
participă la Corporalitate sau la Forma corpului. 

o altă mărime, a căpătat o mărime diferită. 65 în acest sens, cel 
puţin, /spunem/ că această /cantitate/ de doi /coţi/ va fi de 
trei /coţi/. 

Dacă, prin urmare, ceea ce este divizat şi extins /în spaţiu/ 
va participa până la un anume punct la un gen diferit, sau în 
întregul său va participa la alt gen, trebuie ca /genul/ la care 
/corpul/ participă să nu fie nici divizat, nici extins în spaţiu 
şi, în general să nu fie o cantitate. Ceea ce urmează să fie prezent 
pretutindeni pentru corp, trebuie să fie prezent ca un întreg 
fără părţi, dar nu „fără părţi“ în sensul de mic. Căci în acest 
sens, el va rămâne totuşi divizibil, şi nu se va armoniza cu par¬ 
ticipantul în totalitatea sa, nici nu va rămâne la fel când acela 
va creşte. Şi nu trebuie înţeles nici în sensul că /Sufletul/ ar fi 
ca un punct: căci massa corporală nu este un singur punct, ci 
există nenumărate puncte în ea, astfel încât şi acest /Suflet/ va 
consta dintr-un număr infinit de puncte, dacă el va exista, şi 
nu va fi un continuu. Astfel încât nici în acest fel /Sufletul/ 
nu se va armoniza /cu corpul/. 66 

Dacă, aşadar, orice massă corporală va avea /Sufletul/ în 
întregul său, atunci ea îl va avea în toată massa sa , 67 

65 Conform fizicii şi metafizicii aristotelice, orice transformare 
se poate explica prin raportul dintre un substrat (materie) şi o formă. 
Or, nici formele ca atare, nici substraturile nu se pot modifica; ceea 
ce se modifică sunt asocierile lor. V. Aristotel, Metafizica 2, 8. Or, 
după Plotin, Materia primordială nu are mărime şi dimensiune. V. 
72,11.4 şi LPIF§H,6. 

66 Dacă am înţelege lipsa de dimensiune a Sufletului în sensul în 
care înţelegem micimea unui corp, ar trebui să acordăm discontinu¬ 
itatea cu continuitatea, căci corpurile sunt masse continue. (Trebuie 
reamintit că, pentru greci, punctul era asimilat unui număr raţional; 
or, se ştia că numerele raţionale nu epuizează o linie sau un spaţiu 
continue.) 

67 Principiul panpsihiei: „totul este însufleţit, până în cele mai mici 
părţi". Raţionamentul lui Plotin pare a fi următorul: dacă Sufletul 
nu poate fi posedat decât ca un întreg, înseamnă că un corp care îl 
posedă, îl posedă întreg. Or, fiind întreg şi nespaţializat, Sufletul este 

14. Dar, dacă acelaşi Suflet se află în fiecare loc în parte, în 
ce fel este el propriu fiecărei vieţuitoare ? 68 Şi în ce fel un Suflet 
este bun, iar altul — rău ? 

Răspund că /Sufletul, unul şi acelaşi/ este îndestulător pen¬ 
tru fiecare: el conţine toate Sufletele /particulare/ şi toate 
Intelectele /particulare/. Căci Sufletul este unul, şi iarăşi, el este 
„infinit" /în sensul de „fără limitări interioare"/ <a7tetpov> 69 ; 
le are pe toate laolaltă, şi iarăşi — pe fiecare despărţite; şi iarăşi 
le are nedespărţite în separare. Cum ar putea fi, într-adevăr, 
declarat /Sufletul/ „infinit", decât în acest sens /de lipsit de 
limite interioare/, în sensul că /Sufletul/ conţine laolaltă totul, 
orice viaţă, orice Suflet, orice Intelect ? Dar fiecare dintre aces¬ 
tea nu este determinat prin limite, de aceea, el este, iarăşi, şi 
unul singur. 

Căci nu era necesar ca Sufletul să aibă o singură viaţă, 
ci — indefinit de multe, şi iarăşi — una singură; iar viaţa una 
singură este una singură în sensul că le are laolaltă pe toate, 
neîngrămădite într-una singură, ci ele îşi află originea dintr-o 
unitate şi rămân acolo de unde au început — sau, mai bine zis, 
„n-au început", ci aşa au fost întotdeauna. Căci Acolo nimic 
nu devine. Deci nici nu este divizat /Acolo ceva/, ci pare că 
s-a divizat pentru acela care s-a împărtăşit. 

Iar Acolo se află „demult" şi „de la început". Iar devenirea 
se învecinează cu /întregul inteligibil/ şi pare că se atinge şi se 


pretutindeni; deci el va fi prezent ca un întreg, identic în orice massă 
corporală, oricât de mare sau mică. 

68 Pentru Plotin există Suflet individual, dar acesta este echipo¬ 
lent Sufletului universal. Teoria sa despre parte-Tot reduce opozi¬ 
ţia dintre individual şi universal la nivelul realităţilor spirituale şi 
inteligibile. 

69 Plotin dă un sens special termenului care nu înseamnă aici 
„infinit" sau „indefinit", ci lipsit de graniţe interioare. Intelectul sau 
Sufletul este parte-Tot, iar partea nu este separată net de altă parte. 
V. infra. Ne-am permis să traducem astfel termenul. Trebuie reamin¬ 
tit că infinitul şi indefinitul ca atare aveau o conotaţie negativă în 
întreaga filozofie greacă. Plotin dă un sens nou acestui termen, aşa 
cum el dă un nou sens şi noţiunilor de dynamis şi energeia. 

atârnă de el. Iar noi — dar cine suntem „noi“ ? Oare suntem 
/întregul/ acela, sau ceea ce se învecinează cu el şi care devine 
în timp? Sau înainte de a apărea această devenire, am fost 
Acolo, fiind alţi oameni, şi zei unii /dintre noi/, Suflete pure 
şi un Intelect unit cu întreaga Fiinţă, părţi neseparate şi netăia¬ 
te ale inteligibilului, aparţinând întregului. Dar nici măcar acum 
nu suntem tăiaţi Ide Tot/. 7 ° Dar de acel Om s-a apropiat un 
alt om care voia să existe. 71 Şi găsindu-ne pe noi — noi nu eram 
în afara Totului — s-a aşezat pe sine în jurul nostru şi s-a adău¬ 
gat pe sine acelui Om care eram pe atunci fiecare dintre noi. 
E ca atunci când, existând o unică voce şi o unică vorbire, 
fiecare ascultător aţintindu-şi urechea din alt loc, ar asculta şi 
ar primi vocea, şi s-ar actualiza astfel un proces de ascultare, 
deoarece el ar avea prezentă activitatea pentru ureche. 

Şi ne-am născut ambii /oameni/ şi nu unul dintre ei, acela 
care eram noi înainte, şi /am ajuns să credem că suntem/ celălalt 
cumva, tocmai acela pe care l-am adăugat mai târziu, atunci 
când primul /Om/ este inactiv sau nu este prezent în vreun 
alt fel. 

15. Dar cum a venit spre întâmpinare cel care a venit ast¬ 
fel ? Răspund că, de vreme ce exista în el o aptitudine, el a 
exercitat-o faţă de obiectul acestei aptitudini. Iar /corpul/ era 
astfel născut încât să primească un Suflet. Dar el se naşte nu 
ca să primească Sufletul în totalitatea sa, deşi Sufletul este 
prezent în totalitatea sa, dar nu pentru corpul respectiv: după 
cum şi restul animalelor şi plantele au atâta /Suflet/, cât pot 


70 Cf. voi. 1, 6,IV,8,8 şi LIPF§H, 6,4. 

71 Din nou: nu ipostaza superioară se coboară la cea inferioară, 
ci invers, cea inferioară — corpul — îşi află un Suflet, accedând ast¬ 
fel la ipostaza superioară. în acest fel, Plotin crede că poate conci¬ 
lia impasibilitatea presupusă a inteligibilului cu necesitatea ca acesta 
să interacţioneze cu materia şi corporalul. Fireşte că ipoteza pre¬ 
supune un fel de „pre-Suflet“ al corpului „care voia să existe". 
Metafora ascultătorului şi sunetului confirmă această presupunere. 
V. şi infra. 

s.i primească. După cum, atunci când vocea semnifică un sens, 
unele vieţuitoare au parte şi de sens laolaltă cu răsunetul vocii, 
altele — numai de voce şi de impactul ei. 

Se naşte o vieţuitoare care are Sufletul prezent pentru ea 
Jin Ceea-ce-este /ceva/, Suflet potrivit cu care ea este legată 
de întregul a Ceea-ce-este /ceva/; e prezent şi un corp care nu 
c gol, nici fără parte de Suflet, care nici înainte nu zăcea în 
condiţia de a fi fără Suflet', dar atunci încă mai mult acest corp 
vine aproape — ca să spunem aşa — de aptitudinea sa. El ajunge 
nu numai corp pur şi simplu, ci corp însufleţit şi, prin vecină¬ 
tate, cum ar veni, el culege o urmă a Sufletului, nu o parte a 
acestuia, ci, ca şi când ar sosi o căldură sau o iluminare, se pro¬ 
duce în el naşterea dorinţelor, a plăcerilor şi a durerilor. Şi nu 
era străin /de toate aceste pasiuni/ corpul vieţuitoarei născute: 

Intr-adevăr, Sufletul de origine divină rămâne în pace, 
potrivit cu caracterul său, şi se stabilieşte în sine; dar trupul, 
agitat din pricina slăbiciunii, curgând la vale şi izbit de lovi¬ 
turile exterioare, mai întâi vociferează către comunitatea vieţui¬ 
toarelor şi îşi comunică agitaţia sa întregului /Univers vizibil/. 72 
Se întâmplă ca atunci când plebea în neorânduială, cerând hrană 
sau altceva, de a cărei lip să suferă, de la adunarea bătrânilor 
<5ti)toYep6vTO)v> aflaţi într-o deliberare calmă, ea poate arun¬ 
ca întreaga adunare într-o vânzoleală urâtă. Dar când plebea 
stă liniştită şi primeşte cuvântul unui om înţelept, /acesta/ 
aşează mulţimea în ordine şi măsură, şi răul nu izbândeşte. Iar 
dacă nu se întâmplă aşa, răul învinge, atunci când binele rămâne 
în tihnă, fiindcă agitaţia /plebei/ nu a putut primi cuvântul venit 
de sus şi acest fapt este viciul cetăţii şi al adunării. Dar tot aces¬ 
ta este şi viciul omului, având el în sine plebea dorinţelor, 
poftelor şi temerilor care înving, când un astfel de om se dă 
pe sine unei astfel de plebe. 73 


72 Aici Plotin pare că atribuie trupului pasiunile şi relele pe care 
le îndură individul. Alteori, ele par a reveni mai degrabă Sufletului, 
care şi-a uitat originea divină şi apartenenţa la Tot. 

73 Cf. Republica, 492b, pentru analogia Suflet-Cetate. Este unul 
dintre puţinele cazuri când Plotin pare să se preocupe de o teorie 

Dar omul care ar înrobi o asemenea mulţime şi ar da fuga 
spre Omul acela care era el însuşi cândva, care trăieşte potri¬ 
vit cu acela, este acela şi el dă trupului câte dă, /numai/ ca unei 
alte entităţi decât şinele său. Un altul însă trăieşte când într-un 
fel, când în celălalt, ajungând amestecat din binele propriu şi 
din răul străin. 74 

16. Dar, dacă natura aceea /superioară/ nu ar putea deveni 
rea şi dacă acesta este felul de a fi al Sufletului care se duce în 
corp şi este prezent pentru acesta, în ce chip atunci / se poate 
înţelege/ coborârea /Sufletului/, aceea din perioade /determi¬ 
nate de ani/, apoi, invers, urcarea sa, pedepsele şi condamnările 
la a intra în corpurile altor animale ? 75 

Noi am acceptat tezele noastre de la aceia care în vechime 
au filozofat despre Suflet cel mai bine; or, se cuvine să arătăm 
că teza prezentată acum este în acord cu /teoriile acelor filo¬ 
zofi/, sau cel puţin că nu este în dezacord cu ele. 76 

Or, participarea la acea natură nu înseamnă ca ea să meargă 
în lucrurile de Aici, separându-se de sine, ci ca această natură 
de Aici să ajungă în aceea şi să participe /la ea/. în acest caz, 
este limpede că prin ceea ce filozofii respectivi numesc „a veni“ 
trebuie înţeles faptul că natura corporală este aceea care ajunge 
Acolo şi se împărtăşeşte cu viaţă şi Suflet, şi că, în general, „a 
veni“ nu are sens spaţial, ci indică în ce fel este modul acestei 
comuniuni. Astfel că „a coborî" — adică „a ajunge în corp", 
precum spunem că Sufletul a ajuns în corp, înseamnă că Sufletul 


politică a lui Platon; dar şi aici, utilizarea locului politic are mai mult 
valoare de model pentru psihologia individului. 

74 Cf. viaţa amestecată a „omului democratic" din Republica, 
561a-e. 

75 Problema capitală a temperării pesimismului platonician din 
Phaidon şiPhaidros cu relativul optimism din Timaios. Cf. 6, IV.8,1. 
Plotin susţine că „urcare" şi „coborâre" în ceea ce priveşte Sufletul 
trebuie înţelese figurat şi nu literal. 

76 E vorba bineînţeles mai ales despre Platon care utilizează ter¬ 
meni foarte concreţi în ceea ce priveşte căderea şi reîntruparea Su¬ 
fletului. V. Phaidros, 248c-e. 

da ceva din sine corpului, fără să ajungă proprietatea corpu¬ 
lui ; iar faptul de „a pleca“ înseamnă că trupul nu mai are în 
nici un fel o comuniune cu Sufletul. 

Şi /mai înseamnă toate acestea/ că există o ordine a unei 
asemenea comuniuni pentru părţile acestui Univers /vizibil/. 
I )ar Sufletul, deoarece, aşa-zicând, se află la limita „locului 
inteligibil" 77 , dăruie adesea din sine, dat fiind că se află aproape 
prin puterea /sa de corp/ şi e plasat la distanţe mai mici /de 
lumea senzorială/, în virtutea legii firii de acest tip. 

Dar se spune că o asemenea comuniune /a Sufletului cu cor¬ 
pul/ este un rău şi că îndepărtarea /de corp/ este un bine. De 
ce ? Fiindcă, deşi Sufletul nu aparţine corpului, totuşi, când se 
spune că aparţine corpului, Sufletul ajunge cumva parţial, 
/sosind/ dinspre întreg. Iar activitatea sa nu mai este îndrep¬ 
tată înspre întreg, deşi el este întregul 78 CKodrrep xou oXov 
< )\Sor)Q>, precum dacă cunoscătorul s-ar referi la o teoremă /par¬ 
ticulară/, deşi ştiinţa sa rămâne întreagă. Or, binele, pentru 
cunoscătorul însuşi, este să acţioneze nu în raport doar cu o 
parte a ştiinţei, ci în raport cu întreaga ştiinţă pe care o posedă. 79 

Iar Sufletul, deşi aparţine întregului Univers inteligibil şi 
îşi ascunde partea în întreg 80 , parcă a ţâşnit din întreg în parte; 
în ceea ce e parte el se actualizează pe sine ca fiind parte, ca 
şi când focul în stare să ardă tot, ar fi silit să ardă o mică parte, 
deşi posedă întreaga putere. 

Căci Sufletul, când e separat în toate privinţele, este indi¬ 
vidual fără să fie individual; iar când el se desparte, nu prin 


77 Republica, 509d. 

78 Armstrong traduce: altbougb it belongs to tbe whole ceea ce 
gramatical este perfect posibil. Dar cred că Plotin insistă asupra relaţiei 
de echivalenţă Tot-parte. Altminteri, a spune că Sufletul individual 
aparţine întregului nu ar constitui nimic deosebit; a spune însă, că 
în pofida, separării sale, el rămâne întregul reprezintă o afirmaţie mult 
mai puternică. 

79 Pentru comparaţia relaţiei Tot-parte din LI cu ştiinţa şi teo¬ 
remele sale, vezi, LPIF§H,4. 

80 Pentru latenţa în care se află întregul în parte în inteligibil, 
latenţă care de fapt este o actualizare, v. LPIF§H,4. 

loc, ci prin activitate devine un individual, este o parte, nu 
întregul, deşi în alt sens el este întregul. Dar când nu porunceşte 
nici unui corp, Sufletul, întreg pe deplin, este parte, ca să 
spunem aşa , în latenţă. 81 Iar faptul de a ajunge la Hades <ev 
’Ai5ou>, dacă se referă la domeniul invizibilului <ev xcp 6ci5£t> 82 , 
este înţeles /de filozofii respectivi/ în sensul că Sufletul ajunge 
separat /de corp/. 

Iar dacă /ei au în vedere/ un loc mai rău, ce e de mirare ? 
Chiar şi acum, se spune despre Suflet că se află acolo şi în locul 
unde se află şi corpul nostru. Dar când corpul nu mai există ? 
Sau dac & fantoma <et5toA.ov> /Sufletului/ nu ar fi trasă în afara 
sa, cum să nu fie /Sufletul/ acolo, unde se află fantoma sa ? Iar 
dacă filozofia l-ar desface întru totul /de corp/, şi s-ar duce 
doar fantoma spre locul inferior, Sufletul, purificat, s-ar afla 
în locul inteligibil, fără ca nimic să-i fie luat. Fantoma se naşte 
astfel pornind de la un astfel de proces. 83 

Dar când Sufletul, ca să zicem aşa, ar arunca o văpaie spre 
sine,înclinându-se înspre partea/cea bună/, atunci el se adună 
spre întreg; el nu se actualizează /dintr-o virtualitate/, nici nu 
poate să piară. 84 Despre aceste chestiuni, am vorbit. Iar noi, 
reluând discuţia de la început, să spunem ce urmează: 

(23,VI.5) 

1. O opinie comună afirmă că faptul de a fi unul şi acelaşi 
pretutindeni ca număr înseamnă a fi simultan întreg — aceas¬ 
ta /se vede/ atunci când toată lumea cu de la sine putere afir- 


81 V. LPIF§G şi H,4. 

82 Joc de cuvinte bazat pe asemănarea de pronunţie dintre Hades 
şi „aides" (invizibil). 

83 Aşadar, susţine Plotin, nu Sufletul propriu-zis suferă pedepse¬ 
le în Infern, ci un fel de umbră a sa, o fantomă, ca acelea ale eroilor 
despre care vorbeşte Homer în Odiseea, XI. 

84 Critică implicită a lui Aristotel, care în Despre Su flet, conside¬ 
ră, cum se ştie. Sufletul drept forma (adică actualizarea sau „ente- 
lechia“) corpului, văzut ca materie. Ca atare, cu excepţia intelectului, 
el este pieritor. Bineînţeles că opinia lui Platon este diferită. 

mă despre zeul din fiecare dintre noi că el este unul şi acelaşi. 85 
Iar dacă nu le-ai cere modalitatea /acestei prezenţe/ şi nici n-ai 
vrea să le examinezi opinia cu argumente, aşa ar considera ei 
şi, acţionând în baza acestei opinii, şi-ar afla pacea ţinându-se 
îndreptaţi strâns cumva spre „unul şi acelaşi “ şi n-ar mai dori 
să se separe de această unitate. Şi /acesta/ este cel mai sigur 
principiu al tuturor, care — după cum îl pronunţă Sufletele 
noastre — nu este o concluzie extrasă în baza /analizei/ ca¬ 
zurilor individuale, ci el vine înaintea tuturor cazurilor indi¬ 
viduale şi /chiar/ înaintea acelei /opinii/ care susţine şi afirmă 
că toate aspiră la Bine. ib 

Astfel /teza noastră/ s-ar dovedi adevărată, dacă toate lu¬ 
crurile s-ar grăbi spre Unu şi ar fi Unu şi dacă aspiraţia /spre 
Bine/ ar fi spre unitate. 87 Căci Unul acesta, ieşind înainte spre 
cealaltă natură, pe cât îi este cu putinţă să iasă înainte, ar deveni 
o multiplicitate şi, cumva, chiar ar fi /aşa ceva/; dar natura pri¬ 
mordială şi aspiraţia spre Bine — aspiraţia spre sine însuşi — 
conduce spre Unul autentic, şi la El se grăbeşte orice natură, 
la sine însăşi. 88 Căci acesta este Binele pentru această unică 


85 Recursul lui Plotin nu poate fi atât la opinia comună în gene¬ 
ral, cum crede Armstrong (PA, voi. 6, p. 326, nota 1), cât la opinia 
comună printre filozofi, şi mai ales platonicieni sau neopitagoricieni, 
cu care, de altminteri, el se află în dialog. 

86 Plotin, în fapt, identifică această opinie comună şi relativ vagă 
cu Postulatul principiului unic: dacă „zeul" e unul şi acelaşi pretutin¬ 
deni, simultan şi în întregul său înseamnă că el este Principiul unic 
al realităţii. V. LPIF§H,5. Cât despre teza că „toate aspiră la Bine", 
ca este fundamentală la Aristotel, care identifică binele cu scopul sau 
„raţiunea finală" şi Binele suprem cu Dumnezeu, care este obiectul 
aspiraţiei universale, v. Metafizica, A, 7. 

87 Una dintre tezele fundamentale ale lui Plotin este identificarea 
Binelui „care este mai presus de Fiinţă" de la Platon ( Republica , 509b) 
cu Unul. 

88 Plotin evocă succint cele două procese simetrice :procesia din 
Unu şi reconversia la Unu. Faptul că orice lucru, revenind la Unu, 
revine la sine, nu este o contradicţie: Unul este fundamentul oricărui 
lucru si redescoperirea Unului în sine, este actul principal al recon- 
versiei. V. LPIF§H,3. 

natură: a aparţine de ea însăşi şi a fi ea însăşi. Aceasta înseam¬ 
nă /ca ea/ să fie una singură. în acest sens, se spune pe drept 
că Binele /îi/ este propriu. 

De aceea nici nu trebuie căutat/Binele/în afară; căci unde 
ar putea fi, odată căzut în afara Realităţii autentice <e^co tot) 
ovto<;> ? Sau în ce fel l-ai putea afla în ceea ce nu are Realitate 
autentică ? Or, e limpede că în Realitatea autentică nu există 
lucrul fără Realitate autentică. Iar dacă Acela există în Realitatea 
autentică, El ar fi în sine pentru fiecare individual. Nu ne-am 
rupt, prin urmare, de Realitatea autentică, ci suntem în ea, şi 
nici ea nu /s-a rupt/ de noi. Căci toate realităţile sunt unu. 

2. încercând un raţionament să examineze spusele acestea, 
el nu poate fi unitar, ci ceva divizat: el ia spre examinare natu¬ 
ra corpurilor şi îşi stabileşte acolo principiile, le separă natu¬ 
ra, considerând-o în acest fel /divizibilă /. Şi el nu se încrede 
în unitatea ei, dat fiind că nu şi-a pornit cercetarea din prin¬ 
cipiile proprii. 89 

Noi însă trebuie să considerăm principiile proprii pentru 
convingere, atunci când ne referim la argumentul despre Unu 
şi despre Realitatea autentică în orice privinţă. Acestea sunt 
/principiile/ inteligibile, proprii inteligibilelor şi care ţin de 
natura autentică. 

Există pe de-o parte ceea ce este transportat şi primeşte toate 
transformările şi este [mereu] divizat în fiecare loc — ceea ce 
s-ar cuveni să numim „devenire", şi nu „Fiinţă"; pe de altă 
parte, există Ceea-ce-este /ceva/ de-a pururea, fiind mereu la 
fel sub acelaşi raporturi, nici născându-se, nici pierind, fără să 
ştie nici de spaţiu, nici de loc, nici de susţinere, fără să iasă de 
undeva, fără să intre undeva, ci rămânând în sine însuşi. De 

89 Plotin vrea să arate de ce teoria sa despre LI pare paradoxală 
şi convinge cu dificultate: motivul este că se ia drept model felul în 
care se manifestă lucrurile corporale (LC) şi că acest model este 
extrapolat asupra inteligibilului. Procedură nelegitimă, deoarece se 
bazează pe principii improprii. 

.iccea, vorbind despre realităţile senzoriale, ai putea raţiona în 
mod verosimil pornind de la acea natură /senzorială/ şi de la cele 
apreciate în legătură cu ea, făcând raţionamente verosimile. 

Dar când ai vorbi despre realităţile inteligibile, concepând 
natura Fiinţei în legătură cu care tratezi principiile raţiona¬ 
mentelor, ai proceda cu dreptate, dacă n-ai trece mai departe 
către cealaltă natură /corporală/, ca şi când ai fi uituc, ci ai cuge¬ 
ta la aceea /natură inteligibilă/, plasându-te sub ea însăşi. Asta, 
fiindcă pretutindeni „ce-este“-le (esenţa) este principiul şi se 
spune că multitudinea atributelor este cunoscută pentru cei care 
au definit-o cum trebuie. Atunci când toate cele se regăsesc 
în „ce este“, cu atât mai mult trebuie să se ţină cont de esenţă 
în aceste situaţii, spre ea trebuie privit şi la ea trebuie re(a)duse 
toate /atributele/. 

3. Dacă, aşadar, acest Ceea-ce-este /ceva/ în mod autentic 
(ori Realitate autentică) este /mereu/ la fel şi nu iese din el 
însuşi, dacă nu există devenire în ceea ce-1 priveşte şi nici nu 
poate fi considerat a se afla într-un loc, este necesar ca el, fiind 
de-a pururea în acest fel, să stea cu sine şi să nu se îndepărteze 
de sine, şi nici ca o parte a sa să fie aici, în timp ce o alta — 
dincolo, şi nici ca ceva să iasă din el. Căci /altminteri/ ar putea 
fi mereu într-un alt loc şi în general, s-ar afla într-un subiect, 
şi nu în sine însuşi, şi nu ar fi lipsit de orice afectare. 

Fiindcă el ar fi afectat /în vreun fel/, dacă s-ar afla într-un 
subiect. Iar dacă va fi într-un /subiect/ neafectabil, atunci nu 
se va afla în nimic altceva. Dacă, deci, nedespărţindu-se de sine, 
nici împărţindu-se, nici schimbându-se în nici un fel, el ar fi 
în multiplu unul singur, întreg simultan, stând cu sine, iden¬ 
tic cu sine pretutindeni, atunci /Totul inteligibil/ ar avea trăsă¬ 
tura de a se afla în multiplu. Aceasta înseamnă că, fiind la sine, 
el nu este la sine? 0 


90 Una dintre tipicele expresii oximoronice ale lui Plotin, prin care 
acesta caută să explice, în măsura posibilului, natura Intelectului, ca 
aici, sau a Unului. V. LPIF§G. 

Rămâne, prin urmare, să spunem că el nu se află în nici un 
alt /subiect/, dar că celelalte lucruri participă la el, câte sunt 
capabile să fie prezente pentru el şi în măsura în care sunt capa¬ 
bile să fie prezente. 

Este, deci, necesar fie să eliminăm acele ipoteze /de dinainte/ 
şi acele principii /transcendente/, afirmând că nu există o ase¬ 
menea natură, fie, dacă aşa ceva este cu neputinţă şi dacă e 
neapărat să existe o astfel de natură şi Fiinţă, trebuie admis de 
la început că unul şi acelaşi ca număr, fiind nedivizat, ci întreg, 
nu se desparte de nimic dintre celelalte care sunt în afara sa, 
n-are nevoie de nici o curgere în afară, iar aceasta nu se da- 
toreşte faptului că ar pleca unele părţi de la el, nici prin aceea 
că /deşi/ el ar sta în sine întreg, altceva, provenit de la el, după 
ce l-ar părăsi, ar sosi la multiple în multe feluri. Căci în felul 
acesta el va fiîntr-un loc, iar ceea ce provine din el — într-altul; 
şi atunci el va avea un loc despărţit de cele care provin din el. 

Şi iarăşi, în privinţa celor /provenite de la El, se pune între¬ 
barea/ dacă fiecare este un întreg, sau o parte: 91 dacă este o 
parte, atunci ea nu va putea conserva natura întregului, ceea 
ce s-a spus. Iar dacă fiecare este un întreg, fie pe fiecare îl vom 
diviza în părţi egale cu corpul în care se află, fie vom consimţi 
că acelaşi întreg poate fi întreg pretutindeni. Prin urmare, acest 
argument pornind de la lucrul însuşi şi de la Fiinţa /sa/ nu trage 
după sine nimic străin, provenit din cealaltă natură /aceea sen¬ 
zorială/. 

4. Iată, dacă vrei, şi acest argument: negăm că zeul se află 
ba undeva, ba nu se află acolo. Căci este vrednic să se spună 
de către toţi oamenii care au noţiunea zeilor — şi nu numai 
despre acela /Zeul suprem/, dar despre toţi zeii — că ei sunt 
prezenţi pretutindeni, iar argumentul afirmă că lucrurile tre¬ 
buie astfel considerate. Iar dacă zeul se află pretutindeni, nu 
e cu putinţă să fie divizat. Căci / în acest caz/ el nu ar mai putea 
fi pretutindeni, ci fiecare parte a sa se va afla — una aici, alta 


91 Este vorba despre Sufletele individuale care provin din Sufletul 
universal, dar, totodată, sunt şi identice cu Sufletul universal. 

dincolo — iar el nu va mai fi unul singur, ca şi când o mărime 
ar fi tăiată într-o multiplicitate de părţi. El va fi pieritor şi toate 
părţile nu vor mai constitui acel întreg. în plus, el va fi şi un corp. 

Iar dacă toate acestea sunt imposibilităţi, iarăşi s-ar arăta 
la lumină neîncrederea sădită în orice natură omenească, care 
pe de-o parte crede în zei, /dar/ nu consideră că acelaşi /inteli¬ 
gibil/ este întreg simultan şi pretutindeni. 

Şi iarăşi, dacă spunem că acea natură este fără margini — căci 
nu este limitată — ce altceva înseamnă aceasta decât că nu are 
nici o lipsă ? Dar dacă nu are vreo lipsă, /ce altceva înseamnă 
aceasta decât/ că ea este prezentă pentru fiecare lucru ? Căci 
dacă nu ar fi în stare să fie prezentă, va avea o lipsă şi se va 
afla acolo unde nu /se află lucrul respectiv/. 

Şi chiar dacă am spune că /Realitatea autentică este/ altce¬ 
va, venind după Unul însuşi 92 , ea stă împreună cu El; ceea ce 
vine după El stă pe lângă El, se îndreaptă spre El şi, precum 
o odraslă a Lui, stă lipită de El, astfel încât ceea ce are parte 
de ceea ce vine după El, se împărtăşeşte şi de la El. Căci de 
vreme ce există mai multe inteligibile — de ordinul întâi, doi 
şi trei — ancorate precum o singură sferă de centrul său unic, 
fără să fie separate de intervale, ci toate fiind laolaltă cu ele în¬ 
sele, acolo unde ar fi prezente realităţile de ordinul trei, sunt 
prezente şi cele de ordinul doi şi cele de ordinul întâi. 93 

92 Este pentru prima dată în acest tratat când Plotin distinge 
clar între Unul în sine şi unul-multiplu, echivalent Intelectului, lui 
ceea-ce-este ceva sau, cum mai traducem noi, Realităţii autentice. 
Până în acest punct el a tratat LI în bloc, ca aplicabilă tuturor celor 
trei ipostaze superioare — Unul, unul-multiplu şi unul şi multiplu 
(Sufletul). 

93 Pasaj esenţial care rezumă câteva puncte importante ale doc¬ 
trinei lui Plotin despre cele trei ipostaze: mai întâi se evocă ades cita¬ 
tul pasaj din Scrisoarea all-a, 312e, atribuit lui Platon; se arată că 
ipostazele sunt distincte, fără să fie separate între ele, aşadar este subli¬ 
mată temperarea dintre continuitate şi discontinuitate. în fine, rea¬ 
pare imaginea sferei şi a centrului, care va fi dezvoltată pe larg în 
capitolul următor. 

5. în vederea clarităţii, argumentul nostru, când de mai 
multe ori a evocat razele numeroase /ale sferei/ desprinse din- 
tr-un singur centru, a vrut să conducă spre înţelegerea naşterii 
multiplicităţii /din unitate/. Trebuie însă ca noi, fiind cu băgare 
de seamă /la o astfel de imagine/, să spunem că aşa-numitele 
multiple au fost „toate laolaltă" 94 , după cum şi acolo, în cazul 
cercului, razele nu pot fi luate ca fiind separate, căci ele /toate 
formează/ un singur plan. Dar acolo nici faţă de plan nu există 
vreun interval, ci puterile şi Fiinţele sunt nedistanţate, şi toate 
/razele/ în raport cu centrele /lor de origine/ ar putea fi con¬ 
siderate ca unite laolaltă într-un singur centru , de parcă limi¬ 
tele lor, care stau la centru, ar lăsa să le plece razele, atunci când 
toate sunt, în fapt, o unitate. 

Şi iarăşi, dacă ai adăuga /cu mintea/ razele care se ating din 
afară de centrele lor pe care fiecare rază le-a părăsit, fiecare 
centru va rămâne netăiat de unicul prim centru; pe de altă parte, 
deşi ele rămân laolaltă cu acela, /se va vedea că ele/ sunt, pe 
de altă parte, şi o individualitate. Şi ele /centrele/ sunt tot atâtea 
câte sunt razele cărora ele s-au dat pe sine ca să fie limitele 
acelora, încât limitele se înfăţişează tot atât de multe câte sunt 
razele de care ele se ating, dar ele toate laolaltă sunt unul singur. 

Iar dacă am asemuit toate inteligibilele cu mai multe cen¬ 
tre care sunt readuse şi unite într-un unic centru, dar care se 
înfăţişează ca o multiplicitate din pricina razelor, fără ca razele 
să le fi generat, ci /doar/ prezentându-le, razele ne pot oferi 
un folos în momentul de faţă — anume a fi ceva similar cu 
lucrurile /senzoriale/ de care natura inteligibilă se atinge, ea 
părând a fi prezentă ca multiplicitate şi în multe locuri. 95 

94 Aceasta era teza lui Anaxagoras şi la ea face referinţă Aristotel 
în Met., 989a, 68; 1057b, 330; 1069b, 382. 

95 Aşadar: razele sunt echivalentul lucrurilor senzoriale; limitele 
lor (centrele imaginare) sunt domeniul Intelectului şi al Fiinţei, unde 
toate sunt laolaltă, iar centrul unic este Unul, aflat mai presus de 
Fiinţă. Pentru frecventa metaforă plotiniană a cercurilor şi razelor, 
vezi şi LPIF§ H,2,3. 

6. Inteligibilele, deşi sunt multiple, sunt unul; şi deşi sunt 
unul, prin nesfârşitul naturii lor, sunt multiple, şi sunt multi- 
I >le într-unul singur şi unul peste multiple, fiind toate laolaltă. 
Şi ele acţionează spre întreg împreună cu întregul; şi acţionează 
spre parte din nou împreună cu întregul. Şi partea primeşte la 
sine primul efect al acţiunii, ca propriu părţii, dar ea dă urmare 
întregului. E ca atunci când Omul în sine, mergând într-un 
om anume, ar deveni un oarecare om /individual/, fiind pe de 
altă parte şi Omul în sine. Iar omul din Materie, provenit de 
la Omul unic, Omul-Formă, produce mulţi oameni, şi există 
unul singur, acelaşi, în mulţi în acest fel, fiindcă există ceva unic 
parcă întipărit ca în ceară — el însuşi în cei mulţi. Dar Omul 
în sine şi individualul /inteligibil/ în sine şi întregul Univers 
/inteligibil/ nu se află în multiplu în acest fel /precum forma 
întipărită în ceară/, ci multiplele se află în el, sau mai curând 
în jurul lui. Căci într-un fel albul se află pretutindeni /într-un 
corp alb/, şi într-alt fel acelaşi Suflet individual se află în orice 
parte a corpului. în acest f el din urmă f el şi Ceea-ce-este /ceva/ 
se află pretutindeni. 

7. Ceea ce ne aparţine şi „noi înşine" 96 sunt re(a)duse la 
Ceea-ce-este /ceva/; apoi urcăm către Unu şi către primul care 
provine de la El. Noi gândim inteligibilele, fără să avem imi¬ 
taţii şi întipăriri ale lor. Iar dacă nu avem imitaţiile, suntem 
inteligibilele. 97 

Dacă, prin urmare, avem parte de ştiinţa cea adevărata 98 , 
suntem inteligibilele, fără să le aducem pe ele în noi, ci noi sun¬ 
tem în ele. Deoarece şi ceilalţi toţi, nu numai noi, sunt ele, noi 

96 Adică partea raţională a Sufletului. 

97 Pentru gândirea inteligibilului fără „imitaţii" ajutătoare, prin 
dialectică: vezi Republica, c-d. Pe de altă parte, Plotin aplică prin¬ 
cipiul său epistemologic combinat cu principiul asemănării unilate¬ 
rale : cunoaştem un lucru în măsura în care ne asemănăm cu el, chiar 
ne identificăm cu el. 

98 Este vorba despre dialectică, v. vol.l, 20,1-3: „Despre dialec- 

* 

tica . 

toţi şi toate suntem ele. Laolaltă aşadar fiind împreună cu toţii 
şi cu toate, noi suntem acelea. /Fiind/ toate lucrurile, aşadar, 
noi suntem unul. Privind însă în afară în raport cu locul de unde 
depindem, ignorăm că suntem unul, precum măştile care în 
afară au multe /chipuri/, dar în interior au un singur cap. Iar 
dacă cineva ar putea să se răsucească /spre interior/ fie de la 
sine putere, fie având norocul să fie tras de însăşi zeiţa Atena", 
îl va vedea pe zeu, pe sine şi Totul. La început, le va vedea nu 
ca pe Tot, apoi, neavând unde să se aşeze, va distinge până la 
ce punct se extinde el însuşi, şi, renunţând să se delimiteze pe 
sine de Ceea-ce-este /ceva/ în întregul său, va ajunge la totul 
Tot, fără să iasă înainte în vreun loc, ci rămânând Acolo unde 
sade Totul. 

8. Eu unul cred că, dacă ai cerceta participarea Materiei la 
Forme, ai ajunge mai degrabă să ai încredere în cele spuse mai 
înainte şi nu le-ai mai privi cu neîncredere ca fiind imposibile 
şi nu ai mai ajunge în încurcătură. Căci este verosimil, ba chiar 
necesar, cred, ca iluminarea /Formelor/ să ajungă la Materie 
de undeva de sus, fără ca Formele să fie separate şi de aseme¬ 
nea ca Materia să fie departe /de ele/. 100 

Dar să nu rămână aceasta o vorbă goală! Ce ar putea re¬ 
prezenta în acest caz „departe" şi „separat" ? Şi iarăşi povestea 
despre iluminarea /Formelor asupra Materiei/ nu ar fi lucrul 
imposibil de explicat şi cel mai dificil, ci numai să fie expus în 
modul cel mai la îndemână, fiind prezentat prin exemple! însă 
dacă spunem „iluminare" în acel caz, nu vom vorbi în felul în 
care ne referim la iluminările din domeniul senzorial. Ci, fiind¬ 
că lucrurile din Materie sunt imagini, Formele au rangul de 
modele, iar iluminarea/în domeniul senzorial/ este astfel încât 
să ţină lucrul iluminat separat — astfel vorbim. 

99 Iliada, I, 197-8. 

100 Plotin respinge aici interpretarea aristoteliciană a teoriei 
Formelor a lui Platon: Aristotel îi reproşa lui Platon că a conside¬ 
rat Formele în separare de materie.V. Met., p. 83, nota 48. 

Dar trebuie ca cei care vorbesc mai precis să nu presupună 
ni acest sens că Forma este separată ca loc, şi că apoi, precum 
ni apă /un chip/, Forma se vede /oglindită/ în Materie; ei tre¬ 
buie să admită că Materia de pretutindeni parcă se atinge şi 
iarăşi nu se atinge de Formă, şi că, în totalitatea ei, posedă 
/lormă imanentă/ din partea Formei/transcendente/, atât cât 
poate primi, prin apropierea de ea, neexistând nimic interme¬ 
diar, fără ca Forma să străbată şi să pătrundăîntreaga Materie, 
ci ea — Forma — rămâne în sine însăşi. 101 

Căci dacă Forma nu se află în Materie, precum /Forma/ 
locului — argumentul nostru să presupună că Materia consti¬ 
tuie substratul elementelor — Focul în sine neajungând el însuşi 
in Materie, va furniza forma imanentă a focului în întreaga 
Materie înflăcărată. Aşadar, primul foc imanent să subziste 
ca o massă mare. 

Acelaşi argument se potriveşte şi celorlalte zise elemente. 
Dacă, prin urmare, acel unu, Focul-Formă, în măsura în care 
este Formă 102 , este văzut în toate lucrurile oferind o imagine 
a sa fără să fie separat spaţial, el nu va oferi /această imagine/ 
precum o face iluminarea vizibilă. într-adevăr, întreg acest foc 
din senzaţie se va afla undeva, într-un loc [oriunde ar fi], dacă 
el în întregul său ar fi o multiplicitate, în timp ce Forma sa însăşi 
nu ar sta într-un loc; el / Focul însuşi/ generează locurile de 
la sine, dat fiind că era necesar ca identicul /Forma/, devenit 
multiplicitate, să fugă de la sine, pentru ca să fie astfel multi¬ 
plu şi să participe de multe ori la /Forma/ identică. 

Iar Forma, care nu se împrăştie, nu a dat nimic din sine 
Materiei, şi nu poate, fiind una, să nu dea formă prin unul său 


101 Materia /primordială/ este, la Plotin, mai prejos de Fiinţă şi 
de ceea-ce-este /ceva/. V. 12,11.4 şi LPIF§H,7; de aceea, ea se atinge 
şi nu se atinge de Formă, iar Forma, în sens propriu, nu străbate 
Materia. Plotin respinge comparaţia cu oglinda (pe care o va accep¬ 
ta alteori) pentru a nu se înţelege că Forma este separată de Materie 
spaţial şi că Materia participă la Formă numai într-o porţiune a ei. 

102 Textul este, pentru mai multe rânduri din acest punct, foarte 
corupt şi cu multe conjecturi. Am urmat conjectura H-S,2 şi AP. 

celei care nu este unu, 103 şi să nu fie prezentă pentru orice parte 
a /Materiei/, în acest sens că nu printr-o parte a ei /a Formei/ 
să dea formă unui lucru, printr-o altă parte — unui alt lucru, 
ci ea dă formă fiecărui lucru şi totalităţii lucrurilor prin toate 
părţile ei. Căci este ridicol a introduce faptul că există multe 
Forme ale focului, pentru ca fiecare foc /concret/ să fie for¬ 
mat de o altă Formă particulară. în acest fel, Formele vor fi 
nesfârşite. 

Apoi, cum vei diviza /focurile/ senzoriale, dacă Focul este 
un continuu ? 104 Iar dacă am adăuga materiei acesteia un alt 
Foc, când vrem să facem /focul concret/ mai mare, trebuie spus 
că aceeaşi Formă, şi nu o altă Formă, va produce aceleaşi lucruri 
din nou, în raport cu acea parte a Materiei. 

9. Iar dacă cineva ar vrea să aducă cu mintea toate numitele 
„elemente" deja existente la o unică formă sferică 105 , trebuie 
spus că nu o mulţime de /zei/ produce sfera parte de parte, 
fiecare divizând-o într-alt fel pentru sine pentru a obţine o 
parte din, ci cauza unică a creaţiei produce prin întregul său, 
fără ca fiecare parte să creeze un alt /element/. 

Şi iarăşi, astfel ar exista mulţi /zei/, dacă nu ai readuce creaţia 
la un unu indivizbil, sau mai curând, dacă nu ar exista un unu 
indivizbil, creator al sferei, fără ca el, creatorul, să se disperseze 
în sfera /elementelor/, ci întreaga sferă ar atârna de creatorul 
ei. Şi una şi aceeaşi viaţă ţine sfera, fiind sfera însăşi plasată 
într-o singură viaţă. Iar toate cele aflate în sferă se /reduc/ la 


103 Materia este complet lipsită de unitate, ea nu-1 conţine pe unu, 
şi deci nu conţine nici Binele; de aceea, ea nu devine Formă, ca la 
Aristotel, ci se păstrează întotdeauna cumva separată de Formă. 

104 Adică este ca o culoare, sau ca „ziua“, cum se sugerează în 
Parmenide, identică în toate părţile ei. Ideea este că fiecare foc /con¬ 
cret/ trebuie să fie distinct de celelalte, ceea ce nu s-ar realiza în 
acest fel. 

105 Aşa făcuse Empedocle. Dar multe asemenea doctrine vechi, 
fuseseră reluate de stoici. Ideea lui Plotin este că elementele nu sunt 
ontologic originare, ci există un creator al lor. 

o singură viaţă. Şi toate Sufletele sunt unul singur, dar în sen¬ 
sul că, pe de altăparte, acest/unic Suflet este/ fără graniţe /inte- 
n oare/. 

De aceea, unii /filozofi/ au numit natura Sufletului număr, 
alţii — „o raţiune <Aoyo<;> care se sporeşte pe sine însăşi" 106 , 
i eprezentându-şi probabil cu aceasta faptul că el nu duce lipsă 
de nimic şi că, rămânând ceea ce este, ajunge la toate lucrurile. 
Şi chiar dacă Universul ar fi mai mare, puterea /Sufletului/ tot 
nu ar avea vreo lipsă, astfel ca să nu mai ajungă iarăşi în toate 
/părţile Universului/, sau mai degrabă, pentru ca acest /Uni¬ 
vers/ să nu se afle în întregul Suflet. Prin urmare, trebuie înţe¬ 
les expresia „se sporeşte pe sine" nu în sensul literal, ci în sensul 
că Sufletul care e unul singur, nu are nici o lipsă, încât să nu 
fie pretutindeni. într-adevăr, unul Sufletului este în aşa fel încât 
să nu poată fi măsurat cantitativ. Această proprietate aparţine 
altei naturi care înşeală asupra unului /său/ şi care este re¬ 
prezentată ca fiind una prin participare. 

Dar unul autentic nu este nici un unu compus din mai multe 
părţi, încât, atunci când o parte i-ar fi luată, acel unu întreg să 
piară. Nici nu este străbătut de graniţe interioare, pentru ca, 
în cazul când nu se potrivesc cu el celelalte /lucruri/, el să fie 
mai mic decât acelea care ar fi mai mari /ca el/, sau să fie sfâşiat 
vrând să ajungă la toate, şi pentru ca să fie prezent nu în între¬ 
gul său tuturor, ci cu părţi ale lui pentru părţile acelor lucruri. 
Şi vorba aceea/privitoare la „sporire"/ ignoră unde pe pământ 
se află /un asemenea unu/, care nu poate să se îndrepte spre 
o unică constituire, dat fiind că este sfâşiat faţă de sine însuşi. 

Iar dacă va fi autentic un astfel de unu, despre care se poate 
predica unul ca despre o Fiinţă, el trebuie să fie reprezentat 
într-un anume sens ca posedând natura contrară sieşi, cea a 
multiplului, în latenţă, dar prin aceea că nu posedă multiplici¬ 
tatea din afară, ci de la sine şi din sine, el /trebuie reprezentat 

106 Referirea cea dintâi este la Xenocrates, al treilea conducător 
al Academiei şi, cea de-a doua, la Heraclit, dar poate şi la stoici care 
reluaseră doctrina „logos"-ului 

ca/ un unu veritabil 107 ; şi trebuie conceput ca avându-1 în unu 
şi pe a fi /ceva/, şi ca nelimitat şi multiplu. Astfel fiind, el apare 
pretutindeni ca un întreg, fiind o singură raţiune formatoare 
care se cuprinde pe sine, iar raţiunea care se cuprinde pe sine, 
nu se desparte de sine nicăieri, ci se află în sine pretutindeni. 

Şi în acest fel, nu este posibil ca /acest unu/ să se separe de 
altceva sub raport spaţial. Căci el exista înaintea tuturor lucru¬ 
rilor situate în spaţiu şi nu avea deloc nevoie de ele, ci ace¬ 
lea — de el, pentru ca să fie întemeiate. Dar odată ce au fost 
întemeiate, aceste lucruri nu l-au îndepărtat pe el de temeiul 
său aflat în sine. Fiindcă, odată mişcat din loc acest temei, ele 
ar fi pierit, de vreme ce fundamentul lor ar fi pierit ca şi ceea 
ce le dă tărie; însă, invers, /unul/ acesta /Intelectul/ nu ar fi 
fost atât de lipsit de intelect, încât, îndepărtând acel temei, să 
se sfâşie pe sine, şi, fiind păstrat în sine, să se dea pe sine unui 
loc spaţial incert, care are nevoie chiar de acest unu pentru a 
se păstra. 

10. Plin de înţelepciune, unul-/Intelect/ rămâne, aşadar, în 
sine şi nu ar putea ajunge în altceva. Dar celelalte lucruri depind 
şi atârnă de el, de parcă ar fi descoperit, prin dorul lor /după 
el/, unde se află. Şi acest /dor/ este Eros cel ce aşteaptă la porţi, 
care întotdeauna e prezent sosind din afară şi care aspiră la fru¬ 
museţe şi care e mulţumit dacă în acest fel ar putea să se 
împărtăşească /din ea/. 108 De fapt, chiar şi îndrăgostitul din 
lumea senzorială se găseşte în această stare /de dor/, nu când 
primeşte frumuseţea, ci când este pregătit <7tapaK£L|i£Voq> /s-o 
primească/. El, aşadar, rămâne în sine, iar îndrăgostiţii de unu- 
/Intelect/, iubindu-1 pe el în întregul său, îl posedă întreg în 
acest fel, când îl posedă. Căci ceea ce este iubit este întregul. 


107 Este desigur vorba despre unul-multiplu al Intelectului şi 
Fiinţei, sau despre unul şi multiplul Sufletului. 

108 Banchetul, 203d. Platonîl descrie pe Eros, fiul Penici (Sărăcia) 
şi al lui Poros („Răzbătătorul", cum a tradus Petru Creţia) ca „dor¬ 
mind în faţa porţilor". Se folosea termenul pentru amanţii pasionaţi 
care dormeau pe pragul iubitei. 

Cum de nu ar ajunge acesta pentru toţi, atunci când stă 
locului? Deoarece ajunge pentru că stă locului, şi e frumos 
I i I ndcă este întreg pentru toţi! Iată de ce /s-a spus că/ „a gândi 
este comun" 109 — nu o parte a sa aici, alta — dincolo /sunt 
comune/. Căci ar fi ridicol aşa ceva şi va însemna că gândirea 
irc nevoie de un loc în spaţiu. Iar gândirea nu trebuie înţe¬ 
leasă în sensul în care este înţeles „albul": într-adevăr, „a gândi" 
nu aparţine unui corp, ci, dacă participăm în mod autentic la 
„a gândi", acesta trebuie să fie unul singur, acelaşi, în între¬ 
gul său unit cu sine. 

Şi astfel, nu luăm de Acolo părţi ale lui, nici /nu iau/ eu un 
întreg, un /alt/ întreg iei şi tu, încât fiecare /dintre cele două 
întreguri/ să fie rupt de celălalt. Imită acest proces adunările 
populare şi orice reuniune a celor care se adună ca să obţină 
o unitate de gândire: fiecare individ luat separat are o gândire 
slabă; dar contribuind la unitate orice om din reuniune şi 
printr-o reală înţelegere, el generează gândirea şi o descoperă. 
Căci ce va opri ca un intelect să nu fie despărţit de un alt /inte¬ 
lect/ în aceeaşi chestiune? Dar deşi /intelectele noastre/ sunt 
laolaltă, noi nu credem că sunt laolaltă. 

E ca şi când cineva, când atinge cu mai multe degete /pe 
rând/ acelaşi obiect, s-ar gândi că atinge mereu un alt obiect, 
sau tot respectivul om, fără să se uite, ar crede că atinge corzi 
diferite ciupind aceeaşi coardă. Or, e necesar să ne gândim la 
felul în care ne atingem de Bine cu Sufletele. Căci /în acest caz/ 
eu nu mă ating de un lucru, iar tu de un altul, ci /toţi/ — de 
acelaşi. Şi nici nu mă ating de acelaşi lucru, dar în condiţiile 
în care la mine să ajungă un curent de Acolo, iar un alt curent 
să ajungă la tine, încât o parte să rămână Acolo sus, iar altele, 
provenind de la el, să fie Aici. 

Şi dătătorul le dă celor care iau, pentru ca ele să ia în mod 
autentic; şi le dă nu străinilor, ci alor săi, deoarece dăruirea 
intelectuală nu este ca un alai care pleacă dintr-un loc într-altul 


109 Heraclit, Diels-Kranz, fr. Bl 13. 

<TOH7aoq> n0 . De fapt, şi la corpurile distanţate între ele spaţial 
transmiterea unuia este înrudită /cu transmiterea/ altuia, iar 
transmiterea şi crearea conduc în acelaşi /punct/. Iar corpul 
întregului Univers produce şi suportă /totul/ în sine şi nimic 
/corporal/ nu-i soseşte din afară. Or, dacă în cazul corpului 
de la natură nu există nimic sosit din afară, ca şi când ar fugi 
de sine, cum să existe un „în afară" la un lucru care nu e sepa¬ 
rat /spaţial/ ? 

Fiind prin urmare în acelaşi /Univers inteligibil/, vedem Binele 
şi ne atingem de El, fiind laolaltă cu inteligibilele noastre. 

Şi Acolo este în mult mai mare măsură un singur Univers 
/decât Aici/! Sau /altminteri/ vor exista două Universuri sen¬ 
zoriale, divizate în mod asemănător, iar sfera inteligibilă, dacă 
formează o unitate în acest sens, /va fi/ precum această /sferă 
vizibilă/." 1 Astfel încât /sfera inteligibilă şi cea vizibilă/ se vor 
deosebi prin aceea că /aceea inteligibilă/ va fi mai ridicolă, dacă 
pentru una dintre sfere în mod necesar revine massa materi¬ 
ală şi este în domeniul probabilului, pe câtă vreme cealaltă /cea 
inteligibilă/, deşi nu are nevoie de nimic, se va trage pe sine 
în afară şi se va desprinde de sine. 

Şi ce poate opri /inteligibilul să se îndrepte/ spre unu ? Căci, 
în cazul lui, un lucru nu-1 împinge pe celălalt, deoarece nu-i 
oferă locul /său/. La fel vedem că orice învăţătură şi propo¬ 
ziţie ştiinţifică şi, în general, toate ştiinţele stau în Suflet fără 
să se înghesuie. 


110 Adjectivul grec derivă de la substantivul Jt6pjtr| care înseam¬ 
nă „alai“, „procesiune". Plotin vrea să spună că în LI nu există trans¬ 
mitere spaţială de substanţă. E o opinie pe care o susţinuse şi 
Numenios din Apameea. 

111 Cred că Plotin vrea să spună ceva în acest gen: există o anu¬ 
mită unitate în Universul vizibil, dar în Universul inteligibil unitatea 
este mult mai mare. Dacă n-ar fi aşa — deci dacă Universul inteligi¬ 
bil nu ar avea mai multă unitate decât vedem existând în Universul 
vizibil — ar trebui coborât pe scara unităţii mult mai jos în lumea 
senzorială, şi am avea nu un Univers senzorial, ci două. Premisa este 
că lumea inteligibilă trebuie să ateste superioritatea inteligibilului 
asupra sensibilului. 

Cineva ar putea susţine că aşa ceva nu este posibil în cazul 
mior Fiinţe /autonome/. N-ar fi posibil însă, numai dacă 
Fiinţele autentice ar fi masse /corporale/. 112 

11. Dar oare în ce fel ceea ce nu cunoaşte intervale spaţiale 
se alătură oricărui corp care posedă o dimensiune atât de însem¬ 
nată ? Şi în ce fel, fiind unul şi acelaşi, el nu e sfâşiat în bucăţi ? 
F o dificultate de multe ori apărută, atunci când argumentul 
doreşte să pună capăt dificultăţii gândului printr-o excesivă 
insistenţă. S-a arătat deja în mai multe feluri, că lucrurile stau 
astfel. Sunt necesare şi un fel de consolări, şi nu e un lucru mic, 
ci foarte mare pentru convingere acea natură, aşa cum a fost 
arătată: ea nu este ca o piatră, ca un cub mare care şade unde 
este aşezat, întins în toată dimensiuna sa şi care nu poate să-şi 
depăşească limitele, având o anumită măsură şi prin massasa, 
şi prin puterea pietrei care este circumscrisă în ea. 

Dar /inteligibilul/ fiind prima natură, şi nefiind ea nici 
măsurată, nici definită în dimensiunea pe care ar trebui s-o aibă 
— astfel va fi măsurată cu cealaltă natură 113 — ea toată este o 
putere, nicăieri determinată cantitativ. De aceea, ea nu se află 
nici în timp, ci în afara oricărui timp. Fiindcă timpul se dis¬ 
persează mereu într-un interval, dar eternitatea rămâne în sine, 
domină şi, printr-o putere nesfârşită, e mai mare decât tim¬ 
pul care pare să se desfăşoare atât de mult. E ca atunci când 
o linie pare că se duce la infinit, /însă/ atârnată /la un moment 
dat/ de un punct, fuge în jurul lui pretutindeni unde ar fugi, 
în vreme ce punctul se manifestă în linie, deşi el nu se mişcă 
din loc, ci ea se învârte în jurul lui. 114 


112 Aristotel asociase caracterul de Fiinţă (deci de existenţă 
autonomă) de individual {Met. Z, 3. p. 228, sau, în Categorii, „Fiinţei 
prime". Inteligibilele sunt însă universale. Pentru Plotin, teza lui 
Aristotel are valoare doar în cazul Fiinţelor cu materie corporală, dar 
nu şi a realităţilor din Intelect, unde partea are puterea întregului. 

113 Altă lecţiune (PIS): „astfel va fi măsurată cealaltă natură". 

114 Imaginea este, fără îndoială, inspirată de definiţia pe care o dă 
Platon timpului în Timaios: „imaginea mobilă a eternităţii". Timpul 
era pentru Plotin, ca şi pentru mulţi antici, ciclic. 

Iar dacă timpul în raport cu /eternitatea/ care rămâne în 
sine prezintă o analogie de substanţă, şi dacă acea natură /inteli¬ 
gibilă/ este fără limite nu numai prin eternitatea ei, ci şi prin 
putere, e necesar ca şi acestei absenţe de limite a puterii /sale/ 
să-i fie contrapusă o natură care se deplasează în sens invers, 
oscilează în raport cu ea şi este suspendată de aceea /natură 
inteligibilă/. în vreme ce această /putere/ cumva fuge în inter¬ 
vale egale în timp în raport cu puterea care stă locului, care e 
mai mare prin capacitatea de a crea, pentru aceea există atât 
cât este aşezat lângă ea — oricare este aceasta /de Aici/ 115 , ea 
participă la natura aceea, pe cât îi este cu putinţă; aceea e 
prezentă toată, dar nu e văzută în orice lucru din pricina 
neputinţei subiectului. 

Acelaşi /inteligibil/ [ca număr] este prezent în toate privin¬ 
ţele, dar nu în felul cum /e prezent/ triunghiul material — o 
multiplicitate în multe locuri [la fel cu numărul], ci precum 
triunghiul imaterial, de unde provin şi triunghiurile din materie. 
Din ce cauză triunghiul material nu se regăseşte pretutindeni, 
dacă triunghiul imaterial este pretutindeni ? Fiindcă nu orice 
materie participă la el, ci /fiecare/ posedă o altă /Formă/, şi nu 
orice materie se potriveşte cu orice /Formă/. De fapt, nici măcar 
prima Materie nu se potriveşte în întregime cu orice /Formă/, ci 
/se potriveşte/ cu primele genuri, apoi alte /genuri vin/ după aces¬ 
tea. 116 Ceva /inteligibil/ este prezent pentru orice lucru. 

12. Şi în ce fel, aşadar, este prezent ? Ca o unică viaţă! Căci 
viaţa nu ajunge într-o vieţuitoare până la un anume punct, pen¬ 
tru ca în continuare să nu mai poată înainta în întregul ei, ci 
este prezentă pretutindeni. 117 

115 Text incert. Adopt lecţiunea lui PA. 

116 Când Materia primordială participă la primele genuri, apar ele¬ 
mentele ; apoi acestea, participând la alte Forme, iau naştere celelalte 
materii şi apoi lucruri. O masă rezultă din Forma mesei şi lemn, dar 
lemnul însuşi provine, după Aristotel, din Forma lemnului şi pământ, 
pământul din Forma pământului şi Materia primordială. 

117 V. pentru vitalismul lui Plotin, LPIF§H,1,2. 

Iar dacă cineva ar cerceta din nou în ce fel /este posibil aşa 
c i-va/, să-şi amintească d e putere, că ea nu e determinată cân¬ 
ii lativ; ci, dacă o va diviza la nesfârşit cu mintea, el are mereu 
.ii eeaşi putere, din adâncuri nesfârşită. Căci ea nu are materie 118 , 
pentru ca să rămână în urmă faţă de mărimea massei /de 
materie/, ducându-se /să stea/ într-o dimensiune redusă. Dacă, 
prin urmare, vei considera nesfârşirea locuind pururea în ea, 
o natură neobosită si care nu se uzează, în nici un fel având 
v reo lipsă în ea însăşi, de parcă ar clocoti de viaţă, sau când ai 
privi undeva anume sau te-ai uita la ceva anume, nu vei găsi 
/puterea aceea/ în acel loc, ci s-ar întâmpla dimpotrivă: tu nu 
o vei depăşi trecând pe lângă ea, nici nu o vei putea opri în 
/ceva/ mic, de parcă ea nu ar mai putea dărui nimic în cazul 
când scade puţin câte puţin. 

Ci, fie eşti în stare să fugi laolaltă cu ea, sau mai bine, 
ajungând în Tot, nu vei mai căuta nimic, fie, renunţând, vei 
trece la altceva şi vei cădea, fără să vezi ceea ce e prezent, 
deoarece priveşti către altceva. 

Dar dacă „nu vei mai căuta nimic“, cum vei simţi acest lucru 
/care se întâmplă cu tine/ ? Răspund că te-ai apropiat de Tot 
şi nu ai rămas într-o parte a sa, nici nu ai declarat că tu „eşti 
atât de mare“; ci, înlăturându-1 pe „atât de mare“, ai devenit 
Tot, deşi şi înainte erai Tot. Dar fiindcă şi altceva se adăugase 
la tine după „Tot“, ai devenit mai mic prin adaos. 113 Căci adao¬ 
sul nu provenea din Fiinţă — n-ai putea să-i adaugi aceleia 
nimic — ci din nefiinţă. într-adevăr, omul născut şi din nefi¬ 
inţă nu este Tot, ci /este astfel/ când ar înlătura nefiinţa. 120 

Tu vei creşte prin urmare, înlăturând restul, şi Totul este 
prezent pentru tine care le-ai înlăturat; dar dacă rămâi laolaltă 
cu celelalte, el nu se arată. Nu el a sosit /la tine/ pentru ca să 
fie prezent, ci tu te-ai îndepărtat de el, când el nu este 


118 Text incert în detalii: unii citesc: „Căci Acolo nu are materie.." 

119 Paradoxul reapare în multe locuri, de pildă în 1, 1.6. 

120 Pentru Plotin nefiinţa este multiplicitatea, lipsa de unitate — 
altfel spus, prezenţa Materiei care este multiplul absolut şi mai pre¬ 
jos de Fiinţă. V. LPIF§H,6 şi 12, II.4. 

prezent. 121 Iar dacă te-ai îndepărtat, nu te-ai îndepărtat de el 
— căci el este prezent — nici măcar atunci nu te-ai înde¬ 
părtat / cu adevărat/, ci fiind tu prezent, te-ai întors în partea 
opusă /lui/. 

Căci astfel şi ceilalţi zei, când sunt numeroşi /oameni/ pre¬ 
zenţi, apar unui singur /om/ de multe ori, fiindcă singur acel 
om poate să-i vadă. Şi aceştia /sunt/ zeii, fiindcă „ astfel diverşi 
tot apar, cetăţi străbat şi colindă. “ 122 Dar înspre acel /Zeu 
suprem/ se întorc cetăţile, pământul întreg şi Cerul întreg, 
rămânând pretutindeni la el şi în el, având Fiinţa de la el, iar 
cele-ce-sunt /ceva/ cu adevărat depind /de el/ până la Suflet 
şi viaţă; ele se duc către un Unu nesfârşit prin nesfârşirea /Lui/ 
fără de mărime... 


121 Apropierea de inteligibil şi de Unu nu este la Plotin un rezul¬ 
tat al graţiei, ca în creştinism, ci, starea normală, ca să spunem aşa. 
Dimpotrivă, îndepărtarea este anormalul, exprimată prin tendinţa de 
izolare, de îndepărtare din întreg. 

122 Homer, Odiseea, XVII, 486. Platon citează versul în Repu¬ 
blica, 381d, dar consideră că el oferă o imagine neconformă cu divini¬ 
tatea. 




CEL CARE ESTE MAI PRESUS DE REALITATE 
NU GÂNDEŞTE. CINE ESTE CEL CARE GÂNDEŞTE 
ÎN PRIMÂ INSTANŢÂ ŞI CINE ESTE 
CEL CARE GÂNDEŞTE ÎN A DOUA INSTANŢÂ ? 

24,V. 6 


Aşa cum remarcă Armstrong în nota introductivă a acestui tratat, 
aici, spre deosebire de tratatele imediat precedente, 22 şi 23, Plotin 
restabileşte distincţia clară dintre Unu, Intelect şi Suflet. Felul arată 
probabil modul nesistematic în care compunea filozoful, răspunzând 
unor probleme imediate, apoi altora, ivite după rezolvarea primelor 
etc. Insistă asupra necesităţii de a retrage Unului atributul gândirii, 
arătând că Unul nu este, precum considerau medio-platoniştii, un 
Prim Intelect. 


Rezumat 

Diferenţa dintre a gândi un obiect diferit de sine şi a se gândi pe 
sine. Gândirea de sine este un unu în dualitate şi nu e complet sim¬ 
plă. Trebuie să existe ceva absolut simplu care nu gândeşte. Binele 
trebuie să existe (ontologic) înaintea Intelectului. Binele, Intelectul, 
Sufletul sunt comparate cu lumina, Soarele şi Luna. Binele nu gândeşte 
pentru că gândirea este o mişcare spre ceva mai bun decât ea. Intelectul 
este multiplicitate — ceea-ce-este /ceva/, viaţă şi gândire laolaltă, iar 
Binele este mai presus de gândire şi de ceea-ce-este /ceva/. 
Unul-Binele nu este cognoscibil, dar el le dă existenţelor ceva mai 
important decât cunoaşterea: fiinţarea în El. 




1. Există ceva care gândeşte mereu altceva /decât pe sine/ 1 ; 
există însă şi ceva care se gândeşte numai pe sine şi care care 
evită mai bine condiţia dualităţii. 2 3 Cel menţionat mai întâi 
doreşte şi el /să evite condiţia dualităţii/, dar reuşeşte mai puţin: 
căci el îl are la sine pe cel pe care îl vede, dar este totuşi dife¬ 
rit de acela. Dar cel care se gândeşte pe sine nu este separat 
/de obiectul gândirii/ prin Fiinţă, ci fiind laolaltă cu sine, se 
priveşte pe sine. 

Aşadar, leii devine o pereche, deşi este unul? Gândeşte, deci, 
mai degrabă fiindcă posedă /obiectul gândirii/ şi gândeşte în 
primă instanţă, fiindcă subiectul gândirii trebuie să fie 
deopotrivă unu şi doi. 

Intr-adevăr, dacă nu ar fi unu, iar subiectul gândirii şi obiec¬ 
tul gândirii ar fi diferite, el nu ar mai putea fi cel care gândeşte 
în primă instanţă <7tpoxcoq>, deoarece nu poate fi subiect al 
gândirii în primă instanţă acela a cărui gândire este despre un 
altul; aceasta, deoarece el nu posedă obiectul gândirii ca fiin- 
du-i al său propriu şi, în consecinţă, /el nu se posedă/ pe sine 
însuşi. Sau dacă se posedă ca pe sine însuşi, pentru ca să gân- 


1 Este vorba despre Suflet care gândeşte prin intermediul 
Intelectului. Plotin îl compară cu Luna care nu are lumină proprie. 

2 Met, A, 7 şi 9, 397: „Aşadar El se gândeşte pe sine, de vreme ce 
El este Binele suprem, iar gândirea sa este gândire a gândirii". Plotin 
va încerca să demonstreze că Intelectul, deşi se gândeşte pe sine, nu 
este Binele suprem, deoarece nu este perfect simplu. 

3 Plotin demonstrează acum, împotriva lui Aristotel, dar şi a unor 
platonicieni anteriori, de ce gândirea care se gândeşte pe sine nu poate 
fi Unul şi, prin urmare. Principiu. 

(I cască în mod esenţial, cele două /subiectul şi obiectul gândirii/ 
ar fi unu. Trebuie, prin urmare, ca ambii să fie unu. 4 

Dacă, pe de altă parte, el ar fi unu, dar nu ar fi, pe de altă 
parte, doi, el nu va avea ce să gândească, astfel încât el nici nu 
va fi un subiect gânditor. 5 6 Prin urmare, el trebuie să fie 
deopotrivă simplu şi non-simpluP 

L-ai putea percepe că e astfel, făcând ascensiunea de la 
Suflet. Căci aici e uşor de distins şi ai putea vedea mai lesne 
dedublarea. Dacă ţi-ai reprezenta o lumină dublă — Sufletul 
/fiind/ lumina mai impură, obiectul gândirii sale fiind lumi¬ 
na mai pură — şi apoi ţi-ai reprezenta şi lumina care vede egală 
cu cea care este văzută, neputând încă să le distingi prin diferen¬ 
ţa /dintre ele/, vei socoti cele două lumini ca fiind una, gândind 
pe de-o parte că ele erau două, dar nevăzând efectiv decât una 
singură. în acest fel să concepi Intelectul şi inteligibilul. în- 
tr-adevăr, noi am făcut cu mintea /în exemplul nostru/ din doi 
unu, dar /în fapt e/ invers: doi provine din unu 7 , fiindcă 
/Intelectul/ gândeşte, făcându-se pe sine doi; mai degrabă fiind 
doi, fiindcă gândeşte; iar deoarece se gândeşte pe sine, este unu. 

2. Dacă, aşadar, există cel care gândeşte în primă instanţă, 
şi există şi cel care gândeşte altfel /decât pe sine/, Cel care se 
află mai presus de cel care gândeşte în primă instanţă nu ar 


4 A gândi în mod primar înseamnă a gândi în mod esenţial, ceea 
ce înseamnă că gândirea trebuie să aparţină subiectului prin esenţă; 
or, a gândi altceva decât pe sine înseamnă a gândi doar contextual, 
deoarece respectivul obiect exterior ar putea lipsi, şi atunci subiec¬ 
tul nu ar mai avea ce să mai gândească. Deci numai gândirea de sine 
este primară şi esenţială, aşa cum susţinuse Aristotel în celebrul loc 
din Met. A ,9. 1074b, p. 397. 

5 Fără obiect, nu va putea exista gândire, deci nici subiect gân¬ 
ditor sau al gândirii. 

6 Gândirea, chiar gândirea de sine, presupune o anumită duali¬ 
tate, o abatere de la simplitatea absolută a Unului. V. LPIF§H,4. 

7 Principiu ontologic fundamental în platonism, numit de Dominic 
O’Meara „principiul anteriorităţii simplului" (PAS): cauza e mai sim¬ 
plă, mai aproape de unu, decât efectul. V. LPIF§H,6. 

mai putea gândi. într-adevăr, Intelectul trebuie să apară, pen¬ 
tru ca să gândească; fiind Intelect, el posedă obiectul gândirii 
şi, gândind în primă instanţă, el trebuie să aibă obiectul gândirii 
în sine. Dar nu este necesar ca orice lucru, fiind obiect al 
gândirii, să posede în sine şi subiectul gândirii şi să gândească. 
El va fi /în acest caz/ nu numai obiect al gândirii, ci şi subiect 
al gândirii şi nu va fi Primul, deoarece este o dualitate. 

Iar Intelectul care posedă obiectul gândirii (inteligibilul) 
nu ar putea exista, dacă nu ar exista o entitate <oixrLa> 8 , în mod 
pur obiect al gândirii, care în raport cu Intelectul devine obiect 
al gândirii, dar care în sine nu va fi în mod propriu nici subiect 
al gândirii, nici obiect al gândirii. Căci obiectul gândirii este 
/obiect al gândirii/ pentru un altul /decât el/, iar Intelectul, cel 
care este subiectul intuiţiei intelectuale, rămâne gol, fără să 
prindă şi să perceapă obiectul gândirii pe care îl gândeşte. El 
nu are gândirea în absenţa obiectului gândirii. 

Prin urmare, va fi el perfect atunci când îl va avea ? Trebuie 
ca /El/ să fie desăvârşit înaintea actului gândirii prin propria 
sa natură. Deci, înaintea actului gândirii va exista Cel la care 
va exista desăvârşirea. 9 El nu are deloc nevoie să gândească, 
fiind autonom <cd>x&pKT|q> şi anterior actului gândirii şi, deci, 
nu va gândi. 

Aşadar, /Primul/ nu gândeşte, al doilea gândeşte în mod 
primordial, al /treilea/ va gândi în mod secundar. 


8 Termen tradus de noi în general prin „Fiinţă"; dar aici, dat fiind 
că se referă la Unu, care este declarat a fi „mai presus de Fiinţă", am 
preferat, pentru claritate, să-I traducem prin „entitate". Unul este 
obiect al gândirii pentru Intelect şi astfel este mai presus de el. 
Intelectul gândeşte Unul şi totodată se gândeşte pe sine şi astfel se 
naşte şi deopotrivă, zămisleşte la rândul său. Cf. vol.l, 77,V.2,1 

9 Pasajul este destul de dificil, deoarece Plotin schimbă subiec¬ 
tul, aparent, referindu-se nu la Intelect, ca până atunci, ci la Unu. 
Pe de altă parte, raţionamentul este foarte concentrat şi, desfăşurat 
cumva, ar trebui reformulat astfel: admitem că există ceva perfect, 
desăvârşit, în sensul de perfect autonom. Dacă există aşa ceva, el nu 
poate fi Intelectul, deoarece acesta nu e perfect decât atunci când are 
obiectul gândirii. Prin urmare, ceea ce este perfect trebuie să fie ante¬ 
rior Intelectului din punct de vedere ontologic. 

De asemenea, dacă Primul va gândi, ceva îi va aparţine. 
Atunci el nu mai este Primul, ci al doilea, şi nu mai este Unul, 
ci deja o multiplicitate, şi anume, /este/ toate lucrurile pe care 
Ic gândeşte. Şi chiar dacă se gândeşte numai pe sine, va fi o 
multiplicitate. 10 

3. Iar dacă se va pretinde că nimic nu opreşte identicul să 
I ie multiplu, /vom spune/ că acel identic va fi un unic substrat 
al /multiplelor respective/. Căci nu e posibil să existe multi¬ 
ple, în absenţa unui unic /principiu/ din care să provină, sau 
în care ele să se afle, sau în general a unuia singur şi care să fie 
numărat ca primul dintre toate celelalte; şi care trebuie sin¬ 
gur considerat în sine însuşi. 11 

Şi dacă El ar fi laolaltă cu toate celelalte multiple, este nece¬ 
sar ca, fiind conceput El însuşi împreună cu celelalte şi totuşi 
fiind altceva decât celelalte, să abandonăm faptul că-i cu cele¬ 
lalte /lucruri/, dar să căutăm ca acest substrat al celorlalte 
lucruri să nu mai fie împreună cu ele, ci să stea singur în sine 
însuşi. Căci el, /substratul/, aflat în celelalte lucruri, ar putea 
să fie asemănător cu acest /Principiu/, dar nu ar putea fi acest 
/Principiu/. 12 

însă este necesar ca El să fie /unul/ singur, dacă urmează 
să fie văzut şi în celelalte lucruri, asta dacă nu se va susţine că 
fiinţarea sa îşi are existenţa laolaltă cu celelalte lucruri. /în acest 
ultim caz/, El nu va fi simplu şi nici compusul din mai multe 
elemente nu va exista: într-adevăr, cel care nu poate fi sim¬ 
plu, nu va avea existenţă, şi nici compusul din mai multe ele¬ 
mente nu va exista, dacă nu va exista ceva simplu. 

10 Deoarece se va scinda într-un subiect şi un obiect al gândirii. 
„Căci nu ar putea exista gândirea, dacă nu ar exista alteritatea, dar 
şi identitatea." Vol.l, p. 321, 10, V.1,4. 

11 Unul nu poate fi, precum Materia, substrat al tuturor lucru¬ 
rilor, ci trebuie să fie unu în separare de toate lucrurile. 

12 Exprimarea lui Plotin, mult prea laconică, şi cu subiectele 
propoziţiilor neexprimate, pretează la diferite interpretări. Am ales-o 
pe cea care mi s-a părut mai potrivită. 

Căci, dacă nu poate exista nici fiecare element simplu şi nici 
nu există un Unu simplu în sine 13 , dacă nici unul dintre aces¬ 
tea nu poate să obţină existenţa în sine, nici să se ofere pe sine 
ca să fie împreună cu altul, deoarece la modul general el nu 
există, cum ar putea compusul din mai multe elemente să fie 
constituit din toate /asemenea elemente/, când e născut din ele¬ 
mente inexistente, nu inexistente într-o privinţă, ci inexistente 
în general ? Dac 3 ., prin urmare, un lucru este multiplu, trebuie 
să existe un unu înainte de multiplu .' 4 Dacă, aşadar, subiec¬ 
tul gândirii posedă multiplicitatea, este necesar să nu existe 
gândire în ceea ce nu este multiplu. 15 Această /nonmultiplici- 
tate/ este Primul, iar gândirea şi Intelectul se vor afla în cele 
care îi urmează. 

4. în plus, dacă Binele este simplu şi trebuie să fie fără vreo 
nevoie, El nu ar putea avea nevoie nici de gândire. 16 Or, lucrul 
de care El nu are nevoie, nu va fi prezent pentru El, dat fiind 
că, în general, nimic nu este prezent pentru El. Prin urmare, 
nici gândirea nu este prezentă pentru El. Şi El nu gândeşte 
nimic, pentru că nici nu /este/ altceva. 17 

De asemenea, Intelectul este altceva decât Binele. Căci 
/Intelectul/ are înfăţişarea Binelui <&Yoc0oei5f|q>, deoarece gân¬ 
deşte Binele. 

De asemenea, aşa cum în cazul lui doi, existând o unitate 
şi apoi o alta, nu e posibil ca /exact/ această unitate aflată lao¬ 
laltă cu cealaltă să fie unu, ci trebuie ca unul să existe ca atare 
în sine, înainte de a fi laolaltă cu altceva, la fel este necesar să 
existe Acela /Unul/ în sine, simplu, acolo unde există unul sim- 


13 Altă variantă de text: ...dacă nu poate exista nici fiecare ele¬ 
ment simplu, în cazul în care nu există un Unu simplu în sine..." 

14 O formulare a postulatului Principiului unic, vezi LPIF§H,5,1. 

15 Text destul de corupt şi refăcut din conjecturi. 

16 Plotin a demonstrat că Unul e mai presus de Intelect, deoarece 
gândirea presupune o anume multiplicitate. Acum va demonstra 
acelaşi lucru, utilizând identificarea Unul-Bine. 

17 Ultima propoziţie este mult prea eliptică pentru a da un sens 
sigur şi acceptabil. 

piu laolaltă cu altceva /Intelectul/, fără ca /Unul/ să aibă nimic 
m sine dintre părţile existente în /unul/ aflat laolaltă cu cele¬ 
lalte /elemente/. într-adevăr, cum ar putea fi /Unul/ mereu altul 
î n altceva, dacă El nu ar exista mai înainte separat, /Unul/ din 
care provine altceva ? Căci simplul nu ar putea proveni de la 
altceva, dar cel care reprezintă o multiplicitate sau o dualitate 
trebuie să depindă de altceva. 18 

Şi/Unul/ trebuie asemănat cu lumina, /Intelectul/ care vine 
in continuarea /Lui/ — cu Soarele, iar al treilea /Sufletul/ — 
cu astrul Lunii care procură lumina de la Soare. Căci Sufletul 
posedă un intelect adăugat care îl colorează, când are un carac¬ 
ter intelectual, în timp ce Intelectul are în sine /un intelect/ 
propriu, nefiind lumină singură, ci şi ceea ce este luminat în 
Fiinţa sa. însă Cel care îi dăruie /Intelectului/ lumina, fără să 
fie altceva /decât lumină/, este lumină simplă, dăruindu-i Inte¬ 
lectului puterea de a fi ceea ce este. 19 într-adevăr, de ce ar avea 
nevoie /El/ de ceva ? El nu este, doară, la fel cu cel care se află 
în alt /subiect/. Căci cel care se află în alt /subiect/ este altce¬ 
va decât cel care este el însuşi şi în sine. 


18 Ceea ce vrea Plotin să spună, în fond, este că multiplicitatea 
nu are sens decât dacă concepem ceva care nu este multiplu, ci sim¬ 
plu, absolut simplu. 

l9 Această comparaţie este foarte interesantă din mai multe motive: 
în primul rând, ea răstoarnă ordinea folosită alteori de Plotin, unde 
Unul este identificat cu Soarele şi lumina sa cu Intelectul {10, V.1,6). 
In al doilea rând, compararea Unului cu lumina şi a Intelectului cu 
Soarele (şi nu invers) nu este platoniciană, cum este cealaltă (inspi¬ 
rată din comparaţia cu Soarele din Republica, 508b-509b); în al treilea 
rând, ea aminteşte de apariţia luminii înaintea „luminarelor" din 
Cartea Genezei. Prin intermediul lui Philon, pe care Plotin nu-1 ci¬ 
tează niciodată, ori poate al lui Numenios, această idee putea totuşi 
să-l influenţeze. In fine, comparaţia arată interesul tot mai mare al 
lui Plotin pentru a separa statutul ontologic al Unului de cel al Inte¬ 
lectului şi sugerează, tocmai prin noutatea comparaţiei, noutatea de¬ 
mersului în raport cu Platon şi platonismul tradiţional. Nu cred că 
avem de-a face, aşa cum crede G. Chindea (PE,2 p. 749), cu o „pole¬ 
mică" tacită cu adepţii cultului solar. (Presupun că interpretul se referă 
la împăratul Aurelian, şi nu la Iulian, care trăieşte mult mai târziu.) 

5. Pe deasupra, multiplul s-ar putea cerceta pe sine şi ar 
putea dori să se acorde cu sine şi să aibă conştiinţa de sine. Dar 
cel care este Unul în toate privinţele, cum oare să se îndrepte 
spre sine ? Cum oare să aibă nevoie de conştiinţă ? Or, El e 
identic /cu sine/ ţeste conştiinţă şi peste orice gândire! 

Căci a gândi nu este ceva primordial, nici în ordinea exis¬ 
tenţei, nici ca rang, ci este secundar şi generat, deoarece Binele 
exista An sine/ şi a pus în mişcare spre Sine ceea ce este gene¬ 
rat, în vreme ce acesta din urmă a fost mişcat şi a avut viziunea 
/Binelui/. Şi exact aceasta înseamnă a gândi: mişcarea înspre 
Bine, năzuind la Acela. 

Iar năzuinţa /aceasta/ a generat gândirea şi a constituit-o 
/să fie/cu sine. Căci năzuinţa pentru vedere este viziunea. Prin 
urmare, Binele nu trebuie deloc să gândească. într-adevăr, 
Binele nu este altceva decât El însuşi: atunci când altceva în 
raport cu Binele îl gândeşte, îl gândeşte prin faptul că „are 
înfăţişarea Binelui" 20 şi prin acela că posedă o asemănare cu 
Binele; el se gândeşte pe sine ca devenit bun şi obiect al do¬ 
rinţei pentru sine, percepându-se ca pe un fel de reprezentare 
a Binelui. 

Iar dacă în mod permanent /îl gândeşte/ astfel, el este în 
mod permanent aceasta /Intelect/. 

Şi iarăşi, /Intelectul/ se gândeşte pe sine printr-o gândire 
indirectă ckcxtoc au|4te|ÎT[K6g>. Căci privind Binele, el se gân¬ 
deşte pe sine. Şi iarăşi se gândeşte pe sine în actualizare. Or, 
actualizarea tuturor lucrurilor se face în raport cu Binele. 21 

6. Iar dacă acestea aşa stau, Binele nu ar putea avea loc pen¬ 
tru gândire. Căci, pentru subiectul gânditor, Binele trebuie să 

20 Republica, 509a. în pasajul respectiv însă, Platon compară, aşa 
cum am arătat, Binele cu Soarele, iar lumina — care este asemuită cu 
adevărul— „are forma Soarelui". 

21 Intelectul lui Plotin se gândeşte pe sine, indirect, derivat, 
numai deoarece gândeşte în mod esenţial Binele (Unul). în acest fel 
se vede pe sine etern bun, deci în actualizare. Dimpotrivă la Aristotel, 
„intelectul divin se gândeşte pe sine, de vreme ce El este cel mai bun, 
iar gândirea /sa/ este gândire a gândirii". (Met. A, 9., p. 397.) 

I ic altceva /decât subiectul însuşi/. în consecinţă, Acesta este 
nonactualizat. Căci de ce trebuie ca actualizarea să se actua¬ 
lizeze ? 22 în general, nici o actualizare nu are iarăşi o actualizare. 
Iar dacă /filozofii/ vor a aduce înapoi /actualizarea/ la cele¬ 
lalte actualizări care se referă la alt lucru, anume prima actu¬ 
alizare dintre toate, de care celelalte depind, trebuie lăsat acest 
lucru aşa cum este, şi nu trebuie ca ei să-i adăuge nimic /primei 
actualizări/. 23 

Prin urmare, o astfel de actualizare nu este gândire, deoarece 
nu are ce să gândească. Căci El este Primul. Apoi nu gândi¬ 
rea gândeşte 24 , ci subiectul care posedă gândirea, şi iarăşi apar 
două entităţi în subiectul gândirii. Dar El în nici un chip nu 
este doi. 

Şi încă mai bine s-ar putea vedea aceasta, dacă ai lua în 
atenţie în ce fel subiectul gânditor este mai evident în orice 
situaţie — este vorba despre această dublă natură /a lui/: ne 
referim la cele-ce-sunt /ceva/ ca fiind /ceva/, şi la fiecare indi¬ 
vidual /ca fiind ceva/, şi la cele-ce-sunt /ceva/ cu adevărat, 
anume că se află în „locul inteligibil" nu numai fiindcă unele 
lucruri rămân identice cu sine în Fiinţa lor, în timp ce altele 
curg şi nu rămân astfel — acelea care se află în lumea senzo¬ 
rială: probabil că şi în lumea senzorială există permanenţă, ci 
mai degrabă fiindcă /acelea care se află în lumea inteligibilă/ 
posedă desăvârşirea de la ele însele. 

într-adevăr, este necesar că aşa-numita Fiinţă în primă 
instanţă să nu fie o umbră a fiinţării, ci să aibă plenitudinea 

22 Aici Plotin contestă o altă teză fundamentală a lui Aristotel, 
devenită un bun comun al platonismului: aceea că Principiul (iden¬ 
tificat de Aristotel cu Intelectul) este „actualizare pură" (actus purus), 
lipsită deci de orice formă de virtualitate. Pentru predecesorii lui 
Plotin, „actualizare pură" înseamnă că Principiul este complet actu¬ 
alizat şi activ; pentru Plotin, actualizarea pură nu este ea însăşi în 
actualizare, ci într-o formă de stază. Alteori, Plotin va caracteriza 
Unul ca fiind „puterea tuturor". 

23 V. Aristotel, Despre Suflet, 412a-b. 

24 Aristotel vorbea despre „gândirea gândirii", vezi Met. A, 9., 
p. 397. Or, subiectul gânditor şi gândirea sunt două entităţi. 

fiinţării. Or, a fi /ceva/ este deplin, când ar lua Forma gândirii 
şi a vieţii. Prin urmare, a gândi, a trăi şi a fi se află laolaltă în 
ceea-ce-este Iceval. Şi dacă există ceea-ce-este /ceva/, există şi 
Intelect, iar dacă există şi Intelect, există şi ceea-ce-este /ceva/. 
Iar a gândi e laolaltă cu a fi /ceva/. Prin urmare, a gândi tre¬ 
buie să fie multiplu, şi nu unu. în consecinţă, Cel care nu este 
astfel /multiplu/ nu posedă gândirea. 

Iar pentru cei care se ocupă de individuale, există omul şi 
gândirea omului, gândirea calului şi calul, gândirea dreptului 
şi dreptul . 25 Toate sunt duble, deci, şi unul este dualitate, şi 
invers, dualitatea se reduce la unu. 

Dar El nu aparţine acestora, nu este un unu individual, nici 
nu provine din toate dualităţile, nici nu este, la modul gene¬ 
ral, doi. însă, în ce fel dualitatea provine din Unu, se arată în 
altă parte . 26 

Or, Ceea ce este „mai presus de Fiinţă " 27 /trebuie/ să fie 
şi mai presus de gândire. Prin urmare, nici lucrul următor nu 
este absurd, anume că El nu se cunoaşte pe Sine. Căci nu are 
la Sine ce anume să cunoască, fiind Unul. Şi nici celelalte lucruri 
nu trebuie să-L cunoască pe El, fiindcă El le dă lor ceva mai 
important şi mai mare decât ar fi faptul ca ele să-L cunoască 
— este, doar, Binele lor. Mai curând El /le îngăduie/, pe cât 
sunt în stare, să intre în atingere cu Acela /fiind/ în Acelaşi. 2S 


25 Text lacunar, refăcut în baza conjecturilor. 

26 De exemplu, 7, V.4,2. 

27 Republica, 509b. La Platon, în acest dialog, Binele este numit 
şi Forma Binelui, ceea ce pare că-1 aşază printre celelalte Forme, fie 
şi conferindu-i un loc preeminent; de asemenea Binele nu este iden¬ 
tificat cu Unul. La Aristotel, Unul şi ceea-ce-este sunt identificate: 
„Iar ceea-ce-este şi unu sunt identici şt au aceeaşi natură ..." Met.T, 
2.p. 130. 

28 Unul este incognoscibil — spune Plotin, într-un mod cam brusc; 
iar celelalte lucruri, dacă nu-L pot cunoaşte, pot totuşi intra în contact 
cu El — un contact care este mat presus de cunoaştere. Ultima propo¬ 
ziţie — destul de echivocă gramatical (subiectul şi complementul 
direct pot fi inversate, dacă considerăm că aici Plotin foloseşte pen¬ 
tru Unul genul masculin, ca în propoziţia anterioară), poate fi înţe¬ 
leasă diferit. PA traduce aproximativ în felul în care am tradus şi 



DESPRE CEEA CE EXISTĂ ÎN VIRTUALITATE 
ŞI CEEA CE EXISTĂ ÎN ACTUALIZARE 

Tema 

La fel ca în tratatul 22,11.4, şi în acest text, Plotin discută despre 
materie în inteligibil şi despre Materia în domeniul vizibil. Şi aici, el 
modifică conceptul aristotelic despre Materie şi arată că aceasta 
reprezintă o virtualitate care nu se poate niciodată actualiza — o 
negaţie care este într-un fel o nonrealitate şi totuşi nu o nonexis- 
tenţă. V. şi LPIF§ H,7. 


Rezumat 

Existenţa în virtualitate şi existenţa în actualizare; actualizarea 
şi virtualitatea —diferite distincţii. In lumea inteligibilă, realitatea de 
tipul materiei este Formă şi toate realităţile primordiale sunt, prin 
urmare, actualizare şi stabilitate. Dimpotrivă, Materia din lumea sen¬ 
sibilă este virtualitate pură care nu se actualizează cu adevărat nicio¬ 
dată. Materia parcă este aruncată în afara a ceea-ce-este ceva, incapabilă 
să se schimbe pe sine; ea rămâne de-a pururea ceea ce era de la început 
— era ceea-ce-nu-este /ceva/ (sau nonrealitate). Această caracterizare 
este echivalentă cu formula lui Platon „falsul autentic". 


eu,în schimb, Kremer, care introduce o corecţie, înţelege astfel: „El 
nu trebuie să înţeleagă celelalte lucruri, deoarece el le dăruie ceva care 
este mai mare şi mai presus decât este faptul de a avea cunoaşterea 
lor.. .El este mai degrabă printre ele, în măsura în care ele pot să intre 
în atingere cu El." Nu e clar la ce se referă ultimele cuvinte „în Ace¬ 
laşi" <ev tco cru'tcpx PA traduce „in the same place with him“, dar 
Unul nu are loc. Kremer, care introduce şi o corecţie — la fel. Ideea 
este că noi toţi suntem în Unu (Bine) şi atunci putem intra în atin¬ 
gere cu El într-un mod supraintelectual. 





1. Se spune că există lucruri în virtualitate şi lucruri în actua¬ 
lizare; se mai spune şi că actualizarea se află în rândul reali¬ 
tăţilor (saual celor-ce-sunt /ceva/). Trebuie cercetat, prin urmare, 
ce este „a fi în virtualitate" şi ce este „a fi în actualizare". Oare 
este tot una actualizarea cu a fi în actualizare î 1 Şi dacă actu¬ 
alizarea este o realitate, oare este ea însăşi în actualizare ? 2 Sau 
cele două sunt diferite şi /atunci/ „a fi în actualizare" nu e în 
mod necesar şi actualizare /ca atare/ ? 

Este clar că „a fi în virtualitate" se află în lumea senzoria¬ 
lă. Dar trebuie cercetat dacă el se află şi în lumea inteligibilă. 3 
Răspund că Acolo nu există decât realităţi în actualizare. Şi 
dacă există /Acolo/ ceva în virtualitate, el există etern numai 
în virtualitate; iar dacă ar exista etern /astfel/, nu s-ar îndrep¬ 
ta niciodată spre actualizare, deoarece este exclus /de la actu¬ 
alizare/ prin faptul că /nu se află/ în timp. 4 


1 Aristotel spune: „...rezultă în mod evident că Fiinţa şi forma 
sunt actualizare" {Met. 0, 8, 1050b, p. 304). Pe de-altă parte, „a fi 
în actualizare" este o condiţie a Fiinţei autentice. Plotin va arăta că 
în inteligibil distincţia încetează. 

2 Dacă orice realitate poate fi în actualizare, şi dacă actualizarea 
este o realitate, oare poate fi şi actualizarea în actualizare ? 

3 Doctrina aristotelică este că inteligibilul este numai în actualizare; 
numai că pentru Plotin apare o problemă. La el Intelectul nu este 
prima realitate, şi nici nu este perfect simplu, ceea ce ar putea pre¬ 
supune prezenţa virtualităţii. 

4 Faptul că inteligibilul este permanenţa absolută şi lipsa oricărei 
deveniri presupune că, dacă ar exista ceva în virtualitate, ar exista etern 
aşa, fără putinţă de a se actualiza vreodată. 

Trebuie mai întâi arătat ce înseamnă „a fi în virtualitate", 
în caz că nu trebuie vorbit despre „a fi în virtualitate" într-un 
singur sens. Căci nu e posibil ca /proprietatea de/ „a fi în vir- 
uialitate" să aparţină cuiva care nu-i nimic. Exemplu: „bron¬ 
zul este statuie în virtualitate" 5 . într-adevăr, dacă nimic nu 
provine din bronz, nici nu se află în el, nici nu urmează să fie 
ceva ulterior condiţiei prezente, nici nu ar putea să devină 
/ceva/, ar fi fost numai ceea ce era. Iar ceea ce era, deja era 
prezent şi nu urma să fie /în viitor/. Căci ce altceva ar mai putea 
exista după prezenţa sa /a bronzului/ ? Nu ar mai fi în virtu¬ 
alitate /dacă s-ar mai adăuga ceva/! 

Trebuie, prin urmare, numit „în virtualitate" ceea ce, „fiind 
în virtualitate ceva" este deja altceva prin faptul că poate fi ceva 
diferit după lucrul /care este deja/, fie că rămâne pe când pro¬ 
duce acel altceva /diferit/, fie că, predându-se pe sine aceluia, 
care poate să-l primească, se lasă nimicit. într-un sens „bron¬ 
zul este statuie în virtualitate", într-alt sens apa este bronz în 
virtualitate, şi aerul este foc /în virtualitate/. 6 

în acest fel fiind existenţa în virtualitate , oare ar putea fi 
numită ea şi virtualitate în raport cu ceea ce va apărea, de pildă, 
bronzul este o virtualitate a statuii ? Răspund că, dacă virtu¬ 
alitatea ar fi concepută în sensul că ar fi în stare de a produce, 
deloc. Căci virtualitatea luată în sensul de capacitate de a pro¬ 
duce nu ar putea fi luată /din nou/ în virtualitate! 7 Iar dacă 
existenţa în virtualitate este considerată nu numai în raport cu 
existenţa în actualizare, ci şi în raport cu actualizarea /ca atare/, 
ar putea exista şi o virtualitate în virtualitate. 8 

E mai bine şi mai clar să raportăm existenţa în virtualitate 
la existenţa în actualizare, iar virtualitatea la actualizare. Iar 


5 Aristotel, Fizica, T, 1, 201a. 

6 Bronzul nu dispare când este turnată statuia, dar aerul, când 
devine foc, dispare ca atare. 

7 Aşadar, Plotin distinge între o existenţă în virtualitate care se 
poate actualiza, şi virtualitatea ca atare care rămâne ceea ce este. 

8 Dacă există o actualizare în actualizare ar putea exista şi o vir¬ 
tualitate în virtualitate. 

existenţa în virtualitate este precum un substrat pentru afec¬ 
tări, configuraţii şi forme care urmează să fie primite /de sub¬ 
strat/ şi să existe /acolo/. Sau /să spunem/ că ele se grăbesc să 
ajungă /la acest substrat/, unele ca spre ceva mai bun, altele 
spre lucruri mai rele şi care le pângăresc, dintre care fiecare 
este altceva şi în actualizare. 

2. Trebuie acum să cercetăm Materia, dacă, fiind ea ceva 
diferit în actualizare, este în virtualitate lucrul a cărui formă 
o capătă; sau dacă ea nu e nimic în actualizare ? Şi în general: 
oare restul existenţelor numite „în virtualitate", când iau forma, 
când o aşteaptă, ele ajung în actualizare ? Sau existenţa în actua¬ 
lizare este un predicat al statuii, statuia în actualizare fiind 
opusă numai statuii în virtualitate, dar „în actualizare" nu este 
un predicat al acelui subiect care este subiect pentru „statuia 
în virtualitate". 9 

Iar dacă lucrurile stau în acest ultim fel, nu existenţa în vir¬ 
tualitate devine existenţă în actualizare, ci din existenţa în 
virtualitate anterioară provine existenţa ulterioară în actu¬ 
alizare. Şi iarăşi, / în acest caz/ existenţa în actualizare este com¬ 
pusul dintre materie şi formă, nu materia /actualizată/, iar 
forma este ceea ce se aplică materiei. Şi acest /compus apare/, 
dacă apare o altă Fiinţă, precum statuia din bronz. Căci este 
vorba despre o altă Fiinţă 10 , dat fiind că statuia e un compus 
/dintre materie şi formă/. 


9 Problema capitală în teoria despre Materie la Plotin: oare Materia 
(sau existenţa în virtualitate absolută) se actualizează, devine formă, 
aşa cum susţine Aristotel, sau Materia în fapt nu devine niciodată 
altceva decât este, ci doar reprezintă suportul pentru Formă, care nu 
este afectat de prezenţa Formei ? Altfel spus: există o unitate dintre 
Materie şi Formă, care sunt acelaşi lucru privite sub aspecte diferite, 
sau ele sunt existenţe radical diferite, care „se ating" doar? Plotin 
susţine că actualizarea nu devine din virtualitate — aşa cum voia 
Aristotel {Met. 0, 8,1050a, p. 303) — ci cumva i se adaugă din afară. 
Evident, este vorba despre o interpretare platoniciană a lui Aristotel. 

10 O altă Fiinţă decât bronzul, nu bronzul devenit statuie prin 
actualizarea unei virtualităţi. 

în cazul lucrurilor care în general nu durează e limpede că 
existenţa în virtualitate ar fi cu totul altceva /decât existenţa 
in actualizare/. 

Dar când gramaticianul în virtualitate devine /un gramati- 
cian/ în actualizare, cum de nu sunt acolo acelaşi lucru exis- 
icnţa în virtualitate şi cu cea în actualizare ? Căci doar acelaşi 
Socrate este înţelept şi în virtualitate, şi în actualizare. Dar oare 
/este acelaşi lucru când/ necunoscătorul /devine/ cunoscător ? 
Intr-adevăr, /el/ era cunoscător în virtualitate. 

Răspund că ignorantul devine cunoscător în mod contex¬ 
tual. Căci el nu era un cunoscător în virtualitate în calitate de 
ignorant, ci i s-a întâmplat lui într-un context dat să fie igno¬ 
rant, dar Sufletul în sine, fiind dispus corespunzător, era exis¬ 
tenta în virtualitate, prin care el era şi cunoscător." 

în plus, /devenind cunoscător/ s e conservă existenţa în vir¬ 
tualitate şi, fiind în virtualitate un gramatician, el este deja un 
gramatician /în actualizare/ ? 12 Sau nimic nu împiedică /să se 
întâmple acesta/ şi într-un alt sens: acolo /o statuie/ este numai 
în virtualitate /lipsită de formă/, în vreme ce aici, /în cazul gra- 
maticianului, el este în virtualitate/, în situaţia în care virtua¬ 
litatea posedă forma. 13 

Dacă, atunci, existenţa în virtualitate este substratul, iar exis¬ 
tenţa în actualizare este compusul dintre materie şi formă — 
statuia — cum am mai numi forma aplicată bronzului ? Nu este 
absurd să numim configuraţia şi forma „actualizare", potrivit 

11 Aluzie, probabil, la teoria platoniciană a reamintirii: Sufletul 
conţine cumva, virtual, toate cunoştinţele, dar nu le posedă actuali¬ 
zat. Ignoranţa apare în contextul întrupării Sufletului 

12 Când vinul devine oţet, de pildă, el este oţet actualizat, dar nu 
mai este şi vin în virtualitate, căci nu mai poate redeveni vin. Dar 
capacitatea de a cunoaşte ceva nu se pierde, fie că este sau nu actua¬ 
lizată. Cum e posibil acest lucru — se întreabă Plotin — dacă starea 
de virtualitate nu devine stare de actualizare, ci aceasta se naşte din 
prima, adăugându-se şi cumva substituindu-i-se ? 

13 Bronzul poate deveni orice, deci această existenţă virtuală nu 
posedă o formă. Dar Sufletul poate deveni cunoscător, deoarece el 
posedă, în latenţă mai curând decât în virtualitate, învăţătura. 

cu care /statuia/ există în actualizare şi nu numai în virtuali¬ 
tate, nu/totuşi/ în mod absolut actualizare, ci actualizarea unei 
/virtualităţi particulare/. De vreme ce, probabil, am putea numi 
într-un sens principal şi o altă actualizare, anume actualizarea 
opusă virtualităţii care o poartă. Căci /putem vorbi despre/ 
existenţa în virtualitate că posedă existenţa în actualizare de 
la altceva, dar virtualitatea are de la sine actualizarea pe care 
o poate /avea/. De exemplu, o anumită condiţie şi actualizarea 
corespunzătoare: curajul şi cu faptul de a fi curajos. Acestea, 
deci, trebuie înţelese astfel. 

3. Pentru ce s-au spus toate acestea, vom arăta acum: în ce 
fel în domeniul inteligibilului ne referim la existenţa în actu¬ 
alizare ? Oare fiecare /inteligibil/ este numai în actualizare, sau 
el este şi actualizare ? Şi toate sunt Acolo actualizare, sau oare 
există Acolo şi existenţă în virtualitate ? 14 

Dacă Acolo nu există materie în care să se afle existenţa în 
virtualitate, şi dacă nici nu urmează să apară ceva dintre cele 
de Acolo care deja există, nici nu se schimbă ceva în altceva, 
sau, dacă rămânând /cum este/, nu generează altceva diferit, 
sau, ieşind în afara sa, nici nu dă altuia /posibilitatea/ să existe 
în locul său, atunci nu ar putea exista existenţa în virtualitate 
Acolo, în acel loc care este /ceva cu adevărat/, dat fiind că ce- 
le-ce-sunt /ceva/ posedă eternitatea şi nu timpul. 

Dar dacă cineva i-ar întreba pe cei care presupun că mate¬ 
ria există şi Acolo, în domeniul inteligibilelor, dacă nu cumva 
există şi Acolo existenţa în virtualitate în acord cu materia de 


14 Cf. 12, II.4. Problema lui Plotin este următoarea: dacă Intelectul 
(inteligibilul) nu este absolut simplu, s-ar părea că diferenţele din 
cadrul său presupun existenţa unei materii în care să se manifeste 
diferenţele. Or, materia presupune existenţa în virtualitate; dar aceas¬ 
ta nu poate exista în domeniul inteligibil, căci ea presupune trans¬ 
formarea şi schimbarea. De aici şi distincţia: Acolo, inteligibilul este 
actualizare, în timp ce Aici, lucrurile se pot găsi în actualizare. Altfel 
spus, Acolo, lucrurile sunt identice cu esenţa sau Fiinţa lor, Aici ele 
sunt separate de ele. 

Acolo — căci chiar dacă materia există în alt fel, va exista în 
t .izul fiecărui /inteligibil/ pe de-o parte, materia, pe de alta — 
loi ma, pe de alta compusul celor două — ce vor răspunde ? 

Răspund că realitatea de tipul materiei de Acolo este Formă, 
de vreme ce şi Sufletul, care este Formă, ar putea fi materie în 
i aport cu altceva. 15 Dar oare în raport cu acela el nu-i şi în vir- 
lualitate ? Nu. Căci Sufletul are o formă proprie şi forma nu 
/va veni la el/ mai târziu şi el nu poate fi separat /de forma 
sa/ decât cu mintea; astfel, având materie, este gândit ca ceva 
dublu, dar ambele realităţi formează o singură natură. După 
cum şi Aristotel spune că „al cincilea corp“ este imaterial. 16 

Dar cum vom vorbi despre Suflet /ca în virtualitate/? în 
virtualitate /el/ este o fiinţă vie, când încă nu este /în corp/, 
dar urmează să fie; şi este muzical în virtualitate, şi /este în 
virtualitate/ toate celelalte lucruri care poate să devină, fără să 
lie mereu /acele lucruri în mod actualizat/. Astfel, existenţa 
în virtualitate se regăseşte şi printre inteligibile. De fapt, el nu 
este în virtualitate toate aceste calităţi, ci Sufletul este virtuali¬ 
tatea acestor calităţi. 

Dar existenţa actualizată în ce fel este Acolo ? Oare pre¬ 
cum statuia, compusul, este în actualizare, în sensul că fiecare 
/inteligibil/ a luat forma /respectivă/? Sau e /în actualizare/ 
de fapt, fiindcă fiecare /inteligibil/ este formă şi este perfect 
ceea ce este. 17 Căci Intelectul nu poate pleca de la virtualitatea 
relativă la putinţa de a gândi la actualizarea gândirii — ar avea 
nevoie de un alt /intelect/ anterior care nu pleacă de la virtua¬ 
litate — ci în el se află Totul. într-adevăr, existenţa în virtuali¬ 
tate, atunci când altceva vine asupra ei, vrea să fie condusă spre 

15 Intelectul. 

16 Aluzie la Despre Cer, A.3 27a-b. Cum observă şi Armstrong, 
(PA, 2, p. 162) Aristotel nu spune explicit că „al cincilea corp" din 
care sunt alcătuite astrele este imaterial, dar poate că aceasta era con¬ 
cluzia acceptată de unii comentatori. 

17 Inexistenţa procesului, a devenirii în domeniul inteligibilului 
face ca ceva să nu capete formă, ci să fie etern formă, adică actualizare. 

actualizare, pentru ca să devină ceva în actualizare, în vreme 
ce acela care are de la sine permanenţa e actualizare. 

Toate realităţile primordiale sunt, prin urmare, actualizare. 
Ele au ceea ce trebuie să aibă şi de la sine, şi etern. Şi Sufletul 
este în acest fel acela care nu se află în materie, ci în dome¬ 
niul inteligibil. Iar Sufletul din materie este o altă actualizare, 
de exemplu, Sufletul vegetativ. Şi acesta, fiind ceea ce este, este 
actualizare. 

însă toate sunt /Acolo/ în actualizare în acest sens: toate 
sunt actualizare ? Sau cum ? 

Dacă s-a spus îndreptăţit că acea natură de Acolo este „fără 
somn" 11 , că este viaţă şi viaţa cea mai bună, Acolo s-ar afla cele 
mai frumoase actualizări. Şi Acolo toate sunt în actualizare şi, 
în acelaşi timp, sunt actualizare, şi toate sunt vieţi, iar locul 
de Acolo este al vieţii, fiind principiul şi izvorul Sufletului au¬ 
tentic şi al Intelectului. 

4. Celelalte lucruri /sensibile/, câte sunt ceva în virtuali¬ 
tate, posedă şi faptul de a fi în actualizare altceva, ceea ce, deja 
existând /cumva/, se spune că se află în virtualitate în raport 
cu altceva. Dar în legătură cu Materia /primordială/ despre care 
se spune că există şi pe care o considerăm a fi toate lucrurile 
în virtualitate, în ce fel se poate spune că ea este vreo reali¬ 
tate în actualizare ? Căci, în acest caz, ea nu ar mai fi toate lu¬ 
crurile în virtualitate. Iar dacă ea nu este nici una dintre 
realităţi, este necesar ca ea să nu fie o realitate (ceea-ce-este 
/ceva/). 

Cum deci ar putea ea să fie ceva în actualizare, când nu 
aparţine realităţilor ? Or, ea nu ar putea aparţine acelor reali¬ 
tăţi care vin asupra ei, dar nimic nu o împiedică să fie altceva, 
dacă nici măcar toate realităţile nu vin asupra Materiei. 

în acest fel, Materia nu este nici una dintre aceste realităţi 
care vin asupra ei; or, cum acestea sunt realităţi. Materia nu 
ar putea fi o realitate. Şi fiind închipuită ca Neformă, ea nu 
ar putea fi o Formă şi deci nu ar putea fi numărată în rândul 


18 Timaios, 52b. 

Formelor. Şi în acest sens ea va fi o non-realitate. în ambele 
leluri fiind o non-realitate, Materia va fi cu atât mai mult o 
non-realitate. 

Iar dacă ea a fugit de natura realităţilor autentice, dar nu 
poate să ajungă nici măcar la aceea a realităţilor considerate 
l.dse, deoarece ea nici măcar nu este o imagine a raţiunii for¬ 
matoare, precum sunt acele realităţi /false/, în ce fel de reali- 
i ate ar putea fi ea surprinsă ? Iar dacă în nici o realitate, ce lucru 
•mume ar putea fi ea în actualizare ? 

5. Cum, aşadar, ne referim la Materie ? în ce fel este Materia 
realităţilor ? Răspund că /ea este/ în virtualitate. Atunci, fiind¬ 
că /ea este/ deja în virtualitate, oare ea deja există în măsura 
în care urmează să /se actualizeze/? însă fiinţarea pentru 
Materie este numai promisiunea a ceea ce urmează /să fie/. Ca 
şi când fiinţarea pentru Materie este amânată până la /apariţia/ 
acelui lucru care va exista /în mod real/. 

Prin urmare, existenţa în virtualitate nu este un ceva /exis¬ 
tent/, ci totul este /în cazul respectiv/ în virtualitate; şi nimic 
nu există în sine, ci, fiind ceea ce Materia este, nu este în actu¬ 
alizare. Iar dacă va exista ceva în actualizare, va exista acela 
care este în actualizare, şi nu Materia /va fi în actualizare , 19 
/ în general, lucrul respectiv/ nu este întru totul Materie, ci 
precum bronzul /materie secundă/. 

Ar putea fi acest lucru / Materia/ ceea-ce-nu-este /ceva/, 
nu însă în sensul de diferit de ceea-ce-este Iceval, precum este 
mişcarea 20 . Aceasta se deplasează peste ceea-ce-este /ceva/, ca 

19 Materia nu devine actualizare, la Plotin, ca la Aristotel, ci rămâne 
net separată de ea: ea este suportul Formelor, nu devine Formă. 
Scopul lui Plotin este de a plasa Materia sub nivelul Fiinţei, pe de-o 
parte, şi de a nu impurifica cu Materia (virtualitate) Forma şi inteli¬ 
gibilul, deoarece Materia este răul. Materia nu se actualizează nicio¬ 
dată, ci acceptă doar Formele pe deasupra. Cf. 12, II.4., voi. 1. V. 
ibidem şi LPIF§H, 7,4. Unii neoplatonicieni mai târzii, precum 
Proclos, au criticat această concepţie a lui Plotin. V. Jan Opsomer, 
„Produs vs. Plotinus on Matter" în Phronesis, XLVI/2/2001. 

20 Referirea este la „genurile supreme" din Sofistul, vezi infra. 

şi când porneşte de la el şi se află în el; dimpotrivă, Materia 
parcă este aruncată în afara /a ceea-ce-este ceva/, în totalitate 
separată şi incapabilă să se schimbe pe sine; ea rămâne de-a 
pururea ceea ce era de la început — era ceea-ce-nu-este Iceval 
(sau non-realitate). 

Şi, de la bun început, Materia nici nu separă prin actualizare 
ceva din totalitatea realităţilor /autentice/, nici nu devine /vre¬ 
una dintre acestea/ pe care să fi vrut să le îmbrace, şi nici nu 
e în stare să prindă culoare de la ele. Ea stă locului în raport 
cu altceva, aflându-se în virtualitate faţă de lucrurile care 
urmează /acelor realităţi autentice/; şi, odată ce realităţile ace¬ 
lea ajung la capăt, ea apare fiind prinsă de către lucrurile năs¬ 
cute după ea şi este aşezată ca ultima dintre acestea. 21 

Fiind deci prinsă de către ambele /ordine existenţiale/, ea 
nu ar putea aparţine nici uneia dintre ele în actualizare; rămâne 
să stea numai în virtualitate — un reflex <eî5toA.ov> slab şi 
întunecos, incapabil să capete formă. Aşadar, ea este un reflex 
în actualizare — un fals în actualizare. Acestă caracterizare este 
echivalentă cu formula /lui Platon/ „falsul autentic" <rix; 6cXri0e<; 
\)/E'u5oq> 22 , adică „ceea ce nu este în mod autentic" 23 . Iar dadă 
în actualizare Materia nu este /ceva/, cu atât mai mult ea nu 
este /ceva/, şi, prin urmare, ea nu este /ceva/ în mod autentic. 
Căci nu se poate ca lucrul care îşi are adevărul în ceea-ce-nu-este 
/ceva/ să fie în actualizare vreunul dintre cele-ce-sunt /ceva/. 

Dacă, aşadar, /Materia/ trebuie să existe, ea trebuie să nu 
existe în actualizare, pentru ca , fiind zvârlită departe de exis¬ 
tenţa reală în ceea-ce-nu-este Iceval, să-şi aibă existenţaîn ceea- 
ce-nu-este Iceval. Aceasta, fiindcă, dacă lucrurilor false le 
înlături falsitatea, le-ai înlăturat şi Fiinţa pe care o aveau, iar 

21 Deşi Materia este, ierarhic vorbind, ultima dintre existenţe, fiind 
inferioară chiar realităţilor sensibile, ea este necreată. De aceea, aces¬ 
te sensibile sunt „născute după ea“. 

22 Republica, 382 a. (Am tradus acolo prin „minciuna autentică", 
deoarece se referea la „minciuna din Suflet". Cuvântul grecesc poate 
însemna atât „fals", cât şi „minciună". 

23 Sofistul, 254d. 

lucrurilor care au în virtualitate fiinţarea şi Fiinţa, dacă le aduci 
.ic lualizarea, le-ai nimicit cauza subzistenţei <wtooTaai<;> 24 lor, 
de vreme ce fiinţarea lor era în virtualitate. 

Dacă deci trebuie să ţinem Materia de nepieritoare, trebuie 
s o ţinem drept Materie. Ea trebuie, pe cât se pare, să fie con- 
i epută numai în virtualitate, pentru ca să fie ceea ce este, sau 
.ikminteri e necesar ca aceste argumente să fie respinse. 


24 Termenul ar putea indica faptul că Materia este pentru Plotin 
o „hipostază", adică o existenţă autonomă. 




DESPRE NON-AFECTABILITATEA 
INCORPORALELOR 

26 , 111.6 


Tema 

Din nou, o chestiune a logicii incorporalelor: în ce fel acestea, şi 
mai ales Sufletul, pot accepta participarea multiplelor, fără ca ele înse¬ 
le să fie afectate de vreo schimbare ? în cazul Sufletului, problema 
comportă şi o dimensiune soteriologică: cum se poate salva Sufletul 
din îmbrăţişarea păgubitoare a corpului? Răspunsul lui Plotin este 
că Sufletul, în fapt, nu este afectat de convieţuirea cu corpul, ci există 
numai o aparenţă de afectare. Cel puţin partea raţională a Sufletului 
este în legătură cu Sufletul universal şi nu este afectată. 

Rezumat 

Partea raţională a Sufletului nu este afectabilă. A asculta de raţi¬ 
une este precum a vedea ceva fără să fii deformat. Dar oare partea 
pasională ? Este respinsă teoria că cunoştinţele sunt în Suflet ca nişte 
întipăriri în ceară. în general, activităţile realităţilor imateriale se petrec 
fără alterare; altminteri ele ar pieri. De fapt, chiar în cazul părţii 
pasionale, nu Sufletul propriu-zis este afectat în momente de spaimă 
sau ruşine, ci corpul. De asemenea, partea germinativă a Sufletului 
nu germinează ea însăşi când produce germinarea, nici nu creşte, când 
produce creşterea corpului. Virtutea şi viciul nu sunt în Suflet pre¬ 
cum albul şi negrul în corpuri. Iar purificarea părţii „afectabile" în¬ 
seamnă trezirea din imginile absurde şi nu o contemplare a lor. 

Materia sensibilă este şi ea non-afectabilă, fiind incorporală. Ea 
este mai prejos de ceea-ce-este /ceva/, nu are o formă, stabilitate sau 
mărime. în general nu are proprietăţi, iar proprietăţile căpătate sunt 
ca nişte reflexe fantomatice. Seamănă cu o oglindă invizibilă care nu 

este afectată de imaginile care se reflectă în ea. Dacă Materia ar fi afec¬ 
tată, nu ar mai putea fi eternă. 

Materia este Urâtul şi Răul. Materia nu este nici măcar mărime, 
căci mărimea este şi ea o calitate. Materia a fost numită „mamă", 
deoarece este substratul tuturor lucrurilor. Denumirea rămâne super¬ 
ficială, deoarece ea este stearpă şi nu poate zămisli nimic. 



1. Se afirmă că senzaţiile nu sunt afecte <7t&0rp>, ci activi¬ 
tăţi şi judecăţi privitoare la afectări <7ia0f|(iaTa>: într-adevăr, 
afectele se nasc în legătură cu altceva — de pildă, corpul are 
un anumit afect — iar judecata e legată de Suflet, fără ca ea să 
fie un afect (ar fi /în acest ultim caz/ necesar ca din nou să existe 
o altă judecată /a judecăţii/ şi să se meargă astfel la nesfârşit). 
Totuşi, n-am avea cu nimic mai puţin o dificultate şi aici, dacă 
judecata ca judecată nu posedă nimic propriu lucrului jude¬ 
cat. Sau, dacă judecata păstrează un tipar al lucrului judecat, 
atunci ea este afectată. 1 

Totuşi, se poate afirma şi despre aşa-numitele „întipăriri“ 
<xu7toi>, că felul /lor/ este în general diferit faţă de cum a fost 
conceput, adică în ce fel /el este/ în cazul activităţilor intelec¬ 
tuale — acestea putând să cunoască fără să fie afectate /de obiec¬ 
tul cunoscut/. Şi, în general, raţiunea noastră şi voinţa nu /pot 
fi considerate că/ supun Sufletul acelor variaţii şi schimbări pre¬ 
cum încălzirea şi răcirea supun corpurile. 

Şi ar trebui să privim şi să cercetăm şi aşa-numita „parte 
afectabilă“ <xo 7ta0T|TiK6v> a Sufletului: oare să-i dăruim /şi 
ei/ această neclintire, sau dimpotrivă numai ei să-i încuviinţăm 
capacitatea de a fi afectată ? Dar despre acestea vom vorbi mai 
târziu, iar acum să cercetăm în legătură cu primele dificultăţi. 

1 Dacă elementul cunoscător — Sufletul de pildă — este afectat 
de către obiectul cunoscut, de pildă printr-un fel de întipărire ca 
într-o ceară, aşa cum îşi reprezentau stoicii fenomenul, atunci în¬ 
seamnă că Sufletul este corporal. Cf. Stoicorum Veterum fragmenta, 
1.141 şi 148; 11.55. 

Cum poate fi neclintită partea /Sufletului/ superioară părţii 
afectabile, partea care e superioară senzaţiei, în general/o parte/ 
a unui Suflet, atunci când orice fel de viciu, opinii false şi 
neghiobie ar intraîn el ? 2 într-adevăr, aproprierile şi alterările 
aparţin unui Suflet care cunoaşte plăceri, dureri, care se mânie, 
invidiază, e gelos, pofteşte, în general care nu e în nici un chip 
în pace, ci se mişcă şi se schimbă pentru fiecare dintre lucrurile 
care îi vin în cale. Or, dacă /Sufletul/ este un corp şi are o 
mărime, nu e uşor, ba chiar este cu totul imposibil ca el să fie 
neafectat şi să manifeste neclintire în oricare dintre situaţiile 
care îl privesc. 

însă dacă Sufletul este o Fiinţă fără mărime şi dacă trebuie 
ca imperisabilul să fie prezent şi pentru el, e necesar să fim atenţi 
dacă îi acordăm Sufletului astfel de afectări, ca nu cumva să-i 
dăm, fără să ne dăm seama, şi proprietatea de a fi perisabil. 3 

Iar dacă Fiinţa Sufletului este fie un număr, fie un raport 
/de numere/, precum afirmăm 4 , cum ar putea o afectare să 
intervină într-un număr sau un raport ? Ci mai degrabă tre¬ 
buie gândit că la el se regăsesc raporturi neraporturi şi afec¬ 
tări neafectări, iar aceste /afectări/, care au fost transferate de 
la corpuri în mod contrar, trebuie considerate fiecare în parte 
şi transferate /asupra Sufletului numai/ prin analogie/ cu ce 
vedem la corpuri/; trebuie, de asemenea, considerat că Sufle- 


2 Dacă Sufletul aparţine de inteligibil, el trebuie să nu fie afectabil. 
Dar atunci cum se explică prezenţa viciilor sau a falsităţii din el ? Ideea 
generală a lui Plotin este că, în sine, Sufletul este imperturbabil, dar 
el primeşte anumite „adaosuri" în urma întrupării sale şi astfel apare 
o aparenţă de afectabilitate. 

3 Problema capitală, care îi va preocupa mult mai târziu şi pe Des- 
cartes sau Leibniz este: dacă acceptăm dualismul Suflet-trup şi deci 
faptul că Sufletul este o realitate spirituală, non-corporală şi eternă, 
cum poate fi cl afectat de ceea ce se întâmplă corpului, şi cum poate 
el influenţa corpul ? 

4 Aşa afirmau platonicienii medii şi pitagoricienii, V.P. Merlan, 
„The Greek Philosophy from Plato to Plotinus" în CHLG. 

/ ui, având afectări, în fapt nule are, şi că, suferind, nu su feră . 5 
()r, care este modul /de existenţă/ al acestor /paradoxuri/, tre¬ 
buie cercetat. 

2. Mai întâi să vorbim despre viciu şi virtute: ce apare atunci 
când se spune că viciul este prezent pentru Suflet ? într-ade- 
văr, noi spunem că trebuie înlăturat /viciul/, de parcă există 
un anumit rău în el, că /trebuie/ aşezat în el virtutea, trebuie 
pus în ordine, trebuie produsă frumuseţea în locul urâţeniei 
de dinainte. 

Dar când afirmăm că virtutea este o armonie , iar viciul este 
o dizarmonie, am afirma oare o opinie aprobată de cei vechi 
şi raţionamentul va susţine destul oare subiectul investigat? 
Dacă virtutea constă în armonia conformă naturii a părţilor 
Sufletului între ele, iar dacă dizarmonia este viciu, nu va sosi 
Sufletului nimic adăugat din altă parte; în acest caz, fiecare parte 
/a sa/ ar sosi în felul în care ea este în armonie, şi nu ar putea 
sosi în felul în care este în lipsa de armonie. După cum /spunem 
că/ şi coriştii dansează şi cântă laolaltă unii cu alţii, chiar dacă 
nu ei sunt aceiaşi (care cântă şi dansează), şi chiar dacă numai 
unul singur cântă, în timp ce ceilalţi nu cântă /ci doar dansează/ 
şi fiecare cântă în felul său. Căci ei nu trebuie numai să cânte 
laolaltă, ci şi fiecare trebuie să-şi cânte frumos partitura /pen¬ 
tru ca să considerăm că ei cântă „laolaltă"/. 

Rezultă că şi acolo, în cazul Sufletului, armonia este ca 
fiecare parte să-şi facă treaba cuvenită ei . 6 Este necesar, prin 
urmare, caînaintea /apariţiei/ acestei armonii/dintre părţi/ să 

5 Tipică construcţie oximoronică a lui Plotin pentru a explica para¬ 
doxul Sufletului: el aparţine, într-un fel, lumii de jos şi ca atare suferă 
şi este afectat, dar totodată aparţine şi lumii se sus şi, în consecinţă, 
este neafectat. 

6 Această virtute este la Platon dreptatea, aşa cum este ea descrisă 
în Republica. 

existe o altă virtute a fiecărei părţi, şi un viciu al fiecărei părţi 
/a Sufletului/ înainte de /instalarea/ dizarmoniei între părţi. 7 

Dar ce anume este de faţă când fiecare parte este rea ? Viciul. 
Şi /ce anume când ea este/ bună ? Răspund că /în acest ultim 
caz/ virtutea este lucrul prezent. 

Probabil, afirmându-se că, pentru partea raţională, viciul 
său este negândirea, s-ar putea spune şi că negândirea în sens 
negativ este o absenţă a ceva. Dar când s-ar introduce acolo 
opinii false, care produc cel mai bine viciul /respectiv/, cum 
să nu se spună că /viciul/ s-a introdus în /Suflet/ şi că partea 
respectivă se alterează ? 8 

Iar partea pasională /a Sufletului/ nu este într-o anume con¬ 
diţie când este înspăimântată, dar, când este curajoasă, nu este 
ea într-o altă condiţie ? Iar partea apetenţă, când este nesăbuită, 
se află într-o anume condiţie, iar când e cumpătată, /nu se află 
ea/ într-o altă condiţie ? Răspuns: ea a fost afectată! 

De asemenea: când fiecare parte /a Sufletului/ posedă vir¬ 
tutea sa, ea acţionează potrivit cu Fiinţa prin care afirmăm că 
fiecare poate să asculte de raţiune: partea raţională ascultă de 
Intelect, iar celelalte — de partea raţională. 9 

Răspund: a asculta de raţiune este precum a vedea ceva fără 
să fii deformat <ou o%Ti(raT^6pevov>, ci vezi şi eşti în actua¬ 
lizarea /posibilităţii de a vedea/, atunci când vezi. După cum 
vederea este aceeaşi şi în virtualitate, şi în actualizare după 
Fiinţa ei, însă actualizarea sa nu este o alterare. Actualizarea 
soseşte la ceea ce posedă Fiinţa, iar ea cunoaşte şi ştie fără să 


7 Plodn sugerează că teoria virtuţii ca armonie dintre părţi este 
insuficientă: dacă părţile nu sunt, fiecare, corespunzătoare, ele nu se 
pot armoniza. Dar ce anume le facefie să se armonizeze, fie să rămână 
în dizarmome ? Chestiunea nu e în esenţă diferită de aceea a frumo¬ 
sului care nu poate fi conceput numai ca armonie dintre părţile unui 
lucru. 

8 S-ar părea deci că falsitatea, nefnnd pură absenţă, introduce ceva 
în Suflet, care ar putea altera chiar partea raţională şi care, astfel, nu 
ar mai fi non-afectabilă. 

9 Cine ascultă de cineva, suferă acţiunea aceluia; iar cine suferă 
o acţiune e afectabil — se poate obiecta. 

I k' afectată /de ceea ce vede/. Şi astfel se raportează partea 
i .iţională la Intelect, pe care îl vede; iar aceasta este putinţa de 
.1 gândi, fără să existe în interiorul /minţii/ o întipărire /a lucru¬ 
lui gândit/. Ci mintea deopotrivă posedă ceea ce cunoaşte şi 
n u-l posedă. Il posedă prin faptul căîl cunoaşte şi nu-l posedă 
prin faptul că nu există depozitat /în ea/ ceva din viziune, pre- 
(um /ar fi/ o formă întipărită în ceară. 10 

Trebuie să ne amintim că s-a spus /de către noi/ că şi amin- 
(i iile există fără să constea în anumite depozite în Suflet, ci 
/apar/atunci când Sufletul trezeşte astfel posibilitatea respec¬ 
tivă, încât să posede ceea ce nu posedă. 

Ei bine, nu era alt /Suflet/ înainte de a-şi aminti astfel şi 
/nu-i altul/ mai târziu, când îşi aminteşte ? Sau vrei să /îl con¬ 
sideri/un altul ? Măcar el nu este deloc alterat, afară doar dacă 
trecerea de la virtualitate la actualizare nu ar fi numită altera¬ 
re; însă nu i s-a adăugat nimic, ci el face ceea ce el era prin fire. 
în general, activităţile realităţilor imateriale se petrec fără alte¬ 
rare; altminteri ar pieri. 

Mult mai degrabă ele /aparţin/ de lucrurile care rămân 
neschimbate, în timp ce a fi afectat înseamnă acţiunea despre 
care vorbim, proprie lucrurilor materiale. 

Căci dacă un lucru imaterial ar îndura afectări, el nu ar mai 
avea prin ce să rămână stabil. Se întâmplă ca în cazul actului 
vederii, atunci când faptul de a vedea se activează, ochiul este 
lucrul care este afectat, în timp ce opiniile sunt /în exemplul 
nostru/ precum spectacolele pe care el le vede <6pdpaxa>. n 

Dar în ce fel este umplută de frică partea pasională a 
Sufletului ? în ce fel este ea vitează ? Frica îi vine deoarece fie 


10 Aceasta era în general teoria stoică dezvoltată de Cleanthes şi 
Chrysippos. V. Stoicorum veterum fragmenta, ed. H. von Arnim, 
Leipzig, 1903, II, 55-56. Or, Plotin o contestă, susţinând că raţiunea 
cunoaşte Intelectul şi Formele, fără să se deformeze, precum o ceară 
întipărită, deoarece raţiunea este şi ea incorporală, ca şi Intelectul. 

11 Pentru a-şi demonstra teza, Plotin spune că nu vederea sau fap¬ 
tul de a vedea sunt afectate de lucrurile văzute, atunci când ele le văd, 
ci ochiul material. La fel, între raţiune, parte a Sufletului, şi sistemul 
nervos central, de pildă, trebuie făcută o distincţie netă. 

nu priveşte înspre raţiune, fie priveşte înspre o raţiune rea, fie 
duce lipsă de organe, de exemplu din cauza absenţei sau a 
nevredniciei armelor trupeşti, fie este împiedicată să acţioneze, 
sau nu se clintiteşte din loc, de pildă când e stârnită. Şi e vitează, 
în caz contrar. 

Iar partea apetenţă, dacă acţionează singură, spunem că pro¬ 
duce aşa-numita neînfrânare. Căci ea face totul de una singură, 
iar celelalte /părţi/ nu sunt prezente — acelea cărora, când sunt 
prezente, le revine să o stăpânească şi să-i arate calea. Dar dacă 
ea ar vedea /ceea ce trebuie/, ar fi altfel, nemaifăcându-le pe 
toate, ci cumva odihnindu-se, deoarece le vede pe celelalte, aşa 
cum îi este cu putinţă. 

Probabil însă că în majoritatea cazurilor, aşa-numitul viciu 
al părţii apetenţe ţine de proasta condiţie a trupului, iar vir¬ 
tutea sa de o condiţie contrară, astfel încât în ambele situaţii 
nu există nici un adaos pentru Suflet. 12 

3. Dar în ce fel sunt acceptările şi refuzurile Sufletului ? 
Durerile, mâniile, plăcerile, dorinţele şi spaimele cum de n-ar 
fi răsuciri /ale Sufletului/ şi afectări aflate în Suflet şi mişcându-se 
/acolo/ ? Trebuie în felul următor discutat despre acestea: 

Recunoaşterea faptului că în Suflet apar alterări şi percepţii 
puternice ale acestor /alterări/ aparţine celui care nu spune con¬ 
trariul evidenţei. Dar este necesar ca, după ce am fost de acord 
cu aceasta, să cercetăm ce anume se alterează. într-adevăr, afir¬ 
mând acestea despre Suflet, riscăm să înţelegem ceva asemănă¬ 
tor cum ar fi dacă am spune că Sufletul se înroşeşte sau păleşte, 
fără să luăm în considerare că, deşi aceste afectări sunt din cauza 
Sufletului, ele se nasc în cealaltă constituţie /în corp/. Ruşinea 
se află în Suflet, când apare opinia despre urât. Dar trupul, când 
Sufletul se află în condiţia /de a-i fi ruşine/ — pentru ca să nu 

12 în esenţă, spune Plotin, fiecare parte a Sufletului este într-o bună 
condiţie atunci când ascultă de partea superioară ei, şi într-o rea con¬ 
diţie, când nu ascultă de aceasta. Ceea ce înseamnă că, în sens pro¬ 
priu, ea nu primeşte ceva exterior — în bine sau rău — şi deci nu este 
afectată. 

i.u.icim din pricina cuvintelor — fiind subordonat Sufletului 
•a nefiind identic cu un corp neînsufleţit, este alterat de /pre¬ 
zenţa/ sângelui, care e uşor de pus în mişcare. 

Iar efectele aşa-numitei spaime — principiul lor este în 
Sul let: paloarea /apare/ atunci când sângele se retrage înăun- 
n ii. Iar /efectele/ plăcerii înseamnă/procesul/ acesta al răspân¬ 
dirii /sângelui/, care ajunge să fie simţit în corp, dar nu există 
11 ici o afectare a Sufletului. Şi la fel cu ceea ce ţine de durere. 
I )e vreme ce dorinţa nu-şi dă seama că principiul dorinţei se 
,illă în Suflet, senzaţia află că /ea/ a sosit de acolo. Iar când 
spunem că Sufletul se mişcă în mijlocul dorinţelor, al judecă¬ 
ţilor, al opiniilor, nu afirmăm că el le face pe acestea fiind 
zdruncinat, ci că acele mişcări se nasc de la el. 13 Deoarece şi 
viaţa spunem că este mişcare, dar nu a altui lucru, ci activi¬ 
tatea fiecărei părţi este viaţa potrivit naturii, fără să iasă în afară 
/întregului/. 

în consecinţă: dacă suntem de acord că activităţile, vieţile, 
năzuinţele nu sunt alterări şi că amintirile nu sunt urme, nici 
reprezentările nu sunt întipăriri ca în ceară, trebuie să fim de 
acord că pretutindeni, în toate numitele afectări şi mişcări. 
Sufletul păstrează aceeaşi condiţie prin substratul şi Fiinţa sa 
şi că virtutea şi viciul /Sufletului/ nu apar precum negrul şi 
albul la corp, sau precum caldul şi recele, ci în felul arătat ele 
apar la ambele /corp şi Suflet/, în legătură cu toate contrari¬ 
ile la modul general. 

4. Trebuie studiată şi aşa-numita parte afectabilă a Su¬ 
fletului. Deja s-a vorbit şi despre aceasta într-un anume fel în 
capitolele în care s-a vorbit despre toate afectările care apar 
în partea pasională şi în cea apetenţă a Sufletului, în ce fel sunt 
fiecare. Şi totuşi trebuie vorbit încă despre aceasta, luând în 
consideraţie mai întâi ce se spune că este partea „afectabilă" 
a Sufletului. 


13 Emoţnle par a fi afectări ale Sufletului, dar în fapt sunt ale trupu¬ 
lui, deşi ele îşi află originea în Suflet. 

Se spune la modul general că ea este locul unde se pare că 
se constituie afectele. Acestea sunt acelea care sunt urmate de 
plăcere şi suferinţă. Unele afecte se constituie pe baza opini¬ 
ilor, ca atunci când, crezând vreun om că urmează să moară, 
e cuprins de frică, sau când gândeşte că va avea parte de vreun 
bine, are o plăcere. Dar opinia se aflăîntr-un loc, în vreme ce 
afectul în mişcare — într-un altul. Alte afecte parcă dirijează 
în mod neintenţionat producerea opiniei în ceea ce e menit să 
opineze. 

S-a spus însă că opinia permite părţii care opinează să ră¬ 
mână neschimbată. Dar teama născută din opinie, coborând 
iarăşi de sus de la opinie, oferă parcă o înţelegere părţii Su¬ 
fletului presupusă a se teme. 

Dar ce efect anume produce aceasta — teama ? Produce tul¬ 
burare şi şoc — se spune — în aşteptarea răului. Ar putea fi 
însă limpede că reprezentarea din Suflet, atât cea primă pe care 
o numim „opinie", cât şi aceea care provine de la aceasta nu 
sunt opinie; e vorba despre un fel de opinie obscură, situată 
în josul /ierarhiei/, o reprezentare indistinctă, după cum o anu¬ 
me activitate se află în aşa-numita Natură în raport cu lucrurile 
individuale pe care ea le face — după cum se spune — fără să 
şi le reprezinte <dcpavxdcnxo<;>. 14 De aici vin tulburarea re¬ 
simţită care se naşte în trup, tremurul, clătinarea corpului, 
paloarea şi neputinţa de a vorbi. Toate acestea nu se află în 
partea sufletească. Altminteri vom afirma că /această parte a 
Sufletului/ este corporală şi că, dacă ea ar fi afectată în acest 
fel, toate acele afecte nu ar mai putea sosi în trup, când cel care 
le trimite /Sufletul/ nu mai acţionează şi nu mai trimite afectele 
deoarece este reţinut de un afect şi iese din sine. 15 


14 Opinia, în sensul propriu, se află în partea raţională. Această 
„opinie obscură" este asemănată cu activitatea Naturii care produce 
lucrurile individuale, nemijlocit, fără să şi le reprezinte mai înainte. 
Cf. 30, 111,8,4. Nu cred că aici Plotin se opune stoicilor, cum afirmă 
Armstrong, ci mai degrabă că le preia anumite idei. 

15 Dacă Sufletul ar resimţi efectiv afectele, el nu le-ar mai putea 
transmite corpului, deoarece s-ar altera, ar ieşi din sine, s-ar uza pe 
măsură ce simte. 

Aşadar, această parte afectabilă a Sufletului nu este corp, 
11 t> jormă. în materie însă, se află partea apetenţă, partea de 
> .11 c depinde hrănirea, cea de care depinde creşterea şi care este 
l>i ocreatoare, aceea care este rădăcina şi principiul formei afec- 
ubile. Or, pentru nici o formă nu este necesară prezenţa tul¬ 
burării şi în general a unei afectări, ci ea /forma/ stă locului, în 
vi cine ce materia sa /corespunzătoare/ ajunge să fie afectată 
.minei când ajunge, iar forma aceea o urneşte prin prezenţa sa. 16 

î ntr-adevăr, partea germinativă a Sufletului nu germinează 
/c.i însăşi/ când produce germinarea, nici nu creşte, când pro- 
iluce creşterea /corpului/, nici în general, când pune în mişcare, 
nu se mişcă /ea însăşi/ cu acea mişcare pe care ea o produce, 
11 , fie nu / se mişcă/ deloc, fie există un alt fel al mişcării sale 
sau al activităţii sale /decât cel corporal/. Prin urmare, este nece- 
.s.ir ca natura formei să fie o activitate /actualizare/ şi ca ea să 
creeze prin prezenţa sa, ca şi când armonia din ea ar produce 
mişcarea corzilor. Iar partea „afectabilă" /a Sufletului/ va fi 
cauza afectului, în caz că fie mişcarea provine de la ea din re¬ 
prezentarea senzorială, fie fără reprezentare senzorială. 

Trebuie cercetată această chestiune — dacă /lucrurile se pe¬ 
trec astfel/, atunci când opinia se coboară de sus, /din partea 
superioară a Sufletului/. 

Partea „afectabilă" stă locului în chipul unei armonii. Cau¬ 
zele capacităţii ei de a pune în mişcare /corpul/ sunt similare 
u nui muzician. Iar /organele corpului/ lovite datorită afectării 
ar putea sta în /acelaşi/ raport /de analogie/ cu corzile. Căci 
şi în cazul muzicii, nu armonia suferă afectarea, ci coarda. Iar 
coarda nu s-ar putea mişca sub raport muzical, chiar dacă 
muzicianul ar dori-o, în caz că armonia nu ar cere acest lucru. 

5. Dar atunci, de ce trebuie căutat a se obţine ca Sufletul 
să rămână neafectat în baza /exerciţiului/ filozofiei, atunci când 


16 Această parte a Sufletului este, aşa cum văzuse deja Aristotel 
în Despre Suflet, forma unei materii care este corpul. Numai că la 
Aristotel, astfel — formă — era întreg Sufletul, în vreme ce la Plotin 
numai partea germinativă şi apetenţă pare a fi astfel. Cealaltă — partea 
raţională — este, ca la Platon, separată. 

el nici la început nu era afectat ? Răspund: deoarece lucrul care, 
precum o reprezentare, ducându-se la Suflet, produce în con¬ 
tinuare asupra părţii numite „afectabile" afectul — tulbura¬ 
rea — iar imaginea răului aşteptat rămâne unită cu tulburarea, 
raţiunea a socotit nimerit să înlăture cu totul un astfel de afect 
şi să nu-i îngăduie să existe în Suflet. Aceasta, fiindcă, dacă el 
apare, Sufletul nu este încă într-o stare bună, iar dacă el nu 
apare, Sufletul este neafectat. într-adevăr, în acest caz, cauza 
imaginii din Suflet nu mai apare, ca atunci când cineva, vrând 
să înlăture vedeniile viselor, ar aduce Sufletul care are vedenii 
în stare de trezie, dacă ar spune că /vedeniile/ au produs /afec¬ 
tele/, adică ar spune că /lucrurile/ din afară, precum nişte 
vedenii, sunt afectările Sufletului. 17 

Dar ce ar putea fi purificarea Sufletului care nu a fost deloc 
pângărit, sau ce sens are separarea Sufletului de corp ? Răspund 
că purificarea ar fi ca Sufletul să părăsească /corpul/ singur şi 
să nu fie laolaltă cu alte /lucruri/ sau să nu privească spre altce¬ 
va şi nici să nu aibă opinii străine, în felul în care sunt opini¬ 
ile sau afectele, după cum s-a spus, nici să se uite la imitaţii şi 
nici să producă afecte pornind de la acestea. 

Or dacă, fiind orientat el invers, /spre partea bună a firii/ 
<E7tî 0&T£pa>, spre cele de sus în despărţire de cele de jos, cum 
să nu avem purificare şi separare din partea acestui Suflet care 
nu se mai află în corp, în sensul că ar aparţine acestuia, şi care 
Suflet e ca o lumină liberă de mâzgă ? Deşi este netulburată şi 
ne afectată chiar lumina din mâzgă !' 8 

Iar purificarea părţii „afectabile" înseamnă trezirea din 
imginile absurde şi nu o contemplare /a lor/, iar separarea se 
realizează fără multă înclinare /către aceste imagini/ şi prin- 


17 Pentru Plotin, suferinţele şi afectele Sufletului sunt un fel de 
iluzii, de vise, pe care filozofia le poate înlătura. Noi nu suntem, în 
fapt, „căzuţi", aşa cum susţin diferitele variante de gnosticism sau 
creştinismul, ci avem iluzia persistentă că suntem astfel. 

18 Trebuie recunoscut că nu este uşor de înţeles cum reuşeşte să 
explice Plotin paradoxul. Se poate, totuşi, admite că afectarea Su¬ 
fletului — dacă există — este de alt tip decât afectarea corpurilor, că 
Sufletul nu se epuizează în pasiunile şi afectele sale. 

i r-o absenţă a imaginării lucrurilor inferioare. Şi a separa 
ceastă /parte/ înseamnă şi a înlătura acele lucruri de care /par- 
lea „afectabilă“/ se separă, atunci când nu are de-a face cu un 
suflu fetid rezultat din lăcomie şi din mulţimea cărnilor nesănă- 
loase, ci /corpul/, în care /partea afectabilă/ se află, ar fi uşor, 
pentru ca /Sufletul/ să călătorească în linişte în el. 19 

6. S-a spus că Fiinţa inteligibilă care are rangul Formei în 
întregul ei trebuie să fie considerată ca imperturbabilă. Insă, 
deoarece şi Materia aparţine incorporatelor 20 , chiar dacă în alt 
mod /decât inteligibilul/, trebuie cercetat în ceea ce o priveşte 
dacă ea este afectabilă, aşa cum se spune, şi poate fi condusă 
în orice direcţie, sau dacă şi pe aceasta trebuie să o concepem 
neafectabilă şi care este modalitatea non-afectabilităţii sale. 

Mai întâi cei care se îndreaptă spre această temă şi care vor 
să vorbească despre natura ei trebuie să înţeleagă faptul că natu¬ 
ra a ceea-ce-este /ceva!, Fiinţa şi a fi Iceval nu sunt în felul 
în care le gândeşte mulţimea. într-adevăr, ceea-ce-este /ceva/ 
ar fi ceea ce cu adevărat ar putea fi arătat că este Iceval — fiind 
în mod autentic /ceva/: adică ceea-c e-constituie în mod com¬ 
plet Realitatea <6 7tdvTT) eoxîv ov>. El este acela căruia nimic 
din faptul de a fi Iceval nu-i stă departe. Fiind în mod desă¬ 
vârşit, el nu are nevoie de nimic pentru ca să fie conservat şi 
să existe 21 , ci el este pentru celelalte lucruri care par să fie /ceva/ 


19 PA,III,232 vede aici o referire la corpul astral. Nu mi se pare 
sigur; mai degrabă pare a fi vorba despre un regim alimentar auster 
recomandat. 

20 Teză fundamentală plouniană, v. 22,11.4 şi 25,11.5. De vreme 
ce Materia este virtualitatea absolută ea nu poate avea calităţile unui 
corp. Armstrong (PA,III,232) spune că teoria incorporalităţii 
Materiei fusese susţinută de Alexandru din Aphrodisias, în schimb 
platonicienn de dinaintea lui Plotin (precum Alcinous-Albinus) adop¬ 
taseră o poziţie echivocă („nici corp, nici non-corp, dar virtual corp“). 
Pentru stoici, Materia era un corp fără calităţi. V. Stoicorum vet. fr. 
II, 309, 482. 

21 Aceasta în mod relativ, sau numai pe planul Realităţii, căci 
Intelectul sau Realitatea (ceea-ce-este /ceva) sunt ipostaza secundă 
şi Principiul lor este mai presus de ele. 

cauza faptului de a părea că sunt /ceva/. Iar dacă aceasta este 
adevărat, este necesar ca ceea-ce-este /ceva/ să se afle în viaţă 
şi într-o viaţă perfectă, ori altminteri, având o lipsă, nu ar mai 
fi ceea-ce-este /ceva/ sau ar fi ceea-ce-nu-este /ceva/. El este 
Intelect şi cugetare în mod complet. 22 

Şi el este /perfect/ determinat şi definit şi nu există /la el/ 
nimic care să nu fie /în mod actualizat ceva/ datorită virtuali¬ 
tăţii, nici datorită /virtualităţii/ dimensionate cantitativ. Căci 
altminteri ar duce lipsă de ceva. 23 Iată de ce el /posedă/ eterni¬ 
tatea, identitatea şi imposibilitatea de a primi ceva la sine şi, 
de asemenea, nimic nu i se adaugă. într-adevăr, dacă ar primi 
ceva, ar primi ceva în afară de sine; aceasta /ar fi/ o non-reali- 
tate. Dar e necesar ca el să fie în mod complet ceea-ce-este 
/ceva/. Toate lucrurile trebuie să provină de la el, deoarece el 
le are /pe toate ducându-le/ înspre fiinţare. Şi toate lucrurile 
împreună /sunt el/ şi toate formează o unitate /în el/. 

Definim ceea-ce-este /ceva/ prin aceste caractere. Căci este 
necesar /s-o facem/, altminteri nu ar putea proveni Intelectul 
şi viaţa de la ceea-ce-este /ceva/, ci ele ar fi adăugate la ceea- 
ce-este /ceva/ şi nu vor exista (vor proveni de la nefiinţă); iar 
Realitatea (ceea-ce-este /ceva/) va fi fără viaţă şi fără Intelect. 
Or, acela care le are pe acestea din urmă /lipsa vieţii şi a 
Intelectului/ este cu adevărat nefiinţă, dat fiind că e necesar 
ca acestea să se afle în părţile mai rele şi ultime ale Realităţii, 
însă Ceea ce există înaintea Realităţii (a ceea-ce-este /ceva/) 
dăruindu-le pe acestea /viaţa şi Intelectul/ Realităţii, nu are 
nevoie El însuşi de ele. 24 

Dacă ceea-ce-este /ceva/ este în acest fel, este necesar ca el 
să nu fie nici vreun corp, nici substratul corpurilor, ci pentru 

22 Cf. Sofistul, 248 e-249a. 

23 Intelectul sau Realitatea este actualizare pură, deci determinare. 
Cum el reprezintă Totul, sau Realitatea înttreagă, nu există nimic în 
afara sa. 

24 Referire la Unu, existenţa absolută care dăruie viaţa, Intelectul 
şi Fiinţa, dar este mai presus de acestea. 

acestea el să fie faptul de a fi /ceva/ — pentru cele ce nu sunt 
/ceva el să fie/ faptul ca ele să fie /ceva/. 

Dar cum de e posibil să fie /solidă/ natura corpurilor, deşi 
ca nu este Iceval — cum de este solidă Materia care reprezintă 
substratul munţilor, al stâncilor şi al întregului pământ ? Şi 
despre toate lucrurile rezistente şi care supun izbiturilor lucru¬ 
rile izbite /se spune/ că au confirmată astfel Fiinţa. 

Dacă, aşadar, ai spune: Cum de lucrurile care nu strâng, 
nu forţează, nu opun nici o rezistenţă, şi în general, nici nu se 
văd — Sufletul şi Intelectul — sunt realităţi şi chiar realităţi au¬ 
tentice? Dar chiar şi la corpuri, cum oare este mai mult 
/Realitate/ elementul care se mişcă mai mult şi e mai puţin greu 
decât pământul aflat în repaos, iar decât acela are mai /multă 
realitate elementul plasat/ mai sus ? Şi focul ferindu-se /cel mai 
mult/ de natura corpurilor, /cum de este el mai mult Realitate 
decât celelalte elemente/ ? 

Cred că acele elemente care sunt mai autonome stingheresc 
mai puţin celelalte lucruri şi produc mai puţină suferinţă restu¬ 
lui, în timp ce elementele mai grele /sunt/ şi mai pământoase, 
şi anume cu cât duc lipsă de ceva/mai mult/, cu atât mai mult 
ele cad şi nu pot să se ridice, ele căzând din pricina slăbiciu¬ 
nii, produc lovituri în mişcarea lor în jos şi în încetineala lor. 
De fapt şi corpurile moarte sunt mai neplăcute când dai peste 
ele şi ele pricinuiesc lovituri puternice şi vătămare. Dimpotrivă, 
cele însufleţite şi cu participare la ceea-ce-este /ceva/, corespun¬ 
zător cu nivelul participării lor, sunt mai plăcute pentru cei 
care le sunt aproape. Iar mişcarea, ca un fel de viaţă, se află în 
corpuri; posedând o imitaţie a vieţii, /această mişcare/ se află 
în mai mare măsură în cazul lucrurilor care au mai puţină cor¬ 
poralitate, ca şi când deficienţa în ceea-ce-este /ceva/ face ca 
acest lucru care rămâne /să fie/ în mai mare măsură un corp. 

Şi din aşa-zisele afectări, ai putea vedea că ceea ce este în 
mai mare măsură corp este şi în mai mare măsură afectabil — 
pământul /mai mult/ decât restul elementelor /corporale/, iar 
acestea potrivit cu acelaşi raport. Căci celelalte /elemente/ se 
adună laolaltă după ce au fost separate, dacă nu le împiedică 

ceva să se reunească într-o unitate, dar când elementul pămân- 
tos este tăiat, fiecare parte rămâne separată /de cealaltă/. 

După cum lucrurile a căror natură s-a epuizat se comportă 
ca şi când sunt lovite şi nimicite, chiar dacă lovitura este mică, 
astfel şi ceea ce ajunge corp în cea mai mare măsură, venind 
în cea mai mare măsură la nefiinţă, este lipsit de vlagă ca să se 
aducă pe sine la unitate. Loviturile grele şi puternice sunt ruină¬ 
toare, dar/corpurile/ şi le produc unele altora. Ceva slab căzând 
peste ceva slab se prezintă tare în raport cu celălalt şi /la fel/ 
ceva care-nu-este /ceva/ în raport cu ceva care-nu-este /ceva/. 

Toate acestea s-au spus împotriva filozofilor care aşează 
ceea-ce-este /ceva/ în corpuri în baza dovezilor din împingeri 
şi care se încred în imaginile obţinute prin senzaţie 25 ; aceştia 
fac ceva asemănător oamenilor care visează şi cred că lucrurile 
pe care le văd sunt aievea, deşi ele sunt vise. Căci partea sen¬ 
zorială aparţine unui Suflet care doarme; şi cât din Suflet este 
în trup, acea parte doarme. Dar autentica trezire este o înălţare 
<&v&otocoi(;> autentică în separare de trup, nu cu trupul. Căci 
trecerea <p.eTdoTaaiq > /Sufletului/ laolaltă cu trupul nu este 
decât o trecere dintr-un somn într-altul, ca dintr-un aşternut 
într-altul. 26 Dar autentica trecere este în totalitate în separare 
de corpuri, care, aparţinând unei naturi contrare Sufletului, 
posedă contrariul faţă de Fiinţă. Dovadă şi naşterea corpurilor, 
curgerea şi nimicirea lor, care nu ţin de natura a ceea-ce-este 
/ceva cu adevărat/. 

7. Trebuie să revenim la Materia care constituie substra¬ 
tul, şi la cele despre care se spune că se află pe substrat; de aici 
se va şti şi că Materia nu este /ceva/, cât şi caracterul ei 
non-afectabil. 

Prin urmare, Materia este incorporală, de vreme ce cor¬ 
pul — un compus — este ulterior /ei/, iar Materia produce corpul 
laolaltă cu altceva (Forma). Astfel ea are parte de acelaşi nume 
/ca şi inteligibilul/în ce priveşte incorporalul, deoarece fiecare 


25 E vorba despre epicurei care erau atomişti. 

26 Este vorba despre metempsihoză. 

ilin cele două — şi ceea-ce-este /ceva/, şi Materia — sunt diferite 
<le corpuri. Or, nefiind nici Suflet, nici Intelect, nici Formă, 
mei raţiune formatoare, nici limită (căci e nelimitare), nici pu- 
icre (ce oare ar putea produce ?) 27 , ci căzând în afara acestora 
ioate, Materia nu ar putea accepta pe bună dreptate nici denu¬ 
mirea de „ceea-ce-este /ceva/“. Dar ea nu este ceea-ce-este 
/ceva/, în sensul în care mişcarea sau starea nu sunt/ceea-ce-este 
/ceva// 28 , ci cu adevărat ea „nu este /ceva/“ — fiind un reflex 
şi o iluzie de massă <eî5coA.ov Kaî (pavraapa oyKOU>, o simplă 
tendinţă spre a fi o existenţă. Ea stă fără să stea, e nevăzută 
in sine şi se fereşte de cel care vrea s-o vadă; dar apare, când 
cineva nu ar vedea-o. Nu e văzută pentru cel care se uită cu 
atenţie şi arată mereu la sine aspecte contrare — micul şi marele, 
mai puţinul şi mai marele 29 , lipsa şi excesul — o închipuire insta¬ 
bilă, dar care nici nu poate să dispară. 30 Căci nici pentru aceas¬ 
ta nu are putere, de vreme ce nu ia putere de la Intelect, ci se 
află în deficienţă de orice Realitate (de ceea-ce-este /ceva/). 

De aceea, orice promisiune face este o minciună, iar dacă 
s-ar înfăţişa mare, mică este, iar dacă — mai mare, este mai mică; 
şi fiinţarea ei în închipuire nu este fiinţare /autentică/, ci parcă 
ar fi o jucărie pusă pe fugă. De aici şi faptul că proprietăţile 
care par să existe în Materie sunt jucării, reflexe căzute cu totul 
într-un reflex, după cum, într-o oglindă, lucrul situat într-o 
parte se înfăţişeazăîntr-altă parte. Şi, se pare, ea este plină, deşi 
nu are nimic şi pare /a fi/ toate lucrurile. 

27 Traduc aici pe dynamis cu putere, deoarece Materia este, într-un 
sens, virtualitate absolută. 

28 Referire la Sofistul, 256d: este vorba despre genurile supreme 
ale Fiinţei. Cf. 23,11.5, nota 20. 

29 Platon, în doctrina orală, denumise Materia, printre altele, 
„marele şi micul" sau Dualitatea indefinită, v. Met. M, 8, 1083b, 
p. 431 şi nota 38; de asemenea Met. N,2 şi în continuare. V şi 
M.-D. Richard, L’enseignement oral de Platon, Paris, 1986. 

30 Un fel de „teologie" negativă relativă la Materie, simetrică cu 
aceea relativă la Unu. 

Iar „lucrurile care intră în ea şi ies din ea sunt copii" 31 şi 
reflexe ajunse la un reflex fără formă; şi din pricina lipsei ei 
de formă, când sunt privite înăuntrul /Materiei/, ele par că pro¬ 
duc ceva pentru Materie, dar nu produc nimic. Căci ele sunt 
instabile, slabe şi nu au nimic rezistent. Aceste /reflexe/ stră¬ 
bat Materia, fără ca ea să aibă o consistenţă; ele nu o taie, de 
parcă ar trece prin apă, sau de parcă cineva ar arunca forme 
în aşa numitul „vid". 

Şi de asemenea, dacă cele văzute în /Materie/ ar fi precum 
sunt /Formele/, de la care /acele reflexe/ s-au dus /în Materie/, 
probabil că cineva, d£ndu-le cumva puterea /Formelor/ care 
le-au trimis /acolo/, ar putea accepta că, ajungând în /Materie, 
puterea respectivă/ ar fi afectată de ele. 

Dar în fapt, cele care se înfăţişează fiind diferite, iar cele 
care sunt privite/în Materie/ fiind altceva/decât Formele care 
se oglindesc în Materie/, se poate cunoaşte de aici falsitatea 
afectării, de vreme ce lucrul văzut /în Materie/ este fals şi lip¬ 
sit de asemănare /substanţială/ faţă de creatorul său. Deoarece 
acel lucru este nevolnic, fals şi căzut în falsitate, precum în vis, 
în apă sau în oglindă, el îngăduie /Materiei/ să rămână nea¬ 
fectată în mod necesar. Totuşi, măcar în exemplele de mai sus 
există o asemănare /a imaginilor/ văzute în /mediile respec¬ 
tive/ în raport cu /corpurile/ care produc oglindirile. 

8. în general, trebuie ca lucrul afectat să fie de aşa natură 
încât să se afle în posesia unor puteri şi calităţi contrare celor 
care survin /asupra lui/, iar afectabilitatea — să se afle în fac¬ 
torii care produc/acele calităţi/. Căci prin căldura imanentă 
în lucruri se face modificarea dinspre rece, şi prin umezeala 
imanentă în lucruri se face modificarea dinspre uscat; spunem 
că subiectul s-a modificat, 32 atunci când se naşte recele din cald 


31 Timaios, 50c. (traducerea Cătălin Partenie) Trebuie observat că 
Plotin evită analogia Materiei cu o mamă sau o doică, propusă de 
Platon, Timaios, 50d, deoarece aceasta ar presupune calificarea Materiei. 

32 Mod de a zice ? Dar nu e corect. Teoria aristotelică: schimbările 
de la un contrar la altul presupun un substrat care nu se schimbă în 
esenţa sa, dar primeşte atribute diferite. 

viu umedul din uscat. Dovadă aşa-zisa nimicire a focului, atunci 
când intervine o trecere spre un alt element: spunem că focul 
.1 fost nimicit, nu Materia. De unde rezultă că afectările au ca 
subiect lucrul care e supus nimicirii. Căci drumul spre nimi¬ 
cire este primirea afectării, iar faptul de a fi nimicit se realizează 
prin cauza care produce şi afectarea. 

Dar nu este cu putinţă ca Materia să piară. Căci în ce s-ar 
transforma şi în ce fel ? 

Or, când Materia primeşte în ea căldură, răceală, în general 
nenumărate proprietăţi, divizată de acestea şi posedându-le de 
parcă i-ar fi conaturale şi amestecate între ele şi nu fiecare sepa¬ 
rată, prinsă ea în mijlocul proprietăţilor care sunt afectate în 
amestecul produs de unele asupra altora, cum oare de nu va 
fi şi ea afectată laolaltă cu ele ? /Va fi afectată/, dacă nu o vom 
presupune ca întru totul în afara acestor proprietăţi. Dar — 
/după cum se spune/ 33 — orice /calitate/ care se află într-un 
substrat este prezentă pentru substrat de aşa manieră încât să-i 
dea ceva de la ea substratului. 

9. însă trebuie să concepem că prezenţa a ceva pentru altce¬ 
va şi existenţa a ceva în altceva nu se manifestă într-un singur 
mod; într-un caz, /primul element/, fiind prezent, îl face pe 
celălalt fie mai rău, fie mai bun, împreună cu o schimbare /a 
lui/; aşa cum se vede la corpuri, cel puţin la cele vii. în celălalt 
caz, un /element/ îl face pe altul mai bun sau mai rău, fără ca 
primul să fie afectat, aşa cum s-a spus că este cazul Sufletului. 
Există şi cazul unei forme aduse în ceară şi acolo nu există vreo 
afectare încât ceara să producă altceva, când forma este prezen¬ 
tă, şi nu apar nici lipsuri, odată ce forma dispare. Şi nici lumi¬ 
na nu produce o alterare a configuraţiei obiectului iluminat. 
Iar piatra, răcindu-se, ce ia din partea răcelii, de vreme ce rămâne 
piatră ? Şi ce afectare ar suporta linia din cauza culorii ? Cred 
că nici suprafaţa /nu ar fi afectată/! 

33 Plotin respinge în capitolul următor această prezenţă care poate 
afecta substratul. 

însă substratul, un corp, probabil /ar fi afectat/ ? Cu ce 
anume l-ar putea afecta culoarea ? Aşadar, prezenţa şi faptul 
de a avea formă nu trebuie numit „a fi afectat". Iar dacă cine¬ 
va ar spune că nici oglinzile, nici, în general, lucrurile trans¬ 
parente nu sunt afectate de imaginile văzute în ele, ar oferi o 
analogie deloc lipsită de asemănare /cu cazul Materiei/. 34 Căci 
şi /lucrurile/ din Materie sunt imagini /fantomatice/, iar aceas¬ 
ta este încă şi mai non-afectabilă decât oglinzile. în ea apar 
încălziri şi răciri, dar ele nu o încălzesc. Căci există faptul de 
a se încălzi şi de a se răci, atunci când o calitate conduce sub¬ 
stratul spre o altă calitate. 

Trebuie însă cercetat dacă nu cumva răcirea nu este o 
absenţă şi o privaţiune. Contribuind calităţile la Materie, 
majoritatea lor acţionează în reciprocitate, şi mai curând 
/acţionează astfel/ cele care sunt contrare. Căci de ce ar pro¬ 
duce mireasma dulceaţă, sau culoarea /de ce ar produce/ formă, 
sau o proprietate aparţinând unui gen — o alta aparţinând unui 
alt gen ? De unde s-ar putea cineva încredinţa că este cu putinţă 
ca ceva să fie în acelaşi /substrat/, un lucru — în alt lucru sau 
un gen /de lucruri/ — în alt gen /de lucruri/, fără să sufere sau 
să producă o suferinţă <aXwtov 35 > prin prezenţa sa faţă de 
lucrul sau în lucrul faţă de care sau în care este prezent. 

Aşa cum cel vătămat nu este /astfel/ de către cineva la întâm¬ 
plare, la fel nici lucrul transformat şi afectat nu este afectat de 
către orice s-ar nimeri, ci afectarea pentru contrarii vine din 
partea contrariilor, în timp ce restul /proprietăţilor/ sunt ne¬ 
atinse de alte proprietăţi /care aparţin altui gen/. Dar lucrurile 
care nu au nici un contrariu, acelea nu ar putea fi afectate de 
nici un contrariu. Este necesar, prin urmare, dacă există ceva 


34 Modelul plotinian pentru Materie este oglinda: ea nu este afec¬ 
tată, modificată de prezenţa imaginilor şi nici nu modifică modelele 
acestor imagini. La fel, Materia — Răul absolut — nu impurifică inteli¬ 
gibilul cu rău, şi nici acesta nu poate transmite binele Materiei. 

35 Termenul poate avea un sens pasiv sau unul activ: „a suferi", 
sau „a produce suferinţă"; cred că ambele sensuri sunt urmărite de 
Plotin care vrea să spună că nici Materia nu este afectată, dar nici 
Forma. 

care este afectat, să nu fie Materia /acel existent/, ci un com¬ 
pus sau în general o multiplicitate compactă . 36 

Iar /„genul/ neasociat şi pur“ 37 de celelalte, şi în general, 
simplu, ar putea rămâne neafectat de pe urma tuturor lucru¬ 
rilor, fiind izolat în mijlocul tuturor/proprietăţilor/ care acţio¬ 
nează unele asupra altora. E ca atunci când, într-o aceeaşi casă, 
/oamenii/ se bat unii cu alţii, dar casa rămâne neafectată şi la 
fel aerul din ea. Venind, aşadar, /proprietăţile/ laolaltă asupra 
Materiei, să se producă unele pe celelalte, câte sunt menite să 
se producă, dar cu atât mai mult să rămână Materia neafec¬ 
tată, mai mult chiar decât /rămân/ neafectate acele calităţi aflate 
în ea, unele faţă de celelalte deoarece nu sunt contrare! 

10. Apoi, dacă Materia este afectată, trebuie ca ea să ia ceva 
din afect, anume fie afectarea însăşi, fie să aibă o altă condiţie 
decât o avea înainte ca afectarea să-i sosească. Venind, însă, 
/asupra Materiei/ o altă calitate după aceea /primă/, recepta- 
colul nu va mai fi Materie /pur şi simplu/, ci Materie califi¬ 
cată. Iar dacă şi această /a doua/ calitate s-ar îndepărta, lăsând 
ceva din ea prin faptul că a acţionat, cu atât mai mult substratul 


36 Nu există contrariu pentru Materie; dacă ar exista, Materia şi 
Anumateria ar presupune existenţa unui substrat comun în care să 
se afle. Or, atunci acest substrat ar fi Materia. Dar lucrurile sunt afec¬ 
tate de contrariile lor şi nu de ceea ce ţine de alt gen. De pildă, cal¬ 
dul este afectat de rece, nu de dulce sau de sferic. Rezultă că Materia 
nu este afectabilă, deoarece nu are contrariu. 

37 Philebos, 63b. Era vorba acolo despre acel gen de viaţă lipsit 
cu totul de plăcere şi asociat vieţii intelectuale. (Citarea este tipică 
pentru decontextualizarea referinţelor caracteristică Antichităţii 
târzii.) Trebuie repetat că, în concepţia lui Aristotel, un subiect devine 
din rece cald sau din bolnav sănătos, deoarece substratul sau mate¬ 
ria sa specifică trece de la o privaţiune de formă la formă sau o anu¬ 
mită virtualitate se actualizează. V. Met. A, 2,3, pp. 383-384. De 
asemenea, Met. H, 6, 1054b, p. 285: „Materia ultimă şi forma sunt 
unul şi acelaşi lucru, doar că într-un caz el e luat sub raportul vir¬ 
tualităţii, în timp ce în al doilea caz, el e luat sub cel al actualizării." 
Iată o propoziţie cu care Plotin nu poate fi deloc de acord. 

ar deveni altceva /decât era iniţial/. Şi dacă în acest fel /cali¬ 
tatea/ ar avansa mereu /devenind alta/, substratul va fi altceva 
decât Materie, ceva variat şi îmbrăţişând multe aspecte. în con¬ 
secinţă, el n-ar mai fi un „receptacol universal" <7tav5exT|£> 38 , 
ajungând o piedică pentru numeroasele proprietăţi care ar 
ajunge la el. Şi /atunci/ Materia nu mai durează, şi, prin urmare, 
ea nu mai este nepieritoare. 39 Prin urmare, dacă este necesar 
să existe Materia, după cum a existat de la început, la fel ea 
trebuie să existe veşnic neschimbată. încât a spune că ea se 
schimbă nu e posibil pentru cei care susţin că ea este Materie. 

Apoi, dacă în general orice lucru care se schimbă trebuie 
să se schimbe păstrându-şi aceeaşi formă — şi /schimbarea se 
face/ potrivit cu proprietăţile sale contextuale şi nu cu pro¬ 
prietăţile esenţiale; dacă trebuie ca lucrul ce se schimbă să 
dureze şi nu este partea sa afectată ceea ce durează, atunci, în 
mod necesar, una din două: fie, schimbându-se, Materia iese 
din sine însăşi, fie, dacă nu iese din sine însăşi, ea nu se va 
schimba. 

Iar dacă cineva va obiecta că ea nu se schimbă în măsura 
în care este Materie, mai întâi /vedem/ că omul nu va putea 
spune în ce privinţă ea se schimbă; apoi, chiar şi aşa el va tre¬ 
bui să consimtă că Materia în sine nu se schimbă. După cum 
pentru celelalte existente care sunt Forme nu este cu putinţă 
schimbarea relativă la Fiinţă, deoarece Fiinţa lor constă toc¬ 
mai în aceasta /de a nu permite schimbarea/ 40 , în acelaşi fel, 
de vreme ce fiinţarea pentru Materie înseamnă a fi în calitate 
de Materie, nu este cu putinţă ca ea să se schimbă în măsura 

38 Timaios, 51a. 

39 Argumentul e puternic: dacă Materia ar fi afectată, ar fi trep¬ 
tat alterată. Or, ceea ce este alterabil nu este etern. Deci Materia nu 
este eternă, în această ipoteză, ceea ce Plotin respinge. Desigur, s-ar 
putea obiecta că Materia nu are calităţi proprii şi că ia orice formă, 
la fel ca apa forma vasului. Pentru Plotin, chiar şi aceasta e prea mult: 
ea posedă mai mult aparenţa unor calităţi, iluzia lor. 

40 Formele sunt imutabile, deoarece Fiinţa sau esenţa lor conţine, 
drept proprietate de bază, imutabilitatea. 

in care este Materie, ci ea trebuie să dureze; şi, după cum Acolo 
l 'orma în sine este inalterabilă, la fel şi Aici Materia în sine tre¬ 
buie să fie inalterabilă. 

11. De unde cred că Platon, considerând astfel lucrurile, a 
spus cu dreptate că „lucrurile care intră în ea şi ies din ea sunt 
copii"; el nu a spus degeaba „intră" şi „ies", ci dorind ca noi 
să înţelegem şi să oprim minţile noastre asupra modalităţii par¬ 
ticipării /Materiei la Forme/. Există, într-adevăr, riscul ca difi¬ 
cultatea în cauză, anume în ce fel Materia participă la Forme, 
să nu fie aceea pe care mulţimea /filozofilor/ a considerat-o 
înaintea noastră — anume în ce fel Formele sosesc în Mate¬ 
rie — ci mai degrabă /problema este/ în ce fel/Formele/ există 
în Materie. Căci cu adevărat pare uimitor/de înţeles/ cum este 
posibil, atunci când Formele sunt prezente pentru ea, ca Materia 
să rămână identică, neafectată de ele, mai ales că proprietăţile 
care intră /în Materie/ sunt afectate unele de celelalte. 

Şi /se pare/ că fiecare /dintre proprietăţile/ care intră în 
Materie le alungă în afară pe cele de dinainte şi că afectarea se 
află în compusul /dintre Materie şi Formă/, şi nici măcar în 
orice compus, ci în acela care are nevoie de ceva care să sosească 
sau care să plece, acela care are o lipsă în compoziţia sa prin 
absenţa vreunui element, şi care se desăvârşeşte prin prezenţa 
/acelui element/. Dar Materiei nu-i vine nimic în plus în com¬ 
poziţia sa, atunci când i se adaugă ceva, orice ar fi. Căci nu 
devine ceea ce este, atunci când i se adaugă o proprietate, şi 
nici nu pierde ceva, atunci când /o proprietate din ea/ dispare. 
Ea rămâne ceea ce era de la început. 

Dar /— se spune —/ ar putea exista nevoia de ordonare pen¬ 
tru cele care au nevoie de ordine şi de organizare, iar ordinea 
s-ar putea naşte fără alterare, precum la lucrurile pe care le 
împodobim. Iar dacă ceva ar fi împodobit şi pus în ordine ast¬ 
fel încât să fie concrescut /cu ordinea/, va trebui ca, odată alte¬ 
rat fiind ceea ce mai înainte era urât şi devenit diferit, acel lucru 
dispus în ordine să ajungă frumos din urât. Dacă, prin urmare, 
fiind urâtă, Materia ar deveni frumoasă, nu mai există ceea ce 

exista înainte — faptul de a fi urâtă <xo oda%pâ eîvai> 41 . De 
unde rezultă că în faptul de a fi astfel pusă în ordine şi împo¬ 
dobită, /acţiunea respectivă/ va nimici faptul de a fi Materie 
şi mai ales /se întâmplă aceasta/, dacă ea nu este urâtă în mod 
contextual. Dar, dacă ea este urâtă astfel încât să fie Urâtul, 
ea nu ar putea avea parte de ordine, iar dacă ea este rea în aşa 
fel, încât să fie Răul, nu ar putea avea parte de bine. 42 în con¬ 
secinţă participarea Materiei nu este aşa cum ei /— ceilalţi filo¬ 
zofi —/ o consideră, /ca fiind/ afectată, ci există un alt mod, 
încât să pară /că este afectată, fără să fie/. 

Probabil că în acest mod s-ar dezlega şi dificultatea urmă¬ 
toare: cum de este posibil ca, fiind rea, Materia să aspire spre 
Bine, în aşa fel încât să nu piardă prin participare ceea ce ea 
era /înainte/ ? Căci dacă amintita participare este în modul ară¬ 
tat — ca Materia să rămână identică, fără să se altereze, după 
cum afirmăm, ci să fie veşnic ceea ce este, nu mai este uimi¬ 
tor felul în care, fiind ea rea, participă /la Bine/: ea nu iese din 
sine, ci, cât este necesar să participe, participă cumva atâta 
vreme cât ar exista. Prin modul participării care are grijă ca 
ea să rămână ceea ce este, Materia nu este vătămată în fiinţarea 
ei din partea celui care îi dă, şi are toate şansele din acest motiv 
să rămână la fel de rea, deoarece ea rămâne veşnic ceea ce este. 43 
Căci dacă Materia ar participa /la Bine/ în mod autentic şi dacă 
ea s-ar modifica sub acţiunea Binelui în mod autentic, ea nu 
ar mai fi rea prin natură. 

41 Urmez lecţiunea lui HS şi nu pe a lui PA (rcp odoxpâ Etvai). 
Materia nu e doar urâtă în chip contextual, ci definitiv. 

42 Materia este Răul şi Urâtul absolute şi ca atare ea nu poate avea 
parte de bine, aşa cum Unul (Binele) nu poate avea parte de rău. V. 
LPIF&H,6. Dacă Materia s-ar actualiza ca virtualitate, ea ar deveni 
frumoasă, fie şi în mod contextual, ceea ce Plotin nu admite. 

43 Raţionamentul lui Plotin ar fi acesta: fiinţarea Materiei, (nu 
Fiinţa) singurul lucru prin care participă la Fiinţă, nu înseamnă decât 
a-şi conserva natura primordială, care este rea. De fapt, Materia este 
rea, deoarece este opusul Unului şi nu are nici un fel de unitate în ea. 

Astfel încât, dacă vei numi Materia rea, vei spune adevărul, 
dacă ai considera-o neafectată de Bine. Or, aceasta e totuna 
cu a fi pe deplin neafectată. 44 

12. Considerând Platon aceste lucruri în legătură cu Materia 
şi cu participarea ei, el vede în cazul de faţă nu o formă care 
ajunge într-un substrat şi care îi dă /acestuia/ o configuraţie, 
încât să apară un compus din factori care se influenţează lao¬ 
laltă, şi ca să zicem aşa, amestecaţi şi afectaţi împreună — el 
vrea să ne arate că nu spune aşa ceva. 

Or, căutând <ipiTcî>v> 45 /să arate/ în ce fel Materia, deşi 
rămâne neafectată, ar putea poseda Formele, Platon caută un 
exemplu de participare neafectată —nu e lesne de explicat în- 
tr-alt fel existenţele care, fiind prezente în cel mai înalt grad 
/în Materie/, conservă substratul identic; astfel, el a provocat 
multe dificultăţi, deoarece s-a grăbit către scopul său şi, în plus, 
a dorit să înfăţişeze vidul de subzistenţă/reală/ din lumea senzo¬ 
rială şi „locul" <xrapa> 46 verosimilului ca fiind o multiplicitate. 47 

Când, aşadar, Platon a presupus că Materia prin configu¬ 
raţiile sale <oxf||ictT(x> produce afectările pentru corpurile însu¬ 
fleţite, fără ca ea să aibă ceva din aceste afectări, el indică 
permanenţa Materiei, lăsând să se conchidă că ea nu posedă 


44 Ceva poate fi afectat de rău sau de bine; dacă e afectat de rău, 
înseamnă că e un bine relativ sau un rău relativ şi poate fi afectat şi 
de bine. Dar dacă nu poate fi afectat de bine, înseamnă, în termenii 
lui Plotin, că nu e un bine relativ şi nici un rău relativ, ci numai Răul 
absolut — Materia — sau Binele absolut — Unul. Or, Materia nu este 
Unul. Deci este Răul absolut. 

45 Adopt corecţia lui PA împotriva lecţiunii manuscriselor şi a 
lui HS, care citesc: „căutând ea <£rp:o'0aoi> (Materia)..." 

46 Un alt nume utilizat de Platon în Timaios pentru a denumi 
Materia, alături de „mamă" sau „doică". 

47 V. Timaios, 47e-53c etc. Textul lui Platon referitor la Materie, 
pe care el nu o numeşte astfel, este, într-adevăr, dificil şi dificil este 
şi modul participării ei, „participând, într-un fel care nedumereşte 
şi care este el însuşi greu de înţeles la inteligibil". Timaios, 51a. V. 
şi LPIF&H,6. 

afectarea şi alterarea nici de pe urma acelor configuraţii. Căci 
acestor corpuri care primesc o configuraţie de la o altă confi¬ 
guraţie li s-ar putea probabil atribui o alterare, spunându-se 
că schimbarea corporală este termenul „alterare", termen care 
are mai multe sensuri fără legătură substanţială <6pdjvupov>. 
Dat fiind însă că Materia nu are nici configuraţie, nici mărime, 
cum s-ar putea spune că prezenţa unei configuraţii de vreun 
fel ar fi o alterare, chiar dacă termenul ar fi luat într-un sens 
fără legătură cu sensul său curent ? Iar dacă te-ai referi la acel 
„culoarea eprin convenţie' şi „restul calităţilor sunt prin con¬ 
venţie “ prin aceea că natura substratului nu este defel aşa cum 
se consideră, nu te-ai îndepărta de raţiune. 48 

Dar în ce fel stau lucrurile, dacă nu se va potrivi /Materiei/ 
nici formula că /Materia/ are /proprietăţi/ cum ar fi unele con¬ 
figuraţii ? Presupunerea /noastră/ arată că este posibil ca /for¬ 
mula/ să ţină de inafectabilitatea /Materiei/ şi de o prezenţă 
aparentă a aşa-ziselor reflexe iluzorii care nu sunt prezente /cu 
adevărat/. 

Mai înainte /de acestea/ trebuie încă arătat în legătură cu 
non-afectabilitatea ei că este necesar să fim purtaţi la a consi¬ 
dera că Materia pare afectată din cauza utilizărilor comune ale 
cuvintelor, ca de exemplu atunci când ne gândim la aceeaşi 
Materie ca fiind aprinsă şi umezită şi la cuvintele care urmează 
/în textul lui Platon/ — „primind ea formele aerului şi ale apei" d 9 
Această sintagmă: „primind ea formele aerului şi ale apei' 
slăbeşte forţa formulei „aprinsă şi umezită" şi arată, în formu¬ 
la „primind formele" , nu faptul că ea însăşi este transformată, 
ci că există /în ea/ formele, dat fiind că „au intrat" în ea. 

Iar cuvântul „aprinsă" nu trebuie luat în sensul principal 
al său, ci mai curând /se sugerează/ că ea a devenit foc. Căci 
nu este acelaşi lucru „a se aprinde" şi cu „a deveni foc". în- 
tr-adevăr, „a se aprinde", acţiune în care există şi faptul afec- 


48 Democrit, fr.DK, B9. De fapt, Democrit se referă la atomi care 
nu au culoare sau alte calităţi „secunde", dar au o anumită configu¬ 
raţie. Plotin nega şi această ultimă calitate a substratului ultim. 

49 Timaios, 52d. Traduc altfel decât C. Partenie. 

urii /de către foc/, e rezultatul unui agent diferit. Dar lucrul 
i c este, el însuşi, o parte a focului, cum s-ar mai putea aprinde ? 
Ar fi similar cu a spune că statuia se plimbă prin bronz, dacă 
i ineva ar susţine că focul trece prin materia sa şi că, în plus, 
sc aprinde! 50 

De asemenea, dacă ceea ce vine în Materie este o raţiune 
formatoare, cum ar putea aprinde /Materia/ ? Sau este o con- 
I îguraţie ? Dar ceea ce se aprinde /este aprins/ de către ambe¬ 
le — /Materie şi Formă — se spune/. Cum este aprins de către 
ambele, fără ca unul singur să provină din ambele ? 

Sau, chiar dacă lucrul ar ajunge o existenţă unitară, /Materia 
şi Forma/ nu posedă afectările în reciprocitate, ci le exercită 
asupra altora. 51 Dar oare /se întâmplă aşa/, dat fiind că ambele 
acţionează ? Sau fiecare dă celeilalte ocazia să nu dispară. 

Dar când un anume corp este divizat, cum de nu este diviza¬ 
tă şi Materia ? Şi când a suferit acel corp de faptul diviziunii, 
cum de nu a suferit şi Materia aceeaşi afectare ? Şi ce ne opreşte 
ca, prin acelaşi raţionament, spunând noi că piere /corpul/, în 
ce fel, pierind corpul, nu a pierit şi Materia ? 

Pe deasupra, trebuie spus că /un corp/ este determinat can¬ 
titativ şi este o mărime, dar că la o non-mărime nici afectările 
mărimii nu pot apărea şi că, în general, la un non-corp nici 
afectările corpului nu ajung. De unde rezultă că cei care dau 
Materiei afectabilitatea trebuie să consimtă că ea este de aseme¬ 
nea un corp. 52 

13. De asemenea, se cuvine să se examineze şi lucrul urmă¬ 
tor: cum de susţin ei că Materia fuge de Formă? 52 în ce fel ar 
putea /Materia/ să fugă de pietrele şi stâncile care o cuprind ? 

50 Este vorba despre Focul-formă şi despre statuia-formă. 

51 Forma şi materia focului nu „se ard" una pe cealaltă, ci ard cele¬ 
lalte lucruri. Plotin vrea să arate că Forma şi Materia nu sunt afec¬ 
tate de conlucrarea lor. 

52 Stoicii. 

53 Timaios, 52d. „/Materia/ fuge de denumirea de « aceasta » şi nu 
o păstrează, la fel şi orice denumire care arată realităţile a fi stabile." 

Şi ei nu vor afirma că uneori fuge, alteori — nu. Căci dacă prin 
voinţa ei fuge, atunci de ce nu fuge întotdeauna ? 54 Iar dacă 
din necesitate rămâne /unde este/, nu există /nici un moment/ 
când ea nu se află în vreo Formă. 

însă trebuie căutată cauza pentru care fiecare materie nu 
posedă mereu aceeaşi Formă, şi cu atât mai mult în cazul 
Formelor care intră /în Materia primordială/. în ce fel /Platon/ 
spune că ea „fuge“ ? Răspund că prin firea ei şi întotdeauna. 
Ce ar fi aceasta decât că ea, neieşind niciodată din sine, are 
Forma în aşa fel încât să n-o aibă /în fapt/ niciodată ? Sau /alt¬ 
minteri/, în orice fel /acei gânditori/ se vor sluji de spusa ros¬ 
tită de ei înşişi — „receptacolul şi doica întregii deveniri" 55 —, 
ei nu o vor înţelege. Căci dacă Materia este „receptacol şi doica', 
dacă devenirea este altceva decât Materia, şi dacă ceea ce se 
schimbă se află în devenire, atunci Materia ar exista înaintea 
devenirii şi a schimbării. 

Iar termenii „receptacol" şi „doică" înseamnă a avea grijă 
/din partea lui Platon/ ca /Materia/ să fie neafectată în locul 
în care ea se află, şi la fel şi expresia „devenind în ea fiecare 
lucru, se înfăţişează şi iarăşi de acolo iese" şi ea este „lăcaş 
<^mpa>“ şi „jilţ “ <e8pa>. 56 Şi spusa criticată a /lui Platon/ care 
afirmă că Materia este „locul Formelor" nu susţine că /Ma¬ 
teria/ este afectată, ci caută un alt mod /de participare la For¬ 
me ?/ 57 Care este acesta ? 

De vreme ce numita natură /a Materiei/ nu trebuie să apar¬ 
ţină existenţelor reale, ci trebuie să fie într-o continuă fugă de 
Fiinţa existenţelor reale şi să le fie cu totul străină — acele exis¬ 
tenţe sunt raţiuni formatoare şi realităţi autentice —, este nece- 

54 Cu alte cuvinte: de ce nu există Materia singură, fără nici un 
fel de forme. 

55 Timaios, 49a. Polemica lui Plotin este cu platonicienii de dinain¬ 
tea lui, precum Moderatus, Alcinoous sau Numenios care — pare-se 
— atribuiau Materiei anumite proprietăţi, de pildă geometrice. 

56 Timaios, 52a. 

57 Timaios, 52b. Din nou, încercarea lui Plotin de a se opune inter¬ 
pretărilor literale ale lui Timaios. 

sar ca, păzindu-şi în acest alt mod conservarea proprie de care 
are parte, Materia nu numai să nu primească realităţile, dar şi, 
dacă există vreo imitaţie a acestor realităţi autentice 58 , ea să 
rămâne nepărtaşă chiar şi la aceasta în vederea găzduirii aces¬ 
teia. în acest fel, Materia ar putea fi străină în toate privinţele! 
Altfel, odată ce ar găzdui la sine <eiootKtoa(tâvn> vreo Formă, 
împreună cu ea ar deveni altceva; ea ar nimici atunci faptul de 
a fi străină /de Forme/, de a fi „locul" tuturor /Formelor/ şi 
receptacolul oricărei /Forme/. 59 

Şi Materia trebuie să rămână la fel, atunci când /Formele/ 
intră /în ea/, şi să fie neafectată, când ele ies, pentru ca veşnic 
să intre în ea şi să iasă ceva din ea. Or, lucrul care intră o face 
ca un reflex fantomatic <eî8coA.ov> în ceva neautentic, nefiind 
nici el autentic. Dar oare intră în mod autentic ? Cum s-ar 
putea, atunci când /Materia/ nu e menită să participe la ade¬ 
văr deoarece este falsitate ? Aşadar, oare în mod fals /Forma/ 
se duce în ceva fals şi se întâmplă ceva asemănător cu o oglindă, 
dacă imaginile fantomatice ale lucrurilor văzute s-ar vedea în 
ea şi asta /numai/ câtă vreme te uiţi la ele ? Căci dacă şi aici ai 
înlătura existenţele reale, în nici un moment nu s-ar mai ivi 
vreunul dintre cele văzute acum /în oglindă/ din lumea sen¬ 
zorială. Dar oglinda de aici e văzută totuşi ea însăşi, căci este, 
ea însăşi, o formă. Dar acolo, /Materia/ nefiind nici o formă, 
ea nu e văzută. 

într-adevăr, /pentru a fi văzută/, ar fi trebuit ca, înainte /de 
sosirea Formelor/, să poată fi văzută în sine. Cu ea se petrece 
ceva similar cu ce se întâmplă cu aerul când e iluminat: el este 
invizibil chiar şi în acel moment, deoarece şi fără a fi fost ilu¬ 
minat, nu putea fi văzut. în acest mod, reflexele din oglinzi 
nu sunt crezute a exista /cu adevărat/, sau sunt mai puţin 


58 Materia nu trebuie să fie afectată nici măcar de lucrurile sen¬ 
zoriale — imitaţii ale realităţilor autentice. 

59 Text corupt în detalii, dar sensul general este limpede: dacă 
Materia ar primi la sine, „în gazdă", o Formă, ea n-ar mai putea să 
le primească pe toate, deoarece ar fi alterată, deformată, ocupată de 
acea Formă. 

/crezute a exista/, fiindcă se vede obiectul în care se află /refle¬ 
xul/ şi acesta rămâne, dar /reflexele/ se duc. Dar în /cazul/ Ma¬ 
teriei, ea nu se vede, nici dacă posedă Formele, nici în absenţa 
lor. Iar dacă ar fi posibil să rămână lucrurile de la care se umplu 
oglinzile /cu reflexe/, iar /oglinzile/ nu s-ar putea vedea, s-ar 
crede că cele văzute /în oglinzi/ sunt adevărate. Dacă, prin ur¬ 
mare, există ceva /real/ în oglinzi, să existe în acelaşi fel şi în 
Materie lucrurile senzoriale. Iar dacă /acele reflexe/ nu există 
/ în sens propriu/, ci ele par că există, trebuie spus de către 
/noi/, care tratăm drept cauză a apariţiei lor existenţa reali¬ 
tăţilor, că şi acolo, în cazul Materiei, /„reflexele" / au aparenţa 
că există. Realităţile au parte veşnic în mod real de /existenţă/, 
dar cele care nu sunt realităţi nu au parte în mod real /de exis¬ 
tenţă/, de vreme ce nu trebuie ca acestea din urmă să fie în felul 
în care ar fi dacă, în cazul când Realitatea n-ar exista, condiţia 
Realităţii ar avea-o ele. 60 

14. Dar oare nu ar subzista nimic, în caz că Materia nu ar 
exista? Nici o reflexie nu ar exista, dacă nu ar exista vreo 
oglindă sau ceva asmănător! Căci ceea ce e menit să se nască 
în alt subiect nu ar putea apărea, dacă acel subiect nu există. 
Lucrul acesta, într-adevăr, care se află în alt subiect este natu¬ 
ra imaginii. Iar dacă vreuna dintre realităţi ar pleca /cu ade¬ 
vărat/, aceasta ar putea exista chiar şi fără faptul de a fi într-un 
alt subiect. Dar deoarece acele realităţi rămân /neschimbate/, 
dacă ele apar manifestate în alt subiect, trebuie ca ceea ce este 
altceva să-i ofere un „jilţ“ <£6pa> celui care nu doreşte /să 
coboare/; prin propria prezenţă, îndrăzneală, şi, cum ar veni, 
prin cerşetorie şi indigenţă <7tevîa>, parcă silindu-se să ia 
/Formele/ şi fiind înşelată totuşi prin faptul că nu le ia, pen¬ 
tru ca indigenţă să-i rămână şi să /le/ cerşească veşnic. 61 

într-adevăr, de îndată ce /Materia/ capătă o existenţă prădă¬ 
toare <dp7todţ>, mitul /platonician/ o face să cerşească, 


60 Materia este inferioară ontologic Realităţii. Deci dacă aceasta 
nu ar exista, Materia şi reflexele din ea nu ar avea un statut inferior. 

61 Aluzia la Banchetul, 203b. 

I >1 czentându-i natura, anume că este lipsită de bine. Iar cel care 
i coşeşte cere nu ceea ce posedă dătătorul, ci îndrăgeşte orice 
.11 putea să ia /de la el/. Astfel încât şi aceasta arată că ceea ce 
■■o manifestă în Materie este diferit /de ea/. Iar numele ei, „In¬ 
digenţă" <IIevt(x>, vrea să spună că ea nu se poate sătura. Iar 
I aptul că ea „se uneşte cu Răzbătătorul" 62 <IIopo<;> nu este ca- 
i.icteristic /unui mit/ care arată unirea cu Realitatea, nici cu 
saţietatea, ci cu un /principiu/ întreprinzător, adică cu abilita¬ 
tea unei apariţii fantomatice. 63 Aceasta, deoarece nu era cu 
putinţă să nu participe deloc la Realitate (la ceea-ce-este /ceva/) 
existentul aflat cumva în afara Realităţii. Căci natura Realităţii 
este de a produce realităţile. Iar ceea ce deloc nu este /ceva/ 
(nu este o realitate), rămânând neamestecat cu Realitatea, repre¬ 
zintă un lucru uimitor, anume în ce fel participă fără să par¬ 
ticipe. Şi în ce fel cumva, dinspre vecinătatea sa cu /Realitatea/, 
obţine ceva, deşi prin natura sa proprie e incapabil cumva să 
adere la / Realitate/ ? 

Prin urmare tot ceea ce ar fi captat /Materia/ alunecă înapoi 
ca de pe o natură străină, precum captezi un ecou care pleacă 
dinspre suprafeţe netede şi lucioase. Fiindcă nu stă locului 
Acolo, prin aceasta chiar dă impresia a fi Acolo şi de Acolo. 
Iar dacă Materia ar participa /la Formă/ şi astfel ar primi-o la 
ea, aşa cum cred unii /filozofi/, /Forma/ care ar înainta, s-ar 
coborî spre Materie şi s-ar afunda în ea. Or, se pare că /Forma/ 
nu se coboară /spre Materie/, ci aceasta rămâne identică cu sine, 
fără să primească nimic; ea opreşte ieşireaînainte <Jtpâo8oq> 64 
/a Formei/, stând ca un „jilţ", împingând-o /înapoi/ — ca un 
receptacol al /proprietăţilor/ care avansează spre ea şi care se 
amestecă /între ele/ acolo. La fel, căutând să obţină foc de la 
soare, /oamenii/ dispun obiecte lucioase, ba pe unele le umplu 
şi cu apă, pentru ca lumina să nu se dividă, ci împiedicată fiind 


62 Adopt traducerea lui Petru Creţia din Pluton, Banchetul, 
Bucureşti, 1995. 

63 Vezi o altă interpretare a mitului lui Eros în 50, III.5, 6. 

64 Aceasta este lecţiunea manuscriselor. HS urmat de PA auitpâ- 
ao5oq, adică „apropierea". 

de ceea ce-i este contrariu, să se concentreze în afară. /Materia/ 
apare în acest fel drept cauză a devenirii, şi cele concentrate 
în ea în acest fel sunt concentrate. 

15. Obiectele care concentrează focul asupra lor de la soare, 
precum ar lua înflăcărarea lor de la un foc senzorial, au chiar 
ele proprietatea de a fi senzoriale. De aceea şi e clar că /razele/ 
concentrate sunt exterioare /lor/; /razele şi oglinzile/ sunt în 
continuarea /unora cu celelalte/, sunt aproape, se ating şi /au/ 
fiecare o limită. Dar discursul despre Materie prezintă în alt 
mod „exteriorul". Căci alteritatea naturii /Materiei şi a Formei/ 
e suficientă, neavând nevoie de nici un fel de dublă limită /care 
să le separe/, ci, mult mai curând decât orice limită, /Materia/ 
este alta /decât Forma/ prin diferenţa faţă de Fiinţă, neaccep¬ 
tând amestecul datorită absenţei oricărei înrudiri. 

Iar cauza pentru care Materia rămâne în ea însăşi este că 
nici ceea ce intră în ea nu beneficiază de ea, nici ea nu bene¬ 
ficiază de acela, ci, aşa cum reprezentările imaginaţiei şi opini¬ 
ile din Suflet nu se amestecă, ci stau separate, ca şi când fiecare 
este singură ceea ce este, fără să tragă nimic la ea, fără să piardă 
nimic /de la ea/, fiindcă nu s-au amestecat; şi /rămâne/ exterioa¬ 
ră, fiindcă nu a intrat în contact, şi ea este diferită /de cele¬ 
lalte/ în baza a ceea ce este, nu în felul în care se vede, dar 
raţiunea o arată diferită. 65 

Dar oare /la Suflet/, imaginaţia este precum un reflex fan¬ 
tomatic ? Deşi Sufletul nu este ca natură ceva fantomatic, totuşi 
când are multe opinii, el se îndreptă acolo unde doreşte /imagi¬ 
naţia/. Or el se foloseşte de imaginaţie deloc mai puţin decât 
ca de o materie sau ceva analog. Totuşi /imaginaţia/ nu ascunde 
/Sufletul/ prin acţiunile sale, fiind împinsă adesea în afară, nici 
nu îl poate face să fie ascuns, chiar dacă ar sosi cu toată puterea, 

65 E semnificativ că imaginea aceasta este întrebuinţată de Plotin 
de obicei pentru a descrie LI din cadrul Intelectului sau al Sufletului. 
In fond, el indică astfel saltul ontologic pe care îl presupune Materia 
care este Existenţă pură, fără Fiinţă, inferioară Fiinţei. 

şi nici nu-1 face să fie cuprins /complet/ de imaginaţie. 66 Căci 
Sufletul posedă în sine activităţi şi raţiuni formatoare contrare 
/imaginaţiei/, prin care respinge /imaginile/ care îl invadează. 

Dar Materia— sub raportul puterii ea este cu mult mai slabă 
decât Sufletul şi nu are nimic din ceea-ce-este /ceva/, nimic 
adevărat, nici măcar un fals propriu — nu are nici un mijloc 
prin care să se înfăţişeze /ca atare/, de vreme ce este lipsă de 
orice; ea devine numai cauza înfăţişării altor lucruri. Ci ea nu 
poate să spună nici măcar acest lucru, aşa cum îl spun eu aici, 
ci /s-ar putea spune ceva despre ea/, numai dacă un raţiona¬ 
ment adânc ar descoperi-o printre celelalte lucruri, aşa cum 
este ea părăsită de toate cele-ce-sunt /ceva/ şi de cele care au 
apărut a fi /ceva/ în rândul doi, trasă înspre toate, însoţindu-le 
pe cât se pare şi, de asemenea, neînsoţindu-le ! 

16. Iar dacă o raţiune formatoare soseşte /la Materie/, avan¬ 
sând cât de mult vrea, o face pe ea mare pornind de la raţiu¬ 
nea respectivă; ea îi acordă Materiei mărimea, ei, care nu e / 'mare/, 
şi nici nu devine mare. Căci marele /venit/ în ea e mărime. 
Dacă, prin urmare, i-ai înlătura Forma, substratul nici nu este 
/mare/, nici nu se înfăţişează ca mare; ci, dacă /substratul/ 
devenit mare ar fi un om sau un cal şi, laolaltă cu /Forma/ calu¬ 
lui, ar sosi şi mărimea /corespunzătoare/ calului, şi dacă apoi 
ar pleca /Forma/ calului, atunci şi mărimea sa /corespunză¬ 
toare/ s-ar duce. 67 

Dar ai putea spune că, totuşi, calul se formează pe o massă 
mare, de o dimensiune determinată şi că mărimea rămâne /chiar 
dacă calul moare/. Vom răspunde că acolo rămâne nu mări¬ 
mea calului, ci mărimea massei. 68 Dacă massa aceasta este foc 


66 Text lacunar. 

67 Mărimea ca atare este şi ea o Formă, are un aspect calitativ, fiind 
asociată cu esenţa lucrului respectiv. V. 12, 11.4,9, vol.l, p. 356. 

68 Cu alte cuvinte, esenţa calului nu ar fi asociată unei anume 
dimensiuni, căci, murind calul, rămâne massa corpului. Dar Plotin 
distinge între Materia primordială, lipsită de orice formă, inclusiv de 
mărime, şi materia secundă — foc, pământ, apă, etc. — care are o anu¬ 
mită mărime. Cf. 72,11.4. 

sau pământ şi dacă focul [sau pământul] pleacă, va pleca şi 
marele propriu focului sau pământului. Deci /Materia/ nu ar 
putea beneficia nici de configuraţie, nici de mărime. în caz con¬ 
trar, ea nu va deveni altceva, pornind de la foc, ci, rămânând 
/mereu/ foc, /nici/ nu va deveni foc /din altceva/. 

Devenind ea acum atât de mare, precum pare acest întreg 
Univers, dacă Cerul s-ar opri /în loc/ şi / la fel/ tot ce are în 
interiorul său, ei bine, atunci şi întreaga mărime /a Universului/ 
va pleca de la ea laolaltă cu toate celelalte. Şi e limpede că cele¬ 
lalte proprietăţi stau laolaltă /cu mărimea/. Iar Materia va fi 
lăsată aşa cum era înainte, fără să păstreze nimic dintre /pro¬ 
prietăţile/ care se aflau la ea în acest fel. Aşadar, pentru lucrurile 
la care există afectabilitate prin prezenţa unor proprietăţi, chiar 
după ce acestea au plecat, există încă ceva /rămas/ în lucrurile 
respective care au posedat /acele proprietăţi/; dar la lucrurile 
care nu sunt afectate nu /se întâmplă/ deloc /aşa ceva/; pre¬ 
cum în cazul aerului, când lumina vine şi apoi pleacă, /aerul 
nu păstrează nimic din ea/. 

Iar dacă te-ai minuna cum de va fi /Materia/ mare, fără să 
posede mărimea, şi cum de va fi caldă, fără să posede căldura, 
/trebuie răspuns următoarele/: nu este acelaşi lucru pentru 
Materie „a fi“ şi „a fi cu mărime", de vreme ce mărimea este 
imaterială, după cum şi Forma este imaterială. Iar dacă păstrăm 
Materia, /ea va fi/ toate lucrurile prin participare. Or, unul din¬ 
tre aceste „toate lucrurile" este şi mărimea. în lucrurile com¬ 
puse se află şi mărimea împreună cu celelalte calităţi, (desigur 
indeterminată <ou p.T[ v d(pcopiop.âvov>) de vreme ce şi mărimea 
se află cuprinsăîn definiţia corpului . 69 Dar în Materie nu există 
nici măcar mărimea indeterminată 70 , căci /Materia/ nu este corp. 

69 Cf. 72,11.4, 9. 

70 „Non-separated magnitude" traduce Armstrong; „grandeur 
indeterminee" — Brehier, mai corect, cred. V. Rus (PE, 2, 159): „nici 
măcar separată". Definiţia specifică conţine o mărime, dar ea nu este 
determinată: Calul nu poate avea mărimea Elefantului sau a Furni¬ 
cii, dar nu are exact atâţia centrimetri. 

17. Dar Materia nu poate fi nici Mărime /în sine/. Căci 
Mărimea este Formă, şi nu un receptacol /pentru Formă/; şi 
/Mărimea/ este Mărime luată în sine însăşi, nu mărime într-un 
/substrat/ <ev tcp>. 71 Dar dacă doreşti ca reprezentarea /Mate¬ 
riei/ aşezată în minte sau în Suflet să fie mare, ai dat voie acelor 
existenţe care parcă vor să imite /Mărimea în sine/ prin năzu¬ 
inţa spre ea, sau prin mişcarea spre ea, să imprime afectarea 
lor proprie asupra unui alt lucru. Aşadar, fugind marele în 
revărsarea imaginaţiei, făcând ca laolaltă cu acest mare să fugă 
micul Materiei 72 , a produs prin întindere ca /substratul/ să pară 
mare, fără să fie umplut /cu mare/. Deci /Materia/ este în mod 
I als mare, deoarece nu are proprietatea de a fi mare, atunci când, 
liind desfăşurată înspre /cuprinderea marelui/, va fi dispusă 
în conjuncţie cu extensia /cerută/. 

De vreme ce toate realităţile produc reflectarea proprie în 
alte realităţi sau în altceva, fiecare realitate dintre acestea este 
mare luată în sine, dar şi Universul întreg este mare în acel sens. 
Se adună aşadar laolaltă un mare particular, propriu fiecărei 
raţiuni formatoare, de exemplu aceea a calului sau a oricărui 
alt lucru, cu Marele în sine /propriu Universului/. 

Iar /Materia/ întreagă devine ceva mare, fiind iluminată în 
raport cu Marele în sine, iar fiecare parte /din Materie/ devine 
un mare particular. Şi laolaltă se înfăţişează toate /aceste mă¬ 
rimi parţiale/, sosind atât din Forma întreagă căreia îi aparţine 
Marele, cât şi din fiecare Formă în parte. Şi se întâmplă ca şi 
cum /Materia/ este extinsă şi faţă de Tot, şi faţă de toate exis¬ 
tentele, fiind silită să existe în această Formă /a Marelui/, cât 
şi într-o massă, în măsura în care virtualitatea /absolută/ a făcut 
ca ceea ce în sine nu — este — /ceva/ să fie toate. După cum 
în temeiul aparenţei, şi culoarea care provine din ceea ce nu e 
culoare, şi calitatea de Aici provenită din ceea ce nu-i calitate 


71 Adopt lecţiunea lui Muller. Pasajul este tradus în moduri 
diferite. 

72 Vitringa urmat de Brehier fac o corecţie şi citesc „non-marele 
Materiei". Materia, fiind, după Platon „marele şi micul", textul ma¬ 
nuscriselor urmat de PIS şi PA pare mai logic. 

posedă o denumire comună, aceea a Formelor respective, la 
fel /este şi cu /mărimea provenită de la ne-mărime de la ceea 
ce are o denumire comună /cu mărimea/ fiind văzute acele exis¬ 
tenţe senzoriale între Materia însăşi şi Forma însăşi. 

Şi /mărimile/ ni se înfăţişează /astfel/, fiindcă provin de 
Acolo, dar/aparenţa aceasta/ e falsă, pentru că nu există /mări¬ 
mea substratului/ în care ele se înfăţişează. Fiecare lucru capătă 
mărime, fiind tras de puterea /Formelor/ oglindite în /Materie/ 
şi care-şi fac lor înşile un /oc; dar ele sunt trase spre a obţine 
toate /dimensiunile/ nu prin forţă, deoarece Totul există în 
Materie. /Forma/ trage /la dimensiunea respectivă/ fiecare 
lucru potrivit cu puterea pe care ea o are, şi o are de Acolo. 

Iar ceea ce face ca Materia să fie mare, se crede, provine de 
la imaginarea marelui, şi acesta este ceva imaginat /mare/ — 
marele de Aici. Şi Materia, cu care /marele imaginat/ este silit 
să fugă laolaltă, se oferă pe ea laolaltă şi pretutindeni. Ea este, 
într-adevăr, Materie — a acestui lucru, dar /ea/ nu este acest 
lucru. Şi ceea ce nu e ceva de la sine putere, poate să devină şi 
contrariu /lucrului respectiv/ datorită alterităţii, şi, devenind 
contrariul, nu este nici acela. Căci altminteri s-ar opri locului 
/într-o anumită Formă/. 

18. Când cineva posedă noţiunea marelui, dacă noţiunea 
acestuia ar avea puterea nu numai să fie în sine, ci şi, de pildă, 
să fie purtată de o putere în exterior, omul ar percepe o natură 
care nu se află în cel care o gândeşte, care nu are nici un aspect 
sau vreo urmă a marelui şi nici a altei proprietăţi. Ce ar face 
atunci cu această putere ? Nu un cal sau un bou; alte raţiuni 
formatoare îi vor face! Când soseşte de la marele-părinte, 
/marele/ nu poate să conţină /în fapt/ celălalt mare /senzori¬ 
al/, ci îl va cuprinde pe acesta ca pe o apariţie imaginată. Pentru 
cel care în acest fel nu are şansa să întâlnească marele ca pe 
Marele însuşi, rămâne, pe cât e cu putinţă, să se înfăţişeze în 
părţile sale că e mare. Aceasta înseamnă să nu ducă lipsă /de 
nimic/, să nu fie răspândit în multe părţi pretutindeni şi să 
conţină în sine părţile înrudite, fără să ducă lipsă de nici una. 

Căci într-o massă mică /Materia/ nu îndură ca reflexul ma¬ 
relui să mai fie la fel, fiind el /un reflex/ al marelui, ci a avansat 
atât cât speră să ajungă acel /mare/, pe cât îi era cu putinţă lao¬ 
laltă cu /Forma/, care, fugind laolaltă cu ea, n-o putea aban¬ 
dona; şi /Forma/ l-a făcut să pară mare pe cel care nu e mare, 
nici măcar în acest sens /de aparenţă/ şi a făcut mare lucrul 
vizibil în massa corporală . 73 Or, Materia îşi păstrează natura 
sa, servindu-se de acest mare ca de un veşmânt, pe care ea îl 
îmbracă, fugind cu el atunci când, fugind, el — iată — o con¬ 
duce! Şi dacă cel care a îmbrăcat-o i-ar da jos veşmântul, ea 
rămâne aceeaşi din nou, în ce fel era de la sine, sau tot atât de 
mare cât Forma prezentă ar face-o să fie. 

Iar Sufletul, posedând Formele lucrurilor, fiind şi el Formă, 
le posedă pe toate împreună — fiecare Formă fiind împreună 
cu sine — şi văzând el Formele lucrurilor senzoriale, cumva 
întorcându-se spre sine şi abordându-le, nu admite să le pri¬ 
mească cu multiplicitatea; ci le vede depunându-şi jos massa, 
fiindcă el nu poate să devină altceva decât este. Dar Materia 
nu are nimic care să reziste, deoarece ea nu posedă activitate, 
fiind o umbră, aşteaptă să îndure orice ar dori agentul care 
acţionează asupra ei. Şi ceea ce iese înainte din raţiunea for¬ 
matoare de Acolo posedă deja urma a ceea ce urmează să devină. 
Raţiunea formatoare este pusă în mişcare ca într-o reprezentare 
imaginativă; sau mişcarea provenită de la aceasta este /în 
Materie/ o diviziune. Altminteri, dacă /ea/ ar fi una şi aceeaşi, 
nici măcar nu s-ar mişca, ci ar sta locului . 74 

Iar Materia nu poate face să locuiască în sine toate cele, pre¬ 
cum Sufletul. Căci altminteri ar fi unul dintre aceste lucruri. 
Ea trebuie să le primească pe toate, dar nu să le primească în 
mod indivizibil. Trebuie aşadar ca, fiind un loc pentru toate, 
ea să ajungă la toate lucrurile, să le întâmpine pe toate şi să fie 

73 Forma Marelui nu este mare, şi nici Materia nu este mare. Dar 
Forma Marelui aplicată Materiei face ca aceasta să apară mare, deşi 
nu este în fapt. 

74 Materia este o pluralitate fără unitate. 

de ajuns pentru întreg spaţiul intermediar, fiindcă ea nu este 
prinsă într-un interval spaţial, ci stă la dispoziţia a ceea ce va veni. 

Cum atunci, intrând /efectiv/ în Materie, o /Formă/ nu le 
împiedică pe celelalte, cărora nu le este cu putinţă să se supra¬ 
pună ? De fapt, nu există o primă /Formă/. Iar dacă totuşi 
/există/, ea este Forma Universului. De unde rezultă că toate 
/Formele/ se află laolaltă, dar fiecare, în mod individual, /se 
manifestă/ pe rând <ev păpet>. Căci materia fiinţei vii se divide 
laolaltă cu diviziunea fiinţei vii. Iar dacă nu /ar fi aşa/, nu ar 
mai exista nimic în afară de raţiunea formatoare. 

19. Formele care se duc în /Materie/ ca la o „marnă" 75 nu 
o vatămă deloc, dar nici nu-i sunt de folos 76 . Şi nici izbiturile 
lor nu-i fac nimic, ci /formele/ se opun între ele, fiindcă puteri¬ 
le /lor/ se manifestă în raport cu contrariile şi nu în raport cu 
substraturile, dacă nu le priveşti pe acestea luate laolaltă cu 
/formele/ care intră. Pe cald îl opreşte recele, iar albul opreşte 
negrul, sau, odată ce /calităţile/ sunt amestecate, produc din 
ele o altă calitate. Cele dominate, prin urmare, sunt cele afectate, 
iar faptul de a fi afectate înseamnă pentru ele că nu mai sunt 
ceea ce erau. Iar în fiinţele însufleţite, afectările sunt legate de 
trupuri potrivit cu calităţile şi puterile interioare, când inter¬ 
vine modificarea; dar când constituţiile corporale sunt destră¬ 
mate, fie că se adună, sau că se transformă împotriva constituţiei 
naturale, afectările se produc în trupuri; dar cunoaşterea /aces¬ 
tor modificări/ ajunge la Sufletele unite cu afectările mai puter¬ 
nice. în caz contrar, /Sufletele/ nu iau cunoştinţă de /modificări/. 

însă Materia rămâne neschimbată: când pleacă recele, ea 
nu e afectată cu nimic, şi nici când soseşte caldul. Căci nici unul, 
nici celălalt nu-i sunt ei prieteni, ori inamici. Astfel că expre¬ 
siile „receptacol" şi „doică" îi sunt mai proprii; iar „mamă" — 
în ce fel s-a arătat: căci ea nu zămisleşte nimic. Or, pe ea o 
numesc „mamă" acei filozofi care socotesc că mama posedă 


75 Timaios, 50d şi 51 a. 

76 Materia nu are parte de bine, deşi este creată, în ultima instanţă, 
de Bine (Unu). 

i .uigul Materiei în raport cu odraslele zămislite, ca una ce pri¬ 
meşte numai, dar nu dă nimic odraslelor. 77 De fapt, şi dimen- 
\iunea corpului celui care se naşte provine din hrană. Iar dacă 
mama dăruie ceva copilului, ea nu o face în calitate de materie, 
ci de formă; într-adevăr, numai forma este generatoare, în 
vreme ce natura cealaltă este stearpă. De aici, cred, şi înţelep¬ 
ţii din vechime, grăind în chip ascuns, în timpul iniţierilor şi 
misterelor, l-au conceput pe străvechiul Hermes ca având întot¬ 
deauna organul genital pregătit pentru lucrarea sa; ei voiau să 
arate că cel care generează lucrurile senzoriale este raţiunea for¬ 
matoare inteligibilă; şi ei sugerează sterilitatea Materiei care 
rămâne veşnic aceeaşi prin intermediul /imaginii/ /eunucilor/ 
sterpi care o însoţesc/ 0 

Intr-adevăr, ei consideră /Materia/ drept mama a toate cele; 
o numesc în acest fel luând ca principiu /calitatea ei de/ sub¬ 
strat, pentru ca să poată sugera ceea ce doresc. Deoarece însă 
ei nu doresc să indice că mama este în toate privinţele asemănă¬ 
toare /cu Materia/, celor care doresc să înţeleagă care este 
modul mai precis /de a înţelege/ şi nu cercetează superficial, 
chiar dacă /văd cum stau lucrurile/ de la distanţă, aşa cum pot, 
acei /vechi înţelepţi/ le-au arătat următoarele: Materia este 
stearpă şi nici măcar nu este pe de-a-ntregul „femeie", ci este 
„femeie" numai în măsura în care primeşte /sămânţa/, dar deloc 
în măsura în care ar zămisli; /ei arată aceasta/ prin faptul că 
/eunucul/ care e în preajma /Marii Zeiţe/ nu este nici femeie, 
nici nu poate zămisli, fiind castrat de orice putere zămislitoare, 
care există numai la cel rămas bărbat. 


77 Teoria pasivităţii feminine în participarea la generare era îm¬ 
părtăşită de mai mulţi gânditori: Anaxagoras, Eschil (în Eumenidele, 
658-661), ca argument în favoarea matricidului Oreste, Aristotel. 
Totuşi se pare că nu era şi teoria lui Platon. In orice caz, principiile 
eugenice din Republica par că exclud această teorie. Probabil că la 
origine ea avea la baza identificarea mitică dintre pământ şi matrice, 
respectiv spermă şi sămânţă. 

78 Identificarea lui Hermes îthyphalic cu Logos-ul aparţine stoi¬ 
cismului. Dar arată PA (3,288), asocierea eunucilor pare a fi inovaţia 
lui Plotin. Este vorba despre Cybele, Marea zeiţă asiatică a fertilităţii, 
care era slujită de preoţi eunuci. 

Aceste trei tratate formează o operă unitară, secţionată de Porfir. 
Chestiunea principală tratată este legată de raportul dintre Sufletul 
universal şi sufletele individuale, dintre acestea şi corpuri şi, de aseme¬ 
nea, chestiunea unora dintre funcţiile Sufletului cum ar fi memoria. 

Rezumat 


27,IV.3 

Sufletele individuale nu sunt părţi ale Sufletului universal. Logica 
incorporalelor se aplică şi Sufletului, care este acelaşi, pretutindeni 
şi fără loc, chiar dacă se înfăţişează diferit. 

De ce Sufletul universal nu-şi părăseşte corpul. De ce Sufletul uni¬ 
versal a creat lumea, în timp ce Sufletele invididuale — nu. Simpatia 
dintre Suflete se explică prin faptul că Sufletul este unul şi multiplu. 
Dintre corpurile din interiorul Universului unele îl primesc, altele 
îl abandonează, în timp ce aceleaşi însuşiri ale Sufletului /universal/ 
rămân neschimbate. 

Corpul Universului stă în Sufletul universal precum o plasă vie 
în mare. Sufletele creează atunci când se oglindesc în Materie, pre¬ 
cum în „oglinda lui Dionysos". 

Cum ajung Sufletele să coboare în corpuri. Necesitatea şi alegerea 
voluntară se conjugă. Mitul Pandorei. Răul din lume este legitim. 

In inteligibil, Sufletele nu raţionează. Acolo însă întreg corpul 
este pur, şi fiecare este ca un ochi. 

Sufletul nu se află în corp ca într-un loc, nici ca într-un substrat, 
nici ca partea în întreg, nici ca forma în materie, nici precum cârma¬ 
ciul în barcă sau arta în instrument. Sufletul e în corp precum lumi¬ 
na în aer. De fapt, mai curând corpul e în Suflet. 

Sediul diferitelor facultăţi. Legea divină a transmigraţiei Sufletelor. 

Problema memoriei. Nu există memorie în Intelect, dar Sufletele 
au memorie datorită convieţuirii cu trupul, deşt memoria nu aparţine 
trupului. 

2#, IV. 4 

Memoria Sufletului ajuns în inteligibil. Golirea de conştiinţa indi¬ 
viduală. Memoria ţine de lumea intermediară. Nu există amintiri şi 
raţionamente pentru astre şi zei. Nici Zeus (Sufletul Universal, sau 
Intelectul) nu are memorie şi raţionamente. Artizanul este în afara 
timpului, guvernând fără deliberare printr-o „înţelepciune staţionară". 
Cele trei ipostaze seamănă cu un centru (Unul), înconjurat de un 
cerc imobil (Intelectul), la rândul lui înconjurat de un alt cerc roti¬ 
tor (Sufletul). Imaginea cetăţii pentru a ilustra tipurile de Suflete. 

Sufletul Pământului — oare are el senzaţii ? Problema organelor 
de simţ ca intermediare. întregul Univers, fiind un singur Vieţuitor, 
se percepe pe sine nemijlocit. Când Sufletul iese din corp, el iese nea¬ 
fectat în întregul său. 

în ce fel astrelc aud rugăciunile oamenilor şi le răspund. Comu¬ 
nicarea se face nu în mod deliberat, ci prin simpatia universală care 
leagă părţile Vieţuitorului unic. Universul seamănă cu un mare şi 
armonios dans coral şi nu este neînsufleţit, precum o casă mare, clădită 
din materiale felurite. Răul şi binele de pe Pământ sunt consecinţele 
nedeliberate ale vieţii unitare a Vieţuitorului universal. Magia este 
consecinţa simpatiei universale. Omul poate fi afectat de magia vul¬ 
gară doar în partea sa iraţională. 

2RIV.5 

Vederea se realizează oare printr-un intermediar, la fel ca auzul 
prin aer? Intermediarul mai curând împiedică transmiterea luminii 
decât o ajută. Vederea se explică prin simpatia universală a părţilor 
în interiorul Vieţuitorului unitar. Lumina nu este incorporală, chiar 
dacă aparţine corpurilor. Universul nostru nu ar putea vedea un alt 
univers, situat în afara sa, chiar dacă ar avea un ochi pe exteriorul 
Cerului, deoarece două Universuri nu ar putea avea în comun un 
Suflet unic. 



(27,IV.3) 

1. Ar fi îndreptăţit să ne ocupăm cu acele chestiuni încurcate 
privind Sufletul, a căror dezlegare trebuie să o obţinem, ori, 
dacă nu putem să ieşim din încurcăturile respective, ar fi de fo¬ 
los măcar să cunoaştem în ce constă dificultatea propriu-zisă. 1 
Căci despre ce alt subiect, dacă nu despre Suflet ar putea vorbi 
cineva în mod precumpănitor, îndeletnicindu-se să cerceteze 
lucrurile cuvenit ? 

In afara altor motive /există şi acela că/ Sufletul oferă o 
cunoaştere în două direcţii: /să cunoaştem lucrurile/ al căror 
principiu este el, cât şi /principiile/ de unde vine el. Şi am 
putea astfel asculta şi de porunca zeului care ne cere să ne 
cunoaştem pe noi înşine, dacă am cerceta în legătură cu acest 
subiect. 2 Iar vrând noi să căutăm şi să descoperim şi restul, 
am cerceta cu îndreptăţire cine este acela care cercetează — 
acela care, fund el cel mai demn de iubire, năzuieşte 
<Jto0ouv> la viziunea Intelectului. 3 

Dualitatea există în Intelectul universal, astfel încât, în mod 
verosimil, în /intelectele/ particulare există ceva mai mult în 
acest sens şi altceva /mai puţin/ în acelaşi sens. Trebuie cerce¬ 
tat felul în care sunt primiţi zeii /în Suflet/. Dar aceasta atunci 
când vom cerceta în ce fel Sufletul ajunge în corp. 


1 Cf. Aristotel, Metafizica, B,l. 

2 Este vorba despre Apollon de la Delphi. 

3 Text lacunar şi lecţiuni nesigure. Urmez lecţiunea lui Volkmann 
şi nu pe cea a lui PB şi PA care citesc TioGouvxeţ „năzuind noi...“ 

Acum însă, să revenim la cei care afirmă că Sufletele noas¬ 
tre ţr ovin din Sufletul universal. 4 Probabil că nu se vor expri¬ 
ma îndestulător spunând că Sufletele noastre ajung până la 
aceleaşi /elemente/ unde ajunge şi Sufletul universal, nici /nu 
e suficient de spus/ că / şi cel universal şi cele individuale/ sunt 
deopotrivă ceva intelectual, dacă /acestea din urmă/ nu sunt 
/considerate a fi/ părţi ale întregului, chiar dacă ar fi de acord 
că deopotrivă sunt ceva intelectual/; căci /trebuie spus în plus 
că/ şi părţile au aceeaşi formă cu întregurile. 5 

Aceşti filozofi /platonicieni/ se vor servi şi de Platon care, 
confirmând că întregul este însufleţit, spune că „aşa cum trupul 
nostru este o parte a Universului, la fel şi Sufletul nostru este 
o parte a Sufletului Universului". 6 El mai afirmă şi arată lim¬ 
pede că noi urmăm revoluţia /Cerului/ întreg şi că, luând de 
Acolo caracterele şi sorţii şi ajungând înăuntru în Univers, noi 
luăm Sufletul din ceea ce ne înconjoară. Şi /ei spun/ că, aşa cum 
în cazul nostru fiecare parte a noastră ia /o parte/ de la Sufletul 
nostru, la fel şi noi, ca părţi aflate în acelaşi raport faţă de întreg, 
ne împărtăşim de la Sufletul universal ca părţi /ale sale/. Iar 
despre afirmaţia /lui Platon/: „Sufletul întreg se îngrijeşte de 
întregul neînsufleţit" 7 /ei spun/ că semnifică acelaşi lucru, /Pla¬ 
ton/ nelăsând nimic altceva în afara Sufletului /universal/, după 


4 Legătura Sufletului individual cu cel universal nu este ierarhică, 
deoarece Sufletul individual este, într-un anumit sens, cel universal. 
Cf. 18.V.7 şi LPIF&H,6. V. şi PA, voi.4, „Introductory Note". 

5 Nu e suficient — spune Plotin — să se afirme că Sufletele indi¬ 
viduale şi Sufletul universal sunt deopotrivă ceva intelectual sau inteli¬ 
gibil şi că însufleţesc întreg Universul; mai trebuie spus că primele sunt 
părţi ale întregului, dar părţi-Tot, echivalente cu Totul sau întregul. 

6 Philebos, 30a. Nu este vorba despre un citat, ci despre o inter¬ 
pretare liberă a lui Plotin. 

7 Phaidros, 246b. La Platon: „Sufletul în întregul său" <năaa f) 
\|n)Xf|>. Plotin modifică uşor citatul, suprimând articolul, ceea ce an¬ 
trenează o sensibilă diferenţă’de sens, putând însemna şi „fiecare Su¬ 
flet", şi „toate Sufletele în întregul lor", ambiguitatea fiind aici în acord 
cu spiritul plotinismului. 

/ce vorbeşte despre/ Sufletul universal. Căci aceasta este cel 
care se îngrijeşte de întregul neînsufleţit. 

2. Faţă de acestea, trebuie spus mai întâi că, dacă/filozofii 
respectivi/ presupun că /Sufletele individuale şi cel universal/ 
au aceeaşi formă, prin faptul că sunt de acord că ele se ating 
de aceleaşi /lucruri/, ei le pun în afara posibilităţii de a fi părţi 
deoarece le acordă un gen comun 8 . Mai îndreptăţit ar vorbi 
despre fiecare Suflet ca fiind unul şi acelaşi în întregul său. Dar 
considerând Sufletul unic, ei îl leagă de altceva, care fără să fie 
parte a nimic determinat, şi nefiind /Suflet/ a nimic, fie lume, 
fie altceva, îl produce pe acesta /al nostru/ care este /Sufletul/ 
lumii şi al oricărui lucru însufleţit. 9 Şi este corect ca Sufletul 
în întregul său să nu aparţină de altceva, fiind el o Fiinţă, ci 
să fie /Suflet/ care în general nu e parte a ceva, /şi e corect/ ca 
Sufletele, câte sunt totuşi parte a ceva, să ajungă /aşa numai/ 
în chip contextual. 

Probabil însă că trebuie înţeleasă mai limpede noţiunea de 
„parte" în cazurile acestea: mai întâi /avem/ partea corpurilor, 
fie că acel corp are aceaşi formă cu părţile, fie că nu. Trebuie 
să le acordăm /acelor filozofi/ care se referă numai la acest sens, 
că în cazul lucrurilor omogene, când se spune „parte", partea 
se raportează la massă, nu la formă, de exemplu albeaţa : căci 
albeaţa laptelui dintr-o parte nu este o parte a albeţei între¬ 
gului lapte, ci este albeaţa unei părţi /a corpului/, dar nu e o 
parte a albeţei /culorii/, intr-adevăr, albeaţa este fără dimen¬ 
siune şi fără cantitate. Acesta este primul sens. 

Când, însă, vorbim despre „parte" în cazul existenţelor in- 
corporale, /avem în vedere/ fie cazul numerelor, precum doi 
este /partea/ lui zece, şi atunci e valabil sensul numai pentru 
/mărimile/ aritmetice <E7tî v|nAot<;>. Fie /ne referim/ la partea 
cercului şi a liniei, sau la teoremă ca parte a ştiinţei. în cazul 

8 Calul individual nu este parte a genului „cal". 

9 Genul comun al Sufletului universal şi al Sufletelor individuale 
ar fi un Suflet care nu aparţine vreunui corp — ceea ce e straniu. 

unităţilor /aritmetice/ şi în cel al figurilor /geometrice/ este 
necesar ca, la fel ca la corpuri, întregul să se micşoreze prin 
divizarea în părţi, iar fiecare dintre părţi să fie mai mică decât 
întregul. Căci ele fiind cantităţi şi avându-şi fiinţarea în canti¬ 
tate, nefiind /totodată/ Cantitatea în sine, ajung în mod nece¬ 
sar mai mari sau mai mici. 

Or, din acest punct de vedere jm se poate vorbi despre 
„parte “ în cazul Sufletului. Căci nu există aici cantitate în sen¬ 
sul în care /Sufletul/ universal ar fi zecele, iar cel /individual 
ar fi/ unitatea; vor interveni multe consecinţe absurde /de aici/: 
anume, nici zecele nu este o unitate, nici fiecare dintre unităţile 
sale /nu va putea fi/ sau Suflet, sau /nu se va putea ca/ Sufletul 
să fie alcătuit din lucruri neînsufleţite toate. Aceasta şi fiindcă 
s-a admis că partea Sufletului întreg are aceeaşi formă /cu 
întregul/; dar în cazul lucrurilor continue nu este necesar ca 
partea să fie la fel ca întregul, precum în cazul cercului şi al 
pătratului; sau cel puţin nu toate părţile sunt asemănătoare în 
cazul /întregurilor/ de unde trebuie luată partea: de exemplu, 
în cazul triunghiurilor /părţile nu sunt neapărat/ triunghiuri, 
ci /figuri/ modificate. Dar /filozofii respectivi/ au stabilit că 
Sufletul are aceeaşi formă /cu părţile sale/. 

Desigur, în cazul liniei, partea are calitatea de a fi linie, dar 
chiar şi aici ea diferă prin mărime /de întreg/. Or, în cazul 
Sufletului, dacă s-ar vorbi despre diferenţă de mărime a Sufle¬ 
tului parţial în raport cu cel universal, /Sufletul/ va fi o canti¬ 
tate şi un corp, obţinând diferenţa ca Suflet de la cantitate. Dar 
/filozofii respectivi/ au admis că toate Sufletele sunt asemănă¬ 
toare şi întregi. 10 Se vede deci că el nu este divizat în sensul în 
care sunt divizate mărimile, şi nici chiar ei n-ar putea accep¬ 
ta că Sufletul universal poate fi tăiat în bucăţi. Căci /altfel/ ei 
vor nimici Sufletul universal, şi numai numele îi va rămâne, 
afară doar dacă /Sufletul/ întreg n-ar fi fost cândva un fel de 


10 Sufletele nu se pot deosebi nici calitativ, nici cantitativ de Su¬ 
fletul universal, aşa cum un segment-parte se deosebeşte cantitativ 
de segmentul-întreg. 

origine /a Sufletelor părţi/ 11 , precum dacă, fiind vinul divizat 
în multe părţi, fiecare parte din fiecare amforă ar fi declarată 
ca fiind parte a vinului în întregul său. 

Dar oare în acest sens este parte /Sufletul individual/ pre¬ 
cum o teoremă a unei ştiinţe este o parte a ştiinţei întregi, dat 
liind că aceasta nu e cu nimic împuţinată, iar divizarea este ca 
o expunere <7tpcxpopd> şi o actualizare a fiecărei teoreme? 12 
In acest caz, fiecare parte posedă în latenţă întreaga ştiinţă, iar 
aceasta nu este cu nimic mai puţin întreagă. Insă, dacă în acest 
sens am vorbi şi în cazul Sufletului universal şi al celorlalte 
Suflete /individuale/, Sufletul universal, ale cărui părţi sunt ast¬ 
fel, nu ar mai fi /Sufletul/ unui /corp/, ci ar fi în sine însuşi. 13 
Şi prin urmare /acest Suflet/ nu va fi nici Sufletul Universului, 
ci chiar el va fi unul dintre Sufletele parţiale. 14 /Sufletele/ deci 
sunt cu toate părţi ale unui Suflet unic, având toate aceeaşi formă. 

Dar cum oare un /Suflet/ este Sufletul Universului, în timp 
ce altul este Sufletul părţilor Universului ? 

3. Oare /Sufletele individuale/ sunt părţi în sensul în care, 
în cazul unui unic animal, ai spune că Sufletul din deget este 

11 Alţii (PB) au citit: „dacă ar fi existat vreodată un /Suflet/ uni¬ 
versal, precum dacă vinul...“. 

12 Plotin reia aici una dintre comparaţiile sale favorite ale LI cu 
ştiinţa. Aici însă el stabileşte o anumită diferenţă între Suflet şi ştiinţă, 
probabil în ideea că respectiva comparaţie este mai pertinentă pen¬ 
tru a vorbi despre Intelect. Sufletul este asociat unui corp, în vreme 
ce ştiinţa, ca şi Intelectul există în sine. 

13 Deci precum Intelectul. 

14 Probabil că ideea este aceasta: aşa cum ştiinţa în ansamblul său 
există în sine, aşa ar trebui să existe şi Sufletul total, dacă analogia 
cu ştiinţa ar funcţiona perfect. Dar în acest caz, acesta nu ar mai putea 
anima corpul Universului; or, în acest caz, Sufletul Universului, ar 
fi un Suflet parţial, neputând să anime decât corpurile individuale. 
Poate ideea e legată şi de faptul că teoremele geometriei erau con¬ 
strucţii în general, care erau reprezentate cu ajutorul unor figuri, care 
alcătuiau cumva corpul lor, în vreme ce geometria în ansamblu nu 
putea fi reprezentată printr-o figură. 

o parte a Sufletului total din întregul animal ? însă acest argu¬ 
ment face ca fie în afara corpului să nu existe nici un Suflet, 
fie ca nici un Suflet să nu se afle în corp, ci în afara corpului 
Universului să fie aşa-numitul Suflet al Totului. Trebuie cerce¬ 
tat acest punct. 

Acum însă trebuie să examinăm potrivit cu modelul /urmă¬ 
tor/, în ce sens s-ar putea înţelege /raportul universal-indivi- 
dual în cazul Sufletului/: Dacă Sufletul universal se oferă pe 
sine tuturor animalelor particulare, şi în acest sens fiecare 
/Suflet individual/ este o parte, dar el nu s-ar oferi fiecărui ani¬ 
mal după ce s-a divizat, atunci el va fi identicpretutindeni, unul 
şi întreg şi acelaşi simultan în multe locuri. 15 

Acest model nu mai acceptă ca /Sufletul universal/ să fie 
întregul, iar cel individual — partea, şi cel mai mult la /organele/ 
la care este prezentă aceeaşi capacitate. 16 Dat fiind că şi în cazul 
/organelor/ care au activităţi diferite, precum ochii şi urechile, 
nu trebuie afirmat că o parte a Sufletului /întregului/ este pre¬ 
zentă pentru vedere, şi o alta pentru urechi. Distribuirea în 
acest fel aparţine altor /filozofi/. Deci este acelaşi /Suflet/, chiar 
dacă o altă putere a sa acţionează în fiecare organ. Şi sunt toate 
puterile deopotrivă în puterile /ochilor/ şi în /ale urechilor/. 17 

Şi, deoarece organele sunt diferite, şi percepţiile lor ajung 
să fie diferite; toate sunt însă /percepţiile/ unor forme, dat fiind 
că /Sufletul/ e capabil <5uvapâvT|<;> să ia orice aspect. 18 Pe 
aceasta o indică şi faptul că este necesar ca toate /percepţiile/ 
să se îndrepte într-un singur /centru/. 

Or, cum organele nu pot să primească toate /percepţiile/, 
afectările ajung să fie diferite după organe, dar judecata /so¬ 
seşte/ de la acelaşi /centru/, ca de la un judecător care gândeşte 
asupra a ceea ce se spune şi a ceea ce se face. Dar pentru că 
s-a vorbit despre o unitate /a Sufletului/ pretutindeni, /ea există/ 


15 Teoria lui Plotin, bazată pe LI, v. şi voi. I, 22. VI.4,4 şi p. 91. 

16 Organele perechi. 

17 Ultima frază, diferit tradusă este mutată de Armostrong (nu 
şi de PB sau HS) câteva rânduri mai sus. 

18 Pasaj corupt şi neclar. Urmez varianta lui PA. 

chiar şi în acte diferite. Or, dacă /Sufletele sunt/ precum sen¬ 
zaţiile, nu este posibil ca fiecare/Suflet/ să gândească, ci numai 
Sufletul /universal/. Iar dacă gândirea i-ar fi Sufletului proprie, 
liccare /Suflet/ ar gândi de la sine. 

Iar când Sufletul este raţional, el este numit raţional în sen¬ 
sul în care este cel universal, iar aşa-numita parte /a sa/ este 
identică /cu întregul/ şi nu va fi o parte a întregului. 

4. Dacă însă Sufletul este unul în acest sens, ce trebuie spus 
când cineva ar întâmpina următoarea dificultate în cercetarea 
sa, în continuare: este posibil ca, fiind în acest sens unul, Su¬ 
fletul să fie prezent simultan în toate /corpurile/ ? Apoi, /este 
posibil/ ca un Suflet să fie în corp, în timp ce un altul să nu 
fie în corp ? (Consecinţa cea mai probabilă va fi că orice Suflet 
se află în corp şi mai ales Sufletul Universului. Căci despre aces¬ 
ta nu se spune, la fel ca despre al nostru, că îşi părăseşte cor¬ 
pul ; deşi unii afirmă că o parte /a Sufletului nostru/ îşi va părăsi 
corpul, dar că el nu va fi în întregul său în afara corpului. 19 ) 
Dar, dacă Sufletul /nostru/ va ieşi cu totul în afara corpului, 
în ce fel Sufletul /individual/ îşi va părăsi corpul, în vreme ce 
Sufletul /universal/ — nu, deşi este vorba despre acelaşi Suflet ? 

în cazul Intelectului, separat de sine prin alteritate în părţi 
de nedesprins unele de altele, fiind laolaltă veşnic 20 — Fiinţa 
aceasta ar fi indivizibilă — nu ar exista această dificultate. 21 

în cazul Sufletului, considerat a fi „divizat după corpuri" 22 , 
această unitate a tuturor Sufletelor ar pune însă multe pro¬ 
bleme, în caz că nu ai aşeza unitatea /aceasta/ în sine fără să 
cadă în corp. Apoi din ea se nasc toate Sufletele, şi cel univer¬ 
sal, şi celelalte, până la un punct rămânând împreună şi unul 


19 Sufletul vegetativ rămâne în corp. 

20 Incertitudine textuală de detaliu. Urmez lecţiunea lui PA. 

21 Intr-adevăr, Intelectul este în sine, el nu intră în atingere cu 
corpurile. Problema Suflet-corp, care l-a preocupat intens şi pe Des- 
cartes şi pe Leibniz, este cum interacţionează ceva incorporai cu ceva 
corporal, în aşa fel încât ambele entităţi să rămână ceea ce sunt. 

22 Timaios, 35a. 

singur prin faptul că tiu aparţin nimănui. Ele, fiind atârnate 
de extremităţile lor de ceea ce e deasupră-le, ţâşnesc aici sau 
acolo, precum lumina care se divide spre pământ după case şi 
nu se divide, rămânând cu nimic mai puţin una singură. 

Iar Sufletul universal deţine superioritatea deoarece el nu 
trebuie să se coboare, nici să se întoarcă spre cele de Aici; dim¬ 
potrivă, Sufletele noastre nu sunt mereu în acest fel, pentru 
că partea lor aflată în acest corp este delimitată /de rest/, cât 
şi din pricina atenţiei <E7tiaTpotpf|> 23 date /unui corp/ care 
pretinde îngrijire. 

Iar Sufletul universal seamănă cu Sufletul aflat intr-un 
arbore imens care guvernează fără oboseală şi în linişte plăti¬ 
tă — e vorba despre partea inferioară a Sufletului universal — 
în vreme ce partea inferioară /a Sufletului/ nostru este precum 
viermii care se nasc dintr-o parte putrezită a plantei 24 (corpul 
însufleţit din Univers este luat în acest sens — /de arbore/). 
Dar restul Sufletului /nostru/, acela de aceeaşi formă I cm Su¬ 
fletul universal/, acela întreg, aparţinând celor de sus e asemă¬ 
nător unui ţăran care a ajuns să se preocupe de viermii din 
copac şi s-ar îngriji de soarta acestuia. Sau — o altă imagi¬ 
ne — un om sănătos stă laolaltă cu ceilalţi oameni sănătoşi, 
împreună cu care el poate fie să acţioneze, fie să se ofere pe 
sine unei activităţi intelectuale /comune/, în vreme ce un om 
bolnav, aflându-se prins în îngrijirea trupului său, a ajuns să 
fie agăţat de corp şi să se afle în posesia corpului. 25 

5. Dar în ce fel va exista un Suflet al tău, un altul al aces¬ 
tuia, încă un altul al celuilalt ? Oare /Sufletul/ este al acestui 


23 Cuvântul are atât sensul general de „întoarcere", „răsucire", 
cât şi cel special de „atenţie", cerut aici de construcţia cu genitivul. 

24 Evident, ei se nasc prin generaţie spontană, conform vechilor 
teorii datând de la Empedocle. Remarcă imaginea „vitalistă" a arbore¬ 
lui „vieţii" care generează alte vieţi. „Viermii" sunt partea apetitivă 
şi germinativă a Sufletului. 

25 Boala izolează, întrerupe comuniunea Sufletelor, legând Sufle¬ 
tul mai mult de corp. 

/om/ potrivit cu partea sa inferioară, dar potrivit cu partea sa 
superioară el nu este al acestui /om/, ci al aceluia /al Omului 
în sine/ ? Dar, în acest fel, Socrate va exista atâta vreme cât 
Sufletul lui Socrate va fi în trup; şi va pieri /Socrate/, când 
/Sufletul/ va ajunge în locul cel bun. 26 

Răspund că nici una dintre realităţile autentice nu va pieri. 
Intelectele nu vor pieri de Acolo, deoarece ele nu sunt divizate 
corporal, ci fiecare stă locului, în diferenţă posedând identi¬ 
tatea — ceea ce este a fi. La fel şi Sufletele, fiind atârnate în 
continuitatea fiecărui Intelect, fiind raţiuni formatoare date de 
Intelecte 27 şi desfăşurate mai mult decât acelea, ca şi când au 
devenit mai mult din mai puţin; ele sunt ataşate de ceea ce este 
cu un grad mai indivizibil/ decât ele/ 28 . Vrând să se dividă, şi 
neputând să se îndrepte spre întregul diviziunii, păstrând iden¬ 
ticul şi diferitul, fiecare /Suflet/ rămâne o unitate, şi toate lao¬ 
laltă formează o unitate. 

[Stă spus în rezumat că /Sufletele individuale/ provin din- 
tr-un unic Suflet şi că aceste Suflete numeroase provenite 
dintr-unul singur, se divid şi nu se divid potrivit cu acelaşi 
/principii/ ca şi Intelectul; iar Sufletul stă locului ca o raţiune 
formatoare a Intelectului, iar de la el provin raţiunile forma¬ 
toare particulare şi imateriale, la fel ca Acolo.] 29 

6. Dar oare de ce Sufletul universal, care este de aceeaşi 
formă /cu cel individual/, a creat lumea, în timp ce Sufletul 
individual — nu, deşi are şi el toate în el însuşi ? S-a spus că el 
poate să ajungă şi să fie în toate lucrurile simultan. Acum tre¬ 
buie arătat [în ce fel] /se întâmplă aceasta/: Probabil că se va 


26 Chestiunea nemuririi individuale şi a Formelor individualelor 
este tratată asemănător şi în 18,W .7. 

27 Sufletul ca raţiune formatoare (logos) a Intelectului. 

28 Reamintim că Intelectul este unul-multiplu, în timp ce Sufle¬ 
tul este unul şi multiplu. 

29 Pare a fi o glosă a lui Porfir, poate unul dintre acele rezumate 
despre care Porfir spune că le-a introdus în ediţia sa, v. LPIF&D,3. 
Sfârşitul rezumatului nu mai corespunde însă textului plotinian. 

cunoaşte în ce fel acelaşi /Suflet/, aflat mereu în altceva, pro¬ 
duce ba una, ba alta, ori este afectat ba într-un fel, ba într-altul, 
ori ambele — produce şi este afectat. Sau trebuie cercetat în 
sine chestiunea: 

în ce fel şi din ce pricină /Sufletul universal/ a creat Uni¬ 
versul, iar celelalte Suflete guvernează câte o parte a Univer¬ 
sului ? Răspund că nu e deloc uimitor ca cei care posedă aceeaşi 
ştiinţă să guverneze unii peste mai multe /părţi ale lui/, alţii — 
peste mai puţine. 

Dar de ce ? — se pune întrebarea. 

Fiindcă — s-ar putea răspunde — există şi o diferenţă între 
Suflete în măsura în care unul în mai mare măsură nu s-a des¬ 
prins de Sufletul universal, ci, fiind Acolo, îşi ţine corpul 
/respectiv/ în jurul lui, celelalte însă au luat în diviziune părţile 
/Universului/, existând un /Suflet universal/, ca un frate, care 
deja domnea şi care le-a pregătit locuinţele. Iar Sufletul/uni¬ 
versal/ priveşte mai mult spre Intelectul universal, în vreme 
ce alte Suflete privesc mai mult spre /intelectele/ lor proprii, 
aflate într-o parte. Probabil că şi acestea ar putea să creeze, dar, 
pentru că /Sufletul universal/ a creat deja, nu mai e cu putinţă 
şi pentru ele, atunci când primul le-a luat-o înainte. Ar fi aceeaşi 
dificultate, chiar dacă un alt Suflet — oricare ar fi el — ar deţine 
/locul fruntaş/. 

Dar e mai bine de spus că /acestea se întâmplă/ deoarece 
/Sufletul universal/ este mai bine atârnat de Acolo; căci cele 
care se înclină într-Acolo au mai multă putere. Intr-adevăr, 
păstrându-se pe sine în siguranţă, ele creează cu uşurinţă — 
căci este propriu unei puteri mai mari să nu fie afectată în 
lucrurile pe care le produce. Iar puterea provine de la existenţele 
de sus. Rămânând în sine, Sufletul /superior/ creează, prin 
urmare, în vreme ce /lucrurile exterioare lui/ se apropie /de 
el; celelalte Suflete, însă, avansează/ele însele/ şi se îndepărtează 
înspre adânc. 30 Sau, /altfel zis/, deoarece o mare parte a lor este 


30 Sufletul universal, creând Universul, nu este absorbit de cor¬ 
poralitate, ceea ce nu se întâmplă cu Sufletele individuale care devin 
prizonierele unor corpuri. 

i rasă în jos, aceasta le-a tras împreună şi pe ele ca să se ducă 
m jos prin opiniile lor. 

Şi expresia /lui Platon/ „Sufletele de rangul doi şi trei" 31 
11 ebuie interpretată ca desemnând apropierea şi îndepărtarea 
/de Acolo/; aşa cum şi la noi Sufletele nu au de-a face în chip 
egal cu lumea inteligibilă, ci unii oameni s-ar putea uni cu ea, 
alţii ar zbura pe aproape, tinzând spre ea, dar pentru alţii 
această lume ar fi mai slabă, în măsura în care ei nu acţionează 
în temeiul aceloraşi puteri, ci unii acţionează în temeiul primei 
puteri, alţii — în temeiul celei care îi urmează, alţii — în baza 
celei de-a treia, deşi toţi le posedă pe toate. 

7. Acestea stau în acest fel. Dar oare spusa din Philebos 32 
conduce la interpretarea că celelalte Suflete sunt părţi ale Sufle¬ 
tului universal ? Nu asta vrea să spună pasajul, aşa cum se poate 
crede, ci ceea ce era în momentul respectiv util pentru autor 
/de arătat/ — anume că Cerul este însufleţit. Acest punct este 
dovedit când el spune că este absurd ca Cerul să fie neînsu¬ 
fleţit, de vreme ce noi, care avem Suflet, suntem o parte a cor¬ 
pului Universului. în ce fel partea ar poseda /Suflet/, atunci 
când întregul ar fi neînsufleţit ? 33 

Dar cel mai limpede /Platon/ îşi formulează opinia în 
Timaios: acolo, după ce se naşte Sufletului Universului, /De¬ 
miurgul/ produce şi celelalte Suflete amestecându-le din acelaşi 
crater din care a fost creat Sufletul întregului, făcându-le şi pe 


31 Parafrază după Timaios , 41 d. Pasajul respectiv sună astfel: „a 
amestecat ceea ce rămăsese din primele ingrediente cam în acelaşi fel 
/cu prima dată/, deşi ele nu mai erau la fel de pure în acelaşi fel /ca 
atunci/, ci veneau pe locul doi şi trei /sub acest raport/." Plotin, desi¬ 
gur, încearcă să înţeleagă acest proces de fabricare a Sufletelor indi¬ 
viduale în mod simbolic, ca orientare relativă, deşi la Platon pare a 
fi vorba despre o reală diferenţă în substanţa diferitelor Suflete. 

32 V. nota 6. 

33 Raţionamentul prin care Plotin vrea să extragă interpretarea 
sa bazată pe LI din Platon este, desigur, un non sequitur logic. Sau 
el presupune deja teoria sa că incorporalul este pretutindeni simul¬ 
tan şi în întregul său. 

celelalte cu aceeaşi formă, diferenţiindu-le în / Suflete/ de ran¬ 
gul doi şi trei. Iar formula din Phaidros — „Sufletul în întregul 
său se îngrijeşte de întregul neînsufleţit" — /ce înseamnă/ ? 34 

Or, ce altceva decât Sufletul ar putea fi lucrul care guver¬ 
nează natura corpului şi fie îl plămădeşte, fie îl orânduieşte, 
fie îl produce ? Şi nu e /adevărat/ că unui /Suflet/ îi e menit 
să poată/crea/, în timp ce altuia— nu. /Platon/ afirmă că unul 
dintre ele este desăvârşit, Sufletul Universului, care se mişcă 
pe deasupra, fără să se afunde în lume, ci, parcă plutind, cre¬ 
ează: „cel care este desăvârşit, în acest fel guvernează". Şi vor¬ 
bind despre Sufletul „care şi-a pierdut aripile", el are în vedere 
un alt Suflet, în afara celui universal. Iar faptul că /— spune 
Platon —/ /Sufletul/ urmează mişcarea de revoluţie a Universu¬ 
lui şi că îşi obţine de Acolo caracterul şi că este afectat de aceas¬ 
ta 35 nu ar putea reprezenta o indicaţie că Sufletele noastre sunt 
părţi /ale Sufletului universal/. Căci Sufletul este capabil să fie 
influenţat în felurite chipuri din partea naturii locurilor, a 
apelor şi a aerului. Iar locuirile în oraşe şi amestecurile cor¬ 
porale sunt diferite. 

Şi am afirmat că, aflându-ne în întreg, avem ceva din Sufletul 
universal, şi am acceptat că suntem afectaţi de mişcarea de revo¬ 
luţie a Cerului; însă am opus acestei influenţe /naturale/ un 
alt Suflet, care se arată fiind altul tocmai prin această opozi¬ 
ţie. 36 Iar despre faptul că ne naştem în interiorul /lumii/: şi 
în cazul mamelor, spunem că /Sufletul nostru/ care ajunge 
înăuntru /în mamă/ este diferit, nefiind cel al mamei. 37 

8. Aceste răspunsuri ar oferi soluţia la /dificultăţi/ în felul 
arătat, fără ca problema simpatiei /dintre Suflete/ să împiedice 


34 Lacună în text după Volkmann şi PB. Urmez varianta lui PA. 
Phaidros , 246b, ca şi citatele următoare. 

35 Ibidem. 

36 V. J, III, 1,8, vol.l, p. 216, unde Plotin revendică libertatea umană 
împotriva fatalismului astrologilor. 

37 Sufletul raţional, aflat în contact cu Intelectul este diferit de 
Sufletul apetitiv sau vegetativ, care este influenţat de rotirea cerului, 
de forţele naturii. 

argumentarea: căci, provenind din acelaşi Suflet din care pro¬ 
vine şi Sufletul Universului, ele sunt toate asociate prin simpa¬ 
tia dintre ele. 38 De fapt, s-a arătat că toate /Sufletele/ sunt şi 
unul şi multe , 39 Şi s-a arătat şi în legătură cu deosebirea părţii 
în raport cu întregul, în ce fel /este aceasta/. Şi s-a vorbit în 
general despre deosebirea Sufletelor /între ele/; iar acum, în 
rezumat, să spunem următoarele: 

în afara /influenţei/ corpurilor, ele se pot diferenţia în pri¬ 
vinţa caracterelor cel mai mult şi în acţiunile ţinând de cugetare 
din cauza vieţilor trăite anterior. Căci /Platon/ afirmă că Su¬ 
fletele aleg /noi vieţi/ în temeiul vieţilor trăite anterior . 40 

Iar dacă ai considera natura Sufletului în general, diferenţele 
sunt prezentate în /Sufletele/ care au fost numite „de rangul 
doi“ şi „trei“; /s-ar vedea/ că ele toate sunt toate /lucrurile/, 
fiecare /Suflet/ însă /se manifestă/ în concordanţă cu dispozi¬ 
ţia care e activă în el: aceasta înseamnă ca un Suflet să fie unul 
în mod actualizat, altul /să fie activ/în gândire, altul — în apetit. 41 
Iar în faptul că fiecare Suflet priveşte spre altceva /se regăseşte/ 
şi că el este şi devine ceea ce priveşte/ 2 

Iar deplinătatea şi perfecţiunea nu sunt la fel pentru toate 
Sufletele. Ci, dacă întreaga lor structură «juv'caypco este vari¬ 
ată — într-adevăr, orice raţiune formatoare, /fiind/ o unitate, 
este multiplă şi variată, precum un animal însufleţit cu multe 
forme — dacă aşa stau lucrurile, atunci există o structurare 
<owcaîţi<;> /a Realităţii/ şi cele-ce-sunt /ceva/ nu sunt smulse 
unul de altul cu totul, şi nici nu există întâmplare printre cele- 
ce-sunt /ceva/, atunci când nici măcar printre corpuri /nu există 


38 Simpatia universală era un principiu mult utilizat de filozofii 
stoici. 

39 Sufletul este unul şi multiplu, corespunzând, potrivit lui Plotin, 
celei de-a treia ipoteze din Parmenide. V. LPIF&H; 

40 Phaidros, 249b; Republica, 618b-620b. 

41 Vezi şi 75,111.4: teoria despre Daimonul pe care ni-1 alegem 
într-o viaţă anterioară. 

42 Fireşte, se poate întreba, dacă toate Sufletele sunt identice în 
esenţa lor, de ce ele privesc în direcţii diferite ? 

întâmplare/; şi atunci urmează drept consecinţă că există un 
număr anumit /al lucrurilor/. 43 Şi, din nou, realităţile auten¬ 
tice trebuie să fie nemişcate, inteligibilele trebuie /să rămână/ 
identice /cu ele însele/ şi fiecare să fie unu la număr. Căci în 
acest fel există /Acolo/ individualul. 

Pentru corpuri însă, deoarece prin natură individualul 
/respectiv/ curge ca formă adăugată /din afară/, fiinţarea lor se 
face întotdeauna potrivit cu specia/forma specifică/, prin imi¬ 
tarea realităţilor autentice. Dar în cazul existenţelor inteligibile, 
fiindcă nu sunt compuse, fiinţarea lor se află într-o /Formă/ 
care este una după număr, care există dintru început şi nici nu 
devine ceea ce nu era, nici nu încetează să mai fie ceea ce este. 
Insă chiar dacă va exista ceva care să producă aceste 44 /existenţe 
inteligibile/, nu ar putea să le producă din Materie. 45 Dar şi 
dacă le-ar produce din Materie, ele trebuie să primească ceva 
esenţial din Creatorul lor, astfel încât acela ar trebui să sufere 
o transformare, dacă la un moment dat el creează mai mult 
sau mai puţin. Dar de ce la un moment dat, şi nu /va crea/ 
veşnic în acest fel ? 46 

43 Numărul Formelor este determinat şi nu indefinit. Aceasta 
rezultă — spune Plotin — deoarece Universul, atât cel inteligibil, cât 
şt copia lui vizibilă, are o structură determinată, în cadrul căreia fiecare 
Suflet are de jucat un anumit rol, sau mai degrabă are de actualizat 
un anumit rol din toate cele posibile. 

44 PB observă că Plotin nu a arătat nelimitarea Sufletului. Şt — 
completează el — eternitatea sa presupune nelimitarea. Am tradus 
astfel termenul grecesc, nu prin „infinitate". Ceea ce vrea să spună 
Plotin este, cred, că Sufletul (ca şi Intelectul), neputând fi divizate, 
nu pot fi separate interior şi deci măsurate. Probabil că ar trebui spus 
că noţiunea de măsură nu e potrivită pentru aceste realităţi. V. şi PA, 
voi. 4, p. 58, nota 1. 

45 Nu vor avea Materie sensibilă, dar vor avea materie inteligi¬ 
bilă, aşa cum o arată Plotin în 22,11.4 şi 26, III.6. 

46 Dacă Formele ar fi produse din Materia sensibilă, aceasta ar 
trebui să participe efectiv la Bine şi, reciproc, Binele ar trebui atunci 
să participe la Rău (căci Materia este Răul, v. 26,111.6,11, voi. 2, 
p. 160). Atunci Binele ar fi impurificat cu rău şi ar suferi o transformare. 

Iar ceea ce devine nu este etern, de vreme ce este în măsură 
mai mare sau mai mică. Or, e stabilit că Sufletul rămâne în acest 
lei /etern/. 

însă cum de este el nelimitat, dacă nu se va mişca din loc ? 
Răspund că nelimitarea sa <to a7teipov> este prin virtualitate, 
f iindcă virtualitatea este nelimitată, şi nu fiindcă ar urma să fie 
divizat la nesfârşit. în fond, nici Zeul nu este limitat <ou 
JtETtepaopevop» 47 . Iar Sufletele nu sunt fiecare ceea ce esteprin¬ 
tr-o limitare străină, ca fiind atât de mare, ci fiecare /Suflet/ 
este atât de mare cât doreşte şi nu e vreun risc ca să iasă vre¬ 
odată din sine, ci el ajunge degrabă pretutindeni unde îi este 
menit să ajungă în corpuri. El nu este rupt de sine când ar 
ajunge chiar şi în deget, ori în picior. La fel şi în Universul în¬ 
treg /Sufletul se află pretutindeni/ încotro s-ar grăbi să ajungă, 
în orice parte a unei plante, fie şi tăiată, astfel încât el se află 
şi în planta originară, şi în vlăstarul tăiat din ea. Căci unul este 
trupul Universului, şi /Sufletul/ se află pretutineni în el ca 
intr-un /trup/ unic. 

Şi atunci când un animal putrezeşte, dacă din el se nasc 
multe vieţuitoare, Sufletul acela, al întregului animal nu mai 
stă în corpul /animalului/, deoarece acela nu mai are capaci¬ 
tatea de a-1 reţine; altminteri n-ar fi murit. Dar /corpurile/ 
rezultate din pieirea /primului organism/, care sunt adaptate 
pentru zămislirea de vietăţi de un fel sau de un altul, posedă 
Suflet, deoarece nu există nimic de care /Sufletul/ să stea de¬ 
parte — un corp fiind capabil să-l primească, un altul — nu. 

In plus, nemaifiind identic cu sine, ar crea uneori mai mult, alteori 
mai puţin — ceea ce se cere explicat. 

47 Este vorba despre Intelect. Cf. Met. K,7, 1073a, p. 392: „S-a 
arătat şi că este cu neputinţă ca o astfel de Fiinţă să aibă mărime; ci 
ea este fără părţi şi indivizibilă (într-adevăr, ea pune în mişcare un 
timp fără sfârşit, dar nimic limitat nu are o virtualitate infinită; or, 
de vreme ce orice mărime ar putea fi fie infinită, fie limitată, de aceea 
Fiinţa aceasta nu ar putea avea o mărime limitată; dar nici o mărime 
infinită /nu ar putea avea/, pentru că, în general, nu există mărime 
infinită)." 

Iar vietăţile, născute în acest fel, nu produc mai multe Suflete. 
Ele sunt atârnate toate de unul singur care rămâne unul sin¬ 
gur. Ca şi la noi, dacă unele părţi /ale corpului/ sunt tăiate, 
iar altele se nasc în locul primelor, de la cele tăiate Sufletul se 
îndepărtează, la celelalte soseşte, atâta vreme cât subzistă Su¬ 
fletul unic /al întregului organism/. Dar în întreg, Sufletul unic 
subzistă de-a pururea. Iar dintre corpurile din interiorul 
/Universului/ unele îl capătă, altele îl abandonează, în timp ce 
aceleaşi /însuşiri/ ale Sufletului /universal/ rămân neschimbate. 

9. Trebuie însă să cercetăm în ce fel ajunge Sufletul în corp. 
Care este modalitatea [şi în ce fel /se petrece fenomenul/ ?] Căci 
această problemă nu este mai puţin demnă de uimire şi de cer¬ 
cetare. 

Există două feluri prin care Sufletul intră în corp: într-un 
caz, Sufletul s-a aflat deja într-un corp şi el ajunge dintr-un 
corp aerian sau de foc într-un corp terestru; pe aceasta lumea 
n-o numeşte „schimbare de corp“ <p£TevawpdT0X7ic;> deoarece 
nu este limpede de unde provine instalarea în corp <eîaKpun<;>. 
Cealaltă /coborâre în corp/ ar fi însă prima comuniune a 
Sufletului cu trupul; în legătură cu aceasta pe bună dreptate 
ar trebui cercetat: care este acea pătimire din momentul când 
Sufletul, care era cu totul liber de corporalitate, îşi aduce în 
jurul său o natură corporală ? 48 

în legătură cu Sufletului Universului — probabil că e demn 
să începem din acest punct, sau mai curând este necesar /să 
facem aceasta/: trebuie să gândim cu mintea coborârea Su¬ 
fletului în corp şi însufleţirea /Universului/, anume că /afir¬ 
maţiile lui Platon/ au fost făcute din motive didactice şi pentru 
mai multă claritate. 

De fapt nu a existat vreun moment când Universul să fi 
fost neînsufleţit şi nici nu a fost un timp când trupul să fi fost 
constituit, dar Sufletul să fi fost absent, şi nici nu a existat atunci 

48 Pentru controversata problemă a căderii Sufletului în trup, vezi 
6, IV,8,1, vol.l, p.25 2 şi nota 8. 

Materie ne organizată.^ Ci este posibil ca toate acestea să fie 
gândite /astfel/ de către cei care le separă între ele cu mintea. 
Intr-adevăr, este cu putinţă să desfaci prin raţionament şi gân¬ 
dire orice alcătuire. Dar adevărul se arată a fi în felul următor: 

Dacă nu ar exista un corp, Sufletul nu ar putea ieşi înainte, 
de vreme ce nu există nici un alt loc unde să-i fie menit să stea. 
Dar, dacă urmează să iasă înainte, el îşi va genera un loc, ast¬ 
fel încât/îşi va genera/ şi un corp. 

Iar repaosul Sufletului fiind păstrat în Repaosul însuşi, 
/avem/ precum o lumină puternică a focului care, luminând 
până în ultimele unghere, devine întuneric; pe care văzându-1 
Sufletul, dat fiind că s-a constituit, îl dăruie cu o formă. Căci 
nu era îngăduit /pentru întuneric/ ca, învecinându-se cu Su¬ 
fletul, să rămână nepărtaş la raţiune— aşa cum putea primi ceea 
ce s-a spus/lumina — /el întunericul/, adică ceva obscur 
/prezent/ în ceea ce a devenit obscură 0 

Devenind, deci, /Universul/ precum o casă frumoasă şi va¬ 
riată, el nu a fost despărţit de făcătorul lui /Sufletul/, dar nici 
nu s-a pus pe sine în comun cu acesta. Pretutindeni în între¬ 
gul său, el este considerat vrednic de grijă, fiind de folos prin 
fiinţarea sa însăşi şi prin frumuseţe, în măsura în care îi este 
cu putinţă să se împărtăşească /din ea/, şi nevătămător pentru 
cel care îl guvernează. Căci acesta, rămânând sus guvernează. 
In acest fel este însufleţit /corpul Universului/: are un Suflet, 
nu în posesia lui, ci în folosul lui; e dominat /de acesta/ fără 
să-l domine, e posedat /de acesta/', fără să-l posede. 

49 într-adevăr, aşa pare să rezulte din mitul demiurgiei univer¬ 
sale din Timaios, interpretat literal. Plotin protestează aici împotri¬ 
va unei interpretări literale a mitului demiurgiei din Timaios, conform 
căreia, după Platon, ar rezulta crearea separată a Sufletului Universal 
şi apoi a Corpului Universului şi animarea acestuia. La Plotin creaţia 
este continuă: Sufletul universal îşi produce corpul pe care simul¬ 
tan îl şi animă. 

50 Pasaj neclar, dar cred că trebuie tradus în acest fel: Materia (ceva 
obscur) primeşte cât poate primi inteligibilul (raţiunea formativă), 
care şi-a pierdut strălucirea ca o lumină îndepărtată de sursa sa. 

într-adevăr, /corpul Universului/ şade în Sufletul careîl sus¬ 
ţine şi nimic din el nu este fără parte de /Suflet/; la fel precum, 
aruncată în apă, o plasă ar avea viaţă, fără să se poată înstăpâni 
peste elementul în care pluteşte. Ci, după ce marea s-a extins 
deja, plasa se întinde laolaltă cu ea, pe cât poate. Fiindcă ori¬ 
care dintre părţile ei nu poate să fie decât acolo unde şade. 51 

Dar /Sufletul/ are o atare mărime prin natură, fiindcă nu 
e determinat cantitativ, astfel încât să cuprindă orice corp prin 
acelaşi /element al său/, şi acolo unde s-ar extinde corpul, acolo 
s-ar afla /şi Sufletul/. Şi chiar dacă nu ar exista corpul, Sufletul 
nu s-ar sinchisi de mărime, deoarece el este cel care este. în¬ 
tr-adevăr, întregul /inteligibil/ ajunge până unde se află Sufletul 
şi dimensiunea /sa/ este definită în măsura în care, avansând, 
posedă /Sufletul/ care păstrează /Universul/. Iar umbra /arun¬ 
cată de Suflet/ este tot atât de mare cât este raţiunea forma¬ 
toare care vine de la /Suflet/. Or, raţiunea formatoare are 
calitatea de a crea o dimensiune de mărimea pe care Forma /sa/ 
a voit s-o creeze. 52 

10. înţelegând acestea, trebuie din nou să ne îndreptăm spre 
permanenţa luată în acest sens şi să înţelegem ca simultane toate 
/realităţile/, precum aerul, lumina, soarele, sau luna, lumina 
şi iarăşi soarele — toate fiind simultane — ele având rangul întâi, 
al doilea şi al treilea 53 . în acest caz Sufletul rămâne nemişcat, luat 
ca primul în rang 54 ; şi cele din continuarea sa sunt precum 
ultimele /luciri/ ale unui foc /ce vine/ la încheierea Primului, 
din umbra ultimului foc inteligibil. Apoi, este şi această /um¬ 
bră/ luminată laolaltă, de parcă o formă aleargă peste obscuritatea 
întinsă dedesubt, pe de-a întregul /obscuritatea/ primordială. 


51 Minunată această metaforă a continuităţii: corpul ca o plasă vie 
aruncată în marea-Suflet! 

52 V. 26,111.6,18. 

53 Aici Soarele este Unul, lumina — Intelectul, iar Luna (ae¬ 
rul) — Sufletul. Ceea ce urmează sunt corpurile şi Materia — iden¬ 
tificată cu obscurul primordial. 

54 Text reconstituit diferit. Urmez lecţiunea PA: Dând Sufletului 
acum rangul întâi, urmează Natura, corpurile şi Materia. 

Aceasta a fost organizată potrivit cu raţiunea, deoarece Su- 
I letul posedă în sine, în virtualitate şi în totalitatea sa, puterea 
de a organiza potrivit cu raţiunile formatoare. 55 Aşa cum şi 
raţiunile formatoare din seminţe plămădesc şi formează ani¬ 
malele ca pe mici universuri. 

Orice corp care are contact cu Sufletul e făcut să fie în felul 
în care se comportă Fiinţa naturii sufleteşti. Iar aceasta creează 
nu printr-o opinie adăugată şi nici nu aşteaptă o hotărâre sau 
o cercetare /prealabile/. O creaţie de acest ultim fel nu s-ar pro¬ 
duce conform Naturii, ci potrivit cu o artă adăugată. 56 Intr-ade¬ 
văr, arta esteposterioară/naturii/ şi o imită, producând imitaţii 
obscure şi fără putere, un fel de jucării nevrednice, slujindu-se 
de multe tertipuri pentru a obţine abia nişte reflexe ale Naturii. 

Dar /Natura/ este, prin puterea Fiinţei sale, suverana cor¬ 
purilor spre a le genera şi a le face să stea în condiţia în care 
ea le aduce, ele neputând la început să se împotrivească voinţei 
ei. Căci în împrejurările ulterior /rezultate/, /făpturile/, împie- 
dicându-se reciproc, sunt adesea lipsite de capacitatea de a-şi 
obţine conformaţia proprie, pe care raţiunea formatoare, cea 
aflată în micuţa sămânţă, o doreşte. Acoloînsă /în cadrul Uni¬ 
versului ca ansamblu/, apărând întreaga conformaţie de la sine 


55 Traduc aici pe Suvapiţ mai întâi prin „virtualitate" (sens aris¬ 
totelic), şi apoi prin „putere". Plotin mizează din plin pe acest polise¬ 
mantism al termenului, v. LPIF§G,4, chiar dacă cel de-al doilea sens 
este de obicei asociat cu Unul. 

56 Se afirmă spontaneitatea creatoare a Naturii, superioară artei, 
şi pe care arta o imită, Cf. 30, 111.8,4. Inspiraţia, platoniciană, este 
Republica, 597b-598c. Pentru Plotin tot ceea ce se realizează inspi¬ 
rat, direct, fără reflecţie prealabilă, fără deliberare, e superior lucru¬ 
lui realizat conştient şi deliberat. Nu e întâmplătoare, din acest punct 
de vedere, preţuirea pe care i-a acordat-o romantismul. Cf. Thomas 
Carlyle, „Caracteristici" în voi. Semnele timpului, Inst. European, Iaşi, 
1998, p. 63: „...indiferent sub ce raport privim existenţa individua¬ 
lă a omului... pretutindeni marea ei energie vitală, în timpul în care 
se află în starea ei sănătoasă, este nevăzută şi inconştientă; ceea ce 
ne readuce la aforismul numai bolnavii se gândesc la sănătatea lor, 
cei sănătoşi niciodată. “ 

şi cele care se nasc având deodată ordinea, /întregul/ este fru¬ 
mos, fiind produs fără efort şi împotrivire. Şi au fost construite 
în el statuile zeilor, locuinţele oamenilor şi alte lucruri pentru 
celelalte existenţe. 

Ce altceva trebuia să vină din partea Sufletului decât lucru¬ 
rile pe care el are puterea de a le crea ? Căci /puterea/ focului 
este de a face /corpurile/ calde, iar a răci aparţine altei /pu¬ 
teri/, dar propriu Sufletului este, pe de-o parte, o putere ieşită 
din el însuşi spre altceva, pe de altă parte, o putere aflată în el 
însuşi. Intr-adevăr, în cazul corpurilor fără viaţă puterea ce iese 
din ele parcă doarme în ele, în timp ce puterea îndreptată spre 
altceva poate să facă să se asemene cu el afectările acelui /corp 
străin/. Şi aceasta este comun oricărei existenţe — să-l poarte 
pe celălalt spre asemănarea cu sine. 57 

Dar lucrarea Sufletului este şi că în el se află ceva treaz, şi 
că puterea îndreptată spre altul este la fel. El le face şi pe cele¬ 
lalte să trăiască — pe acelea care nu trăiesc de la sine — şi să 
trăiască acel fel de viaţă prin care şi el trăieşte. Căci trăind 
printr-o raţiune formatoare, el dăruie corpului o raţiune for¬ 
matoare — o imagine a celei pe care el o posedă — căci dă 
corpului şi un reflex al vieţii. Şi /dă/ şi conformaţiile corpurilor 
ale căror raţiuni le posedă, de vreme ce are şi raţiunile forma¬ 
toare ale zeilor şi pe ale tuturor lucrurilor. 58 De aceea le 
cuprinde şi Universul pe toate. 

11. Şi mi se pare că înţelepţii din vechime, aceia care au vrut 
să aibă alături prezenţa zeilor făcându-le temple şi statui, când 
au examinat natura Universului, au conceput cu mintea că pre¬ 
tutindeni natura Sufletului este uşor de pus în acţiune, dar că 
cel mai uşor de primit ar fi cu putinţă, dacă s-ar meşteri un 
lucru afectabil /de ea/, capabil să reţină o porţiune a sa. Or, 
afectabil este ceva care imită în orice fel, după cum o oglindă 


57 Un corp încălzit are, prin faptul că este încălzit o anumită ase¬ 
mănare cu corpul cald de la care provine căldura. 

58 Sufletul conformează corpurile şi, deopotrivă, le conferă viaţă. 
Cele două acţiuni merg laolaltă. 

este capabilă să răpească o imagine oarecare . 59 Căci natura To¬ 
tului a creat în mod abil toate lucrurile în vederea imitării /For¬ 
melor/ ale căror raţiuni formatoare ea le posedă. 

Dar, după ce a ajuns astfel în Materie fiecare raţiune for¬ 
matoare, care a fost formată potrivit cu /raţiunea formatoare/ 
de dinainte de Materie, natura Totului s-a asociat cu acel zeu, 
potrivit cu care a apărut şi către care Sufletul a privit şi pe care 
ea l-a posedat în timp ce a creat. Căci nu era cu putinţă să nu 
aibă parte de acest /zeu/, nici, pe de altă parte, nu se putea ca 
acela să coboare spre /ea/. 60 Iar Intelectul acela este Soarele de 
Acolo — soarele vizibil să ne fie un model pentru argument. 
Or, Sufletul, stând nemişcat, este atârnat în continuarea Intelec¬ 
tului care stă nemişcat. Sufletul dă soarelui vizibil limitele sale, 
conforme cu acest soare vizibil, şi face ca prin intermediul său 
/soarele vizibil/ să se asocieze / cu cel inteligibil/, fiind precum 
un interpret atât al /Formelor/ de la acela /de Acolo/ înspre 
acesta de Aici, cât şi al /năzuinţei/ acestuia /vizibil/ înspre acela 
/inteligibil/, în măsura în care, prin intermediul Sufletului, 
soarele de Aici se grăbeşte să-l întâlnească pe cel inteligibil . 61 

Căci nimic nu este la distanţă şi departe de orice altceva-, 
este departe prin diferenţă /logică/ şi nu prin amestec, şi [zeul 
este departe nu spaţial] şi e împreună cu sine, fiind separat . 62 
Şi /astrele/ sunt zei, deoarece niciodată nu se separă de inteli¬ 
gibile şi s-au conectat de Sufletul originar prin acel Suflet care, 
cumva, a plecat /din inteligibil/. Prin acest Suflet însă, în baza 

59 Justificarea cultului imaginilor din păgânism. Argumentele vor 
fi reluate mult mai târziu şi de apărătorii imaginilor creştine împotri¬ 
va iconoclaştilor. 

60 Aluzie scoasă din context la mitul din Phaidros, 248a-c, unde 
se spune că Sufletele urmează cortegiul zeilor, fiecare în suita altui zeu. 

61 S-a remarcat că acest exemplu ar putea fi legat de cultul solar, 
care se va dezvolta mult în Antichitatea târzie şi va deveni dogmă 
oficială în timpul domniei împăratului Iulian. 

62 Locus desperatus. 

căruia sunt ceea ce se spune că sunt, ele privesc spre Intelect, 
dat fiind că Sufletul lor nu priveşte nicăieri decât într-Acolo. 

12. Iar Sufletele oamenilor, văzând reflexele lor înşile ca în 
„oglinda lui Dionysos" 63 , ajung într-acolo după ce se năpus¬ 
tesc de sus; dar nici chiar ele nu sunt tăiate de principiul lor 
şi de Intelect. Căci nu s-au dus /în jos/ împreună cu Intelectul, 
ci s-au grăbit să ajungă până la pământ, dar creştetul lor a rămas 
să stea deasupra cerului. 64 Li s-a întâmplat lor să coboare mai 
mult, fiindcă centrul lor a fost silit /să facă astfel/, cerând el 
îngrijire pentru /corpul/ spre care a dat năvală. 

însă Zeus-Tatăl 65 , îndurându-se de Sufletele care pătimeau, 
a făcut muritoare legăturile lor din pricina cărora pătimeau; 
el le dădu o încetare /a suferinţelor/, lăsându-le libere de cor¬ 
puri în anumite perioade de timp, pentru ca să poată şi ele 
ajunge Acolo unde se află veşnic Sufletul universal, care nu se 
întoarce niciodată /să privească/ lucrurile de Aici. Căci ceea 
ce are întregul îi este deja suficient, şi există şi va exista con¬ 
form unor raţiuni formatoare menţinute veşnic. El este măr¬ 
ginit conform cu perioadele de timp, întorcându-se mereu în 
acelaşi punct, /într-un timp măsurat/ în duratele unor vieţi 
mărginite; el face ca lucrurile de Aici să se acorde cu cele de 
Acolo şi să fie conforme cu Acelea, dat fiind că acestea îşi pri¬ 
mesc limitaţia, puse fiind sub o unică raţiune formatoare şi 

63 Aluzie la mitul lui Dionysos-copil ademenit de titani cu jucării, 
printre care o oglindă. Titanii îl sfâşie şi îl devorează pe zeu, dar Zeus 
îi trăzneşte. Din cenuşa titanilor amestecată cu cea a lui Dionysos 
se nasc oamenii, care astfel au o parte titanică şi una divină. Vezi 
W.K.C. Guthrie, Oipheus and the Greek Religion, London 1952. 
La Plotin „oglinda lui Dionysos" este Materia care nu cuprinde decât 
reflexele palide ale Formelor. 

64 Cf. 6,IV.8,8, vol.l, p. 263 şi LPIF§H,6.4. 

65 Zeui; 7tccTTp, formulă homerică, desemnându-1 pe Zeus ca suve¬ 
ran deopotrivă al oamenilor şi al zeilor. La Plotin, Zeus e asimilat de 
obicei cu Sufletul, dar aici pare a fi vorba mai degrabă despre „demi¬ 
urg", adică Intelect. 

toate sunt ordonate atât în coborârea, cât şi în urcarea Sufletelor 
şi ţinând seama de rest. 

O dovedeşte şi armonia unică a Sufletelor care nu sunt se¬ 
parate de ordinea acestui Univers, ci se asociază pe sine în 
coborârile lor şi produc o unică armonie faţă de revoluţia /Uni¬ 
versului/. Rezultatul este că destinele lor, vieţile şi opţiunile 
lor sunt indicate de configuraţiile astrelor, ca şi când ele ar lăsa 
să se audă fără dezacord o singură voce — aceasta este mai bine 
exprimat abuziv prin termenii „muzical" şi „armonios". 66 

Or, această /armonie/ nu ar putea exista, dacă Universul 
nu ar crea potrivit cu Arhetipurile /inteligibile/ şi nu ar fi afec¬ 
tat în toate în conformitate cu perioade deteminate de timp 
cu ranguri şi vieţi în acord cu genurile de călătorii pe care le 
fac Sufletele, care uneori se deplasează Acolo, alteori în Cer, 
alteori în locurile de Aici. 

Intelectul în întregul său stă sus şi nu e cu putinţă să ajungă 
în afara sa, ci în întregul său este aşezat sus, dar ajunge Aici 
prin intermediul Sufletului. Sufletul, din pricină că e mai aproa¬ 
pe /de Aici/ este constituit potrivit Formei de Acolo pe care 
o dăruie celor inferioare: anume /Sufletul universal/ — mereu 
la fel; alt Suflet — mereu altfel, posedând rătăcirea în rangul 
său. El nu coboară mereu la fel, ci uneori mai mult, alteori mai 
puţin, chiar dacă s-ar îndrepta înspre un acelaşi gen /de fiinţe/. 
Şi fiecare Suflet se coboară înspre /genul/ corespunzător, con¬ 
form asemănării /aceluia/ cu alcătuirea lui. Acolo, aflându-se 
/genul de vieţuitoare/ cu a cărui conformaţie se aseamănă, Su¬ 
fletul este transportat când într-un om, când într-un animal, 
fiecare Suflet în altceva. 

13. Cât despre fatalitatea inevitabilă ş'\ judecata, ele se află 
astfel în natura care ordonă ca fiecare individ să se conformeze 
ordinii spre care fiecare tinde, devenind imaginea alegerii şi a 

66 Ultimele cuvinte — crede PB — par să reprezinte o glosă a unui 
editor, poate Porfir, care insistă asupra armoniei muzicale a Uni¬ 
versului, ca structură organizată. Cf. Republica, 617b şi în continuare. 



202 


OPERE 


dispoziţiei modelului /de viaţă ales/. 67 Iar toate imginile ace¬ 
lea ale Sufletului sunt aproape de acel /destin/ în raport cu care 
Sufletul păstrează în sine dispoziţia proprie. Şi nu e nevoie de 
ceva care să dirijeze şi să conducă într-un anume moment, pen¬ 
tru ca Sufletul să se ducă într-un corp la un moment dat, nici 
/ca să se ducă/ în acest corp determinat. Ci, venind sorocul, 
Sufletul coboară cu de la sine putere şi intră în trupul în care 
e necesar /să fie/. Şi pentru fiecare Suflet există un alt moment, 
care, sosind, cheamă /Sufletul/ ca un crainic; iar Sufletul co¬ 
boară şi se afundă în corpul corespunzător, încât evenimentele 
par că sunt mişcate şi purtate ca de puteri magice şi de forţe 
teribile. La fel /se întâmplă/ ca în cazul unui organism indi¬ 
vidual, se înfăptuieşte guvernarea animalului, Sufletul mişcând 
şi generând fiecare /organ/ la timp, precum creşterea bărbii şi 
a coarnelor şi impulsurile către acestea, şi înflorirea /unor flori/ 
care nu existau anterior, şi felul în care se guvernează /creşterea/ 
copacilor care se transformă la perioade stabilite anterior. 

Aşadar, Sufletele se duc /în corp/ fără s-o fi vrut, dar şi fără 
să fie trimise /de cineva/; cel puţin caracterul voluntar /al ple¬ 
cării/ înseamnă că ele nu-şi prezintă alegerea, ci /plecarea lor/ 
este ca tresărirea naturală, sau ca dorinţa naturală de împe¬ 
rechere, sau/cum e când/ unele /Suflete/suntpuseîn mişcare 
spre fapte frumoase fără raţionament. 68 Iar ceea ce e sortit este 
mereu cutare lucru pentru cutare ins — pentru cutare e momen¬ 
tul actual, pentru un altul — altă dată. Iar Intelectul anterior 
Universului /vizibil/ 69 posedă destinul, anume ca /Sufletul/ să 
rămână Acolo atâta timp şi să se ducă /Aici/, şi /Sufletul/ indi¬ 
vidual, căzând sub o lege universală, este trimis /jos/. 


67 Tot pasajul care urmează încearcă să citească non-literal mitul 
lui Er din Republica, 617d şi în continuare, dar într-o cheie extrem 
de stoică, ce pune accentul pe identitatea dintre destinul omenesc şi 
legea universală a naturii şi a Universului. 

68 Este vorba, după cum se vede, de un fel de acord între liber¬ 
tate şi necesitate — ceea ce reduce mult rolul libertăţii de alegere indi¬ 
viduală. Dar, conform mitului lui Er, Sufletele ar fi ales deja, ceea 
ce au uitat ulterior. 

69 După altă lecţiune „în raport cu Universul". 

Căci universalul este inerent în individual, iar legea pose¬ 
dă puterea pentru desăvârşirea /individualului/ nu din afara 
/ 'acestuia /, ci este dată să existe în individualele care se vor folosi 
/de ea/ şi o poartă /în ele/. Iar dacă ar fi timpul /potrivit/, se 
întâmplă ceea ce /legea/ vrea să se întâmple, pornind de la cei 
care posedă legea, încât ei o săvârşesc, ca unii ce o poartă /în 
ei/ şi au putere prin faptul că ea stă în ei; biruind ea, ca să spu¬ 
nem aşa, în ei şi producând dorinţa şi suferinţele /lor/, ei merg 
într-acolo unde legea din ei le dă chemare să meargă. 

14. Când acestea se întâmplă, Universul vizibil cuprinde 
multe lumini şi străluceşte împodobit cu Suflete; în adaos faţă 
de lumile anterioare, el aduce alte lumi de la alte lumi — de la 
zei şi celelalte Intelecte care dăruie Sufletele. 

De unde, în mod verosimil grăieşte simbolic acel mit: când 
a plămădit-o Prometeu pe femeie, restul zeilor au împodobit-o, 
„au amestecat pământ cu apă“, i-au pus voce omenească, 
făcând-o la chip deopotrivă cu zeiţele. 70 Iar Afrodita şi Chari- 
tele i-au dat câte un dar şi fiecare zeu i-a dat un dar şi au 
numit-o / Pandora/ de la „dar“ <5âpov> şi de la „toţi“ <7idcvce<;> 
zeii care i-au dat /daruri/. Căci toţi i-au dat /un dar/ acestei plăs¬ 
muiri care s-a născut dintr-o anume „preştiinţă" <7tpoţtT|0Eta>. 
Cât despre Epimeteu, nerespingând darul lor 71 , ce altceva ar 
indica decât că alegerea lumii inteligibile este mai bună ? Dar 
şi el, creatorul /Pandorei/, a fost înlănţuit, fiindcă cumva este 
asociat cu creaţia sa şi o astfel de legătură vine dinafară. Iar 
eliberarea lui de către Heracle înseamnă că el are totuşi pu¬ 
terea să fie cumva eliberat. In ce fel îţi reprezinţi toate aces¬ 
tea /nu are mare importanţă/, dar e clar că ele arată felul în 
care Universul este dăruit /din partea inteligibilului/ şi /inter¬ 
pretarea/ se acordă cu cele spuse /de noi/. 


70 Hesiod, Munci şi zile, 91. La Hesiod însă nu Prometeu, ci 
Hefaistos a plămădit-o pe femeie, iar zeii i-au oferit-o de soţie lui 
Epimeteu. Acceptarea sa este, în interpretarea lui Plotin, simbolul 
primirii inteligibilului de către lumea de jos. 

71 O altă variantă textuală: „Prometeu, respingând darul..." 

15. Iar Sufletele se duc, sărind afară din inteligibil, mai întâi 
spre Cer şi, luând acolo un corp, trec prin /Cer/ ajungând şi 
la corpuri mai terestre, oricât de mult s-ar întinde acestea în 
lungime. Unele, departe de Cer, ajung în corpuri inferioare, 
altele se mută dintr-un corp într-altul— acelea a căror putere 
nu e suficientă ca să le ridice de Aici, fiind trase înapoi mult 
din pricina îngreunării şi a uitării, ceea ce a reprezentat o greu¬ 
tate pentru ele. 72 Ele ajung diferite, fie datorită schimbării 
trupurilor în care au intrat, fie datorită întâmplării, a hranei, 
fie că ele însele de la sine aduc diferenţierea, fie datorită tutu¬ 
ror acestor cauze sau numai a unora dintre ele. Şi unele cad 
întru totul sub destinul de Aici, altele sunt uneori astfel, alte¬ 
ori îşi aparţin; altele, acceptă acele lucruri care sunt necesare, 
dar pot să-şi aparţină în privinţa acelor acţiuni care sunt ale 
lor ; ele trăiesc în conformitate cu cealaltă regulă, aceea a tutu¬ 
ror fiinţelor, şi se încredinţează pe sine unei alte legiuiri. 

Această /regulă/ este împletită din raţiunile formatoare de 
Aici, din toate cauzele, mişcările sufleteşti şi legile de Acolo 
care se acordă cu cele de Acolo şi, luând principiile de Acolo 
şi ţesând împreună cu realităţile inteligibile lucrurile care vin 
în continuarea lor, pe unele le păstrează nemişcate, acelea câte 
pot să se păstreze pe sine conforme cu dispunerea inteligi¬ 
bilelor. Pe altele /regula/ le conduce în felul în care le este 
menit, încât să fie cauza pentru cele care coboară, anume că 
ele /au coborât/ astfel încât unele să fie plasate într-un loc, altele 
să stea într-altul. 

16. Iar pedepsele pentru cei răi venite cu dreptate se cuvine 
să fie acordate ordinii care conduce /Sufletul/ conform cu nece¬ 
sitatea. Dar relele care sosesc la cei buni fără dreptate, precum 
pedepse, sărăcie sau boli, oare sosesc ele din cauza unei greşeli 
anterioare ? Sunt împletite laolaltă şi sunt anunţate anterior, 
dat fiind că şi ele se petrec conform raţiunii. 

Sau aceste rele nu se petrec conform unor raţiuni naturale 
şi nici nu existau /ca atare/ în evenimentele anterioare, ci sunt 


72 Cf. 5,V.9,1, voi. 1 , p. 228. 

i onsccinţele acelora ? De exemplu, când o clădire se prăbuşeşte, 
i i-l prins dedesubt moare, indiferent cine ar fi; sau când doi 
i .ii sunt mânaţi în ordine — sau chiar unul — cel care este izbit 
este rănit sau strivit. 

Răspund: această nedreptate nu este un rău pentru cel care 
1 1 suferă dacă raportăm la înlănţuirea folositoare a Universului. 
Alt răspuns: nu e nici măcar o nedreptate, având justificarea 
din faptele petrecute anterior. Căci nu trebuie considerat că 
unele evenimente sunt conectate /în ordinea universală/ în 
vreme ce altele sunt detaşate, fiind de sine stătătoare. Dacă 
evenimentele trebuie să se petreacă conform unor cauze şi unor 
consecinţe naturale, potrivit cu o unică raţiune şi o ordine unică, 
chiar şi lucrurile cele mai neînsemnate trebuie să fie conside¬ 
rate drept conectate şi ţesute laolaltă . 73 

Iar nedreptatea făcută de cineva altcuiva este o nedreptate 
pentru cel care o face, şi făptuitorul nu e scăpat de vină; dar 
pentru că fapta e conectată la întreg, ea nu mai e nedreptate 
în acest /întreg/, nici pentru cel care a suferit-o, ci astfel era 
necesar să fie. Iar dacă cel care suferă este un om bun, săvârşirea 
acestor fapte s-a făcut înspre un bine. Căci este necesar ca 
această conexiune universală <ouvi:a^iţ> să nu se realizeze fără 
divinitate, nici să fie injustă, ci trebuie gândită ca adecvată pen¬ 
tru distribuţia a ceea ce e cuvenit/fiecăruia/, dar că motivele 
/pentru care lucrurile se întâmplă într-un anume fel/ sunt 
obscure, ceea ce oferă celor care nule cunosc motiv de reproş7 4 

17. Din astfel de considerente, s-ar putea susţine că mai întâi 
Sufletele, pornind din inteligibil, se duc în ţinutul Cerului. Căci 
dacă Cerul este mai bun în universul senzorial /decât Pământul/, 

73 Foarte stoică această explicaţie a soartei „dreptului nefericit". 
Există o ordine universală care asociază toate lucrurile şi fiinţele şi 
judecata noastră nu ar trebui să fie decât globală şi nu parţială, aşa 
cum este de obicei. 

74 Zeul nu poate fi cauza răului — e o teză fundamentală pe care 
Plotin o preia de la Platon, Republica, 379c. 

el ar fi vecin cu ultimele inteligibile. De Acolo, aşadar, se însu¬ 
fleţesc aceste prime /sensibile/ şi se împărtăşesc /din inteligibil/ 
după cum este mai potrivit să se împărtăşească. Dar elemen¬ 
tul terestru este ultimul şi este menit să participe cel mai puţin 
la Suflet, fiind departe de natura incorporală. 

Toate Sufletele, deci, iluminează Cerul şi îi dăruie, cum ar 
veni, cel mai mult şi principalul din ceea ce posedă, în timp 
ce restul luminii este proiectat asupra următoarelor existenţe. 
Şi alte Suflete, tot mai mult coborând, le iluminează pe cele 
de jos, fără ca pentru ele să fie bună această înaintare /în jos/. 
Există ca un centru; în jurul acestuia se află un cerc care stră¬ 
luceşte pornind de la centru, împrejurul acestui cerc — un alt 
cerc — lumină din lumină. 75 In afara acestora nu mai există un 
alt cerc de lumină, ci acest /cerc ultim/ are nevoie de o strălu¬ 
cire străină din pricina lipsei luminii proprii. 

Fie deci această sfârlează rotitoare <p6|tfkx;>, sau mai bine, 
o astfel de sferă care îşi primeşte /lumina/ de la cea de-a treia 
/ipostază/, pe cât este ea iluminată, căci se învecinează cu ea. 
Şi lumina cea mare străluceşte stând pe loc, în timp ce raza care 
iese din ea se extinde conform cu raţiunea. Celelalte /lumini/ 
strălucesc laolaltă, unele stând locului, altele sunt smulse /din 
ele însele/ tot mai mult de strălucirea corpului iluminat /de 
ele/. în continuare, deoarece corpurile iluminate au nevoie de 
mai multă îngrijire, după cum, când navele sunt bătute de fur¬ 
tună, cârmacii îşi fixează atenţia mai mult la îngrijirea navei 
şi nu-şi mai dau seama că se neglijează pe ei înşişi, încât sunt 
în primejdie să fie adesea smulşi de un naufragiu. /La fel/ şi 
Sufletele se înclină tot mai mult, fără să se preocupe de ceea 
ce le aparţine. Apoi ajung să fie înlănţuite de legături magice, 
luate în stăpânire fiind de preocuparea lor pentru Natură. 

Iar dacă fiecare animal individual ar fi precum între¬ 
gul — un corp desăvârşit, suficient şi fără primejdie să păţească 

75 Evident, Unul, Intelectul şi Sufletul. PA remarcă formula 
„lumină din lumină", asemănătoare celei a Crezului de la Niceea, la 
Plotin însă cu o determinare ierarhică, refuzată de ortodoxia creştină. 

ceva — Sufletul considerat că-i stă alături, nu i-ar mai sta ală¬ 
turi, ci i-ar aduce lui viaţă rămânând pe deplin în ţinutul de sus. 

18. Oare însă Sufletul se foloseşte de raţionament înainte 
de a intra/în corp/ şi iarăşi, /se foloseşte de raţionament/ după 
ce iese /din corp/ ? Răspund: Aici există pentru el raţionament, 
când e în încurcătură, când se umple de grijă şi e mai slăbit. 
Căci diminuarea Intelectului în /direcţia/ autosuficienţei sale 
înseamnă a avea nevoie de raţionament. La fel ca în arte, apare 
raţionamentul la artizanii care sunt la anaghie, dar când nu sunt 
dificultăţi, arta domină şi lucrează /de la sine/. 76 

Dar dacă Acolo Sufletele trăiesc fără raţionament, cum de 
mai sunt ele raţionale ? Răspund că ele pot să cerceteze /raţio¬ 
nal/, atunci când au drumul liber. Trebuie avut în considerare 
ca raţionament ceva de acest fel: să consideri drept raţiona¬ 
ment condiţia care derivă mereu din Intelect, aflată în Suflete, 
o energie staţionară ca o oglindire /a Intelectului/; atunci şi 
Acolo Sufletele s-ar folosi de raţionament. Insă cred că nu tre¬ 
buie gândit că, aflându-se în inteligibil, ele se folosesc de voce, 
deşi ele au corpuri în Cer. Şi nu ar putea exista Acolo lucruri 
despre care să vorbească din pricina nevoii sau a unor incer¬ 
titudini; şi, de vreme ce fac toate lucrurile în ordine şi con¬ 
form naturii, nu trebuie să poruncească şi nici să dea sfaturi, 
şi au înţelegerea /directă/ — unul de la celălalt. De fapt şi Aici, 
cunoaştem multe lucruri, fără să ne vorbim, numai privindu-ne 
în ochi. Acolo însă întreg corpul este pur, şi fiecare este ca un 
ochi ; nimic nu este ascuns şi fals, ci, încă înainte de a-i spune 
/ceva/altuia, acela/de Acolo/, doar privindu-1 pe altul, îl ştie. 77 

76 Deliberarea este, pentru Plotin, un semn al unor dificultăţi; arta 
perfectă, ca şi natura, creează fără deliberare şi raţionare, ci spon¬ 
tan. V. nota 56. V. şi 6, IV.8,7, voi. 1, p. 264 şi nota 42. V. şi LPA,2§D. 

77 Din nou un punct esenţial al psihologiei lui Plotin: limbajul, 
ca şi raţionamentul sunt inferioare unei forme de comunicare supra- 
verbală, intuitivă, dar care obţine spontan şi fără efort tot ceea ce 
inteligenţa analitică obţine cu efort şi dificultate. 

însă nu e imposibil ca daimonii şi Sufletele din aer să se 
folosească de voce. Căci ele sunt vieţuitoare astfel determinate. 

19. Oare /Platon/ se referă la acelaşi /aspect al Sufletu¬ 
lui/ vorbind despre „indivizibil", „divizibil", precum al ingre¬ 
dientelor „amestecate" ? Sau indivizibilul se raportează la o 
parte a/Sufletului/, în vreme ce divizibilul este, cum ar veni, 
partea sa care vine în continuare şi diferită/de prima/, aşa cum 
spunem că există o parte raţională /a Sufletului/ şi o parte 
iraţională ? 78 

Trebuie ştiut ce înţelegem prin fiecare termen, atunci când 
se pronunţă /“indivizibil" şi „divizibil"/. /Platon/ spune „indi¬ 
vizibil" în mod absolut; „divizibil" nu este luat în mod ab¬ 
solut, ci „relativ la corpuri" — „/Sufletul/ devine divizibil" 
— spune el — nu este /divizibil/. Şi trebuie privită natura cor¬ 
pului în raport cu faptul de a trăi, anume de ce fel de Suflet 
are nevoie şi pentru ce este nevoie de Suflet ca să fie prezent 
pretutindeni pentru corpul întreg. Orice senzaţie, dacă este 
simţită în întreg corpul, ajunge să se dividă: deşi ea este pre¬ 
tutindeni, s-ar putea spune că este divizată. însă dacă apare pre¬ 
tutindeni întreagă, nu s-ar putea spune că ea este divizată în 
mod absolut, ci doar că ajunge divizibilă în raport cu corpurile. 

Iar dacă s-ar afirma că în alte senzaţii nu există /nimic/ care 
să fie divizat, ci numai în pipăit, trebuie răspuns că lucrul e 
valabil şi pentru celelalte senzaţii. Dacă corpul este acela care 
participă /la senzaţii/, este necesar ca ele să se dividă, dar mai 
puţin decât în pipăit. 

Şi la fel stau lucrurile şi cu partea vegetativă şi cea augmen¬ 
tativă a Sufletului. Şi dacă dorinţa se ataşează de ficat, înflă¬ 
cărarea se ataşează de inimă, şi se poate vorbi la fel în legătură 
cu ele. Dar poate că pe aceste afecte /Sufletul/ 79 nu le ia în acel 
amestec /despre care vorbeşte Platon/, şi probabil că ele se 

78 Timaios, 35a. Cf. şi 4,IV.2,1 voi. 1, p. 223. 

79 PA consideră că subiectul neexplicit al propoziţiei este „Platon" 
şi nu „Sufletul". 

produc într-alt mod dintr-unul dintre ingredintele luate /în 
amestec/. 

Dar raţionamentul şi intelectul ? Ele nu se dăruie pe sine 
corpului, căci activitatea lor nu se săvârşeşte prin intermediul 
organelor corpului. Acesta este chiar o piedică /pentru inte¬ 
lect/, dacă ai avea de-a face cu corpul în timpul reflecţiei. 
Altceva sunt, deci, fiecare— „indivizibilul" şi „divizibilul" — 
şi ele nu sunt amestecate ca /să devină/ un singur lucru, ci un 
întreg format din părţi, fiecare fiind pură şi separată prin 
puterea ei. 

Iar dacă şi „ceea ce ajunge divizibil după corpuri" posedă 
indivizibilitatea de la puterea de deasupra sa, aceeaşi existenţă 
poate fi şi indivizibilă, şi divizibilă, ca fiind amestecată din sine 
însăşi şi din puterea de sus care soseşte la ea. 

20. însă se cuvine cercetat dacă acestea şi restul numitelor 
părţi ale Sufletului se aflăîntr-un loc /în spaţiu/, sau dacă aces¬ 
tea /Intelectul şi raţiunea/ în general nu se aflăîntr-un loc, în 
vreme ce restul se află într-un loc şi care este acesta, sau dacă 
nici o parte nu se află într-un loc. Căci, fie că nu vom delimi¬ 
ta un loc pentru nici una dintre părţile Sufletului, neplasând-o 
pe vreuna undeva, nici mai curând în interiorul corpului decât 
în afara sa, şi îl vom face pe acesta din urmă neînsufleţit, iar 
atunci vom avea dificultăţi să înţelegem în ce fel se realizează 
acţiunile săvârşite prin organele corpului; fie că nu vom acor¬ 
da un loc unora dintre /părţile Sufletului/, în timp ce altora îl 
vom acorda, şi atunci vom părea că le vom face pe aceste părţi 
cărora nu le dăm un loc, să nu fie în noi, astfel încât nu vom 
avea în noi întreg Sufletul nostru. 80 


80 Celebra problemă a felului în care Sufletul imaterial poate influ¬ 
enţa corpul material. V. şi Despre Suflet al lui Aristotel, unde Sufletul 
este entelechia (forma substanţială) a corpului, dar există şi intelec¬ 
tul agent, nemuritor, aflat în separare de corp. Plotin va combate aceas¬ 
tă teză în numele imaterialităţii totale a Sufletului, în întregul său 
nemuritor şi separat de corp, lipsit de loc în spaţiu. 

In general, nici una dintre părţile Sufletului şi nici Sufletul 
în ansamblu nu trebuie considerat a se afla în corp ca într-un 
loc. într-adevăr, locul este un recipient şi un recipient al cor¬ 
pului. Şi unde fiecare lucru este divizat, acolo există/loc/, ast¬ 
fel încât întregul nu poate fi în oricare /dintre părţile sale/. Dar 
Sufletul nu este corp, şi el nu este conţinut mai curând decât 
este conţinător. El nu se află/în corp/ ca într-un vas. Căci în 
acest caz, corpul ar fi neînsufleţit, fie că ar conţine /Sufletul/ 
ca un vas, sau ca un loc; afară doar dacă nu cumva, adunân- 
du-se către sine Sufletul printr-o anumită distribuţie, va fi pier¬ 
dut pentru Suflet atâta cât vasul are parte /de Suflet/. 

Iar locul, în sensul fundamental al noţiunii, este incorpo¬ 
rai 81 , astfel că de ce ar avea el nevoie de Suflet ? Şi corpul se 
va apropia de Suflet cu limita sa, nu cu sine însuşi. 82 

Şi multe alte argumente ar mai putea fi obiectate tezei că 
/Sufletul/ se află situat /în corp/ ca într-un loc: /de pildă/, locul 
ar fi transportat mereu /laolaltă cu Sufletul care îl ocupă/ şi 
va exista acel ceva 83 care poartă în jur locul /Sufletului/. 

Şi nici dacă locul ar fi un interval, cu atât mai puţin ar putea 
fi situat Sufletul în corp ca într-un loc. Căci intervalul trebuie 
să fie vid, în vreme ce corpul nu este vid, ci probabil /că este vid 
spaţiul/ în care se află corpul, astfel încât corpul se află în vid. 

Insă /Sufletul/ nu se va afla în corp ca într-un substrat. Căci 
afectarea din substrat este o afectare a /substratului/ în care 
se află /o proprietate/, precum culoarea şi forma, dar Sufletul 
este separat. Si 

Şi Sufletul nu este /în corp/ nici ca partea în întreg. Căci 
Sufletul nu este o parte a corpului. Iar dacă s-ar susţine că 
/Sufletul se află în corp/ precum o parte în întregul vieţuitor 

81 în sensul că este o proprietate geometrică, spaţială. 

82 Limita ar fi cumva incorporală, dar asociată totuşi corpului; 
astfel ar putea interacţiona corpul şi Sufletul. 

83 Aluzie la Despre Suflet al lui Aristotel, unde Sufletul este forma 
substanţială a corpului. 

84 Sufletul nu este o proprietate, ci o Fiinţă, deci separat în sen¬ 
sul de autonom. 

/format din Suflet şi corp/, mai întâi dificultatea ar rămâne: 
în ce fel se află în întreg ? Căci el nu se află /în corp/ precum 
vinul în amfora cu vin, şi nici ca amfora /singură în amfora 
cu vin/, nici în felul în care ceva va fi în sine însuşi. Şi nici nu 
c ca un întreg în părţi: căci ar fi ridicol de numit Sufletul 
„întreg" şi corpul „părţi" ! 

Şi nici nu este /în corp/, precum forma în Materie. 85 Căci 
forma din Materie nu este separată şi ea este posterioară când 
deja există Materia. Şi Sufletul produce forma din Materie, dar 
el este altceva decât forma. Iar dacă /unii filozofi/ 86 se vor referi 
nu la forma care ajunge /în Materie/, ci la Forma separată, încă 
nu e clar în ce fel această Formă se află în corp. [Căci Sufletul 
e separat.] 

In ce sens atunci se spune de către toţi oamenii că Sufletul 
este în corp ? Răspund: fiindcă Sufletul nu e vizibil, ci corpul 
/este vizibil/. Or, noi vedem corpul, ne dăm seama că este însu¬ 
fleţit şi, pentru că se mişcă şi simte, spunem că are un Suflet. 
Am spune, în consecinţă, că Sufletul se află în corp. Dar dacă 
Sufletul ar fi vizibil şi ar fi perceput ca ceva senzorial, pe deplin 
cu viaţă, şi s-ar întinde în mod egal până la capătul /Univer¬ 
sului/, nu am mai spune că Sufletul este în corp, ci că în cel 
mai puternic se află cel care nu-i astfel, şi că în cel care cuprinde 
se află cel cuprins, şi că cel care curge există în cel care nu curge. 

21. Dar ce vom răspunde dacă cineva ar întreba în ce fel 
este prezent Sufletul pentru corp, fără ca respectivul însuşi să 
spună în ce fel ? Şi /ce vom răspunde, dacă ar întreba/: oare 
întreg Sufletul este /prezent/ în mod asemănător, sau fiecare 
parte /a sa este prezentă/ într-un mod diferit? De vreme ce, 
dintre modalităţile anunţate mai înainte prin care „ceva se află 
în altceva" niciuna nu pare să se potrivească raportului Su¬ 
flet- trup, şi deoarece se afirmă că Sufletul se află în corp în sen¬ 
sul în care cârmaciul se află în barcă, afirmaţia este corectă 


85 Teoria lui Aristotel din Despre Suflet, unde Sufletul este con¬ 
siderat a fi forma (entelechia) corpului ca materie. 

86 Evident, platonicienii, în opoziţie cu aristotelicienii. 

avându-se în vedere capacitatea Sufletului de a fi separat. To¬ 
tuşi nu ar fi în acest fel exprimată modalitatea pe care noi o 
căutăm. /Cum ar avea ea loc/, oare în felul pasagerului aflat 
în barcă în mod întâmplător, sau în felul cârmaciului ? Iar câr¬ 
maciul nu se află în întreaga navă precum se află Sufletul în 
/întregul corp/. 

Dar oare trebuie să spunem că /Sufletul/ se află /în corp/ 
în sensul în care spunem că arta se află în instrumente, pre¬ 
cum în cârmă, dacă cârma ar fi „însufleţită", încât arta de a câr¬ 
mi care pune în mişcare cu pricepere /cârma/ să fie interioară 
/cârmei/ ? 

Numai că diferenţa constă în aceea că arta vine din afară. 
Căci dacă, conform modelului cârmaciului care introduce arta 
în cârmă, considerăm că Sufletul se află în corp precum într-un 
instrument natural — el îl mişcă /în locurile/ în care ar dori 
să-l determine să se mişte — oare am avea vreun profit pen¬ 
tru cercetarea noastră ? De fapt vom fi din nou în încurcătură: 
în ce sens /Sufletul/ se află /în corp ca/ într-un instrument, 
deşi acest mod este diferit de cele prezentate anterior ? Totuşi, 
încă dorim să descoperim şi să ne apropiem mai mult /de un 
răspuns bun/. 

22. Oare în felul acesta trebuie vorbit că, atunci când Su¬ 
fletul este prezent pentru corp, el este prezent ca focul pentru 
aer ? Căci şi focul, fiind prezent nu e prezent-, şi, deşi e prezent 
în întregul aer, nu se amestecă cu el, ci el însuşi stă locului, în 
vreme ce aerul trece pe lângă el. Şi când /aerul/ ajunge în afara 
/locului/ în care este lumina, el pleacă, fără să reţină nimic, dar 
cât timp se află în lumină, este iluminat, încât este corect să 
se spună aici că /raportul dintre corp şi Suflet/ este precum 
aerul în lumină mai degrabă decât precum lumina în aer. S7 De 
aceea, Platon în mod îndreptăţit nu aşază Sufletul în corp în 
cazul Universului, ci corpul în Suflet; el spune mai întâi că există 
o parte a Sufletului în care se află corpul, şi apoi că există /o 


87 Plotin revine la ideea că, într-un anume sens, nu numai Sufletul 
este în corp, dar şi corpul este în Suflet. V. LPIF&H. 

parte a Sufletului/ în care nu există corp, evident /e partea/ 
de ale cărei puteri corpul nu are nevoie. 88 

Şi se poate spune acelaşi lucru şi în privinţa celorlalte Su¬ 
flete : trebuie afirmat că nu există prezenţa pentru corp a altor 
puteri ale Sufletului /de care el nu are nevoie/, dar că acele pu¬ 
teri de care trupul are nevoie, sunt prezente, şi anume există, 
nu însă situate în părţile corpului, nici în întregul corp: ast¬ 
fel, în cazul senzaţiei puterea senzorială este prezentă pentru 
orice parte care simte, dar în ce priveşte actualizarea ei, ea este 
prezentă mereu pentru un alt /organ al corpului/. Spun lucrul 
următor: 

23. Când corpul însufleţit este iluminat de Suflet, fiecare 
parte a sa se împărtăşeşte într-alt fel de la Suflet. Şi potrivit 
cu aptitudinea eficientă a organului, Sufletul îi oferă o putere 
corespunzătoare în vederea realizării lucrului pe care îl are de 
executat. Şi astfel trebuie spus că puterea de a vedea se află în 
ochi, puterea de a auzi — în urechi, puterea de a gusta — în 
limbă, cea de a mirosi — în nări, iar cea de a simţi se află în 
întregul corp. Căci în raport cu această senzaţie întreg corpul 
se pune la dispoziţia Sufletului ca un organ. Or, cum orga¬ 
nele senzoriale se află în primii nervi, care posedă şi capacita¬ 
tea de mişcare a animalului, dat fiind că această putere se 
distribuie acolo/ în nervi/, şi cum nervii pornesc de la creier, 
s-a susţinut că acolo se află principiul senzaţiei, al mişcării şi, 
la modul general, al întregului animal: desigur, unde se află 
principiile organelor, tot acolo au considerat că se află acela 
care le va folosi. 89 


88 Timaios, 34b: „Aşezând un Suflet în mijlocul său (al corpului 
Universului), l-a întins în întregul lui şi în plus a învelit corpul cu 
acest Suflet din afară...“ Acest „din afară“ <e^co0ev> e înţeles de 
Plotin în sensul că există o parte a Sufletului universal situată în afara 
corpului Universului şi că nu întreg Sufletul este afundat în corp. 

89 Este vorba despre teoriile medicale ale lui Galenus care aşază 
sediul inteligenţei şi al activităţii în creier, deoarece el descoperise 
rolul nervilor, şi nu în inimă, precum făceau teoriile mai vechi — 

Dar e mai bine de spus că acolo /în creier/ se află princi¬ 
piul manifestării puterii respective. Căci acolo de unde urmea¬ 
ză să fie mişcat organul, acolo trebuie să existe, ca şi când s-ar 
sprijini, puterea aceea a „artizanului", corespunzătoare organu¬ 
lui. 90 Mai curând însă să spunem că nu puterea /se află acolo/, 
fiindcă puterea este pretutindeni; ci principiul activităţii unde 
se află principiul organului. 

Deoarece puterea senzorială şi motrice aparţine Sufletului 
senzorial şi imaginativ şi ea îşi are raţiunea deasupra sa, ca şi 
când o natură s-ar învecina prin partea sa inferioară cu ceva 
peste care ea se află, de aceea a fost plasată de către cei vechi 
în extremitatea superioară a oricărui animal — în cap. Nu că 
ea ar fi în creier, ci că se află în acea parte senzorială a Sufletului 
care este aşezată în creier în modul amintit. /Facultatea senzo¬ 
rială/ trebuia dată corpului, şi mai ales receptacolului acţiunii 
corpului, iar facultatea /Sufletului/ care nu are nimic în comun 
cu corpul /adică raţiunea/ trebuia să aibă în comun /ceva/ cu 
acela care este o specie de Suflet, de Suflet capabil să primească 
percepţiile de la raţiune. 

Căci facultatea senzorială presupune cumva şi facultatea de 
a discerne, facultatea de imaginare este asemenea uneia intelec¬ 
tuale, iar impulsul şi apetiturile urmează imaginaţiei şi raţiunii. 
Aşadar facultatea raţională se află în /cap/ nu ca într-un loc, 
dar /se spune că/ ea este în cap, pentru că ceea ce se află acolo 
/în cap/ se bucură de ea. S-a arătat /deci/ în ce sens ceea ce e 
acolo /în creier/ se referă la facultatea senzorială. 

Or, facultatea generativă, augmentativă şi nutritivă nu 
lipseşte de nicăieri /din corp/; ea hrăneşte corpul cu ajutorul 
sângelui, iar sângele care hrăneşte se află în vine. Or, punctul 
de plecare şi al vinelor, şi al sângelui este în ficat. Şi această 
putere /generativă, augmentativă, nutritivă/ se fixează tot acolo 
unde a fost dată să locuiască şi partea apetitivă a Sufletului. 


Aristotel, s toicii, epicureii. Pentru platonişti, aceste teorii păreau a 
confirma cele spuse de Platon în Timaios. 

90 Astăzi am spune centrul nervos al organului respectiv, situat 
pe scoaţa cerebrală! 

Căci e necesar ca ceea ce zămisleşte, hrăneşte şi creşte să do¬ 
rească şi aceste acţiuni. Iar sângele subţire, rapid şi pur fiind 
organul potrivit părţii înflăcărate /a Sufletului/, /inima/, sursa 
acesteia (un astfel de sânge este atribuit aici), a fost făcută să 
fie locuinţa corespunzătoare fierberii înflăcărării sufleteşti. 91 

24. Dar unde va ajunge Sufletul, atunci când iese din corp ? 
Răspund că el nu va fi Aici unde nu mai există deloc recepta- 
colul lui, şi nici nu poate să rămână alături de cel care nu e menit 
să-l primească, dacă nu ar avea ceva din /corp/ care să-l tragă 
spre sine, fiind el /Sufletul/ fără chibzuinţă. Se află, dar, în acel 
/loc/, dacă un alt corp /îl/ posedă, şi îl urmează acolo unde 
corpul respectiv se cuvine să fie şi să se nască. 

Or, cum locurile sunt numeroase şi individualizate, deose¬ 
birile /din viaţa omului/ trebuie să vină şi de la constituţia /aces¬ 
tora/, dar şi de la justiţia aflată în firea lucrurilor. Căci nu e 
cu putinţă ca cineva să scape de ceea ce se cuvine să îndure 
din cauza faptelor/sale/ nedrepte. Legea divină este ineluctabilă, 
având în sine laolaltă ducerea la îndeplinire a ceea ce a fost deja 
judecat. Iar cel care îndură este purtat /de lege/, fără s-o ştie, 
înspre situaţiile pe care se cuvine să le îndure, fiind clătinat şi 
rătăcind încolo şi încoace printr-o mişcare instabilă. El sfâr¬ 
şeşte, după ce pătimeşte multe nenorociri cărora li se împotri¬ 
veşte, prin a cădea în locul cuvenit, dobândind printr-o mişcare 
voită locul nevoit pentru suferinţă. Este arătat în lege şi cât de 
mult, şi cât timp trebuie să îndure, şi iarăşi împreună /cu 
legea/ vin laolaltă eliberarea de pedeapsă şi puterea de a fugi 
din locurile acelea /crunte/, prin puterea unei armonii care 
cuprinde totul. 92 

Când posedă un corp, Sufletele au şi capacitatea de a simţi 
pedepsele corporale. Dar Sufletele pure, care nu sunt în nici un 
fel mânate de ceva corporal, în mod necesar nu aparţin unui 
corp. Dacă, deci, ele nu sunt nicăieri în corp — căci nu au corp — 


91 Este vorba despre sângele arterial, în timp ce sângele venos este 
considerat a avea sursa în ficat. 

92 V. Legile, X, 904a-b. 

un astfel de Suflet va fi Acolo unde se află Fiinţa, ceea-ce-este 
/ceva/ şi divinul — în Zeu — laolaltă cu acestea şi în /Zeu/. Iar 
dacă întrebi încă unde anume, trebuie să întrebi unde sunt /di¬ 
vinul şi Fiinţa/: şi căutându-le, caută-le nu cu ochii şi nici în 
felul cum cauţi corpurile! 

25. Merită de asemenea să cercetăm în legătură cu memo¬ 
ria: oare Sufletele însele îşi amintesc când ies din aceste locuri 
/de Aici/, sau unele da şi altele nu ? Şi oare îşi amintesc de toate 
lucrurile sau numai de unele ? îşi amintesc oare veşnic, sau nu¬ 
mai un anumit timp apropiat de momentul plecării /de Aici/ ? 

Dar, dacă urmează să facem cercetarea cum se cuvine, tre¬ 
buie mai întâi să înţelegem cine anume îşi aminteşte. Nu întreb 
ce este memoria , ci în ce fel de realităţi se află ea. Căci ce este 
memoria s-a spus în alte locuri şi a fost dezbătut de multe ori; 
însă trebuie arătat mai precis cine este prin fire cel care îşi 
aminteşte. 93 

Or, dacă fenomenul memoriei există atunci când se adau¬ 
gă ceva, fie o cunoştinţă, fie un afect, faptul memorării nu ar 
putea să se regăsească printre realităţile imperturbabile, nici 
printre cele aflate în afara timpului <ev axpovcpx Memoria deci 
nu trebuie plasată la Zeu, nici la ceea-ce-este /ceva/, nici la 
Intelect. într-adevăr, pentru acestea nu există timp, ci eternita¬ 
tea are de-a face cu ceea-ce-este /ceva/; nu există Acolo nici 
anterioritate, nici succesiune, ci /un acelaşi/ există etern în felul 
în care este, în acelaşi /loc/, fără să admită schimbare . 94 Dar 
cum ar putea ajunge la amintire ceea ce se află într-o aceeaşi şi 
identică stare, nea vând şi neposedând o altă alcătuire, ulterioară 
aceleia pe care a avut-o înainte, sau un nou gând, venit după 
un altul, pentru ca să conceapă un alt gând, dar să-şi amintească 
de cel pe care îl concepuse mai înainte ? 


93 Cf. Aristotel, Despre memorie. V. şi H.J. Blumenthal, Plotinus ’ 
Psychology, Haga, 1971. 

94 Memoria, amintirea presupun temporalitatea, mişcarea, vari¬ 
aţia. Or, nimic din toate acestea nu se pot afla în Intelect, aflat într-un 
etern prezent. 

Dar /— s-ar putea obiecta —/ ce împiedică /Intelectul/ să 
cunoască celelalte transformări, de pildă mişcarea periodică a 
Universului, fără ca totuşi să se transforme el însuşi ? Iată ce 
îl împiedică: fiindcă /în acel caz/ va gândi ba ceva anterior, ba 
ceva posterior, urmărind schimbările a ceea ce se modifică, şi 
/fiindcă/ a-şi aminti este altceva decât a gândi. 

într-adevăr, gândurile /Intelectului/ despre sine însuşi nu 
trebuie numite amintiri. Căci ele nu au sosit, pentru ca el să le 
reţină încât ele să nu plece; altminteri el s-ar teme ca nu cumva 
Fiinţa sa să plece de la el, /ceea ce este absurd/. 

Dar nici despre Suflet nu trebuie spus că-şi aminteşte în 
acelaşi mod în care afirmăm că îşi aminteşte de /ideile/ înnăs¬ 
cute pe care el le are; ci să spunem că, atunci când se află Aici, 
mai ales când a sosit Aici, Sufletul posedă acele /idei/ fără a fi 
activ în temeiul lor. Şi se pare că cei vechi au aplicat /termenii 
de/ memorie şi reamintire faptului de a fi activ în temeiul ener¬ 
giilor pe care /Sufletul/ le poseda. 95 Astfel încât acesta este un 
alt tip de memorie, iar timpul nu aduce nici o intervenţie în 
cazul memoriei înţelese în acest sens. 

Dar poate că totul e prea la îndemână şi insuficient de anali¬ 
zat: ai putea sta la îndoială dacă aşa-numitele reamintire şi 
memorie aparţin acelui Suflet /superior/, sau cumva altuia mai 
întunecat, sau compusului /din Suflet şi corp/. Şi dacă /aparţin/ 
altui /Suflet/ când şi cum /se petrece actul memoriei/ ? Iar dacă 
/aparţin/ animalului /format din Suflet şi corp/, când şi cum 
/se petrece actul memoriei/ ? De aceea, trebuie să cercetăm ce 
anume din noi are memorie — chestiunea pe care am cercetat-o 
de la început. Iar dacă este vorba despre Suflet, oare ce putere 
a sa sau ce parte a sa /posedă memoria/ ? 

95 Aluzie la celebra teorie platoniciană a reamintiri, care — spune 
Plotin — nu este decât o activare, o actualizare a unor cunoştinţe exis¬ 
tente întotdeauna în Suflet. Există însă şi o altă memorie, aceea a 
lucrurilor obişnuite pe care le trăim sau le învăţăm, fără a le fi cunos¬ 
cut dintotdeauna. Se pune întrebarea dacă, după moarte, păstrăm 
amintirea acestora. 

Iar dacă este vorba despre animal /cu Suflet şi corp care 
are memorie/, aşa cum unii consideră cazul sensibilităţii, în ce 
mod are el parte de memorie şi ce anume trebuie afirmat că 
este „animalul" ? Pe deasupra, oare trebuie considerat că aceeaşi 
parte /a Sufletului/ are percepţia senzaţiilor şi a gândurilor, 
sau că există câte o altă parte pentru fiecare dintre acestea ? 

26. Dacă compusul /din corp şi Suflet/ este responsabil pen¬ 
tru senzaţiile actualizate, faptul de a simţi — de aceea e numit 
„comun" /Sufletului şi corpului/ — trebuie să fie la fel ca sfre¬ 
delitul şi ţesutul, pentru ca, în faptul de a simţi, Sufletul să 
reprezinte artizanul , în timp ce trupul să reprezinte instrumen¬ 
tul . 96 Trupul suportă şi se supune, Sufletul primeşte impresia 
trupului, sau prin trup, sau acceptă o judecată pe care şi-a fă¬ 
cut-o pornind de la afectul corpului. Senzaţia deci ar putea fi 
numită în acest sens o activitate comună, dar memoria nu ar 
fi obligată să aparţină comunităţii /corp-Suflet/, când Sufletul 
a primit deja impresia, sau a păstrat-o, sau a pierdut-o. Asta 
dacă cineva nu ar dovedi că şi memorarea e comună din fap¬ 
tul că noi din cauza amestecurilor corporale suntem în stare 
şi să ţinem minte, şi să uităm. 

însă s-ar putea afirma că, în acest fel, corpul împiedică sau 
nu împiedică /memoria/, dar că memorizarea /în sine/ con¬ 
tinuă să aparţină Sufletului. 

Şi în ce fel este comună /corpului şi Sufletului memorarea/ 
cunoştinţelor ? Nu va fi / doar/ Sufletul cel care le memorează ? 

Iar dacă animalul este compus în sensul că este ceva dife¬ 
rit rezultat din ambele /componente/, mai întâi este absurd a 
spune că animalul nu e nici corp, nici Suflet. Căci, fără chiar 
să se schimbe sau să se amestece cele două componente, ast¬ 
fel încât Sufletul în animal să ajungă să fie în virtualitate, 

96 Aristotel, Despre Suflet, A,4, 408b. Teza lui Plotin este că me¬ 
moria este o funcţie specifică Sufletului, chiar dacă ea face apel şi la 
organele corpului, şi că nu există, în sens propriu, o memorie auto¬ 
nomă a corpului. 

animalul va fi ceva diferit /de cele două componente/. 97 Aşadar 
si în acest fel memorizarea va rămâne în posesia Sufletului, după 
cum în amestecul dintre vin şi miere, dacă există ceva dulce, 
dulceaţa vine de la miere. 

Bun, dar dacă/se va spune/: Sufletul ţine minte, dar/reali¬ 
zează aceasta/ fiindcă se află în corp ? Prin faptul că e impur 
şi, ca şi cum ar fi încărcat de proprietăţi <7totco0eîaa>, el poate 
să întipărească urmele senzaţiilor, deoarece are în corp un fel 
de reazem pentru a păstra şi a nu lăsa să curgă senzaţiile. 

Mai întâi însă, întipăririle /în Suflet/ nu sunt mărimi, nici 
nu sunt precum „sigiliile", „rezistenţele", „amprentele", fiind¬ 
că nu există nici o „împingere", nici/o imprimare/ „în ceară" 98 , 
ci felul lor este gândirea, chiar în cazul lucrurilor senzoriale. 
Iar în cazul gândurilor despre ce fel de „rezistenţă" s-ar putea 
vorbi ? Sau pentru ce are nevoie /Sufletul/ de corp sau de o 
proprietate corporală împreună cu care /să fie întipărit/ ? 

Pe de altă parte, este necesar să existe în Suflet memoria 
propriilor mişcări, de pildă a lucrurilor pe care le-a dorit şi de 
care el nu s-a bucurat, când obiectul dorinţei nu a ajuns la corp. 
Cum s-ar putea vorbi despre corp /ca subiect al memoriei/ în 
legătură cu afectele care nu au ajuns la el ? Şi în ce fel îşi va 
aminti /Sufletul/ laolaltă cu corpul /lucrul/ pe care în general 
corpul nu-i menit să-l cunoască? 

Trebuie spus că unele /senzaţii/, care se realizează prin corp, 
se termină la Suflet, în timp ce altele aparţin numai Sufletului 
singur, dacă trebuie ca Sufletul să fie ceva, o natură şi să existe 
o activitate proprie a lui. Iar dacă e aşa, /trebuie să existe/ şi 
o năzuinţă /proprie Sufletului/, şi amintirea năzuinţei — a celei 
cu succes şi a celei fără succes — de vreme ce şi natura Sufletului 
nu este dintre cele care se scurg. 

Iar dacă lucrurile nu stau cum spun, atunci nu-i vom acor¬ 
da Sufletului nici percepţia de sine <m)vcda0iicriQ>, nici con¬ 
ştiinţa de sine <7tapaKOÂO'u0r|Gtq>, nici o anume capacitate de 


97 Sufletul nu poate fi în virtualitate, deoarece este formă, după 
Aristotel, ba chiar o Fiinţă autonomă, după platonicieni. 

98 Teoriile stoice asupra senzaţiei şi percepţiei — pe care Plotin 
le respinge — foloseau modelul întipăririi unui sigiliu în ceară. 

sinteză <cruv0T|aic;> şi nici un fel de inteligenţă <ouveoiq>. 
Intr-adevăr, dacă nu le are pe toate acestea în natura sa, Sufletul 
nu le poate procura în corp. în fapt, Sufletul posedă anumite 
activităţi a căror împlinire are nevoie de organe. Sufletul vine 
purtând virtualităţile unora /dintre organe/, sau chiar acti¬ 
vităţile altora. 

Dar activitatea de memorizare are drept piedică şi corpul : 
chiar şi în această viaţă, există uitare când se adaugă unele sub¬ 
stanţe, dar memoria se redeşteaptă adesea prin înlăturarea lor 
şi purificarea de ele." Fiind /memoria/ o permanenţă <povf|>, 
este necesar ca natura corpului, care este în mişcare şi în flux, 
să fie cauza uitării, şi nu a memoriei; de aceea se poate inter¬ 
preta astfel expresia „râul Uitării" 100 . Aşadar, afectul acesta — 
/memoria/ — să fie atribuit Sufletului! 101 

27. Dar cărui Suflet ? Celui considerat de noi mai divin, 
potrivit cu care noi existăm /ca individualitate/ sau celuilalt 
care vine de la întreg ? 

Trebuie răspuns că există amintiri ale fiecăruia, unele pro¬ 
prii, altele comune. Iar atunci când /Sufletele/ sunt laolaltă, 
aceste amintiri sunt împreună; dar când /Sufletele/ se despart, 
dacă ambele /amintiri/ ar exista şi ar persista, fiecare dintre cele 
două /Suflete/ posedă mai mult amintirea proprie, dar, un scurt 
timp, şi pe a celuilalt /Suflet/. Aceasta este, cel puţin, fantoma 
lui Heracle de la Hades 102 : trebuie să considerăm că această 


99 De pildă, băutură, somn, droguri etc. 

100 Republica, 621c. în mitul lui Er, Sufletele mai întâi beau din 
„râul Uitării" şi abia apoi cad în trupuri. 

101 în 26,111.6, 1, Plotinscrisese: „trebuie, de asemenea, considerat 
că Sufletul, având afectări, în fapt nu le are şi că, suferind, nu suferă." 
Paradoxul Sufletului acesta este; el constituie, în fond, un punct cen¬ 
tral al psihologiei lui Plotin: pe de-o parte Sufletul nu este afectabil, 
deorece aparţine realităţii inteligibile, pe de altă parte, el are memo¬ 
rie etc, care nu pot fi atribuite corpului, căci în această ipoteză, Sufletul 
n-ar putea fi considerat ca sediul judecăţii, al conştiinţei şi al învăţării. 

102 Od. XII, 601-603. Umbra lui Heracle este acolo distinsă de 
Heracle însuşi, care locuieşte cu zeii în Olimp. 

l.mtomă îşi aminteşte de toate cele făcute în viaţă, căci cel mai 
mult era vorba despre viaţa lui. Celelalte umbre însă, repre¬ 
zentând un compus /din cele două Suflete/, nu puteau să spună 
mai mult decât cele aparţinând vieţii de Aici — ceea ce ele cu¬ 
noscuseră — sau dacă ceva avea de-a face cu dreptatea. 103 Dar 
/I Iomer/ nu a relatat ce a grăit Heracle însuşi, cel fără fantomă. 

Ce ar spune, aşadar, celălalt Suflet, odată îndepărtat /de 
Aici/ şi rămas singur ? Acela tras /în jos/, /ar putea spune/ tot 
ceea ce omul a făcut şi a îndurat. Trecând însă câtva timp după 
moarte, ar putea apărea şi alte amintiri din vieţile anterioare, 
astfel încât pe vreuna dintre acestea, dacă o dispreţuieşte, să 
o înlăture. Căci devenind Sufletul mai pur de /influenţa/ cor¬ 
pului, el va readuce în minte chiar şi acele amintiri pe care nu 
le avea în memorie Aici. Iar dacă va ieşi /dintr-un corp/ pen¬ 
tru a intra într-un alt corp, va relata /amintirile/ din afara vieţii 
şi va spune /şi amintirile din viaţa/ pe care tocmai a abando¬ 
nat-o, va spune şi multe lucruri ţinând de vieţile anterioare. 
Dar multe dintre amintirile adăugate 104 vor ajunge cu timpul 
veşnic uitate. 

Dar ce-şi va reaminti Sufletul rămas singur ? Mai întâi tre¬ 
buie cercetat prin ce putere a Sufletului apare rememorarea. 

28. Insă cel puţin /rememorarea/ este facultatea prin care 
simţim şi aceea prin care învăţăm ? Sau partea /Sufletului/ prin 
care dorim /este facultatea prin care ne reamintim/ de dorinţe, 
iar partea înflăcărată /este aceea prin care ne reamintim/ de 
mânii ? Se va spune că nu există o parte care să se bucure şi o 
alta care să-şi amintească întâmplările care au făcut-o să se bu¬ 
cure. Iar partea apetenţă este din nou stârnită de lucrurile de 
care /odată/ s-a bucurat, atunci când obiectul dorinţei este 
văzut în amintire. 

Insă din ce motiv nu /aparţine dorinţa/ altei /părţi decât 
celei care doreşte/, sau din ce motiv nu este înţeleasă în alt sens ? 


103 Text corupt. 

104 Este vorba, desigur, despre amintirile neesenţiale, legate strict 
de viaţa din corp, şi nu despre cele aflate în lumea Formelor. 

Ce împiedică să se acorde părţii apetenţe /a Sufletului/ şi sen¬ 
zaţia plăcerilor, şi să se acorde dorinţa părţii senzitive la modul 
general, încât fiecare parte să fie numită potrivit cu principiul 
ei dominant? Răspund că senzaţia pentru fiecare parte /a 
Sufletului/ trebuie luată într-un sens diferit. 

De pildă, vederea a văzut, nu partea apetenţă, dar partea 
apetenţă a fost stârnită de senzaţie ca printr-o transmitere din 
aproape în aproape, nu astfel încât să spună despre senzaţie 
în ce fel este, ci că să o îndure în mod inconştient. Iar în cazul 
părţii înflăcărate, /vederea/ l-a văzut pe cel care a comis nedrep¬ 
tăţi, iar mânia s-a pornit, ca şi când, atunci când un păstor vede 
un lup la turmă, câinele de pază, fără să-l vadă cu ochii, ar fi 
stârnit de miros sau de zgomot. 

Aşadar, partea apetenţă s-a bucurat, şi ea posedă o urmă a 
bucuriei trecute nu ca o memorie, ci ca o dispoziţie şi o afectare. 
Şi o alta este partea /Sufletului/ care are vederea bucuriei şi 
păstrează la sine memoria întâmplării trecute. Dovada: ade¬ 
sea memoria nu cunoaşte <et5uîav> lucrurile de care a avut 
parte partea apetenţă. Or, dacă /memoria/ ar fi existat în /partea 
apetenţă/, le-ar fi /cunoscut/. 105 

29. Dar oare vom atribui memoria părţii senzoriale şi vor 
fi pentru noi identice facultatea de memorizare şi cea de a 
simţi ? 

însă, dacă şi fantoma /lui Heracle/ îşi va aminti, după cum 
s-a spus, partea senzorială va fi dublă; iar dacă facultatea sen¬ 
zorială nu va fi /identică cu/ facultatea memoriei, ci va fi orice 


105 O altă lecţiune, urmată de PA: „adesea memoria lucrurilor de 
care a avut parte facultatea apetenţă nu e plăcută" <(XT) ti5evccv> etc. 
Mi se pare mai logică însă lecţiunea aleasă: Plotin spune că partea 
apetenţă este modificată inconştient de experienţele trecutului, dar 
nu are propriu-zis o memorie a lor, dovadă că există experienţe care 
rămân inconştiente, necunoscute pentru conştiinţă. Memoria este o 
facultate a conştiinţei. Nu rezultă însă că partea apetenţă nu poate 
fi impresionată decât de expereeinţe trecute plăcute, aşa cum cere 
cealaltă intepretare. 

altceva, vor exista doi agenţi care îşi amintesc. 106 în plus, dacă 
partea senzorială va fi /o memorie/ a cunoştinţelor, ea va fi şi 
/o memorie/ a cugetărilor. Afirm că fiecare dintre cele două 
facultăţi — /memoria şi senzaţia/ — trebuie să fie diferită. 

Dar oare considerând drept comună facultatea perceptivă, 
vom atribui acestei facultăţi memoria ambelor /a sensibilelor 
şi a cunoştinţelor/ ? Dacă facultatea de a percepe sensibilele şi 
inteligibilele este una şi aceeaşi, s-ar spune pesemne ceva cu 
sens. Dar dacă ea se desparte în două, vor exista două /memo¬ 
rii/. Iar dacă fiecărui Suflet /superior şi inferior/ le vom atribui 
pe amândouă /memorii/, vor exista/în total/ patru /memorii/. 

în general, deci: care este necesitatea de a ne aminti prin 
facultatea prin care şi simţim, şi ca ambele să se producă prin- 
tr-o aceeaşi putere, şi ca facultatea prin care gândim să fie 
aceeaşi cu aceea prin care ne amintim de gânduri ? De fapt, nu 
aceiaşi oameni sunt cei mai buni şi să gândească , şi să ţină minte 
şi, după ce s-au folosit în mod egal de senzaţie, ei nu-şi amintesc 
în mod egal; unii au senzaţii puternice, alţii îşi amintesc /uşor/, 
fără să fi înregistrat acut senzaţiile. 

însă, invers — /s-ar putea obiecta/: dacă fiecare facultate 
va trebui să fie diferită, şi dacă o altă facultate îşi va aminti de 
lucrurile pe care senzaţia le-a simţit mai înainte, atunci şi acea 
facultate /a memoriei/ trebuie să aibă senzaţia acelor lucruri 
de care îşi va reaminti /apoi/. 

Răspund că nimic nu opreşte ca lucrul perceput să fie o ima¬ 
gine <(pdvxaapa> pentru instanţa care urmează să-şi amin¬ 
tească, şi ca imaginaţia <xo (pavTaoTtx6v>— care este altceva 
/decât senzaţia/ — să aibă memoria şi o reţinere /a imaginii/. 
Acesta (imaginaţia) este punctul unde senzaţia încetează, iar 
lucrul văzut este prezent, fără ca senzaţia să mai fie prezentă 
pentru /imaginaţie/. Iar dacă imaginaţia este prezentă, atunci 
când obiectul văzut e absent, /omul/ îşi va aminti, chiar dacă 


106 Sensibilitatea pare imposibilă fără reamintire şi reamintirea fără 
sensibilitate. Dar în acest caz, par să existe o memorie a trupului şi 
una a Sufletului, sau o sensibilitate a trupului şi una a Sufletului. 

/imaginaţia/ ar fi puţin timp prezentă. Iar dacă ar persista 
numai puţin, amintirea /obiectului/ e scurtă; dacă durează mai 
mult, oamenii îşi reamintesc mai bine, deoarece acea capaci¬ 
tate este mai puternică, astfel încât, chiar fiind/imaginea/ abă¬ 
tută, ei nu admit uşor ca amintirea să le fie zdruncinată. 

Prin urmare, memoria aparţine părţii imaginative <xo 
(pavTaoTUc6v> /a Sufletului/, iar facultatea rememorării va 
aparţine unor astfel de facultăţi. 

Vom afirma că diferenţele în ceea ce priveşte memoriile /oa¬ 
menilor/ fie se datorează puterilor lor care sunt diferite, fie aten¬ 
ţiei sau lipsei de atenţie, fie se explică prin amestecurile umorale 
care le sunt intrinseci sau nu, fie prin alterările ori prin lipsa 
de alterare, ca să spunem aşa prin tulburările /rezultate/. Dar 
toate acestea vor fi tratate în altă parte. 

30. Dar ce este /memorarea/ cugetărilor intelectuale ? Oare 
şi /memorarea/ acestora este dată de facultatea imaginativă? 
Dacă imaginaţia urmează oricărei gândiri, probabil că, persis¬ 
tând această imaginaţie, precum o imagine a gândului, amin¬ 
tirea lucrului cunoscut ar exista în acest fel. Iar dacă nu, trebuie 
căutat altceva. 

Probabil însă că /memorarea respectivă/ ar fi receptarea în 
imaginaţie a expresiei verbale care însoţeşte gândul. Căci gân¬ 
dul este neîmpărţit şi deoarece încă nu a ieşit în afară, se ascunde 
stând înăuntru; dar expresia verbală se dezvăluie şi, ieşind din 
gând în imaginaţie, arată gândul ca într-o oglindă, iar percepţia 
lui îi este în felul acesta refugiul şi memoria. De aceea, deşi 
Sufletul se îndreaptă întotdeauna spre gândire, abia când /gândul/ 
ajunge în /expresia verbală/, noi avem percepţia /gândului/. 107 

107 După cum se vede, pentru Plotin gândirea se poate realiza şi 
fără verbalizare, fără exprimare într-un limbaj; ea este chiar supe¬ 
rioară astfel. Abia conştientizarea gândirii presupune limbajul. Nu 
trebuie însă considerată activitatea supra-verbală drept iraţională, aşa 
cum tind să facă modernii. Supra-conştientul lui Plotin este pe deplin 
raţional, căci este Intelect. 

Altceva este deci gândirea, şi altceva percepţia gândirii; gân¬ 
dim întotdeauna, dar nu ne percepem gândirea întotdeauna. 
Aceasta— fiindcă receptacolul /subiectul/ primeşte nu numai 
gânduri, ci şi senzaţii, de partea cealaltă. 

31. Dar, dacă memoria aparţine facultăţii imaginative şi dacă 
fiecare dintre cele două Suflete îşi aminteşte, există două facul¬ 
tăţi imaginative. Să rămână, aşadar, separate amândouă, dar în 
ce fel ajung ambele în acelaşi loc de la noi şi în care din ele se 
află /memoria/ ? Dacă se află în ambele /facultăţi imaginative/, 
întotdeauna vor exista două imaginaţii. Dar — /sună o obiec¬ 
ţie/— nu /se poate spune că/ imaginaţia /Sufletului superior/ 
este a inteligibilelor şi că aceea a /Sufletului inferior/ este a sen¬ 
sibilelor. Vor fi /într-adevăr/ în acest caz două vieţuitoare, care 
nu vor putea avea nimic în comun între ele. 108 

Dacă deci /ne amintim/ prin ambele facultăţi imaginative, 
care este diferenţa dintre ele ? Şi apoi, cum de nu avem cuno¬ 
ştinţa /acestei diferenţe/ ? Răspund că dacă o facultate e în acord 
cu cealaltă, fără ca facultăţile imaginative să fie separate, dar 
învingând aceea a /Sufletului/ celui mai puternic, apare o sin¬ 
gură imagine, de parcă o umbră ar însoţi cealaltă facultate şi 
de parcă o lumină mică ar fugi înapoia uneia mai mari. Dar 
atunci când ar exista luptă şi discordie, şi cealaltă facultate ima¬ 
ginativă devine evidentă în sine. 

Nu este însă manifest ceea ce se află în cealaltă /facultate 
imaginativă/, deoarece în general dualitatea Sufletelor nu este 
manifestă. Intr-adevăr, ele ajung la unitate şi /Sufletul supe¬ 
rior/ călătoreşte în vehicolul celuilalt. Unul dintre ele vede totul 
şi posedă unele lucruri când iese /din corp/, în vreme ce pe 
altele, cele care aparţin celuilalt, le înlătură. Precum când avem 
de-a face cu prieteni mai răi, şi uneori îi schimbăm cu alţii /mai 


108 Aceasta reprezintă probabil o obiecţie: Plotin consideră că 
deopotrivă Sufletul superior şi cel inferior au facultăţile lor imagi¬ 
native şi deci memoriile lor, dar că una dintre ele predominând (vezi 
infra), în general, se obţine o unificare. 

buni/, ne amintim puţine /trăsături/ ale primilor /prieteni/, dar 
ne amintim mai multe trăsături ale /prietenilor/ mai vrednici. 

32. Dar ce se poate spune despre /amintirea/ prietenilor, 
a copiilor şi a soţiei? Dar de patrie şi de lucrurile de care n-ar 
fi absurd dacă de ele/ şi-ar aminti un om de ispravă ? Răspund 
că memoria /inferioară/ vine împreună cu afectarea respectivă, 
în vreme ce omul /superior/ ar putea avea acele amintiri fără 
a mai fi afectat. 109 

într-adevăr, afectarea se află probabil în acea /parte infe¬ 
rioară/, iar afectele nobile — în /Sufletul/ vrednic, în măsura 
în care el coabitează cu celălalt. Se cuvineînsă ca /Sufletul/ infe¬ 
rior să aspire la activităţile memoriei celuilalt /Suflet/, şi cel 
mai mult, atunci când ar fi de ispravă el însuşi. Căci cineva ar 
putea fi de la început mai bun, dar /ar deveni astfel/ şi prin 
educaţia primită de la un /Suflet/ superior. Şi cu bucurie tre¬ 
buie să vrei să uiţi de amintirile sosite de la un /Suflet/ infe¬ 
rior. Căci ar fi cu putinţă ca Sufletul inferior prin fire să fie 
ţinut sub control cu forţa de către celălalt, când acesta este de 
calitate. Or, cu cât mai mult se grăbeşte /Sufletul/ înspre cele 
de sus, cu atât mai multe el uită, dacă nu cumva întreaga sa 
viaţă de Aici este atât de bună, încât să aibă numai amintirea 
lucrurilor frumoase. Dat fiind că şi Aici fiind, este frumos a 
te sustrage preocupărilor omeneşti. 110 

Este necesar, prin urmare, să te sustragi amintirilor. Astfel 
încât dacă ai numi „ uituc “ Sufletul bun, ai vorbi cum se cuvine 
sub acest aspect. El fuge din multiplicitate, adună multiplici¬ 
tatea în unitate, înlăturând nemărginirea. Astfel, el nu stă cu 
multiplul, ci e uşor şi la sine, deoarece chiar şi Aici, atunci când 
doreşte să fie Acolo, fiind încă Aici, înlătură toate celelalte pre¬ 
ocupări. Acolo sunt, într-adevăr, puţine /amintirile/ luate de 
Aici, deşi, cât timp /Sufletul/ se află în Cer, ele sunt /totuşi/ 
mai multe. 


109 Vezi biografia lui Plotin şi refuzul acestuia de a dezvălui prea 
mult din ea. I.PIF§C, 1. Plotin dezvoltă paradoxul că uitarea circum¬ 
stanţelor vieţii omeneşti este caracteristica unui Suflet superior. 

110 Viaţa divină poate fi dobândită chiar în lumea această, crede 
Plotin, şi nu numai după moarte. 

2<S,IV.4 

1. Şi acel Heracles ar putea povesti faptele sale de vitejie; 
dar cel care socoteşte aceste lucruri de puţină însemnătate, purtat 
liind într-un loc mai sfânt, ajuns în inteligibil, având puterea 
dea săvârşi munci mai presus de cele ale lui Heracles — „mun¬ 
cile" săvârşite de înţelepţi 111 , ei bine, ce va spune? Şi când Su¬ 
fletul ajunge în inteligibil şi la acea Fiinţă de Acolo, amintirea 
căror lucruri o păstrează el ? 

In consecinţă, el povesteşte că vede acele realităţi /inteligi¬ 
bile/ şi că acţionează întru realităţile în care el se află; altmin¬ 
teri,/dacă n-ar face astfel/ el nu s-ar afla Acolo. Dintre acestea 
de Aici oare /nu mai vede/ pe nici una, de exemplu că se ocupa 
cu filozofia şi că, Aici fiind, le contempla pe cele de Acolo? 
Dar dacă nu este cu putinţă, când ar lua act de /inteligibil/ cu 
gândirea, a face altceva decât a gândi şi a contempla inteligi¬ 
bilul, şi dacă nici în gândire nu este cuprinsă declaraţia: „am 
gândit /în trecut/", el ar putea relata experienţa ulterior, dacă 
i s-ar întâmpla /acestea/. Aşadar relatarea /s-ar petrece/ când 
/el/ se va fi schimbat /din condiţia de pură contemplaţie/. N-ar 
fi cu putinţă ca Sufletul aflat în inteligibil cu adevărat să aibă 
amintirea celor care, Aici, i s-au întâmplat cuiva. 112 

Iar dacă, aşa cum se crede, orice gândire este în afara timpu¬ 
lui, iar realităţile de Acolo sunt în eternitate şi nu în timp, este 
imposibil ca Acolo să existe memorie, nu numai fiindcă /ar fi 
memoria/ celor de Aici, ci în general /memoria/ oricărui lucru. 
Intr-adevăr, Acolo orice realitate este în prezent, pentru că nu 
există nici trecere, nici transformare a ceva într-altceva. 

Dar oare nu va exista diviziune de sus în specii sau de jos 
/în sus/ înspre universal şi gen ? Fie: nu există /această diviziune/ 


111 Tratatul 2S,IV,4 începe de fapt de aici, în mijlocul frazei, tăia¬ 
tă de Porfir. 

112 Cf. 6,IV.8,1, voi. 1, p. 250. Contemplaţia pură se identifică cu 
obiectul contemplat şi nu mai este conştientă de sine. Conştiinţa de 
sine înseamnă că ai coborât cu o treaptă, iar analiza este o mărturie 
a insuficienţei. 

pentru Intelect care este toate cele laolaltă în actualizare, dar 
de ce să nu existe / această indiviziune / pentru Sufletul care 
se află Acolo ? Ce-1 opreşte să aibă intuiţia globală <etu|}oX.tiv 
&0poav> a realităţilor globale ? 113 

Dar oare /el are această intuiţie/ ca pe aceea a unui obiect 
/întrevăzut/ simultan ? Răspund că toate actele de gândire ale 
multiplicităţii sunt /Acolo/ simultane. Căci, fiind obiectul con¬ 
templaţiei variat, trebuie ca şi actul gândirii sale să fie variat 
şi să fie multe acte de gândire, aşa cum sunt multe senzaţii ale 
unui chip, când simultan sunt văzuţi ochii, şi nasul, şi cele¬ 
lalte părţi. 

Dar dacă /Sufletul/ ar diviza ceva unitar /în specii/ şi l-ar 
desface ? Răspund că diviziunea s-a făcut dej a în Intelect şi pro¬ 
cesul /efectiv/ fixează mai curând atenţia <r,va7tepeioiq>. Iar 
speciile prime şi speciile ultime /sub raport conceptual/ nu se 
află în timp, şi nici /Sufletul/ nu va obţine gândirea primului 
şi a ultimului în timp. Ea se manifestă printr-o ordine, precum 
ordinea unei plante pentru cel care o priveşte, ordine care înce¬ 
pe de la rădăcini şi merge până în vârf; primul şi ultimul pen¬ 
tru cel care priveşte deodată întregul nu apar date altfel decât 
printr-o ordine. 114 

Dar când /Sufletul/ va privi unitatea, apoi va poseda multi¬ 
plicitatea şi pluralitatea, în ce fel posedă el elementul prim şi 
în ce fel /le posedă/ pe cele care urmează? Virtualitatea, cea 
care e una, este unaîn sensul că /speciile/ multiple sunt într-un 
alt /substrat unic/, şi nu în sensul că toate /inteligibilele/ sunt 
prinse într-un unic act de gândire. într-adevăr, actualizările 

113 Nu numai că pentru Intelect nu există devenire în timp, dar 
nici procesie logică în genuri şi specii; nu mai există genuri şi specii 
distincte în Intelect, căci orice specie e gen şi toate genurile sunt fiecare 
specie în parte. Sufletul, mai puţin unificat, are parte însă de divizunea 
în specii şi genuri, chiar dacă, aflându-se Acolo, el rămâne în afara 
timpului. 

114 Este presupus aici principiul fundamental al metafizicii clasi¬ 
ce de la Aristotel înainte: creaţia nu e în timp şi anterioritatea şi poste- 
rioritatea sunt ontologice şi ierarhice şi nu temporal-istorice. 

/acestei virtualităţi/ vin câte una, însă sunt veşnic toate într-o 
virtualitate stabilă, care se scindează în alte /specii/. Deja acela 
/inteligibilul/, luat ca non-unu, poate să primească în sine na¬ 
tura multiplului care nu exista anterior /în Unu/. 115 

2. Atât despre acestea. Dar cum /îşi va aminti/ de sine /în 
lumea de Acolo/ ? Răspund că el nu va avea nici măcar amin¬ 
tirea de sineînsuşi, nici nu va şti că el, de exemplu Socrate, este 
acela care contemplă, sau că este un Intelect sau un Suflet. 116 

In legătură cu acestea, aminteşte-ţi că şi Aici fiind, când con¬ 
templi în mod autentic, nu te întorci cu gândirea către tine însuţi, 
ci te posezi pe tine însuţi; activitatea se îndreaptă spre Acela, 
devii acel /obiect al contemplării, oferindu-te pe tine ca o ma¬ 
terie, şi obţii formă după obiectul vederii, fiind tu însuţi atunci 
/numai/ în virtualitate. 

Aşadar, atunci eşti tu însuţi în actualizare, când nu ai gândi 
nimici Sau dacă eşti tu însuţi, atunci eşti gol de orice, când 
nu ai gândi nimic. 117 

Dar dacă eşti tu însuţi în sensul că eşti toate lucrurile, atunci 
când te-ai gândi pe tine însuţi, le gândeşti totodată pe toate. 118 
Astfel încât printr-o intuiţie întoarsă spre tine însuţi şi o activi¬ 
tate, fiind în stare să te vezi pe tine, posezi toate realităţile 
incluse, iar prin intuiţia îndreptată spre toate realităţile, te posezi 
pe tine inclus. 

Dar, dacă aşa se întâmplă, modifici gândurile, ceea ce înainte 
am considerat că nu e cu putinţă! Trebuie afirmat că la nivelul 


115 Text corupt şi greu inteligibil. Urmez în general lecţiunea PA. 
Plotin se referă la substratul sau materia inteligibilă, deja identificată 
de Aristotel cu genul, în raport cu care speciile sunt actualizări. Su¬ 
fletul nu le poate gândi (precum Intelectul) printr-un unic şi pur act 
de gândire, ci le gândeşte separat, chiar dacă simultan. 

116 Cf. 9,VI.9 

117 In sensul că a fi numai tu însuţi înseamnă a te individualiza de 
Tot şi a nu gândi inteligibilul în unire cu el. 

118 Intelectul este la Plotin totalitatea realităţii, toate lucrurile sub 
aspectul lor conceptual. Or, în Realitate se cuprinde şi eul. 

Intelectului existenţa este identică cu sine, în timp ce în cazul 
Sufletului, care este situat, ca să spunem aşa, la marginile inteli¬ 
gibilului, aceasta /schimbarea/ devine posibilă, dat fiind că Su¬ 
fletul înaintează în interiorul /Lumii/. Căci dacă apare ceva 
în jurul /unui punct/ imobil, acela trebuie să posede o poziţie 
variabilă în raport cu /punctul/ imobil, neputând să rămână 
constant în acelaşi loc. 

De fapt nici nu se poate vorbi despre schimbare când ceva 
pleacă de la ale sale către sine, şi pleacă de la sine către cele¬ 
lalte. Căci şinele este toate şi ambele /şinele şi toate/ sunt una. 

Dar oare Sufletul aflat în inteligibil resimte aceasta — fap¬ 
tul de a fi mereu altceva în raport cu sine şi cu realităţile din 
sine ? 119 De fapt, când e în chip desăvârşit în inteligibil, chiar 
şi Sufletul posedă inalterabilitatea. Căci şi el este realităţile care 
sunt /cu adevărat/. Fiindcă atunci când se află Acolo, luat ca 
loc /inteligibil/, este necesar ca natura Sufletului să se îndrepte 
spre unirea cu Intelectul, dacă într-adevăr a fost întoarsă /spre 
el/. Or, odată fiind întoarsă, nu mai există nimic între natura 
Sufletului /şi Intelect/ şi, ducându-se la Intelect, ea este în acord 
cu el. Fiind în acord cu el, ea se uneşte cu el, fără să piară, ci 
ambii sunt şi unul, şi doi. Aceasta fiindu-i condiţia, nu ar putea 
să se transforme. Ci este de neclintit în raport cu gândirea, în 
acelaşi timp având şi conştiinţa de sine, că este unul şi iden¬ 
tic cu inteligibilul. 

3. Plecând însă de Acolo şi incapabil să păstreze unitatea, 
căzându-şi sieşi drag şi voind să să distingă /de întreg/ şi, ca 
să zicem aşa, ţâşnind în afara /întregului/, Sufletul obţine în 
continuare, se pare, 120 amintirea. Amintirea celor de Acolo îl 
reţine încă să nu cadă, aceea a evenimentelor de Aici îl poartă 
încoace, aceea a realităţilor din Cer îl reţine Acolo, şi în gene¬ 
ral, lucrul de care îşi aminteşte, acela este şi devine. Căci capaci¬ 
tatea amintirii însemna fie a gândi, fie a imagina; or, imaginaţia 


119 Ar însemna ca Sufletul să piardă starea de supra-conştiinţă, 
ceea ce ar însemna că nu se mai află la nivelul Intelectului. 

120 Altă lccţiune: „obţine, se pare, amintirea de sine însuşi". 

pentru Suflet nu e dată prin faptul de a-şi poseda /obiectul/, 
ci în felul în care /Sufletul/ vede, la fel se şi constituie. Iar dacă 
vede lucrurile senzoriale, el se afundă tot atâta, cât ar vedea 
din ele. Fiindcă /Sufletul/ posedă toate lucrurile în chip secund 
şi nu în chip desăvârşit, el devine toate lucrurile; el este la hotar 
<pe06ptov> /între inteligibil şi senzorial/ şi, fiind în această si¬ 
tuaţie, este purtat spre ambele /lumi/. 121 

4. Aflându-se Acolo, Sufletul vede şi Binele prin interme¬ 
diul Intelectului. Intr-adevăr, Acela nu se acoperă într-atât încât 
să nu ajungă la Suflet, deoarece nu există corp în interval încât 
să pună piedici. Insă chiar dacă există corpuri în interval, 
venirea se face în multe feluri la existenţele de ordinul trei, por¬ 
nind de la existenţele de ordinul întâi. 

Iar dacă Sufletul s-ar da pe sine existenţelor inferioare, el 
posedă ceea ce a dorit în concordanţă cu amintirea şi imagina¬ 
ţia. Iată de ce amintirea — chiar atunci când este amintirea 
lucrurilor celor mai hune — nu este cel mai hun lucru. 

Memoria trebuie concepută ca aflându-se nu numai, ca să 
spunem aşa, în faptul de a simţi că îţi aminteşti, ci şi când se 
dispune potrivit cu afectările şi vederile avute mai înainte. Căci 
ar putea apărea afectări /ale memoriei/, chiar şi fără ca /omul/ 
să aibă conştiinţa că le posedă, şi /ar fi posibil/ să reacţioneze 
mai puternic /la ele/ decât dacă le-ar cunoaşte. Căci cunoscân- 
du-le, probabil că le-ar poseda ca pe ceva străin, fiind el însuşi 
un străin /faţă de afectele respective/; dar atunci când nu ar 
avea conştiinţa lor, riscă să fie ceea ce posedă, iar afectul de¬ 
termină Sufletul să cadă încă şi mai mult. 122 


121 Sufletul (în fapt, omul) este o entitate mobilă, spre deosebire 
de Intelect sau de Natură şi Materie. El poate urca sau coborî în ie¬ 
rarhie în funcţie de obiectul atenţiei sale. Teză importantă pe care 
neoplatonismul Renaşterii o va reutiliza, de pildă, prin Pico della 
Mirandola şi al său De hominis dignitate. 

122 O frumoasă sugestie a forţei inconştientului — afecte din tre¬ 
cut care există în memorie, fără să ne dăm seama, şi care ne domină 
mai mult decât ar face-o, dacă le-am aduce în conştiinţă. 

Iar dacă, după ce s-a îndepărtat de locul de Acolo, îşi sal¬ 
vează amintirile /de Acolo/într-un fel, le avea şi Acolo. De fapt, 
le avea în virtualitate. Dar actualizarea /din inteligibil/ întu¬ 
necă memoria lor. Căci /amintirile de Acolo/ nu erau în felul 
unor impresii situate /în memorie/, pentru ca ceea ce rezultă 
/din această ipoteză/ să fie, pesemne, absurd, ci virtualitatea este 
mai târziu alungată pentru a /deveni/ actualizare. Prin urmare, 
dacă actualizarea din inteligibil încetează, Sufletul vede ceea 
ce văzuse mai înainte de a ajunge Acolo. 

5. Dar oare virtualitatea însăşi, în raport cu care /definim/ 
memoria, conduce acele /amintiri/ la actualizare? 

Răspund că, dacă nu vedem /efectiv/ acele /realităţi inteli¬ 
gibile, le vedem/ prin intermediul memoriei; dacă le vedem 
pe ele, /le vedem/ prin intermediul facultăţii prin care le vedem 
şi Acolo. într-adevăr, /facultatea/ aceasta se trezeşte prin acele 
/mijloace/ prin care se trezeşte. Ea este, relativ la cele spuse, 
aceea care /le/ vede. Căci /cel aflat în inteligibil/ nu trebuie să 
explice principiile folosindu-se de reprezentare analogică sau 
de raţionament cu principii preluate dintr-altă parte, ci este 
cu putinţă chiar Aici fiind, cum zic, să vorbim despre inteli¬ 
gibile prin aceeaşi facultate care posedă puterea de a le vedea 
pe cele de Acolo. 123 

Trebuie ca, trezind noi aceeaşi facultate, să privim realităţile 
de Acolo, încât să o trezim Acolo. Este ca atunci când cine¬ 
va, urcând ochiul său într-un turn de pază înalt ar vedea lucruri 
pe care nu le vede nimeni dintre cei care nu au suit împreună 
cu el. 124 

Aşadar, conform raţionamentului, memoria pare că origi- 
nează din Cer, când deja Sufletul a părăsit locurile de Acolo. 
Căci ajungând de Acolo în Cer şi stând acolo, nu e deloc de 
mirare dacă posedă amintirea multor evenimente de Aici, de¬ 
spre care s-a vorbit, şi că recunoaşte multe dintre /Sufletele/ 


123 Republica, 533b-534a. 

124 Cf. Numenios din Apamea, v. LPIF§ H,2,3, p. 70. 

cunoscute mai înainte, dacă este necesar ca /Sufletele/ să aibă 
în jurul lor corpuri cu forme asemănătoare /celor de dinainte/. 125 

Iar dacă Sufletele şi-ar schimba formele cu unele sferice, 
s-ar recunoaşte totuşi prin intermediul caracterelor şi al par¬ 
ticularităţilor felurilor lor de a fi. Nu e absurd. Intr-adevăr, 
dacă patimile sunt depuse jos, nu e totuşi nici o piedică să per¬ 
siste caracterele. Iar dacă ar putea să stea de vorbă, de aseme¬ 
nea s-ar recunoaşte. 

Dar când Sufletele coboară din inteligibil, cum /se recu¬ 
nosc/ ? Ele vor evoca amintiri despre aceleaşi lucruri, totuşi în 
chip mai slab decât celelalte Suflete /care vin de jos/. Despre 
alte lucruri vor avea să-şi amintească şi va exista un răstimp 
mai îndelungat pentru ca să fi produs uitarea completă a mul¬ 
tor evenimente /terestre/. 

Dar dacă, întorcându-se spre lumea senzorială, /Sufletele/ 
vor cădea Aici spre a se naşte, ce fel de amintire vor avea ? Răs¬ 
pund că nu este necesar să cadă până în adâncul deplin /al 
devenirii/. Este cu putinţă ca, mişcându-se şi avansând, să se 
oprească la un moment dat /în căderea lor/ şi nimic nu le îm¬ 
piedică să iasă iarăşi /din corporal/, mai înainte de a fi ajuns 
în cel din urmă loc al devenirii. 

6. S-ar putea spune deci că Sufletele care trec dintr-un loc 
într-altul şiîşi transformă /condiţia/îşi şi reamintesc, căci me¬ 
moria aparţine lucrurilor care s-au întâmplat şi au trecut. Dar 
pentru Sufletele care pot să rămână în acelaşi loc, despre ce 
fel de lucruri şi-ar putea ele reaminti ? Raţionamentul cerce¬ 
tează amintirile pe care le-ar avea Sufletul astrelor şi cel al tutu¬ 
ror celorlalte /corpuri cereşti/, ale Soarelui şi Lunii, şi la sfârşit 
merge până la Sufletul Universului şi îndrăzneşte să scotocească 
chiar şi amintirile lui Zeus însuşi. 

Căutând toate acestea, va cerceta care sunt gândurile şi 
raţionamentele lor, în caz că există. Iar dacă /acele Fiinţe/ nici 
nu caută, nici nu au îndoieli — căci nu au nevoie de nimic — 
ele nici nu învaţă lucruri pe care înainte nu le cunoşteau. Care 


125 Aluzie la teoria corpului astral sau eteric. 

le-ar putea fi raţionamentele, care deducţiile sau reflecţiile ? Dar 
ele nici nu chibzuiesc, nici nu urzesc afacerile omeneşti pentru 
ca să guverneze vieţile noastre şi, în general, viaţa pe Pământ. 
Căci există un alt mod al lor /decât acesta/ pentru îndreptarea 
<eu0r|po<r6vT|> Universului. 

7. Dar oare /acele Suflete astrale/ nu-şi amintesc că au văzut 
Zeul ? Răspund: îl văd veşnic. Şi câtă vreme îl văd, nu e cu 
putinţă ca ele să spună: „l-am văzut“. Un asemenea simţământ 
l-ar putea avea cele care au încetat /a-l mai vedea/. 

Dar /oare ele nu-şi amintesc/ că au înconjurat Pământul 
ieri, ca şi anul trecut, nici că au trăit ieri, ca şi demult, ca şi 
momentul de când trăiesc? Răspund: ele trăiesc etern. Iar eter¬ 
nitatea este una şi aceeaşi, în timp ce „ieri“ şi „anul trecut" al 
mişcării cereşti ar fi la fel precum dacă cineva ar diviza în multe 
părţi mişcarea piciorului, care e o unitate, şi ar face-o pe cea 
care este una singură să fie mereu o alta şi o multiplicitate. Căci 
şi Aici există o singură mişcare unică /de revoluţie a Uni¬ 
versului/, însă noi numărăm multe zile şi mereu altele, fiind¬ 
că se intercalează nopţile. Acolo fiind însă o singură zi, cum 
să fie multe zile ? De aceea, nu există Acolo nici „anul trecut" ! 

însă /— se va obiecta — / intervalul /dintre constelaţii/ nu 
este identic, ci este mereu diferit, şi diviziunea zodiacului este 
/mereu/ alta. De ce nu va spune /Sufletul astrelor care par¬ 
curge zodiacul/: „am trecut prin acest /semn zodiacal/, acum 
sunt într-un altul" ? Iar dacă el priveşte întâmplările omeneşti, 
cum de nu /priveşte/ şi transformările legate de ele, şi faptul 
că acum sunt alţi oameni /decât erau cândva/? Iar dacă se 
întâmplă aceasta şi el /ştie/ că înainte existau alţi oameni, în¬ 
seamnă că există şi amintire. 

8. Răspund: nu este necesar ca acele lucruri pe care cine¬ 
va le contemplă să le aşeze în memorie, nici /ca ele/ să ajungă 
în imaginaţie, atunci când evenimentele îşi urmează în mod 
cu totul accidental. Iar în privinţa lucrurilor a căror intelecţie 
şi cunoaştere sunt mai luminoase, dacă ele ajung /manifestate/ 

senzorial, în acest caz nu este necesar ca /cineva/, lăsând deo¬ 
parte cunoaşterea lor /intelectuală/, să obţină o intuiţie a lor 
distribuită senzorial, dacă nu ar dirija ceva printr-o acţiune, 
deoarece lucrurile particulare sunt cuprinse în cunoaşterea 
întregului. Spun de fiecare dată lucrul următor: 

Mai întâi, faptul că nu e necesar ca lucrurile pe care cineva 
le vede, să le aşeze în el însuşi. Când senzaţia n-ar presupune 
o diferenţă /de situaţie/ fie pentru omul însuşi, fie în general 
fiind neintenţionat mişcată de diferenţa lucrurilor văzute, ea 
resimte singură /aceasta/, în vreme ce Sufletul nu primeşte /per¬ 
cepţia/ în interior, dat fiind că preocuparea pentru diferenţa 
/respectivă/ nu are vreo utilizare, nici vreun alt folos pentru 
Suflet. 126 Când însă activitatea /Sufletului/ s-ar îndrepta spre 
alte lucruri, în general el nu ar reţine amintirea unor astfel de 
evenimente tranzitorii, atunci când el nu cunoaşte nici senza¬ 
ţia unor evenimente prezente. 

Faptul că nu este necesar să intre în imaginaţie evenimentele 
cu totul accidentale şi că, dacă ar intra, nu e cazul să fie păstra¬ 
te şi ţinute, ci tipul unei astfel de /percepţii/ nu dă conştiinţa 
senzaţiei <crovoda0T|ai<;>, acest fapt ar putea fi aflat, dacă s-ar 
înţelege cele spuse în felul următor: dacă niciodată nu ar fi posi¬ 
bil ca, avansând, să tai acest aer particular, apoi celălalt în miş¬ 
carea locală, sau mai bine, să-l străbaţi, nu ar putea exista pentru 
cei care umblă o memorare /a evenimentului/ şi nici un gând 
/despre străbaterea aerului/. Deoarece, dacă nu s-ar întâmpla 
ca cel care avansează să parcurgă o distanţă determinată a dru¬ 
mului şi dacă parcursul s-ar putea face prin aer, nu am avea a 
ne preocupa în ce punct al pământului suntem, sau cât am par¬ 
curs. Şi dacă nu ar trebui să ne mişcăm un timp determinat, 
ci doar să ne mişcăm, şi nici să ducem la îndeplinire în timp 
o altă sarcină, atunci nu am aduce în memorie mereu un alt 
moment al timpului. 

Este însă uşor de înţeles că, de vreme ce mintea cuprinde 
întreaga acţiune şi crede că acţiunea se va realiza astfel în între¬ 
gul ei, ea nu mai acordă atenţie fiecărui eveniment de detaliu. 


126 Cf. S.IV.9,2; iO.V.1,12. 

Iar când cineva ar face mereu acelaşi lucru, în zadar ar mai păs¬ 
tra /în memorie/ fiecare detaliu al aceleiaşi acţiuni. 

Prin urmare, astrele, făcându-şi treaba proprie, sunt pur¬ 
tate în cursa lor, dar nu au intenţia să străbată locurile /cereşti/ 
pe care le străbat. Iar treaba lor nu e nici să privească locurile 
pe care le străbat, nici faptul de a le străbate; şi trecerea lor 
este accidentală, iar gândul lor se îndreaptă spre lucruri mai 
însemnate /decât cele terestre/. 127 Sunt aceleaşi veşnice reali¬ 
tăţi prin care ele trec. Iar timpul, aflat într-un interval deter¬ 
minat, nu este prezent într-un calcul /al lor/, chiar dacă ar fi 
divizat /după zodii/. Din toate aceste motive, nu este necesar 
să existe amintire nici a locurilor pe care le străbat, nici a timpi¬ 
lor.... 128 Astrele păstrează aceeaşi viaţă, deoarece au mişcarea 
lor locală în jurul aceluiaşi /punct/; de fapt, mişcarea lor nu 
este locală, ci vitală — aceea a unei singure vieţuitoare, în activi¬ 
tate faţă de sine, în repaos faţă de ceea ce este în afară, dar într-o 
mişcare situată în viaţa veşnică din sine. 

Iar dacă ai asemăna mişcarea lor cu un dans coral , cu unul 
care la un moment dat se opreşte, întregul ansamblu ar rămâne 
desăvârşit, întregită de la început până la sfârşit, dar fiecare 
/moment al dansului/ este nedesăvârşit, luat ca parte. Iar dacă 
/compari mişcarea astrelor/ cu un astfel de dans coral care este 
veşnic, mişcarea este veşnic desăvârşită. 129 Iar dacă este veşnic 
desăvârşită, nu are nevoie nici de timp, nici de spaţiu în care 
să se mai desăvârşească. Şi nu există nici o năzuinţă înspre aşa 
ceva, astfel încât nici în mod temporal, nici în mod spaţial nu 
se va măsura /mişcarea ei/, şi deci nu va exista amintire pen¬ 
tru toate acestea. 


127 Acest tip de viaţă caracteristic astrelor se asociază bine cu legile 
matematizate ale mişcării. Plotin se opune interpretării voluntariste 
a astrologiei, conform căreia astrele sunt bine sau rău intenţionate, 
fac bme sau rău muritorilor. Cf. 3, III. 1,6, voi. 1, p. 213. 

128 Lacună în text. 

129 Dansurile omeneşti sunt desăvârşite doar în ansamblu, deoarece 
sunt limitate în timp; dansul stelelor este desăvârşit şi în părţile sale, 
căci fiecare se repetă în eternitate. 



Dificultăţi privitoare la Suflet (I, II şi III) 


237 


Iar dacă astrele trăiesc o viaţă fericită, privindu-şi viaţa cu 
Sufletele lor, prin această înclinare a Sufletelor lor înspre uni¬ 
tate şi prin strălucirea lor revărsată asupra întregului Cer, ele 
sunt mişcate precum corzile lirei puse în acord. Atunci ele ar 
putea intona o melodie manifestată într-o armonie fizică. Iar 
dacă astfel s-ar mişca Cerul întreg, cât şi părţile sale în raport 
cu el, fiind el purtat spre sine, şi fiecare /dintre părţi/ într-alt 
fel spre acelaşi /centru/ — existând desigur o dispunere diferită 
pentru fiecare parte a sa — raţionamentul nostru s-ar dovedi 
încă mai corect: deoarece există cu atât mai mult o viaţă unică 
şi asemănătoare a tuturor /astrelor/. 

9. Zeus care pune totul în ordine, care conduce şi dispune 
lucrurile ca să apară, posedă veşnic „un Suflet regal şi un In¬ 
telect regal" 130 , cât şi o providenţă /regală/ şi are conducerea 
evenimentelor care apar; el le orânduieşte, el învârteşte şi în¬ 
cheie orbitele numeroase ale /astrelor/. Cum oare să nu aibă 
el memorie în toate aceste situaţii, /cunoscând/ cât de mari şi 
în ce fel sunt orbitele ? 131 Şi orânduind în ce fel să fie ele mai 
târziu, combinând şi socotind, cum de nu ar avea el cea mai 
bună memorie dintre toţi, în măsura în care este şi cel mai 
înţelept Artizan ? 

De altminteri, chestiunea memorizării orbitelor presupu¬ 
ne chiar şi în sine destule dificultăţi, respectiv, care este numărul 
/respectiv/ şi dacă /Zeus/ îl cunoaşte ? Intr-adevăr, dacă Zeus 
este mărginit, el va pune pentru orice lucru un început în timp. 132 
Iar dacă este nemărginit, el nu va şti cât de mari sunt făptui¬ 
rile sale. 133 


130 Philebos, 30c-d. 

131 Zeus este echivalat cu Sufletul cosmic, care pune tot Universul 
în mişcare. Dar aici el pare a fi totodată şi Intelectul. De cele mai 
multe ori, la Plotin Zeus este Sufletul universal, Cronos — Intelectul 
şi Uranos — Unul. Cf. /0,V.1,7 şi nota 56, voi. 1, p. 328. 

132 Dar lumea şi astrele nu au început în timp, ci sunt eterne. 

133 Probabil fiindcă în raport cu infinitul şi nelimitatul, orice lucru 
finit pare la fel de mare sau de mic ca oricare altul. 

Răspund că va cunoaşte un singur lucru şi o unică viaţă 
eternă i 134 — în acest sens este nemărginită — şi nu va cunoaşte 
Unul din afară, ci prin activitatea sa, în acest sens nemărgini¬ 
tul fiind mereu cu el, ori mai bine, fiind urmat şi contemplat 
dar nu printr-o cunoaştere adăugată. Şi în ce fel el îşi cunoaşte 
nemărginirea vieţii sale, în acelaşi fel îşi cunoaşte şi activitatea 
îndreptată înspre întreg, activitate care este una nu fiindcă este 
dirijată înspre întreg. 135 

10. Dar de vreme ce principiul care pune /lumea/ în ordine 
este dublu, pe de-o parte, noi vorbim despre Artizan 136 , pe de 
alta — despre Sufletul universal. Şi când ne referim la „Zeus“, 
uneori avem în vedere „Artizanul", alteori principiul care diri¬ 
jează Totul; or în cazul Artizanului trebuie eliminată cu totul 
referinţa la „înainte" şi la „înapoi", dându-i lui o viaţă neclin¬ 
tită şi în afara timpului. 

Dar viaţa Universului, care are principiul conducător în 
sine, încă îşi caută explicaţia: dacă, prin urmare, ea nu posedă 
faptul de a trăi în raţionament, nu-l va avea nici în faptul de 
a delibera ce trebuie să facă. într-adevăr, deja au fost desco¬ 
perite şi orânduite /definitiv/ cele necesare, fără să fie orân¬ 
duite /la un anume moment/. Căci cele orânduite/ la un anumit 
moment/ sunt lucruri trecătoare, dar ceea ce le produce pe ele 
este ordinea. Aceasta este activitatea Sufletului dependent de 
o înţelepciune în repaos, a cărei imagine este ordinea din sine. nl 


134 Altă lecţiune: „printr-o unică viaţă eternă". 

135 Ultimul membru de frază a fost uneori considerat neauten¬ 
tic. Cred că Plotin vrea să spună că activitatea Sufletului universal 
este una, nu fiindcă ea are de-a face cu Universul sensibil care este 
unul, ci fiindcă ea contemplă Unul, sau Intelectul. 

136 Artizanul (demiurgul) din Timaios este identificat cu Intelec¬ 
tul. Philon îl identificase cu Dumnezeul biblic, iar Numenios, pro¬ 
babil, cu cel de-al doilea Zeu al său, v. Numenius, Fragments, texte 
etabli et traduit par Edouard des Places, Paris, Les Belles Lettres, 1973, 
fr. 16, p.57. Vezi şi idem, fr. 17, p. 58, 

137 Această discuţie între partizanii unui Dumnezeu artizan, care 
a planificat cândva Universul şi apoi l-a pus înfuncţiune (evreii, gnos¬ 
ticii, creştinii şi platoniştii dinaintea lui Plotin) şi Plotin, susţinătorul 

(Ir, dacă aceea /înţelepciune/ n u s e schimbă, este necesar c a nici 
Sufletul /universal/ să nu se schimbe. Căci el nu priveşte une¬ 
ori într-Acolo, alteori— nu priveşte, deoarece, dacă ar fi aban¬ 
donat /contemplarea/, s-ar afla în nevoie. Există un singur 
Suflet şi o singură acţiune /a sa/. 

lax principiul dominant <to fiyepovouv>— unul fiind — con¬ 
duce veşnic, nu uneori conduce, şi alteori — este condus. Căci 
de unde /ar sosi/ mulţimea /principiilor/, încât să apară con¬ 
fruntarea şi încurcătura ? lax principiul diriguitor <to 5ioucouv> 
— unul fiind — vrea etern acelaşi lucru. De ce ar voi mereu 
altceva, pentru ca să ajungă în încurcătură din princina mulţimii 
/intenţiilor/ ? 

Şi totuşi, chiar dacă Sufletul universal unu fiind, ar modi¬ 
fica /acest principiu/, nu ar avea de ce să fie în încurcătură. 
Căci nu ar fi în încurcătură, fiindcă întregul conţine multe as¬ 
pecte, părţi şi contrarietăţi între părţi, şi atunci el nu ar şti cum 
să le potrivească. Căci /Sufletul universal/ nu este condus de 
ultimele /naturi/, nici de părţi, ci de primele /naturi/. Şi, por¬ 
nind de la Primul, el se îndreaptă spre toate pe un drum fără 
piedici , le pune în ordine şi guvernează din pricina aceasta, fiind¬ 
că, neschimbat şi identic, rămâne la o unică şi identică acti¬ 
vitate. Dar, dacă ar delibera mereu în legătură cu altceva, de 
unde ar veni acest altceva ? Apoi va fi în încurcătură, neştiind 
ce trebuie să facă şi treaba sa va pierde din vigoare, dacă va 
ezita în ceea ce vrea să facă din pricina unor raţionamente. 

11. Ca în cazul unui unic animal, diriguirea se face astfel: 
pe de-o parte, se poate face din afară şi pornind de la părţi, pe 


unei acţiuni divine unice şi continue, cumva identificată cu viaţa uni¬ 
versală în orice moment, deşi de natură spirituală şi non-materială, 
trimite la polemica de la începutul secolului al XVIII-lea dintre par¬ 
tizanii lui Newton şi cei ai lui Leibniz. Primul era „plotinian“, văzând 
în gravitaţie manifestarea continuă a spiritului divin, în timp ce al 
doilea credea că Artizanul divin făcuse lumea şi o lăsase să funcţioneze 
singură apoi după legi pur mecanice. Vezi LPA,2§D. şi Alexandre 
Koyre, De la lumea închisă la universul infinit, Bucureşti, 1997, vezi 
cap. XI. 

de altă parte, din interior şi de la principii; după cum un medic 
începând /tratamentul/ din afară şi în raport cu părţile, are difi¬ 
cultăţi în multe feluri şi deliberează, în vreme ce Natura, 
începând de la principiu, nu are nevoie de deliberare. 138 Şi nu 
trebuie ca diriguirea Universului şi cel care îl diriguieşte să se 
afle în condiţia medicului în ceea ce priveşte diriguirea, ci să 
se comporte precum Natura. Or Acolo există cu mult mai mult 
simplitatea /decât Aici/, fiindcă /Universul/ se raportează la 
toate lucrurile cuprinse în el ca la părţile unui singur animal. 

Căci o singură Natură le conduce pe toate celelalte naturi, 
iar acestea o urmează, dependente şi derivând din ea, de parcă 
ar fi crescut din ea ,precum naturile din ramuri /urmează/ natu¬ 
ra copacului întreg. 

Care mai este raţionamentul, care enumerarea, care memo¬ 
ria, atunci când gândirea este permanent prezentă, activă, pu¬ 
ternică şi diriguind potrivit cu aceleaşi principii ? într-adevăr, 
fiindcă cele care se nasc sunt variate şi diferite, nu trebuie ca 
şi făcătorul lor să fie considerat ca urmând schimbările deve¬ 
nirii. De fapt, cu cât lucrurile care devin sunt mai variate, cu 
atât mai mult făcătorul /lor/ rămâne neschimbat. Căci la fiecare 
animal individual se remarcă multe evenimente naturale şi care 
nu au loc toate simultan: vârstele, creşterea diferitelor /părţi/ 
în timp, de exemplu a coarnelor, a bărbilor, creşterea sânilor, 
maturitatea, zămislirea altor fiinţe, fără ca raţiunile formatoare 
anterioare să piară, atunci când se adaugă altele. Este clar că 
şi în animalul zămislit iarăşi există aceeaşi totală raţiune for¬ 
matoare /ca şi în cel care l-a zămislit/. 

Şi este vrednic să considerăm o înţelepciune identică, vă¬ 
zând-o ca pe o înţelepciune universală, neclintită, a Univer¬ 
sului, care este, pe de-o parte, variată şi multiplă, dar pe de 


138 Cf. Aristotel, Fizica B 199b. „Arta" este imaginată de Aristotel 
ca o capacitate cvasi-naturală, care acţionează perfect, nemijlocit, la 
fel ca şi natura. Artizanul deliberează, deoarece stăpâneşte mai mult 
sau mai puţin arta desăvârşită. Artizanul seamănă cu natura, dar natu¬ 
ra nu seamănă cu un artizan. V. LPIF§H,3. Plotin dezvoltă pe larg 
această idee în tratatul Despre contemplaţie, 30,111.8. 

alta — simplă, proprie unicului Mare Vieţuitor; ea nu este 
alterată de multiplu, ci este o singură raţiune formatoare şi e 
laolaltă toate /lucrurile/. Dacă nu ar fi toate /lucrurile/, în¬ 
ţelepciunea nu /ar fi a Universului/, ci a elementelor ulterioare 
şi ale părţilor sale. 

12. S-ar spune însă, probabil, că o astfel de lucrare este pro¬ 
prie Naturii, dar că, de vreme ce există o înţelepciune în Uni¬ 
vers, este necesar să existe raţionamente şi amintiri /ale ei/. Este 
un argument propriu filozofilor care aşază faptul de a cugeta 
în necugetare, şi care cred că a căuta să cugeti este totuna cu 
a cugeta. 

Or, ce altceva ar fi a face raţionamente decât a năzui să des¬ 
coperi o cugetare şi o gândire adevărate şi care întâlnesc Rea¬ 
litatea? Cel care face raţionamente este asemănător cu cel care 
/se străduie/ să cânte la liră faţă de cântatul la liră, ori cu cel 
care se exersează /într-un domeniu/ faţă de condiţia respec¬ 
tivă, şi în general cu cel care învaţă faţă de cunoaşterea /deja 
existentă/. Căci cel care face raţionamente caută să înveţe ceea 
ce înţeleptul deja posedă. De aceea, înţelepciunea se află la cel 
care stă în loc. Chiar cel care face raţionamente o dovedeşte: 
căci atunci când găseşte /adevărul/ de care are nevoie, se opreşte 
din raţionat, şi el s-a oprit când a ajuns la cugetare. 

Or, dacă vom situa principiul dominant al Universului în 
rândul minţilor care învaţă, trebuie să-i acordăm raţionamente, 
dificultăţi şi amintiri — proprii cuiva care alătură trecutul cu 
prezentul şi cu viitorul. Dar dacă îl situăm în rândul celor care 
ştiu, trebuie considerat că înţelepciunea lui este într-un repaos 
care a atins capătul . 139 

Apoi, dacă acest principiu dominant va cunoaşte viitorul 
— căci este absurd să spui că nu-1 cunoaşte — din ce pricină 
să nu ştie şi în ce fel va fi ? Iar dacă va şti în ce fel va fi, de ce 


139 Putem măsura distanţa care îl desparte pe Plotin de moderni: 
pentru aceştia năzuinţa, mişcarea, drumul sunt mai preţioase decât 
rezultatul; pentru primul — sunt inferioare. 

mai are nevoie să facă raţionamente şi să alăture trecutul şi 
prezentul ? 

Şi cunoaşterea viitorului — dacă se acceptă că o are — nu 
va fi la el precum este la prezicători, ci precum este la cei care 
cu adevărat fac /ceva/, încredinţaţi că lucrul respectiv va exista. 
Se întâmplă ceva identic cu aceia pe deplin stăpâni /într-un anu¬ 
mit domeniu/, care nu au îndoieli şi ezitări. Cei care au o opinie 
bine fixată, au o opinie constantă. Iar înţelepciunea despre 
viitor este la fel cu aceea legată de prezent, fiind stabilă, şi se 
află în afara oricărui raţionament. 

Dar dacă /principiul dominant/ nu cunoaşte lucrurile 
viitoare, pe care el însuşi le va face, nici nu va şti să le facă, 
nici nu le va face privind spre un /Arhetip/, ci va face ceea ce 
e neaşteptat <xo E 7 ie/. 06 v>. Iar aceasta e totuna cu ceea ce e 
întâmplător. /Or, aceasta este absurd./ El nu se modifică, aşa¬ 
dar, în raport cu ceea ce va produce. 

Or, dacă el nu se modifică în raport cu ceea ce va produce, 
el nu produce altfel decât ca cineva care posedă în sine Ar¬ 
hetipul. 140 Va produce deci într-un singur fel şi în acelaşi fel, 
şi nu acum într-un fel, iar mai târziu — într-altul. /Altminteri/ 
ce l-ar împiedica să greşească ? 

Iar dacă ceea ce este produs va fi /mereu/ diferit, înseam¬ 
nă că el este diferit nu de la sine, ci că este supus unor raţiuni 
formatoare. Dar acestea sosesc de la Creator, astfel încât /creaţi- 
unea/ urmează raţiunilor formatoare care vin în continuitate. 
Rezultă că principiul creator nu este niciodată silit să rătăcească, 
nici să fie în încurcătură, nici să aibă încurcături, aşa cum unii 
s-au gândit că dirijarea întregului este dificilă. Căci a avea în¬ 
curcături înseamnă, se pare, a te apuca de lucruri străine — ceea 
ce înseamnă că nu le stăpâneşti. Dar dintre lucrurile pe care 
el le stăpâneşte şi de unul singur, de care anume ar avea nevoie, 
în afară de sine însuşi şi de voinţa proprie ? Iar aceasta este 

140 Plotin subliniază identitatea dintre Intelectul-Artizan şi 
Intelectul-Arhetip, ceea ce implică dispariţia deliberării şi a raţiona¬ 
mentelor, aşa cum apăreau în Timaios. V. LPA,2§D. 

totuna cu faptul de a avea propria înţelepciune. într-adevăr, 
pentru un astfel de principiu creator voinţa este înţelepciune. 

Deci el nu are nevoie de nimic pentru creaţie, de vreme ce 
înţelepciunea sa nu este străină, şi el nu se foloseşte de nimic 
adăugat. Prin urmare, /nu se foloseşte/ nici de raţionament, 
nici de memorie, căci acestea sunt adăugate /din afară/. 

13. Dar prin ce se deosebeşte o astfel de înţelepciune de 
aşa-numita Natură ? Răspund că înţelepciunea vine pe locul 
întâi, în timp ce Natura — pe ultimul. Căci Natura este icoana 
înţelepciunii şi o ultimă /reflectare/ a Sufletului /universal/; 
ea posedă şi ultima raţiune formatoare care străluceşte în ea, 
după cum în adâncimea cerii o întipărire ar străbate până la 
capăt, până pe cealaltă parte a suprafeţei, partea de sus fiind 
clară, dar urma lăsată din partea inferioară /a cerii/ fiind slabă. 

De aici rezultă că Natura nu ştie, ci numai produce.' 4 ' Dând 
ceea ce posedă /ipostazei/ care vine în continuare, ea dăruie 
în chip nepremeditat corporalului şi materialului, după cum 
şi obiectul cald dăruie /căldură/ obiectului /rece/ producând 
o căldură mai redusă /decât a sa/. 

Din acest motiv Natura nu are nici imaginaţie. Or, gândi¬ 
rea este superioară imaginaţiei, iar imaginaţia se află la mijloc 
între impresia Naturii şi gândire. Căci Natura nu posedă per¬ 
cepţia a nimic şi nici inteligenţă, în vreme ce imaginaţia /po¬ 
sedă/ inteligenţa lucrului adăugat. Ea oferă celui care imaginează 
cunoaşterea a ceea ce resimte. /Natura/ însă generează ea însăşi 
şi acţionează pornind chiar de la subiectul în activitate. 

Intelectul, aşadar, posedă /inteligenţa/; Sufletul universal 
o primeşte pentru eternitate şi a primit-o dintotdeauna şi aceas¬ 
ta este pentru el viaţa. Şi ceea ce apare este veşnic o inteligenţă 
a unui /Suflet/ care gândeşte. Ceea ce, derivând de la Suflet, 
se întruchipează în Materie este Natura' 42 , în care sunt stabilite 

141 V. 30,111-8, 4. 

142 Natura nu este o ipostază autonomă, ci o manifestare a 
Sufletului universal, şi anume aceea situată cel mai jos în ierarhie; 
totuşi Plotin o tratează uneori ca şi când ar fi o ipostază autonomă. 

lucrurile — sau chiar înaintea acestui /stadiu/ — şi ne aflăm aici 
la limitele inteligibilului. Deja, ceea ce urmează de aici sunt 
imitaţii /ale acestuia/. Iar Natura creează în /Materie/ şi este 
afectată, în timp ce Sufletul, aflat înaintea ei şi în vecinătatea 
ei, creează fără să fie afectat; în fine, /Sufletul/ aflat încă mai 
sus nu creează în corpuri sau în Materie. 

14. Despre corpurile socotite a se naşte datorită Naturii — 
pe de-o parte, sunt chiar elementele; dar oare animalele şi 
plantele sunt /făcute/ în acest fel încât să posede cumva, prezen¬ 
tă în ele însele, Natura ? / Ar fi această prezenţă/ precum, când 
se duce lumina, aerul nu mai posedă nimic din ea, ci lumina 
este cumva separată, dar şi aerul este separat, ca unul ce nu este 
amestecat. Sau precum în cazul focului şi al obiectului încăl¬ 
zit: când acesta se îndepărtează, rămâne o căldură ce e diferi¬ 
tă în raport cu aceea aflată în foc, o afectare a obiectului încălzit. 
Căci configuraţia pe care /Natura/ o dă fiinţei plămădite de 
ea, trebuie considerată ca fiind o formă diferită în raport cu 
Naturaînsăşi. Iar dacă fiinţa mai posedă şi altceva în afara aces¬ 
tei /forme/, care se află între această formă şi Natura însăşi, 
trebuie cercetat. Şi s-a arătat care este diferenţa dintre Natură 
şi numita înţelepciune din Univers. 

15. Există însă o dificultate legată de toate cele spuse acum: 
dacă eternitatea are de-a face cu Intelectul, iar timpul — cu 
Sufletul — căci afirmăm că ipostaza /Sufletului/ posedă tim¬ 
pul în relaţie cu activitatea Sufletului şi provenind de la el — 
cum se face că, dacă timpul este divizat şi posedă trecut, nu 
s-ar diviza şi activitatea /Sufletului/ şi, întorcându-se spre tre¬ 
cut, cum de nu va produce în Sufletul universal o memorie ? 

Şi iarăşi (altă obiecţie): identitatea trebuie aşezată în eter¬ 
nitate, iar alteritatea — în timp, altminteri eternitatea şi tim¬ 
pul vor fi identice, dacă nu vom acorda activităţilor Sufletului 
capacitatea schimbării. 


De exemplu, faptul că o descrie ca afectabilă (v. infra ) o distinge de 
Suflet. 

Dar oare vom afirma că Sufletele noastre primesc şi schim¬ 
barea în general, şi nevoia aflate în timp, în vreme ce Sufletul 
Universului dă naştere timpului, dar nu se află în timp ? 

Atunci, /să admitem/ că Sufletul universal nu este în timp. 
Ce anume îl determină să dea naştere timpului, şi nu eternităţii ? 
Răspund că lucrul căruia el îi dă naştere nu este etern, ci este 
conţinut în timp. De fapt, nici măcar Sufletele /individuale/ 
nu se află în timp, ci /sunt în timp/ pătimirile lor, acelea care 
există, şi operele lor. Dar Sufletele sunt eterne, iar timpul le 
este posterior; or, ceea ce se află în timp este inferior timpu¬ 
lui. Căci trebuie ca timpul să cuprindă ceea ce se află în timp, 
precum /el cuprinde/ — spune /Aristotel/— ceea ce se află în- 
tr-un loc şi într-un număr. 143 

16. însă — /se va obiecta/ — dacă în Sufletul Universului 
există ceva care urmează altcuiva, şi dacă există anterioritatea 
şi posterioritatea celor realizate, şi dacă el produce în timp, el 
tinde şi spre viitor; iar atunci /tinde/ şi spre trecut. Răspund 
că în lucrurile făcute se află anterioritatea şi trecutul, dar în 
Sufletul universal nu există nici un trecut, ci toate raţiunile for¬ 
matoare sunt simultane, după cum s-a spus. Or, în lucrurile 
făcute nu există simultaneitate, de vreme ce nu există nici iden¬ 
titate de loc, şi numai în raţiunile formatoare există identitatea 
de loc, după cum sunt mâinile şi picioarele din conceptul /de 
om/. Dar în lucrurile senzoriale, ele sunt separate. Or, 
Acolo există un alt tip de separare, astfel încât şi anterioritatea 
este într-alt fel. Vreau să spun că această separare ar fi dată de 
alteritate. 144 


143 Aristotel, Fizica, A ,12, 221a. Platon, Timaios, 38d: timpul este 
numit „o imagine eternă, care se mişcă potrivit cu numărul, a eter¬ 
nităţii stabile în unitatea sa“. Plotin aplică şi principiul că efectul este 
inferior ontologic cauzei; or, efectul este perisabilul în timp. De unde 
rezultă că timpul însuşi este imperisabil şi poate fi asociat Sufletului, 
de asemenea imperisabil. Acelaşi principiu este aplicat de Plotin şi 
pentru a descrie relaţia Intelect-Unu. 

144 în inteligibil, nu există decât anterioritatea logică şi ontolo¬ 
gică: de pildă conceptul de „animal" este anterior conceptului de 

Dar în ce fel este anterioritatea, dacă principiul ordonator 
<to xaxxov> nu ar comanda ? Intr-adevăr, când comandă, el 
va afirma un lucru după un altul. Din ce pricină deci nu vor 
fi toate lucrurile/sensibile/ simultane ? Răspund că dacă prin¬ 
cipiul ordonator şi cu ordinea sunt diferite, el /va fi/ astfel încât 
cumva să vorbească. Dar dacă principiul ordonator este chiar 
ordinea cea dintâi, el nu mai vorbeşte, ci produce doar un lucru 
după un altul. Căci dacă va vorbi, va vorbi privind spre ordine 
şi atunci va fi altceva decât ordinea. 145 

în ce sens însă este /principiul ordonator/ identic /cu or¬ 
dinea/? Fiindcă principiul ordonator nu este /compus din/ 
Materie şi Formă, ci numai Formă, iar Sufletul este virtuali¬ 
tatea şi actualizarea secundă care vin după Intelect. 146 Iar suc¬ 
cesiunea unui lucru în raport cu un altul se află în lucrurile 
care nu pot fi toate laolaltă. 

Un astfel de Suflet este ceva măreţ, precum un cerc care se 
pune în acord cu centrul, crescând nemijlocit după centru, o 
distanţă fără distanţă. în felul acesta, el le posedă pe toate. 

Dacă cineva ar aşeza Binele la centru, el ar aşeza Intelectul 
la nivelul unui cerc imobil şi ar aşeza Sufletul la nivelul unui 
cerc în mişcare — în mişcare prin năzuinţa /spre Bine/. Căci 
Intelectul îl posedă nemijlocit şi îl cuprinde, dar Sufletul 
năzuieşte spre Ceea ce este mai presus de ceea-ce-este /ceva/. 
Iar sfera Universului se mişcă având Sufletul care năzuieşte 


„om“, deoarece pentru a defini „omul“ este nevoie de conceptul 
de „animal", luat ca gen proxim. V. şi Aristotel, Met, 0, 8, 1050a, 
pp. 302-303. 

145 Din nou o critică a celor care interpretau pe Timaios în sens 
„personalist" : un Demiurg creează la un moment dat lumea privind 
spre Arhetipul etern („ordinea"), astfel încât Creatorul este distinct 
nu numai de creatură, dar şi de Arhetipul inteligibil al Creaţiei. V. 
şi 32,V.5, 1-2. V. şi LPIF§ H,6,l, voi. 1, p. 116. 

146 H-S2 urmat de PE (voi. 2, p. 327) pun punctuaţia diferit aici, 
ceea ce presupune a atribui inteligibilului Suvaţuţ. PE (A. Baumgarten) 
traduce termenul prin „putere", care de obicei este atribuită Unului 
şi nu Intelectului sau Sufletului. 

/spre Bine/ în felul în care e menit să năzuiască. Şi /Universul/ 
e menit să năzuiască, în calitate de corp, la ceva care este în 
afara sa. Aceasta /înseamnă/ că se întinde de-a lungul lui şi se 
învârteşte în întregime în jurul său. Aşadar, se învârte în cerc. 

17. Dar cum se face că la noi gândurile şi cugetările Sufle¬ 
tului nu sunt în acest fel, ci Aici succesiunea este în timp şi 
căutările sunt în acest fel ? Oare fiindcă există o multiplicitate 
care conduce şi se mişcă şi nu există un singur /principiu/ care 
guvernează ? Sau /e aşa/ fiindcă mereu altceva se îndreaptă spre 
o nevoie şi spre ceea ce e prezent, fără să fie definit în sine, ci 
mereu se îndreaptă spre altceva — în afară ? De unde rezultă 
că voinţa e mereu diferită şi legată de ocazie, atunci când se 
prezintă nevoia. Iar din afară soseşte din întâmplare ba una, 
ba alta. 

Şi din pricina faptului că domneşte multiplicitatea este nece¬ 
sar să existe şi multe închipuiri, şi /senzaţii/ adăugate, şi mereu 
noi — pentru fiecare existând alt obiect. Iar ele constituie piedi¬ 
ci pentru mişcările şi acţiunile proprii. Căci atunci când partea 
apetenţă /a Sufletului/ s-ar pune în mişcare, apare şi imaginaţia 
ca o senzaţie care anunţă şi indică pasiunea, cerând să fie urmată 
şi aducând dorinţa. De partea cealaltă, noi ajungem în mod 
necesar în încurcătură, dacă s-o urmăm, să-i dăm satisfacţie, 
sau să-i rezistăm. 

Iar partea înflăcărată /a Sufletului/, fiind stârnită şi che- 
mându-ne să ne apărăm, face aceleaşi lucruri şi /la fel şi/ nevoile 
trupului diferite ne fac să opinăm diferit. /Intervine/ şi igno¬ 
rarea lucrurilor bune, /intervine/ şi faptul că /Sufletul/ nu mai 
are ce să spună când este purtat în toate felurile. 

Dar oare cea mai bună parte /partea raţională/ are repre¬ 
zentări diferite ? Răspund: încurcătura şi fluctuaţia opiniilor 
aparţin comunului <to koivov> /facultăţilor noastre/. Iar de 
la partea cea mai bună provine raţiunea dreaptă; dacă e dată 
comunului /facultăţilor/, ea este slăbită pentru că se află în 
amestec, şi nu din pricina naturii sale. 147 


147 Analogia politică ce urmează este o critică implicită a demo¬ 
craţiei şi este inspirată de Republica, 492b-d. Tot din acelaşi dialog 

Şi este la fel cum în zarva unei adunări publice cel mai bun 
dintre sfetnici nu izbândeşte, ci /au câştig de cauză/ cei mai 
răi dintre cei ce fac zarvă şi strigă; iar /cel mai bun/ se aşază 
în tăcere, fără să reuşească nimic, înfrânt de zarva celor infe¬ 
riori. In omul cel mai rău există comunul /facultăţilor/, iar insul 
care /rezultă/ din /însumarea/ tuturor corespunde unei con¬ 
stituţii politice rele. în omul intermediar există ca o cetate, unde 
ar domni un element vrednic peste constituţia populară, care 
nu e lipsită de stăpânire. Iar în omul mai bun se află /ca/ o /con¬ 
stituţie/ aristocratică proprie omului care se fereşte de partea 
comună şi care se dăruie pe sine celor mai buni. în sfârşit, în 
omul cel mai bun, cel care se separă /de rest/, principiul con¬ 
ducător este unul singur şi ordinea soseşte la rest de la acesta. 
E ca şi când ar exista o cetate dublă — una sus, cealaltă apar¬ 
ţinând celor de jos, şi care este orânduită de către cea de sus. 

S-a arătat, prin urmare, că în Sufletul universal există un 
singur principiu, identic /cu sine/ şi /comportându-se/ la fel, 
în vreme ce la Sufletele celelalte, lucrurile stau diferit, şi s-a 
văzut şi de ce. Acestea aşa stau, deci. 

18. Trebuie cercetat dacă trupul posedă ceva în sine şi, când 
viaţa e prezentă, dacă trăieşte având ceva propriu, sau dacă ceea 
ce posedă este Natura, iar aceasta este ceea ce are de-a face cu 
corpul. Răspund: corpul însuşi, în care se află Sufletul şi 
Natura, nu este precum lucrul neînsufleţit şi precum aerul care 
a fost iluminat, ci precum aerul care a fost încălzit. Iar corpul 
animalului şi al plantei posedă un fel de umbră a Sufletului, 
şi durerea, plăcerea şi plăcerile trupului se referă la un corp 
înţeles astfel. însă durerea corpului şi o astfel de plăcere ne 
ajung nouă într-o cunoaştere neafectată de afecte. 

Vreau să spun „nouă“ — celălalt Suflet— ca şi când un atare 
corp nu ar fi străin, ci ar fi „noi“. De aceea ne şi pasă de el, ca 


se inspiră şi analogia (care urmează) a Sufletului individual de diverse 
calităţi cu diferite tipuri de constituţii — mai rele sau mai bune. E 
de notat că, în timp ce la Platon, cea mai rea cetate este cea tiranică, 
la Plotin, cea mai rea este cea democratică, iar tirania nu este men¬ 
ţionată. Prudenţă politică? 

si când ar fi „noi“. Or, noi nu suntem acest trup, şi noi nici 
nu suntem eliberaţi de el, ci el se atârnă de noi, se amestecă 
laolaltă cu noi; noi se referă la principiul dominant 148 , dar cor¬ 
pul ne aparţine totuşi într-alt fel. 

De aceea ne pasă de corp când suferă, şi când se bucură, şi 
cu cât suntem mai slabi, cu atât /ne pasă/ mai mult, şi cu atât 
nu ne separăm pe noi înşine/ de el/; ci noi considerăm corpul 
ca pe /partea/ noastră cea mai de preţ şi ca fiind „omul“, şi 
cumva ne afundăm în el. Căci este necesar ca astfel de afecte 
să nu fie în general atribuite Sufletului, ci unui astfel de corp 
şi unui compus /din Suflet şi corp/. 

Intr-adevăr, atunci când ceva ar fi o unitate, şi-ar ajunge 
sieşi. Precum, când corpul ar fi singur, neînsufleţit fiind, ce ar 
putea el să resimtă ? Căci nu el însuşi este divizat, ci reuniunea 
din el /dintre Suflet şi corp/. Iar Sufletul singur nu păţeşte nici 
măcar asta, şi, fiind în acest fel, scapă de orice afectare. 

Dar când două /lucruri/ vor să constituie o unitate, folosin- 
du-se de o unitate adăugată, prin faptul că naşterea /lor/ nu 
îngăduie /ca ele/ să fie o unitate /reală/, atunci în mod verosi¬ 
mil au parte de suferinţă. Când mă refer la „două lucruri" nu 
am în vedere două corpuri, căci ele posedă o singură natură. 
Dar când o natură vrea să coabiteze cu o altă natură şi cu un 
alt gen /de existenţe/ şi când inferiorul ar lua ceva de la supe¬ 
rior şi n-ar putea să-l ia pe /superior/, dar ar exista o urmă a 
superiorului /în inferior/, în acest fel ele ajung două şi una, 
aflate la mijloc între ceea ce erau şi ceea ce nu au putut avea. 
îşi produce /compusul/ o dificultate, primind o comuniune 
fatală pentru sine şi lipsită de stabilitate, şi care mereu este pur¬ 
tată înspre contrarii. Zvârlit aşadar în jos şi în sus, /compusul/, 
când este purtat înspre în jos, îşi anunţă durerea, iar când se 

148 Principiu fundamental al platonismului: „noi" suntem Sufle¬ 
tul, (Platon, Alcibiade I, 230c) sau chiar Sufletul superior, nu trupul, 
şi nici această urmă a Sufletului despre care Plotin spune că „încăl¬ 
zeşte" trupul. 

duce în sus, /îşi anunţă/ năzuinţa pentru comuniunea /cu 
Sufletul/. 

19. Lucrul următor se spune că este plăcere şi durere: du¬ 
rerea este cunoaşterea îndepărtării de corpul lipsit de o imagi¬ 
ne a Sufletului, iar plăcerea este cunoaşterea de către vietate 
că imaginea Sufletului revine înapoi în corp, pusă în acord /cu 
el/. Acolo se află suferinţa, iar cunoaşterea este a Sufletului sen¬ 
sibil care simte în vecinătate şi anunţă /părţii Sufletului/ unde 
senzaţiile încetează /să mai acţioneze/. Şi acea parte are dureri. 
„Are dureri" înseamnă că are suferinţe. Precum atunci când 
corpul este tăiat, diviziunea se face în massa corporală, dar 
mânia nu e legată numai de massă, ci şi de calitatea massei. 
Acolo /în corp/ se află arsura. Sufletul simte în ce fel este ea, 
percepând-o, deoarece se află, ca să spunem aşa, în continui¬ 
tate /cu locul din corp afectat/. Sufletul întreg simte suferinţă 
de acolo, dar fără să sufere el însuşi.' 49 

Căci simţind el în întregul său, omul spune că suferinţa se 
află acolo, unde este lovitura şi durerea. Iar dacă Sufletul însuşi 
ar suferi, fiind el întreg în întregul corp, nici n-ar putea spune, 
nici n-ar putea indica faptul că durerea se află în locul respec¬ 
tiv, ci ar suferi durerea în întregul său şi ar avea dureri în între¬ 
gul său, şi nu ar declara că durerea este într-un anume loc, ci 
ar afirma că este acolo unde se află /el însuşi/. Or, /Sufletul/ 

149 Marea problemă a contactului dintre Suflet şi corp — două 
entităţi complet diferite şi care totuşi interacţionează. Cum să ex¬ 
plici că Sufletul, imaterial şi incorporai, simte durerea trupului, fără 
a fi totuşi afectat de ea? E problema care, în secolul al XVII-lea, îi 
va obseda pe Descartes sau pe Leibniz, ultimul elaborând teoria „ar¬ 
moniei prestabilite" pentru a o rezolva. Plotin gândeşte mai degrabă 
această relaţie în termeni aristotelici: forma (entelecheia) corpului 
este „imaginea Sufletului" (ori partea sa inferioară), aflată în con¬ 
tact nemijlocit cu Sufletul superior. Pentru un platonician, care (spre 
deosebire de Aristotel) vrea să salveze întreg Sufletul de nimicire, o 
astfel de teorie, chiar dacă poate explica interacţiunea corp-Suflet, 
ridică probleme dificile. 

se află pretutindeni. In fapt însă, durerea se află localizată la 
deget, iar omul are dureri /la deget/, fiindcă degetul este al 
omului. Omul spune că „îl doare degetul", aşa cum omul „este 
luminos", fiindcă are ochii luminoşi. 

Prin urmare, locul acela unde există suferinţa doare, afară 
doar dacă cineva nu ar lua faptul durerii laolaltă cu senzaţia 
care vine în continuarea /loviturii locale/. Iar luându-o astfel, 
este limpede că dă de înţeles că durerea vine laolaltă cu împre¬ 
jurarea că durerea nu se ascunde de senzaţie. Dar senzaţia ca 
atare nu trebuie numită durere, ci cunoaştere a durerii. Şi fiind 
cunoaştere, este imperturbabilă, pentru ca să cunoască şi să 
transmită în bune condiţii. Căci un vestitor care suferă, fiind¬ 
că se încredinţează suferinţei, sau nu anunţă /vestea/, sau nu 
este un vestitor corespunzător. 

20. Şi /trebuie/ considerat că principiul dorinţelor trupeşti 
provine din acest compus /trup şi Suflet/ şi că este o consecinţă 
a unei astfel de naturi corporale. Căci principiul poftei şi al 
năzuinţei nu trebuie acordat unui corp care este orişicum, şi 
nici Sufletului /nu trebuie acordată/ căutarea lucrurilor ama¬ 
re şi a celor dulci, ci lucrului care, desigur, este un corp, dar 
care vrea să nu fie numai un corp, şi care a dobândit mişcări 
în mai mare măsură decât Sufletul şi care, din pricina acestei 
dobândiri, este silit să se răsucească în numeroase feluri. De 
aceea, fiind într-o anume condiţie, /el are nevoie/ de lucruri 
amare, fiind într-o alta — de lucruri dulci, şi /trebuie/ să se 
umezească, sau să se încălzească; or, de nimic nu i-ar păsa, dacă 
corpul ar fi singur /fără Suflet/. 

Mai înainte — cum am văzut — cunoaşterea provenea din 
durere, iar Sufletul voind să se desprindă de /corpul/ care gene¬ 
ra suferinţa, producea fuga /de acel corp/, şi prima parte care 
suferă, învăţa acest lucru şi fugea cumva şi ea, strângându-se. 
Tot aşa şi aici, senzaţia înregistrează /dorinţa/, ca şi Sufletul 
din apropiere — e vorba despre ceea ce numim natură — ea 
dăruie/corpului/ urma /Sufletului/. Or, natura/cunoaşte/ do¬ 
rinţa limpede, care reprezintă limita /dorinţei/ începute în corp. 
Iar senzaţia /produce/ imaginaţia, pornind de la care, deja 

Sufletul sau încuviinţează — când e propriu lui să încuviinţe¬ 
ze —, sau se opune, se întăreşte şi nu dă atenţie nici /corpu¬ 
lui/ care a pornit dorinţa, nici facultăţilor apetenţe ce vin după 
acesta. 

Dar de ce vorbim despre două dorinţe 150 , şi nu este cel care 
doreşte numai un astfel de corp ? Răspund: dacă natura este 
ceva şi corpul calificat astfel de la natură — altceva — căci natu¬ 
ra exista înainte să se nască un corp astfel calificat, iar ea pro¬ 
duce un astfel de corp, formându-1 şi plămădindu-1 — este 
necesar ca nu natura să deschidă calea dorinţei, ci un astfel de 
corp /să o facă/, corp care suferă anumite influenţe şi care are 
dureri, „năzuind la contrariile celor pe care le îndură" 151 — la 
plăcere din suferinţă şi la umplere din lipsă. Iar natura, pre¬ 
cum o mamă, de parcă ar anticipa dorinţele celui care suferă, 
încearcă să le îndrepte şi să le readucă spre ea şi, căutând însănă¬ 
toşirea aceluia, se asociază la căutare cu dorinţa celui care 
suferă; şi consumarea /dorinţei/ soseşte de la trup spre sine. 
încât s-ar putea spune că dorinţa pleacă de la corp — ea ar putea 
fi numită poate „pre-dorinţă“ <7tpo£7U0upîa> sau „pre-în- 
flăcărare" <7tpo0upia> — că natura doreşte pornind de la corp 
şi prin corp, dar că, deşi /natura/ pune sau nu la dispoziţie 
/capacităţile sale corpului/, ea e diferită /de corp/. 152 

21. Că acesta este principiul /începutul/ dorinţei, o arată 
şi vârstele diferite: căci sunt diferite /dorinţele/ trupeşti ale 
copiilor, ale adolescenţilor şi ale bărbaţilor, fie sănătoşi, fie bol¬ 
navi, deşi partea apetenţă /a Sufletului/ este aceeaşi. E limpede 
că, fiind înclinat spre corporalitate şi spre a fi un anumit corp 
determinat, /corpul/ posedă variate înclinaţii şi variate dorinţe. 
Iar faptul că întregul dorinţei nu se trezeşte laolaltă cu numitele 
dorinţe /corporale/, în cazul când dorinţa corporală, chiar şi 
înaintea existenţei judecăţii, nu vrea să mănânce sau să bea, arată 
dorinţa sosind într-un anumit punct, în măsura în care se află 


150 Dorinţa trupului şi dorinţa părţii inferioare a Sufletului, numită 
„natură". 

151 Philebos, 35a. 

152 Text corupt. Am urmat lecţiunea propusă de PA, cu unele 
diferenţe în ceea ce priveşte punctuaţia ultimului membru de frază. 

într-un corp determinat. Şi natura însăşi nu se asociază, nici 
nu preferă, nici nu voieşte, dat fiind că, /dorinţa/ nefiind con- 
I ormă cu natura, /aceasta/ o aduce spre natură, încât ea supra¬ 
veghează ceea ce este conform naturii şi ceea ce este contrar 
naturii. 

Iar dacă cineva, luând în considerare ceea ce a fost spus mai 
înainte, ar spune că este destul ca, ajungând diferit, /corpul/ 
să producă şi dorinţe diferite prin intermediul părţii apetenţe 
/a Sufletului/, acel gânditor nu ar arăta suficient cum se face 
că /Sufletul apetent/ posedă dorinţe diferite, fiecare /corp/ 
suferind diferit pentru un obiect diferit, atunci când /obiec¬ 
tul/ care furnizează /dorinţa/ nu ajunge nici măcar până la par¬ 
tea apetenţă. Căci hrana, sau căldura, sau umiditatea nu există 
pentru partea apetenţă /a Sufletului/, nici mişcarea, nici uşu¬ 
rarea celui care se goleşte, nici umplerea celui care se satură, 
ci toate acestea sunt proprii /corpului/. 

22. în cazul plantelor, oare există în corpurile lor ceva ca 
un ecou, şi există şi altceva care îl dăruieşte — ceea ce la noi 
este partea apetenţă, iar la ele este partea vegetativă /a Su¬ 
fletului/, sau cumva acest /Suflet/ se află în Pământ, existând 
un Suflet în Pământ? 

Dar mai întâi ar trebui să se cerceteze ce fel de Suflet se 
află în Pământ ? Oare el provine din sfera Universului, despre 
care Platon, în primul rând, spune că este singura însufleţită, 
şi anume, ca un fel de strălucire coborând spre Pământ? Dar, 
pe de altă parte, iarăşi spune el că Pământul însuşi „este primul 
şi cel mai vechi dintre zeii din interiorul Cerului" 153 şi îi acor¬ 
dă /Pământului/ un Suflet de acelaşi fel cu cel al astrelor. 
Cum să nu fie Pământul un zeu, dacă nu ar avea acel Suflet 
/divin/ ? încât este dificil de aflat cum stau lucrurile, şi rezultă 
o aporie mai mare, sau oricum nu mai mică, în baza celor spuse 
de Platon. 154 


153 Timaios, 40b. 

154 Eterna problemă a lui Plotin: cum poate fi pus Platon în acord 
cu el însuşi, în pofida aparenţelor? Pe de-o parte, Pământul, fiind 

Dar mai întâi, ar trebui să formulăm o opinie despre cum 
ar fi verosimil să stea lucrurile. 

Existenţa Sufletului vegetativ, aşa cum este cel al Pămân¬ 
tului, s-ar putea dovedi din /exemplul/ plantelor care cresc din 
Pământ. Iar dacă se văd şi multe animale care se nasc din Pă¬ 
mânt, de ce nu s-ar spune că Pământul este el însuşi un ani¬ 
mal ? Fiind însă un animal atât de mare şi având o parte mare 
din întreg, pentru ce nu s-ar spune că are şi Intelect şi că, în 
acest fel, este un zeu ? Dacă e adevărat că fiecare dintre astre 
/este un animal/, pentru ce nu ar fi şi Pământul un animal, fiind 
o parte a Vieţuitorului universal ? 

Nu trebuie deci spus că Pământul este posedat de un Suflet 
străin, de dinafară, şi că nu are un Suflet interior, de parcă el 
nu ar fi capabil să aibă un Suflet propriu. De ce oare corpurile 
incandescente ar putea avea /Suflet/, şi corpul pământos — nu ? 
Căci fiecare dintre acestea este un corp, iar acolo nu există nici 
nervi, nici carne, nici sânge, nici umori. Or, Pământul este mai 
variat şi alcătuit din toate corpurile. Şi /dacă s-ar spune/ că se 
mişcă greu, această imobilitate s-ar afirma cu referire la imo¬ 
bilitatea spaţială. 

Dar cum de simte Pământul ? Dar cum simt astrele ? Faptul 
de a simţi nu ţine de prezenţa cărnii, şi în general Sufletului 
nu trebuie să i se acorde un corp pentru ca să simtă, ci cotpu- 
lui trebuie să-i fie acordat un Suflet, pentru ca să existe şi să 
se conserve coipul. Or, Sufletul, având facultatea discernămân¬ 
tului, priveşte şi judecă pornind de la pasiunile corpului. 

Dar care sunt pasiunile Pământului şi care sunt judecăţile 
/corespunzătoare/, dat fiind că plantele, în măsura în care 
aparţin Pământului, nu simt ? Care sunt obiectele senzaţiilor 
/Pământului/ şi prin ce /organe se realizează ele/ ? Sau nu tre¬ 
buie cutezat /a se afirma/ că există senzaţii chiar şi fără organe ? 
Şi care este pentru Pământ utilitatea de a simţi ? Căci ea nu este 


un corp inferior astrelor, ar avea numai un Suflet împrumutat din 
exterior. Pe de altă parte, fiind în centrul Lumii, şi sediul vieţii plan¬ 
telor şi animalelor nu pare posibil să nu aibă un Suflet propriu, de 
acelaşi fel divin cu cel al astrelor. 

în vederea cunoaşterii. într-adevăr, [cunoaşterea] gândirea 
/pură/ este îndestulătoare pentru existenţele la care nu soseşte 
nici o utilitate din simţire. 

Răspund că această ultimă teză nu ar trebui admisă: Căci 
la /fiinţele/ sensibile există şi o cunoaştere minunată <ouk 
dţiou 0 oc;>, lipsită de utilitate <7tapd ttiv %petav>, precum este 
cunoaşterea Soarelui, a astrelor, a Cerului şi Pământului. Iar 
senzaţiile care au ca obiect aceste corpuri sunt plăcute de la 
sine. Acest punct trebuie investigat mai departe. 

Acum însă, din nou: trebuie cercetat dacă există senzaţii 
ale Pământului, privitoare la ce fel de obiecte sunt senzaţiile 
cxivcov cd aio0f|oetq> 155 şi în ce fel sunt ele. Sau este necesar 
ca mai întâi să eliminăm dificultăţile şi în general să investigăm 
dacă faptul de a simţi este cu putinţă în absenţa organelor de 
simţ, dacă senzaţiile au în vedere o utilitate, chiar dacă ar putea 
exista şi altceva lipsit de utilitate /care să le justifice/. 

23. Trebuie admis că faptul de a simţi obiectele sensibile 
constituie o percepţie a Sufletului sau a animalului, când Su¬ 
fletul are conştiinţa calităţii care vine la corpuri şi imită formele 
lor /în sine însuşi/. Atunci, el percepe fie singur prin sine, fie 
cu un alt /organ/. 

Dar cum /poate percepe Sufletul/ singur şi prin sine ? Prin 
sine, /Sufletul/ le percepe pe cele din sine şi este numai gândire. 
Iar dacă percepe şi alte lucruri, trebuie mai întâi să le fi pose¬ 
dat pe acestea , fie asemănându-se /cu obiectul perceput/, fie 
unindu-se cu el. Dar nu este cu putinţă să se asemene /cu el/, 
rămânând în sine. Cum s-ar putea asemăna un punct unei linii ? 
De fapt, nici măcar linia inteligibilă nu s-ar putea potrivi cu 
linia senzorială, nici focul inteligibil, sau omul /inteligibil/ — 
cu focul şi omul senzoriale. Şi nici natura care îl creează pe 
om /nu ar putea ajunge/ la identitate cu omul născut, ci, chiar 
dacă ar fi cu putinţă să aibă intuiţia celui senzorial, izolată fiind, 
va sfârşi cu înţelegerea inteligibilului, dat fiind că senzorialul 
fuge de ea, ea neavând cu ce să-l apuce. 


155 Genitiv obiectiv şi nu subiectiv. 

Dar şi vizibilul, atunci când Sufletul îl priveşte de la distan¬ 
ţă, chiar dacă, pe cât se poate, ar veni la Suflet ca formă, la 
început fiind faţă de /Suflet/ indivizibilă, ea /forma/ se termină 
la substrat, atunci când /Sufletul/ vede culoarea şi aspectul aşa 
cum sunt în realitate. 156 

Nu trebuie, aşadar, ca acestea — exteriorul /senzorial/ şi 
Sufletul — să rămână izolate, căci el nu ar mai resimţi nimic. 
Ci este necesar să existe un al treilea termen care va putea să 
resimtă — acesta este cel care va putea primi forma. Acesta tre¬ 
buie să fie ceva afectat în comun şi asemănător şi să aibă o unică 
materie; pe de-o parte, /acest al treilea termen/ trebuie să re¬ 
simtă, pe de alta, /Sufletul trebuie/ să cunoască; iar afectarea 
să fie astfel încât să păstreze ceva din obiectul care produce 
/senzaţia/; şi totuşi nu trebuie să fie identic /cu acesta/, ci fiind 
cumva la mijloc între /obiectul/ producător şi Suflet, să fie afec¬ 
tat la mijloc între senzorial şi inteligibil — fiind un termen 
mediu conform unei proporţii, legând cumva extremii între ei 
— element care deopotrivă primeşte şi oferă, apt să se asemene 
cu fiecare dintre cei doi /extremi/. 157 

Căci fiind /acel termen mediu/ un organ al unei cunoaşteri, 
el nu trebuie să fie nici identic cu subiectul cunoscător, nici 
cu obiectul de cunoscut; el este apt să se asemene cu ambii — 
cu termenul aflat la exterior prin intermediul afectării, cu ter¬ 
menul din interior prin faptul că afectarea devine forma sa. 

Prin urmare, dacă vorbim cum trebuie, este necesar ca sen¬ 
zaţiile să se realizeze prin intermediul organelor corporale. Iar 
aceasta este consecinţa faptului că Sufletul, aflat complet în afara 
corpului, nu poate percepe nimic senzorial. 


156 Cu alte cuvinte: la limită Sufletul ar putea percepe forma pură, 
deoarece el însuşi este formă; dar la un moment dat — spune 
Plotin — forma ar înceta şi ar apărea substratul material pe care un 
Suflet pur, fără organe de simţ, nu ar avea cum să-l perceapă. 

157 E greu de înţeles care ar putea fi statutul ontologic al acestui 
intermediar între Suflet şi corp, care este organul de simţ. Altminteri, 
explicaţia fiziologică este ingenioasă şi în fond, nu este în contradicţie 
cu ceea ce ştim astăzi despre transmiterea senzaţiilor. Din nou pro¬ 
blema relaţiei corp-Suflet. 

Iar organul trebuie să fie ori întregul corp, ori o parte a lui, 
delimitată în vederea unei anumite activităţi, precum pentru 
miros sau văz. Şi s-ar putea vedea şi la instrumentele artifi¬ 
ciale <T£XVT|Tco 158 că ele se află la mijloc, între cei care judecă 
şi obiectele judecate şi că ele îl informează pe cel care judecă 
despre proprietatea obiectului în cauză. Rigla, de pildă, asoci¬ 
ind rectiliniaritatea din Suflet şi cu cea din lemn, aşezată fiind 
la mijloc /între ele/, dă artizanului capacitatea de a judeca obiec¬ 
tul executat. 

Ţine însă de un alt studiu să ştim dacă trebuie să unim 
obiectul care urmează a fi judecat cu organul, fie că acesta se 
găseşte la o anume distanţă, departe de obiectul senzorial, pre¬ 
cum dacă focul este departe de trup, fie că mediul transmiţă- 
tor nu este cu nimic afectat, precum dacă ar exista un spaţiu 
vid între vedere şi culoarea /obiectului/, vederea rămânând 
/totuşi/ posibilă, dacă organul este prezent cu o anumită fa¬ 
cultate. 

Este însă limpede că senzaţia aparţine Sufletului aflat în corp 
şi că ea se realizează prin corp. 

24. în acest moment trebuie cercetat dacă senzaţia ţine 
numai de utilitate. Dacă, prin urmare, senzaţia nu ar putea 
exista pentru Sufletul izolat, dar senzaţiile /vin/împreună cu 
corpul, senzaţia s-ar produce prin corp. De la acesta sunt şi 
senzaţiile. Şi /senzaţia/ este dată/Sufletului/ din pricina comu¬ 
niunii cu corpul; şi asta se întâmplă fie dintr-o necesitate care 
urmează /acestei comuniuni/ (Căci orice suferă corpul, afec¬ 
tul avansează mărindu-se /mereu/ până ce ajunge la Suflet.); 
fie /senzaţiile/ sunt astfel alcătuite spre paza noastră, /aver- 
tizându-ne/ înainte ca ceea ce le produce să crească atât încât 
să /ne/ distrugă; fie înainte să ajungă aproape. Dacă lucrurile 
stau astfel, senzaţiile sunt menite utilităţii. 

Iar dacă sunt şi pentru cunoaştere, /ele vin/ la un ins lip¬ 
sit de cunoaştere, prostit din pricina unei nenorociri, ca să-şi 


158 Nu trebuie uitat că în greceşte organon înseamnă, în sens pro¬ 
priu, „unealtă", „instrument". 

reamintească din cauza uitării — /ele nu se află/ la cineva lip¬ 
sit de vreo nevoie, nici care nu a uitat. 

Or, dacă aşa stau lucrurile, nu ar trebui să cercetăm numai 
în legătură cu Pământul, ci şi cu toate astrele şi mai cu seamă 
cu întregul Cer şi Univers. Căci, conform argumentului 
prezent, senzaţia apare la părţi în raport cu părţile — la părţi 
la care există afect. Dar ce fel de senzaţie ar putea apărea la 
întreg în raport cu sine — la întregul care este netulburat în 
toate privinţele sale în raport cu sine ? 

Iar dacă trebuie să existe organul subiectului care simte, /tre¬ 
buie/ să existe şi altceva, pe lângă organ, anume obiectul pe 
care acesta îl simte. Dar Totul este un întreg şi nu ar avea cum 
să existe pentru el un organ prin care să simtă, şi nici un obiect 
pe care senzaţia sa să-l simtă. Ci trebuie să-i acordăm /între¬ 
gului/ faptul că se simte pe sine însuşi <crovcda0T|oi<; amor», 
aşa cum şi noi ne simţim pe noi înşine. Dar nu trebuie să-i 
acordăm senzaţia care să aibă mereu alt obiect /decât sine/. 

Atunci când şi noi percepem ceva din corp în afara nor¬ 
malului, îl percepem ca pe ceva sosit din afară. Dar după cum, 
în cazul nostru, percepţia nu are ca obiect numai ceva sosit 
din afară, ci şi /pe aceea/ a unei părţi /a noastre/ prin inter¬ 
mediul unei /alte/ părţi, ce opreşte ca şi Universul să privească 
sferele planetelor prin intermediul sferei stelelor fixe, şi să pri¬ 
vească Pământul şi cele de pe Pământ prin intermediul sfere¬ 
lor planetare ? Şi, dacă aceste /sfere/ nu sunt neafectate de restul 
afectelor, /ce împiedică/ Universul să aibă senzaţii în alt mod 
/decât noi/, iar privirea lui să nu aibă ca obiect numai sfera 
fixă potrivit cu ea însăşi, ci /să fie/, precum un ochi care in¬ 
formează Sufletul Universului despre lucrurile pe care le-a 
văzut ? Căci dacă /Universul/ este neafectat de alte afecte, de 
ce să nu privească el, precum un ochi, deoarece este luminos 
şi însufleţit ? 

Dar /Universul/ nu are nevoie de ochi — spune /Platon/. 159 
Or, dacă /lucrurile stau astfel/ deoarece nu a rămas în afara 


159 Timaios, 33c. Plotin discută critic teoriile unui platonism mai 
antropomorfizam, care considera că Universul, chiar dacă nu are ochi 
în sens propriu, poate vedea ceea ce se află în el, inclusiv pe oameni. 

sa nimic de văzut, totuşi înăuntrul său există măcar /ceva de 
văzut/, şi nimic nu îl împiedică să se vadă pe sine. Iar dacă ar 
fi inutil să se vadă pe sine, să rămână stabilit că nu de dragul 
văzului în mod principal e făcut aşa, ci că /aptitudinea de a 
vedea/ e o consecinţă necesară a unui corp astfel constituit. 
Căci de ce nu ar exista văzul la un corp transparent precum 
al Universului ? 

25. însă nu este îndeajuns să existe organul pentru ca să vadă 
şi în general să simtă, ci trebuie ca Sufletul să fie constituit în 
aşa fel, încât /să posede/ o înclinaţie către obiectele senzaţiei, 
însă Sufletul universal se îndreaptă mereu spre inteligibile, şi 
chiar dacă e cu putinţă /în principiu/ ca el să simtă, senzaţia 
nu ar putea exista pentru acela care se află lângă realităţile supe¬ 
rioare. Chiar şi nouă, atunci când ne găsim adânciţi în dome¬ 
niul inteligibil, ne scapă şi vederi şi sunete, şi dacă ne aflăm 
/cu atenţia/ cu totul într-o parte, ne scapă tot restul. De aseme¬ 
nea, a voi ca /Universul/ să se perceapă cu o parte a sa, precum 
dacă s-ar privi pe sine, este superflu /în cazul lui ca/ şi în cazul 
nostru, şi e fără rost, afară dacă nu ar fi pentru un anume scop. 
Şi a vedea aspectul altuia ca frumos este propriu unui subiect 
care e afectat şi e deficitar, /ceea ce nu-i cazul Universului/. 

S-ar putea pune mirositul şi gustatul pe seama circum¬ 
stanţelor şi a mişcărilor Sufletului; dar Soarele şi restul astrelor 
nu pot vedea şi auzi decât accidental. 

Iar dacă din pricina ambelor /auzitul şi văzutul/ există o 
întoarcere /a lor spre noi/, presupunerea nu e absurdă. Dar 
dacă s-ar întoarce /spre noi/, îşi vor şi aminti. Or, /răspund/ 
că e absurd să nu-şi amintească de lucrurile bune pe care le 
aduc. Cum vor face binefaceri, dacă nu-şi vor aminti? 

26. Rugăciunile /noastre/ sunt cunoscute /de astre, de zei! 
potrivit cu un fel de contact /între noi şi ei/ şi potrivit unei 
anumite alcătuiri proprii lucrurilor care se află în armonie. Şi 

Pentru Plotin conexiunea universală a Sufletelor şi a destinelor lor 
face această vedere nenecesară în sens propriu. 

acţiunile /lor ajung la noi/ în acelaşi fel. Iar în artele magice 
totul conduce la un contact/armonic/. Efectele /se realizează/ 
prin puteri care îşi urmează prin simpatie <oup7ra9d)<;>. 

Dar dacă lucrurile stau astfel, de ce nu am fi de acord că şi 
Pământul simte ? Dar cefei de senzaţii /va putea el avea/ ? De 
ce nu ar avea mai întâi pipăit, senzaţia unei părţi prin interme¬ 
diul altei părţi transmiţându-se la centrul conducător, iar prin 
întreg /el ar simţi/ focul şi restul /elementelor/ ? Iar dacă cor¬ 
pul /Pământului/ se mişcă cu greu, el nu este totuşi imobil. 

Numai că senzaţiile sale nu vor avea ca obiect lucruri mici, 
ci mari. Dar de ce ? Răspund că este necesar, dacă există un 
Suflet în /Pământ/, ca mişcările cele mai mari să nu-i scape. 
Nimic nu împiedică de aceea să apară senzaţia, pentru ca aface¬ 
rile omeneşti să se rânduiască bine, în măsura în care afaceri¬ 
le omeneşti se referă la /Pământ/. 

însă s-ar rândui bine /afacerile omeneşti/ prin simpatie. Şi 
/este cu putinţă ca Pământul/ să asculte de rugăciuni şi să se 
înduplece la rugăciuni, dar nu în felul în care o facem noi, oa¬ 
menii. Şi /Pământul/ poate fi afectat în raport cu sine şi în alte 
privinţe prin intermediul restului senzaţiilor, precum în ceea 
ce priveşte mirosurile şi gusturile, acela care se raportează la 
mirosurile umorilor şi care au de-a face cu buna prevedere pen¬ 
tru animale, cu constituirea şi păstrarea corporalităţii lor. 

Şi nu trebuie pretins /de la Pământ/ să aibă organe ca ale 
noastre. Ele nu se regăsesc de altfel nici la toate animalele. De 
pddă, nu toate animalele au urechi, şi cele care nu au posedă 
totuşi percepţia zgmotelor. 

Dar în legătură cu vederea, dacă /aceasta/ are nevoie de 
lumină, cum procedează /Pământul/? Nu trebuie pretins /de 
la Pământ/ să aibă ochi. Fiind acceptată partea vegetativă /a 
Sufletului Pământului/, dacă se acceptă că ea se află într-un 
suflu, fiind partea vegetativă în mod primordial în acest fel, 
de ce să nu credem că /acel suflu/ este transparent ? Mai mult, 
dacă există un suflu şi el este transparent şi iluminat de la cer¬ 
cul /Cerului/, el este în mod efectiv transparent. Astfel încât 
nu este deloc absurd, nici imposibil ca Sufletul din Pământ să 
vadă. Şi trebuie conceput Sufletul /acesta/ ca aparţinând nu 

unui corp nevrednic, deoarece el este de fapt un zeu. în toate 
privinţele, aşadar, trebuie ca acest Suflet să fie bun. 

27. /Trebuie cercetat, prin urmare,/ dacă /Pământul/ dă plan¬ 
telor puterea generatoare: fie chiar pe cea generatoare însăşi, 
fie dacă în Pământ se află puterea generatoare, şi doar o umbră 
a acesteia este puterea care se găseşte în plante; ea ar fi pre¬ 
cum carnea însufleţită /a animalelor/, şi ar fi adusă /în ele/, dacă 
plantele posedă în ele şi puterea generatoare. Fiind /această pu¬ 
tere/ în /Pământ, ea dă corpului plantei ceea ce este mai bun 
/în ea/, prin care ea se deosebeşte de /planta/ tăiată care nu 
mai este plantă, ci doar un lemn. 

Dar ce anume dă Sufletul corpului însuşi al Pământului ? 
Nu trebuie crezut că este acelaşi lucru o bucată de pământ 
desprinsă din Pământ şi cu aceea care rămâne în continuitate 
cu /Pământul/, după cum o arată pietrele, care cresc, atâta 
vreme cât sunt ataşate de Pământ, dar se opresc în măsura în 
care sunt desprinse, odată ce sunt tăiate. 160 Trebuie conside¬ 
rat că fiecare parte posedă o urmă /a Sufletului/; iar întreaga 
putere vegetativă trebuie plasată în această /urmă/. Această pu¬ 
tere nu ţine ba de o parte /a Pământului/, ba de o alta, ci de 
întregul său. 

Apoi vine natura părţii senzoriale /a Sufletului/ care nu mai 
este împletită cu corpul, ci este purtată peste el. Apoi vin restul 
Sufletului şi Intelectul. Pe ele le-au numit Hestia şi Demeter 
oamenii care au utilizat o expresie divină şi /au invocat/ o 
natură ce simbolizează oracular astfel de lucruri. 

28. Acestea stau deci astfel. Să revenim însă şi să cercetăm 
în legătură cu partea pasională, mânioasă <0up6g> /a Su¬ 
fletului/ : oare, aşa cum aşezăm originea dorinţelor, durerile 
şi plăcerile — mă refer la afecte, nu la senzaţii — într-un corp 
astfel constituit ca ceva plin de viaţă, tot aşa şi originea mâniei 
sau întregul ei îl vom considera ca aparţinând unui corp astfel 


160 O veche teorie despre „creşterea" mineralelor din mină, atâta 
vreme cât nu au fost desprinse din locul lor originar. 

constituit ? Sau îl vom ataşa /numai/ unei părţi a corpului, pre¬ 
cum inima constituită în acest fel, sau a f ierei, proprii unui corp 
care nu-i mort? Şi, dacă altceva dă /mânia/, oare /mânia este/ 
urma Sufletului <xo iŞcvog to v|/u%ik6v> 161 , sau partea pasiona¬ 
lă este chiar acest ceva unic aflat aici /în organe/, care nu mai 
soseşte de la un ce pasional 162 sau senzorial /din afara orga¬ 
nelor/ ? 

în cazul durerilor şi al plăcerilor, vegetativul, aflându-se 
în întreg corpul, dă întregului corp urma /Sufletului/; iar dure¬ 
rea şi plăcerea se află în întregul corp şi originea dorinţei de 
umplere se află, de asemenea, în întreg. Nu am vorbit despre 
plăcerea sexualităţii, dar să se admită că ea se află în organele 
care o săvârşesc. 

Să admitem că locul din jurul ficatului este originea dorin¬ 
ţei, fiindcă acolo partea vegetativă acţionează cel mai mult — 
parte care furnizează urma Sufletului ficatului şi corpului 
/întreg/. Acolo deci fiindcă acolo are originea acţiunea. 

însă vorbind despre mânie, ce este ea însăşi şi care este Su¬ 
fletul /pasional/ ? Oare urma /Sufletului/ în inimă vine de la 
/Sufletul/ pasional, sau altceva, acţionând asupra ambelor /fiere 
şi inimă/, produce mişcarea, sau aici /în organ/ nu se află urma 
/mâniei/, ci mânia însăşi ? 

Dar mai întâi: ce este mânia ? Ne supărăm, e limpede cumva, 
nu numai în legătură cu ceea ce afectează corpul, ci şi în legă¬ 
tură cu ce /ar face/ vreunul dintre apropiaţi, şi în general în 
legătură cu ceva necuvenit comis de cineva. De aici rezultă că 
e nevoie /pentru a ne mânia/ şi de senzaţie, şi de înţelegere. 
De aceea, examinând aceasta, nu ar trebui considerat că mânia 
îşi are originea în partea vegetativă, ci ar trebui căutată o altă 
sursă a pasiunii. însă, atunci când înclinaţia spre mânie urmează 
unei anume constituţii corporale, când unii, cu sângele şi fierea 


161 Plotin, încercând să separe destinul Sufletului de cel al corpu¬ 
lui, vorbeşte continuu despre „urma Sufletului" care ajunge în corp, 
ca un reflex, şi nu despre Sufletul însuşi, care rămâne neafectat în 
esenţa lui de experienţele corpului. 

162 PA: „un vegetativ". 




263 


Dificultăţi privitoare Ia Suflet (I, II şi III) 

înfierbântate, sunt gata la mânie, în timp ce oamenii, zişi fără 
fiere sau reci, sunt calmi, când şi animalele se mânie datorită 
amestecului umoral (temperamentului) şi nu din cauza opi¬ 
niei că li s-a făcut o nedreptate, ar trebui din nou să readucem 
/explicaţia/ mâniei la aspectul corporal şi la ceea ce cuprinde 
constituţia animalului. 

Iar când aceeaşi oameni, bolnavi fiind, sunt mai mânioşi 
decât când sunt sănătoşi şi sunt mai mânioşi flămânzi decât să- 
tui, se vede că mânia şi originea ei sunt proprii unui corp anume 
constituit. /Şi se vede/ că fierea şi sângele, parcă însufleţite, pro¬ 
duc asemenea mişcări, încât atunci când un asemenea corp este 
afectat, sângele sau fierea sunt imediat puse în mişcare. Iar când 
apare o senzaţie, Sufletul pune în comun imaginaţia cu con¬ 
stituţia unui anume corp şi se îndreaptă spre producerea 
durerii. De sus însă, Sufletul se foloseşte de gândire, atunci când 
apare o nedreptate, care nu are de-a face cu trupul. El are pre¬ 
gătită acea înflăcărare, de parcă e menit să lupte ca aliat cu cel 
care i s-a arătat opus. 163 Şi, pe de-o parte, există /o mânie/ trezi¬ 
tă în mod iraţional şi târâtă prin intermediul imaginaţiei; pe 
de altă parte, /există o mânie/ pornită de la raţiune ce sfârşeşte 
în locul firesc /din corp/ pentru mânie. Iar ambele sunt /in¬ 
fluenţate/ dinspre partea vegetativă şi generativă care pregăteşte 
corpul, ca pe ceva care poate percepe plăcerile şi suferinţele; 
însă îl determină să fie plin de fiere şi de acid. Prin faptul că 
urma Sufletului există într-un astfel de corp, sunt puse în miş¬ 
care astfel de afecte de neplăcere şi de mânie. Şi, pentru că omu¬ 
lui i s-a făcut mai înainte un rău, el caută cumva să facă un rău 
/celorlalţi/ şi cumva să-i facă asemănători propriei condiţii. 

Dovada identităţii de substanţă <6|i.oouatov> a /mâniei/ cu 
urma cealaltă a Sufletului — /dorinţa/ — este faptul că oamenii 
care năzuiesc mai puţin la plăceri trupeşti şi care în general dis¬ 
preţuiesc corpul sunt mai puţin purtaţi spre mânie [şi din cauza 
unei impasibilităţi iraţionale ]. 164 

163 Teoria lui Platon în Republica: mânia, pasionalitatea ca aliaţi 
ai raţiunii. 

164 Text corupt, suprimat de PA, dar care are totuşi sens. 

Iar că arborii nu posedă înflăcărare, deşi posedă putere vege¬ 
tativă, nu este de mirare: dat fiind că ei nu au parte nici de 
sânge, nici de fiere. Or, fiind prezente acestea fără senzaţie, 
ar apărea doar o fierbere umorală şi ca un fel de furie; dar odată 
ce apare senzaţia, ia naştere şi imboldul de a face rău cuiva, în 
apărare. 

Dar dacă partea iraţională a Sufletului ar fi divizată într-o 
parte apetenţă şi o parte înflăcărată, iar prima ar fi /identică 
cu/ partea vegetativă, şi cealaltă ar fi o urmă venită din prima, 
legată de sânge, fiere sau de ambele, dihotomia <(ivti5uxipr|<Tiţ> 
nu ar putea fi corectă dat fiind că partea apetenţă ar avea prece¬ 
denţa, iar cea înflăcărată ar urma-o. De fapt, nimic nu opreşte 
ca ambele să fie ulterioare, şi ca diviziunea /facultăţilor 
Sufletului/ să se refere la /două/ derivate ale aceleiaşi entităţi 
/superioare ambelor/. 165 într-adevăr, diviziunea /în dorinţă şi 
mânie/ este a unor lucruri dorite, în măsura în care sunt dorite, 
şi nu aparţine naturii de unde ele au provenit. Acea natură în 
sine nu este dorinţă, ci probabil că duce la împlinire dorinţa 
legând de ea o activitate provenită din sine. 

Şi nu este absurd de spus că urma /Sufletului/, izbucnind 
înspre mânie, se află în locul inimii. Nu Sufletul este acolo, ci 
să spunem că acolo este originea sângelui care este dispus în- 
tr-un anume fel. 

29. Dacă corpul seamănă cu un lucru încălzit, şi nu cu unul 
iluminat, cum se explică, în cazul în care Sufletul raţional ar 
ieşi din el, că el nu mai păstrează nimic viu ? Ba păstrează pe 
termen scurt, dar se ofileşte repede, la fel /cum se răcesc repede/ 
corpurile încălzite care se îndepărtează de foc. Dovadă că părul 
creşte pe cadavre, unghiile cresc, iar unele animale tăiate se 
mişcă multă vreme. Pesemne că încă există în ele /Suflet/. 


165 Nu mi-e clar care este această facultate a Sufletului care ge¬ 
nerează deopotrivă apetiturile şi înflăcărarea pasională. Problema lui 
Plotin este cum se poate concilia structura platoniciană a Sufletului 
şi ierarhia părţilor sale cu observaţiile psiho-fiziologice. 

Şi dacă /Sufletul vegetativ/ se duce laolaltă cu celălalt /ra¬ 
ţional/, încă nu este aceasta o dovadă că nu este diferit de el. 
Căci şi Soarele când pleacă, nu numai lumina directă, ţinând 
de el, pleacă, ci pleacă laolaltă şi lumina derivată, văzută în afara 
sa, la corpurile puse alături, şi care este diferită de lumina 
/directă a Soarelui/. 

Dar oare pleacă laolaltă/Sufletul vegetativ cu cel raţional/, 
sau piere ? Această chestiune trebuie cercetată şi în cazul luminii 
/luate ca exemplu/, şi în acela al vieţii din corp, despre care 
spunem că este proprie corpului. Este limpede că nimic din 
lumină nu rămâne la corpurile care au fost iluminate. Dar 
căutăm să ştim dacă lumina se duce la cel care a produs-o, sau 
dacă nu mai există pur şi simplu. în ce fel, prin urmare, nu mai 
există pur şi simplu, atunci când era totuşi înainte ? Dar ce era 
/lumina, viaţa/ în general ? 

Nimeni nu caută să ştie ce este aşa-zisa culoare a corpurilor 
însele, de unde lc vine lumina, culoare care nu mai există, atunci 
când ele se modifică, odată ce sunt pieritoare. Şi nimeni nu 
caută să ştie unde este culoarea focului care s-a stins, aşa cum 
nu cercetează nici unde se află aspectul /focului/. Sau aspec¬ 
tul /focului/ este o dispunere /a focului/, precum strângerea 
sau destinderea mâinii, în timp ce culoarea nu e astfel, ci e pre¬ 
cum dulceaţa. 166 

într-adcvăr, ce se opune, atunci când corpul dulce piere, 
ca dulceaţa să nu fi pierit, şi când corpul bine mirositor piere, 
mireasma să nu fi pierit, ci să ajungă în alt corp şi ca obiectele 
care au preluat-o să nu fie perceptibile, din pricină că ele nu 
sunt capabile să fixeze pe ele calităţile apărute pentru senza¬ 
ţie? La fel deci /este posibil/ să persiste lumina corpurilor 
nimicite, dar reflectarea <&vuiTU7ua>, ce e însumarea tuturor 
/proprietăţilor corpurilor/, să nu subziste. Afară dacă cineva 
nu ar pretinde că vede /culorile/prin convenţie <vopo)>, şi că 
aşa-zisele calităţi nu se află în substrat. 167 


166 Culoarea sau dulceaţa sunt calităţi şi, luate înşine, sunt inde¬ 
structibile, chiar dacă substratul lor nu ar mai exista. 

167 Teoria lui Democrit, reînviată de adepţii lui Epicur (precum 
Lucretius Carus), care susţinea că, în realitate, nu există decât atomi 

Dar dacă lucrurile stau astfel, facem să fie nepieritoare, şi 
nu în devenire, calităţile aflate în alcătuirea corpurilor şi vom 
socoti că nu raţiunile formatoare din seminţe produc culorile, 
precum e cazul la păsările colorate variat, ci că ele — culorile — 
existând deja, /acele raţiuni/ le aduc laolaltă sau le produc, dar 
că se folosesc de /culorile/ care există în aerul plin /de ele/. 
Căci /am considera/ că ele există în aer nu în felul în care, atunci 
când apar, se înfăţişează în lucruri. Această dificultate să rămână 
în acest punct. 

Rămânând corpurile pe loc, dacă /lumina lor reflectată/ se 
adună la sursă şi nu este tăiată de acolo, ce se opune ca lumi¬ 
na, când corpurile se mută din loc, să se mişte cu ele — lumina 
reflectată — şi orice este asociat cu reflexia ? Şi asta chiar dacă 
nu este văzută când pleacă, după cum nu a fost vizibilă nici 
când a sosit /la corpuri/ ? 

însă, în ceea ce priveşte Sufletul, se va arăta în altă parte 
dacă capacităţile secundare le urmează pe cele primare şi cele 
care se află în continuitate /le urmează/ întotdeauna pe cele 
anterioare lor, fie că toate rămân la ele însele, chiar şi lipsite 
de capacităţile anterioare, fiind capabile să rămână la ele înse¬ 
le; fie în general, nici o parte nu este, în cazul Sufletului tăiată 
de /rest/: ci toate sunt una şi multe; şi /se va arăta şi/ care este 
felul în care sunt astfel. 168 

Dar ce se întâmplă cu ceea ce e deja propriu corpului — anu¬ 
me cu urma Sufletului ? Dacă este Suflet, ea va urma raţiunii 
formatoare a Sufletului, dacă nu este tăiată de rest. Dacă este 
un fel de viaţă a corpului, avem acelaşi argument ca în cazul 
dificultăţii legate de reflexia luminii. Şi trebuie cercetat dacă 

şi vid, şi că ceea ce noi numim calităţi ale corpurilor există numai 
prin convenţie (altfel spus, că o anumită configuraţie sau dispunere 
a atomilor este interpretată de noi drept o anume culoare sau miros). 

168 Dacă există o succesiune a capacităţilor, ori toate pot rămâne 
la ele însele, chiar şi separate de antecedent, ori nici una nu se poate 
separa de rest, fiind parte-întreg. Intr-adevăr, ultima variantă este cea 
împărtăşită de Plotin, v. 6,IV.8,8, şi LPIF§H,6,4. 

este posibil să existe viaţă fără Suflet, afară doar dacă Sufle¬ 
tul nu acţionează asupra altei entităţi prin alăturare <rcp 
7tapaK£îa0ai>. 

30. 169 Acum, după ce am stabilit că pentru astre amintirile 
sunt superflue, le-am acordat /totuşi/ senzaţii — auz în plus 
faţă de văz — şi am afirmat că pot auzi rugăciunile pe care le 
înălţăm spre Soare şi pe care alţi oameni le înălţă spre astre 170 ; 
ei cred că prin ele se săvârşesc multe lucruri pentru ei şi că sunt 
atât de uşor /de înduplecat/, încât îi ajută nu numai la înfăp¬ 
tuirea celor drepte, ci şi a majorităţii faptelor rele. Ei bine, tre¬ 
buie cercetate aceste chestiuni, cât şi cele conexe. 

Aceste probleme cuprind la sine cele mai mari şi mai cunos¬ 
cute dificultăţi ridicate de cei care nu sunt încântaţi că zeii devin 
părtaşi şi cauzatori ai lucrurilor inacceptabile, referitoare prin¬ 
tre altele la amoruri şi la asocieri necuvenite. în vederea aces¬ 
tor activităţi şi cel mai mult în legătură cu ceea ce spuneam la 
început, există — /se crede/— memoria zeilor. 

Este limpede că, dacă zeii fac lucrurile pe care /oamenii/ 
le-au cerut /de la ei/ şi nu le fac pe loc, ci mai târziu, şi de multe 
ori peste mult timp, ei posedă memoria lucrurilor pe care 
oamenii le cer de la ei. Dar argumentul anterior produs de noi 
aici nu le-a acordat această memorie. Or, această memorie ar 
fi şi în vederea binefacerilor aduse oamenilor, precum acelea 
ale lui Demeter sau a Elestiei, care e Pământul, afară doar dacă 


169 O scholie din manuscrise în acest loc indică existenţa ediţiei 
lui Eustochios, anterioară şi diferită de ediţia lui Porfir. V. LPIF§D,2, 
voi. 1, p. 23. 

170 Cultul astrelor era mai ales oriental şi poate că expresia lui 
Plotin vrea să sugereze aceasta. Exista un cult al Soarelui încă din 
vechime în insula Rhodos, dar cultul era neobişnuit la greci. în 
Banchetul, 220d, Alcibiade, pentru a ilustra bizareriile lui Socrate, 
arată că acesta, după ce a vegheat o noapte întreagă pe câmp, în timpul 
unei campanii militare, pentru a reflecta la o problemă, în zori s-a 
rugat Soarelui. 

cineva nu ar susţine că binefacerile respective pentru oameni 
se datorează numai Pământului. 171 

Trebuie să încercăm să explicăm, prin urmare, ambele puncte: 
cum vom acorda memorie astrelor — ceea ce constituie o pro¬ 
blemă pentru noi, dar nu pentru opiniile avute de alţii, care 
nu se simt opriţi să le confere astrelor memorie. Pe de altă parte, 
/trebuie să explicăm/ faptele ce par să fie apărute intr-un mod 
straniu <cxA.A.ok6tcoi;> şi a căror investigare constituie sarcina 
filozofiei. 172 Cum deci s-ar putea respinge dificultăţile legate 
de zeii din Cer, şi de fapt, legate de întregul Univers — căci 
acuzaţia respectivă se referă şi la acesta — dacă sunt demni de 
crezare aceia care susţin că Cerul în întregul său se lasă păcălit 
prin farmece de îndrăzneala şi arta oamenilor. Şi vom cerceta 
şi în legătură cu daimonii în ce fel se zice că aduc servicii în 
aceleaşi privinţe — asta dacă nu cumva după rezolvarea pro¬ 
blemelor precedente nu vor fi rezolvate şi acestea. 

31. Trebuie, prin urmare, considerate la modul general toate 
acţiunile şi reacţiunile <XEioei(;> care au loc în întregul Uni¬ 
vers — atât acelea considerate naturale, cât şi acelea care iau 
naştere prin intermediul artei. Şi trebuie afirmat că dintre cele 
naturale unele iau naştere pornind de la Universul întreg şi 
coboară către părţi, altele pleacă de la părţi şi urcă înspre întreg, 
ori altele pleacă de la părţi şi se duc înspre alte părţi. Alte acţi¬ 
uni apar în urma artei: fie că aparţin artei, care, după cum a 
început, îşi încheie activitatea în obiecte artificiale; fie că arta 
se foloseşte de puteri naturale în vederea unor acţiuni sau 
reacţiuni ale actelor naturale. 

Numesc „acţiunile întregului" pe acelea pe care mişcarea 
de revoluţie a Cerului le produce pentru sine şi pentru părţile 


171 Text corupt şi cu sens neclar. Vrea Plotin să distingă zeităţile, 
tradiţional asociate Pământului-Mamă, precum Demeter sau Hestia, 
de pământul ca simplu corp fizic ? 

172 Este vorba, cum se vede imediat, despre magie şi diferite forme 
de influenţare a zeilor de către oameni, faţă de care Plotin este foarte 
sceptic. 

lumii. Căci fiind în mişcare, /Cerul/ se orânduieşte cumva pe 
sine şi îşi orânduieşte părţile sale, pe acelea care se află cuprinse 
în mişcarea de revoluţie însăşi, cât şi pe acelea pe care le tri¬ 
mite pe Pământ. 

Or, reacţiunile părţilor faţă de alte părţi sunt cumva cunos¬ 
cute pentru oricine — e vorba despre poziţiile şi acţiunile 
Soarelui în raport cu celelalte /astre/, în raport cu lucrurile de 
pe Pământ, în raport cu lucrurile din celelalte elemente ale 
/Pământului/, ale celorlalte corpuri şi ale corpurilor de pe 
Pământ — despre fiecare dintre toate acestea trebuie întreprin¬ 
să o cercetare. 

Unele arte, cele care, de pildă, produc o casă şi celelalte 
obiecte artificiale, se încheie cu acest tip de producţie /de arti¬ 
ficii/. Medicina, agricultura şi altele asemenea ajută şi servesc 
lucrurile naturale, pentru ca ele să se dezvolte natural. /Să 
spunem/ că retorica, muzica şi întreaga educaţie a Sufletelor, 
modificându-i /pe oameni/ îi conduc fie spre bine, fie spre rău 
şi trebuie căutat printre ele care sunt şi care este puterea pe care 
o au. Şi, dacă este cu putinţă, în toate acestea trebuie acţionat 
în raport cu utilitatea pentfu noi şi /trebuie cercetat/, în măsura 
posibilului, din ce pricină trebuie să ne ocupăm cu ele. 

E limpede în multe feluri că mişcarea de revoluţie /a 
Cerului/ produce /efecte/, mai întâi orânduindu-se în chip 
diferenţiat pe sine şi pe cele din interiorul ei, şi, fără îndoială, 
produce efectele pământeşti nu numai pentru corpuri, dar şi 
pentru dispoziţiile sufleteşti şi le produce pe fiecare dintre 
părţile de pe Pământ şi, în general, de jos. Dar dacă acestea 
din urmă /au efect/ asupra acelora de sus, /se va vedea/ mai 
departe. 

Or, acum, lăsând deoparte fenomenele care se acordă cu 
toate sau cu majoritatea /celor spuse/, cele care s-au arătat în 
baza argumentelor noastre, să încercăm să vorbim despre 
modalitatea /acestui acord/, considerând acţiunile pornind de 
la principiul /lor/. Căci nu trebuie afirmat că produc efecte 
/asupra noastră/ numai caldul, recele şi altele asemenea care 
sunt numite primele calităţi ale elementelor, nici amestecurile 
acestora; nici că Soarele /produce/ totul prin căldură, nici un 

alt astru prin răceală. Căci ce fel de răceală ar putea exista în 
Cer şi într-un corp de foc? Nici /nu trebuie spus/ că un alt 
corp /ceresc are efecte/ printr-un foc umed. într-adevăr, în 
acest fel e cu neputinţă să se conceapă diferenţa dintre /acţi¬ 
unile/ lor. Şi e cu neputinţă să se reducă astfel majoritatea eveni¬ 
mentelor la ceva de acest fel. 

Iar dacă li s-ar atribui /astrelor/ diferenţe de caracter ţinând 
de amestecurile umorale, deoarece o răceală sau o căldură ar 
predomina în aceste amestecuri, cum s-ar putea reduce la aces¬ 
tea invidia, gelozia sau răutatea ? ,7} Iar dacă /vei întâlni totuşi 
aceste vicii la astre/, cum /vei putea pune asupra lor/ o soartă 
mai bună sau una mai rea /a oamenilor/, bogăţiile şi sărăcia, 
nobleţea părinţilor sau descoperirea unor comori ? Şi s-ar putea 
face nenumărate afirmaţii invocându-se un mare număr de cali¬ 
tăţi corporale provenite din elemente şi care ar avea efect asupra 
corpurilor şi a Sufletelor vietăţilor. 

Şi /acele efecte/ nu trebuie atribuite nici unei alegeri delibe¬ 
rate <7tpoaipeoei> din partea astrelor, nici hotărârii Universului, 
şi nu trebuie atribuit raţionamentelor astrelor fiecare eveni¬ 
ment petrecut dedesubtul lor. Căci ar fi absurd ca astrele să 
uneltească în săvârşirea celor omeneşti, astfel încât „unii oameni 
să devină hoţi, alţii — să prindă oameni ca sclavi, ori să devină 
spărgători şi jefuitori ai celor sfinte" 174 , alţii să se nască emas- 
culaţi şi muieri în fapte şi reacţii, ori să comită fapte abomi¬ 
nabile. Fiindcă urzirea unor asemenea fapte şi săvârşirea lor 
nu doar /că sunt nedemne/ de zei, dar nici măcar de oamenii 
cu bun-simţ, şi probabil că nu sunt demne nici măcar de oameni 
oarecare — f iind fapte de pe urma cărora nu le-ar reveni oricum 
nici un fel de avantaj! 

32. Dacă, prin urmare, nu vom atribui nici unor cauze cor¬ 
porale /proprii astrelor/, nici alegerilor lor deliberate influenţele 
care sosesc din afară la noi şi la restul vietăţilor şi, în general, 
care sosesc pe Pământ din Cer, care ar mai putea fi cauza 


173 Cf. 3, III. 1,6, voi. 1, p. 213. 

174 Republica, 344b. (Citat aproximativ). 

rămasă în mod rezonabil ? Trebuie mai întâi acceptat că acest 
Univers este un singur Vieţuitor unitar care cuprinde toate ani¬ 
malele în interiorul său, 175 având un singur Suflet /distribuit/ 
în toate părţile sale, în măsura în care fiecare /lucru/ este o 
parte a sa. 

Or, fiecare parte se află în întregul senzorial, potrivit cu 
corporalitatea sa şi în toate privinţele; dar în măsura în care 
participă la Sufletul Universului, în aceeaşi măsură ea este o 
parte şi din acest punct de vedere. Iar /lucrurile/ care participă 
numai la acest Suflet sunt părţi în raport cu întregul; câte însă 
participă şi la un alt Suflet, în acest ultim sens ele posedă capaci¬ 
tatea de a nu fi părţi /ale Universului/ în toate privinţele. Ele 
resimt cu nimic mai puţin acţiunea din partea celorlalte părţi, 
în măsura în care posedă ceva din /întreg/, şi reacţionează în 
acord cu acele părţi pe care le posedă. 

Acest Uni-vers este un Tot aflat în comuniune de simţire 
<ouţnia0eq> cu sine şi este precum un animal unitar, iar 
departele este aproape, la fel ca, în cazul individului, unghiile, 
coarnele şi degetul şi orice altceva dintre părţile care nu sunt 
în continuitate /cu alte părţi/. Or, chiar fiind în interval un ele¬ 
ment median ce nu resimte nimic, totuşi ceea ce este departe 
reacţionează. Căci deşi părţile asemănătoare nu sunt situate 
în continuitate, ele sunt percepute de părţi diferite din inter¬ 
val şi reacţionează în acord prin asemănarea /dintre ele/. Este 
necesar să ajungă departe acţiunea sosită de la acel /organ/ care 
nu se află alături; când este vorba despre un animal care ajunge 
la unitate, nimic nu se află într-un loc atât de îndepărtat, încât 
să nu fie aproape de natura animalului unitar printr-o reacţie 
comună în acord. 

Dacă o parte posedă o analogie /cu o alta/ în privinţa acţi¬ 
unii, ea nu are o reacţie diferită /de aceea/, dar dacă cel care 
acţionează este neasemenea, răspunsul este diferit şi nu posedă 
o reacţie adecvată. Nu trebuie să stârnească uimirea existenţa 
unei acţiuni dăunătoare a unei părţi /a Universului/ asupra unei 
alte părţi, dat fiind că Universul este un animal unitar. In fond, 


175 Parafrază după Timaios, 30d. 

chiar şi la noi, în decursul activităţilor noastre, o parte ar putea 
fi vătămată de o alta, de vreme ce fierea şi mânia — pe cât se 
pare — oprimă şi înţeapă alte organe. Şi de fapt, în întreg există 
ceva analog mâniei şifierei şi fiecare parte /din Univers cores¬ 
punde/ unei părţi /a noastre/. Or, şi la plante, fiecare parte va 
reprezenta o piedică pentru altceva, astfel încât planta se poate 
veşteji. 

Acest /Univers/ nu este numai un animal unitar, ci se în¬ 
făţişează a fi şi o multiplicitate. Or, în măsura în care el este o 
unitate, fiecare /parte/ este păstrată prin întreg; în măsura în 
care este şi o multiplicitate, fiecare dintre părţi, întâlnindu-se 
cu o alta, printr-o multiplă diferenţă o vatămă şi, în vederea 
folosului propriu, o vatămă pe o alta diferită /de sine/. îşi gă¬ 
seşte hrana ca fiind deopotrivă înrudită şi deosebită. Şi fiecare 
/vietate/ se zoreşte pentru sine, în conformitate cu natura, ia 
din celălalt către sine cât îi este propriu, iar ceea ce îi este străin 
înlătură din grijă faţă de sine. Şi fiecare fiinţă particulară îşi 
face treaba sa — iar ceea ce este capabil dintre lucrările sale să 
o bucure, îi este de folos, în timp ce lucrul care nu poate să 
îndure impulsul acţiunii sale este nimicit sau vătămat, precum 
este cazul cu /plantele/ care s-ar veşteji, dacă ar fi în preajmă 
un foc, sau cu animalele mai mici care sunt luate în fuga celor 
mai mari, sau sunt călcate în picioare /de acestea/. 

Naşterea şi nimicirea tuturor acestora reprezintă o modi¬ 
ficare înspre o condiţie superioară sau inferioară; ea desă¬ 
vârşeşte fără piedici viaţa conformă Naturii a acelui Vieţuitor 
/Universul/, deoarece nu este cu putinţă ca fiecare individ să 
fie astfel ca şi când ar fi singur, şi nici, parte fiind, să se aibă 
şi să se privească pe sine însuşi ca finalitate. 176 Ci indivizii /ar 
trebui/ să privească înspre Acela ale cărui părţi sunt, atunci 
când, fiind diferite /părţile sale/, ele nu-şi au toate ceea ce le 
revine etern, aflându-se într-o viaţă unică. Şi nu este posibil 


176 Se sugerează aici că răul fizic şi chiar moral se datorează pur 
şi simplu caracterului limitat — de parte — al existenţelor individua¬ 
le — incluse într-o ordine universală. Tema va fi reluată de Augustin, 
de pildă în De libero arbitrio, III, 24-26. 



Dificultăţi privitoare la Suflet (I, II şi III) 


273 


ca ceva /individual/ să stea locului, identic în toate privinţele, 
dacă este adevărat că întregul, care posedă neclintirea, e neclin¬ 
tit în mişcare. 

33. Cum mişcarea de revoluţie /a Cerului/ nu conţine 
întâmplătorul, ci se produce raţional conform cu Vieţuitorul 
/universal/, este necesar să existe şi un acord al celui care acţio¬ 
nează şi al celui care reacţionează şi să existe o anumită ordine 
care aranjează părţile între ele şi unele faţă de altele. In acest 
fel poate să existe, conform fiecărei poziţii a mişcării de revo¬ 
luţie, mereu şi mereu o altă dispunere a lucrurilor subordo¬ 
nate acestei mişcări, ca şi când ele ar produce o unică mişcare 
de dans prezentă în varietatea baletului. Şi în dansurile noas¬ 
tre, /există/ unele activităţi externe în raport cu dansul asocia¬ 
te fiecărei mişcări, cele care contribuie la dans modificându-1 
în chip diferit — este vorba despre flaute, cântece şi celelalte 
auxiliare — ei bine, ce s-ar putea obiecta, atunci când toate sunt 
clare ? 

Or, părţile /corpului/ celui care dansează nu ar putea, în 
mod necesar, avea aceeaşi dispoziţie <©aauT(oc; exetv>, con¬ 
form alcătuirii fiecăreia — membrele corpului /dansatorului/ 
ba întâlnindu-se, ba îndoindu-se; când unul este apăsat, când 
un altul este destins, unul osteneşte, altul primeşte o pauză 
oarecare în cadrul configuraţiei diferenţiate /a dansului/. 

Iar alegerea deliberată a dansatorului are în vedere altceva 
/decât pe el însuşi/: într-un caz reacţionează dând urmare dan¬ 
sului, se supune dansului, contribuie la întregul dans, încât cel 
care se pricepe la coregrafie ar putea să spună că, în temeiul 
acestei dispoziţii, acest membru al corpului se înalţă, celălalt 
se îndoaie, altul stă lapământ <Ta7teivov>, fără ca dansatorul 
să aleagă să facă altfel decât să păstreze acea poziţie necesară 
a membrului respectiv care realizează dansul, în mişcarea de 
dans a întregului corp. 177 


177 Plotin explică diferenţele de destin prin analogia cu un balet. 
Termenii au, fireşte, deopotrivă un sens concret, dar şi figurat. 
Tcc7ieiv6v înseamnă, de pildă, şi „umil“, „inferior", sub raportul con¬ 
diţiei sociale. 




274 


OPERE 


în acelaşi fel trebuie afirmat că acţionează şi /astrele/ de 
pe Cer: este vorba despre cele care acţionează; despre altele 
/trebuie spus/ că produc semne. Şi mai degrabă să spunem că 
întregul Univers acţionează prin viaţa sa, în întregul ei, mişcând 
în sine părţile sale mari şi care îşi schimbă mereu configuraţia. 
Şi înfăţişează poziţiile părţilor unele în raport cu celelalte şi 
în raport cu întregul, urmând şi celelalte consecinţe, ca şi când 
ar fi vorba despre un singur animal în mişcare, ba fiind într-un 
fel corespunzător cu poziţiile şi dispunerile dintr-un moment, 
ba — corespunzător cu cele dintr-un alt moment. în acest fel 
nu /membrele/ dispuse într-un anume fel sunt cele care acţio¬ 
nează /asupra noastră/, ci acela care le dispune astfel; şi nici 
acela care le dispune nu face altceva, făcând altceva: căci el 
nu priveşte spre altceva /decât spre sine însuşi/. 178 

El însuşi este tot ceea ce se naşte: acolo /în Cer/ sunt figu¬ 
rile /astrelor/, aici /pe Pământ/ sunt consecinţele figurilor. Ele 
sunt reacţiuni necesare, asociate condiţiei de a fi un Vieţuitor 
care se mişcă în acest fel, şi, de asemenea, asociate celui con¬ 
stituit astfel prin natură care reacţionează şi acţionează asupra 
lui însuşi, în temeiul necesităţii. 

34. Dacă noi dăm /numai/ o parte a noastră ca să suporte 
/influenţa astrelor/ — aceea care este a noastră din acel corp 
/al Universului/ — fără să considerăm că totul /din noi/ apar¬ 
ţine acelui /Univers corporal/, îndurăm influenţe moderate din 
partea sa. 179 Asemănător, servitorii inteligenţi, în vreme ce slu¬ 
jesc parţial pe stăpâni, dacă rămân şi proprii lor stăpâni, obţin 
din partea stăpânilor porunci mai moderate, dat fiind că nu 
sunt sclavi şi nici nu aparţin pe de-a întregul altuia. 

Iar în situaţia când viteza de schimbare a aspectelor plane¬ 
tare nu este identică, este necesar să se întâmple diferenţierea 

178 Plotin vrea să spună că acţiunea Universului, luat ca întreg, 
nu este exterioară lui însuşi. 

179 Prin faptul că omul are un Suflet superior, raţional, el poate 
să nu depindă decât limitat de influenţa materială a Universului. Cf. 
3,111.1,8-10, voi. 1, pp. 216-217. 

existentă. Aspectele astrale ale Vieţuitorului universal fiind pur¬ 
tate şi diferenţiate de raţiune şi petrecându-se apoi evenimentele 
de la noi care se află în corespondenţă cu cele de acolo, este 
normal să cercetăm dacă trebuie susţinut că evenimentele te¬ 
restre în corespondenţă cu cele cereşti le urmează pe acestea, 
sau dacă aspectele astrale posedă puterea asupra evenimentelor 
produse, şi anume aspectele ca atare, sau ceva care ţine de aces¬ 
tea. Căci aceeaşi dispunere a aceluiaşi astru deasupra mereu 
altui /loc/ sau altor /locuri/ nu produce aceeaşi semnificaţie 
/astrologică/ sau acţiune. Dat fiind că şi în sine, fiecare aspect 
pare să aibă o natură diferenţiată. 

Sau este îndreptăţit să spunem că o configuraţie <oxTl)tduatg> 
a unor anume /obiecte/ constă /chiar/ în acele obiecte cât şi 
într-o anumită dispunere a lor, iar aceeaşi dispunere, dar a altor 
obiecte aflate într-un aspect este, în fapt, o configuraţie diferi¬ 
tă. Dacă lucrurile stau aşa, vom acorda /influenţa/ nu confor¬ 
maţiilor, ci astrelor conformate /de configuraţie/. Sau /o vom 
acorda/ ambelor ? Aşadar, pentru aceleaşi astre care posedă o 
dispunere diferită apar alte /influenţe asupra evenimentelor 
pământeşti/, şi chiar pentru acelaşi astru singur care ocupă o 
poziţie diferită apar alte /influenţe/. 

Dar oare /astrele/ influenţează /evenimentele/, sau le sem¬ 
nalează? 180 Sau ambele au loc, datorită faptului că aspectul 
astrelor presupune deopotrivă /conformaţia şi conformatele/, 
iar influenţele şi semnalările au loc în majoritatea cazurilor, 


180 Pentru Plotin, cum se vede, cele două nu se disting, în ultimă 
instanţă: astrele şi lucrurile pământeşti sunt asociate toate ca părţi 
ale Vieţuitorului unic; ele se influenţează unele pe altele şi, în acelaşi 
timp, comunică intim unele cu altele, conform a ceea ce Lucien Sfez 
a denumit modelul comunicării „în“, sau al comunicării organice. 
V. Lucien Sfez, O critică a comunicării (1988) Bucureşti, 2002, pe 
care o opune „comunicării-mecanism“ sau comunicării „cu“. Acest 
ultim tip de comunicare dintre „cele de sus“ şi „cele de jos“ este de 
fapt şi cel criticat de Plotin care se referă deopotrivă la astrologi, dar 
şi la platonizanţii şi gnosticii din vremea sa. V. şi 52,11.3, Despre pu¬ 
terea creatoare a astrelor, v. şi PE, p. 273. 

dar în unele cazuri avem de-a face numai cu semnalarea eveni¬ 
mentelor ? Acest argument acordă deci putere atât conformaţi¬ 
ilor, cât şi astrelor conformate. Dat fiind că fiecare mână a 
dansatorilor şi celelalte membre au o anume putere /în pro¬ 
ducerea dansului/, dar au multă putere şi conformaţiile de 
ansamblu /ale dansatorilor/; în rândul al treilea există aspec¬ 
tele auxiliare, şi există părţile acestora care participă la dans şi 
părţile din care aceste părţi sunt făcute, de exemplu, cele com¬ 
primate — tendoanele şi vinele care sunt afectate laolaltă. 

35. Dar în ce fel /se manifestă/ aceste influenţe (puteri)? 
Trebuie afirmat din nou în mod mai limpede. Ce diferenţă 
aduce un trigon /al planetelor/ în raport cu /alt/ trigon ? Cum 
se raportează această /planetă/ la cealaltă şi în ce fel această 
/conformaţie astrală/ produce efecte şi până la ce punct le pro¬ 
duce ? Noi însă nu am atribuit acţiunile lor nici corpurilor 
/astrelor/, nici preferinţelor lor conştiente. Nu le-am acordat 
corpurilor, fiindcă actele apărute nu ţin numai de corp; nu 
le-am acordat nici preferinţelor, fiindcă ar fi absurd ca zeii să 
facă lucruri absurde în virtutea preferinţelor lor. 

Ne amintim că am stabilit că /Universul/ este un Vieţuitor 
unitar şi că, aşa fiind, în mod necesar el este într-o comuniune 
de simţire cu el însuşi <oup7ia0£<; auto eauxti» 181 ; de aseme¬ 
nea /ne amintim/ că întreg parcursul vieţii sale este în acord 
cu sine în baza unei raţiuni, că întâmplarea nu are loc în 
fenomenul vieţii, ci că există aici o singură armonie şi o /sin¬ 
gură/ ordine. /Ştim/ că şi configuraţiile astrale se supun raţiunii, 
că fiecare parte care dansează a Vieţuitorului se conformează 
numerelor. în acest caz, este necesar să admitem că activitatea 
întregului constă în ambele: configuraţiile apărute în el şi părţile 
configurate ale sale, cât şi ceea ce vine drept consecinţă. în acest 
fel trăieşte întregul, iar influenţele (puterile) /astrelor/ contri- 

181 Armstrong (PA, 4, p. 245, traduce ingenios: „to have an inter¬ 
nai seif communication of its experiences“. V. nota anterioară. 

buie la el. Posedând aceste influenţe, /astrele/ au fost generate 
de către cel care le-a creat în baza unor raporturi raţionale. 182 

Iar configuraţiile /astrale/ sunt precum raporturile numerice 
/muzicale/ sau intervalele /muzicii/ Vieţuitorului, precum şi 
ritmurile şi dispunerile Vieţuitorului conforme cu raţiunea, în 
timp ce alte /lucruri/ sunt membrele (melodiile) <)xe7cTi> 183 con¬ 
formate şi separate de intervale. 

Şi /să spunem/ că celelalte puteri ale Vieţuitorului sunt ma¬ 
nifestate fără o preferinţă voluntară, acelea care sunt precum 
părţile Vieţuitorului, dat fiind că preferinţa voluntară rămâne 
pentru ele exterioară şi nu contribuie la natura acestui Vieţuitor. 
Căci există o singură preferinţă voluntară a unui singur Vie¬ 
ţuitor, pe câtă vreme celelalte puteri ale sale, îndreptate spre 
el însuşi, rămân numeroase. Preferinţele /particulare/ care se 
află în el se îndreaptă spre acelaşi scop spre care se îndreaptă 
şi preferinţa unică a întregului Vieţuitor. Dorinţa unei părţi 
este pentru o altă parte dintre cele din el. Căci o parte vrea să 
ia ceva din celelalte, deoarece e lipsită de acel lucru. Şi mânia 
/unei părţi/ se manifestă faţă de o alta, atunci când s-ar necăji 
de ceva; creşterea /unei părţi/ vine de la o alta, şi devenirea /unei 
părţi/ conduce spre /existenţa/ unei alte părţi. 

Dar întregul este cel care produce aceste /efecte/ în aces¬ 
te /părţi/; însă el caută Binele sau, mai curând, îl contemplă. 
Pe Acesta, aşadar, îl caută preferinţa justă, aceea aflată deasupra 
afectelor şi ea contribuie la acelaşi scop /Binele/ în felul ară¬ 
tat. într-adevăr, multe dintre acţiunile /individuale ale slugilor/ 
care slujesc unui stăpân au în vedere hotărârile stăpânului date 
lor. Dar năzuinţa spre Bine /a slujitorilor/ se îndreaptă spre 
acelaşi scop cu acela al stăpânului. 

Iar dacă Soarele şi celelalte astre acţionează într-un fel 
asupra lumii noastre, trebuie să considerăm că el, pe de-o parte, 
contemplă lumea de sus /inteligibilă/ — căci trebuie vorbit 
despre un singur /caz/ — dar că, pe de altă parte, există efecte 


182 Text corupt, urmez lecţiunea PA. 

183 Termenul grec înseamnă deopotrivă „membru", dar şi „mem¬ 
bru al frazei muzicale" — „melodie". 

terestre produse de el, precum căldura sosită celor de pe 
Pământ 184 ; tot astfel, dacă există şi ceva sosit după /căldură, 
acela se distribuie/ printr-o transmitere din Suflet, de vreme 
ce Sufletul vegetativ este multiplu. Şi orice alt astru, în mod 
asemănător, difuzând o putere din el ca pe o lumină, o dăruieşte 
involuntar. Şi toate /astrele/, devenind o unitate configurată 
în acest fel, dăruiesc mereu o altă dispoziţie /lucrurilor teres¬ 
tre/, astfel încât figurile /cereşti/ deţin puteri. într-adevăr, în 
raport cu faptul că /astrele formează o configuraţie/ de un fel 
sau de altul/ se manifestă împrejurarea că evenimentele teres¬ 
tre decurg/ ba aşa, ba într-altfel. 

Şi /este necesar/ să se nască ceva anume prin intermediul 
/astrelor/ configurate: în raport cu unele apare un eveniment 
şi, din nou, în raport cu altele — un altul. 

Că în sine configuraţiile astrale posedă anumite puteri, 
aceasta s-ar putea vedea şi în urma argumentului următor: Din 
ce pricină unele dintre ele produc teamă celor care le văd, deşi 
cei care se tem nu au păţit nimic înainte /din cauza lor/, în 
vreme ce altele, când sunt văzute, nu produc teamă ? Şi /de ce/ 
unii oameni /se tem/ de unele /configuraţii/, iar alţii — de 
altele ? Sau fiindcă unele configuraţii acţionează asupra unui 
om de un fel anume, altele — asupra altuia, atunci, ele nu ar pu¬ 
tea produce efecte asupra celui care nu e menit să fie supus 
/influenţei/ lor. 185 Şi ceva configurat într-un anume fel stâr¬ 
neşte vederea, ceva altfel configurat nu-1 stârneşte pe acelaşi om. 

Iar dacă s-ar spune că frumuseţea /astrelor/ este ceea ce 
stârneşte, din ce pricină pe unul /îl stârneşte/ acest /astru/, pe 
altul — un alt /astru/, dacă diferenţa de configuraţie nu ar pose¬ 
da puterea /de stârnire/ ? Şi de ce spunem că culorile /astre¬ 
lor/ au puterea de a influenţa şi produc /efecte, în timp ce 
negăm influenţa configuraţiilor ? De fapt, este cu totul absurd 
să existe o realitate, dar care să nu aibă însuşirea de a acţiona. 
Căci ea este într-un anume fel, astfel încât fie să acţioneze, fie 


184 Efectul pe Pământ al Soarelui este rezultatul spontan, imedi¬ 
at şi nedeliberat al faptului că astrul contemplă lumea inteligibilă. 

185 Text corupt. 

să sufere o acţiune. Iar unor realităţi trebuie să le atribuim pu¬ 
terea de a acţiona, altora — ambele puteri /de a acţiona şi de 
a suferi o acţiune/. 

Dar chiar şi în afara configuraţiilor /astrale/ există în sub¬ 
straturile /corporale/ puteri. In substraturile din lumea noas¬ 
tră există multe puteri pe care nu le furnizează caldul sau recele, 
ci se nasc din diferite calităţi, fiind formate de raţiuni forma¬ 
toare; ele se împărtăşesc din puterea Naturii, de exemplu, pre¬ 
cum sunt naturile pietrelor şi energiile plantelor care produc 
numeroase efecte minunate. 

36. într-adevăr, întregul este deosebit de variat; în el se află 
toate raţiunile formatoare şi nenumărate şi variate puteri. După 
cum şi în cazul omului se afirmă că ochiul are o anume pu¬ 
tere şi osul acesta — /o alta/, în vreme ce un alt os are o altă 
putere — osul mâinii şi cel al degetului de la picior /au puteri 
diferite/. Şi nu există nici o parte care să nu aibă /o anume pu¬ 
tere/, dar ea nu o are pe aceeaşi /cu a altei părţi/ — sunt lucruri 
pe care nu le cunoaştem, dacă cineva nu le-a cercetat — la fel, 
şi încă mai abitir stau lucrurile în ceea ce priveşte Universul. 
Mai mult, /aceasta se întâmplă/ fiindcă părţile noastre sunt 
urmele părţilor întregului. în întreg /trebuie spus/ că varietatea 
puterilor este uimitoare şi de nespus, şi desigur, la fel este şi 
aceea din astrele purtate pe Cer. 

Şi nu trebuia ca /Universul/ să fi fost adus la ordine, pre¬ 
cum o casă mare şi felurită, neînsufleţită, altminteri confecţio¬ 
nată din mai multe /materiale/, bine numărate pe sortimente, 
ca pietre şi lemne, sau chiar şi altele; ci el este pretutindeni treaz 
şi viu, mereu altul în alt chip, ne putând să existe nimic care 
nu-i aparţină . 186 


186 Una dintre cele mai clare profesiuni de credinţă a lui Plotin 
împotriva Universului conceput ca o construcţie (sau ca un meca¬ 
nism, cum ar fi considerat Descartes sau Leibniz în secolul al 
XVII-lea, v. LPA,2§D). Dar ideea că Universul este un fel de ma¬ 
şinărie sau mecanism exista deja în Antichitate, aşa cum existau şi 
modele mecanice ale sferelor cereşti. Numeroşi platonicieni puteau 

Aici s-ar dezlega dificultatea de a înţelege cum poate exista 
ceva neînsufleţit într-un animal însufleţit. într-adevăr, raţiona¬ 
mentul arată că fiecare /parte/ trăieşte într-alt mod în întreg, 
dar noi nu spunem că trăieşte ceea ce nu se mişcă de la sine 
în mod sensibil. Or, fiecare lucru /de acest fel/ trăieşte în ascuns 
/faţă de noi/, iar ceea ce trăieşte în mod sensibil este consti¬ 
tuit din părţi ce trăiesc în mod non-sensibil, dar care furni¬ 
zează unui astfel de Vieţuitor puteri uimitoare pentru viaţa 
sa. 187 Căci un om care se mişcă în asemenea măsură /cum o 
face/ nu s-ar putea mişca, constituit fiind complet din puteri 
neînsufleţite, nici întregul nu ar putea trăi, dacă fiecare parte 
din el nu şi-ar trăi propria viaţă, chiar dacă nu s-ar vădi o prefe¬ 
rinţă voluntară /a sa/. Căci el /întregul/ produce fără să aibă 
nevoie de preferinţă voluntară, dat fiind că este născut ante¬ 
rior preferinţei voluntare. De aceea, multe făpturi îi slujesc 
/întregului/ cu puterile lor. 

36. Nimic, prin urmare, nu poate fi scos afară din întreg. 
Şi în legătură cu focul, şi cu toate /elementele/ asemănătoare 
despre care spunem că acţionează, dacă cineva dintre cei care 
par a avea ştiinţă ar încerca să afle ce anume este acţiunea lor, 
s-ar afla în încurcătură, dacă nu ar atribui această putere fap¬ 
tului de a fi în întreg, şi ar spune şi celorlalţi aşa ceva — celor 
aflaţi în nevoie /de a şti/. Numai că noi nu considerăm potri¬ 
vit a cerceta lucrurile obişnuite şi nici nu ne îndoim /de ele/, 

interpreta mitul din Timaios mai degrabă în cheie „mecanicist-arhi- 
tectonică“ decât „organicistă". Chalcidius a tradus sintagma <tou 
Koo|iou £,i>aTaaiq> prin „machina mundi“. Apud Amos Funkenstein, 
Teologie şi imaginaţia ştiinţifică, (1986), Bucureşti, 1998, p. 297, nota 
79-80.) Pe de altă parte, ideea că lumea e o construcţie (un mecan¬ 
ism), elaborat, la fel ca o maşinărie umană, în vederea maximizării 
binelui, îl va obseda pe Leibniz care, în al său Discours de 
Metaphysique (Dizertaţie metafizică, Bucureşti, 1996 pp. 50-53), tran¬ 
scrie aprobator un lung citat din Phaidon; acolo Socrate îi reproşa 
lui Anaxagoras că teoria sa despre Univers nu utilizează finalismul, 
deşi îl promite. 

în vreme ce în legătură cu puterile aflate în afara obişnuinţei 
formulăm îndoieli în ceea ce priveşte felul cum sunt. Noi acor¬ 
dăm uimirea neobişnuitului şi ne-am minuna chiar şi de lu¬ 
crurile comune, dacă cineva ar povesti despre puterile /lor/ 
oamenilor lipsiţi de experienţa lor. 

Trebuie afirmat că fiecare lucru posedă o anumită putere 
iraţională 188 , plămădită şi formată în întreg, şi care se împăr¬ 
tăşeşte cumva de la un Suflet care provine de la întregul însu¬ 
fleţit; lucrul respectiv este înconjurat de întreg şi este o parte 
a ceva însufleţit — căci nu există nimic în întreg care să nu fie 
o parte /a sa/. Insă unele lucruri sunt mai puternice decât altele 
în acţiune, iar cele din Cer sunt mai puternice decât cele de 
pe Pământ, deoarece se folosesc de o natură mai activă; şi tre¬ 
buie să spunem că multe lucruri se produc potrivit cu aceste 
puteri /ale Cerului/, nu însă prin voinţa celor de la care pare 
a proveni făptuirea — căci aceasta se întâmplă şi la cele care 
nu au voinţă şi preferinţe. Şi nici acele puteri nu sunt întoarse 
/de la firea lor/ de faptul că dau puterea lor /altora/, chiar dacă 
de la acele puteri ar pleca o parte a Sufletului lor. 

Căci se pot naşte animale dintr-un alt animal, fără acţiunea 
preferinţei voluntare, şi fără ca acel animal /părinte/ să fie 
diminuat, şi fără ca el să fie conştient /de ceea ce face/. Dacă 
ar avea preferinţă, ea ar fi inactivă, sau nu ea este ceea ce pro¬ 
duce /generarea/. Iar dacă un animal nu are preferinţă volun¬ 
tară, cu atât mai mult nu are conştiinţa /a ceea ce face/. 189 


187 Cf. Leibniz, pentru panzoism: Monadologia, 67: „Fiecare por¬ 
ţiune de materie poate fi concepută ca o grădină plină de plante, ca 
un eleşteu plin de peşti. Dar fiecare ramură a plantei, fiecare mem¬ 
bru al unui animal, fiecare picătură a umorilor lui este, la rândul său, 
o asemenea grădină sau un asemenea eleşteu." 

188 O altă lectură: „analogă". Plotin se referă la existenţa unui Su¬ 
flet non-raţional în orice lucru, chiar şi în acelea care par neînsufleţite. 

189 Pentru Plotin generarea naturală şi nedeliberată este cumva 
superioară artei şi producerii deliberate în felul unui artizan. Aşa pro¬ 
duce Natura pe care o imită artă şi aşa produc şi ipostazele supe¬ 
rioare, Intelectul sau Sufletul universal. 

38. Iar acele /efecte ale astrelor/ se nasc din /întreg/ fără 
ca nimic să-l clintească din restul vieţii sale; altele /se nasc/ 
când altceva îl mişcă, de pildă prin intermediul rugăciunilor, 
fie simple, fie cântate cu artă — ele nu trebuie puse pe seama 
fiecăruia, ci pe seama naturii lucrului acţionat 190 . Şi câte din¬ 
tre efecte sunt utile sau contribuie la alt folos, trebuie puse pe 
seama darului /astrelor/; este /un dar/ care trece de la o parte 
mai mare la una mai mică. Iar ceea ce se spune că, fiind nefa¬ 
vorabil, s-ar duce de la astre asupra naşterii animalelor /tre¬ 
buie pus pe seama/ faptului că subiectul nu poate primi ceea 
ce este avantajos — fiindcă ceea ce se naşte nu se naşte pur şi 
simplu, ci /se naşte/ într-un anumit substrat şi într-un anume 
fel; apoi ceea ce e şi va fi afectat posedă o anumită natură 
afectabilă. — în plus, amestecurile produc multe efecte, fiecare 
/ingredient/ dăruind/compusului/ ceva de folos pentru viaţă. 

Şi /ceva rău/ ar putea sosi la cineva, când cele utile prin 
natură nu ar folosi; iar conjuncţia întregurilor nu dă întotdeau¬ 
na fiecăruia ceea ce el vrea. Şi noi înşine adăugăm multe /rele/ 
darurilor date. 

Şi totuşi, toate cele se împletesc într-un singur efect şi 
posedă o minunată consonanţă, fiecare lucru /provenind/ de 
la un altul, chiar şi de la contrarii. Căci toate aparţin unuia 
singur. Iar dacă ceva dintre cele născute are vreo lipsă faţă de 
bine, nefiind format până la capăt, deoarece materia nu a fost 
înfrântă — de pildă, un om ducând lipsă de nobleţe, dacă este 
lipsit de acea calitate, el cade în urâţenie. Astfel /se poate spune/ 
că unele efecte sunt produse de astre, altele trebuie reportate 
asupra naturii subiectului, altele adaugă ceva de la ele însele. 

39. Deoarece însă toate lucrurile sunt prinse laolaltă şi toate 
contribuie la un singur /scop, spunem că/ toate semnifică. Dar 

190 Nu atât voinţa celui care se roagă produce efectul, cât ritua¬ 
lul şi relaţia obiectivă, naturală, a microcosmosului şi macrocosmo- 
sului. E un principiu pe care theurgia (prin Iamblichos sau Proclos) 
îl va dezvolta. 

„virtutea este fără stăpân" 191 . /Afirmăm/ aşadar, că faptele vir¬ 
tuoase sunt întreţesute în conexiunea universală, dat fiind că 
cele de aici depind de Acolo, iar cele din acest întreg /vizibil 
depind/ de lucrurile mai divine /ca ele/, şi această lume par¬ 
ticipă la inteligibile/. 

Cele aflate în întreg nu se nasc conform unor raţiuni semi¬ 
nale, ci conform unor raţiuni cuprinzătoare <7tEpi/.T|jn;iKO'6<ţ> 
aparţinând unor realităţi anterioare /celor/ conforme cu raţi¬ 
unile seminale. 192 Căci nu există în raţiunile seminale ceva din¬ 
tre lucrurile care se nasc, în afara raţiunilor seminale însele, 
nici ceva dintre /elementele/ provenite din Materie care con¬ 
tribuie la întreg, nici ceva dintre cele care acţionează reciproc 
provenite din lumea devenirii. 

Raţiunea întregului pare mai degrabă a fi ordinea şi legea 
unei cetăţi care se constituie conform raţiunii; deja ea este în 
cunoştinţă de ceea ce vor face cetăţenii şi din ce pricină; ea 
legiferează totul înspre acest scop, ţesând laolaltă cu legile toate 
reacţiile la ele, faptele, dar şi demnităţile şi pedepsele în raport 
cu faptele, astfel toate deplasându-se cumva de la sine înspre 
un acord. 

Iar indicarea /evenimentelor viitoare/ nu se face în vederea 
următorului scop, pentru ca /astrele/ să indice în mod precum¬ 
pănitor /ce va fi/, ci, petrecându-se lucrurile astfel, unele /eve¬ 
nimente/ anunţă /viitorul/ pornind de la alte /evenimente/. 
Fiindcă /Universul/ este o unitate şi ţine de o unitate, fiecare 
lucru ar putea fi cunoscut pornind de la un altul; de la cauzat 
/se poate cunoaşte/ cauza, succesorul — de la antecedent, com¬ 
pusul — de la unul /dintre componente/, fiindcă cele două com¬ 
ponente stau laolaltă. 


191 Republica, 617e. Necesitatea şi responsabilitatea pentru faptele 
bune se conjugă în armonia universală. 

192 Raţiunile seminale erau un concept stoic. Plotin spune că 
lucrurile sunt create nu numai conform structurii lor particulare, ci 
conform unui plan cuprinzător care conţine efectiv ceea ce trebuie 
să fie şi nu numai posibilitatea acestuia. 

Iar dacă avem dreptate, s-ar putea dezlega dificultăţile 
/noastre/ — cât şi aceea privitoare la faptul că relele ar putea 
veni de la zei, în sensul că nu există voinţă deliberată /a aces¬ 
tora/ care să producă /relele/ şi că ele apar în temeiul unor cauze 
fizice — câte vin de Acolo —, ca aparţinând unor părţi rapor¬ 
tate la alte părţi; ele sunt consecinţele vieţii Universului uni¬ 
tar. /Ele se explică/ şi prin faptul că multe realităţi adaugă celor 
care se nasc ceva de la sine, cât şi prin faptul că se naşte altce¬ 
va în amestec, influenţele date nefiind rele de la ele însele. De 
asemenea, viaţa există nu de dragul individualului, ci de dra¬ 
gul întregului m , iar natura-subiect, preluând ceva, suferă altce¬ 
va şi nu poate să devină stăpână peste ceea ce i-a fost dat. 

40. Dar cum lucrează farmecele ? Răspund că prin simpatie 
şi pentru că este natural să existe un acord al celor asemănă¬ 
toare şi o opunere a celor neasemănătoare, cât şi prin varieta¬ 
tea puterilor numeroaselor realităţi care concură la Vieţuitorul 
unitar. 

Intr-adevăr, chiar şi fără ca cineva să urzească /un act magic/ 
la adresa altcuiva, multe lucruri sunt atrase şi vrăjite. Iar auten¬ 
tica magie sunt „Iubirea şi Vrajba" din Univers. 194 Primul magi¬ 
cian şi vraci este acesta /iubirea/, pe care oamenii, înţelegându-1 
bine, se folosesc în raporturile dintre ei de leacuri de iubire şi 
de vrăji. Căci atunci când este firesc /ca oamenii/ să iubească 
şi când lucrurile care trezesc iubirea se atrag reciproc, se naşte 
arta atracţiei erotice prin magie; /magicienii/ adaugă prin con¬ 
tact naturi diferite care se strâng laolaltă unele cu altele şi care 
posedă o iubire imanentă. Ei ataşează un Suflet de un altul, ca 
şi când ar face să se atingă plante situate la distanţă. Ei se slu¬ 
jesc de configuraţii care posedă puteri. Se configurează pe ei 
înşişi şi în acest fel, în tăcere, conduc la /oamenii respectivi/ 


193 V. nota 170. 

194 Aluzie la cunoscuta teorie a lui Empedocle. Faptul că lucrurile 
asemănătoare prin natură se atrag sau se pot influenţa, chiar dacă ele 
sunt îndepărtate spaţial, este o consecinţă a unităţii Sufletului uni¬ 
versal care, în fond, este în afara spaţiului. 

puteri, deoarece ei se află într-un /Univers/ unitar care se 
îndreaptă spre unitate. 

Intr-adevăr, dacă cineva l-ar reprezenta pe magician ca 
aflându-se în afara întregului, acesta nu ar putea nici atrage, 
nici nu ar putea dirija prin incantaţii sau prin legături /magice/, 
în fapt, fiindcă presupunem că nu e capabil să conducă /lucru¬ 
rile/ în altă parte / decât în Univers/, el are capacitatea dea diri¬ 
ja, ştiind în ce fel un anume lucru din Vieţuitor este condus 
înspre un altul. 

Şi este firesc ca Sufletul să fie condus şi de melodia descân¬ 
tecului, de un anume sunet, cât şi de atitudinea celui care acţio¬ 
nează — toate acestea atrag, precum lamentaţiile în atitudine 
şi în voce. Nici voinţa deliberată, nici raţiunea nu sunt vrăjite 
de muzică, ci Sufletul iraţional, iar o astfel de vrajă nu este uimi¬ 
toare. 

Aşadar, /oamenii/ iubesc fiind vrăjiţi, chiar dacă ei nu cer 
aceasta de la cei care se folosesc de muzică. 

Şi trebuie considerat că /împlinirea/ restului rugăciunilor 
nu depinde de o preferinţă /divină/ care le ascultă. Căci nici 
cei fermecaţi de descântece nu sunt astfel /prin voinţa lor libe¬ 
ră/ ; nici când un şarpe ar vrăji un om, cel care e vrăjit nu are 
înţelegerea /faptului/, nici nu îl simte, ci ştie, deja fiind afec¬ 
tat de vrajă, că a fost afectat, dar principiul conducător /al 
Sufletului/ însuşi este neafectat. Ceea ce ai cerut prin rugăciune 
vine spre tine sau spre un altul de la acela /căruia i te-ai rugat/. 

41. Dar Soarele sau un alt astru nu ascultă /rugăciunile 
oamenilor/. Or, ceea ce e cerut prin rugăciune soseşte, deoarece 
o parte a Universului este în acord cu o altă parte, ca şi când 
s-ar afla pe o singură coardă întinsă . 195 Căci, fiind coarda miş¬ 
cată în josul ei, se pune în mişcare şi în partea de sus. Şi de 
multe ori, când se mişcă o coardă, o alta parcă simte potrivit 
cu acordul /dintre ele/ şi prin faptul că sunt unite de o unică 


195 Metaforă muzicală, evident de inspiraţie pitagoriciană, care 
explicitează cum e posibil ca lucruri spaţial îndepărtate să se afle în 
legătură. 

armonie. 196 Iar dacă la o liră mişcarea /corzilor/ ajunge de la 
o altă liră, /se vede/ cât de mare este acordul lor. Aşadar, în 
întreg Universul există o singură armonie, chiar dacă ea este 
alcătuită din contrarii. Ea este alcătuită şi din toate cele 
asemănătoare şi înrudite, cât şi din cele contrare. 

Iar lucrurile care îi vatămă pe oameni — de pildă, mânia 
stârnită cu fiere care se duce în ficat — ele sunt date nu ca să-i 
vatăme. De exemplu, dacă cineva ia foc de la alt foc şi îl vatămă 
pe un alt om, fără să fi intenţionat. Cel care a luat focul a pro¬ 
dus /vătămarea/ prin faptul că a dat ceva transportând /focul/ 
dintr-un loc într-altul; şi /focul sosit/a produs-o celui la care a 
fost transportat, dacă /acesta/ nu a fost în stare să-l primească. 197 

42. De aceea astrele nu vor avea nevoie nici de memorie — 
pentru a afirma acest punct am scris acestea — nici de percepţia 
influenţelor pe care le trimit /pe Pământ/. Ele nu posedă în 
acest sens nici o înclinare deliberată spre a /da satisfacţie/ rugă¬ 
ciunilor — aşa cum cred unii —, ci trebuie să le acordăm că de 
la ele ne sosesc /influenţe/ cu sau fără rugăciune, în măsura în 
care şi ele — astrele — sunt părţi ale întregului unitar. 

Şi /trebuie acceptat/ că există multe puteri şi în afara prefe¬ 
rinţei voluntare şi că ele sunt /obţinute/ atât fără urzire deli¬ 
berată, cât şi însoţite de artă, dat fiind că se manifestă în 
Vieţuitorul unitar. Fiecare /parte/ se bucură de o alta şi este 
vătămată prin faptul că este astfel menită. Şi mereu câte ceva 
este silit să ofere cuiva o parte din puterea proprie în baza 
artelor medicilor şi ale descântătorilor. 

în acelaşi fel, întregul dă părţilor sale /influenţe/ atât de la 
sine, cât şi în situaţia când altcineva atrage /influenţa/ asupra 
unei părţi a sa, situată printre părţile sale în temeiul aceleiaşi 
naturi, dat fiind că nimic nu e străin de acela care cere. 


196 E vorba despre rezonanţa armonică. Plotin nu ştia că este ne¬ 
voie totuşi de un mediu transmiţător— de exemplu, aerul — pentru 
ca o coardă să intre în rezonanţă cu o alta cu care nu are contact. 

197 Text foarte alterat. Am urmat corecţia lui PB. 

Iar dacă cel care cere /astrelor ceva/ este un om rău, nu tre¬ 
buie să fim uimiţi /chiar dacă rugăciunea este împlinită/. Căci 
cei răi scot şi apă pentru ei din râu, iar /râul/, dând-o, nu ştie 
ce dă, ci o dă numai. Şi totuşi /lucrurile/ sunt orânduite şi dis¬ 
tribuite în temeiul naturii întregului. încât, dacă cineva a luat 
ceva din lucrurile menite tuturor, fără să fi fost cuvenit, pedeap¬ 
sa îi soseşte printr-o lege necesară. 

Nu trebuie deci atribuită întregului afectabilitatea. Sau tre¬ 
buie acceptat că principiul său conducător este întru totul impa¬ 
sibil, dar că, deoarece afectele apar în părţile sale, la acestea 
soseşte afectibilitatea; neapărând nimic la el împotriva naturii, 
/întregul/ rămâne impasibil la eveniment, încât să fie întors spre 
sine. 

De fapt, şi la astre, în măsura în care ele sunt părţi /ale în¬ 
tregului/, există afecte, şi totuşi ele sunt impasibile din cauză 
că şi voinţele lor sunt lipsite de afecte, dar şi fiindcă corpurile 
lor şi naturile lor sunt inalterabile; de asemenea şi fiindcă, dacă 
ele dau ceva prin intermediul Sufletului, Sufletul lor nu se 
diminuează, iar corpurile lor rămân la fel. Şi, dacă ceva se scurge 
din ele, se întâmplă fără ca ceea ce pleacă să poată fi sesizat, 
iar dacă /li/ se adaugă ceva, ceea ce se adaugă rămâne ascuns 
/de noi/. 

43. Dar în ce fel omul bun este /supus/ magiei şi leacurilor 
magice ? Printr-o parte a Sufletului său el este neafectat de ma¬ 
gie, iar partea sa raţională nu ar putea fi afectată şi nu şi-ar putea 
schimba opinia /din aceste pricini/. 

Dar potrivit cu cantitatea de iraţional din întreg care există 
în el, el ar putea fi afectat, sau mai degrabă acel iraţional ar fi 
afectat. Dar el nu va /avea/ iubiri din filtre magice, dacă în- 
tr-adevăr a iubi /este aceasta/: când celălalt Suflet /cel raţio¬ 
nal/ încuviinţeză pasiunii celuilalt /cel iraţional/. După cum 
iraţionalul din el este afectat de descântece, el, uzând de descân¬ 
tece contrare, va desface puterile acelea. Ar putea, desigur, de 
la astfel de descântece suferi moartea, boli şi câte sunt legate 

de corp. Căci partea întregului poate să fie afectată de o altă 
parte sau de către întreg, dar omul însuşi rămâne nevătămat . 198 

Iar a nu fi afectat imediat, ci mai târziu nu e contrar naturii. 

Nici măcar daimonii nu sunt neafectaţi, din pricina iraţio¬ 
nalului /din ei/. Şi nu este absurd a le acorda memorie şi senza¬ 
ţii, şi ca ei să fie seduşi în mod natural de farmece şi ca cei dintre 
ei mai aproape de Aici să asculte de cei care îi invocă şi /cu 
atât mai mult/ cu cât sunt mai legaţi de lumea de Aici. Căci 
orice lucru care se raportează la altul este fermecat de acela. 
Intr-adevăr, lucrul la care un altul se raportează, îl farmecă şi 
îl conduce pe acesta. Numai ceea ce se raportează la sine nu 
poate fi fermecat. 

Iată de ce orice acţiune practică este supusă farmecelor, cât 
şi orice viaţă a omului practic. Căci el se deplasează înspre 
lucrurile care îl vrăjesc. De unde şi vorba: „poporul nobilu¬ 
lui Erechtheus are figura încântătoare"Căci ce anume învaţă 
omul când are de-a face cu altceva? In fapt, el este atras nu de 
artele magice, ci de cele ale naturii, când Sufletul se pretează 
la înşelăciune şi ataşează ceva de altceva, nu în mod local, ci 
prin filtrele magice pe care le-a dat /altuia/. 

44. De nesedus prin farmece rămâne numai contemplaţia, 
deoarece nimeni nu este fermecat în raport cu sine însuşi. Căci 
acel om /aflat în contemplaţie/ este unul singur şi el însuşi for¬ 
mează obiectul contemplat . 200 Raţiunea nu este supusă înşe¬ 
lăciunii, ci face ceea ce trebuie şi îşi face viaţa şi treaba sa. Aici 


198 Capacitatea omului bun, având exerciţiul filozofiei, de a se sus¬ 
trage, fie şi parţial, influenţei universului material şi de a aparţine lumii 
inteligibile. Poate că Plotin îşi expune propria sa „rezistenţă" la încer¬ 
cările unor magicieni de a-1 influenţa. V. VP, 10, unde Porfir poves¬ 
teşte cum Olympios, un discipol al lui Ammonios Saccas, invidios 
pe Plotin, a încercat să-i facă rău filozofului prin mijloace magice, 
ale căror efecte s-au întors însă asupra practicantului. 

199 Alcibiade 1, 132a, după Iliada, II, 547. 

200 Prin contemplaţie, subiectul şi obiectul ajung să coincidă. 

nu ceea ce ţine de sine şi raţiunea posedă impulsul /pasional/, 
ci începutul iraţionalului şi /tot aici/ sunt şi premisele afectului. 
Căci grija pentru copii, preocuparea pentru căsătorie posedă 
o evidentă forţă de atracţie; şi /la fel/ câte lucruri îi momesc 
pe oameni fiind plăcute pentru dorinţe. Din pricina înflăcărării, 
unele dintre acţiuni se pun în mişcare în mod iraţional, şi la 
fel şi cele care se datorează dorinţelor. Iar problemele politi¬ 
ce, năzuinţa spre demnităţi stăpânesc iubirea de putere din noi 
care e provocată. 

Faptele care apar cu scopul de a feri de suferinţă au drept 
principiu frica, cele care apar cu scopul de a avea mai mult, 
au drept principiu pofta. Faptele în vederea lucrurilor de folos, 
căutând să umple lipsa naturală, deţin în mod evident constrân¬ 
gerea naturii proprie vieţii. 

Oare s-ar putea spune că făptuirea celor frumoase nu este 
supusă farmecelor, sau /altminteri/ trebuie spus că este supusă 
farmecelor chiar şi contemplarea lucrurilor frumoase ? Dacă 
/omul/ ar face fapte frumoase luându-le drept necesare, con¬ 
siderând frumosul autentic ca fiind altceva, el nu a fost fer¬ 
mecat /în acest caz/. El cunoaşte necesitatea şi nu priveşte 
înspre lucrurile de Aici, şi nici viaţa /sa/ nu este îndreptată spre 
altele /decât sine însuşi/. Ci /acţionează/ constrâns de natura 
omenească şi prin înclinaţia de a trăi a altora, ori a sa proprie. 
Căci pare rezonabil să nu te sinucizi datorită înclinaţiei /înspre 
a trăi/. 201 Fiindcă în acest fel ai fost fermecat. 

Dar dacă, îndrăgind frumosul din faptele practice, alegi 
faptele acestea, fiind înşelat de urmele Frumosului, ai fost vrăjit 
deoarece cauţi frumosul aflat în cele de jos. în general, pre¬ 
ocuparea pentru ceea ce seamănă cu adevărul şi orice pornire 
spre /verosimil/ sunt proprii unui om înşelat dintre aceia care 
tind spre /adevăr şi frumos/. Vraja Naturii produce acest efect. 
Căci faptul că cel atras de imaginea adevărului urmăreşte non- 
binele ca pe un bine datorită unor impulsuri iraţionale — acest 


201 Cf. 16, 1.9,1, voi. 1. 

fapt este propriu unui om condus fără s-o ştie acolo unde nu 
vrea /sa ajungă/. Şi cum ai putea numi aşa ceva altfel decât 
vrajă? 202 Singurul om care nu poate fi fermecat este cel care, 
deşi este atras de celelalte părţi/inferioare/ ale sale, nu declară 
că este un bine nimic din ceea ce ele pretind a fi un bine, ci 
/consideră astfel/ numai ceea ce el cunoaşte /ca fiind bine/, fără 
să se fi amăgit, fără să-l urmărească, ci posedându-1. El nu ar 
mai putea fi atras nicăieri! 

45. Din toate cele de mai sus un lucru rezultă limpede: că, 
după cum fiecare lucru din întreg îşi are natura şi condiţia, în 
acelaşi chip el contribuie la întreg, suportă şi acţionează, aşa 
cum în cazul animalului individual, fiecare dintre părţi, în 
raport cu natura şi alcătuirea lor, contribuie la întreg, îl servesc 
şi sunt vrednice de rangul şi utilizarea /pe care le au/. /Partea/ 
dă de la sine /celorlalte părţi/ şi primeşte de la celelalte acele 
influenţe pe care natura sa este capabilă să le primească, de parcă 
ar exista o conştiinţă a fiecăreia în raport cu fiecare. Iar dacă 
fiecare dintre părţile /animalului individual/ ar fi la rândul ei 
un animal, ea ar avea şi funcţiile unui animal /întreg/ care sunt 
diferite de cele ale părţii. 

Şi se vede clar şi lucrul următor: în ce fel se comportă ceea 
ce ţine de noi <to Ka0'f|pâiţ>. Noi acţionăm în întreg, nu numai 
în raport cu impactul pe care un corp îl suportă faţă de alt corp; 
în plus introducem şi ce al altă natură a noastră /Sufletul/, fiind 
legaţi prin /proprietăţile/ pe care le avem cu lucrurile înrudite 
exterioare nouă; şi ajungând — sau mai curând fiind, prin 
Sufletele şi constituţiile noastre, în contact cu ceea ce vine în 

202 Se observă extinderea pe care o dă Plotin „vrăjitoriei" sau 
„magiei": la modul general, ea devine seducţia pe care o îndură cel 
care nu-şi aparţine şi care este tras fie de impulsuri iraţionale, fie de 
aparenţa binelui, frumosului şi adevărului. Dispare concepţia că magia 
presupune un act contra naturii. 

continuarea /lumii noastre/ — în lumea daimonilor şi dincolo 
de aceştia, nu e cu putinţă să ne ascundem felul de a fi 

Noi nu dăm cu toţii aceleaşi lucruri şi nici nu primim ceva 
identic. Iar ceea ce nu avem, cum l-am putea încredinţa altuia, 
ca pe un bine ? Şi nici nu vom aduce vreun bine celui care nu 
poate primi binele. Iar când cineva îşi uneşte răutatea /cu 
Sufletul său/, se cunoaşte bine cine este şi, în conformitate cu 
natura sa, este împins spre locul care îl posedă; de aici, este 
alungat într-un alt loc asemănător /firii sale/ în temeiul im¬ 
pulsurilor propriei naturi. 

Omul bun ia ceva, dă altceva şi îşi schimbă locul /după 
moarte/ într-alt fel, de parcă / totul/ ar sosi de la nişte sfori trase 
de impulsurile naturale , 203 

în acest fel, acest întreg este uimitor prin puterea şi ordinea 
sa, toate lucrurile săvârşindu-se pe o cale tăcută conform jus¬ 
tiţiei, de care nimeni nu poate scăpa. Omul rău nu înţelege ni¬ 
mic din asta şi este dus fără s-o ştie în locul din întreg unde 
se cuvine să fie purtat. Omul bun însă o ştie şi pleacă /de Aici/ 
acolo unde se cuvine: el ştie înainte de a pleca unde este nece¬ 
sar să locuiască şi are bună speranţă că va trăi /Acolo/ laolaltă 
cu zeii. 

într-un animal mic, transformările părţilor sunt mici şi nu 
este cu putinţă ca părţile sale să fie animale /la rândul lor/, afară 
doar puţin timp, în unele cazuri. Dar în /Vieţuitorul univer¬ 
sal/ în care sunt distanţe atât de mari, în care fiecare dintre 
părţile sale are spaţiu liber <xbAacn.<ţ> şi există în el numeroase 
animale, trebuie ca şi mişcările şi transformările să fie mai mari. 

2o:) Cf. Legi, I, 644e: „Pe aceste afecte din noi un fel de coardă 
sau sfori le trag şi le mişcă, fiind ele contrare unele altora în cazul 
unor fapte contrare şi aici se separă virtutea de viciu." Plotin extrage 
de aici ideea că între cauzalitatea naturală şi legea morală există în 
final un acord desăvârşit. Evident, acest acord era plauzibil atâta vreme 
cât se accepta metempsihoză — ipoteză devenită inacceptabilă odată 
cu creştinismul. 

Vedem că şi Soarele, şi Luna, şi restul astrelor îşi schimbă locul 
şi poziţia în ordine. Nu este absurd nici ca Sufletele să-şi 
schimbe locul /de viaţă/, fără să-şi păstreze veşnic acelaşi ca¬ 
racter, fiind rânduite în mod corespunzător cu ceea ce au 
îndurat şi au făptuit — unele având parte de /poziţia/ capului, 
altele — de aceea a picioarelor în raport cu întregul armonic. 
Căci şi acesta posedă /părţi/ mai bune şi mai rele. 

Sufletul care nu alege ceea ce e mai bine Aici, dar nici nu 
are parte de mai rău, pleacă într-un alt loc, pur, pe care şi l-a 
ales. Iar pedepsele sunt precum /leacurile date/ organelor bol¬ 
nave — pentru unele sunt leacuri astringente, pentru altele — 
amputări şi modificări, pentru ca întregul să se vindece, atunci 
când fiecare parte este dispusă acolo unde se cuvine. Iar sănă¬ 
tatea întregului înseamnă că o parte este schimbată, o alta — 
înlăturată de Aici, deoarece este bolnavă Aici, şi e pusă într-un 
loc unde nu va fi bolnavă. 


(29,IV.5) 

DESPRE SUFLET (III) SAU DESPRE VEDERE 

1. De vreme ce am amânat să cercetăm dacă vederea este 
cu putinţă, atunci când nu există nici un mediu, precum aerul 
sau altceva, numit corp transparent 204 , acum trebuie să 
cercetăm /acest subiect/. 

S-a afirmat că actul vederii şi în general senzaţia se reali¬ 
zează prin intermediul unui corp. Căci în absenţa corpului 
Sufletul stă cu totul în inteligibil. Şi de vreme ce senzaţia este 
o percepere numai a lucrurilor senzoriale şi nu a celor inteli¬ 
gibile, trebuie cumva ca Sufletul, intrând în atingere cu lucrurile 
senzoriale, să producă o comuniune de cunoaştere sau de 
afectare cu ele prin intermediul unor realităţi asemănătoare /cu 


204 28,IVA, 28. 

acestea din urmă/. Iată de ce cunoaşterea se face prin inter¬ 
mediul unor organe corporale. Căci senzaţiile se transmit prin 
intermediul acestora, cumva concrescute sau în continuitate 
ajungând ca la o unitate cu aceste /organe senzoriale/. Astfel 
că există o anume comuniune de afect <opond0£ta> faţă de ele 
/a percepţiilor sensibile/. 

Dacă, prin urmare, trebuie să existe un contact cu obiectele 
de cunoscut, de ce s-ar mai cerceta în legătură cu lucrurile per¬ 
cepute prin simţul tactil ? 

Dar trebuie să cercetăm în legătură cu vederea — chiar dacă 
vom studia cazul auzului mai târziu — în legătură deci cu fap¬ 
tul de a vedea /trebuie să ne întrebăm/ dacă trebuie să existe 
vreun corp între vedere şi culoare. 205 

Sau cumva corpul intermediar ar putea forţa în mod acci¬ 
dental /vederea/, dar nu contribuie deloc ca cei care văd să vadă. 
Dar dacă corpurile /intermediare/ ar fi dense, precum cele 
pământoase, ele ar împiedica vederea, şi cu cât intermediarele 
sunt mai rarefiate, cu atât vedem /mai bine/. în acest caz, s-ar 
putea considera că intermediarele sunt auxiliare ale văzului; 
sau, dacă nu sunt auxiliare, nu sunt obstacole ? De fapt, ele sunt 
obstacole! Dar dacă intermediarul primeşte mai înainte afec¬ 
tarea şi cumva este impresionat /de ea/ ? Dovadă: dacă în faţa 
noastră cineva se uită la o culoare, /este necesar/ ca acela să o 

205 Cu alte cuvinte: este orice simţ reductibil la un fel de tactili- 
tate, sau văzul are o natură diferită ? Plotin alege din diferitele teorii 
asupra vederii (Platon, Straton, academicienii şi atomiştii, apud PB, 
IV, p. 156, nota 1.) şi asupra luminii pe aceea care se potrivea sis¬ 
temului său: văzul se face fără intermediar, printr-un fel de simpatie 
a ochiului luminos cu lumina din afară. (Cf. 2,1.6, 9, voi. 1, p. 143 şi 
nota 47. în general, putem vedea fiindcă suntem părţi ale Vieţuitorului 
unic — părţi aflate în consonanţă unele cu altele. Lumina este mani¬ 
festarea vizibilă a vieţii şi a Sufletului şi, ca atare, este incorporală. 

şi vadă. Dacă nu ar exista o afectare în corpul intermediar, nu 
ar fi cu putinţă ca /imaginea/ să ajungă la noi. 206 

Pe de altă parte: nu este necesar ca intermediarul să fie afec¬ 
tat, dacă este afectat cel menit să fie afectat; sau dacă /inteme- 
diarul/ ar fi afectat, ar fi afectat de altceva. Astfel nici trestia 
situată între peştele-torpilă şi mână nu este afectată precum este 
mâna. Dar şi acolo, dacă nu ar exista la mijloc trestia şi firul 
de păr, nici mâna nu ar fi afectată. Acesta e un fapt care ar putea 
fi pus la îndoială: căci chiar dacă torpila se află în plasă, se spune 
că pescarul resimte amorţirea. 

Există şansa ca dezbaterea să ducă la aşa-numitele simpatii: 
dacă un lucru este afectat natural de un altul prin simpatie , 
deoarece posedă o anumită asemănare cu acela, intermediarul, 
lipsit de asemănare, nu ar putea fi afectat, sau nu ar putea fi 
afectat de acelaşi afect. Iar dacă aşa stau lucrurile, chiar dacă 
nu ar exista un intermediar, cu atât mai mult ar fi afectat lucrul 
menit să fie afectat, chiar dacă intermediarul ar fi astfel încât 
să fie afectat cumva. 

2. Dacă, prin urmare, văzul este astfel încât lumina vede¬ 
rii să se întâlnească cu intermediarul ce ajunge până la obiec¬ 
tul sensibil, este necesar ca această lumină să fie un intermediar 
şi ipoteza de faţă aceasta caută — intermediarul. 

Iar dacă subiectul colorat produce o modificare «cxpojtrp, 
ce anume opreşte ca modificarea să se deplaseze direct la ochi, 
chiar dacă nu există corp intermediar ? De fapt, chiar şi aşa, 
în mod necesar, /lumina/ ochilor, aşezată în faţă, se modifică 
cumva, când există /un intermediar/. Iar gânditorii care „re¬ 
varsă" în afară razele vizuale, nu ar pune drept consecinţă exis¬ 
tenţa unui corp intermediar, dacă nu s-ar teme că raza vizuală 

206 Pasaj neclar, poate interpolat cum a crezut Vitringa. Probabil 
Plotin susţine că un corp intermediar afectat de lumină, nu o trans¬ 
mite neapărat mai departe, aşa cum face cu sunetul. 

ar putea cădea. Dar ea este o rază de lumină, iar lumina se 
deplasează în linie dreaptă ! 207 

Insă cei care iau drept cauză /a propagării luminii/ impactul 
<evcrtacn(;>/unui intermediar/ ar avea nevoie pe deplin de un 
intermediar. Dimpotrivă, adepţii imaginilor/transportate/, 208 
care susţin că ele se propagă prin vid, caută /să demonstreze 
existenţa/ unui spaţiu /vid/, pentru ca propagarea să nu fie 
împiedicată. Astfel încât, dacă inexistenţa unui intermediar nu 
va mai împiedica /propagarea luminii/, ei nu vor avea îndoieli 
privitoare la /netemeinicia/ ipotezei /intemediarului/. 

Cei care susţin că actul vederii se explică prin simpatie, vor 
afirma că se vede mai rău, atunci când ar exista un interme¬ 
diar, în măsura în care el împiedică, îngreunează şi întunecă 
simpatia. Mai degrabă spusa lor aduce consecinţa că /simpa¬ 
tia/ este cu totul întunecată, cât şi înrudirea în măsura în care 
/intermediarul/ este afectat /de propagarea luminii/. Căci dacă 
un corp continuu, având extensie în adâncime, s-ar aprinde prin 
contactul cu focul, partea aflată la extremitatea adâncimii sale 
ar fi afectată mai puţin din cauza contactului părţii din faţă. 

Insă dacă părţile unui animal unitar s-ar afla în simpatie reci¬ 
procă, oare ar fi mai puţin afectate, dacă există un intermedi¬ 
ar între ele ? Răspund că ar fi afectate mai puţin, dar că afectarea 
ar fi într-o bună proporţie, pe cât a dorit natura, dat fiind că 
intermediarul opreşte excesul. Afară doar dacă lucrul trans¬ 
mis ar fi de aşa natură încât intermediarul să nu fie afectat deloc. 

Dar dacă există simpatie prin faptul că există un Vieţuitor 
unitar şi dacă noi suntem afectaţi pentru că suntem în Vieţui¬ 
torul unitar şi îi aparţinem, cum de nu este necesară continu¬ 
itatea, atunci când avem senzaţia a ceva îndepărtat ? Răspund: 
continuitatea şi intermediarul există pentru că Vieţuitorul tre¬ 
buie să fie continuu, iar afectul aparţine în mod accidental 

207 Prin urmare, nu ar avea nevoie de intermediar, pentru a-şi 
menţine cursul, deoarece se deplasează prin natură în linie dreaptă. 

208 Atomiştii, precum Democrit, Epicur sau Lucreţiu. 

/intermediarului/ continuu, altminteri vom afirma că totul este 
afectat de tot. 209 Dar dacă un lucru este afectat de un altul, iar 
altul — care nu este acelaşi — de un al treilea, nu ai avea nevoie 
în general de un intermediar. 

Iar dacă în cazul vederii, s-ar cere /un intermediar/, pen¬ 
tru ce trebuie procedat astfel ? Nici ceea ce străbate aerul nu 
pare să afecteze în general aerul, ci doar să-l dividă. De exem¬ 
plu, dacă o piatră ar cădea de sus, ce altceva face aerul decât 
că nu susţine /piatra/? Intr-adevăr, nu e verosimil că piatra 
cade, deoarece aerul o înlocuieşte <xfj dvTt7tapaoTccoet>, când 
mişcarea e naturală. In felul acesta, şi focul ar urca pentru că 
ar înlocui /un alt element/ — ceea ce nu e posibil. Căci focul 
anticipează prin mişcarea sa rapidă înlocuirea sa cu aer. 

Iar dacă cineva afirmă că înlocuirea este grăbită de viteza 
/focului/, dar că s-ar produce în mod accidental, /focul/ nu 
s-ar deplasa în sus. Dat fiind că şi impulsul /de creştere/ al 
copacilor se manifestă, fără ca /altceva/ să împingă. Iar noi, când 
ne mişcăm, tăiem aerul şi nu suntem împinşi de înlocuirea 
/aerului/. Acesta numai umple /spaţiul/, venind pe urma locu¬ 
lui golit de noi. 

Or, dacă /aerul/ este despărţit de corpuri de acest fel fără 
să fie deloc afectat, ce opreşte să se admită că, şi fără diviziune, 
el poate să treacă prin imaginile date spre vedere ? Iar dacă nu 
trece, dat fiind că imaginile sunt, cum ar veni, în flux, ce nece¬ 
sitate există ca afectarea să ajungă la noi prin faptul că /aerul/ 
este afectat mai înainte ? Căci, dacă primim senzaţia prin fap¬ 
tul că aerul este afectat primul, nu am putea cunoaşte obiectul 
văzut privind la acela, ci am avea senzaţia /vizuală/ prin con¬ 
tactul cu /aerul/ situat lângă noi, cum se întâmplă în cazul sen- 


209 Vieţuitorul unitar este continuu, ceea ce nu înseamnă că orice 
intermediar este afectat de orice, deoarece aceasta ar presupune că 
orice e afectat de orice, pentru că orice poate servi drept interme¬ 
diar pentru altceva. 

zaţiei de căldură. In cazul acesta /nu simţim/ focul aflat la dis¬ 
tanţă, ci încălzindu-se aerul aflat în proximitatea noastră, el 
pare că e sursa căldurii. /Transmiterea căldurii/ se face însă prin 
contact, în vreme ce în cazul /trasmiterii/ imaginilor — nu prin 
contact. 

De unde rezultă că obiectul sensibil nu produce vederea 
fiind alăturat ochiului, ci intermediarul trebuie să fie ilumi¬ 
nat, deoarece aerul este întunecat. 210 Dacă nu ar fi întunecat, 
probabil că nu ar avea nevoie de lumină. Intr-adevăr, inter¬ 
mediarul întunecat, fiind un obstacol pentru vedere, trebuie 
să fie învins de către lumină. Probabil că şi /obiectul/ adus în 
dreptul ochiului nu este văzut, pentru că poartă umbra aeru¬ 
lui şi pe a sa. 

3. Cea mai puternică dovadă a faptului că vedem imaginea 
obiectului sensibil fără ca aerul să fie afectat ca printr-o trans¬ 
mitere /din aproape în aproape/ este că vedem focul din timpul 
nopţii şi astrele şi formele lor. Căci nu se va afirma că imagi¬ 
nile se unesc /cu ochiul/ prin transmitere din aproape în aproape 
când trec prin întuneric. Altminteri, nu ar exista întuneric, când 
focul şi-ar emite imaginea sa! Chiar atunci când este foarte 
întuneric şi chiar stelele sunt ascunse şi lumina lor nu strălu¬ 
ceşte, focul tot se vede din turnurile de pază şi din farurile care 
semnalizează pentru nave. 

Iar dacă s-ar spune, împotriva senzaţiei, că şi în aceste 
cazuri, focul străbate aerul, ar trebui ca vederea luminii slabe 
din aer să producă percepţia, şi nu /lumina/ focului aceluia, 
aşa cum este evident. Şi dacă, existând un intermediar întu¬ 
necat, se văd obiectele de dincolo /de el/, cu atât mai mult /se 
vor vedea ele/ dacă nu există /nici un intermediar/. 

210 Aristotel, Despre Suflet, b, 7, 419a. V. şi 4/,IV.6,l: „în gene¬ 
ral, cum se spune că nu se poate vedea obiectul vizibil punându-1 pe 
pupilă, ci trebuie să-l priveşti de la distanţă..." 




298 


OPERE 


Şi dacă cineva ar obiecta la aceasta /spunând/ că nu se poate 
vedea fără existenţa unui intermediar, /răspundem că nu ve¬ 
dem/ nu fiindcă nu există intermediar, ci /nu vedem/ fiindcă 
este nimicită simpatia datorată naturii unitare a Vieţuitorului 
în raport cu părţile sale şi a părţilor unele faţă de celelalte. Cu 
un astfel de model seamănă şi orice act senzorial, în sensul că 
întregul Vieţuitor este în simpatie cu el însuşi. Dacă nu ar fi 
astfel, cum ar avea parte un lucru de puterea altuia şi mai ales 
de una din depărtare ? 

Trebuie cercetat şi punctul acesta: dacă ar exista un alt 
univers şi un alt Vieţuitor, care nu ar avea nici o contribuţie 
la acesta al nostru, dacă ar exista un ochi „pe spatele Cerului" 21 V, 
ar putea oare privi el acel univers de la o distanţă potrivită ? 
Sau nu ar putea exista nici un raport între cele două lumi ? Dar 
despre aceasta mai departe. 

Acum s-ar putea dovedi şi în felul următor că vederea apare 
fără ca intermediarul să fie afectat: dacă ar fi afectat mediul 
aerului, ar fi necesar să fie afectat sub raport corporal. Acesta 
ar fi ca o întipărire în ceară. Prin urmare trebuie ca fiecare parte 
a obiectului văzut să fie întipărită într-o parte /a aerului respec¬ 
tiv/. Rezultă că şi ceea ce e în contact cu ochiul este o parte 
atât de mare cât ar putea primi pupila — o bucată luată în sine 
a obiectului vizibil. Or, întreg obiectul este văzut şi câţi /ochi/ 
se află în mijlocul aerului îl văd cu atât mai mult cu cât nu sunt 
împiedicaţi — din faţă, dintr-o parte, de aproape şi din spate. 
Rezultă că fiecare parte a aerului posedă, cum ar veni, întreg 
chipul văzut — ceea ce nu este o afectare corporală, ci se reali¬ 
zează conform unor necesităţi mai mari, ale Sufletului şi ale 
Vieţuitorului unitar aflat în simpatie cu sine. 212 

211 Phaidros, 247b. V cap. 8 din acest tratat. 

212 Este, evident, o analogie între această prezenţă a imaginii în 
totalitate în toate părţile aerului, şi prezenţa Sufletului în totalitate 
în toate locurile spaţiului sau ale massei corporale. 

4. Dar în ce fel se manifestă lumina în contact cu ochiul în 
raport cu lumina din jurul ochiului şi care /se duce/ până la 
obiectul sensibil ? Mai întâi /ea/ nu are nevoie de aer ca inter¬ 
mediar /al vederii/; dacă lumina nu ar fi /un intermediar pen¬ 
tru vedere/, nu s-ar putea vorbi despre /vedere/ în absenţa 
aerului. Acest intermediar /aerul/ este dat prin accident, dar 
lumina însăşi ca intermediar nu ar fi afectată /de prezenţa aeru¬ 
lui/, şi în general nu este nevoie de o afectare /a intermediaru¬ 
lui/, dar totuşi este nevoie de un intermediar /pentru vedere/. 

Insă dacă lumina nu este un corp, nu /este nevoie/ de un 
corp /ca intermediar al vederii/. Şi apoi vederea nu ar avea 
nevoie la modul absolut de o lumină străină /de a sa proprie/ 
şi constituind un intermediar pentru a vedea, ci /numai/ pen¬ 
tru a vedea la distanţă. Aşadar, vom discuta mai departe, dacă 
lumina ar putea exista fără aer. 

Acum lucrul următor trebuie cercetat: dacă lumina aceas¬ 
ta în contact /cu ochiul/ este însufleţită, şi dacă Sufletul este 
purtat prin ea şi ajunge în ea în perceperea a ceea ce este de 
văzut, după cum el ajunge în lumina interioară, atunci nu ar 
mai fi nevoie de o lumină intermediară; ci se pare că actul vede¬ 
rii va fi analog unui contact, puterea vederii din lumină având 
percepţia, fără ca intermediarul să fie afectat, ci mişcarea vede¬ 
rii ajunge până acolo /la obiect/. 

Acum trebuie cercetat dacă e necesar ca vederea să ajungă 
la obiect deoarece există un interval, sau deoarece există un 
corp în interval. Dacă /vederea ajunge la obiect/ deoarece există 
un corp în interval, /ochiul/ va vedea, dacă corpul care împie¬ 
dică /vederea/ va fi înlăturat. Iar dacă /vederea ajunge la obiect/ 
numai deoarece există pur şi simplu un interval, trebuie con¬ 
siderată inactivă natura obiectului vizibil şi nefăcând nimic. 
Ceea ce nu-i cu putinţă. Căci nu numai că tactul — fiindcă e 
aproape /de obiect/ spune ceva/despre acesta/ şi îl atinge, dar, 
resimţind diferenţele obiectului palpat, le comunică şi, dacă 
nu s-ar opune ceva, chiar de la depărtare le-ar putea simţi. 

Prin urmare, aerul dintre /noi şi obiect/ şi cu noi simţim 
focul simultan, fără ca noi să aşteptăm ca /aerul/ să se încăl¬ 
zească. Ba chiar corpul solid se încălzeşte mai mult decât aerul, 
încât acesta din urmă se încălzeşte prin aer mai curând decât 
din cauza aerului. 213 

Iar dacă /ceva/ are puterea dea acţiona, iar /altceva/ pe aceea 
de a fi afectat — sau /există/ vederea, în orice sens/activ sau 
pasiv/ — pentru ce ar fi nevoie de un intermediar pentru a face 
lucrul în folosul căruia are puterea respectivă? Asta înseam¬ 
nă să se ceară un obstacol! Dar şi atunci când soseşte lumina 
Soarelui, nu este necesar ca aerul să o resimtă mai întâi, apoi 
noi, ci o resimţim simultan şi /chiar/ înainte de a fi aproape 
de ochi, fiind ea adesea în diferite alte locuri, ca şi când noi 
vedem /lumina/, fără ca aerul să fie afectat; iar în intermediar 
se află aerul care nu este afectat şi lumina încă nu a ajuns la 
lucrul de care ochiul trebuie să se ataşeze. 

Apoi în ipoteza /că vedem datorită aerului ca intermediar/ 
este greu de înţeles faptul că vedem noaptea stelele şi în gene¬ 
ral focul. 214 

Dacă Sufletul rămâne în el însuşi, dar are nevoie de lumină 
ca de un baston pentru a ajunge /la obiectele pe care le vede/, 
ar trebui să fie silnică percepţia luminii care rezistă şi e supusă 
tensiunii; şi ar trebui ca obiectul colorat, în calitate de culoare, 
să se opună el însuşi. 215 In acest fel tactul este obţinut printr-un 
intermediar. Apoi, /lumina ochiului/ se afla mai înainte aproape 
/de ochi/, chiar fără să existe un intermediar. Astfel, mai târ¬ 
ziu, ea determină cunoaşterea să fie o realizare printr-un in¬ 
termediar, precum /ea e/ în memorie şi chiar mai mult în 
raţionament. In fapt, însă lucrurile nu stau astfel. 216 

213 Plotin distingea între ceea ce noi azi numim încălzirea prin 
radiaţie şi încălzirea prin convecţie. 

214 Adică în momentul când aerul este întunecat. 

215 O teorie stoică, după Alexandru din Aphrodisias. 

216 Cred că Plotin vrea să spună lucrul următor: dacă vederea ar 
funcţiona din aproape în aproape precum simţul tactil, pornind din- 

Insă dacă lumina legată de obiectul sensibil trebuie să fie 
afectată, pentru ca apoi ea să transmită /afectarea/ până la ochi, 
ipoteza devine aceeaşi cu aceea care înainte modifica interme¬ 
diarul pornind de la obiectul sensibil. 217 Or, cu problemele puse 
de această ipoteză ne-am confruntat deja în altă parte. 

5. In legătură cu auzul, oare trebuie să fim de acord că, 
suferind aerul prima mişcare — aerul situat alături de corpul 
care produce zgomotul — /sunetul/ ajunge la senzaţie prin fap¬ 
tul că aerul de până la ureche suferă /mereu/ aceeaşi /mişcare/ ? 
Sau în mod accidental intermediarul /produce transmisia sune¬ 
tului/, prin aceea că e prezent la mijloc, dar dacă este elimi¬ 
nat intermediarul, în momentul însă când apare zgomotul, de 
exemplu când două corpuri ar intra în contact, îndată ne 
întâmpină senzaţia /auzului? 

Sau prima /mişcare/ trebuie să fie a aerului lovit, dar por¬ 
nind de aici altfel se comportă intermediarul ? Aerul pare a fi 
aici stăpânul sunetului. Căci nu ar putea exista sunet, nici ca 
început, când se ciocnesc două corpuri, dacă aerul lovit şi 
expulzat în rapida lor întâlnire nu ar lovi /aerul/ din conti¬ 
nuare până la urechi şi auz. 

Dar dacă aerul cât şi izbirea aerului, când acesta se mişcă, 
decid asupra sunetului, de unde provin deosebirile sunetelor 
şi ale zgomotelor ? Căci într-un fel răsună arama izbită de 
aramă sau de un alt material, şi fiecare material izbit de un altul 
/are un sunet specific/. Or, aerul este unul, iar izbirea sa se 

spre ochi, ar trebui să vedem, să memorăm şi să cunoaştem toate 
etapele prin care trece. Or, noi, în general, vedem numai obiectul de 
văzut, fără aceste intermediare. 

217 Ipoteza intermediarului ca mediu transmiţător din aproape în 
aproape al luminii şi vederii este la fel de inacceptabilă, fie că vede¬ 
rea originează de la ochi ducându-se spre obiecte, fie că, invers, ea 
pleacă de la obiecte ducându-se spre ochi. Fireşte, argumentele lui 
Plotin nu sunt ştiinţifice, ci metafizice. 

află în el şi /totuşi/ diferenţele de/ sunete/ nu sunt numai de 
intensitate. Iar dacă izbirea ar produce un zgomot, fiindcă 
/izbeşte/ aerul, trebuie spus că nu se întâmplă în calitate de 
aer /de corp fluid/. /Aerul/ răsună atunci când ar prelua starea 
unui corp solid, rămânând precum un corp solid, înainte ca 
să se scurgă. Astfel încât este destul să existe izbirea şi cioc¬ 
nirea /corpurilor/ şi ca această izbire, ajungând la simţuri, să 
reprezinte zgomotul. O dovedesc şi zgmotele interioare anima¬ 
lelor care nu se produc în aer, ci când ceva loveşte şi izbeşte 
altceva, precum curbarea şi scrâşnetul oaselor frecate unele faţă 
de altele fără să existe aer între ele. 

Acestea să fie dificultăţile privitoare la sunet, /cercetarea 
lor fiind/ asemănătoare cu cercetarea pe care am efectuat-o în 
legătură cu vederea, deoarece afectarea legată de auz este şi 
aici o unitate perceptivă <auvcda0T|cn<;> a Vieţuitorului , 218 

6. Oare însă lumina ar putea exista în absenţa aerului, pre¬ 
cum /lumina/ Soarelui strălucind pe suprafaţa corpurilor, inter¬ 
mediarul fiind vidul şi /aerul fiind/ iluminat în acel moment 
în mod accidental, fiindcă e prezent ? Dar dacă şi restul /sen¬ 
zaţiilor se propagă/ din pricina afectării aerului, atunci lumi¬ 
na are subzistenţă din pricina aerului. Ea /lumina/ ar fi o 
afectare a aerului şi afectarea nu ar putea exista, dacă n-ar exista 
un subiect afectat. 

Răspund că mai întâi /lumina/ nu este /o afectare/ a aeru¬ 
lui în principal, şi nici /a aerului/ ca aer. Ea este /o afectare/ 
a oricărui corp de foc şi strălucitor. Chiar şi pietrele de acest 
fel au o culoare luminoasă. 

Dar lumina care se duce la alt corp pornind de la cel care 
posedă o anumită culoare ar putea exista, fără existenţa aeru- 

218 Totuşi, sunetul se propagă prin aer care este afectat (se pune 
în mişcare), admite Plotin, spre deosebire de lumină a cărei propa¬ 
gare lasă aerul neafectat. V. infra. 

lui ? Dacă lumina este numai o calitate şi calitate a unui lucru, 
deoarece orice calitate se află într-un substrat, este necesar să 
se cerceteze în ce fel de corp /luat ca substrat/ se va afla lumi¬ 
na. Iar dacă ea este o actualizare pornită de la altceva, din ce 
cauză, atunci când nu există în continuitate un corp, ci un 
/spaţiu/ intermediar, de pildă, vidul, dacă e posibil acesta, ea 
nu va sta /locului/ şi va trece mai departe ? Or, mergând lumi¬ 
na în linie dreaptă, de ce nu va trece ea mai departe, chiar fără 
să fie transportată /de aer/ ? Dar dacă ea este de aşa natură încât 
să cadă, ea va fi condusă în jos. Şi nu aerul, nici în general inter¬ 
mediarul iluminat nu va fi cel care o va trage dinspre lumină¬ 
tor şi care s-o silească să meargă mai departe, /ci natura proprie/. 

De fapt /lumina/ nu este un accident încât să fie complet 
într-un alt lucru /substrat/, sau o afectare a unui substrat, încât 
să trebuiască ca lucrul ce va fi afectat să existe. Sau /în acest 
caz/ ar fi trebuit ca ea să stea locului /în substrat/, când /sub¬ 
stratul în care se află/ se deplasează. Insă ea pleacă, încât el s-ar 
putea deplasa /fără ea/. Unde anume /pleacă lumina/? Răs¬ 
pund că trebuie să existe numai un loc /unde să se ducă lumi¬ 
na/. Sau, /dacă lumina se duce într-un loc/, corpul Soarelui 
va pierde actualizarea din sine — adică lumina. Iar dacă aceas¬ 
ta /este lumina/, lumina nu va putea aparţine unui /corp/. 219 

Actualizarea provine de la un substrat, dar nu se duce 
într-un substrat. Căci substratul respectiv ar fi cumva afectat, 
dacă /actualizarea/ ar fi prezentă. Dar, după cum viaţa, fiind 
o actualizare, este o actualizare a Sufletului, dacă ar fi afectat 

219 Plotin credea că emisia de lumină se face fără consum de 
materie şi că deci lumina nu este o proprietate a unui corp, ci este 
actualizarea unui Suflet incorporai, de pildă aceea a Sufletului aştrilor. 
Pentru el, lumina este incorporală, manifestare vizibilă a Formei şi 
inteligibilului. Cf. i,I.6,3. In aceeaşi ordine de idei, nu trebuie uitat 
că eidos, care în vocabularul platonician înseamnă Formă inteligibilă, 
Idee, înseamnă în greaca comună „aspect vizibil", „chip", „înfăţişare", 
fiind derivat de la un radical cu sensul de „a vedea". 

ceva, de pildă corpul (dacă ar fi prezent), viaţa există /totuşi/, 
chiar dacă corpul nu ar fi prezent, ce ar împiedica ceva simi¬ 
lar şi în cazul luminii, dacă /lumina/ este o anumită actualizare 
[a /unui corp/ luminos] ? însă, în fapt, nici măcar luminozi¬ 
tatea aerului nu generează lumina, ci, odată amestecat fiind 
/aerul/ cu pământ, o face să fie întunecată şi deloc pură. 220 încât 
e la fel cu a zice că există ceva dulce, dacă /dulcele pur/ e 
amestecat cu amar. 

Iar dacă s-ar afirma că lumina este o modificare <Tpo7rf|> 
a aerului, trebuie spus că s-ar cuveni ca aerul însuşi să fie modi¬ 
ficat prin modificarea sa/, iar obscuritatea sa să nu mai fie 
obscuritate, odată ce el a fost alterat. însă aerul rămâne aşa cum 
este, ca şi când nu ar fi deloc afectat /de lumină/. Dar afectarea 
trebuie să aparţină acelui /substrat/ căruia îi aparţine. Prin 
urmare lumina nu este /o afectare/ a aerului/, nici o culoare 
/a aerului/, ci ea este în sine, iar aerul este prezent /pentru ea/. 

Astfel să fie făcută această cercetare. 

7. Oare /lumina/ piere, sau ea urcă /de unde a venit/ ? Pro¬ 
babil că am putea înţelege ceva din cele spuse pentru a abor¬ 
da această problemă în continuare. 

Dacă lumina ar fi în interiorul /aerului/ astfel încât /acela/ 
care are parte /de ea/ să o posede ca pe ceva propriu, proba¬ 
bil că s-ar putea spune că ea piere /odată cu dispariţia aeru¬ 
lui/. Dar dacă ea este o actualizare care nu se scurge — ar 
„curge" din toate părţile /în aer/ şi ar fi conţinută în interior 
mai multă lumină decât e emanată de la sursa /de lumină/ — 
ea nu ar putea pieri /odată cu dispariţia intermediarului/, dacă 
sursa de lumină ar subzista. Şi este propriu /luminii/ care se 
deplasează în alt loc /să subziste/, nu ca o reluare sau o schim- 


220 Text incert. Urmez lecţiunea PA. 

bare a fluxului iluminării, ci ca o actualizare a sursei care există 
şi e prezentă, atâta vreme cât nu se opune ceva. 

Şi chiar dacă distanţa noastră faţă de Soare ar fi de multe 
ori mai mare decât este în realitate, ar ajunge /şi în acest caz/ 
lumina până la noi, dacă nu se opune nimic şi dacă la mijloc 
nu s-ar interpune un obstacol. Căci există, pe de-o parte, în 
Soare o actualizare (energie), precum o viaţă a corpului lumi¬ 
nos mai puternică /decât cea care se scurge efectiv/, ca un prin¬ 
cipiu şi un izvor al actualizării (energiei). Pe de altă parte, există 
actualizarea care depăşeşte limitele corpului /luminos/ — o 
imagine a celei din interior — o actualizare secundă care nu 
se separă de cea dintâi. Căci orice realitate posedă o actualizare, 
care este o imitaţie a realităţii respective, încât, odată ce există 
realitatea respectivă, există şi actualizarea /secundă/, şi, în vreme 
ce realitatea rămâne pe loc, actualizarea se grăbeşte înainte — 
într-un caz mai departe, în altul — mai puţin. 221 

Iar unele actualizări sunt mai slabe şi mai întunecate, altele 
chiar sunt nevăzute, dar există şi unele mai puternice care ajung 
la depărtare. Iar când ajung la depărtare, trebuie socotit că 
/actualizările/ se află acolo unde se află realitatea care e sursa 
actualizării şi puterea, şi reciproc, /trebuie socotit că realitatea 
se află în locul/ unde ajung /actualizările sale/. 

Se poate vedea şi în cazul ochilor unor animale, ochi care 
strălucesc — ochii lor posedă o lumină interioară, dar ea ajunge 
şi în afara ochilor. Şi este şi cazul unor animale care, posedând 
un foc strâns în interior, strălucesc în întuneric, în exterior, 
în momentul dilatării, în vreme ce atunci când se contractă, 
nu există nici o lumină exterioară; ea nu a pierit, ci fie există 
în afară, fie nu. 

221 Teoria celor două actualizări sau energii, aplicată de 
Plotin de obicei ipostazelor principale, este aici aplicată luminii. 
V. LPIF§H, 6,1. 

A intrat oare înăuntru ? Sau lumina nu există în afară, pen¬ 
tru că nici focul nu este dirijat înspre afară, ci s-a afundat 
înăuntru. Atunci şi lumina însăşi s-a afundat ? Nu, ci doar focul. 
Când el se afundă, restul corpului stă în faţă, astfel că focul 
nu poate acţiona în afară. Prin urmare, lumina care vine de la 
corpuri este o actualizare îndreptată în afară a corpului lumi¬ 
nos. Dar /lumina/ însăşi cea aflată în astfel de corpuri, care în 
mod primar sunt astfel, este o Fiinţă, aceea conformă cu forma 
corpului luminos în mod primar. 

Iar când un astfel de corp /luminos/ se amestecă cu materie, 
dă culori. 222 Actualizarea singură nu dă culoarea, ci cumva dă 
o culoare adăugată, dat fiind că aparţine altui /corp/ şi este ca 
atârnată de acela, de care, şi de actualizarea căruia /lumina/ se 
îndepărtează. Trebuie să concepem /lumina/pe deplin incor¬ 
porată, chiar dacă ea aparţine unui corp. 

Din această pricină nici nu se poate zice, în sens, propriu, 
„lumina a plecat", nici „lumina este prezentă", ci acestea se 
petrec în alt sens /decât cel potrivit corpurilor/ şi există o exis¬ 
tenţă a sa în chip de actualizare/energie/. 

De fapt şi imaginea din oglindă trebuie numită actualizarea 
lucrului oglindit care, fără să se scurgă, acţionează în cel capa¬ 
bil să fie afectat. Ci, dacă obiectul este prezent, şi imaginea 
apare în oglindă şi este precum imaginea unei forme într-un 
anume fel colorată. Iar dacă obiectul se îndepărtează, mediul 
reflectant nu mai reţine /nimic/ din ce poseda înainte, pe când 
obiectul văzut era activ în el. 

Dar şi în cazul Sufletului, în măsura în care el este actua¬ 
lizarea unui alt /Suflet/ anterior, dacă acest Suflet anterior sub¬ 
zistă, subzistă şi actualizarea care soseşte în continuare. 


222 Ideea că lumina pură (albă) amestecată, impurificată cu materie 
produce culorile îl va inspira pe Goethe în celebra sa Farbenlehre, 
prin care va căuta să combată teoria newtoniană despre lumina albă 
ca un compus de lumini colorate. 

Dar dacă el nu este o actualizare, ci provine dintr-o actua¬ 
lizare, aşa cum am spus că este deja viaţa proprie corpului, pre¬ 
cum este lumina amestecată cu corpurile ? 223 In acest ultim caz, 
deoarece a fost amestecată, /lumina/ este ceea ce produce 
culoarea. 

In cazul vieţii corpului ce vom spune ? Răspund că trupul 
posedă /viaţa/, atunci când celălalt Suflet /superior/ e de faţă. 
Când, deci, trupul ar pieri — el nu mai poate fi părtaş la Su¬ 
flet — pierind deci corpul şi neajungându-i nici /Sufletul/ care 
îi dă /viaţa/, nici măcar dacă un /Suflet/ stă în preajma lui, cum 
de mai subzistă viaţa? 

Cum adică ? Ea a pierit /odată cu trupul/ ? Nu, deloc. Căci 
şi ea este o imagine a unei străluciri. Doar nu mai este acolo 
/în corp/! 

8. Dacă ar exista un corp în afara Cerului, şi ar exista şi un 
ochi care să-l privească de acolo /dinspre Cer/, fără să existe 
vreo piedică, oare ar putea contempla ceva care să nu fie în 
simpatie cu el, dacă simpatia există datorită naturii unice a 
Vieţuitorului ? Răspund că dacă simpatia există din pricina fap¬ 
tului că ceea ce simţim şi ceea ce este simţit aparţin unui Vie¬ 
ţuitor unic, nu ar putea exista senzaţii în acest fel, afară doar 
dacă nu cumva corpul respectiv exterior ar fi o parte a acelui 
Vieţuitor. Dacă ar fi, probabil că ar exista senzaţii. 224 

223 Actualizarea, în limbajul platoniciano-aristotelician, desemnează 
o formă autonomă, o existenţă separabilă de substratul în care ea se 
manifestă. Sufletul individual este, din punct de vedere ontologic, la 
fel de autonom ca şi cel universal, şi deci la fel de imperisabil. 

224 Acest experimentmental contrafactual este remarcabil: Plotin 
demonstrează că, dacă ar exista o altă lume în afara acesteia, a noas¬ 
tră, noi nu am putea-o percepe, şi nici ea pe noi, şi în general, nu am 
putea comunica între noi, deoarece percepţia şi comunicarea nu au 
sens decât în interiorul unui univers unitar. Noi nu am putea şti că 

Dacă însă /acel obiect/ nu ar fi o parte /a Vieţuitorului/, 
totuşi având un corp colorat şi celelalte calităţi, precum au cor¬ 
purile de Aici, ar fi conform cu organul /văzului/ ? Nu va fi 
în acest fel, dacă ipoteza /a ceva în afara Universului/ este 
corectă. Afară doar dacă cineva n-ar încerca să înlăture ipoteza, 
spunând că este absurd că ochiul nu va vedea o culoare prezen¬ 
tă şi că celelalte simţuri, când sunt prezente obiectele simţurilor, 
nu vor acţiona asupra obiectelor respective. 

Dar absurditatea aceasta de unde apare? Vom spune: 
Aflând u-ne Aici într-un /Vieţuitor/ unitar şi aparţinându-i, fa¬ 
cem aceste /acţiuni /şi le resimţim. 

Trebuie, prin urmare, cercetat dincolo de punctul acesta. 
Iar dacă este suficient, s-a demonstrat /ceea ce trebuie/. Dacă 
nu, trebuie demonstrat prin alte mijloace. 

Că un animal este în simpatie cu sine însuşi este limpede; 
şi dacă /Universul/ ar fi un animal, este suficient /pentru de¬ 
monstraţie/. Astfel şi părţile /sale sunt în simpatie/ ca /părţi/ 
ale unui Vieţuitor unitar. 

Şi dacă cineva va spune că /ele sunt în simpatie/ datorită 
asemănării ? Dar percepţia şi senzaţia au loc la un animal, fiind¬ 
că identicul participă la asemănător. Căci organul este asemă¬ 
nător cu obiectul /simţit şi perceput/. Astfel senzaţia Sufletului 
va fi o percepţie realizată prin organe asemănătoare cu obiectele 
percepute. 

Dacă aşadar, /cutare/ fiind un animal, le va simţi nu pe cele 
din sine, ci pe cele asemănătoare cu cele din sine, le va per¬ 
cepe în măsura în care este animal. în măsura în care le va 
percepe, obiectele percepute vor exista nu în măsura în care 
îi aparţin, ci în măsura în care sunt asemănătoare cu cele din 

această lume există. Fireşte, de aici nu rezultă în mod absolut că 
Universul nostru e unic, dar rezultă că discursul despre pluralitatea 
universurilor este o ipoteză non-necesară şi indemonstrabilă — o sim¬ 
plă fantezie. 

sine. Sau obiectele percepute astfel sunt percepute fiind ase¬ 
mănătoare, pentru că /Sufletul universal/ le-a făcut asemănă¬ 
toare, încât să fie potrivite /cu organele/. încât, dacă ceea ce 
acţionează Acolo (în altă lume) este un Suflet întru totul dife¬ 
rit <7iâvTT) ET£pa>/de al nostru/, atunci şi cele întocmite Acolo 
nu sunt întru nimic asemănătoare în raport cu /Sufletul de la noi/. 225 

Căci absurditatea indică ceea ce se contrazice /cu sine/ în 
ipoteză — ca fiind răspunzătoare pentru absurditate: căci 
/ipoteza respectivă/ 226 afirmă deopotrivă că există şi nu există 

225 Armstrong (PA, 4, p. 315 nota 1) crede că Plotin nu şi-a re¬ 
prezentat posibilitatea ca Sufletul universului nostru şi cu Sufletul 
universului celuilalt să fie conectate între ele, deoarece ar fi ambele 
părţi ale Sufletului ipostază. Dar, mai întâi, Plotin spune de repetate 
ori că orice Suflet este deopotrivă parte a întregului şi întregul, ceea 
ce înseamnă că nici un Suflet nu poate fi deconectat de un altul. Or, 
ipoteza contrafactuală presupune tocmai o astfel de deconectare. Pe 
de altă parte, în pasajul de aici, filozoful precizează că Sufletul celuilalt 
Univers este „întru totul diferit" de al nostru, ceea ce anulează orice 
posibilitate de conectare între ele. Armstrong, după părerea mea, nu 
percepe distincţia dintre pluralitatea universurilor şi pluralitatea sis¬ 
temelor planetare. Ipoteza contraf actuală a lui Plotin vorbeşte 
împotriva primei, dar nu şi împotriva celei de-a doua. într-adevăr, 
el admite, cum am văzut mai sus, că în afara „Cerului" ar putea exista 
un obiect care să poată fi perceput de ochiul de peste Cer, numai 
dacă acel obiect ar fi o parte a Vieţuitorului unitar. 

226 Este vorba despre ipoteza că ceva situat cu totul în afara 
Universului ar putea fi perceput: or, a percepe înseamnă a percepe 
în cadrul unui Suflet unitar; a fi în afara Universului (a Vieţuitorului 
unitar) înseamnă a fi fără un Suflet unitar: de aici contradicţia. Ipoteza 
lui Plotin poate fi tradusă şi în termenii teoriilor astrofizice moder¬ 
ne: poate oare exista un alt Univers decât al nostru — apărut din 
explozia „atomului originar" — şi aflat la o distanţă imensă, dar finită 
de noi ? Cum se ştie, galaxiile Universului nostru se îndepărtează de 
noi şi între ele cu viteze cu atât mai mari, cu cât sunt mai îndepăr¬ 
tate de noi. Or, cum ele nu pot depăşi viteza luminii, înseamnă că, 
dincolo de o anumită distanţă faţă de noi, nu mai există şi nu mai 
pot exista galaxii. Mai mult, nici un obiect aflat dincolo de această 
distanţă limită în expansiune nu poate fi cunoscut. 

Suflet /în afara Universului/, că /acel Suflet e/ înrudit şi nu e 
înrudit /cu al nostru/, şi că aceleaşi lucruri sunt asemănătoare 
şi neasemănătoare, încât ea nu ar putea funcţiona ca o ipoteză 
/valabilă/ având teze contradictorii în ea. /Ea susţine/ că 
Sufletul se află în acest /Univers/, astfel încât se admite că /el 
este/ Totul şi /că nu este/ Totul, că există un altul şi nu există 
altul, că /în afară/ e nimicul şi totuşi nu nimicul, că /Universul 
nostru/ e complet şi incomplet. încât trebuie înlăturată ipoteza/ 
unui obiect exterior Universului/, ca nefiind posibil să cauţi 
consecinţa acestei ipoteze, pentru că ea înlătură chiar ceea ce 
este presupus în ea însăşi. 




DESPRE UNIVERS/ (I,II,III,IV) 
30,111.8; 31,V.8; 32,V.5; 33,11.9 


Tema 

Tratatul reprezintă prima parte a unei opere cuprinzătoare 
(numită de filologii germani Grojlschrift,) ce include tratatele 30, 31, 
32, 33. Urmând exemplul lui Porfir care a pus titlurile tratatelor lui 
Plotin, am numit această scriere „Despre Univers". Ideea de ansam¬ 
blu este cea a conexiunii celor trei ipostaze, distincte şi continue 
deopotrivă, unde fiecare este creată de cea superioară şi aspiră să revină 
la ea printr-un proces permanent, neîntrerupt şi etern. Universul cor¬ 
poral este creat în continuitate printr-un proces asemănător şi el este 
o copie frumoasă a Universului inteligibil care se identifică cu 
Artizanul din Timaios. Tratatul a fost scris împotriva unor interpretări 
rivale ale platonismului: medio-platoniciene, gnostice şi chiar, posi¬ 
bil, creştine. 


Rezumat 

I. (30,111.8) DESPRE NATURĂ, CONTEMPLARE ŞI 
UNU 

Paradoxal, toate lucrurile năzuiesc spre contemplare, chiar cele 
lipsite de raţiune. Natura nu creează precum artizanii, ci spontan, 
nedehberat, în tăcere, în timp ce contemplă ceea ce e mai presus de 
ea. Prosopopeea Naturii. Acţiunea umană este o umbră a contem¬ 
plării — o contemplare slabă care are nevoie de un obiect exterior. 
Toate lucrurile, fiind imitaţii ale creatorilor lor, creează la rândul lor 
obiecte ale contemplării. Sufletul obţine o unitate de apropriere între 
obiectul şi subiectul contemplării. La Intelect, această unitate este 
prin Fiinţă. 

Trebuie să există însă şi ceva mai presus de Intelect, căci acesta 
nu este perfect unitar, presupunând o dualitate subiect-obiect. Unul 
(Principiul) este perfect simplu; el nu este toate lucrurile, dar toate 

lucrurile îl au ca Principiu. Seamănă cu izvorul unui râu uriaş sau 
cu rădăcina neschimbătoare a unui arbore imens. Trebuie numit „Bi¬ 
nele", fără a-i mai acorda nici un atribut, nici măcar pe cel al gândirii. 
Intelectul este frumos, fiind primul frumos, dar Binele (Unul) este 
înainte de frumos. 


II.(j;,V.8) DESPRE FRUMUSEŢEA INTELIGIBILĂ 

Frumuseţea inteligibilă. Cazul artelor arată că frumosul e formă 
şi raţiune formatoare. Artele nu imită neapărat obiectele, ci raţiu¬ 
nile formatoare. Dar raţiunea formatoare vine de la Suflet care o ia 
de la Intelect, deci Intelectul e frumosul primordial. 

Intelectul este parte-tot: „totul e tot, fiecare e tot, iar strălucirea 
e nemărginită." Zeii inteligibili. înţelepciunea Intelectului nu e rezul¬ 
tatul raţionamentelor şi nu constă din teoreme detaşate. Raportul din¬ 
tre ea şi gândirea discursivă este acelaşi cu cel dintre ideogramele 
egiptene şi scrierea alfabetică. 

Lucrurile de aici sunt copia frumoasă a Arhetipului frumos de 
Acolo care a produs în linişte, fără deliberare. Frumosul şi Fiinţa au 
aceeaşi natură. 

Contemplarea frumosului se face în sine printr-o continuă tre¬ 
cere de la dualitate la unitate şi înapoi. Arhetipul inteligibil produce 
etern, cât timp există; lumea nu are sfârşit, cum cred interpreţii care 
citesc litera lui Timaios. 


III. (J2.V.5) DESPRE FAPTUL CĂ INTELIGIBILELE NU 
SUNT ÎN AFARA INTELECTULUI 

Intelectul nu demonstrează şi nu deliberează. El cunoaşte Formele 
ca fiind realităţi consubstanţiale cu sine, şi nu exterioare. El îşi dă 
singur evidenţa. între Unul şi Suflet se interpune Intelectul — o fru¬ 
museţe de nespus. Alaiul Marelui Rege. 

Unul autentic şi revenirea la El. El nu e unitate, nici număr. 
Intelectul s-a născut atunci când s-a oprit în raport cu Unul. Analiză 
etimologică. Unul este Neformă şi mai presus de Fiinţă. Pentru a-L 
privi adecvat trebuie abandonat inteligibilul. Intelectul se priveşte pe 
sine şi atunci vede Unul „ivindu-se deodată în el". 



Despre Univers (I, II,III, IV) 


313 


Unul este prezent, fără să fie nicăieri. Principiul le cuprinde pe 
toate, fără să fie cuprins de nimic. Corpul se află în Suflet, Sufletul 
în Intelect, Intelectul în Unul, iar Acesta — nicăieri. Nelimitarea 
Unului ca putere. Năzuinţa spre Bine este mai profundă decât cea 
spre Frumos. Necesitatea discursului apofatic când referinţa este Unul. 


IV. (33,11.9) ÎMPOTRIVA CELOR CARE SPUN CĂ 
ARTIZANUL UNIVERSULUI ŞI UNIVERSUL SUNT 
RĂI sau ÎMPOTRIVA GNOSTICILOR 

Unul, identic cu Binele, este unicul Principiu. Nu trebuie mul¬ 
tiplicate ipostazele inteligibile, peste cele trei (Unul, Intelect, Suflet). 
Principiul nu se poate diviza, nici afla ceva mai presus ca El. Nu există 
Intelect în repaos şi Intelect în mişcare. Nu există Intelect care gân¬ 
deşte şi Intelect care gândeşte că gândeşte. Raţiunea nu este o ipostază 
distinctă între Intelect şi Suflet. 

Sufletul este ancorat în partea sa superioară de Intelect şi nu „a 
coborât" în întregul său. Toate se află în continuitate unele cu altele, 
sunt etern şi permanent generate. Creaţia nu a avut loc în timp şi 
lumea nu va fi nimicită cândva. 

Lumea nu a fost rău creată; ea e frumoasă, dar e numai o copie 
a Arhetipului inteligibil. Gnosticii critică şi dispreţuiesc corpurile ce¬ 
reşti susţinând că acestea nu sunt nemuritoare şi superioare lor. Ei 
folosesc termeni noi şi stranii, interpretând denaturat „vechea doc¬ 
trină elenică" şi pe Platon. Neînţelegând cele scrise în Timaios, dis¬ 
ting între Arhetip şi Artizan şi, în plus, reproşează Artizanului relele 
de pe pământ. 

Universul vizibil nu este rezultatul unei creaţii de tip artizanal. 
El reprezintă o ordine şi o armonie minunată care se resfrânge asupra 
Creatorului. Nu trebuie restrâns divinul la un singur zeu şi nu tre¬ 
buie hulite astrele. 

Respingerea mitologiei gnostice despre înţelepciune şi fiul său, 
Demiurgul rău. Astrele nu sunt corpuri malefice, iar bolile nu sunt 
produse de demoni. Filozofia gnostică nu stimulează cultivarea vir¬ 
tuţilor. Ura lor pentru această lume este necuviincioasă şi se resfrânge 
asupra Creatorului ei. 



(30, III.8) 

DESPRE NATURĂ, CONTEMPLARE ŞI UNU 


1. Dacă, jucându-ne înainte de a începe să fim serioşi, am 
zi ce.: toate realităţile năzuiesc la contemplare şi privesc spre con¬ 
templare — nu numai fiinţele raţionale şi cele iraţionale, dar 
şi natura din plante şi chiar Pământul care le zămisleşte pe aces¬ 
tea. Şi toate reuşesc /să ajungă la scopul lor/, pe cât le îngăduie 
natura; fiecare în chip diferit contemplă şi îşi împlineşte sco¬ 
pul, unele în chip autentic, altele obţin o imitaţie şi o imagine 
a acestuia; ei bine, /dacă am vorbi astfel/, oare cine ar putea 
îndura caracterul paradoxal al acestui discurs ? Sau de vreme 
ce discursul este îndreptat înspre noi înşine, nu va fi nimic grav 
să ne jucăm cu discursurile noastre! 1 

Dar oare chiar noi, acum când ne jucăm, năzuim la con¬ 
templare ? De fapt, şi noi, şi toţi cei care se joacă fac acest lucru: 
se joacă năzuind spre contemplare; şi se poate bănui că, fie că 
un copil, fie că un bărbat se joacă sau e serios, de dragul con¬ 
templării unul e serios, iar celălalt se joacă. Iar orice acţiune 
îşi are seriosul ei îndreptat spre contemplare : unele acţiuni sunt 
necesare, trăgând prea-destul contemplarea în afară, altele, fiind 
voluntare, fac aceasta în mai mică măsură, totuşi chiar şi aces¬ 
tea se nasc prin năzuinţa de contemplare. Dar despre acestea 
vom discuta mai târziu. 


1 Toate lucrurile aspiră, după puterea lor, spre bine; aceasta era 
o maximă a platonismului şi deopotrivă a aristotelismului. Rămâne 
ca Plotin să demonstreze că 1) aspiraţia spre bine este „contemplaţie"; 
2) că acţiunea practică, creşterea, generarea sunt toate forme infe¬ 
rioare de contemplaţie, imitaţii ale contemplaţiei „teoretice". Iată ce 
este „paradoxal"! 

Acum să vorbim despre Pământul însuşi, despre copaci şi 
în general despre plante — care ar putea fi contemplarea lor 
şi în ce fel vom înălţa fiinţele produse şi generate de Pământ 
la o activitate de contemplare; apoi în ce fel Natura despre care 
se afirmă că este lipsită de reprezentare şi de raţiune, posedă 
în ea însăşi contemplarea şi în ce fel ea face ceea ce face datorită 
contemplării, despre care se spune că nu o posedă. 

2. Pentru oricine este limpede că aici /în cadrul Naturii/ 
nu există mâini, nici picioare, nici vreun organ adăugat sau con¬ 
crescut, dar că este nevoie de Materie, din care Natura va crea. 
Trebuie înlăturate pârghiile din creaţia naturală. 2 Căci ce fel 
de împingere mecanică şi ce fel de pârghii ar crea culorile felu¬ 
rite şi formele? 3 De fapt, nici cei care modelează în ceară — 
sunt artizanii, la care privind, /filozofii/ au imaginat că ar fi 
aidoma creaţia naturală — nu pot să producă culorile, fără să 
ia dintr-altă parte culorile cu care fac /figurile de ceară/. 

Ar trebui să ne gândim că şi în cazul celor care se îndelet¬ 
nicesc cu astfel de arte e necesar să existe ceva permanent în 
ei, potrivit cu care, stând acesta locului, ei vor produce obiectele 
respective cu mâinile 4 ; trebuie considerat ceva asemănător şi 
în cazul Naturii şi trebuie priceput că şi aici trebuie să se 
menţină permanentă puterea care creează fără mâini şi că ea 
rămâne întreagă. Căci ea nu are nevoie de unele părţi care să 
stea locului, şi de altele care să se mişte — Materia este ceea 
ce este mişcat, dar proprietatea/acelei puteri/ este imobilitatea. 
Altminteri acela /Intelectul/ nu va fi primul mişcător. Dar 

2 Plotin polemizează cu cei care, urmându-1 literal pe Platon din 
Timaios, îşi închipuie creaţia naturală în chipul unei creaţii artizana¬ 
le — opera unor zei inferiori, odrasle şi calfe ale Demiurgului 
(41b—42e), care intră în acţiune după ce părintele lor s-a retras. 

3 Cf. 5,V.9,6, voi. 1, p. 237 şi nota 33. 

4 Este vorba despre formă: „Căci medicina şi arhitectura din suflet 
reprezintă forma sănătăţii, respectiv, pe cea a casei.“ (Aristotel, Met. 
Z, 7, p. 237.) 

Natura nu este acest imobil, ci este vorba despre imobilul /care 
pune în mişcare/ în ansamblul Universului. 5 

Cineva ar putea spune însă că raţiunea formatoare este imo¬ 
bilă, în timp ce Natura este diferită de raţiunea formatoare şi 
este în mişcare. Dar dacă /filozofii/ se vor referi la întreaga 
Natură /cum că ar fi în mişcare/, atunci şi raţiunea formatoare 
/va fi în mişcare/. Iar dacă ceva din Natură este imobil, atunci 
acesta este şi raţiune formatoare. Căci Natura trebuie să fie 
formă şi nu să fie alcătuită din formă şi Materie. Intr-adevăr, 
ce nevoie are ea de o Materie caldă sau rece ? Materia consti¬ 
tuind substratul şi supusă fiind creaţiei, soseşte aducând aceste 
calităţi, sau devine în acest fel Materia care, neavând calitate, 
este dominată de raţiunea formatoare. 

Nu trebuie deci ca Materiei să-i sosească focul, pentru ca 
ea să devină foc, ci /trebuie să-i sosească/ o raţiune formatoare. 
Aceasta este o dovadă importantă pentru faptul că în animale 
şi în plante raţiunile formatoare sunt cele care produc şi că 
Natura este o raţiune formatoare, care produce o altă raţiune 
formatoare — o odraslă a sa — oferind ceva substratului, dar 
care, ea însăşi, rămâne staţionară. 6 Iar raţiunea formatoare aso¬ 
ciată configuraţiei vizibile este ultima şi e moartă, neputând 
produce o altă /raţiune formatoare/, în vreme ce raţiunea for¬ 
matoare care posedă viaţa este sora /raţiunii/ creatorului con¬ 
figuraţiei, ea însăşi având aceeaşi putere, creează în lucrul 
zămislit. 

3. în ce fel însă /raţiunea formatoare/ creează şi în ce fel, 
creând astfel, ar putea tinde la o anumită contemplare ? Răspund 


5 Pasajul nu este foarte clar: se referă Plotin la forma imanentă 
în Natură, sau mai curând la Forma transcendentă, identică la el, cum 
ştim, cu Intelectul. Or, Intelectul este identificat cu „mişcătorul imo¬ 
bil" al lui Aristotel. Met. 7, p. 390: „...există ceva care pune în 
mişcare, fără să se mişte el însuşi, o Fiinţă şi o actualizare eternă." 

6 Creaţia naturală are deci loc prin unirea unei forme imanente 
care imită Forma transcendentă („sora" Formei transcendente) cu 
Materia. Forma, oricare ar fi, este imobilă, adică nu are un loc în spaţiu, 
nu se deplasează în spaţiu, ci este un principiu inteligibil, raţional. 

că, dacă creează fiind imobilă ş i rămânând în sine, şi dacă este 
raţiune formatoare, ea însăşi ar fi contemplare. Căci dacă acţi¬ 
unea s-ar face potrivit cu raţiunea formatoare, ea ar fi diferi¬ 
tă de raţiunea formatoare. Intr-adevăr, raţiunea formatoare, 
fiind unită cu acţiunea şi poruncindu-i, nu ar putea fi acţiune 
ea însăşi Or, dacă /raţiunea/ nu este acţiune, ci raţiune forma¬ 
toare, ea este contemplare 7 . 

Şi în cazul oricărei raţiuni formatoare, ultima /în ordine ie¬ 
rarhică/ provine din contemplare şi este contemplare, în sensul 
că este un obiect de contemplat; iar orice raţiune formatoare 
anterioară acesteia este, fiecare, în alt fel /contemplare/, una 
— nu ca Natură, ci ca Suflet, alta se află în Natură şi este Natura. 

Dar oare raţiunea formatoare însăşi provine din contem¬ 
plare ? Absolut, provine din contemplare. Dar ea însăşi se 
contemplă pe sine sau în ce fel este? 8 într-adevăr, raţiunea 
formatoare este un rezultat al contemplării şi al unei realităţi 
care contemplă. 

Dar în ce fel posedă Natura contemplarea ? Ea nu o posedă 
pe aceea provenind de la raţionament <ek X.oyou>. 9 Mă refer, 
spunând „de la raţionament", la faptul de a analiza /noţiunile/ 
aflate în ea. De ce /nu o posedă/, deşi ea este viaţă, raţiune şi 
putere creatoare ? Oare fiindcă a analiza /raţional/ presupune 
a nu poseda încă? Iar dacă /Natura/ posedă /acele noţiuni/, 
ea creează, fiindcă le posedă. Tocmai faptul de a avea ceea ce 
este înseamnă pentru ea a crea, iar /faptul de a avea dimensi¬ 
unea pe care o are, aceasta înseamnă /că ea e/ puterea creatoare. 
Ea — Natura— este contemplare şi obiect al contemplării, căci 


7 Un principiu adesea utilizat de Plotin (cf. 49,V.III,16 şi LPIF 
H,5,3): dacă A este cauza lui B, nu poate fi pe acelaşi plan cu B, ci 
este superior lui B. Dacă B este acţiune, A cauza lui B nu poate fi 
acţiune, ci trebuie să fie ceva superior acţiunii. Dar contemplarea este 
superioară acţiunii; deci A este contemplare. 

8 Altă lecţiune: „... se contemplă pe sine în felul în care este 
cumva." 

9 Armstrong observă judicios faptul că aici Plotin întrebuinţează 
„logos" în sensul de raţionament discursiv, şi nu de „raţiune forma¬ 
toare" (adică Formă activă, creatoare). 

este raţiune. Pentru că este contemplare, obiect al contemplării 
şi raţiune, ea şi creează în măsura în care /ea/ este toate aces¬ 
tea. Aşadar, ni s-a arătat că, într-adevăr, creaţia este contem¬ 
plare. Căci ea este un rezultat al contemplării, atunci când 
contemplarea stă imobilă, fără să lucreze altceva, ci creând prin 
faptul că este contemplare. 

4. Iar dacă ai întreba /Natura/ pentru ce motiv ea creează, 
şi dacă ea ar dori să dea ascultare celui care întreabă şi să vor¬ 
bească, ar spune: 10 

10 Această prosopopee a Naturii exprimă foarte elocvent o teză 
esenţială a lui Plotin, adesea repetată: creaţia autentică este non-deli- 
berativă, spontană, inconştientă, lipsită de reflexivitate: conştiinţa 
reprezintă o inferioritate, o debilitate ontologică şi epistemologică. 
Natura produce spontan, în măsura în care este ceea ce este şi pe 
măsură ce devine ceea ce este. Nu există o anterioritate a gândirii plani¬ 
ficatoare faţă de acţiunea creatoare. Natura nu plănuieşte, apoi pro¬ 
duce, ci este, contemplă, plănuieşte şi face laolaltă. Nu creaţia naturală 
trebuie să dea măsura creaţiei artizanale, ci invers, creaţia artizanală 
este o expresie diminuată, alterată a creaţiei naturale. Mai trebuie 
remarcată diferenţa faţă de felul creaţiei din Timaios, unde modelul 
Artizanului divin precumpăneşte (Plotin încercând să interpreteze 
în mod figurat şi didactic modelul platonician). In sfârşit, creaţia ome¬ 
nească, deliberativă, se află la mijloc între două inconştiente: infra- 
conştientul Naturii şi supra-conştientul părţii superioare a Sufletului 
aflate în contact nemijlocit cu Intelectul. Pentru comparaţie, iată un 
pasaj dintr-o lucrare mai timpurie a lui Leibniz (ante 1686), Discours 
de Metaphysique („Dizertaţie metafizică" în româneşte de Constantin 
Floru cu note şi intoducere de Dan Bădărău, în Leibniz - Opere , 
voi. I, Bucureşti, 1972, republicat separat în 1996): „Or, mai întâi 
este foarte clar că substanţele create depind de Dumnezeu, care le 
conservă şi care chiar le produce în mod continuu, printr-un fel de 
emanaţie, aşa cum producem noi gândurile." (p. 35) în nota 70, D. 
Bădărău nu face nici o referire la Plotin, dar scrie: „Despre emanatism 
la Leibniz avem relaţii prea puţine ... Procesul presupune că facerea 
are loc fără să putem deosebi, la creator, conceperea făpturii şi actul 
de înfăptuire; este ca şi cum, pe măsură ce o bucată de versuri a unui 
poet este compusă, ea ar ieşi şi tipărită." 

„Ar fi trebuit să nu întrebi, ci să înţelegi şi să păstrezi tă¬ 
cerea, aşa cum şi eu o păstrez şi nu obişnuiesc să vorbesc. Ce 
anume să înţelegi ? Că ceea ce se naşte este contemplarea mea — 
care tac — şi un obiect al contemplării generat în chip natu¬ 
ral. Iar eu care provin din contemplarea de acest fel posed o 
fire iubitoare de contemplare. Şi actul meu de a contempla 
creează un obiect al contemplării, după cum geometrii dese¬ 
nează figuri când contemplă. Numai că, deşi eu nu desenez, 
ci contemplu, totuşi liniile corpurilor se formează, de parcă ar 
cădea în afara mea. Eu am afectul mamei şi al părinţilor /mei/. 11 
Căci şi aceia s-au născut din contemplare, iar naşterea mea s-a 
făcut fără ca ei să fi făcut ceva, ci eu m-am născut, deoarece ei 
sunt raţiuni formatoare mai puternice care se contemplă pe sine.“ 

Ce vrea ea să spună cu asta ? Că aşa-zisa Natură, fiind Suflet, 
e odrasla Sufletului anterior care are o viaţă mai puternică. Ea, 
în linişte, păstrează în sine contemplarea, fără să se îndrepte 
nici în sus, nici în jos, ci stă în locul în care este, în starea pro¬ 
prie şi ca într-un fel de percepţie de sine; şi prin această în¬ 
ţelegere şi percepţie de sine ea cunoaşte ceea ce vine după ea, 
aşa cum îi este cu putinţă, şi nu mai cercetează nimic, ci de¬ 
săvârşeşte un obiect al contemplării minunat şi plăcut. 

Iar dacă cineva vrea să-i dea inteligenţă şi senzaţie, inte¬ 
ligenţa şi senzaţia nu sunt precum acelea pe care le atribuim 
în alte cazuri, ci este ca şi când ai compara inteligenţa unui om 
adormit cu aceea a unui om treaz. Căci ea stă în tihnă con¬ 
templând un obiect al contemplării proprii, apărut la sine din 
faptul de a sta imobilă cu sine şi a fi un obiect al contemplării. 
Ea este o contemplare mută, mai întunecată însă} 2 Cealaltă 


11 Este vorba despre ipostazele superioare: Sufletul, Intelectul, 
care fiecare, la rândul său, contemplă în sine ipostaza superioară şi 
creează în acelaşi timp. 

12 Există o anumită contradicţie în construcţia arhitecturii ierarhi¬ 
ilor plotiniene: pe de-o parte, raţiunea omenească deliberativă este, 
ontologic, superioară Naturii, deoarece Sufletul raţional (interme¬ 
diar) este superior Sufletului vegetativ al Naturii. Pe de altă parte, 
deoarece Natura creează în mod non-deliberativ, la fel ca şi Sufletul 
supra-raţional sau Intelectul, ea pare a fi superioară raţiunii omeneşti. 

/contemplare a Sufletului superior/ este mai strălucitoare pen¬ 
tru vedere, dar /aceea a Naturii/ este o imitaţie a celeilalte con¬ 
templări. De aceea şi ceea ce ea /Natura/ zămisleşte este cu 
totul slab, fiindcă o contemplare slabă creează un obiect al con¬ 
templării slab. 

într-adevăr, şi oamenii, când nu au putere să contemple, 
produc acţiunea — o umbră a contemplării şi a raţiunii forma¬ 
toare. Deoarece capacitatea de a contempla este pentru ei insu¬ 
ficientă din pricina slăbiciunii Sufletului, neputând ei să obţină 
priveliştea îndestulător şi de aceea nesatisfăcuţi, dar totuşi 
năzuind s-o vadă, sunt purtaţi spre o acţiune practică, pentru 
ca să vadă /cu ochii/ ceea ce cu intelectul sunt incapabili /să 
vadă/. Când, prin urmare, creează, ei înşişi vor să vadă /rezul¬ 
tatul acţiunii/ şi vor ca şi alţii să-l contemple şi să-l simtă, atunci 
când intenţia lor ar fi, pe cât posibil, o acţiune practică. 

Intr-adevăr, pretutindeni vom afla creaţia şi acţiunea prac¬ 
tică reprezentând fie o slăbire a contemplării, fie un însoţitor 
<7iapaKo/.ouOr|)ta> 13 al acesteia. Slăbire e dacă /omul respec¬ 
tiv/ nu ar mai avea nimic dincolo de lucrul făcut. E un însoţi¬ 
tor dacă omul ar avea de contemplat şi altceva înaintea lucrului 
făcut şi superior acestuia. Cine oare, putând să contemple au¬ 
tenticul în mod precumpănitor, se va îndrepta înspre imagi¬ 
nea autenticului ? 14 O dovedesc copiii mai neizbutiţi, care, 


în particular, cred că în acest pasaj, „Sufletul anterior" pe care, în 
contemplarea sa, îl imită Natura este Sufletul superior, aflat în con¬ 
tact cu Intelectul, şi nu Sufletul intermediar, deliberativ. 

13 Termenulînseamnă atât „însoţitor", cât şi „consecinţă". Prefer 
prima variantă, deoarece exprimă mai clar ideea că, uneori, construim 
modele concrete (grafice, planuri, figuri geometrice) pentru a însoţi 
gândirea pură, la care totuşi revenim, cum spune Plotin. 

14 încă de la Platon şi Aristotel, via contemplativa era considera¬ 
tă mai presus de via activa. Noutatea, la Plotin, este încercarea de a 
considera acţiunea şi creaţia umană drept contemplări atenuate ori 
consecinţe ale unei contemplări slabe, incapabile să rămână la sine, 
nematerializate. Probabil că Plotin se inspiră şi dintr-un pasaj din 
Republica 527a-b, unde Socrate îi critică pe geometri, care desenează 
figuri pentru a-şi clarifica şi preciza gândirea, uitând uneori că aceste 

neînstaresă ajungă la învăţătură şi la contemplare, se îndreap¬ 
tă spre meserii şi arte. 

5. Am arătat deci, în ceea ce priveşte Natura, în ce fel gene¬ 
rarea naturală este o contemplare; trecând acum la Suflet, care 
se află situat înaintea Naturii, să spunem următoarele: con¬ 
templarea acestuia, iubirea de învăţătură, cercetarea, chinurile 
facerii lucrurilor de la care cunoaşte, plenitudinea sa îl fac pe 
el, devenit cu totul un obiect al contemplării, să creeze un alt 
obiect al contemplării. Aşa cum arta creează: când fiecare artă 
ar fi în deplinătatea ei, creează o altă artă, minoră, într-o jucărie, 
care posedă reflexul tuturor /noţiunilor respective/. 15 Numai 
că aceste viziuni şi obiecte ale contemplării sunt întunecate şi 
incapabile să-şi vină singure într-ajutor. 

Partea dintâi /a Sufletului/, lăsată grea sus de la ce-i sus, şi 
plină de strălucire, rămâne imobilă Acolo; dar partea /infe¬ 
rioară a Sufletului/ care se împărtăşeşte printr-o primă împăr¬ 
tăşire de la ceea ce o împărtăşeşte, merge mereu mai departe 
— viaţă din viaţă. Căci acţiunea vieţii se întinde pretutindeni 
şi nu există loc de care săfie separată. Or, mergând mai departe, 
ea lasă în urmă partea sa anterioară [ceea ce stă înaintea sa] să 
rămână imobilă în locul pe care l-a părăsit. într-adevăr, dacă 
ar abandona /cu totul/ partea sa anterioară, Sufletul nu va mai 


figuri sunt numai nişte imitaţii ale formelor ideale. Trebuie insistat: 
este vorba aici numai despre creaţia omenească, deliberată, care re¬ 
prezintă un moment posterior gândirii pure. împotriva lui Armstrong 
(PA, 3, p. 372, nota 1), nu caracterul material al creaţiei este critica¬ 
bil, cât modul său „artizanal" de existenţă. 

15 Text incert. Altă lecţiune: „creează o altă artă, minoră, într-un 
copil care posedă reflexul..." Probabil că Plotin face aluzie la tema 
scrisului din Phaidros, scris văzut ca o artă minoră, ca o jucărie, o 
distracţie în raport cu discursul oral. 

16 PA, 3, p. 374, nota 1. consideră că acest pasaj nu are sens. Nu 
cred: dacă Sufletul inferior s-ar desprinde de partea sa superioară, 
aflată în contact direct cu Intelectul, atunci această parte nu ar mai 
fi în contact cu toate lucrurile, prin intermediul Sufletului inferior; 

fi pretutindeni, ci numai în locul unde ar ajunge /efectiv /. 16 
Insă partea /Sufletului/ care se duce înainte nu este identică 
cu partea care rămâne pe loc. 

Dacă, aşadar, Sufletul trebuie să fie pretutindeni şi să nu 
existe loc unde să nu-şi aibă activitatea sa; şi dacă întotdeauna 
partea superioară este diferită de cea inferioară, iar dacă activi¬ 
tatea sa provine din contemplare ori din acţiune practică, dar 
dacă acţiunea practică nu avea cum să existe încă — căci e cu 
neputinţă să există acţiune înaintea contemplării — este nece¬ 
sar ca acea contemplare /a Sufletului inferior/ să fie mai slabă 
decât cealaltă, primă, dar şi ca întregul Suflet să fie contem¬ 
plare. 

Rezultă că acţiune a practică care pare a fi conformă cu con¬ 
templarea este cea mai slabă contemplare. Căci întotdeauna 
generatul trebuie să fie de acelaşi fel /cu cel care l-a generat/, 
dar el este totodată mai slab /decât cel dintâi/, pentru că ajunge, 
prin coborâre, să se atenueze . 17 

Toate /se petrec/ în tăcere <ă\\icxţ)r\Ti>, fiindcă nimic /natu¬ 
ral/ nu are nevoie de o /contemplare/ evidentă şi exterioară, 
cât şi de acţiunea practică. Iar Sufletul care contemplă şi ceea 
ce /din el/ contemplă, dat fiind că se află mai în exterior, nu 
creează ceea ce vine după el în acelaşi mod cu ceea ce este înain¬ 
tea sa /Intelectul/; /fiind/ contemplare, el creează contem¬ 
plarea. Intr-adevăr, contemplarea nu posedă o limită, şi nici 
obiectul contemplat. De aceea ea se află pretutindeni. Unde 
nu ar fi? Intr-adevăr, acelaşi lucru /contemplarea/ se află în 
orice Suflet . 18 Căci /acesta/ nu este circumscris de mărime. Şi 
totuşi /contemplarea/ nu se află în acelaşi mod în toate lucrurile, 


adică Sufletul ca totalitate, nu ar mai fi prezent în orice loc, ci doar 
părţi ale sale ar fi prezente în diferite locuri, ceea ce Plotin contestă 
vehement. V. 22,VI.4. 

17 Aplicarea principiului platoniciano-aristotelic general: efectul 
este inferior cauzei. 

18 Orice activitate a Sufletului este, în ultimă instanţă, contem¬ 
plare. Or, Sufletul este pretutindeni. Prin urmare, contemplarea este 
pretutindeni, chiar şi acolo unde nu pare a fi. 

astfel încât nu se află în acelaşi mod nici în toate părţile Su¬ 
fletului. De aceea, vizitiul împărtăşeşte cailor ceea ce a văzut I9 ; 
iar ei primind aceasta, e clar că vor năzui la realităţile /inte¬ 
ligibile/ pe care le-au văzut, dar nu au primit totul. Insă dacă 
ar face ceva practic când ar năzui Ha acele realităţi inteligibile/, 
fac aceasta în vederea realităţii inteligibile la care năzuiesc. Iar 
acea realitate era obiectul contemplării şi contemplarea. 20 

6. Acţiune a practică, prin urmare, se realizează în vederea 
contemplării şi a obiectului contemplării. Rezultă că, de fapt, 
contemplarea este finalitatea şi pentru cei care acţionează prac¬ 
tic. Şi cei care nu pot să primească /contemplarea/ ca în linie 
dreaptă încearcă să pună mâna pe ea dându-i ocol. 

Căci, din nou, când obţin ceea ce vor — ceea ce au dorit să 
se facă — /îl obţin/ nu ca să ignore, ci ca să cunoască şi să vadă 
lucrul prezent în Suflet, e limpede că /acesta/, fiind situat 
/acolo/ poate fi contemplat. Aceasta /se întâmplă/, dat fiind 
că în vederea binelui acţionează oamenii, iar acesta /are loc/ 
nu ca să iasă în afara lor înşişi, nici ca să nu-1 posede, ci ca să 
posede binele rezultat din acţiune. 

Şi unde se află /acest bine/ ? în Suflet. Şi iarăşi acţiunea s-a 
întors la contemplare ! 21 Căci ceea ce omul primeşte în Suflet, 
care este raţiune formatoare, ce altceva este decât o raţiune for¬ 
matoare tăcută <A6yo<ţ oicdjicov> ? Şi este cu atât mai /tăcută/, 


19 Referinţa este la mitul carului şi al cailor înaripaţi ca model al 
Sufletului — Phaidros, 247e. 

20 Diferenţa faţă de gândirea modernă este maximă: pentru noi, 
teoria se face în vederea unei acţiuni. Pentru Plotin acţiunea se face 
în vederea teoriei, adică a contemplării Formelor. Pentru noi, teo¬ 
ria se împlineşte în practică; pentru Plotin practica se împlineşte în 
teorie. 

21 Ocolul: oamenii doresc să contemple un bine, dar nu au puterea 
s-o facă direct. Atunci, ei acţionează practic sau creează un obiect şi 
obţin ceva ce poate fi contemplat în afară; dar contemplându-1 pe 
acesta în sinea lor, revin la interioritatea pe care au abandonat-o un 
moment. 

cu cât este în mai mare măsură/ o raţiune formatoare/. în acel 
caz, Sufletul stă în tăcere şi nu caută nimic, fiind el plin ; 22 iar 
contemplarea într-o astfel de situaţie e situată în interiorul său 
prin aceea că el posedă încredere. Şi cu cât încrederea e mai 
puternică, cu atât contemplarea e mai tăcută în măsura în care 
conduce mai mult spre unitate, iar cunoscătorul, prin cât /de 
mult/ cunoaşte — căci trebuie deja să fim serioşi — se îndreap¬ 
tă spre unitatea cu obiectul de cunoscut. Căci dacă /cunoscă¬ 
torul/ şi /obiectul de cunoscut/ sunt doi, unul va fi ceva, iar 
celălalt — altceva. Rezultă că ei stau cumva alături şi că acest 
cuplu încă nu a fost făcut să fie propriu /Sufletului/ <q)KEÎcoc5Ev>, 
cum se întâmplă atunci când anumite noţiuni, deşi prezente 
în Suflet, nu produc nici un efect. 

De aceea, este necesar ca noţiunea să nu fie exterioară /Su¬ 
fletului/, ci să se unească cu Sufletul cunoscătorului, până când 
acesta ar afla-o proprie sieşi. Aşadar, când /noţiunea/ devine 
proprie /Sufletului/ şi se dispune asemenea /Sufletului/, Sufletul 
o aduce înainte şi o lucrează — el nu o poseda în mod primor¬ 
dial — şi o înţelege . 23 Iar prin lucrul asupră-i, el cumva devine 
diferit de sine însuşi şi, reflectând, o priveşte ca un subiect dife¬ 
rit un obiect diferit de sine. 

Totuşi Sufletul însuşi este raţiune formatoare şi cumva inte¬ 
lect, dar unul care vede altceva decât /pe sine/. El nu este îm¬ 
plinit, ci în lipsă în raport cu ce se află înaintea sa /din punct 
de vedere ierarhic/. Totuşi el vede în tăcere lucrurile pe care le 
exprimă. Iar ceea ce a exprimat bine mai înainte, nu mai ex¬ 
primă. Ceea ce exprimă, exprimă din pricina lipsei /care îl carac¬ 
terizează/, cunoscând ceea ce posedă /în sine/ în vederea unei 
cercetări. Şi în chestiunile practice, el pune în acord ceea ce 
posedă cu realităţile exterioare. 

Şi deoarece /Sufletul/ posedă mai mult decât Natura, el este 
mai liniştit, şi deoarece avuţia sa e mai mare, e mai contem- 


22 „Tăcerea" înseamnă lipsă de deliberare, de raţionament. Sufletul 
nu mai caută, ezită, încearcă, nu se mai agită. 

23 Incertitudine textuală: PB „cunoaşte ceea ce poseda în mod pri¬ 
mordial." 

plativ. Dar pentru că nu este perfect, năzuieşte să posede mai 
multă cunoaştere a obiectului contemplat şi contemplarea re¬ 
zultată din efortul de cercetare. 24 Atunci, părăsindu-şi /starea/ 
şi ajungând în alte realităţi, apoi întorcându-se iarăşi /la sine/, 
el contemplă prin intermediul părţii sale abandonate /pentru 
un răstimp/. Aceasta din urmă, stând în sine, face în mai mică 
măsură această /călătorie/. 

De aceea omul înţelept a încheiat deja cu producerea de 
raţionamente <ĂeAdytoxat fj5r|>; el /numai/ exprimă pentru 
un altul ceea ce are de la sineP Privirea sa este către sine însuşi. 
Şi el este deja îndreptat spre unitate şi spre pace nu numai faţă 
de lucrurile exterioare, ci este şi întors spre sine. Şi are totul 
în interiorul său. 

7. Este cumva limpede că toate realităţile autentice provin 
din contemplare şi sunt contemplare. Iar realităţile născute din 
primele, când acestea contemplă, sunt ele însele obiecte ale con¬ 
templării — unele rezultate prin senzaţie, altele prin cunoaştere 
sau opinie. Şi acţiunile practice posedă finalitatea în cunoaştere. 
Năzuinţa spre cunoaştere şi zămislirile decurg din contemplare 
pentru desăvârşirea unei forme şi a unui alt obiect al contem¬ 
plării. In general, toate lucrurile, fiind imitaţii ale creatorilor 
lor, creează obiecte ale contemplării şi forme. Iar existenţele în 
devenire, fiind imitări ale unor realităţi /autentice/, îşi înfă¬ 
ţişează creatorii ca nepunându-şi drept finalitate nici creaţi¬ 
ile, nici acţiunile, ci rezultatul /acestora/ pentru ca să-l poată 
contempla. Şi pe acesta vor să-l vadă şi reflecţiile raţionale şi — 
încă înaintea acestora — senzaţiile, care au cunoaşterea drept 
finalitate. Iar înaintea acestora, Natura creează obiectul con¬ 
templării şi raţiunea formatoare în sine însăşi, săvârşind o altă 


24 Plotin pune în evidenţă procesul de cercetare, de căutare la care 
se sujaune Sufletul din pricina insuficienţei sale în raport cu Intelec¬ 
tul. Intr-un fel însă, Sufletul e mai agitat decât Natura, deşi este 
superior totuşi acesteia, deoarece Natura nu este conştientă de imper¬ 
fecţiunea sa, în timp ce Sufletul este. 

25 Cf. 6 , IV.8,1, voi. 1, p. 250. 

raţiune formatoare. Dintre aceste creaţii unele sunt de înţeles 
de la sine, pe altele discursul nostru le-a reamintit. 

De fapt şi punctul acesta este limpede: este necesar, de 
vreme ce primele realităţi se află în contemplare, ca şi celelalte 
toate să tindă spre contemplare, de vreme ce pentru toate origi¬ 
nea este finalitatea , 2b Şi când animalele zămislesc, raţiunile for¬ 
matoare interioare pun în mişcare /Materia/; ceea ce constituie 
o activitate de contemplare şi durerile facerii de a naşte multe 
forme, multe obiecte ale contemplării şi de a umple totul cu 
raţiuni formatoare şi de a contempla cumva etern. Căci a face 
să existe ceva înseamnă a face o formă — ceea ce înseamnă a 
umple totul cu contemplare. 

Şi defectele /de creaţie/ — atât cele din fiinţele care se nasc, 
cât şi acelea din acţiuni — reprezintă o abatere a minţii celor 
care contemplă de la obiectul de contemplat: artizanul prost 
seamănă cu cineva care creează forme urâte. 

Şi iubirile îi încearcă 27 pe oamenii care văd /o formă/ şi se 
grăbesc spre formă. 

8. Astfel stau acestea. Contemplarea însă suie de la Natură 
către Suflet şi de la acesta la Intelect. Şi mereu contemplările 
devin mai adecvate şi se unesc /mai bine/ cu cei care contem¬ 
plă; şi în cazul Sufletului vrednic obiectele cunoscute merg 
către o identificare cu subiectul /cunoscător/, pe măsură ce se 
grăbesc spre Intelect. 

Or, în cazul acestuia, e vădit că ambele /obiectul şi subiec¬ 
tul cunoscător/ nu formează o unitate prin apropriere 
<otKEtd)OEi>, precum la Sufletul cel mai bun, ci /o unitate/ prin 
Fiinţă şi prin aceea că a fi şi a gândi sunt acelaşi lucru n . Căci 


26 Se poate traduce la fel de bine „începutul este sfârşitul". Ideea 
este că existenţele tind să revină, prin ascensiune, de acolo de unde 
au pornit, iar această mişcare de revenire este în fond cumva iden¬ 
tică cu contemplarea. 

27 Incertitudine textuală. 

28 Parafrază după Parmenide, Diels-Kranz, fr.B3. Cf. 70,V.1,8, 
şi Filozofia greacă până la Platon, Bucureşti, 1979, voi. 1-2, p. 232. 

/în cazul Intelectului, obiectul gândirii/ nu mai este ceva, iar 
/subiectul gândirii/ — altceva. într-adevăr, /altminteri/ din nou 
va exista altceva care nu mai admite această distincţie. Trebuie 
deci ca ambele să fie o unitate esenţială — iar aceasta este o 
contemplare vie , nu un obiect al contemplării, în sensul unei 
realităţi aflate într-o altă realitate diferită. Căci ceea ce se află 
într-o altă realitate trăieşte din pricina aceleia, şi nu una de la 
sine vie . 29 

într-adevăr, dacă un obiect al contemplării şi un gând vor 
fi vii, trebuie ca ele să fie viaţă, dar nu vegetativă, nici sensibilă, 
nici sufletească în celelalte aspecte. Căci cumva şi restul vieţilor 
sunt gândiri: una este însă o gândire vegetativă, alta — sensi¬ 
bilă, alta — sufletească. Dar cum e posibil să fie gândiri ? Fiindcă 
/vieţile/ sunt raţiuni formatoare. 

Orice viaţă este o gândire, însăfiecare mai întunecată decât 
o alta, după cum este cazul şi cu viaţa. Aceasta /a Intelectului/ 
este mai luminoasă, este prima viaţă şi primul Intelect care este 
unitate. Prin urmare, viaţa cea dintâi este gândire şi viaţa de 
ordinul doi este gândire de ordinul doi, iar viaţa cea de pe urmă 
este gândirea de pe urmă. Orice viaţă deci aparţine acestui gen 
/al gândirii/ şi este gândire. 

Desigur, oamenii ar consimţi probabil că vieţii îi sunt pro¬ 
prii diferenţele; însă ei nu admit că există diferenţe în cazul 
gândirilor, ci /ei susţin/ că unele / forme ale vieţii/ sunt gândiri, 
în vreme ce altele nu sunt câtuşi de puţin gândiri, fiindcă ei 
nu cercetează ce este viaţa în general. Dar trebuie indicat acest 
lucru, anume că din nou raţionamentul arată că toate lucrurile 
sunt un accesoriu al contemplării <ndpepyov 0etopîaţ>. 30 

Dacă, aşadar, viaţa cea mai adevărată este viaţă în temeiul 
gândirii, iar aceasta este totuna cu cea mai adevărată gândire, 

29 Text corupt, urmez corecţia lui PA. 

30 Plotin continuă să dezvolte teza sa radicală: derivarea tuturor 
realităţilor — fie ele practice, biologice, umane — din gândire, con¬ 
siderarea lor drept forme de gândire atenuată şi deturnată. Pentru 
Plotin gândirea este viaţă şi nu o activitate de procesare de informaţii 
ca în calculatoarele noastre de azi. 

cea mai adevărată gândire trăieşte, iar contemplarea şi obiec¬ 
tul contemplat respectiv trăiesc şi sunt viaţă — ambele formează 
o unitate compactă. 

Prin urmare, dacă cele două sunt o unitate, în ce fel, invers, 
această unitate devine multiplicitate ? Răspund că /aceasta se 
întâmplă/ fiindcă /Intelectul/ nu contemplă unitatea. Chiar şi 
atunci când el contemplă Unul, nu-1 contemplă cape Unu. Căci 
în caz contrar, nu devine Intelect. Ci începând ca unu, el /In¬ 
telectul/ nu rămâne în felul în care a început; ci, fără să-şi dea 
seama, devine multiplu, ca şi când ar fi îngreunat şi se des¬ 
făşoară pe sine, dorind să le posede pe toate. Poate ar fi fost 
mai bine pentru el să nu voiască aceasta, căci a devenit al Doilea. 31 

Este precum un cerc care, desfăşurându-se, a devenit şi con¬ 
tur, şi suprafaţă, şi centru, şi raze\ şi unele sunt sus, altele — 
jos. 32 Sunt mai bune realităţile de unde a provenit, mai rele cele 
încotro s-a dus. Căci originea /singură/ nu este la fel precum 
originea şi cu destinaţia /laolaltă/, şi nici invers originea şi cu 
destinaţia /laolaltă/ nu sunt la fel cu originea singură. 33 

Pe de altă parte, Intelectul nu este intelectul unei singure 
persoane, ci Intelectul universal. întreg fiind, el este Intelectul 
tuturor. Fiind el toate şi al tuturor, partea sa trebuie să posede 
totul şi pe toate. Căci dacă nu, o parte nu va avea Intelect şi 
se va alcătui din non-intelecte; şi va fi o grămadă adunată, 
aşteptând să devină Intelect când toate părţile sunt puse lao¬ 
laltă. De aceea, Intelectul este fără UmitărP 4 şi, dacă se ia ceva 
din el, nu se micşorează. Şi nici ceea ce provine din el /nu e 

31 înţeleg acest pasaj în felul următor: Intelectul, care este 
unu-multiplu, se contemplă pe sine, ceea ce înseamnă că vede în sine 
fie unitatea, fie multiplicitate. Dacă vede multiplicitatea, devine această 
multiplicitate, se desfăşoară, devenind totalitatea realităţilor inteligi¬ 
bile şi cea de-a doua ipostază. 

32 Pentru metafora cercului, v. LPIF§H,2,3. 

33 Vrea Plotinsă spună că originea şi destinaţia procesiei şi recon- 
versiei trebuie privite împreună ? 

34 în sensul că nu se pot stabili hotare în interiorul său, nu se pot 
delimita porţiuni. 

mai mic decât întregul/, fiindcă el este toate şi el însuşi. Şi nici 
acela —/întregul/ — din care se ia partea, /nu scade/, fiindcă 
nu este o punere laolaltă a unor părţi. 

9. Intelectul este în acest fel. Iată însă de ce el nu ocupă 
primul rang, ci trebuie să existe ceva maipresus de el, de dragul 
căruia s-au spus cele de mai înainte: /trebuie să existe/ mai întâi, 
pentru că multiplul vine după unitate. Or, numărul este aces¬ 
ta /Intelectul/, iar principiul numărului şi al celui care îi este 
aidoma este unitatea esenţială <"to ovroxţ ev>. Iar Intelectul este 
deopotrivă intelect şi inteligibil, încât există laolaltă două reali¬ 
tăţi. Dar dacă sunt două, trebuie conceput ceva înainte de doi. 

Cum aşa ? Este vorba despre Intelectul singur ? Dar inteli¬ 
gibilul este îngemănat cu orice Intelect, iar dacă este necesar 
ca inteligibilul să nu fie îngemănat cu el, atunci el nu va fi 
Intelect. Dacă, aşadar, /Principiul/ nu este Intelect, ci El va fugi 
de dualitate, trebuie să existe ceea ce e anterior acestora două 
/Intelect şi inteligibil/ — mai presus de Intelect. 

Dar ce se opune ca inteligibilul să fie acest termen anteri¬ 
or /Intelectului/? /Se opune faptul/ că şi inteligibilul este în¬ 
gemănat cu Intelectul. 35 

Or, dacă Acela nu este nici Intelect, nici inteligibil, ce ar 
putea fi ? Vom spune că este /Principiul/ de unde soseşte Inte¬ 
lectul şi inteligibilul laolaltă cu el. Dar îl vom reprezenta ca 
fiind ce anume ? Şi ce anume va face ? 

Şi iarăşi, El va gândi sau va fi ceva fără gândire ? Dacă va gân¬ 
di va fi Intelect, în timp ce dacă va fi fără gândire, se va igno¬ 
ra şi pe sine însuşi. în acest ultim caz, ce fel de măreţie va avea ? 

Iar dacă am afirma că El este Binele şi că este existenţa cea 
mai simplă, nu vom spune ceva limpede şi evident, altminteri 
spunând adevărul, atâta vreme cât nu vom avea un teren pe 
care să aşezăm cugetul. 

Şi iarăşi: dacă gândirea altor realităţi se realizează prin In¬ 
telect, realităţi în stare să cunoască ceva care gândeşte prin 


35 O idee esenţială, reluată mereu de Plotin: inteligibilul nu este 
separat şi exterior faţă de intelect. Cf. 32, V.5,1-2. 

Intelect 36 , prin ce fel de intuiţie imediată <em.[ioÂ.fj â0pâct> ar 
putea fi surprins Acela care a depăşit natura Intelectului ? 

Trebuie arătat în ce fel poate fi /acest proces/: Vom afir¬ 
ma că îl cunoaştem prin ceea ce îi este asemănător din noi. în- 
tr-adevăr, există ceva din El la noi, sau nu e cu putinţă să fie 
/un loc/ unde El să nu existe pentru cei care sunt în stare să 
participe la El. Căciîn orice locpunând la pândă ceea ce poate 
să-L posede, îl vei poseda de Acolo pe Cel pretutindeni pre¬ 
zent. 37 Aşa cum, în cazul în care un sunet umple spaţiul gol 
şi, împreună cu el, şi pe oamenii aflaţi în oricare loc al spaţiu¬ 
lui, urechea, pusă la pândă, va suprinde întreg sunetul şi nu 
va surprinde întreg sunetul. Ce este Acela pe care noi îl suprin- 
dem aşezând Intelectul la pândă ? Sau trebuie cumva ca Inte¬ 
lectul să se tragă înapoi, şi, cumva abandonându-se pe sine 
realităţilor dinapoia sa, (deoarece el este ca o făptură cu două 
capete <âpcptCTTopov>), trebuie ca el să nu mai fie în întregime 
Intelect, dacă vrea să-l vadă pe Acela! 38 

/Intelectul/ este viaţa cea dintâi, care este o activitate prezen¬ 
tă în desfăşurarea în afară <ev 5te^65cp> a tuturor existenţe¬ 
lor— desfăşurare în afară, adică nu care stă în afară <5i£qouaŢ|> 39 , 
ci care iese în afară <5ie^e/.0ouoţi>. Dacă, prin urmare, /In¬ 
telectul/ este viaţă şi desfăşurare în afară şi dacă le posedă pe 
toate în mod precis şi nu la modul general — /în acest caz/ le-ar 
posedă în chip nedesăvârşit şi nearticulat — este necesar ca el 
să provină din Altceva, care nu este încă în desfăşurare în afară, 
ci care este Principiul desfăşurării, Principiul vieţii, Principiul 
Intelectului şi al tuturor realităţilor. 


36 Incertitudine textuală. 

37 Text incert. Urmez varianta PA, dar nu şi traducerea sa. 

38 Plotin spune că Unul este contemplat cu ajutorul Intelectului, 
care îl regăseşte în sine. Dar cum este posibil aceasta, de vreme ce 
Unul este mai presus de Intelect ? Plotin sugerează că Intelectul tre¬ 
buie „să se tragă cumva îndărăt", adică să nu mai fie complet Intelect, 
ci cumva să fie şi Suflet. 

39 Adopt aici lecţiunea lui BP. Existenţele generate nu sunt sepa¬ 
rate de existenţele care le-au generat. 

Căci nu Principiul este toate lucrurile, ci toate lucrurile sunt 
din Principiu. Principiul nu este încă toate lucrurile, şi nici vre¬ 
unul dintre toate, pentru ca, /nefiind nimic din acestea/, să dea 
naştere tuturor şi pentru ca El să nu fie multiplicitatea, ci /să 
fie/ Principiul multiplicităţii. Fiindcă cel care dă naştere este 
pretutindeni mai simplu decât cel care e născut. 40 Or, dacă 
Acesta a dat naştere Intelectului, El trebuie să fie mai simplu 
decât Intelectul. 

Iar dacă L-ai reprezenta ca fiind Unul şi toate cele, fie că 
Acela va fi fiecare lucru individual în parte, fie că va fi toate 
laolaltă. Dacă, aşadar, toate lucrurile au fost strânse laolaltă 
/pentru a-L produce/, El va fi posterior tuturor lucrurilor. Dar 
dacă El este anterior tuturor lucrurilor, toate lucrurile sunt 
ceva , iar el va fi altceva decât toate lucrurile. însă, dacă El şi 
cu toate lucrurile sunt date simultan, El nu va mai fi Principiu. 
Trebuie, dar, ca El să fie Principiu şi să existe înaintea tutu¬ 
ror lucrurilor, pentru ca şi toate lucrurile să existe în urma Lui. 

/Iar dacă El va fi/ fiecare lucru individual, mai întâi ori¬ 
care lucru va fi identic cu oricare altul; apoi toate vor sta lao¬ 
laltă şi nimic nu se va distinge de altceva. Şi în acest fel/se arată/ 
că El nu este niciunul dintre toate lucrurile, ci este înaintea 
tuturor lucrurilor. 

10. Şi ce este El de fapt ? Puterea /de a crea/ toate lucrurile 
<5uvapic; xcov 7tavxcov> 41 ; dacă /puterea/ nu ar exista, nici ele 
nu ar exista, şi nici Intelectul nu ar fi viaţa cea dintâi şi întrea¬ 
ga viaţă. Dar ceea ce e deasupra vieţii este cauza vieţii. Căci 
nu activitatea vieţii, care e toate lucrurile, este cea dintâi, ci ea 
parcă se scurge dintr-un izvor. Inchipuie-ţi un izvor care nu 
are alt început, şi care se dăruie pe sine tuturor râurilor, fără 
să se consume în râuri , ci rămâne el însuşi în tihnă. Iar /râurile/ 


40 Teza anteriorităţii simplului sau al simplităţii anteriorului, 
v. LPIF§H,5,1. In ultimă instanţă, este vorba despre prestigiul unităţii 
asupra multiplicităţii, a simplului asupra compusului, a unitarului 
asupra diversului. 

41 Cf. 7,V.4,2; 27, V.3.15V. şi LPIF§H,5,6. 

care au ieşit din el, curg înainte, ţinându-se încă laolaltă înainte 
ca fiecare să curgă în altă parte; şi totuşi fiecare ştie deja încotro 
îşi vor lăsa să curgă apele lor. 

Sau /închipui-o/ ca pe viaţa unui arbore uriaş, viaţă care 
străbate toate /părţile arborelui/, în vreme ce Principiul său 
stă locului şi nu se risipeşte în întreg, de parcă ar fi aşezat într-o 
rădăcină. Ea oferă întreaga viaţă arborelui celui cu multe chi¬ 
puri, dar ea însăşi stă locului neavând multiplicitate, ci fiind 
Principiul multiplicităţii /vieţii/. Şi nu e nimic uimitor aici! 42 

Ba e uimitor în cefei multiplicitatea vieţiiprovine din Ceea 
ce nu-i multiplicitate, şi nu ar exista multiplicitate, dacă înainte 
de multiplicitate nu ar exista Cel care nu este multiplicitate! 

Principiul nu se împarte în cuprinsul întregului. Căci dacă 
s-ar împărţi, ar pieri şi întregul; şi el nu ar mai putea exista, 
dacă Principiul nu ar rămâne pe loc în sine, fiind diferit /de 
întreg/. Iată de ce şi reîntoarcerea este pretutindeni către uni¬ 
tate. în cazul fiecărui lucru există o unitate la care îl faci să se 
reîntoarcă. Iar acest individual întreg se reîntoarce la unitatea 
care este anterioară lui — o unitate care nu este simplă — până 
ce ai ajunge la Unitatea simplă; iar Aceasta nu se mai reîntoarce 
la nimic altceva. 

Iar dacă ai considera unitatea plantei — aceasta este prin¬ 
cipiul său care rămâne locului —, unitatea animalului, unitatea 
Sufletului şi unitatea întregului /Univers/, consideri de fiecare 
dată ceea ce este cel mai puternic şi mai valoros. Dar dacă ai 
avea în vedere unitatea realităţilor /inteligibile/ care există în- 
tr-adevăr — principiul, izvorul şi puterea /lor/ — o vom trata 
oare fără încredere şi vom gândi că /avem în vedere/ nimicul ? 

El nu este nici unul dintre lucrurile al căror Principiu este; 
El e astfel încât, nimic neputând fi predicat despre El — nici 
ceea-ce-este /ceva/, nici Fiinţa, nici viaţa — El este deasupra 
tuturor acestora. Iar dacă L-ai concepe eliminând /de la El/ 
existenţa /relaţionată/, vei fi uimit! 


42 V. LPIF§H,2,2. 

Aruncă-te spre El, întâlneşte-L; odihnindu-te în ale Sale, 
gândeşte-L; sesizează-L mai degrabă printr-un contact: 
priveşte măreţia Lui prin intermediul realităţilor ce-I vin din 
urmă şi care îl au drept cauză! 

11. Şi încă /gândeşte-L/ în felul următor: De vreme ce 
Intelectul este o viziune şi o viziune care vede, va exista o 
latenţă care se actualizează. Va exista, prin urmare, în cazul 
Intelectului, pe de-o parte, materie, pe de alta — forma sa — 
materie în inteligibil. Astfel şi vederea în raport cu actualizarea 
conţine o dualitate: înainte de a vedea, ea era o unitate. Aşadar, 
unitatea a devenit o dualitate şi dualitatea este o unitate. 43 

Iar pentru vederea /cu ochii/ împlinirea se face din senzo¬ 
rial şi ea este ca o desăvârşire, în timp ce pentru viziunea 
Intelectului ceea ce împlineşte este Binele. Dar dacă chiar /In¬ 
telectul/ ar fi Binele, de ce ar mai trebui să vadă, sau, în gene¬ 
ral, să fie activ ? într-adevăr, toate celelalte lucruri se învârt în 
jurul Binelui şi acţionează datorită Binelui. Dar Binele nu are 
nevoie de nimic. De aceea, El nu va avea nimic decât pe Sine 
însuşi. 

Numindu-L astfel „Binele", nu-I mai adăuga nimic cu min¬ 
tea. Căci dacă îi vei adăuga ceva, îl vei face să ducă lipsă de 
orice I-ai fi adăugat. Iată de ce nici gândirea /să nu I-o atribui/, 
pentru ca /în El/ să nu fie ceva Intelectul şi altceva Binele, şi 
să-L faci o dualitate. într-adevăr, Intelectul/are nevoie/ de Bine, 
dar Binele nu are nevoie de Intelect. De unde rezultă că, întâl¬ 
nind Binele, Intelectul capătă înfăţişarea Binelui <&Ya0oei5e<;> 
şi se desăvârşeşte de la Bine — Forma care se află la el, sosind 
de la Bine, îl face /pe Intelect să aibă /forma Binelui. 

în ce fel se vede la Intelect o urmă a Binelui, în acelaşi fel 
se cuvine a gândi modelul, concepând adevărul Aceluia, por¬ 
nind de la urma care dă fuga asupra Intelectului. Aşadar, /El/ 

43 Cf. 12, II.4 şi LPIF§H,4,3. Cele două aspecte ale Intelectului 
pleacă de la teoria lui Aristotel despre intelect, în Despre Suflet, 
III, 5, 430a. 

a dat Intelectului care priveşte să aibă urma Sa asupra lui. 
Rezultă că în Intelect există năzuinţă şi că el năzuieşte pururea 
şi întâlneşte pururea /ceea ce doreşte/; dar /El/ nu năzuieşte. 
Spre ce anume ar putea năzui? Şi nici nu întâlneşte /nimic/, 
căci nu a năzuit /să obţină/. Prin urmare, El nu e Intelect. Căci 
există în /Intelect/ o năzuinţă şi o înclinaţie spre Forma sa. 

Iar Intelectul este frumos şi e cel mai frumos dintre toate, 
aşezat într-o „lumină pură“ 44 şi într-o strălucire pură şi pre¬ 
luând natura tuturor realităţilor. Această lume frumoasă este 
umbra şi imaginea lui care este aşezat în întregul strălucirii, 
fiindcă în el nu se află nimic negândit, nimic întunecos şi nici 
fără măsură, trăind o viaţă preafericită. O cutremurare l-ar 
cuprinde pe omul care l-ar vedea şi care, aşa cum se cuvine, 
s-ar cufunda în el, devenind una cu el! 

După cum cel care priveşte spre Cer şi care vede sclipirea 
astrelor, îl concepe cu mintea şi îl caută pe Creatorul /lor/, tot 
astfel şi omul care a privit Universul inteligibil, l-a văzut şi l-a 
admirat pe Creatorul acestui /Univers vizibil/, trebuie să 
cerceteze: cine a înfiinţat acest /Univers inteligibil/? 45 Unde 
şi în ce fel /a făcut-o Acela care a zămislit Intelectul ca pe o 
astfel de odraslă — un fecior frumos şi săturat <KOpoq> 46 , sătu¬ 
rat de la El ? Căci în nici un fel Acela nu e Intelect, nici săturat, 
ci este înainte de Intelect şi de „săturare". într-adevăr, după 
El vin Intelectul şi „săturarea“, care au nevoie şi să se fi sătu¬ 
rat, şi să fi gândit. Acelea deci, care sunt aproape de Cel fără 
lipsă şi care nu are nevoie să gândească nimic, posedă depli¬ 
nătatea autentică şi gândirea, fiindcă ele le posedă în primă 
instanţă. 

Dar Acela care este înaintea lor nici nu are nevoie /să po¬ 
sede/, nici nu posedă /nimic/. Altminteri, El nu ar mai f i Binele! 


44 Phaidros, 250c. 

45 Cf. 49,V.3,16. Pentru doctrina „celor trei lumi" (lumea vizibilă, 
lumea inteligibilă şi Unu (lumea existenţei pure, nerelationate), vezi 
LPIF§H,5,3. 

46 Jocde cuvinte: Kopoţ înseamnă deopotrivă „fecior", câtşi „saţie¬ 
tate", „săturare". 

(31,V.8) 

DESPRE FRUMUSEŢEA INTELIGIBILĂ 47 

1. Noi afirmăm că acela care a ajuns să contemple fru¬ 
museţea inteligibilă şi care gândeşte frumuseţea Intelectului 
autentic va fi în stare să aducă în gândire şi pe Părintele aces¬ 
tuia, pe Acela mai presus de Intelect; dacă este aşa, să încer¬ 
căm atunci să vedem şi să ne spunem nouă înşine, pe cât se 
pot spune asemenea lucruri, cum ar putea cineva contempla 
frumuseţea Intelectului şi pe cea a Universului inteligibil. 

Dacă se doreşte, fie două pietre aşezate alături, una infor¬ 
mă şi lipsită de artă, alta — deja supusă de artă, ajungând sta¬ 
tuia unui zeu sau a vreunui om — zeul fiind o Graţie sau o 
Muză, omul nefiind unul oarecare, ci unul pe care arta l-a plă¬ 
mădit din toate frumuseţile. Ei bine, piatra prelucrată de artă 
ar apărea că a ajuns la frumuseţea formei, frumoasă fiind nu 
pentru că este piatră (căci şi cealaltă piatră ar fi atunci la fel 
de frumoasă), ci /fiind frumoasă/ de pe urma formei pe care 
a introdus-o arta. Materia nu poseda această frumuseţe, ci 
aceasta se afla în mintea /sculptorului/ înainte de a ajunge în 
piatră. Dar ea era în /mintea/ artistului nu în măsura în care el 
avea ochi sau mâini, ci în măsura în care el avea parte de artă. 

Aşadar, frumuseţea se află în artă şi ea era cu mult mai fru¬ 
moasă /decât cea din piatră/. Căci în piatră nu s-a dus frumu¬ 
seţea aceea din artă, ci ea a stat pe loc, în vreme ce cealaltă /din 
piatră/, provenind de la ea, e inferioară. 48 Şi nici aceasta nu a 
rămas pură în piatră, nici întocmai cum a dorit-o /artistul/, ci 


47 Acest tratat reprezintă a doua secţiune din marea lucrare ce 
cuprinde tratatele 30,111.8, 31,V, 8, 32,V,5 şi 33,11,9. El este dedicat 
înţelegerii Intelectului ca realitate vie, dinamică, activă, nemijlocit aso¬ 
ciat Formelor, diferită de orice gândire discursivă şi analitică, nu prin 
faptul că ar ajunge la rezultate diferite de aceasta, ci prin spontanei¬ 
tatea, imediatitatea şi caracterul infailibil şi nedeliberat al ei. 

48 Forma din mintea artistului a produs o imitaţie — forma din 
artă. Principiul este că, întotdeauna, creatorul, cauza sunt superioare 
creaturilor sau efectelor. 

/a rămas/ numai atât cât piatra a cedat artei. Dacă arta pro¬ 
duce ceea ce este /frumos/ şi posedă o astfel de /frumuseţe/ 
(ea face /piatra/ frumoasă potrivit cu raţiunea formatoare a 
lucrului pe care îl face), ea este în mai mare măsură şi în chip 
mai adevărat frumoasă, posedând frumuseţea artei — mai mare 
şi mai frumoasă decât frumuseţea care există în afară. 

Căci cu cât mai mult frumuseţea se extinde ducându-se în 
piatră, cu atât ea devine mai slabă decât aceea care stă locului 
în unitatea /ideii/. Căci orice se extinde în spaţiu se separă de 
sine: dacă e forţă, /se separă de sine/ în forţă, dacă e căldură 
— în căldură, dacă în general e putere — în putere, şi dacă e 
frumuseţe — în frumuseţe. Şi primul creator, în întregul său 
fiind în sine, trebuie să fie superior creaturii. într-adevăr, nu 
absenţa muzicii /îl produce/ pe muzician, ci muzica, iar muzi¬ 
ca senzorială este produsă de aceea care se află înaintea sen¬ 
zorialului. 

Iar dacă cineva dispreţuieşte artele, pentru că ele creează 
imitând Natura 49 , trebuie mai întâi afirmat că şi lucrurile natu¬ 
rale imită alte entităţi /inteligibile/. Apoi trebuie ştiut, că artele 
nu imită pur şi simplu vizibilul, ci se îndreaptă spre raţiunile 
formatoare, de la care provine Natura. Apoi, ele creează mult 
şi de la ele însele: adaugă obiectului /creat/ ceea ce îi lipseşte, 
dat fiind că ele posedă frumuseţea. De fapt, şi Phidias, sculp¬ 
tând statuia lui Zeus, nu s-a uitat la nimic din lumea senzori¬ 
ală, ci l-a conceput aşa cum Zeus ar apărea, dacă el ar dori să 
se înfăţişeze ochilor. 

49 în Republica, 597b şi în continuare, Platon consideră arta drept 
imitaţie de ordinul doi: arta imită natura, care, la rândul ei, imită 
Formele inteligibile. Cum se vede imediat, Plotin contrazice această 
teorie, considerând că, cel puţin uneori, ca în cazul lui Phidias, arta 
poate fi o imitaţie de ordinul întâi, având acces direct la inteligibil, 
fără să imite natura senzorială. Despre Phidias ca artist „antinatu- 
ralist“, vezi Cicero, Orator, II, 8-9. E unul din foarte rarele locuri, 
unde Plotin se opune evident lui Platon, chiar dacă nu-1 indică expli¬ 
cit. V. şi LPA,2§ D,5. 

2. Dar să lăsăm deoparte artele. Să examinăm realităţile de¬ 
spre care se spune că sunt imitate de obiectele /artelor/ — fru¬ 
museţile care se nasc în mod natural şi sunt considerate /că se 
nasc în mod natural/— anume, toate vieţuitoarele raţionale şi 
iraţionale şi mai ales acelea dintre ele care sunt bine alcătuite, 
pentru că cel care le plămădeşte şi le creează învinge Materia 
şi oferă forma pe care a dorit-o. 

Ce este deci frumuseţea la aceste vieţuitoare ? Nu poate fi 
/doar/ sângele şi menstruaţia, ci /ar trebui să fie/ şi culoarea, 
mereu o alta, şi forma. Sau nimic /dintre acestea/ nu e frumos, 
sau e ceva fără formă. Sau e precum ceva simplu care cuprinde 
totul, [ca Materia]. 50 

De unde însă a sosit strălucitoarea frumuseţe a Elenei, cea 
atât de disputată, /de ce sunt frumoase/ acele femei asemănă¬ 
toare Afroditei în frumuseţe ? Şi de unde vine chiar frumuseţea 
Afroditei? /De unde vine frumuseţea/ dacă există un om cu 
desăvârşire frumos, sau un zeu dintre cei care, fie că ajung, sau 
nu, să fie văzuţi, purtau asupra-le o frumuseţe vizibilă ? Oare 
nu este frumuseţea pretutindeni formă? Ea vine la fiinţa gene¬ 
rată de la cea care o generează, precum se spune că frumuseţea 
soseşte asupra obiectelor de la arte. 

Ei bine, obiectele artistice sunt frumoase şi raţiunea for¬ 
matoare din Materie /este frumoasă/, dar raţiunea formatoare 
care nu e în Materie, ci e în creator, să nu fie frumuseţe, raţi¬ 
unea formatoare primordială şi imaterială [şi care este astfel 
încât să se adune într-o unitate] ? Dar, dacă massa ar fi fru¬ 
moasă, în măsura în care ar fi massă, ar trebui ca raţiunea for¬ 
matoare şi creatoare, pentru că nu e massă, să nu fie frumoasă. 
Or, dacă, atunci când există aceeaşi f ormă fie într-o massă mică, 
fie într-una mare, ea ne mişcă în mod asemănător şi dispune 
în mod asemănător Sufletul privitorului prin puterea proprie, 
nu trebuie acordată frumuseţea mărimii massei. 


50 Cf. 7,1.6, unde Plotin identifică frumuseţea cu ceea ce este sim¬ 
plu. Identificarea pare a nu mai fi atât de evidentă aici, deşi nu trebuie 
uitat că Forma este mult mai unitară şi mai simplă decât compusul 
senzorial, şi chiar decât Sufletul. 

Mai avem şi următoarea dovadă: cât timp frumuseţea se află 
în afara /ochiului/, nu o vedem, dar ea ne dispune Sufletul /în- 
tr-un anume fel/ atunci când ajunge înăuntru. Or, forma, ea 
de una singură, intră prin ochi; cum altminteri ar putea intra 
/massa/ printr-o deschidere mică /a pupilei/? Este antre¬ 
nată şi o mărime care nu e mare în massă, devenită însă mare 
prin formă. 51 

Apoi, creatorul trebuie să fie sau urât, sau neutru, sau fru¬ 
mos. Un /creator/ urât nu ar putea produce contrariul său, unul 
neutru, de ce /ar produce/ mai curând frumosul decât urâtul ? 52 

Pe de altă parte, Natura, creatoare a tuturor acestor fru¬ 
museţi, are o frumuseţe cu care precedă mult /creaturile/, 
numai că noi, obişnuiţi să nu vedem nimic din interiorul 
/lucrurilor/ şi nici cunoscând /această frumuseţe/, urmărim 
exteriorul, fără să ştim că interiorul mişcă /Sufletul/. E ca şi 
când cineva, privindu-şi imaginea proprie, ar urmări-o, deşi 
ignoră de unde provine ea ! 53 

Faptul că lucrul urmărit /ca frumos/ este altceva /decât 
Materia/ şi că frumuseţea nu se aflăîn mărime, îl arată şi /Platon 
care vorbeşte despre/ „frumuseţea din cunoştinţe, cea din 
îndeletniciri şi în general cea din Suflete" 54 . într-adevăr, nu 
există mai multă frumuseţe decât aceea proprie omului la care 
ai vedea în interior o înţelepciune pe care ai admira-o. Şi nu 
te-ai uita la chip care poate fi urât. Ci lăsând deoparte orice 
aspect fizic, ai urmări frumuseţea sa interioară. 55 Iar dacă ea 
încă nu te mişcă sufleteşte, încât să-l declari pe acel om fru¬ 
mos, nici pe tine nu te vei plăcea ca frumos, dacă vei privi în 


51 V. 35,11,8,1, pentru teoria asupra vederii care explica micşorarea 
obiectelor văzute în depărtare prin faptul că imaginea lor se separă 
de massa lor. 

52 Şi totuşi, Unul nu este frumos şi nici urât, fiind mai presus de 
calificare, şi totuşi produce Frumosul. 

53 Aluzie la mitul lui Narcis, interpretat ca o pierdere pe sine în 
senzorial, cf. i,I.6,8. 

54 Banchetul 210b-c. 

55 Aluzie la Socrate a cărui urâţenie fizică contrasta cu frumuseţea 
interioară. Banchetul , 21 5a-b. 

interiorul tău. Şi astfel fiind tu însuţi, în zadar ai căuta fru¬ 
museţea. Căci o cauţi prin urâţenie şi nu prin puritate. 

De aceea, aceste vorbe nu se adresează tuturor. Dar dacă 
tu te-ai văzut pe tine însuţi frumos, re aminteşte-ţi ! 

3. Raţiunea formatoare din Natură este, prin urmare, mode¬ 
lul celei din corp, dar raţiunea formatoare din Suflet este mai 
frumoasă decât aceea din Natură, iar de la raţiunea din Suflet 
vine şi raţiunea din Natură. Cea mai strălucitoare este raţiunea 
aflată în Sufletul vrednic şi ea deja avansează în frumuseţe. Căci 
împodobind Sufletul şi oferindu-i lumină de la o lumină mai 
mare care e în mod primar frumuseţe, îl face să deducă, fiind 
în Suflet, în ce fel este /frumos/ acela /Intelectul/ care stă înain¬ 
tea sa, care nu a ajuns niciodată în altceva, ci e în sine. De aceea, 
/Intelectul/ nici nu este raţiune formatoare, ci este creatorul 
primei raţiuni care e frumuseţe, aflată într-o materie sufle¬ 
teasca ’. 56 El este Intelect, Intelect întotdeauna, şi nu uneori 
Intelect, fiindcă /Intelectul/ nu este adăugat sieşi. 

Ce fel de imagine a Intelectului am putea avea ? Orice ima¬ 
gine va f i luată de la ceva inferior /lui/. 57 Imaginea trebuie însă 
să provină de la Intelect, încât /să-l cunoşti / nu printr-o ima¬ 
gine: precum ai lua o bucată de aur drept eşantion al între¬ 
gului aur şi, dacă /aurul/ nu este pur, trebuie în fapt curăţat 
sau arătat în cuvinte că el nu e în întregul său aur, ci /e aur/ 
numai această parte/ din massa pe care o arăţi/. Astfel şi Aici 
/imaginea Intelectului vine/ de la Intelectul care se află purifi¬ 
cat în noi, sau dacă vrei, de la zei, /arătând/ în ce fel este 
Intelectul la ei. Căci toţi zeii sunt auguşti şi frumoşi, iar „fru¬ 
museţea lor este de neînchipuit ". 5S 


56 în raport cu Intelectul, Sufletul este ca materia în raport cu 
forma, deoarece Sufletul este format şi ordonat de către Intelect. 

57 Plotin previne împotriva reprezentării Intelectului divin după 
modelul intelectului obişnuit uman. 

58 Formula este din Banchetul, 218e, dar contextul este diferit. 
Socrate îi spune lui Alcibiade care îl elogiase că, probabil, există în 
el, Socrate, o „frumuseţe de neînchipuit", mult diferită de frumuseţea 
exterioară a tânărului. 

Dar ce anume îi face să fie astfel ? Intelectul, şi anume fap¬ 
tul că Intelectul este mai activ în ei astfel încât e vizibil. Nu 
sunt /frumoşi/ fiindcă corpurile lor sunt frumoase. Căci cei 
care au corpuri nu au calitatea de a fi zei prin virtutea cor¬ 
purilor, ci ei sunt zei în virtutea Intelectului. Frumoşi sunt 
deci zeii! 

Şi nu se întâmplă ca ei uneori să nu gândească, alteori să 
fie lipsiţi de minte, ci întotdeauna gândesc cu un Intelect imper¬ 
turbabil, stabil şi pur; ei le ştiu pe toate şi cunosc nu lucrurile 
omeneşti, ci pe cele proprii şi pe acelea pe care Intelectul le 
vede. Iar dintre zei, unii, aflându-se în Cer, contemplă de-a 
pururi — căci au răgaz — realităţile din Cerul /inteligibil/ cumva 
de la depărtare, ca printr-o înălţare a capului lor /deasupra 
Cerului/. Alţii se află în Cerul /inteligibil/, cei care au locuinţa 
la el şi în el; locuiesc în întregul Cer de Acolo. 59 Căci toate 
sunt Acolo cer, şi pământul e cer, şi marea, şi vieţuitoarele, şi 
plantele, şi oamenii; totul din Cerul acela este ceresc . 60 Iar zeii 
din Cerul /inteligibil/ nu-i dispreţuiesc pe oamenii /de Acolo/, 
şi nici altceva dintre cele de Acolo, fiindcă ele sunt de Acolo; 
ei străbat toată ţara de Acolo şi orice loc, rămânând în tihnă. 

4. Acolo „se trăieşte lesnicios" 61 ; adevărul îi zămisleşte, îi 
hrăneşte, le este subzistenţă <ouoîa> 62 şi hrană. Ei le văd pe 
toate, nu pe acelea la care „soseşte devenirea", ci pe acelea la 
care există Fiinţa <ouoîa>, şi /se văd/ pe ei înşişi unii într-alţii. 
Căci toate sunt străvezii şi nu există nici un ecran întunecat, 
ci oricine şi toate cele se dezvăluie luminoase pentru oricine, 


59 Primii zei sunt astrele; ceilalţi — superiori primilor, căci nu au 
corpuri — sunt echivalenţi Formelor inteligibile. 

60 O minunată expresie metaforică a ceea ce am numit „logica 
incorporalului": partea are puterea întregului, întregul are puterea 
părţii. V. LPIF§H,4,2. 

61 Expresie homerică pentru a descrie viaţa zeilor olimpieni, alt¬ 
minteri complet diferiţi de natura divinului plotinian. 

62 însemnând în limbajul filozofic „fiinţă" sau „existenţă", ovaia 
înseamnă în limba obişnuită şi „subzistenţă". 

până în adâncul lor. Lumina, într-adevăr, /se dezvăluie/ luminii. 
Căci orice /Acolo/ le are pe toate în sine, şi, invers, le vede pe 
toate într-altul, încât toate sunt pretutindeni: totul e tot, fiecare 
e tot, iar strălucirea e nemărginită. Şi fiecare dintre ei e mare, 
de vreme ce şi micul e mare. Iar Acolo Soarele este totalitatea 
stelelor, şi invers, fiecare stea este un soare şi toate /sunt soare/. 

Şi mereu altceva se distinge în fiecare, dar toate sunt mani¬ 
feste. Şi mişcarea este /Acolo/ pură. Căci pe ea, în timp ce se 
mişcă, nu o tulbură cel care o mişcă şi care ar fi altceva decât 
ea însăşi. Iar repaosul nu este antrenat în mişcare, fiindcă el 
nu e amestecat cu ceea ce nu-i repaos. Iar frumosul e frumos, 
fiindcă nu se află în ceea ce nu-i frumos. 

Nici un /zeu/ nu merge ca pe un sol străin, ci pentru fiecare 
locul unde se află este chiar ceea ce el este. Şi locul de unde el 
vine se duce cu /zeul/ laolaltă în sus, şi el nu este ceva, iar spa¬ 
ţiul ocupat de el — altceva. Căci şi substratul lui este Intelect, 
şi el însuşi este Intelect. 63 E ca şi când ai gândi în ceea ce priveşte 
Cerul acesta vizibil care este luminos, că din el s-a născut lumi¬ 
na aceasta — astrele. însă Aici dintr-o parte /a Cerului/ nu s-ar 
putea naşte o altă /parte/ şi fiecare ar fi doar o singură parte. 
Acolo însă fiecare /parte/ se naşte din întreg şi există în acelaşi 
timp şi partea, şi întregul. Căci îţi reprezinţi o parte, dar între¬ 
gul este văzut cu un /ochi/ pătrunzător, ca şi când ai avea o 
vedere precum se spune că era cea a lui Lynkeus, care vedea 
şi interiorul Pământului: mitul face aluzie la „ochii" cei de 
Acolo. 64 

Pentru privirea de Acolo nu există oboseală, nici saţietate 
pentru cel care priveşte, ca să contenească /din privit/. Nu 
există nici golire, pentru ca, ajungând la umplere şi la scop, să 
fie mulţumit. Nici nu e Acolo mereu ceva diferit, pentru ca, 

63 Pentru materia inteligibilă, vezi şi 72,11.4, 4-6. 

64 Lynkeus, fiul lui Aphareus, ar fi participat la expediţia argo¬ 
nauţilor. Mai târziu, împreună cu fratele său geamăn Idas, ar fi pierit 
în luptă împotriva Dioscurilor. Lynkeus avea reputaţia unui văz extra¬ 
ordinar, care străbătea până în adâncul pământului. 

printre lucrurile respective, cele care aparţin unuia să nu fie 
pe plac altuia. Şi cele de Acolo nu se sleiesc. 

Dar nesaţul există Acolo prin faptul că săturarea nu conduce 
la dispreţuirea lucrului care a produs săturarea. Căci văzând, 
/Intelectul/ încă mai mult vede şi, când se vede pe sine fără 
limite, cât şi pe cele văzute, el se uneşte cu propria-i natură. 
Iar viaţa nu ştie de oboseală pentru nimeni, când e pură. Fiindcă 
acela care trăieşte în chipul cel mai bun, de ce ar obosi ? Or, 
viaţa este înţelepciune, iar înţelepciunea nu este produsă de 
raţionamente, pentru că ea este veşnic întreagă, fără să ducă 
lipsă de nimic, pentru ca să aibă nevoie de cercetare . 65 Ea este 
prima înţelepciune şi nu provine din alta. Şi Fiinţa însăşi este 
înţelepciune, iar /Intelectul/ nu e mai întâi el însuşi, şi apoi 
/devine/ înţelept. De aceea nu există o altă /înţelepciune/ mai 
mare, iar Ştiinţa în sine şade aici pe acelaşi tron cu Intelectul 
printr-o manifestare comună, după cum se spune, imitându-se 
/realitatea în mituri / că şade Dike alături de Zeus. 66 

Toate Acolo sunt precum nişte statui care se văd de către 
ele însele, astfel încât există „o viziune a unor preafericiţi văză¬ 
tori" 67 . Şi cineva ar putea vedea măreţia şi puterea înţelepciu¬ 
nii, fiindcă împreună cu ea /Intelectul/ posedă şi a creat toate 
realităţile şi ea le însoţeşte pe toate; de fapt, ea însăşi este toate 
lucrurile şi ele s-au născut împreună cu ea, iar /Intelectul/ şi 
cu ea formează o unitate şi Fiinţa de Acolo este înţelepciune. 

însă noi nu am ajuns să înţelegem /lucrurile de Acolo/, 
deoarece concepem ştiinţele drept teoreme /distincte/ şi drept 


65 Plotin revine la concepţia potrivit căreia Intelectul nu presupune 
raţionament, deliberare, efort de cercetare. Mai jos va arăta din nou 
că şi Natura creează în acest fel nedeliberat. 

66 Nu există un alt Intelect, spre deosebire de ceea ce credeau 
unii, precum Numenios sau anumiţi gnostici, după cum va arăta în 
33,11.9,1. Aici Zeus este simbolul Intelectului, în vreme ce în cap. 13, 
Cronos este simbolul Intelectului, iar Zeus — cel al Sufletului uni¬ 
versal. 

67 Phaidon, lila. Pentru imaginea Intelectulului ca un sanctuar 
şi cea a Formelor ca statui, vezi 9,VI.9,11. 

o colecţie de propoziţii /disparate/, dar nu e aşa nici măcar în 
cazul ştiinţelor de Aici. Iar dacă cineva are dubii, să lăsăm şti¬ 
inţele de Aici în momentul de faţă. Cât despre ştiinţa de Acolo, 
despre care Platon spune că „ea nu este mereu diferită, într-un 
loc diferit" 68 , el ne-a lăsat să cercetăm şi să aflăm în ce fel este 
ea, dacă susţinem că suntem vrednici de denumirea /de pla- 
tonicieni/. Probabil însă că este preferabil să începem de Aici: 

5. Toate lucrurile generate, fie că sunt artefacte, fie că sunt 
naturale, sunt produse de o anumită înţelepciune şi o înţelep¬ 
ciune guvernează pretutindeni creaţia. Fie aşadar artele în acest 
fel, dacă vreuna creează potrivit cu această înţelepciune. 

Dar artizanul iarăşi se întoarce la înţelepciunea Naturii 
potrivit cu care sunt generate /vietăţile/ şi care nu este încă com¬ 
pusă din teoreme /detaşate/, ci, întreagă, este o unitate — nu 
una alcătuită prin asocierea mai multor părţi într-o unitate, ci 
ea constă mai degrabă în desfacerea unei unităţi într-o mul¬ 
tiplicitate. Dacă cineva va susţine că această înţelepciune este 
primară, este destul /pentru demonstraţie/. Fiindcă, nepro- 
venind de la altceva, ea nici nu este încă în altceva. 

însă dacă /se consideră/ că ea este o raţiune formatoare afla¬ 
tă în Natură, dar dacă, pe de altă parte, se va spune că Natura 
este principiul acestei raţiuni, ne vom întreba de unde îl are 
/Natura/. Iar dacă îl are din altceva, ce anume este acest altce¬ 
va ? Dacă îl are de la sine, ne vom opri. Dar dacă se va ajunge 
la Intelect /ca principiu al raţiunii şi înţelepciunii/, trebuie pri¬ 
vit în acest caz, dacă Intelectul a generat înţelepciunea. Şi dacă 
se va afirma că da, de unde a luat-o ? Or, dacă a luat-o de la 
sine, este imposibil altfel decât ca el însuşi să fie înţelepciunea. 

Aşadar, autentica înţelepciune este Fiinţă, iar autentica Fi¬ 
inţă este înţelepciune, iar demnitatea îi vine Fiinţei de la înţe¬ 
lepciune, şi fiindcă îi vine de la înţelepciune, ea este Fiinţă 
autentică. De aceea, acele Fiinţe care nu posedă înţelepciune, 
deoarece s-au născut /totuşi/ din cauza unei anumite înţelep¬ 
ciuni, sunt Fiinţe, dar fiindcă nu au în sine înţelepciunea, nu 
sunt Fiinţe autentice. 


68 Phaidros, 247d. 

Şi deci nu trebuie considerat că zeii şi preafericiţii de Acolo 
contemplă Acolo propoziţii /abstracte/, ci toate cele exprimate 
Acolo sunt imagini frumoase, aşa cum şi le-a reprezentat cine¬ 
va /Platon / 69 că se află în Sufletul unui bărbat înţelept — sunt 
imagini nu pictate, ci vii, reale. De aceea cei vechi au numit 
Formele realităţi şi Fiinţe. 

6. Mie mi se pare că şi înţelepţii.egipteni au indicat lucrurile 
acestea cu înţelepciune — fie că au aflat-o printr-o ştiinţă pre¬ 
cisă, fie că au obţinut-o printr-o /aptitudine/ naturală: ei nu 
se servesc de caractere alfabetice <TU7totţ ypappctxtov> care să 
desfăşoare discursuri şi propoziţii, nici nu se folosesc/de litere/ 
care imită sunetele şi expresia verbală a unor propoziţii. Ei 
desenează sau gravează imagini <âyd/.paxa ypdo|tavxE<;> şi, 
după ce desenează câte o singură imagine pentru fiecare lucru, 
înfăţişează în temple expunerea acelei imagini. 70 Fiecare ima¬ 
gine este, într-adevăr, şi ştiinţă, şi înţelepciune, şi e un lucru 
autentic, luat compact, şi nu o gândire discursivă sau o delibe¬ 
rare. 71 Mai apoi, de la această /gândire/ compactă se obţine în 
alt loc o imitaţie deja desfăşurată şi care expune /semnul origi¬ 
nar/ şi cauzele sale, din pricina cărora /lucrurile sunt/ astfel, 
descoperind că trebuie arătată admiraţie atunci când ceea ce 
s-a petrecut este atât de minunat. 72 


69 V. Menon, 85b-86b. 

70 Variantă: „înfăţişează că Acolo nu există o expunere." 

71 Pentru necunoaşterea de către Plotin a aspectului fonetic al 
scrierii egiptene, v. Andrei Cornea, „Plotinus and The East‘‘, în 
Annals of theSergiu Al. George Institute, voi. VI-VIII, 1997-1999, 
Bucharest. Altminteri, imaginea ideogramei pentru unitatea de sin¬ 
teză a Formelor inteligibile este foarte pregnantă. V. LPA§ D,6. 

72 Este vorba, probabil, despre scrierea alfabetică, aşa cum au dez¬ 
voltat-o grecii. Intr-un alt sens, cele două stadii ale scrierii, cel ideogra- 
matic-sintetic şi cel alfabetic-analitic se referă la cele două viziuni asupra 
Creaţiunii universale: viziunea propusă de Plotin, care presupune 
că Acolo „nu se deliberează", ci totul se produce fără efort, spon¬ 
tan şi deodată, şi viziunea tradiţională platoniciană din Timaios, care 
dezvoltă analitic raţionamente şi oferă cauzalitatea fenomenului. 

Când cineva cunoaşte acestea, admiră înţelepciunea /res¬ 
pectivă/, anume în ce fel ea, fără să posede /discursiv/ cauzele 
realităţii din pricina cărora ea este aşa cum este, le furnizează 
lucrurilor care sunt făcute potrivit cu ea. Ceea ce se înfăţişează 
atât de minunat şi care rezultă cu greu sau deloc dintr-o inves¬ 
tigaţie — dacă s-ar descoperi că trebuie să existe în acest fel — 
trebuie să existe înainte de investigaţie şi de raţionament. în 
cel fel spun că stau lucrurile, să aflăm printr-un singur, „mare“ 
exemplu, care se va potrivi în toate cazurile: 

7. Iată acest Univers: suntem de acord că el este în felul în 
care este deoarece este creat de altcineva. Oare ne reprezen¬ 
tăm că cel care l-a creat a conceput în sinea sa Pământul şi fap¬ 
tul că acesta trebuie să stea în mijloc ? Apoi /a conceput/ apa 
pe Pământ şi celelalte elemente, în ordine, până la cer, apoi toate 
vieţuitoarele, şi formele potrivite cu fiecare dintre ele, câte există 
în fapt, apoi viscerele din interiorul fiecărora şi părţile exte¬ 
rioare ? Iar apoi, dispunându-le pe fiecare astfel în /mintea sa/, 
s-a apucat de treabă ? Dar o astfel de concepere nu e posibilă! 
De unde i-au venit ideile /unor lucruri/ unuia care încă nu 
văzuse /lucrurile respective/ ? 73 

Şi nu era cu putinţă să producă luând Formele de la altcine¬ 
va, după cum lucrează artizanii slujindu-se de mâini şi de 
unelte. Căci mai târziu vin mâinile şi picioarele /decât mintea 
sub raportul rolului/. Rămâne /ca singură explicaţie/ deci ca 
toate Formele să fie în alt subiect, dar, atunci când nu există 
nici un intermediar, din pricina vecinătăţii cu un altul din Fi¬ 
inţă, se ivesc spontan o imagine şi o imitaţie a /Universului inteli¬ 
gibil/, fie de la sine, fie că Sufletul îşi oferă serviciile (nu e nici 
o diferenţă în prezent), fie că un anume Suflet /face aceasta/. 74 


73 Fireşte, din nou o critică a interpretării literale a mitului din 
Timaios. Dar textul poate fi considerat şi împotriva creştinilor sau 
a gnosticilor creştini care, urmându-1 pe Philon din Alexandria, apro¬ 
piau acest mit de Cartea Facerii. 

74 Armstrong remarcă puţina importanţă a rolului Sufletului în 
acest proces. 

Prin urmare, de Acolo sunt toate lucrurile de Aici şi Acolo 
ele sunt mai frumoase. Căci cele de Aici sunt amestecate, în 
vreme ce acelea /inteligibile/ nu sunt amestecate. 

Ci, de la început până la sfârşit /acestea de Acolo/ sunt pose¬ 
date de Forme. Mai întâi materia /inteligibililă/ este posedată 
de Formele elementelor, apoi, asupra /acestor/ Forme vin alte 
Forme, apoi iarăşi altele. De unde rezultă şi că este greu să să 
găsească materia /inteligibilă/, ascunsă cum este, de Forme. De 
vreme ce şi ea este o Formă anume — ultima —, /Acolo/ orice 
lucru este Formă, acest /Univers inteligibil/ şi toate /părţile 
sale/ sunt Forme. Intr-adevăr, Arhetipul /lucrurilor de Aici/ 
este Formă. 75 

/Arhetipul/ a produs/lucrul/ individual în linişte , fiindcă 
orice creator este şi Fiinţă, şi Formă. De aceea, creaţiunea este, 
în acest fel, fără osteneală. Ea este a întregului, pentru ca între¬ 
gul /să poată crea/. Nu există vreun obstacol/ pentru creaţi- 
une/; în fapt, /creaţiunea/ este suverană, chiar dacă fiecare lucru 
face obstacol altuia; dar el nu-i face ei obstacol şi nu în momen¬ 
tul /când creează/. Ea persistă precum un întreg. 

Eu cred că, dacă noi am fi Arhetipuri, Fiinţă şi Forme şi 
dacă deopotrivă Fiinţa noastră ar fi Forma creatoare, creaţi¬ 
unea noastră ar fi suverană fără osteneală. Şi totuşi chiar omul, 
devenit ceea ce este, produce o altă formă a lui însuşi. Căci 
omul care s-a născut acum s-a îndepărtat de întreg. Dar când 
încetează să mai fie om, el „se poartă la înălţime" — cum spune 
/Platon/ —şi „guverneazăîntregul Univers". 76 Intr-adevăr, el 
ajunge să aparţină întregului şi creează întregul. 

De aceea spunem aceste vorbe, pentru că tu ai raţiuni înte¬ 
meiate să arăţi de ce Pământul se află la mijloc, de ce e rotund, 

75 Armstrong greşeşte, cred, aici, (PA, 5, p. 259, nota 2) conside¬ 
rând că este vorba despre Materia sensibilă. Această nu este Formă, 
întreg sensul pasajului se referă la Universul inteligibil, unde trebuie 
să existe Arhetipul a tot ceea ce există Aici, inclusiv Arhetipul Ma¬ 
teriei. Dar Arhetipurile sunt Forme. 

76 Phaidros, 246c. 

şi de ce ecliptica este într-un anume fel. 77 Dar Acolo nu s-a 
deliberat în acest mod, fiindcă astfel a trebuit /ca lucrurile/ să 
fie, ci pentru că situaţia /Acolo/ se prezintă aşa cum este, de aceea 
lucrurile de Aici sunt frumoase şi bune. Ar fi ca şi când con¬ 
cluzia nu /se deduce/ din premise, fiind ea înaintea raţiona¬ 
mentului cauzal. /Ea nu se iveşte/ din consecuţie logică 
<cxKOÂou9ia>, nici din speculaţie prospectivă <E7tîvota>, ci ar 
fi înaintea consecuţiei logice şi a speculaţiei prospective. Căci 
acestea toate sunt posterioare — şi discursul, şi demonstraţia 
<&7r65EilţiQ>, şi dovada <7iionţ>. 78 

Dat fiind că /întregul/ este principiu, toate vin de la el şi 
în acest fel. Şi este corect ce s-a spus: să nu se caute cauze unui 
principiu 79 — unui astfel de principiu-început desăvârşit, care 
este identic cu sfârşitul (finalitatea). Iar acela care este princi¬ 
piu (început) şi sfârşit este deopotrivă întregul şi este fără lipsă. 

8. Există o frumuseţe de primă instanţă, /o frumuseţe/ în¬ 
treagă şi în toate privinţele întreagă, pentru ca nu cumva, prin- 
tr-o parte /a sa/, să ducă lipsă de frumuseţe. Cine nu va declara 
/Intelectul/ frumos ? Nu pe acela care nu e un întreg /frumos/, 
ci are /doar/ o parte /frumoasă/, sau nici măcar o parte! 

Sau, dacă el /Intelectul/ nu este frumos, cine altul ar mai fi ? 
Căci Acela care este înaintea /Intelectului/ nici măcar fru¬ 
mos nu vrea să fie ! 80 Dar frumosul primordial se oferă viziunii 

77 într-un fel, o scuză a demersului lui Platon din Timaios: de 
dragul explicaţiei, lucrurile puteau fi prezentate analitic, dar nu tre¬ 
buie crezut că ele au şi apărut în acest fel în realitate. V şi nota 24. 

78 Primul termen denumea mai ales argumentele logice, în vreme 
ce al doilea se referea la cele de natură retorică — ambele prezente 
în Timaios, aşa cum se regăsesc în acelaşi text atât demonstraţiile 
cauzale, cât şi raţionamentele prospective prin care Demiurgul plani¬ 
fică Creaţiunea în vederea maximizării binelui. 

79 V. de ex. Met. A 2, 994a, p. 94, unde Aristotel afirmă că nu se 
poate merge la infinit în căutarea cauzelor fie eficiente, fie finale, fie 
formale, şi că principiul este ireductibil. 

80 Cf. 2,1.6,9, p. 174. 

prin faptul că este Formă şi un obiect al viziunii; motiv pen¬ 
tru care vederea sa este agreabilă. De aceea, voind Platon să 
semnifice aceasta, spre a fi mai clar, ca pentru noi, îl face pe 
Demiurg să primească bine ceea ce s-a săvârşit, voind astfel 
să arate frumuseţea Arhetipului /inteligibil/ şi a Formei ca fiind 
ceva agreabil. 81 

Intr-adevăr, când cineva ar admira orice lucru confecţio¬ 
nat după un Arhetip, admiraţia sa.se îndreaptă asupra Arhe¬ 
tipului în conformitate cu care acel lucru a fost făcut. Iar dacă 
omul „ignoră ceea ce resimte“ S2 , nu există nici o admiraţie /din 
partea sa pentru Arhetip/. Intr-adevăr, şi îndrăgostiţii şi, în ge¬ 
neral, cei care admiră frumuseţea de Aici ignoră că /această 
frumuseţe/ o are drept cauză pe aceea de Acolo. Căci o are 
drept cauză pe aceea de Acolo. 

Iar faptul că termenul „i-a fost agreabil" se referă la Arhetip, 
îl lămureşte suficient luând în consideraţie ceea ce urmează. 
Intr-adevăr, spune /Platon/: „i-a fost agreabil şi a dorit încă 
şi mai mult să facă să semene /Universul/ cu Arhetipul său.“ 83 . 
El indică astfel în ce fel este frumuseţea Arhetipului /inteligi¬ 
bil/, prin faptul că prezintă frumosul generat ca provenit din 
cel inteligibil şi drept o imagine a aceluia. Intr-adevăr, dacă nu 
ar fi existat acelpreafrumos de o frumuseţe de nespus, ce anume 
ar putea fi mai frumos decât acest frumos vizibil ? De unde 
rezultă că nu au dreptate aceia care critică acest frumos vizi¬ 
bil, afară doar dacă ei nu au vedere măsura în care /frumosul 
vizibil/ nu este frumosul inteligibil. 84 

81 Timaios, 37c. Cu alte cuvinte: nu trebuie crezut — spune 
Plotin — că Demiurgul şi-a exprimat efectiv satisfacţia din Timaios, 
ci Platon ar fi dorit să ne comunice în acest fel că lumea vizibilă este 
frumoasă şi bună <KcxÂbv>, dar mult mai frumos şi bun este Arhetipul 
său inteligibil şi astfel să ne determine să-l admirăm pe acesta din 
urmă. 

82 Phaidros, 250a 

83 Timaios, 37c. 

84 V. 33,11.9. 

9. Să concepem cu mintea acest Univers, î n situaţia î n care 
fiecare dintre părţile sale rămâne ceea ce este şi nu se confundă 
/cu o alta/; toate lucrurile laolaltă tind spre o unitate, pe cât 
le este lor cu putinţă, încât, oricare unitate apărând, precum 
sfera aflată în exterior, urmează de îndată şi reprezentarea 
apariţiei Soarelui şi a celorlalte astre, Pământul, marea şi toate 
vieţuitoarele, ca şi când s-ar afla pe o sferă transparentă şi în 
fapt ar putea fi toate văzute /acolo/. 

Fie, aşadar, în Suflet o reprezentare luminoasă a sferei 
conţinând în ea pe toate, fie că ele se mişcă, fie că stau locului, 
sau pe unele mişcătoare şi pe altele în rapaos. Păstrând această 
/sferă/ la tine, gândeşte-te la alta, înlăturând massa materială, 
înlătură şi locurile şi reprezentarea Materiei din tine şi nu încer¬ 
ca să consideri o altă /sferă/ mai mică decât ea prin massă; 
invocând Zeul care a făcut sfera a cărei reprezentare o ai, 
roagă-te să vină. El ar putea veni purtând Universul său lao¬ 
laltă cu toţi zeii din sine, el fiind unul şi toţi, iar fiecare /zeu/ 
fiind toţi, adunându-se toţi într-o unitate şi fiind diferiţi prin 
puterile lor; toţi fiind unul prin acea unică /putere/ multiplă. 
Dar mai degrabă, unul este toţi. Căci el nu pierde ceva, când 
se nasc toţi /zeii/. Ei sunt laolaltă şi iarăşi fiecare separat într-un 
repaos fără interval /spaţial/, neavând vreo formă sensibilă. 
în fapt, /dacă n-ar fi aşa/, un zeu ar fi într-un loc, un altul — 
într-alt loc, şi nici unul nu ar fi întreg în sine însuşi. Nici părţi 
nu are mereu altele în raport cu alţii sau cu sine însuşi, nici 
fiecare întreg nu e o putere îmbucătăţită, care să fie atât de mare 
/numai/ cât de multe sunt părţile ei măsurate. 

Acest /întreg/ este întreaga putere, care merge către ne¬ 
sfârşire, puternică la nesfârşire. Şi atât este acela /Intelectul/ 
de mare, încât şi părţile sale sunt nesfârşite. Căci în care loc 
se poate spune că /Intelectul/ nu ajunge ca să fie acolo ? 

Mare este şi acest Cer laolaltă cu toate puterile în el, dar el 
ar fi încă mai mare şi de o dimensiune inexprimabilă, dacă o 
mică putere corporală nu s-ar uni cu el. Şi totuşi, cineva ar putea 
declara mari puterile focului şi ale celorlalte corpuri; şi din 
cauza faptului că nu cunoaştem autentica putere, ni le imaginăm 

arzând, nimicind, strălucind şi lucrând pentru generarea vie¬ 
ţuitoarelor. 

însă aceste puteri /corporale/ nimicesc fiindcă sunt şi ni¬ 
micite, şi generează fiindcă ele însele sunt şi generate. Dar pu¬ 
terea de Acolo posedă numai capacitatea de a fi /ceva/ şi de 
a fi frumoasă. într-adevăr, unde ar fi frumosul odată ce ar fi 
văduvit de a fi /ceva/} Unde ar fi Fiinţa, odată lipsită de fap¬ 
tul de a fi frumoasă ? Căci dacă se pierde din frumos, se pierde 
şi din Fiinţă. De aceea şi a fi /ceva/ este dorit, fiindcă este iden¬ 
tic cu frumosul, iar frumosul este îndrăgit, fiindcă faptul de a 
fi /ceva/ /este şi el/. 

De ce trebuie cercetat care din două (frumosul şi Fiinţa) 
este cauza celeilalte din două, de vreme ce natura /lor/ este una 
singură? Fiinţa falsă de Aici are nevoie de o imagine de fru¬ 
museţe adăugată, pentru ca să se înfăţişeze frumoasă şi, în gene¬ 
ral, ca să fie /ceva/, şi ea este /ceva/ în măsura în care participă 
la frumuseţea conformă speciei /sale/; şi cu cât mai mult ar 
lua-o /pe aceasta/, când o ia, cu atât mai mult este mai desă¬ 
vârşită. Căci în măsura în care e frumoasă, ea e mai mult Fiinţă. 85 

10. De aceea, şi Zeus, deşi este cel mai vârstnic dintre ceilalţi 
zei pe care îi conduce, avansează primul spre a avea această 
viziune; îl urmează alţi zei, daimoni şi Suflete, câte pot să vadă 
aceste privelişti , 86 Zeus le apare lor dintr-un anume loc invizi¬ 
bil şi, ridicându-se la înălţime deasupra lor, iluminează totul 
şi-l umple de strălucire; îi orbeşte pe cei de jos şi ei se întorc/de 
la el/, căci nu pot să-l vadă, aşa cum se întâmplă cu Soarele. 
Unii îi rezistă şi îl privesc, alţii sunt tulburaţi, şi cu atât mai 
mult cu cât sunt mai îndepărtaţi de el. Când însă îl văd cei în 
stare să-l vadă, toţi îl privesc şi privesc ceea ce-i aparţine, dar 
fiecare nu extrage aceeaşi viziune mereu: unul, /cu ochii/ aţin¬ 
tiţi, vede strălucind „izvorul dreptăţii" şi natura /sa/, altul se 
umple de viziunea cuminţeniei, nu pe aceea pe care o au 


85 Altă lecţiune: „în măsura în care e frumoasă, e mai proprie." 

86 Citat liber după Phaidros, 246d, 247d, 250a, 247a, 247d. Aici 
Zeus este, evident, Intelectul. 

oamenii la ei, atunci când o au. Căci aceasta /de Aici/ o imită 
cumva pe aceea /inteligibilă/; răspândind cumva mărimea ei 
peste toate şi peste tot, ea este văzută ultima de către aceia care 
au avut deja multe viziuni preastrălucite. 

Aşadar, zeii contemplă, fiecare în parte şi fiecare laolaltă 
/cu ceilalţi/, ca şi Sufletele care văd toate cele de Acolo şi care 
sunt făcute din toate, încât ele pot să cuprindă totul de la 
început până la sfârşit. Ele stau Acolo, cel puţin atâta din ele 
cât este menit să stea Acolo, dar adesea întregul lor stă Acolo, 
atunci când nu ajung să fie divizate. 

Văzând acestea Zeus şi oricare dintre noi iubeşte /fru¬ 
museţea/ laolaltă cu el, văzând frumuseţea de pe urmă, întreagă, 
mai presus de toate, şi având parte la frumuseţea de Acolo... 
Căci toate strălucesc şi îi umplu /cu strălucire/ pe cei care au 
ajuns Acolo, pentru ca să ajungă şi ei frumoşi. Se întâmplă la 
fel ca atunci când oamenii ajung în locuri înalte, unde pămân¬ 
tul are o culoare aurie; ei înşişi se umplu de acea culoare, 
ajungând asemănători cu pământul unde au suit. Acolo, culoa¬ 
rea care înfloreşte este frumuseţe; mai curând totul este culoare 
şi frumuseţe din străfunduri. Căci frumosul, aşa cum înfloreşte, 
nu este altceva. 

însă cei care nu văd întregul iau în considerare numai izbitu¬ 
ra; alţii, /străbătând întregul/ complet, sunt precum cei beţi 
şi săturaţi de nectar, de parcă frumuseţea străbate întreg 
Sufletul; aceştia nu mai sunt doar privitori. Căci, în cazul lor, 
/privitorul/ nu mai stă în afara /obiectului văzut/ şi obiectul 
văzut nu mai stă în afara/privitorului/, ci cel care vede cu acui¬ 
tate conţine într-însul obiectul văzut; posedându-1, el ignoră 
că, în cea mai mare parte, îl posedă şi că îl priveşte ca fiindu-i 
exterior, că îl priveşte ca pe ceva care e văzut şi că vrea să-l 
vadă. Orice lucru pe care cineva îl priveşte cape un obiect de 
privit este privit din afară. s7 Dar privitorul trebuie să trans- 


87 Să reamintim că vederea şi comunicarea senzorială în general 
nu sunt posibile decât pentru că subiectul şi obiectul senzaţiei sunt 
părţi aflate în simpatie ale Vieţuitorului universal (29,1 V.5,2 -9). Aşa¬ 
dar, cu cât unitatea fiinţei este mai mare, cu atât ea va vedea obiectul 

porte /obiectul vederii/ asupra lui însuşi şi să vadă /obiectul/ 
ca pe o unitate /cu sine/ şi să-l vadă ca pe sine. E ca şi când 
vreun posedat al lui Phoebus, stăpânit fiind de zeu sau de vreo 
Muză, ar produce în sine viziunea zeului, dacă ar avea puterea 
să-l vadă în sine pe zeu. 

11. în plus, vreunul dintre noi, când nu poate să se vadă 
pe sine, dacă, posedat fiind de zeu, ar produce o viziune /a zeu¬ 
lui/ ca să-l vadă, pe sine se face manifest şi priveşte o imagine 
înfrumuseţată a sa proprie. 88 Lăsând deoparte însă imaginea, 
deşi e frumoasă, mergând spre unitatea cu sine, nemaidivizând 
unitatea care e totul laolaltă, el este împreună cu zeul acela, e 
prezent în linişte. El este împreună cu Zeul pe cât poate şi 
doreşte. 

Iar dacă s-ar întoarce spre dualitate, fiind /totuşi/ pur, 
rămâne în continuitate cu Zeul, încât Zeul îi rămâne prezent 
iarăşi în alt fel, dacă din nou se va întoarce spre el. Or, din 
întoarcerea /spre dualitate/, omul are următorul folos: la 
început se percepe pe sine, cât timp este diferit de /Zeu/. Dând 
însă fuga spre interiorul său, el posedă totul şi, când lasă în 
urmă senzaţia de teamă să nu fie diferit /de Zeu/, el devine 
Acolo unul. 

Şi dacă ar dori să se vadă ca pe un obiect diferit, se face pe 
sine exterior /ca obiect al viziunii faţă de subiectul ei/. înţe¬ 
legând însă, oprindu-se într-o anumită întipărire a /Frumosu¬ 
lui/, el continuă să caute să discearnă atent <yv(opaTeuetv> în 
ce fel este /Zeul, Frumosul/ în care intră; în felul acesta, în¬ 
ţelegând şi având credinţă că intră într-un lucru preafericit, /tre¬ 
buie/ ca deja să se predea pe sine în interior şi, în loc de cineva 


drept o parte a sinelui propriu şi, invers, cu cât el va fi mai mult o parte 
a sinelui propriu, cu atât va fi văzut mai complet şi mai profund. 

88 Este vorba, probabil, despre utilizarea unor imagini (icoane) 
ale divinităţii, pentru a permite, printr-o ieşire în afară, la contem¬ 
plarea unui obiect frumos, reîntoarcerea la unitatea cu sine. Este o 
justificare teologică a cultului imaginilor, atât de răspândit în lumea 
Orientului păgân sau creştin ceva mai târziu. 

care vede, el să devină o viziune pentru un alt privitor — vi¬ 
ziune scăpărând de gândurile de felul celor sosite de Acolo. 89 

Prin urmare, în ce fel se va afla cineva în Frumos, fără să-l 
vadă ? Sau, văzând Frumosul ca pe ceva diferit /de el însuşi/, 
încă el nu se află în Frumos; dar ajungând /să fie/ Frumosul, 
abia în acest fel se află în Frumos în cea mai mare măsură. Dacă 
există o viziune a ceea ce este exterior /subiectului/, nu tre¬ 
buie să existe o viziune /a Frumosului/ decât în sensul urmă¬ 
tor: /subiectul să devină/ identic cu obiectul văzut. Aceasta 
înseamnă un fel de comprehensiune şi o conştiinţă de sine a 
celui care are grijă să nu se îndepărteze de sine prin faptul că 
vrea să perceapă mai mult. 

Trebuie cugetat şi la faptul că perceperea senzorială a sufe¬ 
rinţelor aduce lovituri mai mari, dar oferă cunoştinţe inferioare, 
acestea fiind zdruncinate de acţiunea violentă a /suferinţelor/, 
într-adevăr, boala zdruncină, în timp ce sănătatea, unindu-se 
în linişte /cu noi/, ar da mai curând comprehensiunea sa însăşi. 
Sănătatea ne stă alăturP° <7tapî£et> ca ceva propriu şi se uneşte 
/cu noi/. Dar /boala/ ne este ceva străin, non-propriu, şi se evi¬ 
denţiază prin faptul că pare a fi ceva diferit de noi. 

Dar ceea ce ne aparţine şi noi înşine suntem imperceptibili 
/pentru noi înşine/. Astfel fiind noi, atunci suntem cel mai mult 
în comprehensiune cu noi înşine, când am făcut să fie totuna 
cunoaşterea de noi înşine şi pe noi înşine. Şi Acolo, prin 
urmare, cunoaştem în conformitate cu Intelectul cel mai mult, 
atunci când dăm impresia că suntem ignoranţi, fiindcă aştep¬ 
tăm o reacţie senzorială care afirmă că nu a văzut nimic. Or, 


89 Este semnificativ acest dinamism intern, această oscilaţie între 
unitate şi dualitate în cazul contemplării Intelectului sau Frumosului; 
spre deosebire de contemplarea supremă a Unului, care nu mai pre¬ 
supune nici un fel de dualitate şi mişcare. 

90 Prefer lecţiunea lui Volkmann în locul celei a manuscriselor: 
„stă în faţă“. Plotin reia din nou teza sa favorită că acţiunea spon¬ 
tană, „în tăcere", inconştientă chiar, este superioară acţiunii delibe¬ 
rate. V. 27,IV.3, 10, nota 56, iar aceasta atât la nivelul Naturii, cât şi 
la cel al contemplării Intelectului. 

nu a văzut şi nici nu ar putea vedea vreodată aşa ceva! Prin 
urmare, senzaţia este aceea care nu are încredere, dar cel care 
vede este o altă instanţă /decât senzaţia/. Sau, dacă nici aceas¬ 
ta nu ar crede, omul nu ar putea crede nici că el însuşi există! 
Căci el nu poate să se privească pe sine cu ochii corporali, 
punându-se pe sine în afara sa ca pe un obiect sensibil. 91 

12. S-a spus în ce fel un om, fiind diferit /de Frumos/, poate 
să vadă /Frumosul/, şi în ce fel /poate să-l vadă/, fiind el însuşi 
/Frumosul/. 

Dar când îl vede, fie fiind diferit /de el însuşi/, fie rămânând 
el însuşi, oare ce anunţă ? /Anunţă/ că a văzut un zeu /Uranos/ 
care, în durerile facerii, dă naştere unui copil frumos /Cronos/, 
care le zămisleşte pe toate în sine şi care, în sine, are durerile 
facerii fără dureri. Bucuros de ceea ce a zămislit şi plăcându-i 
odraslele, ţine totul la sine, primeşte cu încântare strălucirea 
sa şi a lor. Fiind frumoşi /fiii/ şi încă mai frumoşi cei care au 
rămas înăuntrul /lui/, un singur copil dintre toţi /Zeus/ s-a ară¬ 
tat în afară. 92 De la acest copil care şi e ultimul, se poate vedea, 
precum de la o imagine a /tatălui/, cât /de frumos/ este tatăl 
acela şi cât de /frumoşi sunt/ fraţii săi care au rămas la tatăl lor. 

Dar feciorul neagă că a plecat fără rost de la tată. /El mai 
afirmă/ că trebuie să existe un alt Univers decât el — un Univers 


91 Ştim că noi înşine existăm — spune Plotin — pur şi simplu pen¬ 
tru că avem comprehensiunea tăcută şi spontană a acestui fapt. Dim¬ 
potrivă, în momentul când avem îndoieli, când am proceda precum 
Descartes, încercând să deducem dintr-o gândire dubitativă şi proble- 
matizatoare certitudinea propriei noastre existenţe, abia atunci această 
existenţă ar fi defectă şi neîmplinită. 

92 Mitul lui Uranos, Cronos, Zeus este interpretat de Plotin ca 
simbolizând succesiunea celor trei ipostaze ale sale — Unul, Inte¬ 
lectul, Sufletul (universal). Intelectul este frumos prin sine însuşi, 
Sufletul este frumos prin imitarea Intelectului, iar Unul este mai pre¬ 
sus de frumos. Fraţii lui Zeus care au rămas înăuntrul lui Cronos 
(în mitologie care au fost înghiţiţi de Cronos) ar trebui, probabil, 
interpretaţi ca desemnând Formele consubstanţiale cu Intelectul. Zeus 
reprezintă aici Sufletul, şi nu Intelectul ca într-un capitol anterior. 

născut frumos, ca o imagine a Frumosului. 93 Căci nu este îngă¬ 
duit să nu existe o imagine frumoasă, /imagine/ a Frumosului, 
a Fiinţei. El /Universul vizibil/ îşi imită Arhetipul sub toate 
privinţele: el are viaţă, are ce ţine de Fiinţă, ca o imitaţie; are 
şi faptul de a fi frumuseţe, pentru că vine de Acolo. Are şi veş¬ 
nicia aceluia, ca o imagine. 94 

Sau uneori va avea imaginea /aceluia/, alteori — nu, deşi 
imaginea nu apare prin artă ? Orice imagine naturală există atâta 
timp cât ar persista modelul. De aceea nu au dreptate aceia 
care vor ca lumea să piară, în timp ce inteligibilul să continue 
să existe, şi care fac lumea să fie generată de parcă cândva Crea¬ 
torul a deliberat să o creeze. 95 Ei nu vor să înţeleagă şi nici nu 
cunosc în ce fel este această creaţiune, anume că, atâta vreme 
cât /Universul inteligibil/ străluceşte, nu este cu putinţă ca res¬ 
tul să aibă vreo lipsă. Ci, din momentul de când /inteligibilul/ 
există, există şi celelalte existenţe /vizibile/. Au fost însă întot¬ 
deauna şi vor fi întotdeauna. Trebuie, într-adevăr, să ne folosim 
de aceste cuvinte /„au fost“, „vor fi“/ în vederea unei nece¬ 
sităţi de exprimare . % 

13. Prin urmare zeul, care este „legat“ ca să rămână mereu 
la fel, îngăduie feciorului său să guverneze întregul Univers. 
(Căci nu era pentru el acceptabil ca, abandonând stăpânirea 
inteligibilului, să umble după una mai recentă decât el şi pos- 
terioară, fiind el săturat de cele frumoase.) Abandonând Uni¬ 
versul vizibil, /Cronos/, îl aşază pe tatăl său /Uranos/ la sine 
şi tinde să se înalţe până la El. Aşază de partea cealaltă lucrurile 
care vin după el, începând cu feciorul său, astfel încât /el însuşi 
să stea/ între ambii /Uranos şi Zeus/ — prin diferenţierea dată 


93 Universul vizibil. 

94 Este vorba despre timp, definit de Platonîn Timaios ca „imagi¬ 
nea mobilă a eternităţii". 

95 Este vorba despre creştini şi gnostici care considerau lumea limi¬ 
tată în timp şi creată în urma unui proces deliberativ al lui Dumnezeu. 
Dar în fond, aşa considera şi Platon, vezi LPA,2§D. 

96 Un mod de a-1 scuza pe Platon din Timaios. 

de „castrarea" /lui Uranos/ înspre sus, şi prin „înlănţuirea" care-1 
ţine pe el însuşi la distanţă de ceea ce vine după el, în jos — aflân- 
du-se între un tată mai bun decât el şi un fiu mai rău. 

Dar, deoarece tatăl său e prea bun pentru ca să fie frumos, 
el /Cronos/ a rămas să fie cel dintâi frumos, chiar dacă şi Su¬ 
fletul /Zeus/ este frumos. însă el este mai frumos decât aces¬ 
ta din urmă, fiindcă Sufletul are o urmă a lui. Din acest motiv, 
Sufletul este frumos în mod natural, dar devine încă mai fru¬ 
mos atunci când priveşte într-Acolo. 

Dacă prin urmare, pentru ca să vorbim mai pe înţeles, Su¬ 
fletul universal şi Afrodita sunt frumoşi, cine este acela /Inte¬ 
lectul/ ? 97 Dacă /Sufletul/ este /frumos/ de la sine, cât de frumos 
ar fi acela ? Iar dacă primeşte frumuseţea de la un altul, de la 
cine Sufletul are şi adaosul, şi consubstanţialitatea cu Fiinţa, 
şi frumuseţea sa ? Când /oamenii/ sunt ei înşişi frumoşi, /sunt 
astfel/ prin faptul că-şi aparţin lor înşile; când sunt urâţi, se 
duc într-o altă natură. Când se cunosc pe ei înşişi, sunt frumoşi, 
în vreme ce, atunci când se ignoră, sunt urâţi. 

Prin urmare, Acolo este Frumosul şi de Acolo vine. Dar 
oare sunt îndestulătoare cele spuse pentru a conduce la o 
cunoaştere luminoasă a locului inteligibil, sau trebuie revenit 
pentru a parcurge o altă cale ? 


(32,V.5) DESPRE FAPTUL CĂ INTELIGIBILELE 
NU SUNT EXTERIOARE INTELECTULUI 
ŞI DESPRE BINE 98 

1. Oare cineva ar putea afirma despre Intelect, despre In¬ 
telectul adevărat şi autentic, că uneori se va înşela şi că nu va 
gândi realităţi ? în nici un chip. Cum ar mai putea fi el Intelect 


97 Afrodita este aici simbol al Sufletului, sau, ca fiică a lui Uranos, 
este Intelectul? 

98 Opinia că inteligibilele sunt distincte de Intelect şi în afara 
acestuia fusese susţinută de Porfir la sosirea lui pe lângă Plotin, de 
Longinos, primul său dascăl şi, probabil, de mai mulţi filozofi pla- 
tonicieni pre-plotinieni, precum Ammonius Saccas, Alcinous. 

fără inteligenţă <ctvor|Tcava)v> ? Trebuie, prin urmare, ca el să 
cunoască întotdeauna şi să nu uite niciodată; iar el nu are o 
cunoaştere ca a cuiva care îşi dă cu părerea, ea nici nu e ambiguă 
şi nici nu e precum a omului care a aflat-o de la un altul. Şi ea 
nici nu rezultăîn urma unei demonstraţii. 

Căci dacă s-ar afirma că unele /judecăţi ale Intelectului/ 
rezultă prin demonstraţie, /trebuie afirmat că lucrurile nu stau 
aşa/, ci că există pentru el, de la sine, unele /propoziţii/ evi¬ 
dente. (Raţionamentul afirmă că toate propoziţiile /sunt evidente 
pentru Intelect/: cum poate distinge un /raţionament/ propo¬ 
ziţiile evidente de la sine de cele care nu sunt evidente de la 
sine?) Or, în privinţa propoziţiilor despre care se admite că 
/sunt evidente/ de la sine, de unde e prezentă pentru raţiona¬ 
ment evidenţa lor ? De unde va produce /raţionamentul/ încre¬ 
derea că lucrurile stau astfel ?" 

De fapt şi în cazul senzaţiei, nu credem în lucrurile care 
par să ofere încrederea cea mai evidentă, de teamă că /lucrul 
perceput/ nu are consistenţa respectivă aparentă în mod obiec¬ 
tiv, ci /că aceasta se află/ în reacţiile subiective; şi e nevoie /pen¬ 
tru a discerne/ de intelectul şi de reflecţia celor care judecă. 
Şi chiar dacă e convenit că /realităţile/ se află în obiectele sen¬ 
zoriale pe care senzaţia le percepe, totuşi ceea ce este cunos¬ 
cut prin senzaţie este o imagine, iar senzaţia nu preia lucrul 
însuşi: acela rămâne în afara ei. 100 

Cunoscând, dar, Intelectul şi cunoscând el inteligibilele, dacă 
le cunoaşte ca pe realităţi diferite /de sine însuşi/, în ce fel le 
întâlneşte ? Este cu putinţă să nu /le întâlnească/, astfel încât 


99 Pentru intelectul uman, unele propoziţii sunt evidente de la sine, 
altele— nu, şi se cer demonstrate. Pentru Intelectul divin toate pro¬ 
poziţiile sunt evidente prin sine, astfel că procesul penibil al demon¬ 
straţiei nu mai are Acolo ce căuta. 

100 Pentru a fi siguri că simţurile nu ne înşală, avem nevoie de o 
analiză raţională, de o reflecţie. Dar cum ştim că analiza raţională 
nu ne înşeală la rândul ei? Trebuie să postulăm o realitate mai pre¬ 
sus de intelectul nostru limitat care oferă garanţia adevărului, la fel 
cum intelectul respectiv oferă garanţia simţurilor. 



358 


OPERE 


este cu putinţă să nu le cunoască, ori /să le cunoască/ abia atunci 
când le-a întâlnit; şi nu va avea întotdeauna cunoaşterea lor. 
Iar dacă se afirmă că /Intelectul şi inteligibilele/ sunt „prinse 
laolaltă" <auve^EUx9at>, ce sens are acest „prinse laolaltă" ? 

Apoi gândirile /Intelectului/ vor fi întipăriri /în sine/. Iar 
dacă e aşa, ele îi vor fi adăugate şi vor acţiona /asupra sa/. Dar 
în ce fel se vor întipări ele şi care este configuraţia acestora ? 

Şi gândirea /Intelectului/ va avea în vedere un lucru exte¬ 
rior /lui/, aidoma cu senzaţia. Prin ce se vor mai deosebi, dacă 
nu prin perceperea /de către senzaţie/ a unor lucruri inferioare ? 
Şi cum va şti /Intelectul/ că a perceput ceva în mod autentic? 101 
Cum însă /va şti Intelectul/ că acel inteligibil /perceput/ este 
bun, sau frumos, sau drept ? Căci fiecare dintre acestea este 
diferit de el, /în ipoteza că Intelectul şi inteligibilele sunt dis¬ 
tincte/, şi, de asemenea, principiile judecăţii, în care el să creadă, 
nu se vor afla în el, ci şi ele vor fi în afara sa; şi chiar adevărul 
va fi acolo /în afară/. 

Apoi acelea /inteligibilele/ sunt fie lipsite de senzaţie, fără 
participare la Intelect sau la viaţă, fie ele posedă Intelect. Dacă 
posedă Intelect, ambele sunt aici laolaltă; şi adevărul este în 
acest fel şi primul Intelect este acesta. Iar în acest caz, vom cer¬ 
ceta : în ce fel se poate ca adevărul de aici /din Intelect/, inteli¬ 
gibilul şi Intelectul, dacă se află în acelaşi loc şi laolaltă, să mai 
fie şi două, şi distincte ? Sau în ce fel sunt ? Dar dacă /inteligi- 

101 Intr-adevăr, dacă inteligibilele sunt exterioare Intelectului, ele 
nu-i vor putea oferi de la sine putere garanţia adevărului lor. Ar tre¬ 
bui postulat un Intelect superior care să ofere garanţia autenticităţii 
cunoaşterii, v. 33,11.9,1, cum proceda Numenios cu al său Prim In¬ 
telect sau „Fiinţă în sine" <amo6v> — Creatorul Universului inteli¬ 
gibil — pe care îl distingea de Demiurg — Creatorul Universului 
vizibil. (Pentru Numenios, .H.J. Krămer, Der Ursprung der Geistes- 
metapbysik, Amsterdam, 1967, cap. 1,3; Ph. Merlan, „The Greek 
Philosophy from Plato to Plotinus", in The Cambridge History of 
Later Greek and Early Medieval Philosophy, Cambridge, 1967, 1970, 
R. Beutler, art. „Numenios", în Pauly-Wissowa Real-Encyclopaedie 
der Altertumswissenschaft, pp. 664-678 şi Numenius- Fragments, Ed. 
des Places, Paris, 1973) 

bilele/ sunt lipsite de Intelect şi fără viaţă, de ce mai sunt reali¬ 
tăţi autentice ? 102 

Ele nu sunt nici „premise" <7tpoTCtOEu;>, nici „axiome" 
<cdţia)paTa>, nici „exprimabile" <>.£Ktc*> 103 . Căci acestea se 
afirmă despre alte subiecte şi nu ar putea fi ele însele realităţile 
autentice, precum atunci când se spune „dreptul e frumos", 
(dreptul şi frumosul fiind /noţiuni/ diferite /una de alta/). 

Iar dacă se va obiecta că /inteligibilele/ sunt termeni sim¬ 
pli — separat „drept" şi separat „frumos" — trebuie răspuns 
mai întâi că inteligibilul nu va fi, în acest caz, o unitate şi nici 
nu se va afla într-o unitate, ci fiecare /inteligibil/ va fi smuls 
de celălalt. 104 Unde şi în ce locuri vor fi smulse ? Şi Intelectul 
care le parcurge cum le va întâlni ? Unde va rămâne el ? Sau 
cum va rămâne el în aceeaşi condiţie identică ? Ce fel de formă 
sau de întipărire va primi /de la ele/? /Inteligibilele/ nu sunt 
precum statuile din aur sau din alt material, făcute de un sculp¬ 
tor sau artist! Căci, dacă ar fi aşa, Intelectul care le contemplă 
va fi senzaţie. 105 

Şi din ce cauză un inteligibil este „dreptate", în vreme ce un 
altul este altceva? 

Dar cea mai mare problemă este aceasta: dacă li s-ar acor¬ 
da inteligibilelor în cea mai mare măsură să fie exterioare /Inte¬ 
lectului/ şi s-ar admite că Intelectul le contemplă pe ele care 


102 Realitatea autentică este pentru Plotin o realitate vie şi auto¬ 
nomă şi nu o schemă logică, un plan, fie şi grandios, pe care Inte- 
lectul-Demiurg l-ar fi utilizat ca Arhetip pentru a crea lumea. 

103 Termeni aparţinând logicii stoice. 

104 Plotin vrea să argumenteze următoarele: 1) intelegibilul nu 
poate fi identificat cu o propoziţie de tipul „dreptul e frumos", căci 
într-o propoziţie se afirmă ceva despre altceva şi deci inteligibilele 
nu ar avea autonomie. 2) Inteligibilul nu poate fi identificat nici cu un 
termen simplu sau o colecţie de termeni simpli, desprinşi unii de 
ceilalţi, căci atunci nu se mai înţelege unitatea Intelectului. Soluţia 
este reprezentarea Intelectului ca Tot-parte şi „logica incorporalului". 

105 Şi totuşi, chiar Plotin comparase Formele din Intelect cu nişte 
preafrumoase statui, ce-i drept, care se văd pe ele însele, 31,V. 8,4 şi 
nota 67. 

sunt astfel, este necesar ca Intelectul să nu posede adevărul lor 
şi să se înşele asupra tuturor lucrurilor pe care le contemplă. 
Căci acele inteligibile ar fi adevăratele realităţi. El le va con¬ 
templa deci, fără să le posede, primind imagini ale lor în cazul 
unei astfel de cunoaşteri. Prin urmare, neposedând adevărul 
şi primind la sine imagini ale adevărului, va poseda falsul şi 
nimic adevărat. 106 

Iar dacă va şti că posedă falsul, va admite că nu este părtaş 
la adevăr. Dar dacă va ignora aceasta şi va crede că posedă ade¬ 
vărul, fără să-l posede, un dublu fals ajungând în el, acesta îl 
va despărţi mult de tot de adevăr. De aceea cred că în senzaţii 
nu se găseşte adevărul, ci opinia, fiindcă ea primeşte /altceva 
din afară/; de aceea, pentru că e opinie, ea primeşte un altceva , 
în situaţia când un altceva /decât ea/ e lucrul de la care ea 
posedă /reprezentarea/ pe care o primeşte. 

Dacă, prin urmare, nu ar exista adevăr în Intelect, un ast¬ 
fel de Intelect nici nu va fi adevăr, nici nu va fi Intelect cu ade¬ 
vărat, nici Intelect în general. Dar nici adevărul nu va exista 
în altă parte. 

2. Aşadar, nu trebuie căutate inteligibilele în afara Intelec¬ 
tului, nici nu trebuie afirmat că ele sunt întipăriri ale realităţilor 
în Intelect, nici nu trebuie ca, lipsind Intelectul de adevăr, să 
producem ignorarea şi inconsistenţa <dvu7tap^îa> inteligi¬ 
bilelor şi chiar să suprimăm Intelectul însuşi. Şi dacă trebuie 
să-i aducem cunoaştere şi adevăr şi dacă trebuie ca el să păstreze 
în fiinţă lucrurile şi să cunoască despre fiecare ce este, şi nu în 
ce fel este fiecare, dat fiind că noi avem o imagine şi o urmă a 
lui, dar nu posedăm realităţile autentice, nu ne unim şi nu ne 
amestecăm cu ele, trebuie să i le dăm pe toate Intelectului au¬ 
tentic. în acest fel, el ar putea deopotrivă cunoaşte şi cunoaşte 


106 Există aici reprezentarea tradiţională că arta — cu regulile şi 
principiile ei fixate de generaţii — este superioară artizanului. Atunci, 
dacă Arhetipul inteligibil este distinct de creator, el este superior crea¬ 
torului care posedă din el doar o imagine, deci ceva fals în raport cu 
originalul. 

în mod autentic; el nu ar putea uita, nici n-ar alerga să le caute. 
Adevărul în sine va fi jilţ pentru realităţi; el va trăi şi va gândi. 
Toate acestea trebuie să fiinţeze în legătură cu natura cea mai 
fericită. Altminteri, unde se va afla valoarea şi măreţia? 

Şi astfel, din nou, el nu are nevoie nici de demonstraţie, nici 
de dovadă că este în acest fel. El este în acest fel şi el însuşi îşi 
dă singur evidenţa. /îi este evident/ şi dacă există ceva înain¬ 
tea lui, fiindcă el provine din Acela, şi dacă există ceva după 
Acela, fiindcă este el însuşi. Şi nimeni nu este mai demn de 
crezare pentru el în legătură el însuşi, şi /îi este evident/ că 
Acolo se află şi că se află în mod autentic. 

Rezultă că adevărul autentic nu e în acord cu altceva decât 
cu el însuşi; el nu spune şi nu e nimic altceva în afara lui însuşi; 
este ceea ce spune. Cine l-ar putea respinge ? De unde ar putea 
acela aduce respingerea ? Respingerea adusă va conduce la iden¬ 
titate cu discursul care a vorbit mai înainte, chiar dacă ar fi 
prezentată ca ceva diferit /de acel discurs/; ea readuce la dis¬ 
cursul care a vorbit de la bun început şi este una cu /el/. Căci 
nu s-ar putea afla ceva mai adevărat decât adevărul! 107 

3. Prin urmare, aceasta este o unică natură pentru noi — 
toate realităţile /autentice/ — adevărul. Iar dacă aşa stau 
lucrurile, /ele sunt/ un mare zeu. Mai curând, nu un zeu, ci 
zeul universal ar cere dreptul să fie acestea /Intelect, inteligi¬ 
bile, adevăr/. Şi natura aceasta este un zeu, un zeu de rangul 
al doilea care se prezintă pe sine, înainte de a-1 privi /noi/ pe 
Acela /— pe Unul/. Iar Acela stă şi şade deasupra aceastei /na¬ 
turi/ frumoase, precum pe un soclu care este atârnat de El. 108 


107 Adevărul uman, relativ, presupune, după Plotin, un adevăr ab¬ 
solut, al Intelectului, care nu are nevoie de demonstraţie şi probe, 
deoarece este evident prin sine. A-1 contrazice sau contesta ar pre¬ 
supune o certitudine la fel de mare şi de evidentă, ceea ce ar trimite 
din nou la un adevăr absolut. Totul pleacă de la premisa implicită 
că, fiind dat relativul, trebuie postulat absolutul, aşa cum existenţa 
umbrei presupune existenţa luminii. 

108 Aşa cum remarcă Armstrong (PA, 5, p. 164, nota 1), Unul stă 
pe Intelect ca pe un soclu, dar acest soclu este atârnat de Unu şi nu-1 
susţine, aşa cum se întâmplă cu soclul unei statui. 

Era necesar ca Acela, ducându-se nu asupra a ceva neîn¬ 
sufleţit, să nu se fi dus nici nemijlocit asupra Sufletului, ci să 
aibă o frumuseţe de nespus care iese în faţă înaintea sa. La fel, 
înaintea Marelui Rege ies în faţă mai întâi, în alai, personajele 
de rang inferior, după acestea vin mereu personajele de rang 
superior şi mai auguste; în preajma Regelui /vin apoi/ cele mai 
regale, iar apoi /apar/ persoanele a căror demnitate îi urmează 
imediat celei a Regelui. După toate aceste personaje se înfăţi¬ 
şează deodată însuşi Marele Rege, în vreme ce ceilalţi i se închi¬ 
nă şi i se prosternează — aceia care nu au plecat mai devreme, 
mulţumindu-se cu demnitarii /de rang inferior/ care au fost 
văzuţi înaintea Regelui. 

Prin urmare, acolo Regele este unul, iar demnitarii care ies 
înaintea sa sunt diferiţi de el. însă Regele de Acolo nu domneşte 
peste străini, ci, posedând dreptatea, domnia naturală şi 
împărăţia autentică, dat fiind că este rege al adevărului şi dom¬ 
nitor conform naturii peste întreaga progenitură proprie şi 
orânduirea zeiască, mai drept ar fi numit „rege al regelui şi 
regilor şi tată al zeilor" /decât Zeus/. 109 Pe acest rege şi în acest 
chip l-a imitat /în mituri/ Zeus, care nu a îndurat contemplarea 
părintelui său, însă cumva /a primit/ energia bunicului pen¬ 
tru constituirea Fiinţei sale. 

4. S-a spus că trebuie să parcurgem revenirea <6cvaycoyf|> 
la Unu şi la Unul autentic — nu unu precum sunt restul lu¬ 
crurilor, care, fiind o multiplicitate, sunt unu prin participarea 
la Unu. Trebuie să concepem Unul care nu este /aşa/ prin par¬ 
ticipare, pe cel care nu e mai curând unu decât e multiplici¬ 
tate. Şi s-a spus că Universul inteligibil şi Intelectul sunt mai 
mult unu decât celelalte lucruri şi că nimic nu e mai aproape 
de Unul însuşi /decât Intelectul/, fără ca el să fie totuşi Unul 
pur. 

Dorim acum să vedem ce anume este Unul pur, autentic 
şi care nu e predicatul altui lucru , dacă e cu putinţă. Trebuie 

109 Este vorba, în continuare, despre Intelect, comparat, cum s-a 
văzut cu Cronos, tatăl lui Zeus, care ar simboliza Sufletul universal. 

atunci să ţâşnim spre Unu şi să nu-i mai alăturăm nimic, ci să 
ne oprim cu totul, temându-ne să nu ne îndepărtăm de El cât 
de puţin şi să nu avansăm spre dualitate. însă, dacă nu facem 
/astfel/, avem o dualitate, nu în lucrurile în care există unitatea, 
ci ambele /unităţi/ sunt posterioare /Unului/. 

Căci /Unul/ nu vrea să fie numărat laolaltă cu alt /număr/, 
nici împreună cu o unitate, nici cu oricare alt număr, nici în 
general să fie numărat. Căci El este măsură şi nu este măsurat 
şi nu este egal cu celelalte /unităţi/ pentru ca să ajungă împre¬ 
ună cu celelalte. Iar dacă nu se întâmplă /cum spunem/, va 
exista ceva comun între El şi lucrurile numărate, şi atunci acest 
/comun/ va exista înaintea Lui. Trebuie deci să nu existe nimic 
comun. 110 

Nici „numărul esenţial" <ouaub5T|<;> în sine, nici cel care 
urmează acestuia, anume cel al cantităţii /nu i se pot atribui 
Unului/. 111 „Numărul esenţial" este cel care oferă o existenţă 
eternă. „Numărul cantităţii" este cel care produce cantitatea 


110 Pentru Plotin, Unul nu este nici unitatea aritmetică care intră 
în componenţa numerelor, nici un predicat universal, ci principiul 
de unitate, considerat transcendent tuturor lucrurilor. Aristotel obser¬ 
vase că platonicienii (Xenocrates, Speusippos) aveau două concepţii 
conflictuale privitoare la Unu. Pe de-o parte, ei îl considerau element 
care intra în componenţa numerelor matematice şi al lucrurilor, pe 
de altă parte îl vedeau ca pe un predicat universal. {Met. M, 8, 1085b, 
p. 434.) 

111 Pentru platonicieni, „numărul esenţial" alcătuia arhitectura 
Formelor, în timp ce numărul matematic sau al cantităţii se afla si¬ 
tuat între Forme şi lucrurile senzoriale. Numerele esenţiale ar fi pro¬ 
venit din Unul şi din Dualitatea indefinită — principiile supreme. 
Sunt idei pe care Platon le-ar fi expus în conferinţele sale esoterice 
Despre Bine. Aristotel ca şi diferiţi comentatori târzii, precum Alexan¬ 
dru din Aphrodisias sau Simplicius, se referă la această doctrină pla- 
toniciană. V. Met. A, 6, 987b, p. 64 şi notele 50-51. Este remarcabilă 
lipsa de entuziasm a lui Plotin pentru această schemă platoniciană 
clasică şi motivul principal mi se pare a fi faptul că ea pune Unul şi 
Dualitatea indefinită pe acelaşi plan, ceea ce conduce la dualism. 
Pentru Plotin Unul este unic principiu. 

împreună cu alte /numere/, sau /o produce/ şi când este fără 
alte /numere/, de vreme ce el este un număr. 112 

De fapt, natura /numărului/ din lucrurile proprii număru¬ 
lui cantităţii, în raport cu unitatea, imită principiul lor aflat în 
numerele /esenţiale/ din realităţile anterioare /inteligibile/ în 
raport cu Unul autentic. Această natură nu consumă Unul, nici 
nu-L divide, când ea posedă subzistenţă. Când apare duali¬ 
tatea, există o unitate anterioară, iar aceasta nu este nici ambele 
unităţi din dualitate, nici nu este vreuna dintre acestea. Căci 
de ce ar fi mai curând una dintre aceste unităţi ? 113 

Dacă, prin urmare, ea nu e niciuna dintre ele, e aceea /ante¬ 
rioară/ care stă imobilă. 

Dar în ce fel /apar/ acele /unităţi diferite ? Şi în ce fel duali¬ 
tatea devine unitate ? Şi oare e acelaşi unu care există în fiecare 
/unitate/ cuprinsă /în dualitate/ ? 

Trebuie răspuns că celelalte /unităţi/ participă la Unita¬ 
tea primordială, dar şi dualitatea participă la ea, în măsura în 
care ea formează o unitate, dar nu, totuşi, în acelaşi mod. In 
fapt, nici o armată şi nici o casă nu formează o unitate într-un 
mod asemănător. Iar casa în raport cu /corpul/ continuu 
CJipbc; to ouvexe<;> nu e o unitate nici prin felul de a fi, nici 
prin cantitate. 

Oare însă unităţile /separate/ din cinci sunt altfel decât uni¬ 
tăţile /separate/ din zece, în timp ce unitatea /numărului/ cinci 
este identică în raport cu unitatea /numărului/ zece ? Răspund: 
dacă /raportezi/ o întreagă navă la /o altă/ întreagă navă — una 
mare la una mică — sau raportezi o cetate la o /altă/ cetate, 
sau o armată la o /altă/ armată, unitatea fiecărei entităţi /ca 
atare! este şi aici identică 4 14 Iar dacă /unitatea nu e identică/ 


112 Text incert. 

113 Unul nu se transformă în dualitate, căci atunci ar dispărea, dar 
nici nu poate deveni una din unităţile dualităţii. Căci — spune Plotin 
anticipând „principiul raţiunii suficiente" al lui Leibniz — nu există 
nici un motiv pentru care el să devină una din unităţi mai curând decât 
cealaltă. 

1,4 Unitatea sintetică a tuturor entităţilor compuse aparţinând 
aceleiaşi specii (case, armate, corpuri etc.) este identică, indiferent 



Despre Univers (I,II,III,IV) 


365 


în cazul lui cinci şi al lui zece, nu e nici aici, în cazul /navelor 
sau al cetăţilor/. Mai târziu vom vedea dacă subzistă unele difi¬ 
cultăţi în aceste privinţe. 

5. Trebuie să revenim la Acela. Se spune că Primul rămâne 
acelaşi, chiar dacă celelalte lucruri se trag din El. 

Când la numere, unul /respectiv/ stă locului, altceva pro¬ 
duce /numerele/, numărul apare potrivit cu unul. Cu atât mai 
mult Unul rămâne neschimbat în cazul /Unului/ care există 
înaintea realităţilor /inteligibile/. Or, când Unul stă nemişcat, 
nimeni altcineva nu creează, dacă realităţile sunt conforme cu 
El, ci este destul ca El să genereze realităţile. Şi după cum acolo, 
în cazul numerelor, exista forma unului, a unităţii, la toate 
numerele în mod primar şi secundar, fiecare număr dintre cele 
care îi urmează neparticipând la ea în mod egal, tot aşa şi Aici 
/în domeniul inteligibilului pur/, fiecare dintre realităţile care 
îi urmează Primului posedă ceva din Acela în sine, precum o 
formă a Sa. 

Iar acolo /la numerele matematice/ participarea constituia 
cantitatea /numerelor/; Aici, [urma Unului] a constituit Fiinţa 
lor, astfel încât faptul de a fi Iceval este o urmă a Unului. Şi 
dacă cineva ar spune că „a fi /ceva/“ s-a născut din Unu, proba¬ 
bil că ar nimeri adevărul. Căci primul numit „ceea-ce-este 
/ceva/“ a avansat puţin şi nu a vrut să meargă mai departe, ci 
a stat locului <eoTT|>, întors spre interior şi a devenit Fiinţă 
<oixh.a> şi „vatră“ <Eotta> pentru toate cele. De exemplu, pen¬ 
tru cel care, vorbind, se bazează pe sunet, cuvântul „Unul“ 
<£v> arată, pe cât poate, că ceea-ce-este /ceva/ <ov> provine 
de la Unu. Astfel, devenirea şi ceea-ce-este /ceva/, imită pu¬ 
terea Lui, curgând din El. Această /putere/ cunoscându-L şi 
pusă în mişcare de viziunea Lui, imitând ceea ce a văzut, lasă 
să se audă cuvintele „ceea-ce-este /ceva/“ <ov>, „a fi“ <eîvat>, 
„fiinţă" <ouma> şi „vatră" <eoxîa>. Aceste vocabule vor să 

de dimensiunea lor. In schimb, unitatea sintetică a unor entităţi di¬ 
ferite ca specie este şi ea diferită calitativ: o armată este în mai mică 
măsură unitate, decât o casă, şi o casă decât un corp continuu. 

semnifice ipostaza celui care a fost născut prin „suferinţa" 
cuvântului pronunţat, imitând, pe cât posibil, naşterea a ceea- 
ce-este /ceva/. 

6. Să rămână aceste spuse astfel după cum se doreşte. 115 
Cum însă Fiinţa născută este Formă (căci nu s-ar putea afirma 
că altceva /decât Forma/ s-a născut de Acolo), şi este Formă 
nu a ceva anume, ci /Formă/ pentru tot, ca să nu ducă lipsă de 
nimic, este necesar ca Acela să fie Neformă. ub Neformă fiind, 
El nu este Fiinţă. Căci Fiinţa trebuie să fie ceva individual, iar 
individualul este definit. Or, /Unul/ nu poate fi conceput ca 
un individual, căci individualul nu este principiu, ci el este doar 
acel lucru pe care l-ai afirmat ca fiind individual. 

Dacă toate lucrurile sunt în domeniul generatelor, pe care 
dintre ele l-ai considera ca fiind Acela ? Nefiind însă niciunul 
dintre ele, pe El L-ai putea declara doar ca fiind mai presus 
de acestea. Acestea sunt realităţile şi ceea-ce-este /ceva/. Prin 
urmare, El este mai presus de ceea-ce-este /ceva/. u7 Expresia 
„Mai presus de ceea-ce-este /ceva/“ nu afirmă un ce anume — 
căci nu face o afirmaţie despre El — nici nu-I dă numele, ci 
afirmă numai că El nu e un ce anume. Făcând aceasta, în nici 
un fel /expresia/ nu-L cuprinde. Căci ar fi ridicol să încerce 
să cuprindă acea natură imensă. Cel care ar vrea să facă aceas¬ 
ta se pune pe sine departe de a merge cumva, cât de puţin, pe 
urma Lui. După cum omul care vrea să cunoască natura inteli¬ 
gibilă va privi la ceea ce este mai presus de senzorial, fără să 
aibă nici un fel de reprezentare senzorială, aşa şi cel care vrea 
să vadă ceea ce este mai presus de inteligibil, va privi după ce 
va lăsa deoparte orice inteligibil, aflând prin intermediul inteli- 


115 Plotin pare a fi un adept al caracterului motivat al limbajului. 
Totuşi, ca şi Platon, în Cratylos, el nu o propune aceste etimologii 
false altfel decât ipotetic. 

116 Raţionamentul, reluat adesea de către Plotin, este următorul: 
efectul este diferit de cauză. Or, efectul este Forma şi nimic altceva. 
Deci cauza nu poate fi Formă. (V. LPIF§ H,5,3, p. 104.) 

117 Republica, 509b. 

gibilului că /El/ este, dar aflând în ce fel /El/ este, după ce a 
lăsat inteligibilul deoparte . 118 

Or, „în ce fel este“ ar arăta de fapt că /El/ nu este într-un 
anume fel. Căci Unul nu are calităţi, aşa cum nu are o esenţă. 
Doar noi, chinuindu-ne, ne întrebăm ce trebuie spus şi vor¬ 
bim despre ceea ce este inefabil. îl numim /Unu/ vrând să ni-L 
arătăm nouă înşine, pe cât putem. 

Probabil că denumirea de „Unu“ cuprinde suprimarea mul¬ 
tiplicităţii. De aceea pitagoricienii L-au desemnat simbolic ca 
„A-pollon“ printr-o negare a multiplicităţii. 119 

Dacă /termenul/ „Unul“ formulează o afirmaţie — numele 
şi semnificatul — lucrurile se arată mai neclare decât dacă cine¬ 
va nu I-ar rosti deloc numele. Probabil că acest nume ar fi pro¬ 
nunţat, pentru ca omul care cercetează şi care porneşte de la 
numele care, mai mult decât toate, semnifică simplitatea, la 
sfârşit să-l nege chiar şi pe acesta; fiind el afirmat pe cât este 
cu putinţă pentru lucrul afirmat, nici măcar acest /nume/ nu 
e vrednic să indice acea natură, deoarece /numele Său/ nu poate 
fi auzit, şi nici nu trebuie să fie inteligibil pentru celcareîl aude, 
ci, dacă este /totuşi perceptibil / pentru cineva, est e pentru cel 
care îl vede. Dar dacă cel care vede caută să privească o Formă, 
nici pe ea nu o va afla. 

7. Faptul de a vedea în mod efectiv comportă două aspecte, 
de pildă în cazul ochiului: pe de-o parte, ochiul are o imagi¬ 
ne — forma obiectului sensibil; pe de alta, există mediul /lumi¬ 
na/ prin intermediul căruia ochiul vede forma obiectului, mediu 
care, el însuşi, este ceva sensibil pentru ochi, fiind însă diferit 
de formă şi fiind pentru formă cauza pentru care ea este văzută — 
mediu văzut laolaltă cu forma şi în formă. De aceea, nu i se 
acordă /mediului/ o percepere clară, deoarece ochiul se întoarce 
spre obiectul iluminat. 120 


118 O clară formulare a tezei numite de mine „doctrina celor trei 
lumi" , v. LPIF§ H,5,3-4-5. 

1,9 Falsă etimologie de la „a-pollon" —non-multiplu. 

120 în tratatul 29, IV.5, Plotin respinsese teoria care admitea că 
vedem printr-un intermediar. 

Atunci însă când nu există nimic altceva în afara /mediu¬ 
lui luminos/, ochiul vede printr-o percepţie unitară. Totuşi şi 
atunci /ochiul/ vede susţinându-se pe altceva, dar dacă ar fi 
fost numai lumina singură, fără să se lase pe alt obiect, senza¬ 
ţia nu ar putea să o perceapă. Chiar şi lumina Soarelui de la 
obiect ar fugi repede de senzaţie, dacă nu ar exista pentru ea 
un obiect mai solid /pe care să se aşeze/. 

Iar dacă cineva ar declara că /Soarele/ este întreaga lumină, 
s-ar putea accepta următoarea lămurire a acestei idei: /Soarele/ 
va fi o lumină care nu se află în nici o formă a obiectelor văzute 
şi care, pesemne, este vizibilă şi atât. Cât despre celelalte obiecte 
vizibile, ele nu sunt numai lumină /pură/. 

La fel, vederea intelectuală vede şi ea prin intermediul altei 
lumini obiectele iluminate de acea natură primordială şi vede 
în mod autentic în acele obiecte /lumina/. Când însă înclină 
spre natura obiectelor care primesc lumina, vede mai rău lumina. 
Dar dacă va abandona obiectele vizibile şi va privi lumina prin 
intermediul căreia vede, va privi lumina şi principiul luminii. 121 

Dar ca să înţelegem că Intelectul nu trebuie să privească 
această lumină ca pe ceva exterior /sieşi/, să revenim la cazul 
ochiului, care şi el va cunoaşte nu lumina exterioară şi străină. 
Ci, înainte de a vedea /lumina/ exterioară, el priveşte într-un 
scurt răstimp o /lumină/ proprie, mai strălucitoare: fie că 
noaptea, pe întuneric /o lumină/ iese din ochi, proiectată înain¬ 
tea lui, fie când nu vrea să privească nimic dintre lucrurile cele¬ 
lalte, pune înaintea sa genele, şi totuşi aruncă o lumină, fie că 
acela care are /ochi/ şi-i presează şi îşi vede lumina proprie. 
Atunci respectivul vede fără să vadă /ceva/ şi abia atunci vede 
cel mai mult. Căci vede lumina. Celalalte lucruri /pe care le 
vede/ sunt asemănătoare luminii, dar nu sunt lumină. 


121 Din nou, lumina este simbolul Unului, iar Soarele sau obiectele 
luminoase — al Intelectului şi Formelor, altfel decât în textul din 
Republica , unde Soarele este echivalentul Binelui, iar lumina — al Ade¬ 
vărului şi Fiinţei. Noi nu putem vedea lumina pură, dacă ea nu se 
leagă de un corp, dar putem vedea lumina prin intermediul corpurilor; 
la fel, putem vedea Unul prin intermediul inteligibilelor. 

La fel şi Intelectul, ascunzându-se pe sine faţă de toate cele¬ 
lalte şi adunându-se spre interior, fără să vadă nimic /exterior/, 
va privi nu o lumină distinctă aflată pe un obiect distinct, ci 
lumina însăşi — în sine, singura pură, ivindu-se deodată în el. 
încât, de aici a apărut dificultatea: /acea lumină vine/ din afară 
sau este interioară? Şi când pleacă, se zice: „era înăuntru şi de 
fapt nu era înăuntru". 

8. Sau, în fond, nu trebuie cercetat de unde /vine ea/. Căci 
nu există în acest caz „de unde". Ea nu se duce, nici nu pleacă 
nicăieri, ci apare şi nu apare. De aceea, nu trebuie dat fuga după 
ea, ci trebuie aşteptat în pace până ce va apărea , pregătindu-te 
pe tine însuţi să-i fii privitor, aşa cum ochiul aşteaptă răsări¬ 
tul Soarelui. Acesta, trecând peste orizont („din Ocean" 122 
spun poeţii) se dăruie pe sine ochilor pentru a fi privit. 

în acest fel, Acela pe care Soareleîl imită se va ivi — de unde ? 
Şi ce anume va depăşi /în urcuşul său/ când se va înfăţişa ? Va 
depăşi Intelectul însuşi care îl contemplă. Căci Intelectul va 
sta neclintit în raport cu viziunea sa, privind spre nimic altce¬ 
va decât spre frumos. Acolo, în întregul său, întorcându-se şi 
dăruindu-se pe sine, de parcă s-ar umple de vigoare, vede 
primele /principii/, devenind mai frumos el însuşi şi scânte¬ 
ind, dat fiind că /Unul/ este aproape. 

Acesta însă nu se deplasează /în întâmpinarea Intelectului/, 
precum cineva s-a aşteptat. Nu, El vine fără să vină: într-ade- 
văr, a fost văzut precum cineva care nu vine,însă e de faţă înain¬ 
tea tuturor, înainte chiar ca Intelectul să vină /spre El/. 
Intelectul trebuia să fie cel care vine şi tot el e cel care pleacă, 
pentru că nu ştie unde trebuie să stea şi unde stă Acela, fiind¬ 
că El nu este în nici un loc. Iar dacă ar fi posibil ca şi Intelectul 
să nu se afle nicăieri, (/nu spun/ că el este într-un loc, deoarece 
nici el nu există într-un loc), ci la modul absolut — nicăieri , 
atunci ar putea să-L vadă întotdeauna. 123 De fapt, nu să-L vadă, 


122 Iliada, VII,421-2. 

123 Plotinpare a voi să spună lucrul următor: spaţial, nici Intelec¬ 
tul nu are loc; totuşi el are un fel de spaţiu inteligibil sau logic — de 

ci să fie unul cu Acela şi să nu mai fie doi. Dar în realitate, 
fiindcă el este Intelect, îl priveşte astfel, când îl priveşte, prin 
ceea ce nu este Intelect din sine. m 

E o mare minune, in ce fel Unul este de faţă, fără să vină, 
şi în ce fel, fără să fie nicăieri, nicăieri nu există loc unde nu 
este! Este cu putinţă astfel să fii uimit; dar pentru cunoscă¬ 
tor, contrariul — dacă ar exista — ar fi uimitor. Dar mai 
degrabă, nici nu ar fi cu putinţă să mai fie uimit. Lucrurile stau 
astfel: 

9. Orice lucru generat de un altul se află fie în cel care l-a 
făcut, fie în altul, dacă după făcătorul însuşi mai există ceva. 
Dat fiind că, fiind generat de un altul şi în raport cu genera¬ 
rea având nevoie de un altul, are nevoie de un altul sub toate 
privinţele. De aceea şi se află în altul. Aşadar, prin fire ultimele 
generate se află în cele care sunt ultimele înaintea lor. Lucrurile 
care se află în realităţile primare /inteligibile se află/ în reali¬ 
tăţile de dinaintea lor, şi fiecare se află în altceva, până s-ar 
ajunge la Primul care este Principiu - 125 

Or, Principiul, dat fiind că nu are nimic înaintea sa, nu se 
află în nimic altceva. Neaflându-se în nimic altceva, şi toate 
celelalte fiind în cele de dinaintea lor, Principiul le cuprinde 
pe toate. Le cuprinde, fără să se împrăştie în ele; le posedă, fără 
să fie posedat. Or, posedându-le fără a fi posedat, nu există lu¬ 
cru în care El să nu fie. Căci dacă El nu există /în acel lucru/, 
nu-1 posedă. Iar dacă lucrul nu e posedat, nu este. Astfel, Prin¬ 
cipiul este şi nu este, nefiind prin faptul că nu e cuprins /într-un 


exemplu genurile şi speciile cu topografia lor. Dacă nu ar avea nici 
acest „loc inteligibil", atunci s-ar identifica cu Unul definitiv. 

124 Sugestia este că îl priveşte prin intermediul Unului din Intelect, 
căci nimic nu poate fi cunoscut decât prin ceea ce i se aseamănă uni¬ 
lateral. 

125 O afirmare clară a monismului lui Plotin, ce trebuie contrastată 
cu relativul dualism din Timaios, 30a şi 52e-53a, unde se vorbeşte 
despre mişcarea iraţională a materiei primordiale, înaintea acţiunii 
ordonatoare a Demiurgului. 

altceva/, dar, prin faptul că este liber de orice altceva, nu este 
împiedicat să fie oriunde. 

Căci dacă este împiedicat, este mărginit de un alt lucru, iar 
cele ce urmează în continuare sunt nepărtaşe la El. Atunci Zeul 
ajunge numai până în acel punct şi El nu ar mai fi în sine, ci 
ar fi sluga realităţilor care vin după El. 

Or, lucrurile care se află în ceva sunt în locul unde sunt. 
Dar cele care nu sunt undeva anume, nu au cum să nu fie pre¬ 
tutindeni. într-adevăr, dacă /cutare/ nu se află aici, este limpede 
că un alt loc /decât acesta/ îl păstrează; iar dacă se află acolo, 
se aflăînalt loc şi deci este fals /de spus/ că el nu se află undeva. 

Prin urmare, dacă este adevărată afirmaţia că /Unul/ nu se 
află undeva anume şi e fals /de spus/ că se află undeva anume , 
pentru ca El să nu fie în altceva, El nu ar putea fi separat de 
nici /un loc/. Iar dacă nu poate fi separat de nici un loc, fără 
să fie undeva anume, va fi pretutindeni în sine. Şi nici o parte 
a Lui nu va fi într-un loc, iar o alta într-alt loc; şi nici în între¬ 
gul Său nu va fi într-un anume loc. Astfel încât El se află în 
întregul Său pretutindeni, fără ca ceva să-L posede şi nici ca 
ceva să nu-L posede; orice lucru este aşadar posedat /de El/. 126 

Iată şi Universul: deoarece nu există un Univers înaintea 
sa, el nu se află într-un /alt/ Univers şi nici într-un loc. Căci 
ce loc ar putea exista înainte de existenţa Universului ? Părţile 
sale sunt dependente de el şi se află în el. Dar Sufletul nu este 
în Univers, ci Universul este în Suflet. Căci corpul nu este un 
locpentru Suflet, ci Sufletul se aflăîn Intelect, corpul în Suflet, 
iar Intelectul în Altceva. 127 Pentru Acesta nu mai există nimic 


126 Cum s-a văzut, această caracteristică aparţine nu numai Unului, 
ci şi în general inteligibilului — Intelectul şi Sufletul.V. 22,VI.4,2. Cel 
mult, se poate spune că Unul nu are un loc logico-ontologic unde 
să se afle,în timp ce despre Suflet se poate spune că se aflăîn Intelect 
şi despre Intelect că se află în Unul. 

127 V. LIPF§ H,4,4. la Platon în Timaios, 30b, Intelectul Uni¬ 
versului se află în Sufletul său, iar acesta în corpul său (30b); dar la 
36e, se afirmă că „întregul corporal a fost introdus în interiorul 
Sufletului". Plotin a utilizat această sugestie, şi nu pe cealaltă. 

în care să se afle; deci El nu se află în nimic altceva. In acest 
sens , El nu se află nicăieri. 

Dar unde se află celelalte lucruri ? în El. Prin urmare, El 
nu s-a separat de celelalte, nici nu este în ele şi nici nu există 
nimic care să-L posede, ci El le posedă pe toate. De aceea, în 
acest sens, El este Binele tuturor lucrurilor, fiindcă toate cele 
depind de El, fiecare în alt fel. De aceea şi sunt unele mai bune 
decât altele, fiindcă şi sunt /ceva/ în mod real — unele mai mult 
decât altele. 

10. însă tu nu-L privi pe El prin mijlocirea altora! Altmin¬ 
teri, vei vedea o urmă /a Lui/, şi nu pe El. Gândeşte-te: ce ar 
putea fi Acesta care poate fi conceput în sine, pur, fără amestec; 
toate lucrurile participă la El, dar nici unul nu-L posedă! Altul 
asemănător /cu El/ nu există, dar trebuie să existe ceva ase¬ 
mănător. 128 

Cine i-ar putea cuprinde deodată întreaga Sa putere ? Iar 
dacă cineva I-ar cuprinde-o deodată întreagă, prin ce s-ar mai 
deosebi acela de El ? Prin urmare, /cuprinderea trebuie să se 
facă/ parţial ? 

Dar tu care îl intuieşti, îl intuieşti deodată şi totuşi nu-L 
poţi comunica în întregul Său. Iar dacă nu-/L intuieşti deo¬ 
dată/, vei fi un Intelect care gândeşte; şi dacă vei avea şansa 
/să-L gândeşti/, Acela va fugi de tine, sau mai curând tu /vei 
fugi/ de El. 129 

Dar atunci când îl vezi, priveşte-L întreg. Atunci însă când 
îl gândeşti, orice ţi-aminteşti despre El, gândeşte-L că este 
Binele. Fiind putere, El este cauza vieţii inteligente şi intelec¬ 
tuale; de Acolo este viaţa şi Intelectul, fiindcă /este cauza/ 
Fiinţei şi a lui ceea-ce-este /ceva/, fiindcă este Unu. El este sim¬ 
plu şi prim, fiindcă este Principiu. Căci de la El vin toate. De 

128 în sensul că nu există un al doilea Unu, dar că toate celelalte 
lucruri îl imită, pe cât pot mai bine. 

129 Unul nu poate fi gândit, căci ar însemna să-L posezi parţial, 
deci să-L pierzi; El nu poate fi decât intuit direct, dincolo de gândire 
şi mai presus de Intelect. 

la El vine mişcarea cea dintâi, care nu este în El; de la El vine 
repaosul, fiindcă El nu are nevoie de /repaos/. Căci El „nici 
nu se mişcă, nici nu e în repaos“ 130 . într-adevăr, El nu are un 
loc unde să poată sta, nici unul unde să se poată mişca. In jurul 
a ce, spre ce, sau în ce /s-ar putea mişca El/ ? El este, într-ade¬ 
văr, Primul. 

Şi nu este posibil ca el să fie limitat: de cine ar putea fi ? 
Dar nici nelimitat, luat ca mărime , nu poate fi: încotro ar tre¬ 
bui să se extindă ? Ce anume să apară pentru El, care nu are 
nevoie de nimic ? Insă El posedă nelimitarea în calitate de pu¬ 
tere <fi 5uvapiq>. 131 Căci nu ar putea fi altfel sau avea vreo 
lipsă, dacă până şi lucrurile fără lipsă există datorită Lui. 

11. Şi nelimitarea aceasta există pentru că El nu e mai mult 
decât Unu, nici nu are vreo /limită/ care va limita ceva din cele 
ale sale. Şi deoarece este Unu, El nu este măsurat şi nici nu 
are de-a face cu numărul. El nu este mărginit nici în raport cu 
altceva, nici în raport cu El însuşi, pentru că în acest fel ar fi 
şi doi /şi nu numai unu/. El nu are deci o configuraţie, pentru 
că nu are părţi, nici nu are o formă. Nu-L cerceta, prin urmare, 
cu ochi muritori, cum se spune, şi nici — fiindcă aşa poate fi 
văzut — /nu-L cerceta/ în felul în care ar socoti cineva care, 
percepând toate lucrurile sensibile, îl suprimă pe Acela care 
este mai mare decât toate. Căci acelea pe care acel cineva le 
consideră a fi în cel mai înalt grad nu sunt astfel. Şi marele este 
inferior. Dar Primul este principiul fiinţării /determinate/ şi 
este mai domn decât Fiinţa. 

Astfel încât trebuie răsturnată acea opinie /comună/. Iar 
dacă nu o faci, vei rămâne golit de Zeu, precum cei care, în 
timpul sărbătorilor, se ghiftuiesc cu mâncarea pe care nu se 
cade să o mănânce cei care vor intra la zei. Ei consideră că acele 


130 Sofistul, 254d, unde se enumera „genurile supreme". Parme- 
nide, 139b, care expune (pentru a respinge) prima ipoteză privitoare 
la Unu: „Dacă Unu e unu." 

131 Plotin, aşa cum am arătat, răstoarnă pentru Unu obişnuita 
superioritate a limitatului asupra nelimitatului şi a lui energeia asupra 
lui dynamis. V. LIPF§ H,5,6. 

mâncăruri sunt mai certe decât viziunea zeului, căruia i se cu¬ 
vine sărbătoarea, şi nu sunt părtaşi la ceremoniile sacre de acolo. 
In aceste ceremonii, nefiind vizibil, părând că nu există, zeul 
produce necredinţa pentru cei care iau în seamă numai certi¬ 
tudinea pe care ar putea-o vedea numai în trup. E ca şi când 
nişte oameni, dormind de-a lungul vieţii, ar crede că cele din 
vis sunt demne de încredere şi certe; iar dacă cineva i-ar trezi, 
ei s-ar arăta lipsiţi de încredere în cele văzute cu ochii deschişi 
şi s-ar cufunda din nou în somn. 

12. Trebuie privit fiecare lucru cu organul cu care se cuvine 
a-1 percepe: unele trebuie să fie percepute cu ochii, altele — cu 
urechile, şi tot aşa mai departe. Şi trebuie crezut că alte reali¬ 
tăţi „se văd“ cu Intelectul şi nu trebuie admis că a gândi 
înseamnă a auzi sau a vedea, ca şi când cineva le-ar prescrie 
urechilor să vadă şi /ar spune/ că nu există sunete, fiindcă ele 
nu sunt văzute! 

Trebuie ţinut seama că /oamenii/ au uitat de lucrul pe care 
de la început şi până acum îl doresc şi la care năzuiesc. Căci 
toate lucrurile aspiră spre Acela şi tind spre El prin necesitatea 
firii, de parcă ar fi aflat prin divinaţie că nu pot exista fără El. 

Şi cei cunoscători şi deşteptaţi deja au perceperea Frumo¬ 
sului şi admiraţia sa, iar deşteptarea /pentru frumos/ aparţine 
iubirii. Dar Binele, ca unul ce e de demult prezent în vederea 
unei năzuinţe sădite în fire, este prezent şi la cei care dorm şi 
El nu-i uimeşte pe cei care la un moment dat îl văd, deoarece 
El este împreună cu ei întotdeauna şi nu este nevoie de reamin¬ 
tire /în cazul său/. Ei nu-L văd, fiindcă El este prezent pen¬ 
tru cei care dorm. 132 

însă iubirea pentru Frumos, când acesta este prezent, dă 
naştere la dureri, pentru că este necesar ca cei care-1 văd să 
năzuiască spre el. Această iubire fiind deci de ordinul doi, pro¬ 
prie unora care au înţelegere, ea indică /astfel/ faptul că 
Frumosul este mai degrabă de ordinul doi. Dar cealaltă nă- 


132 Binele, exprimând finalitatea oricărui lucru, este universal şi 
accesibil oricărorvieţuitoare, fie şi celor fără raţiune. Frumosul, fiind 
o calitate a Intelectului, se adresează celor „treji". 

zuinţă /spre Bine/ este mai veche decât aceasta şi lipsită de sen¬ 
zaţie; ea afirmă că Binele este mai vechi şi anterior Frumosului. 

Or, posedând Binele, toţi consideră că el le este îndestulă¬ 
tor, deoarece şi-au atins finalitatea. în schimb, nu toţi au văzut 
Frumosul şi ei cred că /Frumosul/ este născut pentru sine şi 
nu pentru ei, aşa cum se întâmplă şi cu frumuseţea de Aici: 
frumuseţea e posesia omului care o posedă. Şi /pentru unii/ 
este suficient să pară că sunt frumoşi, fără să fie. Dar /oamenii/ 
nu vor să posede Binele numai în aparenţă. Ei ridică pretenţii 
cel mai mult asupra primului /rang/, se ceartă şi rivalizează 
cu Frumosul de parcă acesta ar fi născut întocmai ca şi ei. E 
ca şi când cineva, fiind cel mai jos în rang faţă de rege, ar vrea 
să obţină o demnitate egală cu cel care vine /imediat/ după rege, 
ca şi când el ar fi provenit din unul şi acelaşi /neam/ ca şi /dem¬ 
nitarul secund/. El ignoră că, deşi depinde şi el de rege, celălalt 
demnitar se află plasat înaintea sa. Cauza erorii este faptul că 
ambii participă la Acela şi că Unul este anterior ambilor şi fiind¬ 
că, Acolo, Binele însuşi nu are nevoie de Frumos, în vreme ce 
Frumosul are nevoie de Bine. 

Iar Binele este blând, favorabil şi delicat, fiind de faţă atunci 
când vrei. In schimb Frumosul produce admiraţie şi tulburare, 
o plăcere amestecată cu suferinţa. Şi el îi smulge dinspre Bine 
pe cei care nu-L cunosc, după cum iubita /este smulsă de către 
amant/ de la casa tatălui ei. Căci el, Frumosul, este mai tânăr. 

Iar Binele este mai bătrân nu în timp, ci în adevăr. El are 
o putere anterioară. Are de fapt întreaga putere, în vreme ce 
acela care vine după El nu o are pe toată, ci numai pe aceea 
care vine după el /Intelectul/ şi de la el, încât Acela este stăpân 
şi peste această putere. Neavând nevoie de realităţile născute 
din El, lasă complet şi total ceea ce s-a născut, pentru că nu 
are nevoie deloc de acesta. El este acelaşi cum era şi înainte 
de a genera /realităţile ulterioare/. De fapt nici nu I-ar fi păsat 
dacă acestea nu ar fi apărut! Şi nici nu ar fi fost gelos, dacă 
altceva /decât ceea ce este/ ar fi putut apărea din El. 133 însă 


133 Aparţia ipostazelor inferioare Unului este spontană, nu se da¬ 
torează unei voinţe deliberate, ci e un fel de risipă generoasă şi infinită 
de energie. 

după cum stau lucrurile, nu este cu putinţă să nu fi apărut ni¬ 
mic. Căci nu există nimic care nu a apărut pe lume, odată ce 
au apărut pe lume toate cele. 

El nu este toate lucrurile, pentru ca să aibă nevoie de ele. Fiind 
săltat peste toate, El avea putinţa şi să le facă, şi să le îngăduie 
să existe autonom, stând El deasupra lor. 

13. Este necesar şi ca El, fiind Binele, şi nu un bine, să nu 
conţină nimic în Sine, de vreme ce nu/conţine/ nici măcar ceva 
bun. Intr-adevăr, ceea ce va avea, va fi sau bun, sau nu va fi bun. 
Dar în Bine, în cel dintâi şi în mod esenţial Bine, /nu există/ 
ceea ce nu e bun, însă nici Binele nu are binele, căci El nu are 
nimic. Iar dacă nu are nimic, El este singur şi izolat de tot restul. 
Şi dacă celelalte lucruri sunt fie bune, fără să fie Binele, fie nu 
sunt bune, El nu le are nici pe unele, nici pe celelalte; neavând 
nimic, El este Binele deoarece nu are nimic. 

Or, dacă cineva îi va adăuga orice —fie Fiinţă, fie Intelect, 
fie frumuseţe —, prin adaos îi va retrage faptul de a fi Binele. 
Retrăgându-I toate /atributele/ şi nespunând nimic despre El, 
fără să afirmi în mod fals că ceva există la El, lasă-i-L pe „a 
fi“ m , fără să dai mărturie despre ceea ce nu-i prezent la El, 
precum cei care aduc elogii fără ştiinţă; ei diminuează gloria 
celor elogiaţi, adăugându-le atribute inferioare demnităţii lor; 
ei au dificultăţi să grăiască discursurile adevărate despre per¬ 
soanele respective. 

Aşadar, nici noi să nu-I adăugăm nimic dintre atributele 
ulterioare şi inferioare. Cum El urcă peste toate, fiind cauza 
lor, El nu este nici măcar toate lucrurile. Căci natura Binelui 
nu este nici toate lucrurile şi nici ceva dintre toate lucrurile. 
Căci /în acest caz/ El s-ar afla sub unul şi acelaşi /gen 1 cu toate 
lucrurile; or, fiind sub unul şi acelaşi /gen/ cu toate, s-ar deose¬ 
bi /de ele/ numai printr-un atribut propriu, prin diferenţă şi 
adaos. El va fi atunci o dualitate, şi nu o unitate; o parte a sa 
nu va fi bună — cea comună — iar o parte va fi bună. Va fi 


134 Acest „a fi“ este ceea ce am numit Existenţa pură, nerelaţiona- 
tă a Unului, v. LIPF§ H,5,3. 

prin urmare un amestec de bine şi non-bine şi astfel nu va fi 
nici Binele pur, nici cel primordial, ci acela va fi cel primor¬ 
dial, prin care, participând la acela, El a ajuns bun, alături de 
genul comun. Prin participare deci este El bun; dar cel la care 
El participă nu este nici unul dintre toate lucrurile, [căci Binele 
nu este niciunul dintre toate lucrurile]. 

Şi dacă Binele se află în El (e o diferenţă în baza căreia acest 
compus este bun), trebuie ca pentru El de la un altul să provi¬ 
nă /Binele/. Dar El era simplu şi numai Bine. Cu atât mai mult, 
acela din care El provine trebuie să fie numai Bine. 

Ni s-a vădit, prin urmare, că Binele primordial se află dea¬ 
supra tuturor celor-ce-sunt /ceva/, că el este numai Bine, fără 
să aibă nimic în El. El nu este amestecat cu nimic, e deasupra 
tuturor, cauza tuturor. Căci din urât nu poate proveni nici 
frumosul, nici cele-ce-sunt /autentic ceva/; de asemenea, ele 
nu pot proveni din ceea ce nu e nici bun, nici rău. într-ade- 
văr, Creatorul este superior creaturii, căci e mai desăvârşit 
/decât ea/. 

( 33 , 11 . 9 ) 

ÎMPOTRIVA CELOR CARE SPUN CĂ SUNT RĂI 
CREATORUL LUMII ŞI LUMEA 
sau ÎMPOTRIVA GNOSTICILOR 135 

1. Prin urmare, natura simplă a Binelui ne-a apărut a fi şi 
primordială — căci orice nu este primordial nu e nici simplu — 
şi ne-a apărut că ea nu posedă nimic în sine, ci reprezintă o 

135 în VP, 5, Porfir numeşte acest tratat „împotriva gnosticilor" 
(ultima secţiune a lungului tratat despre raportul celor trei ipostaze), 
dar în VP, 24 îl numeşte „împotriva celor care spun că sunt răi cre¬ 
atorul lumii şi lumea". El este ultima parte din opera întinsă care mai 
cuprinde tratatele 30, 31 şi 32, dedicate în special problemei creaţiei 
şi a raportului dintre creator şi lume. Trebuie notat că denumirea 
„împotriva gnosticilor" este incorectă, deoarece o bună parte din 
polemica lui Plotin se îndreaptă împotriva unorplatonicieni, precum 
Numenios sau Longinos, care multiplicau ipostazele Intelectului şi 
care înclinau spre un dualism putrernic, inspirat, de altminteri, de 

unitate; iar natura aşa-numitului Unu este identică /cu Binele/. 
Căci această natură nu este ceva, iar apoi Unu, nici Acesta nu 
este ceva, şi apoi Bine. In consecinţă, când spunem „Unul“ şi 
când spunem „Binele", trebuie să gândim că numim una şi 
aceeaşi natură, fără să-i atribuim nici un predicat, ci /numai/ 
clarificând-o pentru noi înşine, pe cât este cu putinţă. 

Primul are această natură, fiindcă este cel mai simplu /din¬ 
tre toate/; El este autosuficient, fiindcă nu este compus din 
mai multe părţi. Căci, în acest ultim caz, El va depinde de păr¬ 
ţile din care /provine/. El nu se află în altceva, fiindcă orice 
lucru aflat în altul provine de la altul. Or, dacă El nu provine 
de la altceva, nici nu se află în altceva, nici nu reprezintă o reuni¬ 
une, este necesar ca deasupra Lui să nu se afle nimic. 

Nu trebuie, aşadar, mers în căutarea altor principii, ci, sta- 
bilindu-L înainte pe Acesta /drept unic Principiu/, trebuie apoi 
avut în vedere Intelectul — cel care gândeşte în primă instan¬ 
ţă—, apoi Sufletul, după Intelect. Aceasta este ordinea naturală. 

Şi nu trebuie plasate mai multe /ipostaze/ în inteligibil, nici 
mai puţine. Dacă ar fi mai puţine, fie Sufletul şi Intelectul vor 
fi declarate identice, fie Intelectul şi Primul. Dar că ele sunt 
diferite unul de celelalte s-a arătat în mai multe rânduri. 136 în 
cele de faţă, rămâne însă de cercetat dacă nu există mai multe 
niveluri /sau ipostaze/ decât acestea trei. 

Care ar mai putea fi naturile în afara acestora ? Nimeni nu 
ar putea afla o natură mai simplă, oricare ar fi, decât Princi- 


Timaios. V. LPIF§ H,2,3. Mai trebuie observat că tendinţa de ansam¬ 
blu de multiplicare a intermediarelor între Principiu şi Materie are 
la origine dificultatea logică şi epistemologică de a opera salturile 
ontologice dintre „cele trei lumi". Chiar Plotin vorbeşte adesea despre 
Natură ca despre un fel de ipostază între Suflet şi corpuri, despre 
corporalitate ca despre un fel de ipostază între Natură şi Materie, şi 
despre Raţiune (formatoare) ca despre un fel de ipostază între Intelect 
şi Suflet sau între Suflet şi corpuri. 

136 V. 10,V. 1,9, unde Plotin susţine că doctrina celor trei ipostaze 
este platonică şi polemizează cu Aristotel care făcea din Intelectul 
care se gândea pe sine Principiul suprem. V. şi 9,VI.9, care descrie 
ascensiunea de la Suflet până la Unu. 

piui tuturor, descris a fi în felul în care s-a arătat, nici una care 
să stea mai presus. Şi să nu se afirme că o natură /primordială/ 
este în virtualitate, în timp ce o alta ar fi în actualizare; căci 
ar fi ridicol ca, distingându-se o existenţă în virtualitate de o 
existenţă în actualizare în cazul realităţilor /etern/ în actualizare 
şi imateriale, să se confecţioneze /astfel/ mai multe naturi! 137 

Dar nici în cazul existenţelor care vin după Acesta /nu se 
pot multiplica ipostazele/: nu se poate concepe un anume Inte¬ 
lect aflat în repaos, iar un altul aflat cumva în mişcare. 138 Astfel, 
care ar putea fi repaosul, care — mişcarea Intelectului şi expre¬ 
sia sa, sau care ar fi inacţiunea unuia şi care — acţiunea celuilalt 
/Intelect/ ? într-adevăr, Intelectul este veşnic în felul în care 
este, situat într-o actualizare staţionară. Mişcarea către el şi 
în jurul lui este activitatea Sufletului; o raţiune formatoare pro¬ 
venind de la Intelect se îndreaptă spre Suflet, făcându-1 să fie 
un Suflet intelectual, dar neproducând o altă natură între 
Intelect şi Suflet. 

Şi nici măcar /din următorul motiv nu trebuie imaginate 
mai multe Intelecte/, în sensul că unul gândeşte, şi că celălalt 
gândeşte că gândeşte. într-adevăr, dacă faptul de a gândi din 
aceste Intelecte şi faptul de a gândi că el gândeşte sunt distincte, 
totuşi există /în Intelect/ o unică intuiţie cpicx JtpoofkATp» capa¬ 
bilă să-şi perceapă propriile acţiuni. /O astfel de distincţie/ ar 


137 De aici rezultă că Unul este în actualizare, ceea ce pare să con¬ 
trazică reprezentarea lui Plotin că Unului nu i se poate atribui o 
formă, deoarece el este mai presus de formă. 

138 Distincţia dintre un Intelect în repaos (inert) şi unul în mişcare 
(demiurgic) pare să-i fi aparţinut lui Numenios. V. LPIF§H,2,3. 
Intelectul în repaos este, în fapt, Arhetipul, iar cel în mişcare este 
Artizanul. Vezi LPA,2§D. Pe de altă parte, Amelios, celălalt discipol 
important al lui Plotin, ar fi fost de părere că există trei Intelecte: 
unul care există, altul care posedă şi al treilea care vede. Această infor¬ 
maţie a lui Proclos din comentariul său la Timaios nu este foarte si¬ 
gură. Căci Porfir ne spune că Amelios a fost pus să-l combată în 
numele lui Plotin pe el, Porfir, când, imediat după sosirea sa pe lângă 
Plotin, mai susţinea teoriile lui Longinos, care separa Intelectul în 
„obiect" şi „subiect" al gândirii. 

fi ridicol de imaginat în cazul Intelectului autentic, ci, în tota¬ 
litate el va fi acelaşi Intelect — cel care gândeşte că gândeşte 
cu acel /Intelect/ care a gândit /numai/. Iar dacă nu e astfel, 
un /Intelect/ va fi numai unul care gândeşte, în vreme ce un 
alt /Intelect/ va gândi că gândeşte, fiind el un Intelect diferit 
şi nu chiar acela care a gândit /numai/. 139 

însă dacă se va susţine că /cele două Intelecte se disting nu¬ 
mai/ prin concept, mai întâi /acei filozofi/ vor abandona mul¬ 
tiplicarea ipos tazelor. Apoi trebuie cercetat dacă conceptul /de 
Intelect/ are capacitatea de a presupune un Intelect care numai 
gândeşte, dar care nu are conştiinţa faptului că /el însuşi/ gân¬ 
deşte. Ceea ce, dacă s-ar întâmpla în cazul nostru, care mereu 
facem faţă impulsurilor şi gândurilor, chiar dacă ne-am purta 
cu măsură, tot am primi învinuirea de prostie. 140 

Atunci când deci Intelectul autentic se gândeşte pe sine în 
gândirile sale şi când obiectul gândirii sale nu este exterior sieşi, 
ci el însuşi este şi obiectul gândirii /sale/, în mod necesar el se 
posedă pe sine în actul gândirii şi se vede pe sine. Văzându-se 
pe sine însă, el se vede nu ca pe cineva fără gândire, ci ca pe 
cineva care gândeşte. Rezultă că în actul gândirii primordiale, 
/Intelectul/ ar cuprinde şi actul de a gândi că gândeşte, ca fiind 
unul şi acelaşi /cu cel de a gândi numai/. Iar Acolo, /gândi¬ 
rea/ nu se dedublează nici măcar în concept. 

Iar dacă /Intelectul/ ar gândi veşnic ceea ce /el/ este, ce loc 
ar mai exista pentru conceptul care desparte actul de a gândi 


139 Fireşte, totul trebuie raportat la Intelectul aristotelician care 
este gândirea care este „gândire a gândirii" Met. A,9. Or, dacă In¬ 
telectul se gândeşte pe sine, el trebuie să se gândească pe sine ca 
Intelect, adică gândind. Dar cum prin ipoteză el se gândeşte pe sine, 
Intelectul trebuie să se gândească pe sine gândindu-se pe sine etc. A 
despărţi cele două Intelecte, ar presupune renunţarea la circularitatea 
gândirii Intelectului divin. 

140 Text incert, din pricina schimbării persoanei subiectului. Am 
adoptat varianta textuală a lui BP. PA optează pentru o traducere 
asemănătoare. In schimb, Gabriel Chindea (Plotin — Enneade /-//, 
Bucureşti, IRI, 2003, p. 361, PE) încearcă, cred eu, o forţare a sen¬ 
sului, pe baza lecţiunii manuscriselor. 

d e actul dea gândi c ă gândeşte ? Dacă însă cineva ar introduce 
un alt concept ca pe un al treilea — alături de cel de-al doilea, 
care susţine că Intelectul gândeşte că gândeşte — anume, care 
afirmă că /Intelectul/ gândeşte că gândeşte că gândeşte, absur¬ 
ditatea devine încă şi mai limpede: de ce nu s-ar progresa ast¬ 
fel la nesfârşit? 

Iar când cineva ar presupune existenţa raţiunii sosite de la 
Intelect, şi apoi ar susţine că în Suflet ajunge o altă raţiune 
derivată din prima, pentru ca între Suflet şi Intelect să existe 
raţiunea, el va separa Sufletul de actul gândirii. într-adevăr, 
astfel /raţiunea/ nu va fi procurată de la Intelect, ci de la altce¬ 
va situat între /Intelect şi Suflet/. Sufletul va poseda /în acest 
caz/ nu raţiunea, ci o imagine a raţiunii şi, în general, el nu va 
cunoaşte Intelectul şi, în general, nu va gândi /sintetic /. H1 

2. Prin urmare, nu trebuie presupuse mai multe /ipostaze/ 
decât acestea /trei/, nici concepte excedentare în aceste /ipos¬ 
taze/ pe care ele nu le admit. Ci trebuie presupusă existenţa 
unui unic Intelect, identic de-a pururea cu sine, fără înclinaţii 
în nici o direcţie, care îşi imită Părintele, pe cât îi este cu putinţă. 

Cât priveşte Sufletul nostru, o parte a sa se află întotdea¬ 
una în proximitatea inteligibilelor, o alta se află în proximi¬ 
tatea lucruril°r de Aici, în timp ce o a treia se situează între 
primele două. Căci, existând o natură unică /a Sufletului/ în 
mai multe puteri, /afirmăm/ că uneori întregul Suflet este pur¬ 
tat laolaltă cu partea cea mai bună a sa şi a realităţii, alteori însă 
partea sa mai rea, fiind trasă în jos, antrenează cu sine şi partea 
intermediară. într-adevăr, nu este îngăduit ca întregul Sufle¬ 
tului să fie tras în jos. 142 


141 Dacă Raţiunea <>.6 yo<;> ar fi o ipostază autonomă între Intelect 
şi Suflet şi nu o manifestare nemijlocită a Intelectului în Suflet, atunci 
— crede Plotin — Sufletul nu ar putea avea acces la gândirea sinte¬ 
tică, intuitivă, superioară deliberării şi raţionalizării pe care o are în 
contact direct cu Intelectul. 

142 Această structură complexă a Sufletului este fondată de Plotin 
pe un pasaj din Timaios, 35 a, unde se afirmă că Sufletul este deo¬ 
potrivă divizibil şi indivizibil, V. 4, IV.2,2. De asemenea 6,IV.8,8, unde 

Şi această suferinţă i s-a întâmplat fiindcă nu a rămas în locul 
cel minunat, Acolo unde rămâne un Suflet care nu e o parte 
/a Sufletului universal/ şi nici noi nu am ajuns încă o parte a 
acestuia. /Sufletul universal/ a dat de la sine întregului corp 
/al Universului/ să posede /viaţă/ atât cât este în stare, dar el 
rămâne netulburat, fără să conducă în baza raţionamentelor 
şi fără să corecteze ceva, ci, prin viziunea întoarsă spre ceea 
ce îl precedă, el împodobeşte /Universul/ cu o putere minu¬ 
nată. 143 Şi cu cât el este mai aproape de această /viziune/, cu 
atât e mai frumos şi mai puternic. De Acolo având /lumina/, 
el o dăruie celui care vine după el, şi, de parcă ar străluci, 
străluceşte etern. 

3. Aşadar, strălucind etern şi posedând în mod continuu 
lumina, /Sufletul universal/ o dăruie în continuare, iar lucrurile 
/de Aici/ sunt etern ţinute laolaltă şi scăldate de această lumină 
şi se bucură de viaţă, pe cât le este cu putinţă , 144 După cum, 
când un foc se află la mijloc, /oamenii din jur/ s-ar încălzi pe 
cât le este cu putinţă. Focul este însă limitat de o măsură. Dar 
când puterile, nefiind limitate de o măsură, nu sunt desprinse 
de realităţile /autentice/, cum ar fi posibil ca, pe de-o parte, ele 
să subziste, şi, pe de altă parte, ca nimic să nu participe la ele ? 145 


Plotin afirmă că o parte a Sufletului rămâne întotdeauna în contact 
nemijlocit cu Intelectul. Acesta este motivul principal pentru care 
mistica plotiniană nu pretinde un mântuitor. V şi LPIF§H,6,4. 

143 Reluarea ideii fundamentale că Sufletul universal creează alt¬ 
fel decât artele şi artizanii, care nu pot decât să-l imite. Artele pro¬ 
cedează prin raţionamente şi îndreaptă dacă greşesc. Pentru Sufletul 
universal puterea creatoare este rezultatul nemijlocit al contemplaţiei 
intelectuale. 

144 Cum se vede, acţiunea vitală a Sufletul universal este conti¬ 
nuă, asemănător acţiunii Sufletului unui organism individual. Uni¬ 
versul nu este lăsat să funcţioneze în baza unor legi mecanice , precum 
o maşinărie, ci este în mod continuu „scăldat" în imaterialul Sufletului 
divin. Cf. metafora „plasei însufleţite", 27. IV.3,9. 

145 Ultima propoziţie, neavând un subiect clar, a fost diferit tra¬ 
dusă. Cf. şi PE, p. 363. 

Este deci necesar ca fiecare /realitate/ să dăruiască ce-i al 
său şi altcuiva. Altminteri Binele nu va fi Bine, nici Intelec¬ 
tul — Intelect, şi nici Sufletul nu va fi Suflet, dacă nu ar trăi 
ceva şi în a doua instanţă, împreună cu cel care trăieşte în primă 
instanţă, atâta timp cât există cel /care trăieşte/ în primă in¬ 
stanţă. 146 Este necesar, prin urmare, ca toate cele să se afle în 
continuitate unele cu altele şi să fie /aşa/ veşnic, dar sunt gene¬ 
rate, deoarece unele dintre ele provin de la alte realităţi. Ele 
nu s-au născut /odată şi gata/ <EyEVExo>, ci mereu s-au tot năs¬ 
cut <Eytv£XO> şi se vor tot naşte acelea câte sunt numite „gene¬ 
rate". 147 Şi nici nu vor pieri, cu excepţia acelora care au /părţi/ 
în care /se descompun/. Dar acelea care nu au /părţi/ în care 
/să se descompună/, nici nu vor pieri. 

Şi dacă se va zice că /şi acestea vor pieri/ în Materie, de ce 
nu /va pieri/ chiar şi Materia ? Iar dacă se va susţine că şi Ma¬ 
teria /va pieri/, vom întreba: ce necesitate a existat ca ea să apară 
/cândva/ ? Iar dacă se va susţine că /apariţia sa/ este necesară 
drept consecinţă /a altcuiva/, vom spune că şi în acest moment 
ea este necesară /drept consecinţă/. 148 

Iar dacă Materia singură va rămâne /intactă/, divinul nu va 
exista pretutindeni, ci numai într-un anume loc determinat, 
ca şi când ar fi separat de ziduri. Or, dacă aşa ceva este imposi¬ 
bil, /Materia/ va fi iluminată /de divin/. 


146 Text incert: o altă lecţiune : „dacă nu ar trăi ceva şi în a doua 
instanţă după cel care trăieşte în primă instanţă, atâta vreme cât.. ,etc.“ 
Ideea este cea a generozităţii spontane a fiecărei ipostaze care o 
generează nedeliberat pe cea inferioară, la fel cum corpul îşi creează 
nedeliberat oglindirea în apă. 

147 Sub raport temporal, lumea este eternă. Unele entităţi însă sunt 
numite generate, deoarece ele depind ontologic de altele, superioare 
lor şi care le oferă astfel fiinţarea. In alt sens, se poate spune că creaţia 
universală este continuă. Teoria eternităţii lumii se regăseşte la Aris- 
totel, dar ea pare contrară cosmogoniei din Timaios. 

148 Conform unui principiu aristotelic, actualizarea este anterioară 
ontologic virtualităţii. Prin urmare, Materia, care este virtualitate pură, 
trebuie să fie creată — chiar dacă, sub raport temporal, ea este eternă. 
(Met. H, 8) 

4. Dacă se va afirma că Sufletul a creat /Lumea/ cumva 
„pierzându-şi aripile" 149 , /vom spune/ că nu Sufletul univer¬ 
sal suferă aceasta. Iar dacă /filozofii respectivi/ vor susţine că 
/a creat/ din greşeală, să ne spună cauza greşelii. Când a greşit ? 
Dacă dintru eternitate, înseamnă că, în conformitate cu acest 
argument, /Sufletul/ rămâne perpetuu în greşeală. Iar dacă a 
început /să greşească la un moment dat/, de ce nu a greşit 
înainte de acel moment ? 

Noi negăm că Sufletul creator s-a înclinat /înspre în jos/, 
ci mai degrabă /credem/ că /a creat/ fără să se încline. Dar dacă 
s-ar înclina, /ar face-o/ desigur prin uitarea celor de Acolo. 
Iar dacă le-ar uita, în ce fel creează /Lumea/ ? Căci pornind 
de la ce fel de /principii/ creează /Sufletul/, dacă nu pornind 
de la /Formele/ pe care le-a văzut Acolo ? 

Iar dacă el creează amintindu-şi de Forme, înseamnă că 
deloc nu s-a înclinat /înspre Materie/ — nici dacă se află în 
neclaritate — dacă nu cumva se înclină mai curând într-Acolo, 
pentru ca să nu vadă neclar. într-adevăr, când posedă orice fel 
de amintire, de ce nu ar vrea Sufletul să se întoarcă într-Acolo ? 

Şi ce avantaj anume ar chibzui el că-i revine de pe urma 
creaţiei Lumii? într-adevăr, este ridicol /să creeze/ ca să fie 
onorat; s-ar transfera asupră-i /laudele/ sculptorilor de Aici! 
Dat fiind că, dacă ar crea în baza gândirii discursive şi dacă 
actul creaţiei şi puterea creatoare nu s-ar manifesta natural /în 
el/, cum ar putea /Sufletul/ crea acest Univers ? 150 

Şi când îl va nimici ? Dacă s-ar căi /că l-a creat/, de ce îl 
păstrează ? Iar dacă încă nu-1 nimiceşte, nici nu s-ar mai putea 
căi, fiind deja obişnuit cu el şi deja, în timp, ajuns mai favora¬ 
bil /Universului/. Iar dacă /Sufletul universal/ aşteaptă Sufle- 


149 Phaidros, 246c. 

150 Gândirea discursivă şi creaţia artizanală nu au drept scop pro¬ 
pria lor existenţă, ci se realizează în vederea unui scop străin. Dacă 
Universul ar fi creat ca o operă de artă, ar trebui să fie cineva care 
să-l laude şi să-l răsplătească pe Creator — fie el Intelectul, Sufletul 
Universal, cum credeau unii gnostici, sau Demiurgul activ al lui 
Numenios. 

tele individuale /ca să revină de unde au plecat/, ar fi trebuit 
ca deja ele să nu mai treacă printr-o nouă încarnare, după ce 
au avut, în viaţa anterioară, experienţa relelor de Aici. Aşa încât 
ele ar fi renunţat să revină /pe Pământ/! 151 

Şi nici nu trebuie acceptat faptul că această lume a fost rău 
creată pentru motivul că în ea sunt multe lucruri supărătoare. 152 
Valoarea aceasta /a Universului vizibil/ devine prea mare, 
atunci când i-o atribuie unii care consideră că Universul acesta 
este identic cu Universul inteligibil, şi nu că e o imagine a aceluia. 

Oare ce altă imagine mai frumoasă a aceluia /inteligibil/ ar 
putea exista ? Ce alt foc ar putea fi o /imagine/ mai frumoasă 
a focului de Acolo în afara focului de Aici ? Sau ce alt Pământ 
/ mai frumos ar exista/ înaintea acestuia, venind după Pămân¬ 
tul de Acolo ? Ce sferă /cerească/ mai exactă şi mai bine orân¬ 
duită în mişcare /decât a noastră/ ar mai putea exista, sosind 


151 Plotin argumentează, cum se vede, împotriva concepţiei iu- 
deo-creştine, dar şi gnostice potrivit căreia lumea este creată în timp 
şi va fi nimicită la un moment dat. Trebuie însă notat că Plafon însuşi 
părea să favorizeze ideea unei creaţii universale la un moment dat, 
deşi nu limita în mod explicit durata Universului. „Aşadar timpul 
s-a născut odată cu Cerul, pentru ca născute fiind împreună, împre¬ 
ună să piară... dacă va exista vreodată pierire... Căci Arhetipul este 
o existenţă veşnică, pe când Cerul a fost, este şi va exista de-a lun¬ 
gul întregului timp, fără încetare." ( Timaios, 38c, traducere Cătălin 
Partenie, uşor modificată.) 

152 Acesta este o reacţie împotriva gnosticilor, dar în acord cu ceea 
ce credeau creştinii înşişi, care socoteau lumea bună. Atitudinea lui 
Plotin se întemeiază din nou pe Timaios, 30b, unde Universul este 
declarat ca fiind „lucrarea cea mai frumoasă şi mai bună conform 
naturii" Pe de altă parte, trebuie observat din cele ce urmează că opo¬ 
nenţii — care vor fi fost ei — ai lui Plotin tind să nege divinitatea şi 
viaţa cosmosului, considerând că omul este mai presus decât astrele 
şi întreg Universul vizibil, ceea ce din nou este o concepţie tipic 
iudeo-creştină. Celsus (sec. II), autorul unei diatribe împotriva creş¬ 
tinilor, respinse de Origene, era uimit de faptul că evreii adorau — 
credea el — Cerul, dar dispreţuiau părţile sale cele mai nobile — astrele. 
(Th. Reinach — Textes d’auteurs grecs ct romains relatifs aujudaisme, 
Hildesheim, 1963, p. 167, fr. 10. 

însă după circumferinţa de Acolo a Universului inteligibil, aflat 
în sine însuşi ? Şi ce alt Soare după acela inteligibil şi înaintea 
acestuia care e văzut /ar mai putea fi/ ? 

5. Or, /fapt este că oponenţii noştri/, deşi au corpuri, după 
cum au oamenii, cât şi dorinţi, suferinţe şi mânii, nu dispreţu¬ 
iesc puterea care se află în ei, ci spun că le este îngăduit să intre 
în contact cu inteligibilul şi că nu există în Soare o /putere/ 
mai netulburată decât aceea de la ei, pusă în mai mare măsură 
în ordine, şi mai puţin alterată/ decât a lor/; afirmă că /Soarele/ 
nu are o cugetare mai bună decât /avem/ noi, care abia ne-am 
născut şi care, din pricina atâtor lucruri înşelătoare, suntem 
împiedicaţi să ne îndreptăm spre adevăr! 

Şi nu este /admisibil/ ca ei să afirme că Sufletul lor, ca şi al 
celor mai răi dintre oameni este nemuritor şi divin, dar că Cerul 
întreg şi astrele de acolo nu au parte de un Suflet nemuritor, 
deşi ele /sunt alcătuite din elemente/ cu mult mai frumoase şi 
mai pure /decât ale noastre/. Şi totuşi, ei văd ordinea şi armo¬ 
nia de acolo şi, pe de altă parte, cel mai mult acuză ei neorân¬ 
duiala de Aici, de pe Pământ! De parcă Sufletul nemuritor, 
alegând drept potrivit locul inferior, alege să cedeze Sufletului 
muritor locul /ceresc/ mai bun! 

Este absurdă şi introducerea de către ei a celuilalt Suflet, 
pe care îl consideră alcătuit din elemente. Cum oare o alcă¬ 
tuire din elemente ar putea avea viaţă de orice fel ? într-adevăr, 
combinaţia acestora produce fie caldul, fie recele, fie ameste¬ 
cul, ori uscatul, umedul sau amestecul lor. Şi în ce fel este /Su¬ 
fletul/ o menţinere laolaltă a celor patru elemente, când ea 
provine mai târziu din ele ? 

Iar când /oponenţii noştri/ îi adaugă acestui Suflet şi per¬ 
cepţie, şi voinţă şi nenumărate alte proprietăţi, ce s-ar mai putea 
spune ? 

Şi, fiindcă sunt lipsiţi de preţuire pentru această Creaţie şi 
pentru acest Pământ, ei afirmă că s-a făcut un „pământ nou“ 
pentru ei, spre care ei vor pleca de Aici. 153 Acela este „raţiunea 

153 In anumite texte copte gnostice apare noţiunea „pământului 
nou“. Un anume Nicotheos, autor gnostic evocat de Porfir în VP,16, 

Universului". Insă ce anume poate să existe pentru ei în cali¬ 
tate de Arhetip al Universului pe care ei îl urăsc ? De unde să 
sosească Arhetipul acesta? Căci iată ce rezultă, după ei: 
Creatorul care a făcut Arhetipul se înclinase deja înspre lumea 
de Aici ! 154 

Dacă, prin urmare, Creatorul însuşi are multă grijă pentru 
a crea o altă lume, în urma lumii inteligibile pe care o posedă 
/drept Arhetip/ — şi de ce anume ar fi avut /grija respectivă/ ? 
— şi dacă /Universul inteligibil ar fi fost creat/ înaintea celui 
/vizibil/, pentru care scop /ar fi creat Universul vizibil/? 155 
Pentru ca Sufletele /— susţin oponenţii noştri — / să fie puse 
sub pază. 156 Dar cum ? Ele nu erau puse sub pază /în inteligi¬ 
bil/ ? în consecinţă, /lumea/ a apărut degeaba! Dacă însă Crea¬ 
torul, după /ce creează/ Universul /vizibil/, luând /forma/ din 
Universul /vizibil/, despoaie forma de materie /pentru a crea 
Universul inteligibil/, ar fi de ajuns încercarea respectivă pen¬ 
tru Sufletele încercate, pentru punerea lor sub pază. Dacă însă 
ei socotesc că obţin „forma Universului" în Suflete, ce înseam¬ 
nă această inovaţie de limbaj <xo Katvov ton X.oyou> ? 157 

este menţionat în aceste tratate. C. Schmidt, Koptisch-Gnostische 
Schriften, I, Leipzig, 1905; V. PA, II, p. 240. 

154 Nu era, deci, imperturbabil, cum îl vedea Plotin. 

155 Text incert. 

156 Teoria că Sufletele au fost puse sub pază de zei în lumea vizi¬ 
bilă şi în corpuri, ca într-o închisoare, se găseşte în Phaidon, 62b-c. 
Pentru dificultatea lui Plotin de a concilia tezele pesimiste din Phaidon 
cu cele mai optimiste din Timaios, v şi 6,IV.8,1. 

157 De ce a luat naştere acest Univers vizibil? Pentru a pune 
Sufletele în paza şi închisoarea corpurilor — răspundeau platonicienii 
dualişti pe care îi combate Plotin. Dar Sufletele puteau fi păzite şi 
în inteligibil, încât nu există un motiv pentru creaţia Universului. Iar 
dacă totuşi ele trebuiau să fie puse sub pază în lumea vizibilă, înseam¬ 
nă că lumea invizibilă a fost creată ulterior, expulzând materia şi 
păstrându-i doar forma — ceea ce pare absurd. Unul dintre cele mai 
mari reproşuri aduse de Plotin acestor adversari este „inovaţia" — 
faptul că nu se bizuic pe tradiţie, deşi mimează formal respectul ei. 

6. Ce să mai vorbim despre celelalte ipostaze pe care /gnos¬ 
ticii/ le introduc— „transmigraţiile“ <7iapoiKT|aEi<;>, „întipări- 
rile“ <6tVTvn.7tou<;> şi „căinţele" <ţi£T«voiacţ> ? 158 Dacă ei vorbesc 
despre acestea ca despre suferinţele Sufletului când s-ar căi, şi 
dacă „întipăririle" se referă la faptul că Sufletul priveşte cumva 
imaginile realităţilor autentice şi nu încă aceste realităţi auten¬ 
tice în sine, atunci discursul aparţine unor oameni care folo¬ 
sesc cuvinte noi <Katvo/.oyouvTCOv> pentru a-şi constitui secta 
proprie. 159 Ca unii ce nu au contact cu vechea doctrină elenică ]b0 , 
ei fabrică aceste /noutăţi de limbaj/, deşi elenii cunoşteau bine 
şi indicau fără emfază „suişul din peşteră" !6! , care încet-încet 
conduce /Sufletul/ spre o viziune tot mai adevărată. 

în general, ei au preluat unele elemente /de doctrină/ de 
la Platon, pe altele însă — care reprezintă inovaţii , afirmate cu 
scopul de a-şi întemeia filozofia proprie — pe acelea le-au năs¬ 
cocit în afara adevărului. într-adevăr, şi pedepsele /pentru 
Suflete/, şi râurile din Infern, şi reîncarnările sunt luate de acolo, 
/de la Platon/. 162 

Ei au introdus o multiplicitate în domeniul inteligibile¬ 
lor — Ceea-ce-este, Intelectul, un alt /Intelect/ artizan (STpioup'yQ;) 


158 Aceste denumiri apar în tratatele gnostice copte menţionate 
în nota 153. 

159 Altă lecţiune, mai puţin bună, adoptată d e P B: „ .. .u nor oameni 

care folosesc cuvinte goale <KevoXoyowta)v> pentru a-şi constitui, 

, « 
etc... 

160 Oricât de detaşat de semnificaţia sa naţională devenise cuvân¬ 
tul „elen" în secolul al III-lea, totuşi o anumită pornire „anti-bar- 
bară" poate fi decelată aici. Printre maeştrii gnostici evocaţi de Porfir 
în VP,16, Zoroasterşi Zostrianos sunt denumiri pentru „Zoroastru", 
Allogenes înseamnă „cel de alt neam". Pe de altă parte, să nu uităm 
că pentru creştini, „elen" ajunsese să însemne „păgân", adept al vechii 
religii, denumire pe care Plotin o asumase cu mândrie. E de remar¬ 
cat, de asemenea, că Plotin nu este prea impresionat de „înţelepciu¬ 
nea barbară" care îi va interesa pe un Porfir sau Iamblichos. 

161 Referire la „mitul peşterii" din Republica lui Platon. 

162 Phaidon, llld, dar şi „mitul lui Er“ din partea finală a 
Republicii. 

şi Sufletul, inspirându-se din cele spuse în Timaios. Intr-ade¬ 
văr,/Platon/ scrie: „în consecinţă, câte Forme vede Intelectul 
în Vieţuitorul care fiinţează /cu adevărat/, tot atât de multe 
/specii/ Creatorul acestui Univers vizibil a chibzuit ca să aibă 
şi întregul." 163 Dar /adversarii noştri/, fără să înţeleagă, au con¬ 
siderat, pe de-o parte, /Intelectul/ aflându-se în repaos şi 
cuprinzând în sine toate realităţile esenţiale, iar pe de altă parte, 
/au avut în vedere/ un al doilea Intelect care le contemplă în 
primul, şi un al treilea /Intelect/ care deliberează — adesea ei 
aşază, în locul Intelectului care deliberează, Sufletul care cre¬ 
ează. Ei cred că acest Creator este conform cu /învăţătura lui/ 
Platon, fiind departe de a şti, în fapt, cine este Creatorul. 

Şi în general, ei se înşeală asupra naturii acestei Creaţiuni 
şi asupra multor altor teze ale lui /Platon/, degradând doc¬ 
trinele acelui bărbat, ca şi cum ei înşişi ar avea mai multă 
înţelegere pentru natura inteligibilă, în vreme ce acela şi restul 
bărbaţilor divini — nu. Şi botezând o mulţime de inteligibile, 
îşi închipuie că vor da impresia, chiar prin această mulţime /de 
denumiri/, că au aflat ceva precis, când, de fapt, conduc spre 
asemănare natura inteligibilă cu cea senzorială şi cea infe¬ 
rioară. 164 Or, ar fi trebuit ca /în cazul inteligibilului/ ei să 
urmărească un număr cât mai mic /de ipostaze/: /ar fi trebuit 
ca/, atribuind celui care vine după Primul toate /realităţile 
autentice/, să stea deoparte /de această multiplicare a inteligi¬ 
bilelor/, de vreme ce acela este toate realităţile autentice — 
Intelectul primordial, Fiinţa şi toate câte sunt frumoase după 
Prima Natură. Iar rangul Sufletului este al treilea. 


163 Timaios, 39e. Citatul este aproximativ. Unii gnosticii plato¬ 
nizanţi sau platonicienii de dinaintea lui Plotin, precum Numenios 
din Apameea, distingeau un Intelect pasiv, depozitarul Formelor, un 
Intelect activ care le contempla, şi un al treilea Intelect care delibe¬ 
ra şi planifica cosmogonia, uneori încredinţată Sufletului universal. 

164 Plotin observă că această interpretare, care îşi afla originea în 
Timaios, construieşte un Arhetip al Creaţiunii bazat pe Arhetipul 
creaţiei artizanale şi, în fond, bazat pe ceea ce am numit „asemănarea 
bilaterală" a inteligibilelor şi vizibilelor. 

Prin urmare, deosebirile Sufletelor trebuie urmărite în 
afectele sau în natura lor, fără a-i ridiculiza pe bărbaţii divini; 
ci trebuie primite cu bunăvoinţă doctrinele lor ca pe cele ale 
unor oameni din vechime d 65 Şi ceea ce ei spun întemeiat tre¬ 
buie luat de la ei: nemurirea Sufletului, Universul inteligibil, 
Primul zeu, faptul că Sufletul trebuie să fugă de însoţirea cu 
trupul, separarea de trup, faptul că el fuge dinspre devenire 
spre Fiinţă. Astfel ei /oponenţii/, când afirmă cu claritate aces¬ 
te doctrine aflate de la Platon, bine fac. 

Dacă însă vor să promoveze o doctrină diferită, nu le pur¬ 
tăm pică; dar le spunem că nu se cuvine ca, înaintea publicu¬ 
lui, să-şi alcătuiască propria doctrină prin ridiculizarea şi 
batjocorirea elenilor, ci să-şi prezinte acele doctrine /proprii/ 
ca fiind corecte, pornind de la ele însele — e vorba despre ace¬ 
lea care li se par originale în raport cu doctrinele celor vechi. 
Deci, formulând cu bunăvoinţă şi înţelepciune propriile lor 
doctrine, cât şi tezele cărora ei li se împotrivesc în mod justi¬ 
ficat, se cuvine ca ei să urmărească adevărul şi nu faima /obţi¬ 
nută/ adresând reproşuri unor oameni socotiţi din vechime a 
fi de valoare de către alţi oameni deloc răi /şi aceştia/; şi nu 
trebuie să afirme că sunt mai buni decât acei /filozofi din 
vechime/. 

Căci lucrurile pe care cei vechi le-au afirmat despre inteli¬ 
gibil sunt cu mult mai bune /decât doctrinele lor/ şi sunt expli¬ 
cate într-un mod cultivat. Ele vor fi uşor de cunoscut de către 
cei care nu sunt amăgiţi de amăgirea curentă la oameni, anume 
că tezele /gnosticilor/ au fost luate de la cei vechi mai târziu. 
Or, ele sunt teze care au primit adăugiri defel cuvenite. Şi există 
/la ei/ şi teze /vechi/ cărora ei vor să li se împotrivească; acolo 
gnosticii/ introduc generări şi nimiciri variate şi aduc reproşuri 
acestui Univers; acuză comuniunea dintre Suflet şi trup şi, 
certându-1 pe cel care a orânduit acest Univers, ei văd o iden- 

165 Din nou, vechimea este o garanţie de autenticitate şi adevăr; 
noutatea, suspectă. Porfir (VP, 16) spune că scrierile gnosticilor erau 
apocrife, fiind în mod fals atribuite unor autori din vechime. 

titate dintre Creator şi Suflet, dându-i acestuia aceleaşi afecte 
pe care le dau şi Sufletelor parţiale. 166 

7. S-a spus /de către noi/ că Universul acesta nici nu a 
început /în timp/, nici nu se va sfârşi, ci este etern, atâta vreme 
cât ar exista inteligibilele. Or, înainte de /gnostici/ s-a arătat 
că o comuniune a Sufletului nostru cu trupul nu e bună pen¬ 
tru Suflet. 

Insă faptul de a concepe Sufletul universal pornind de la 
Sufletul nostru este asemănător cu ce ar face cineva care, luând 
în atenţie neamul olarilor sau al fierarilor într-o cetate bine 
orânduită, ar critica întreaga cetate /din pricina lor/. 167 Tre¬ 
buie deci ţinut seama de deosebirile Sufletului universal /faţă 
de al nostru/, în ce fel el guvernează, anume că nu în acelaşi 
fel /cu al nostru/, şi că el nici nu este înlănţuit /de trup/. Alături 
de celelalte deosebiri /dintre Sufletul universal şi cel indivi¬ 
dual/ — nenumărate deosebiri care au fost arătate în alte trata¬ 
te — trebuia gândit şi asupra următoarei: noi am fost înlănţuiţi 
de trup, existând deja lanţul /înaintea noastră/. In cazul Sufle¬ 
tului universal, natura corpului fiind deja înlănţuită, ea leagă 
laolaltă ceea ce cuprinde. Dar Sufletul universal nu ar putea 
să fie înlănţuit de corpurile înlănţuite de el însuşi. Căci el 
guvernează. 

De aceea /Sufletul universal/ este imperturbabil faţă de cor¬ 
puri, în timp ce noi nu suntem stăpâni peste ele. Iar partea 
/Sufletului universal/ îndreptată spre divinul de deasupra ră¬ 
mâne netulburată şi nu este împiedicată de nimic; partea din 
el care dă corpului viaţă nu ia nimic de la aceasta. în general, 
un lucru aflat în altul primeşte în mod necesar afectarea 
celuilalt, dar el însuşi nu-i dă nimic propriu acelui lucru care 
posedă o viaţă proprie. De exemplu, dacă se altoieşte un altoi 


166 p entru gnostici, Creatorul lumii (uneori indentificat cu Iahve 
din Vechiul Testament), altul decât Dumnezeul suprem necunoscut, 
era fie rău, fie imperfect şi nici bun, nici rău. 

167 Din nou o critică a modelului teo-cosmologic bazat pe ase¬ 
mănarea bilaterală. V. şi Republica, 420c-e. 

într-o plantă, planta resimte influenţa altoiului aflat în ea, iar 
acela, uscându-se, permite plantei să posede viaţa sa. Nici dacă 
s-ar stinge focul din tine, focul universal nu s-ar stinge. De 
fapt, nici dacă focul universal ar pieri, nu ar păţi ceva Sufletul 
de Acolo, ci doar alcătuirea corporală /a Universului/, iar dacă 
ar fi cu putinţă ca, din restul elementelor să fiinţeze un Univers, 
Sufletul de Acolo nu s-ar sinchisi deloc. 

într-adevăr, nici alcătuirea corporală nu este asemănătoare 
în cazul întregului şi al vieţuitoarei individuale. Acolo, /Su¬ 
fletul/ parcă trece pe deasupra, poruncindu-i /corpului/ să stea 
locului; Aici, /părţile/ dând fuga să scape, se îndreaptă spre 
ordinea specifică lor şi sunt legate cu o legătură secundară, în 
vreme ce Acolo /părţile/ nu au unde să fugă. Aşadar, /Acolo/ 
Sufletul nici nu trebuie să ţină în interior /părţile/, nici presând 
din afară, nu trebuie să le împingă spre interior, ci natura sa 
rămâne acolo unde a dorit de la început. 

Iar dacă, undeva, o parte /a Universului/ s-ar mişca conform 
naturii, acele părţi pentru care /mişcarea/ nu e conformă naturii 
ar suferi, iar acestea sunt în mod adecvat conduse, ca aparţinând 
ele întregului. Alte părţi însă pier, deoarece nu pot să îndure 
ordinea întregului. Precum, dacă un grup mare de corişti ar 
fi condus în ordine, şi o broască ţestoasă ar fi lăsată în mijlocul 
drumului său, ea ar fi călcată în picioare, deoarece nu ar putea 
fugi de ordinea coriştilor. Totuşi, dacă ea s-ar alinia la ordinea 
lui, n-ar mai suferi nimic de pe urma corului. 

8. întrebarea „de ce /Creatorul/ a făcut Universul" este iden¬ 
tică cu întrebarea „de ce există Suflet" şi de ce Creatorul l-a 
făcut. Ceea ce, mai întâi, este caracteristic celor care acceptă un 
început al eternităţii. Apoi ei cred că, întorcându-se dinspre 
ceva înspre altceva şi transformându-se, /Creatorul/ a devenit 
cauza Creaţiunii. Ei trebuie prin urmare învăţaţi, dacă ar accep¬ 
ta cu bunăvoinţă, care este natura acestor lucruri, pentru ca 
ei să se oprească din hula la adresa realităţilor nobile — ceea 
ce ei fac cu uşurinţă în loc să arate evlavia care ar fi cuvenită. 

De fapt, nu ar trebui hulită cârmuirea întregului, cârmuire 
care, mai întâi, arată măreţia naturii inteligibile. Căci dacă ast- 

fel /Universul/ a ajuns la viaţă, încât să nu posede o viaţă ne¬ 
articulată — în felul în care sunt cele mai mici vieţuitoare din 
el, pe care mereu, zi şi noapte, le generează prin bogăţia vieţii 
din el — ci există /în el/ o viaţă continuă, strălucitoare, vari¬ 
ată, prezentă pretutindeni, care demonstrează o neînchipuită 
înţelepciune, cum să nu-1 numeşti o imagine splendidă <dyaA.pa>, 
clară şi frumoasă a zeilor inteligibili f’ 168 

Iar dacă /Universul vizibil/, imitându-1 /pe cel inteligibil/, 
nu este chiar acela /inteligibil/, totul este conform ordinii na¬ 
turale: Căci altminteri /dacă ar fi identic cu Universul inte¬ 
ligibil/, el nu ar mai fi o imitaţie /a Universului inteligibil/. 
Dar e fals /de spus/ că-1 poate imita fără să-i semene. 

într-adevăr, nimic nu a rămas deoparte dintre lucrurile a 
căror frumoasă imagine naturală el putea s-o aibă. Căci era ne¬ 
cesar ca imitaţia să nu rezulte în baza deliberării şi a unei 
invenţii artizanale <e7tiTeyvr|CRc;>. 169 într-adevăr, nu era cu pu¬ 
tinţă ca inteligibilul să fie ultimul termen. Şi trebuia ca inteli¬ 
gibilul să posede două activităţi (actualizări) — prima în el 
însuşi, cea de-a doua îndreptată către un altul. 170 Trebuia deci 
să existeîncă ceva după inteligibil, căci, dacă el ar fi rămas sin¬ 
gur, nu se mai manifesta nimic înspre în jos, ceea ce este, dintre 

168 Timaios, 37c. Citat liber: „Când a perceput Universul mişcân- 
du-se şi viu, născut ca o splendidă imagine a zeilor eterni, Tatăl care 
l-a zămislit a fost cuprins de încântare, s-a bucurat şi s-a gândit să-l 
facă încă şi mai asemănător cu Arhetipul. „Substantivul aYoeZ-pa, 
derivat de la verbul dY<xXA.o|iou, înseamnă în sens propriu „lucru de 
slavă" sau „lucru oferit spre slava zeilor", şi, de aici, „statuie" sau, în 
general, „imagine". 

169 Este exact modelul artizanal al creaţiei din Timaios, pe care 
Plotin încearcă să-l substituie cu un model organic, al creaţiei con¬ 
tinue, spontane, nedeliberate şi neplanificate. V. LPA §D. 

170 Teoria celor două activităţi (actualizări) a lui Plotin este foarte 
importantă pentru a explică procesul creaţiei spontane. Modelul este 
al focului care are căldura proprie, dar şi căldura care se răspândeşte 
în jur. Cele două activităţi sunt strâns asociate, de nedesprins una de 
alta, cam în felul în care gravitaţia este de nedesprins de massă. 

toate, lucrul cel mai imposibil. Dar Acolo circulă o putere uimi¬ 
toare capabilă să şi producă. 

Iar dacă există un alt Univers mai bun decât acesta, care 
este el? însă dacă este necesar să existe /acesta/, şi nu există 
un altul, acesta /al nostru/ este cel care păstrează imitaţia acelui 
Univers inteligibil. 171 

Pământul întreg este plin de vieţuitoare variate şi nemuri¬ 
toare şi toate /locurile/ sunt pline /de ele/ până la Cer. Astrele, 
atât cele din sferele inferioare, cât şi cele din locul cel mai înalt 
de ce n-ar fi ele zei, conduşi în ordine şi dând ocol lumii ? De 
ce să nu aibă ele excelenţă, sau ce obstacol să existe ca să n-o 
dobândească ? Acolo nu se află acele /necazuri/ care îi fac răi 
pe oamenii de Aici, nici slăbiciunea trupului, tulburată şi care 
tulbură. Oare de ce /astrele/ nu înţeleg veşnic, în răgazul ce-1 
au, şi /de ce nu/ îl cuprind în minte pe Zeul /suprem/ şi pe 
ceilalţi zei inteligibili ? Să fie înţelepciunea noastră mai presus 
decât a celor de Acolo ? Cine oare, care nu şi-ar fi ieşit din 
minţi, ar putea îndura o asemenea supoziţie ? 

Şi dacă Sufletele /individuale/ au coborât /Aici/ silite de 
Sufletul întregului, cum să fie mai bune Sufletele silite /decât 
cele de sus/ ? Căci în Suflete, partea care are puterea este cea 
mai bună. Iar dacă ele /au coborât/ de bună voie, de ce huliţi 
/lumea/ în care aţi coborât de bună voie, atunci când /Zeul/ 
permite să vă şi îndepărtaţi de ea, dacă cuiva ea nu i-ar fi pe 
plac ? 172 Iar dacă acest Univers este astfel încât să fie cu putinţă 
să dobândeşti în el şi înţelepciunea, şi ca, aflându-te Aici, să 
trăieşti potrivit cu realităţile /inteligibile/, cum să nu dovedească 
aceeastă împrejurare că suntem atârnaţi de realităţile de Acolo ? 

9. I-ar dacă cineva ar ocărî bogăţia şi sărăcia şi anume că 
nu sunt egal împărţite la toţi, /trebuie spus/ că, mai întâi, el 


171 De unde rezultă o concluzie apropiată tezei lui Leibmz că acest 
Univers este cel mai bun cu putinţă. 

172 Nu cred că este vorba despre sinucidere pe care Plotin o con¬ 
damnă (/6,1.9), ci despre practica filozofiei care permite îndepărtarea 
de corp, încă în timpul vieţii. 

ignoră că omul bun nu caută egalitatea în aceste cazuri; el nici 
nu consideră important că bogaţii au mai mult, şi nici că cei 
puternici /au mai mult/ decât particularii. El îi lasă pe alţii să-şi 
dea silinţa pentru /bogăţii şi putere/ şi a aflat că viaţa de Aici 
este de două feluri: unapentru cei buni, cealaltă pentru mul¬ 
ţime. Or, cei buni se îndreaptă spre înălţime şi în sus, în timp 
ce pentru comunul oamenilor există din nou două feluri de 
viaţă: una care îşi aminteşte de virtute şi participă la un anume 
bine; pe de altă parte, există gloata nevrednică care-i, ca să 
spunem aşa, un producător manual al lucrurilor necesare celor 
mai buni. 

Când cineva ucide sau e biruit de plăceri din pricina slăbi¬ 
ciunii, ce e de mirare că există păcate, nu din cauza Intelectului, 
ci din cauza unor Suflete care sunt, precum copiii, infantile ? 
Iar dacă /lumea/ ar fi un o sală de sport pentru cei care înving 
sau sunt învinşi, de ce nu e bine să stea lucrurile astfel ? 173 Dacă 
un om comite o nedreptate, de ce e /acest fapt/ teribil pentru 
/partea ta/ nemuritoare ? Dacă eşti ucis, ai ceea ce vrei. 174 Dacă 
huleşti /lumea/, nu ai obligaţia să fii cetăţean /al acestei lumi/. 

Se admite că Aici există judecată şi pedeapsă. Atunci cum 
să ocărăşti cu îndreptăţire o cetate care acordă preţuirea cuve¬ 
nită fiecăruia ? Acolo unde virtutea este la preţ, acolo şi viciul 
îşi obţine dezonoarea cuvenită. Şi nu numai imaginile splen¬ 
dide ale zeilor, dar zeii înşişi privind de sus, 175 „lesne vor scăpa 
de învinuiri din partea oamenilor" — cum se zice — zei care 
conduc toate lucrurile în ordine de la început până la sfârşit, 
dând fiecăruia partea cuvenită, conform schimbării vieţilor 
drept consecinţă a celor făcute anterior. Ceea ce ignorând, insul 
mai pripit dintre oameni se pronunţă ca un necioplit despre 
treburile divine. 


173 Teodiceea lui Plotin, asemenea celei a stoicilor, explicărăul din 
lume luând în consideraţie întregul în raport cu părţile. De aici analo¬ 
gia cu un teren de sport, sau cu un dans coral, etc. 

174 In sensul că eşti eliberat din închisoarea trupului — vezi cazul 
lui Socrate. 

175 Este vorba despre astre. 

Trebuie să încerci să fii desăvârşit, dar nu trebuie să con¬ 
sideri că numai tu însuţi ai putut să ajungi desăvârşit. Căci /cre¬ 
zând astfel/ încă nu eşti desăvârşit. Există însă şi alţi oameni 
desăvârşiţi, există şi daimoni buni, şi, cu mult mai mult, există 
zeii care, fiind în Cer, privesc într-Acolo, şi în cea mai mare 
măsură există Diriguitorul acestui Univers — un Suflet prea¬ 
fericit. Pornind de aici trebuie să-i cânţi şi pe zeii inteligibili 
şi, pe deasupra tuturor, pe cel mare, pe Regele inteligibilelor, 
care, în mulţimea zeilor îşi arată măreţia sa pe deplin. Căci nu 
trebuie restrâns /divinul/ la un singur Zeu , ci trebuie arătată 
multiplicitatea divinului, câtă /Zeul suprem/ a arătat-o el 
însuşi Vb — aceasta este caracteristic unor oameni care cunosc 
puterea Zeului: acesta, rămânând cel care este, îi creează pe 
toţi zeii care depind de el, există datorită lui şi sunt proveniţi 
din el. 

Iar Universul acesta este datorat lui şi priveşte într-Acolo. 
Şi întregul său, cât şi fiecare zeu le prezice oamenilor ceea ce 
ţine de el, şi le anunţă prin oracole ceea ce le este drag zeilor. 

Or, dacă ei nu sunt ceea ce este Zeul /suprem/, chiar şi aceas¬ 
ta se acordă cu natura. Şi dacă vrei să dispreţuieşti /toate aces¬ 
tea/ şi te făleşti că nu eşti mai prejos de ei, trebuie spus mai 
întâi că, în măsura în care cineva este un om de calitate, el se 
poartă cu bunăvoinţă faţă de toţi /zeii/, cât şi faţă de oameni. 
Apoi, se cuvine să te lauzi cu măsură fără să fii necioplit, înain¬ 
tând până în punctul îngăduit nouă de natură. Şi trebuie socotit 
că şi pentru alţii există un loc pe lângă Zeu, şi nu trebuie să te 
aşezi doar pe tine singur îndată după acesta, precum ai zbura 
în vis, lipsindu-te pe tine însuţi să devii un zeu, pe cât este cu 
putinţă pentru Sufletul omului. Şi este cu putinţă atâta cât /te/ 
conduce Intelectul. Or, a te aşeza deasupra Intelectului înseam¬ 
nă deja a cădea în afara Intelectului. 

176 In acest punct, se pare că Plotin polemizează cu creştinii — 
monoteişti — şi care refuzau divinitatea cosmosului, mai degrabă decât 
cu gnosticii platonizanţi care, precum valentinienii, admiteau un Zeu 
suprem, dar şi un Demiurg, iar alteori, şi alte divinităţi intermedia¬ 
re, precum Sophia (înţelepciunea). 

Oamenii neghiobi îi cred pe astfel de /doctrinari/, dând as¬ 
cultare pe dată cuvintelor lor, anume: „Tu eşti mai bun decât 
toţi, nu numai decât /toţi/ oamenii, dar şi decât zeii.“ Căci mare 
este înfumurarea oamenilor şi cel umil mai înainte, modest şi 
neinstruit, /se împăunează/, numai de aude: „Tu eşti fiul lui 
Dumnezeu 177 , în vreme ce ceilalţi pe care tu i-ai admirat înainte, 
nu sunt fiii lui Dumnezeu, şi nici /astrele nu sunt/ — astrele/ 
pe care ei le cinstesc din moşi-strămoşi; tu însă, fără nici o oste¬ 
neală, eşti mai bun chiar şi decât Cerul." Iar apoi restul oame¬ 
nilor cade la învoială într-un glas. E ca şi când, fără să ştii să 
numeri, te-ai afla printre oameni care nu ştiu să numere şi ai 
auzi că ai o mie de coţi; ce ai putea gândi decât că ai, într-ade- 
văr, o mie de coţi ? Iar dacă ai auzi că ceilalţi sunt de cinci coţi, 
ţi-ai mai putea închipui că numai o mie este un număr mare! 

Apoi, pentru aceştia dintre voi Zeul se arată a fi providenţa; 
de ce ar neglija Universul întreg, aflat în locul în care sunteţi 
şi voi ? Dacă îl neglijează, deoarece nu are răgaz să privească 
spre el, atunci nici nu se cuvine să privească în jos. Şi, în timp 
ce se uită în jos la acei oameni, de ce nu priveşte şi în afara 
/sa/, de ce nu priveşte şi spre lumea în care ei se află ? Iar dacă 
nu priveşte în afara /sa/, pentru ca să nu vadă Universul, nici 
la ei nu se uită. 

Dar—/spun ei/ — nici nu au nevoie de el. 178 Numai că Uni¬ 
versul are nevoie de Zeu şi cunoaşte ordinea lui şi /la fel o 
cunosc/ cei care sunt în el, ca să fie în el şi ca să fie Acolo, şi, 
dintre oamenii cei prieteni Zeului, cei care îndură cu bună- 

177 Pentru „zeu“ şi „Dumnezeu" greaca are acelaşi cuvânt. Traduc 
aici pe Qecx; prin „Dumnezeu" pentru a sugera monoteismul unora din¬ 
tre oponenţii lui Plotin. Formula „fiul lui Dumnezeu" trimite la spa¬ 
ţiul cultural iudeo-creştin: sunt „fiii lui Dumnezeu" cei aleşi: fie 
israeliţii, fie cei drepţi dintre ei, fie creştinii. La Sf. Pavel, Romani, 
9,26, 8,15; Galateni, 4,5-6; formula este frecventă şi în literatura creş¬ 
tină timpurie: I. Clement, Barnabas, Hermas, etc. V. G. Kittel-G. 
Friedrich editors, TheologicalDictionary of the N.T. 1990, s.v. „huios". 

178 Este vorba, probabil, despre Demiurgul rău, creator al Uni¬ 
versului vizibil, dar nu şi al Sufletului. 

voinţă nefericirile primite de la Univers, dacă li se par nece¬ 
sare în urma rotirii Universului. Căci nu trebuie privit la ceea 
ce este după mintea fiecăruia, ci trebuie privit la întreg. 

Or, acordând cinstire fiecărui om după valoarea /sa/, gră- 
beşte-te mereu într-Acolo unde toate cele care au putere se 
grăbesc — multe sunt făpturile care se grăbesc într-Acolo, iar 
cele care ajung Acolo sunt fericite, altele, pe cât posibil, îşi au 
destinul cuvenit lor. în acest caz, să nu-ţi acorzi numai ţie însuţi 
puterea /de a ajunge Acolo/: căci numai dacă vesteşti că ai ceva 
ce pretinzi că ai, încă nu ai acel lucru. Sunt mulţi oameni care, 
deşi ştiu că nu au un anume lucru, declară că îl au şi cred că-1 
au, fără să-l aibă, şi /cred/ că ei singuri au ceea ce ei singuri 
nu au. 

10. Examinând multe astfel de chestiuni, ba chiar pe toate, 
s-ar putea afla o abundenţă de argumente în fiecare caz, arătân- 
du-se cum stau lucrurile. Dar ne cuprinde ruşinea pentru unii 
prieteni, care, nimerind peste această învăţătură /gnostică/ mai 
înainte ca să ajungă prietenii noştri, nu ştiu cum, dar continuă 
/ şi acum/ să-i dea crezare. într-adevăr, dorind ei ca doctrine¬ 
le lor să pară adevărate în modul cel mai credibil, ori /chiar/ 
gândind că doctrinele lor sunt astfel, nu se sfiesc să spună ceea 
ce spun. 

Noi însă am vorbit pentru cunoscuţii /noştri/ <yvfoptpot> 179 , 
nu pentru acei /„prieteni 1 */ — căci nimic mai mult nu s-ar mai 
putea aduce pentru a-i convinge pe aceştia din urmă — pen¬ 
tru ca /cunoscuţii noştri/ să nu fie tulburaţi de /gnostici/, nu 
fiindcă aceştia ar aduce demonstraţii (nu au aşa ceva), ci pen¬ 
tru că sunt înfumuraţi. Căci există altă modalitate după care 
ar trebui scris când ai vrea să-i confrunţi pe cei care cutează 
să batjocorească spusele bărbaţilor divini din vremurile vechi 
— spuse frumoase şi conforme cu adevărul. Trebuie lăsată ca 
analiza aceasta să se facă în alt mod 180 . 


179 Sau „discipolii** — termenul grec este echivoc. 

18° y yp 16. Se crede, în general, că aceşti foşti prieteni platoni- 
cieni deveniţi gnostici erau aşa numiţii sethieni, ophiţi sau barbe-lo- 

Cele afirmate de noi aici îi vor ajuta pe cei care iauîn con¬ 
sideraţie problemele în mod precis, referitor la toate punctele 
în ce fel trebuie cunoscute . 181 Trebuie abandonată discuţia, 
după ce vom fi menţionat însă un punct care totuşi a depăşit 
totul prin absurditate, dacă trebuie numită aceasta absurditate: 

/Gnosticii/ susţin că Sufletul şi o anumită înţelepciune s-au 
înclinat în jos, fie că Sufletul a început aceasta, fie că înţelep¬ 
ciunea ar fi o asemenea cauză, fie că ei vor ca ambele să fie iden¬ 
tice. Ei spun că restul Sufletelor a mers laolaltă în jos şi susţin 
că Sufletele, ca membre ale înţelepciunii, se cufundă în trupuri, 
de exemplu, în cele ale oamenilor. Dar /mai spun/ că /înţe¬ 
lepciunea/, de dragul căreia ele au coborât, nu a coborât la rân¬ 
dul ei; cumva, ea nu s-a înclinat în jos, ci doar a iluminat 
întunericul. Apoi, de la ea a apărut o imagine reflectată în 

gnostici. V. PA, II, p. 264. Totuşi ideile cele mai importante aparţin 
sectei valentinienilor: mitul despre căderea Mamei-Sophia-Achamot 
şi despre Demiurgul (Artizanul) rău şi ignorant, fiul ei. Ceea ce îi 
caracteriza pe toţi aceştia era aşa-numita „exegeza inversă" a primelor 
capitole ale Genezei, prin care, de pildă, personajul negativ — şarpe¬ 
le — devenea pozitiv (mesagerul Dumnezeului suprem), Iahve deve¬ 
nea un Artizan negativ, ignorant al autenticului Dumnezeu, iar 
cunoaşterea interzisă — accesul la cunoaşterea (gnosis) a autenticu¬ 
lui Dumnezeu şi a naturii căzute a lui Iahve. Valentinus, care prove¬ 
nea ca şi Plotin din Alexandria, locuise, din nou ca şi Plotin, la Roma 
între 140-160. Aici, preot fiind, el se despărţise de creştinismul „orto¬ 
dox", scrisese o carte numită Evangelium Veritatis, bazată pe „exe¬ 
geza inversă" care îşi găsise mulţi adepţi, deopotrivă la Roma şi în 
provincii, atât răsăritene, cât şi apusene, de pildă, în Gallia. Aşa-numi¬ 
ta Evanghelie a lui Filip, găsită în biblioteca gnostică de la Nag 
Hammadi, aparţine literaturii valentiniene. Probabi că cei care îl mâh¬ 
neau cel mai mult pe Plotin erau foşti platonicieni, care, asociind mitul 
din Timaios cu primele capitole ale Genezei, se lăsaseră influenţaţi 
de „exegeza inversă". 

181 Porfir (VP,16) spune că, la acest îndemnai lui Plotin, Amelios 
ar fi scris patruzeci de tratate împotriva cărţii lui Zostrianos, în vreme 
ce el însuşi ar fi demonstrat caracterul apocrif al scrierilor atribuite 
lui Zoroastru. 

Materie. Apoi ei plăsmuiesc o imagine a imaginii, existentă Aici 
prin intermediul Materiei, sau al „materialităţii", sau orice alt 
nume vor să-i dea. (Fiecare dintre /gnostici/ vorbeşte altfel, 
pronunţând multe denumiri pentru a întuneca chestiunea pe 
care o discută.) Ei îl inventează pe Artizan (cum îl numesc) 
făcându-1 să se rupă de Mamă, trag Universul din el până la 
ultimele reflexe, pentru ca cel care a scris aceasta să aducă ocări 
din belşug! 182 

11. Mai întâi deci, dacă /înţelepciunea/ nu a coborât, ci a 
iluminat întunericul, cum s-ar putea spune cu temei că ea „s-a 
înclinat" ? Nu se cuvine să se spună că /înţelepciunea/ „s-a în¬ 
clinat", dacă ceva s-a scurs din ea precum lumina. Asta, dacă 
nu exista ceva /întunecat/ situat undeva jos, iar ea s-a deplasat 
spaţial spre acel ceva şi, ajungând aproape, l-a iluminat. Dar 
dacă, rămânând la sine a iluminat, fără să producă nimic pen¬ 
tru acel ceva /de jos/, din ce pricină numai ea singură a ilu¬ 
minat /întunericul/ şi nu şi /ipostazele/ mai puternice decât 
ea, aflate în domeniul realităţilor autentice ? 

Iar dacă /înţelepciunea/, prin faptul că a primit gândirea 
raţională despre Univers, nu a putut /totuşi/ să ilumineze 
Universul în temeiul gândirii raţionale <ek tou X.oytopou>, de 
ce nu a făcut Universul în acelaşi timp în care a iluminat /în¬ 
tunericul/, ci a mai aşteptat naşterea imaginilor ? 

Apoi: „gândirea raţională despre Univers" — „pământul cel 
străin" cum îl numesc ei, născut de către puteri mai mari — 
cum spun ei — nu i-ar fi înclinat în jos pe făcătorii lui. 

Apoi: de ce iluminată fiind, Materia creează imagini psi¬ 
hice şi nu natura corporală ? Căci imaginea Sufletului nu ar avea 
deloc nevoie de întuneric sau de Materie, ci născându-se, dacă 
se naşte, ar veni pe urmele celui care a creat-o şi va rămâne 
ataşată de acesta. 

182 Verbul Xoi5opf|OT|Tai care poate avea fie un sens activ, fie unul 
pasiv („pentru ca cel care a scris aceasta să fie ocărât din plin") şi 
lipsa unor complemente au făcut ca ultima subordonată să fie dife¬ 
rit înţeleasă. V. PB, II, p. 126. Sensul activ mi se pare mai probabil. 

Apoi: oare această /imagine/ este o Fiinţă, sau este un gând 
«cewoTipoo, după cum spun ei ? Dacă este o Fiinţă, care este 
diferenţa dintre ea şi /Sufletul/ din care provine ? Iar dacă ea 
este un alt aspect al Sufletului şi dacă primul Suflet este cel 
raţional, probabil că imaginea respectivă ar fi /Sufletul/ vege¬ 
tativ şi cel generator. Iar dacă e acesta, cum ar mai putea /ge¬ 
nera acest Suflet vegetativ/, pentru ca să fie onorat/de oameni/, 
şi cum a ajuns să creeze el din cauza lăudăroşeniei şi a îndrăznelii ? 
Şi în general, capacitatea de /a crea/ prin imaginaţie şi, încă mai 
mult, prin raţiune i-a fost înlăturată! Şi ce ar mai trebui încă 
să producă din Materie şi din imaginea /respectivă/ Creatorul 
/Universului/ ? 

Iar dacă /creatorul este/ un gând, trebuie mai întâi indicat 
de unde vine acest nume de „gând“. Apoi, cum este cu putinţă 
/să existe lumea/, dacă nu se va da „gândului" facultatea crea¬ 
ţiei ? Or, în ce fel puterea de a crea poate să fie adugată. plăs¬ 
muirii deşarte respective, /fără Fiinţă/ <tcp 7tA.aap.aTi> ? 183 

/Elementul/ cutare vine întâi, altul — după el, /spun ei/, ca 
şi când ei ar vorbi cum le vine! De ce însă vine mai întâi focul ? 184 

12. Şi abia născut /Artizanul, gândul/, cum de se apucă /el 
să creeze/ ? Prin amintirea /Formelor/ pe care le-a văzut. De 
fapt însă, el nu era defel /Acolo/ unde să le fi văzut <tva av 
rai eÎ5ev>, nici el însuşi, nici „mama" sa pe care i-o atribuie 
/gnosticii/! 185 


183 Dacă nu Sufletul creează corpurile, ci un fel de imagine a lui, 
atunci aceasta nu ar avea Fiinţă, nu ar fi autonomă — spune Plo- 
tin — şi deci ea nu ar avea capacitate creatoare. Iar dacă ar fi Fiinţă, 
nu s-ar deosebi de Suflet care astfel ar rămâne în inteligibil, sau în 
contact direct cu inteligibilul, fără să „se încline" şi mitul gnostic nu 
ar mai avea sens. 

184 In Timaios, 55a, focul este constituit de Demiurg din parti¬ 
cule având forma de tetraedru regulat — cel mai simplu poliedru re¬ 
gulat. In ordine logică, cel puţin, focul este primul element şi există 
o raţiune matematică pentru aceasta. 

185 O construcţie sintactică mai rară, tradusă rău de Armstrong, 
printr-o finală „But it did not exist at all, so as even to see“ (la fel 

Apoi, nu-i de mirare lucrul următor? Ei înşişi — /cred 
ei/ — ajungând Aici, în lumea asta, nu ca imagini de Suflete, 
ci ca Suflete autentice, cu chin şi trudă unul sau două dintre 
ele se smulg din lume şi îndreptându-se spre reamintire, cu 
trudă obţin rememorarea lucrurilor pe care cândva le-au văzut. 
Dar acea imagine / Artizanul/- susţin ei — gândeşte acele /reali¬ 
tăţi inteligibile/, chiar dacă în mod obscur, dar totuşi le gân¬ 
deşte, de îndată ce este generată — ori „mama" sa /le gândeşte 
— o imagine materială, şi nu doar gândeşte realităţile inteligi¬ 
bile şi obţine noţiunea Universului de la acel Univers /inteli¬ 
gibil/, dar şi cunoaşte şi /elementele/ din care a provenit 
/Universul/! Gândindu-se /Demiurgul/ să facă focul mai întâi, 
de unde / a considerat el/ că trebuie ca /focul/ să /apară/ 
primul ? De ce nu /a creat/ un alt element? 

Dar dacă /Demiurgul/ a putut să creeze /focul/ gândind 
„foc“, de ce, dacă a gândit „Univers" — căci mai întâi ar fi tre¬ 
buit să gândească întregul — nu a creat Universul dintr-o dată? 
Căci şi /celelalte lucruri/ erau cuprinse în gândirea sa. In¬ 
tr-adevăr , e mai natural /să creeze astfel, totul deodată /, şi 
să nu creeze, la fel ca artele, care sunt posterioare Naturii şi 
Universului. De fapt /vedem aceasta şi la/ fiinţele individuale 
când se nasc datorită elementelor naturii: nu apare mai întâi 
focul, apoi fiecare dintre /celelalte elemente/, apoi amestecul 
lor, ci un contur şi o circumferinţă care întipăresc /forma/ 
oricărui vieţuitor în/materia/ menstruală. Dar de ce nu şi Acolo 
să nu fi fost delimitată Materia de planul Universului — în pla¬ 
nul în care se află şi pământul, şi focul, şi restul elementelor ? 
Pesemne că /gnosticii/ ar fi „creat“ Universul servindu-se de 
un Suflet cât mai autentic, în timp ce /Demiurgul/ nu a ştiut 
să creeze! 


şi de Chindea,(„ca să mai fi văzut"), dar corect de Brehier: „il n’etait 
pas lâ ou il aurait pu Ies voir“, printr-o circumstanţială de loc. De¬ 
miurgul — considerat de gnostici un fel de „gând“ — nu se afla în 
locul inteligibil unde să poată vedea Formele — spune Plotin, şi nu 
că el nu exista deloc. 

Or, a prevedea dimensiunea Cerului, mai mult, cât de mare 
este el, înclinarea zodiilor şi revoluţia /astrelor/ de sub Cerul 
/stelelor fixe/, a arăta cauzele în virtutea cărora totul este ast¬ 
fel nu era pe măsura unei imagini reflectate, ci era cu totul pe 
măsura unei puteri care pleacă de la principiile cele mai bune. 
Ceea ce, fără voie, chiar şi ei acceptă! 

Intr-adevăr, „iluminarea" /lor/ ajunsă la întuneric, când e 
cercetată, va face acceptate cauzele autentice ale Universului. 
Căci de ce ar fi trebuit ca /înţelepciunea/ să ilumineze, dacă 
în general nu trebuia /ca Universul să existe/ ? în fapt, există 
necesitate conformă naturii, şi necesitate contrară naturii. Dacă 
necesitatea /ca să existe Universul/ este conformă naturii, /el/ 
există veşnic. Iar dacă necesitatea respectivă este contrară na¬ 
turii, atunci necesitatea contrară naturii va exista şi la realităţile 
de Acolo, iar relele vor exista înaintea acestui Univers /vizi¬ 
bil/, şi nu Universul acesta va fi responsabil de rele, ci reali¬ 
tăţile de Acolo /vor fi responsabile de rele/ pentru /Universul/ 
acesta. Relele nu vor veni de Aici la Suflet, ci vor veni de la 
Suflet Aici. Iar argumentul acesta va continua, reducând Uni¬ 
versul la principii /ce vor deveni responsabile de rău/. Şi dacă 
aşa /se va proceda/, atunci şi Materia, de unde ar fi apărut 
/relele, constituie o problemă/. 186 

Or, afirmă ei, când s-a înclinat, Sufletul a văzut şi a ilumi¬ 
nat un întuneric deja existent. De unde a sosit acesta ? Dacă 
/gnosticii/ vor afirma că el a creat /întunericul/ în timp ce se 
înclina, în mod evident nu exista loc unde să se încline, şi nici 
întunericul nu putea fi cauza înclinării, ci însăşi natura Su¬ 
fletului. Dar acest fapt este identic cu necesităţile invocate mai 


186 Text dificil mai ales din pricina brevilocvenţei sale, care nu per¬ 
mite să se ştie care este subiectul subordonatei „de unde ar fi apărut." 
Armstrong, ca şi Chindea înţeleg drept subiect „Universul", Brehier 
— „Materia", dar traducerile lor rămân deficitare, ca şi a mea, de alt¬ 
minteri. Cred totuşi că Plotin se întreabă următoarele: dacă principi¬ 
ile superioare, inteligibilelele, devin responsabile pentru rău, atunci 
ce se va întâmpla cu Materia — despre care atât el, cât şi gnosticii 
susţin că este cauza răului? 

înainte, încât rezultă că primele principii ar fi responsabile 
/pentru rele/. 

13. Aşadar, cel care face reproşuri naturii Sufletului nu ştie 
ce face şi nici încotro îl poartă sfidarea sa. Asta se întâmplă 
fiindcă /gnosticii/ nu cunosc ordinea continuă a primelor reali¬ 
tăţi, a celor de pe locul doi, de pe locul trei şi mereu aşa, / 
mergând/ până la existenţele de pe ultimul loc. /Ei nu ştiu/ că 
nu trebuie aduse ocări celor mai prejos de primele realităţi, ci, 
cu bunăvoinţă, trebuie acceptată natura tuturor, iar omul, dând 
fuga către primele realităţi, trebuie să înceteze /să vorbească 
despre/ tragedia de spaimă, care are loc — cred ei — în sferele 
Universului, care sfere totuşi le „orânduiesc toate dulceţurile“. 187 

Căci ce anume au de spaimă aceste sfere încât să-i înspăi¬ 
mânte pe cei fără experienţa argumentelor şi care nu au avut 
parte de o învăţătură ordonată şi şcolită ? Intr-adevăr, dacă cor¬ 
purile cereşti sunt de foc, nu trebuie să te temi de ele, deoarece 
ele sunt proporţionate în raport cu întregul şi cu Pământul; 
în schimb, trebuie privit spre Sufletele lor, în temeiul cărora 
ei înşişi /gnosticii/ cred că sunt vrednici de preţuire. Iar cor¬ 
purile astrelor, distingându-se prin mărime şi frumuseţe, 
activează şi acţionează laolaltă cu existenţele care se nasc con¬ 
form naturii. Acestea nu ar putea apărea atâta timp cât nu ar 
exista primele realităţi; toate însă umplu întregul şi sunt părţile 
mari ale întregului. 

Iar dacă oamenii sunt ceva de valoare în raport cu celelalte 
vieţuitoare, cu atât mai mult sunt de valoare aceste /fiinţe as¬ 
trale/, care nu există în Univers pentru a stăpâni tiranic, ci ca 
să ofere armonie şi ordine. 

Cât despre semnele despre care se spune că provin de la 
astre, trebuie considerat că ele anunţă evenimentele viitoare; 
şi mai trebuie considerat că diferenţele care apar ţin şi de întâm- 


187 Este vorba despre sferele planetare sau Arhonţi, pe care Sufletul 
trebuia să le străbată — după miturile gnostice — pentru a-şi regăsi 
în empireu odihna. Existau, se pare, şi descântece pentru a-i îmbuna 
pe Arhonţi. 

plare — căci nu ar fi cu putinţă ca aceleaşi evenimente să se 
petreacă cu fiecare existenţă individuală —, ţin şi de momen¬ 
tul naşterii, de depărtarea locurilor /naşterii/ şi de constituţi¬ 
ile Sufletelor. 188 

Şi iarăşi, nu trebuie pretins ca toţi oamenii să fie buni, iar, 
fiindcă aceasta este imposibil, nu se cuvine de grabă aduse mus¬ 
trări /Artizanului/ de către aceia care, iarăşi, consideră că aces¬ 
te fiinţe terestre nu se deosebesc întru nimic de realităţile 
superioare. Şi nu trebuie socotit că răul este altceva decât ceea 
ce e deficitar în raport cu gândirea, că e binele mai mic şi care 
mereu se raportează la ceea ce e mai mic /decât el/. /Altmin¬ 
teri/, ar fi ca şi când cineva ar spune că Natura este rea, fiind¬ 
că ea nu este senzaţie, şi că elementul senzorial /este rău/, 
fiindcă nu este raţiune. Iar dacă nu /vor vedea lucrurile cum 
arăt/, /gnosticii/ vor fi obligaţi să spună că relele există şi Acolo. 
Căci şi Acolo Sufletul este mai rău decât Intelectul, iar aces¬ 
ta este inferior Altuia. 189 

14. Dar, mai mult decât oricine, /gnosticii/ fac şi într-alt 
mod ca cele de Acolo să nu fie ireproşabile: atunci când ei com¬ 
pun descântece, de parcă adresându-se /realităţilor inteligibile/, 
nu doar Sufletului, ci şi instanţelor superioare /Sufletului/, ce 
altceva fac decât că pronunţă vrăji, farmece şi caută să le con¬ 
vingă să asculte de cuvânt şi să se lase conduse, dacă cineva 
dintre noi este capabil să pronunţe cu mai multă artă aceste 
descântece şi astfel /să facă auzite/ melodii, ecouri, respiraţii, 
sâsâituri ale vocii şi restul, câte sunt prescrise descântării făp¬ 
turilor de Acolo ? 

Iar dacă ei nu vor să recunoască aceasta, /să spună/ în ce 
fel incorporalele /se supun/ vocii /omeneşti/! De aceea exact 
prin manierele prin care ei fac ca vorbele lor să pară mai măreţe, 

188 Cf. J,III.1,5-6, voi. 1 pp. 210-214. 

189 E o contradicţie, desigur: totuşi Plotin crede că din relativa 
inferioritate a Intelectului faţă de Unu, şi a Sufletului faţă de Intelect, 
nu se poate deduce că, la modul general, există rău în domeniul inte¬ 
ligibil. 

ei, fără să-şi dea seama, desfiinţează măreţia proprie realităţilor 
incorporale. 

Când însă afirmă că sunt purificaţi de boli, dacă ar afirma 
că /aceasta se petrece/ datorită cumpătării şi unei diete potri¬ 
vite, atunci ar vorbi cum se cuvine, după cum o fac şi filozofii. 
Numai că ei presupun că bolile sunt demoni şi susţin şi promit 
că îi pot alunga prin cuvinte. De aceea ei ar putea părea oameni 
divini pentru mulţime, care admiră puterile aflate la magicieni. 
Insă /gnosticii/ nu i-ar putea convinge pe oamenii cu minte 
că bolile nu-şi au cauzele în oboseală, excese sau indigenţă, în 
infecţii, şi în general în transformări, avându-şi punctul de ple¬ 
care fie în afara, fie înăuntrul /corpului/. Este ceea ce arată şi 
tratamentele bolilor: 

Când se aplică o purgaţie stomacală, sau se administrează 
un leac, sau se ia sânge, răul este alungat în afară. Lipsa /de anu¬ 
mite alimente/ vindecă, ori /vindecarea se întâmplă chipurile/, 
deoarece demonul 190 flămânzeşte şi leacul produce slăbirea /sa ? 
Uneori /— se spune —/ el iese deodată /din corp/, /alteori/ 
rămâne înăuntru. Dar cum de nu mai este omul bolnav, dacă 
demonul rămâne şi e înăuntru ? Iar dacă a plecat afară, de ce 
/a făcut-o/ ? Ce anume a îndurat el ? A fost— zice-se — hrănit 
de boală. Prin urmare, boala este altceva decât demonul. 

Apoi, dacă demonul intră /în corp/, fără să existe vreo 
cauză, pentru ce omul nu e veşnic bolnav? Iar dacă a existat 
o cauză /raţională/, ce nevoie este de demon în cazul bolii ? 
Căci cauza, în mod independent, este capabilă să producă febra. 
Este ridicol ca în acelaşi timp să existe cauza /bolii/ şi să se 
alăture imediat cauzei respective demonul, care e pregătit /să 
acţioneze/! 

Dar e limpede în ce fel acestea s-au spus de către /gnos¬ 
tici/ şi cu ce scop; în vederea acestui scop, nu mai puţin, am 
amintit de aceşti demoni. Restul vi le las vouă, cititorilor, pen- 


190 Plotin nu crede deci în „demoni" — am tradus astfel pe 
Satpcovtov, dar admite existenţa „daimonilor" <5atpoveţ> ca divini¬ 
tăţi inferioare. Distincţia între cele două, vocabule înrudite nu este 
întotdeauna păstrată. 

tru a cerceta şi examina pretutindeni acest lucru: că felul nos¬ 
tru de filozof ie, fiind urmărit pentru toate celelalte bunuri, pe 
deasupra înfăţişează simplitatea caracterului laolaltă cu o gân¬ 
dire clară; ea /filozofia/ urmăreşte gravitatea, nu aroganţa, 
posedă îndrăzneala laolaltă cu raţiunea, cu multă siguranţă, cu 
atenţie şi cu maxima circumspecţie. [Restul calităţilor trebuie 
comparate cu un astfel de mod /de a filozofa/.] Iar ceea ce ne 
vine de la ceilalţi este întru totul contrar/acestui mod de a filo¬ 
zofa/. Nimic mai mult! Astfel s-ar cădea să vorbim despre ei. 

15. în schimb, lucrul următor nu trebuie să vă scape: ce efect 
anume creează aceste discursuri /gnostice/ în Sufletele celor 
care le ascultă şi care sunt convinşi /de ele/ să dispreţuiască 
lumea şi fiinţele din ea? Există două opţiuni de viaţă pentru 
a ajunge la finalitate, prima consideră plăcerea trupească drept 
finalitate, în vreme ce cealaltă alege frumosul şi virtutea, în 
temeiul cărora năzuinţa /pentru ele/ se ataşază de zeu şi vine 
de la zeu. (în ce fel, rămâne de examinat în altă parte.). Epicur, 
eliminând Providenţa, ne cere să căutăm plăcerea, plăcutul — 
ceea ce a mai rămas. 

Dar discursul /gnostic/ este încă mai nesăbuit <vEavtKortEpov>: 
după ce ocărăşte pe stăpânul Providenţei şi Providenţa, el 
desconsideră toate legile de Aici şi tratează virtutea descoperi¬ 
tă dintotdeauna şi cumpătarea ca demne de râs, pentru ca să 
nu se mai vadă Aici nimic frumos; suprimă şi cumpătarea, şi 
dreptatea sădită în caractere, care se desăvârşeşte din raţiune 
şi exerciţiu, şi în general, /înlătură/ virtuţile prin care omul ar 
putea deveni vrednic. în acest fel, lor le-a rămas plăcerea şi 
interesul pentru ei înşişi, lipsa de comuniune cu ceilalţi oameni 
şi numai ceea ce are de-a face cu folosul — în cazul când vre¬ 
unul /dintre ei/ nu ar fi prin firea proprie mai bun decât sunt 
aceste discursuri. Căci dintre lucrurile de Aici nimic nu este 
frumos la ei, ci /este astfel/ doar o altă/finalitate/ pe care când¬ 
va o vor urmări. 191 


191 Acuzaţiile de imoralitate aduse gnosticilor se întâlnesc şi la 
autorii creştini, precum Irenaeus. 

Or, ar fi trebuit ca cei care deja „au cunoscut" <eyvcok6t:cxc;> 192 
să urmărească /acea finalitate/ pornind de Aici şi, urmând 
primele principii, să îndrepte purtările ghidându-se de la o 
natură divină. Căci este propriu acelei naturi care dispreţuieşte 
plăcerea corpului să dea ascultare frumosului. 193 

Iar cei care nu au parte de virtute, nu s-ar putea îndrepta 
del°c spre realităţile de sus. O dovedeşte, în cazul /gnosticilor/, 
şi faptul că ei nu posedă nici o teorie despre virtute, şi că dis¬ 
cutarea acestor chestiuni a fost abandonată de ei. Şi ei nu spun 
nici ce este /virtutea/, nici câte /părţi ale viruţii/ sunt, nici /nu 
spun/ cât de multe lucruri frumoase au fost examinate în doc¬ 
trinele celor vechi, nici /nu arată premisele/ pornind de la care 
ele se vor impune şi vor fi dobândite, nici cum poate fi îngri¬ 
jit Sufletul, nici cum este el purificat. A spune numai „priveş¬ 
te spre Dumnezeu “ nu aduce nici un folos, dacă nu arăţi felul 
în care să priveşti. Căci ce împiedică — ar putea spune cineva — 
să priveşti /spre Dumnezeu/, dar să nu te abţii de la nici o 
plăcere ? Sau să fii nestăpânit la mânie, amintindu-ţi totodată 
de numele de „Dumnezeu" şi fiind posedat de toate pasiunile 
laolaltă, fără a încerca să le alungi pe niciuna dintre ele ? 

într-adevăr, virtutea avansează spre finalitate şi, acţionând în 
Suflet laolaltă cu cugetarea, îl înfăţişează pe Dumnezeu. Dar fără 
virtutea autentică aşa-numitul„Dumnezeu" rămâne un nume. 

16. Iarăşi, nu este cu putinţă să devii bun aruncând dispreţul 
asupra lumii, a zeilor din ea, şi a celorlalte frumuseţi. Căci orice 
om rău i-ar putea dispreţui pe zei chiar şi mai înainte /de a se 
converti la Gnoză/; şi, chiar fără a fi fost cu totul rău când îi 
dispreţuia mai înainte şi chiar dacă în alte privinţe nu ar fi com¬ 
plet rău, tocmai prin acest dispreţ el a devenit rău. 

Iar aşa-zisa cinstire pe care /gnosticii/ o acordă zeilor inteli¬ 
gibili nu s-ar potrivi /cu acest dispreţ pentru zeii vizibili/. Căci 
omul care iubeşte ceva, îndrăgeşte şi orice fiinţă înrudită cu 

192 In sensul de cei care posedă gnoza, lit. „cunoaşterea". 

193 Divergenţe textuale. Altă lecţiune: „căci este frumos să dai 
ascultare acelei naturi care dispreţuieşte etc." 

cel pe care îl iubeşte. El /îi îndrăgeşte/ pe copiii pe al căror 
tată îl iubeşte. Or, orice Suflet este copilul acelui Tată inteli¬ 
gibil <7ton:p6<; EKEÎvot» 194 . Iar Sufletele din /corpurile cereşti/ 
sunt inteligente, bune şi asociate cu realităţile de Acolo cu mult 
mai strâns decât sunt ale noastre. Cum s-ar putea ca acest 
Univers să fie rupt de acela inteligibil ? în ce fel există zeii din 
el ? Dar despre acestea am vorbit mai înainte. 

Acum însă să arătăm că ei, de vreme ce dispreţuiesc şi 
lucrurile înrudite cu realităţile inteligibile, de fapt nici măcar 
pe acestea din urmă nu le cunosc, afară de numai cu vorba. 

Cum poate fi cuvioasă presupunerea — /admisă de ei/ — 
că Providenţa nu ajunge la lucrurile de Aici, sau la orice lucru ? 
Şi în ce fel sunt în acord cu ei înşişi ? Căci susţin că numai ei 
au parte de Providenţă. Oare /asta se întâmplă/ când ajung 
Acolo, sau şi când trăiesc Aici ? Dacă /ea se exercită numai/ 
Acolo, cum de au ajuns Aici ? Dacă /se exercită/ şi Aici, cum 
de mai sunt încă Aici ? Cum de nu e şi /Dumnezeu/ Aici ? Şi 
de unde va şti el că ei sunt Aici ? Şi cum /va şti/ că ei, atâta 
timp cât sunt Aici, nu au uitat de el şi nu au devenit răi? Iar 
dacă îi cunoaşte pe cei care nu au devenit răi, îi cunoaşte şi pe 
cei care au devenit răi, ca să-i deosebească pe unii de ceilalţi. 
Iar atunci /Providenţa/ va fi prezentă pentru toţi şi va exista 
în lumea aceasta, oricare este felul ei. Consecinţa este că lumea 
aceasta va participa la divinitate d 95 

Iar dacă /Zeul/ va lip si din lume, va lip si şi de la voi şi nu 
aţi putea spune nimic despre Dumnezeu şi nici despre /pu¬ 
terile/ care vin după el. 


194 Nu este vorba despre „Tatăl ceresc", adică Sufletul universal, 
cum crede G. Chindea (PE, 1, 393 şi nota 658), ci despre Intelect. 
Demonstrativul este, în regulă generală, folosit de Plotin pentru a 
desemna inteligibilul (de obicei Intelectul) şi nu cerul vizibil. Uneori 
e folosit chiar şi pentru indicarea Unului. 

195 Se vede bine din acest tip de întrebări faptul că Plotin nu poate 
concepe un Mântuitor divin, trimis de sus pentru a-i salva pe oameni 
şi că pentru el salvarea e o problemă personală, de descoperire prin 
intermediul filozofiei a părţii divine din fiecare, pe care să o poată 
reuni cu întregul. V. LPIF§ H,6,4. 

Atunci, fie că o Providenţă vine la voi de Acolo, fie că lu¬ 
crurile stau oricum vreţi, însă măcar Universul se ţine de Acolo, 
nu e abandonat şi nici nu va fi abandonat. Or, Providenţa este 
cu mult mai mult a întregului decât a părţilor, iar participarea 
/la ea/ a Sufletului universal este cu mult mai mare /decât aceea 
a Sufletelor individuale/. O arată şi faptul de a exista şi cel de 
a avea minte nepreţuită: cine este, precum întregul, într-ade- 
văr atât de bine ordonat şi de nepreţuit la minte dintre oamenii 
care, fiind cu mintea de nici un preţ, dispreţuiesc /întregul/ ? 196 

însă a face comparaţia de mai sus este şi ridicol, dar conţine 
şi multă absurditate; iar cel care nu compară numai în vede¬ 
rea argumentării n-ar putea evita reproşul de impietate. Chiar 
a face cercetarea aceasta nu e demn de un om cu minte, ci de 
un orb — unul care, în general, neavând nici sensibilitate, nici 
inteligenţă, se află departe de a vedea Universul inteligibil, ca 
unul ce nu-1 priveşte pe acesta /sensibil/. într-adevăr, ce muzi¬ 
cian, văzând armonia inteligibilă, nu va fi mişcat văzând-o pe 
cea din sunetele sensibile ? Sau care om, expert în geometrie 
şi numere, văzând cu mintea simetricul, proporţia şi ordinea 
/inteligibile/, nu se va bucura văzându-le şi cu ochii ? 

De fapt nici cei care privesc cu ochii produsele artei nu 
privesc în acelaşi fel, în picturi, aceleaşi /forme/, ci când le re¬ 
cunosc drept imitaţia sensibilă a /formei/ situate în gândire, 
ei sunt tulburaţi şi se îndreaptă spre reamintirea formei ade¬ 
vărate. Din această experienţă se pune în mişcare iubirea. 197 
Un om vede frumuseţea de pe chip, care imită bine /frumuseţea 
inteligibilă/ şi este transportat într-Acolo; va rămâne vreunul 
însă într-atât de leneş la gândire şi nu se va mişca către nimic 
altceva, încât, văzând toate frumuseţile sensibile, întreaga pro¬ 
porţie şi măreaţa ordine a lumii acesteia, strălucirea din chi¬ 
pul astrelor, chiar departe fiind, nu pleacă /totuşi/ cu gândul 
de Aici şi nu-1 cuprinde veneraţia, întrebându-se: ce fel de 
/minunăţii/ sunt ? De la ce fel de minunăţii provin ele ? Aşadar, 


196 Joc de cuvinte etimologic pe care am încercat să-l redau în tra¬ 
ducere. 

197 Cf. Phaidros, 251 a. 

acel om nu le-a înţeles nici pe acestea /de Aici/, nici nu a văzut 
/minunăţiile/ de Acolo! 

17. Or, chiar dacă lor le-a venit ura pentru natura corpu¬ 
lui, deoarece l-au auzit pe Platon reproşând multe corpului, 
fiindcă acesta se arată a fi o piedică pentru Suflet şi fiindcă /filo¬ 
zoful/ a declarat că întreaga natură corporală este inferioară, 
s-ar fi cuvenit ca ei /gnosticii/, dezbrăcând cu mintea această 
natură /corporală/, să vadă restul: o sferă inteligibilă care 
cuprinde forma /sferică/ aplicată Universului, Suflete puse în 
ordine, care, fără corpuri, dau /Universului/ o dimensiune 
potrivită cu inteligibilul, întinzând /Universul/ în spaţiu, încât, 
după putinţă, să egaleze cu dimensiunea cea indivizibilă a 
Arhetipului ceea ce este devenire. 198 Căci marele de Acolo, aflat 
în virtualitate, Aici se regăseşte într-o massă materială '. 199 

Şi fie că /gnosticii/ ar fi dorit să gândească această sferă 
/inteligibilă/ în mişcare, purtată împrejur de puterea Zeului, 
care posedă începutul, mijlocul şi sfârşitul, fie că /ar fi gân¬ 
dit-o/ staţionară, ca nemaiguvernând încă altceva /acea putere 
divină/, ei ar fi gândit corect conceptul Sufletului care guver¬ 
nează acest Univers. 

Aşezând în Suflet un corp, astfel încât Sufletul să nu fie afec¬ 
tat deloc din partea lui, deja să-i dea voie corpului să posede 
/afectări/, dacă fiecare corp poate primi ceva, fiindcă la zei nu 
se cuvine să existe invidie. 200 în felul acesta /este posibil/ ca 
ei să reflecteze în ceea ce priveşte lumea, acordându-i atâta pu¬ 
tere Sufletului Universului, de câtă /a avut nevoie/ ca să deter- 


198 Text corupt; adopt corecţia lui PA. 

192 Inteligibilul nu are extensie spaţială şi dimensiune materială; 
dar posibilitatea extensiei spaţiale şi a dimensiunii materiale se află 
în inteligibil, astfel încât a urî în mod absolut corporalitatea revine 
la a urî inteligibilul ca sediu al virtualităţii şi posibilităţii corporalului. 

200 Cf. Timaios, 29e, Pbaidros, 247a. De asemenea, Met. A,2, 982a, 
p. 54. Este vorba despre invidia mitologică a zeilor pe oamenii noro¬ 
coşi sau remarcabili, despre care vorbeau vechii înţelepţi ai Greciei, 
precum poetul Simonide sau Solon. Concepţia este combătută de filo¬ 
zofi, precum Platon şi Anstotel. 

mine natura corporală, care nu-i frumoasă, ca să participe la fru¬ 
museţe, cât îi stătea ei în putinţă să devină frumoasă. Frumuseţe 
care, ea însăşi, pune în mişcare şi Sufletele care sunt divine. 

Iar dacă nu /fac astfel/, ar spune că nu sunt stârniţi şi că ei 
nu văd în mod diferenţiat trupurile urâte şi cele frumoase. Dar 
în acest fel /nu vor vedea diferenţiat/ nici ocupaţiile urâte şi 
cele frumoase, nici cunoştinţele /urâte şi/ cele frumoase, nici 
/nu vor vedea/ contemplările şi, prin urmare, nici pe Zeu. 201 
Căci /frumuseţile/ de Aici le au drept cauză pe cele dintâi. 
Dacă, prin urmare, acestea nu există, nu există nici cele de 
Acolo. Venind în urma acelora deci, sunt acestea frumoase. 202 

Atunci când ei declară că dispreţuiesc frumuseţea de Aici, 
frumos ar fi dacă ar dispreţui frumuseţea băieţilor şi a femeilor, 
pentru ca să nu fie covârşiţi de neînfrânare. Insă trebuie ştiut 
că ei nu s-ar făli dacă ar dispreţui urâtul, ci /se fălesc/, având 
o rea dispoziţie, fiindcă dispreţuiesc ceea ce mai înainte decla¬ 
rau a fi frumos 203 . 

Apoi, /trebuie ştiut/ că frumuseţea din părţi şi cu cea din 
întreg, din toţi /laolaltă/ şi din fiecare /în parte/ nu sunt iden¬ 
tice. Mai /trebuie ştiut/ că există frumuseţi de acest fel în dome¬ 
niul senzorial, precum sunt cele ale daimonilor, astfel încât să-l 
admirăm pe creatorul /lor/ şi să credem că /aceste frumuseţi/ 
vin de Acolo. Şi, pornind de la ce /vedem/ Aici, să declarăm 
frumuseţea de Acolo de neînchipuit, fără să ne lăsăm prinşi 
de /frumuseţile/ senzoriale; ci, avansând de la frumuseţile de 
Aici spre cele de Acolo, să nu le ponegrim pe cele de Aici. 

Iar dacă şi ceea ce este în interiorul /Sufletului/ este fru¬ 
mos, trebuie declarate interiorul şi exteriorul în armonie reci- 


201 Aluzie la celebra ascensiune pe scara frumosului din Banchetul, 
211c. 

202 Argumentul este acesta: dacă lucrurile de Aici nu sunt fru¬ 
moase, ori această lume nu e copia lumii inteligibile, ori aceea nu e 
frumoasă; ambele ipoteze inacceptabile pentru un platonician, ceea 
ce arată încă o dată puternica nota platoniciană a gnosticismului cu 
care se confruntă Plotin. 

203 Divergenţe textuale. Adopt aici o corecţie a lui Kirchhoff. 

procă. Iar dacă ceea ce e în interior este rău, /trebuie spus/ că 
duce lipsă în aspectele pozitive. Nu este niciodată cu putinţă 
ca ceva cu adevărat frumos în exterior să fie urât în interior, 
într-adevăr, exteriorul este în întregime frumos acolo unde el 
aparţine unui interior /frumos/ dominant. Cei consideraţi fru¬ 
moşi /în exterior/, dar care sunt urâţi în interior, au o falsă 
frumuseţe exterioară. Iar dacă cineva va pretinde că a văzut 
oameni cu adevărat frumoşi, dar urâţi în interior, eu cred că 
el nu i-a văzut /cu adevărat/, ci consideră că frumoşii sunt alţii 
/decât cei care într-adevăr sunt frumoşi/. 

Iar dacă /sunt urâţi/, atunci urâtul lor este adăugat unor 
oameni care sunt, după natură, frumoşi. Căci Aici sunt multe 
oprelişti pentru ca să se ajungă la finalitate. Dar pentru uni¬ 
versul, care este frumos, ce piedică ar putea fi ca să fie frumos 
şi în interior ? Şi desigur cei cărora natura nu le-a acordat de¬ 
săvârşirea de la început, probabil că n-ar putea ajunge la fina¬ 
litatea /lor/, încât le este cu putinţă să devină de o calitate 
inferioară. Dar Universului nu i s-ar putea întâmpla să fie pre¬ 
cum un copil nedesăvârşit şi nici nu i s-ar putea adăuga ceva, 
când ar avansa în vârstă şi nici nu i-ar veni ceva în plus la cor¬ 
pul său. De unde să-i vină ? Căci el le conţine pe toate. 

Dar nici nu s-ar putea plămădi ceva /în plus/ la Suflet. Şi 
chiar dacă li s-ar face pe plac /gnosticilor/ în această privinţă, 
nu /s-ar putea adăuga/ ceva rău. 

18. însă, probabil că /gnosticii/ vor spune: acele învăţături 
/ale lor/ îi determină să fugă la distanţă de corp, deoarece îl 
urăsc, în timp ce învăţăturile noastre păstrează Sufletul aproape 
de corp. Ar fi ca şi când doi oameni locuind aceeaşi casă fru¬ 
moasă, primul ar critica alcătuirea ei şi pe constructor, deşi ar 
locui nu mai puţin în ea. Celălalt nu ar critica-o, ci, declarând 
despre constructor că a realizat-o în modul cel mai artistic, ar 
aştepta momentul să o părăsească, atunci când nu ar mai avea 
nevoie de casă. Primul om ar şti să spună că el este mai înţelept 
şi mai pregătit să plece /din casă/, fiindcă poate să spună că 
zidurile sunt alcătuite din pietre şi lemne fără viaţă şi că ele 
sunt mult mai prejos decât autentica zidire. El ignoră că se 

deosebeşte /în rău de celălalt om/ prin faptul că nu îndură nece¬ 
sitatea, afară doar dacă nu pretinde că se mânie pentru astfel 
de lucruri, deşi admiră în tăcere frumuseţea pietrelor. 204 

Cei ce posedă trup trebuie să rămână în casele care le-au 
fost pregătite de un Suflet bun, frate /cu al nostru/, care posedă 
multă putere de a crea fără osteneală. însă ei consideră drept 
să proclame fraţi chiar şi pe oamenii cei mai ticăloşi, dar con¬ 
sideră neîngăduit să numească „fraţi“ Soarele şi astrele de pe 
cer, şi nici Sufletul Universului /nu-1 numesc „frate"/, având 
ei „o gură smintită" 205 . 

însă pe oamenii ticăloşi nu-ţi este îngăduit să-i asociezi la 
rudenie cu tine, ci /să-i asociezi la rudenie/ odată deveniţi buni 
şi nemaifiind corpuri, ci Suflete în corpuri, şi astfel /deveniţi/ 
capabili să locuiască în ele, pentru ca să fie cât mai aproape de 
locuinţa Sufletului Universal aflat în corpul Universului. Asta 
înseamnă să nu te zbuciumi, să nu asculţi de lucrurile care so¬ 
sesc din afară, de cele plăcute şi de cele vizibile, şi nici, dacă 
vine ceva aspru, să te tulburi. într-adevăr, Sufletul Universului 
nu este lovit, căci nu are de cine să fie lovit. Iar noi, fiind Aici, 
am putea să respingem loviturile prin virtute, unele devenind 
mai mici datorită măreţiei cugetului, altele ajungând să nici nu 
lovească datorită tăriei /noastre/. 

Sosind noi aproape de ceea ce nu poate fi lovit, am putea 
imita Sufletului universal şi pe cel al astrelor, ajungând la cea 
mai mare asemănare /cu acestea/, ne-am putea degrabă îndrep¬ 
ta înspre acelaşi /scop cu ele. Şi pe aceleaşi /realităţi inteligi¬ 
bile/ le-am putea contempla /ca şi Sufletele cereşti/, fiind noi 
bine pregătiţi prin naturile şi efortul nostru. însă această /con¬ 
templare/ le stă la dispoziţie fiinţelor cereşti dintru bun început. 

Iar dacă /gnosticii/ ar spune că numai ei singuri pot să con¬ 
temple /inteligibilul/, nu le-ar veni deloc mai multă putinţă 
de a contempla. De asemenea, fiindcă ei susţin că lor le este 


204 Lecţiunea manuscriselor, suspectată de editorii mai vechi; 
urmez explicaţia lui Theiler. 

205 Heraclit, Diels, 22B92. Referinţa pare să fie Sibila în delirul 
profetic. 



Despre Univers (1,11,111,IV) 


415 


îngăduit să iasă /din lumea aceasta/ când mor, în vreme ce 
/astrelor/ care împodobesc etern cerul, nu le este îngăduit, /nu 
le-ar veni din această pricină mai multă putere de a ieşi de Aici/. 
Ei ar vorbi fără să aibă habar despre ceea ce este în afara /cor¬ 
pului/ şi de felul în care „Sufletul universului în întregul său 
se îngrijeşte de orice este neînsufleţit." 206 

Este deci îngăduit /pentru filozofi/ să nu iubească trupul, 
să devină puri, să dispreţuiască moartea, să cunoască ce-i mai 
bun; /este îngăduit ca/, mergând pe urma acestuia, să nu-i invi¬ 
dieze pe ceilalţi oameni care pot să-i urmeze şi care urmează 
întotdeauna calea cea bună, tratându-i de parcă n-ar urma-o. 
Şi /le este îngăduit/ să nu păţească la fel cu cei care cred că 
astrele nu se mişcă, fiindcă senzaţia lor le spune că ele stau locu¬ 
lui. De aceea /gnosticii/ înşişi nu se gândesc că firea astrelor 
vede ce-i în afara /Universului vizibil/, fiindcă ei nu văd că 
Sufletul /astrelor/ e din afara/Universului vizibil/. 207 


206 Phaidros, 246b. 

207 Traduc această frază echivoc construită din punct de vedere 
gramatical în acord relativ cu Brehier. Armstrong traduce complet 
altfel şi cred, fără prea mult sens: „The Gnostics do not think that 
the nature of the stars sees what is outside the material universe, 
because they do not see thattheirsoulscome from outside." Chindea: 
„Ei înşişi nu cred că stă în natura astrelor să poată contempla ceea 
ce se află în afara universului, pentru că ele nu ar vedea că sufletul 
lor vine din afară." (Această traducere este gramatical imposibilă, 
deoarece „astrele" nu pot fi subiectul cauzalei, deoarece, în acord cu 
un subiect neutru plural <xâ dcrtpa> predicatul ar trebui să fie la sin¬ 
gular.) Plotin face un joc cu semantismul lui „în exteriorul" : gnos¬ 
ticii nu-şi dau seama că privesc ceea ce astrele au în exterior, fiindcă 
ei nu pot vedea Sufletul lor, care însă vine din afara Universului vizibil. 




DESPRE NUMERE 
34,VI.6 


Tema 

Discuţie asupra teoriilor platoniciene despre Numerele ideale şi 
a felului în care ele sunt generate. 

Rezumat 

Este multiplicitatea, ca îndepărtare de Unu, un rău ? Forma ca 
principiu unificator. „Numărul nemărginirii" nu există în Universul 
sensibil. Numărul nu este creat de cel care numără. Multiplicitatea 
din inteligibil nu este rea, deoarece este limitată şi determinată. 
Nemărginirea nu este în mişcare, nici în repaos şi este greu să fie gân¬ 
dită. 

Cum trebuie gândite numerele inteligibile: sunt ele posterioare 
Formelor sau concomitente cu ele? Numerele trebuie să preceadă 
cumva Formele. Ele preced pe ceea-ce-este /ceva/. Numerele arit¬ 
metice sunt o imagine a lor. Respingerea teoriilor stoice potrivit cărora 
numerele nu au o existenţă autonomă, ci sunt o creaţie a Sufletului 
în contact cu lucrurile. Numărul aritmetic este secundar şi depinde 
de numărul substanţial existent în Intelect. Numărul din inteligibil 
este nemărginit numai în sensul că nu există o măsură alta decât el 
prin care să fie măsurat. 




1. Oare multiplicitatea constă în îndepărtarea de Unu? 1 
Oare nelimitarea este o îndepărtare completă /de Unu/ deoa¬ 
rece multiplicitatea este non-numerabilă şi de aceea nelimitarea 
este ceva rău şi noi înşine suntem răi, când suntem multiplici¬ 
tate ? Căci fiecare „mult“, atunci când este incapabil să rămână 
la sine, curge şi se întinde risipindu-se. Şi în general, o multipli¬ 
citate în curgere ajunge lipsită de Unu, neexistând ceva care 
să unifice o parte cu o altă parte a sa. 

Dar dacă, curgând mereu, /multiplicitatea/ ar ajunge ceva 
/determinat/, oprindu-se, ea devine o mărime. Există ceva teri¬ 
bil pentru mărime ? Dacă ar percepe /acest fapt/, ar exista /ceva 
teribil/. Căci s-ar percepe separată de sine şi se îndepărtează 
mereu /de sine/. Fiecare lucru, într-adevăr, nu caută altceva, 
ci se caută pe sine, iar călătoria în exteriorul său este zadarni¬ 
că sau forţată. 2 Fiecare lucru este mai mult, nu când devine 
numeros sau mare, ci când ajunge să-şi aparţină. Şi îşi aparţine 


1 Interesul pentru Numerele ideale şi felul în care ele derivă din 
Unu şi Dualitatea indefinită, cât şi despre felul în care Formele provin 
din Numere era foarte viu la urmaşii imediaţi ai lui Platon—Speusippos, 
Xenocrates şi la Platon însuşi, aşa cum o atestă Aristotel în Cărţile 
M şi N ale Metafizicii. Aceste teorii recâştigă interes în medio-pla- 
tonism unde se combină cu diferite speculaţii numerologice pe care, 
în general, Plotin nu le ia prea mult în consideraţie. V. şi H.J. Kramer, 
Plato and the Foundation of Metaphysics, State University of New 
York, 1990; Ph. Merlan, „The Greek Philosophy from Plato to 
Plotinus" în CHLG. 

2 A te percepe multiplu, adică separat de Unu este teribil, dar este 
şi începutul vindecării, al reîntoarcerii spre Unu. 

când se înclină spre sine. Dar aspiraţia către mărime în sensul 
acesta /inferior/ aparţine celui care ignoră mărimea autentică 
şi care se grăbeşte nu încotro se cuvine, ci spre exterior. Or, 
mişcarea spre sine este interioară. 

O dovedeşte ceea ce se întâmplă cu mărimea, dacă ea este 
detaşată, încât fiecare dintre părţi să-şi aparţină; acele părţi sunt 
fiecare o individualitate, şi lucrul /mare/ nu mai este cel de la 
început. Iar dacă va fi /ca la început/, trebuie ca toate părţile 
să se adune spre unitate. Astfel încât este el însuşi, atunci când 
cumva este unu, nu când e mare. 

Prin urmare, /lucrul/ are devenire din pricina mărimii şi 
devine atât /de mare/ cât ţine de mărime, pierzându-se pe sine. 
Dar fiindcă are unitate, se posedă pe sine. 

însă /— se spune —/ Universul este mare şi frumos. /Este 
astfel/ fiindcă nu a fost lăsat să se îndrepte spre nelimitare, ci 
a fost circumscris de unitate. Şi este frumos nu prin faptul că 
este mare, ci prin frumuseţe. A avut nevoie de frumos, pen¬ 
tru că a devenit mare. Deoarece, dacă /ceva/ este lipsit de fru¬ 
museţe, atunci pe cât este de mare, pe atâta este de urât. Şi astfel 
marele este materia frumosului, fiindcă e numeros acela care 
are nevoie de ordine <Koapo<;>. Marele este, aşadar, mai 
degrabă lipsit de ordine şi mai degrabă urât. 3 

2. Dar ce vom spune despre aşa-numitul „număr al nemăr¬ 
ginirii" 4 ? Mai întâi, în ce fel este el număr, dacă este nemăr¬ 
ginit ? Căci lucrurile senzoriale nu sunt nemărginite, astfel încât 
nici numărul asociat lor /nu poate fi/! Şi nici cel care numără 
nu numără nemărginirea. Ci, fie că el le înmulţeşte cu doi sau 
cu alt număr, el le delimitează, şi fie că le-ar raporta la viitor 
sau la trecut sau la la simultaneitate, el le delimitează. 

Dar el nu e în sens absolut nemărginit, ci e în sensul că este 
posibil mereu să-l concepi /ca atare/ ? Răspund că faptul de a 
genera /numere/ nu ţine de cel care numără, ci că /numărul res¬ 
pectiv/ a fost deja delimitat şi stabilit. în domeniul inteligibil, 


3 Nu trebuie uitat că „ordine" şi Univers se spune la fel: Koopoq. 

4 Parmenide, 144a. V. şi Met, M,8, pp. 431 -432. 

aşa cum e cazul cu realităţile /inteligibile/, la fel şi numărul a 
fost delimitat, fiind atât de mare, câte sunt realităţile inteligi¬ 
bile. Noi însă, după cum facem ca „omul“ să fie multe lucruri, 
potrivindu-i adesea şi frumosul şi alte calităţi, la fel generăm 
laolaltă cu fiecare imagine şi imaginea numărului; şi aşa cum 
sporim în mărime o cetate care, în acest fel, e lipsită de stabili¬ 
tate, tot aşa noi multiplicăm numerele. 5 Şi dacă am număra 
timpii, pornim de la numerele pe care le posedăm şi le trans¬ 
ferăm asupra timpilor, în vreme ce acele numere rămân în noi. 

3. Dar cum se constituie această nemărginire, fiind nemăr¬ 
ginire ? Căci ceea ce este constituit şi există, este deja prins de 
un număr. 

Dar mai întâi /avem următoarea problemă/: dacă în reali¬ 
tăţile autentice există multiplu, în ce fel multiplul este rău Acolo ? 
Răspund că multiplul /din inteligibil/ este unit şi e împiedi¬ 
cat să fie întru totul multiplu, fiind unu-multiplu; de aceea el 
este inferior Unului, fiindcă posedă multiplul şi, în măsura în 
care se raportează la Unu, este mai rău /decât El/. El /multi¬ 
plul din inteligibil/ nu are natura Aceluia, ci, ieşind din El, a 
devenit inferior, dar posedă măreţia de la Acela prin unitate; 
el întoarce multiplicitatea spre Unu şi rămâne stabil /Acolo/. 6 

Dar în ce fel are subzistenţă nemărginirea fiind nemăr¬ 
ginire ? 7 Răspund că, atunci când ea se află în cele-ce-sunt /ceva/, 
ea este deja delimitată, sau, dacă nu este delimitată, nu s-ar 
putea afla în cele-ce-sunt /ceva/, ci probabil în cele care devin, 
precum în timp. 


5 Aristotel spune că, fiind întrebat dacă ceva este „om“, nu este 
legitim ca în loc de un răspuns univoc (da sau nu), să răspunzi mul¬ 
tiplicând proprietăţile lucrului: şi mare, şi alb, şi frumos, etc. Met, r,4, 
p. 139. Exemplul cetăţii care, în pofida dimensiunii, pierde din sta¬ 
bilitate, deoarece nu are unitate interioară, trimite la Republica, 422e. 

6 Pentru felul în care Intelectul, iniţial indefinit, se defineşte pe 
sine prin contemplarea Unului, vezi 7,V.4,2, voi. 1, p. 269. V. şi John 
Bussanich, „Plotinus’s Metaphysics of the One“, în CCP, pp. 51 -58. 

7 Este vorba, poate, despre materia inteligibilă. 

Şi chiar dacă este delimitată, măcar prin aceasta este nemăr¬ 
ginită : într-adevăr, nu limita, ci nelimitatul este delimitat. Căci 
nu există altceva între limită şi nelimitat, care să primească natu¬ 
ra mărginirii. Iar nemărginirea însăşi fuge de forma limitei, dar 
ea este prinsă /de limită/ şi circumscrisă de ea din afară. Ea 
nu fuge dintr-un loc într-altul, pentru că ea nu posedă loc. Ci, 
atunci când este prinsă, se face /pentru ea/ un loc. 

De aceea nu trebuie să-i presupunem nemărginirii nici 
aşa-numita mişcare locală, nici vreuna dintre celelalte /mişcări/ 
provenind de la aceasta. Astfel încât /nemărginirea/ nu s-ar 
putea mişca. Pe de altă parte, ea nici în repaos nu este. Unde 
să stea, atunci când „unde“-le apare mai târziu /decât nemăr¬ 
ginirea/? însă se pare că este indicată astfel mişcarea nemăr¬ 
ginirii, fiindcă ea nu stă locului. 8 

Dar oare /această mişcare a nemărginirii/ este astfel încât, 
„circulând pe sus“ <perewpoţ>, nemărginirea să rămână în ace¬ 
laşi loc, sau ea se deplasează încolo şi încoace ? în nici un chip : 
ambele mişcări sunt judecate în raport cu acelaşi loc /în spaţiu/ 
— anume şi ceea ce, mişcându-se în înalt, se înclină, şi ceea ce 
nu se înclină. 

Dar oare potrivit cu ce ar putea fi concepută /nemărgi¬ 
nirea/ ? Răspund că separând /de ea/ forma cu mintea. 

Şi ce se va gândi /despre ea/ ? Că e deopotrivă contrariile 
şi non-contrariile. Intr-adevăr, va fi gândită mare şi mică, deoa¬ 
rece devine ambele. 9 Şi e şi în repaos, şi în mişcare, căci devine 
şi acestea. Dar e limpede că, înainte de a deveni acestea, nu e 
nici una, nici alta într-un mod determinat. Iar dacă nu /o vezi 
astfel/, ai determinat-o. Dacă deci este nemărginită şi, în aces¬ 
te privinţe, /este concepută/ nelimitat şi indeterminat /de 
nemărginită/, ai putea reprezenta /nemărginirea/ şi într-un fel, 


8 Nemărginirea, aici probabil Materia sensibilă, este tratată apo- 
fatic în acelaşi fel cu Unul, faţă de care constituie în fond polul opus: 
v. LPIF§ H,7. Este curios că această caracteristică comună a Unului 
şi Materiei (nemărginirii) nu a fost, după ştiinţa mea, notată. 

9 Marele şi micul era o desemnare a lui Platon pentru Materie, 
numită şi Dualitatea indefinită. Met. A,6, p. 64; M, 7, p. 424. 

şi într-altul. Şi, dacă te apropii de ea fără să-i arunci o limită 
ca un năvod, îţi va scăpa şi nu vei găsi nimic unitar. Căci /alt¬ 
minteri/ deja ai delimitat-o! Dar dacă abordezi ceva /din 
nemărginire/ ca pe o unitate, acel ceva va apărea ca o multi¬ 
plicitate. însă dacă îl vei numi multiplicitate, iarăşi te vei înşela. 
Căci, de vreme ce fiecare /parte din nemărginire/ nu este o uni¬ 
tate, nici totalitatea /lor/ nu este multiplicitate. 

Şi natura însăşi a nemărginirii este o mişcare potrivit cu unul 
dintre aspectele reprezentate, dar este repaos în măsura în care 
reprezentarea o abordează. Iar faptul de a nu putea fi văzută 
prin sine înseamnă o mişcare şi o alunecare în despărţire de 
gândire. Dar faptul că /nemărginirea/ nu poate fugi în alt loc, 
că e închisă din afară şi că nu are posibilitatea să avanseze în¬ 
seamnă că e repaos. încât nu e permis să se spună numai că se 
mişcă! 

4. Trebuie cercetat felul în care există numerele în dome¬ 
niul inteligibil: oare ele se adaugă celorlalte Forme, sau le ur¬ 
mează întotdeauna ? De exemplu: deoarece ceea-ce-este /ceva/ 
este astfel încât să fie cel dintâi, noi am gândit unitatea; apoi, 
fiindcă din el provin mişcarea şi repaosul, l-am gândit deja pe 
„trei", şi /gândim/ fiecare /număr/ în raport cu fiecare /Formă/. 

Sau lucrurile nu stau astfel, ci pentru fiecare Formă este 
conaturală o singură unitate; sau există o unitate pentru primul 
ceea-ce-este /ceva/, şi, dacă există o ordine, există dualitatea 
pentru realitatea care urmează primului, sau /există/ acea can¬ 
titate a fiecărei Forme: de pildă, dacă sunt zece /Forme/, atunci 
apare „zecele". Sau nu-i astfel, ci numărul însuşi este gândit 
în sine. Iar dacă lucrurile stau în acest ultim fel, oare el este 
anterior celorlalte inteligibile, sau e posterior /lor/ ? 

Platon spune că oamenii au ajuns la conceptul de număr 
făcând comparaţia zilelor cu nopţile. 10 Acordând noţiunea 
/numerelor/ diferenţierii lucrurilor, el afirmă pesemne că lu¬ 
crurile numerabile produc anterior numărul prin interme¬ 
diul diferenţierii şi că acesta se constituie în transportarea 


10 Timaios, 47a. 

Sufletului ce parcurge un lucru după un altul şi că, atunci apare 
numărul, când Sufletul numără /lucrurile/. Adică atunci când 
Sufletul parcurge lucrurile şi le numeşte la sine unul după altul, 
atâta vreme cât gândeşte un acelaşi lucru şi nu un altul, el spune 
„unu“. 

Dar când /Platon/ spune că „în numărul autentic" se află 
Fiinţa şi că numărul este în Fiinţă, 11 el indică, invers, o exis¬ 
tenţă /obiectivă/ anume a numărului în sine, şi nu în Sufletul 
care, numărând, l-ar constitui; ci conceptul de număr este stâr¬ 
nit în Suflet de diferenţierea lucrurilor sensibile. 

5. Care este, aşadar, natura numărului ? Oare el însoţeşte 
şi, ca să spunem aşa, supraveghează fiecare Fiinţă? Precum 
„om" şi „un om" /sunt totuna/, existenţa şi o existenţă /sunt 
totuna/, şi toate realităţile inteligibile în parte şi numărul în 
ansamblu /sunt totuna/ ? 12 Dar în ce fel ar putea fi readuse la 
„unu“ numerele „doi“, „trei“, toate lucrurile luate pe rând şi 
un astfel de număr /cel luat în ansamblu/ ? în acest sens /nu¬ 
mărul/ va fi o mulţime de unităţi, dar nici un /număr nu poate 
fi readus/ la unu, în afara unităţii simple. Asta, dacă cineva n-ar 
spune că „doiul“ este chiar acel lucru, sau mai curând ceea ce 
este privit la lucrul care posedă două puteri strânse împreună, 
precum un compus în vederea unităţii; sau /ne-ar spune/ că 
numerele sunt aşa cum le-au prezentat pitagoricienii, care 
păreau să deducă numerele dintr-o analogie: de exemplu, 
„patru" este justiţia, o altă calitate — alt număr. 13 

Mai degrabă s-ar uni în acel fel numărul cu mulţimea 
lucrurilor, care /fiecare lucru/ este totuşi unul singur, /de unde 
rezultă că/ unul este atunci atât de mare cât este zecele. însă 
noi nu spunem astfel „zece", ci adunând laolaltă /lucrurile/ 


11 Republica, 529c-d. Conceptul de număr nu rezultă, astfel, prin 
inducţie, ci el există în Suflet, dar este numai stârnit, actualizat de 
contactul cu lucrurile sensibile. 

12 Met. V, 2, p.130. 

13 Informaţia despre pitagoricieni vine de la Aristotel, Met. A, 5, 

p. 60. 

disparate, spunem „zece“. Sau spunem „zece“ în acest sens, 
când din multe /elemente/ se formează o unitate — zecele — 
după cum aşa este şi acolo /la pitagoricieni/. 

Dar dacă lucrurile stau astfel, oare va mai exista o subzis¬ 
tenţă /autonomă/ a numărului dacă el este privit la lucruri? 
Dar ce împiedică, ar spune cineva, să existe în lucruri şi o sub¬ 
zistenţă a albului, atunci când albul este privit la lucrurile 
/albe/? Apoi există şi o subzistenţă a mişcării în ceea-ce-este 
/ceva/, atunci când mişcarea este văzută la ceea-ce-este /ceva/. 

însă numărul nu este precum mişcarea. Or, fiindcă mişcarea 
este numită ceva, în acest sens se vede la ea unitatea. Apoi chiar 
o astfel de subzistenţă /precum cea a mişcării/ îndepărtează 
numărul de condiţia de a fi o Fiinţă, şi îl face mai curând să 
fie o proprietate accidentală. Şi /el nu ar fi/ nici măcar o pro¬ 
prietate accidentală pe deplin. Căci accidentul trebuie să fie 
ceva înainte de a exista atribuirea sa ca accident; chiar dacă este 
indisociabil /de subiect/, totuşi trebuie să existe o natură în 
sine, precum albul, şi să fie predicată despre un alt lucru, fiind 
ea acel ceva care va fi predicat. încât, dacă „unu“ se afirmă de¬ 
spre toate lucrurile şi nu există identitate între „om“ şi „un om“, 
ci „unu“ este diferit de „om“, şi dacă „unu“ este comun şi vala¬ 
bil pentru toate celelalte lucruri, unul ar fi anterior omului şi 
tuturor celorlalte realităţi, pentru ca şi omul şi celelalte reali¬ 
tăţi să aibă şansa să întâlnească proprietatea de a fi unul. 14 

Şi /unul/ este deci şi înaintea mişcării, de vreme ce mişcarea 
este una, cât şi înaintea a ceea-ce-este /ceva/, pentru ca şi el 
să aibă şansa de a întâlni calitatea de a fi unu. Mă refer nu la 
acel Unu despre care afirmăm că este mai presus decât ceea- 
ce-este /ceva/, ci la unul care este predicat despre fiecare Formă. 
Atunci şi zecele este anterior lucrului pentru care este predi¬ 
cat zecele. Iar acest /zece/ va fi Zecele în sine. Căci nu va fi 
Zecele în sine lucrul (substratul) în care este privit zecele. 

Dar oare /numărul/ s-a născut şi s-a constituit laolaltă cu 
cele-ce-sunt/ceva/ ? Or, dacă s-a născut ca o proprietate acci- 


14 Pentru a fi inteligibilele trebuie să fie unităţi; de aici priori¬ 
tatea unului asupra realităţilor pe care el le unifică. 

dentală, precum sănătatea pentru om, trebuie să existe şi în sine; 
dacă unul este precum un element al compusului, trebuie ca 
mai întâi unul să fie unu în sine, pentru ca să ajungă /apoi/ 
laolaltă cu alt /element/. 

Apoi, în cazul când unul ar fi amestecat cu alt element de¬ 
venit unu din cauza sa, el va face acel /compus/ să fie în mod 
fals unul, făcându-1 în realitate să fie doi. 

Şi ce vom spune în cazul decadei? De ce are nevoie de 
decadă acel /substrat/ care va fi decadă din pricina unei astfel 
de puteri ? Dacă decada conferă formă acestui/substrat/ ca unei 
materii şi va exista zece şi decada prin prezenţa decadei, tre¬ 
buie ca mai înainte să existe Decada în sine, care nu este altce¬ 
va decât numai decadă. 

6. Dar dacă Unul în sine şi Decada în sine există fără lucruri, 
iar apoi realităţile inteligibile, după faptul de „a fi“ ceea ce sunt 
vor fi unele dintre ele unităţi, altele — dualităţi şi treimi, care 
va fi natura lor şi cum se constituie ea ? Trebuie însă gândit 
că naşterea lor se face cu mintea. 15 Mai întâi, aşadar, trebuie 
gândită Fiinţa însăşi a Formelor, anume că ea există nu fiind¬ 
că cel care a gândit fiecare Formă tocmai o gândeşte şi apoi, 
prin însăşi gândirea sa, susţine existenţa lor. Dreptatea nu a 
apărut fiindcă cineva s-a gândit ce este dreptatea, nici mişcarea 
nu s-a produs fiindcă el s-a gândit ce este mişcarea. în acest 
sens, acest gând va fi posterior lucrului însuşi gândit — gândi¬ 
rea dreptăţii posterioară Dreptăţii însăşi — şi, pe de altă parte, 
gândirea va fi anterioară lucrului care se constituie în baza 
gândirii, dacă s-a constituit în baza gândirii. 

Iar dacă dreptatea este identică cu o astfel de gândire /a 
dreptăţii/, ar fi mai întâi absurd ca gândirea să nu fie nimic 
altceva decât definiţia /lucrului/. 16 Căci ce altceva este a avea 


15 Nu este deci vorba despre o generare în timp, ci despre o gene¬ 
rare ontologică, permanentă, caracteristică la modul general pentru 
modelul platonico-plotinian. V. LPA,2§D, 6. 

15 Plotin este platonician: pentru el există Forma Dreptăţii care 
este altceva decât un concept sau o definiţie în sens aristotelic. 

gândirea dreptăţii sau a mişcării decât a concepe esenţa lor <to 
tî ecmv>. Or, aceasta /, dacă nu există Dreptatea în sine,/ este 
echivalent cu a avea noţiunea unui lucru care nu are subzis¬ 
tenţă, ceea ce este imposibil. Iar dacă cineva ar răspunde că „la 
lucrurile fără materie ştiinţa este identică cu obiectul ei“ 17 , tre¬ 
buie gândită spusa în sensul că ea afirmă nu că ştiinţa este lucrul, 
nici că definiţia care percepe lucrul este lucrul însuşi, ci, invers, 
că lucrul însuşi, fiind fără materie, este inteligibil şi gândire, 
nu în sensul că ar fi o definiţie a lucrului, nici o intuire a sa. 
Ci, fiind lucrul însuşi /fără materie/ în domeniul inteligibil, 
ce altceva este el decât Intelect şi ştiinţă ? 

Căci ştiinţa nu se raportează la ea însăşi, ci lucrul aflat Acolo 
face să fie altfel ştiinţa nepermanentă, aşa cum este ea, când 
are ca obiect lucrurile materiale. Adică, o face săfie ştiinţă ade¬ 
vărată. Asta înseamnă că ea nu este o imagine a lucrului, ci 
lucrul /inteligibil/ însuşi. Prin urmare, gândirea mişcării nu a 
produs Mişcarea în sine, ci Mişcarea în sine a produs gândi¬ 
rea, astfel încât ea /să se producă/ pe sine ca mişcare şi gândire. 

într-adevăr, mişcarea aceea de Acolo este şi gândirea sa şi 
este Mişcarea în sine, fiindcă este mişcarea primă. Căci nu există 
o alta înaintea sa. Ea este şi mişcarea autentică, fiindcă ea nu 
ajunge în mod întâmplător la alt lucru, ci e o actualizare a unei 
realităţi actualizate în mişcare. De aceea, ea este şi o Fiinţă. Dar 
conceptul <E7ttvota> despre ceea-ce-este /ceva/ este altceva 
/decât ceea-ce-este /ceva//. 18 

Iar Dreptatea nu este gândirea despre dreptate, ci un fel de 
dispunere a Intelectului, sau mai curând o activitate de acest 
fel, al cărei chip este cu adevărat frumos, încât nici luceafărul 
de dimineaţă, nici cel de seară nu sunt atât de frumoase, 19 şi, 
în general, nimic dintre lucrurile senzoriale /nu sunt astfel/; 


17 Aristotel, Despre Suflet, III, 5, 430a. 

18 încă o dată, se vede cum pentru Plotin Intelectul şi inteligi¬ 
bilul nu sunt de domeniul raţionalităţii discursive şi al conceptului, 
ci sunt superioare acestora. 

19 Citat dintr-o dramă pierdută a lui Euripide, Melanippe, redat 
după Aristotel, Etica Nicomahică, V, 3, 1129b. 

ci ea este precum o statuie inteligentă, care de la sine stă neclin¬ 
tită şi care se manifestă în sine — sau mai degrabă e în sine. 

7. în general, trebuie gândite obiectele /inteligibile/ ca aflate 
într-o unică natură şi că o unică natură le posedă şi, pentru a 
spune aşa, le cuprinde; ele nu există, precum în cazul lucrurilor 
senzoriale, fiecare separat — într-o parte Soarele, un alt /astru/, 
în altă parte —, ci „toate se află laolaltă într-o unitate" 20 . Aceasta 
este natura Intelectului. De fapt, şi Sufletul, şi aşa-numita 
Natură imită în acest sens /această unitate/ — Natură potri¬ 
vit cu care şi de către care este generat fiecare lucru /senzo¬ 
rial/ — fiecare în altă parte, ea rămânând laolaltă cu sine. 

Toate /inteligibilele/ fiind laolaltă, pe de altă parte fiecare 
este separat. Intelectul care /le posedă/ le priveşte pe cele din 
Intelect şi din Fiinţă; nu le examinează cu privirea <E7tt3?iE7rcov>, 
ci le posedă, fără sale separe pe fiecare. Căci ele sunt deja sepa¬ 
rate în el întotdeauna. Dovedim aceasta pentru cei care sunt 
uimiţi pornind de la lucrurile care participă la inteligibile. 
Măreţia sa şi frumuseţea /Intelectului/ sunt /accesibile/ pen¬ 
tru iubirea Sufletului pentru Intelect şi pentru iubirea celor¬ 
lalte fiinţe pentru Suflet din pricina unei astfel de naturi şi a 
unei anumite posesii prin care ele se aseamănă întrucâtva /cu 
Intelectul/. Căci este absurd să existe o vieţuitoare frumoasă, 
dacă nu ar exista Vieţuitorul în sine, minunat şi inefabil ca fru¬ 
museţe ! 

Iar „Vieţuitorul /inteligibil/ complet", e alcătuit din toate 
vieţuitoarele /inteligibile/, sau mai curând cuprinde înşine toate 
vieţuitoarele şi fiind unul, este atât de mare câte sunt toate /lao¬ 
laltă/, aşa cum şi acest întreg de Aici este unul şi întregul vizi¬ 
bil, cuprinzând toate lucrurile aflate în domeniul vizibil. 21 

8. Aşadar, există şi Vieţuitorul primordial, şi, din acest 
motiv, el este Vieţuitorul în sine şi Fiinţa autentică. Afirmăm 


20 Anaxagoras, fr.Bl DK, dar acesta se referea la haosul primor¬ 
dial din care s-a născut Universul. V. şi Met. A, p. 69. 

21 Timaios, 30c. Vieţuitoarele cuprinse sunt, desigur, Formele pla¬ 
tonice. 

că el cuprinde toate vieţuitoarele/inteligibile/ şi numărul total 
(al Fiinţelor), că el este drept şi frumos şi că are celelalte însuşiri 
asemănătoare (în alt sens vorbim despre Omul în sine, despre 
Numărul în sine şi despre Dreptul în sine). Trebuie cercetat 
în ce fel este fiecare dintre acestea şi ce este, în măsura în care 
se poate afla ceva despre ele. 

Mai întâi trebuie abandonată orice senzaţie şi trebuie pri¬ 
vit Intelectul cu ajutorul intelectului şi trebuie cugetat că şi în 
noi viaţa şi Intelectul nu se află în massa materială, ci într-o 
putere imaterială şi că Fiinţa cea adevărată s-a dezbrăcat de 
massă; ea este o putere întemeiată pe sine însăşi. Nu este un 
lucru fără permanenţă, ci dintre toate este cel mai viu şi mai 
intelectual; decât acesta nu există ceva nici mai viu, nici mai 
intelectual, nici mai substanţial. Cine s-a atins de el posedă aces¬ 
te calităţi în raport cu /calitatea/ contactului: /le posedă/ mai 
îndeaproape pentru un contact apropiat, mai îndepărtat — pen¬ 
tru un contact îndepărtat. 

Deoarece a fi /ceva/ este ceva de dorit, ceea-ce-este /ceva/ 
în cea mai mare măsură, cât şi Intelectul în cea mai mare măsură 
sunt mai mult /de dorit/, de vreme ce a avea înţelegere <xo 
voetv> în general / este de dorit/, şi la fel stau lucrurile cu viaţa. 

Dacă însă trebuie conceput mai întâi ceea-ce-este /ceva/, 
fiind el prima realitate, apoi Intelectul, apoi Vieţuitorul (căci 
acesta pare să le cuprindă pe toate), Intelectul vine în rândul 
doi (ar fi o activitate a Fiinţei), numărul nu ar corespunde Vie¬ 
ţuitorului (căci exista înaintea lui şi unu, şi doi), şi nici Intelec¬ 
tului: căci Fiinţa, fiind unul şi multiplu, ar exista înaintea lui. 

9. Rămâne, aşadar, de examinat dacă Fiinţa a generat 
numărul prin diviziunea sa, sau dacă numărul a divizat Fiinţa. 
Şi dacă Fiinţa, mişcarea, repaosul, identicul, diferitul însele /au 
generat/ numărul, sau dacă numărul/le-a generat/ pe ele. 22 Iată 
începutul cercetării: 


22 Referinţa este la „genurile supreme 1 ' despre care vorbeşte Platon 
în Sofistul, 254a-255a. 

Oare este cu putinţă ca numărul să existe în sine, sau trebuie 
ca doiul să fie examinat în cazul a două obiecte, treiul — la fel ? 
Şi ce se întâmplă cu unul aflat în numere ? Dacă el ar putea 
exista în sine fără lucrurile numărate, el ar putea exista înain¬ 
tea realităţilor. Dar oare el există şi înaintea lui ceea-ce-este 
/ceva/ ? Sau trebuie acceptat în momentul de faţă că /ceea-ce- 
este /ceva//există înaintea numărului şi că numărul provine din 
ceea-ce-este /ceva/. 

însă dacă existentul este o realitate, iar două sunt două exis¬ 
tente, unul va veni înaintea lui ceea-ce-este /ceva/, iar numă¬ 
rul va veni înaintea lucrurilor. 23 Oare /va veni/ prin concept 
şi prin intuiţie, sau şi în realitate ? Trebuie cercetat în felul 
următor: 

Atunci când gândim „ un om “ şi „ un frumos “, gândim pe 
unu posterior, aplicat celor două /subiecte/. Şi la fel când gân¬ 
deşti asupra „ calului“ şi „ câinelui Şi e clar că doi e aici pos¬ 
terior. 

Dar dacă /cineva/ ar genera omul, calul şi câinele, sau dacă, 
fiind ei în el însuşi, le-ar scoate în afară, fără să le genereze sau 
să le exprime la voia întâmplării, oare nu ar zice: „trebuie mers 
către unu, apoi trecut la alt unu, trebuie făcut doi şi trebuie 
făcut şi un alt /număr/ laolaltă cu mine“ ? Şi nu au fost numă¬ 
rate existentele atunci când au fost create, ci este clar că /sunt/ 
atâtea câte trebuie să fie create, atunci când este necesar. Aşadar, 
orice număr există înaintea realităţilor însele. Dar dacă ar exista 
înaintea realităţilor (a celor-ce-sunt /ceva/), numerele nu ar 
fi realităţi (cele-ce-sunt /ceva/)! 24 

Sau /numărul/ se află în ceea-ce-este /ceva/, fără ca el să 
aparţină de ceea-ce-este /ceva/, de vreme ce ceea-ce-este /ceva/ 
este încă unul. însă puterea numărului fiind constituită, ea a 
divizat realitatea (pe ceea-ce-este /ceva/) şi, ca să spunem aşa, 

23 Deoarece nu poţi concepe o existenţă sau o realitate decât ca 
pe o existenţă — una. 

24 E teoria platoniciană târzie asupra numerelor transcendente din 
care ar fi alcătuite Formele. V. nota 1. 

l-a făcut să „nască“ multiplicitatea. Sau Fiinţa sa /a lui ceea-ce-este 
/ceva//, ori actualizarea sa va fi un număr, iar Vieţuitorul în 
sine şi Intelectul sunt un număr. 

Oare deci ceea-ce-este /ceva/ este un număr unificat, rea¬ 
lităţile sunt număr desfăşurat, Intelectul este număr care se 
mişcă în sine, iar Vieţuitorul este număr cuprinzător ? Fiindcă 
ceea-ce-este /ceva/ se naşte din Unu, după cum Acela era Unu, 
tot astfel trebuie ca şi ceea-ce-este să fie număr. De aceea, For¬ 
mele au fost numite şi „unităţi" şi numere. Iar acesta este 
„numărul substanţial" coucmbSTiQ;». Celălalt număr este cel 
numit „monadic" care este o imitaţie a primului. Numărul sub¬ 
stanţial este văzut ca fiind pe deasupra Formelor pe care le 
generează laolaltă, în mod primordial numărul din ceea-ce-este 
/ceva/, laolaltă cu ceea-ce-este /ceva/ şi anterior realităţilor. 
Realităţile posedă fundamentul în el — izvorul, rădăcina şi prin¬ 
cipiul. Iar pentru ceea-ce-este /ceva/ Unul este principiul şi 
ceea-ce-este /ceva/ se aşază pe El. /Dacă nu ar exista Unul/, 
ceea-ce-este /ceva/ s-ar împrăştia. Dar nu Unul se aşază pe 
ceea-ce-este /ceva/. Căci/în această ipoteză/ ceea-ce-este /ceva/ 
ar fi deja o unitate, înainte de a întâlni Unul şi deja lucrul /par¬ 
ticipant/ la decadă ar fi zece înainte de a întâlni decada. 25 

10. Stând locului ceea-ce-este /ceva/, el este număr în mul¬ 
tiplicitate, atunci când s-a trezit ca fiind mult. /El/ este un fel 
de preparare pentru realităţi şi o preîntipărire şi, ca să spunem 
aşa, unităţile posedă locul pentru lucrurile care sunt aşezate 
pe ele. Căci se spune: „Vreau o anume cantitate de aur sau de 
case." Aurul este unul; omul însă vrea să facă nu ca numărul 


25 Acest dificil pasaj comentează teoria numerelor transcendente, 
aşa cum era predată în Academie, imediat după Platon: 

1. Principiile supreme: Unul şi Marele şi micul (sau Dualitatea 
indefinită). 

2. Numele substanţiale sau ideale. 

3. Formele 

4. Numerele monadice sau matematice 

5. Lucrurile sensibile 

/să fie/ aur, ci ca aurul /să aibă/ un număr; având deja numărul, 
el caută să-l aşeze pe acesta asupra aurului, astfel încât să se 
întâmple să apară atâta aur. 

Or, dacă realităţile /inteligibile/ ar fi apărut înaintea numă¬ 
rului, iar numărul ar fi fost aşezat în adaos faţă de ele, în cazul 
în care natura care se mişcă numără atâtea /unităţi/ câte sunt 
lucrurile de numărat, acele lucruri ar ajunge atâtea câte sunt 
printr-o întâmplare şi nu conform unui plan. Iar dacă lucrurile 
nu sunt atâtea câte sunt dintr-o întâmplare, numărul ca fiind 
anterior /lucrurilor/ ar constitui cauza cantităţii lor. Adică, deja 
existând numărul, lucrurile care apar participă la cantitate, iar 
fiecare în parte participă la unu, pentru ca el să fie unul. 

/Numărul/ este o realitate, fiinţând el din Realitate, de vreme 
ce şi Realitatea fiinţează de la sine. Dar /el/ este unu dela Unu. 2b 
Fiecare /număr/ este unu, dacă unul din /numere/ este lao¬ 
laltă o multiplicitate, după cum treimea este una şi toate lucrurile 
sunt la fel — unu. Nu este vorba despre unul asociat cu uni¬ 
tatea, ci zece mii formează un unu şi orice alt număr /la fel/. 

Şi cel care spune că au apărut zece mii de lucruri, dacă cel 
care numără ar spune „zece mii“, el admite că „zece mii“ nu 
se enunţă pornindu-se de la respectivele lucruri, care indică 
/numărul/, precum culorile lor, ci mintea spune că sunt atâtea 
câte sunt. Căci dacă /ea/ nu ar spune-o, /omul/ nu ar şti cât 
de mare este mulţimea /lucrurilor/. 

în ce fel, prin urmare, va putea spune /„zece mii“/? 
Răspund că ştiind să numere, adică dacă ar cunoaşte numărul. 
Dar l-ar putea cunoaşte, /numai/ dacă ar exista număr /în pre¬ 
alabil/. Este absurd, sau mai curând imposibil să se ignore acea 
natură /a numărului/ — câte lucruri sunt sub raportul mul¬ 
ţimii. E la fel precum, dacă ar vorbi cineva despre lucrurile 
bune: fie le indică pe cele care sunt astfel de la ele însele, fie 
le atribuie binele ca pe o proprietate. Iar dacă vorbeşte despre 
primele lucruri bune, el indică prima ipostază /Unul/; dacă însă 
vorbeşte despre lucrurile cărora le-a revenit ca proprietate 


26 Numărul este ceva ce este /ceva/, deoarece participă la Realitate 
(Intelect), şi este unu, deoarece participă la Unu. 

binele, trebuie să existe natura Binelui, pentru ca să poată fi 
atribuită şi altora; sau trebuie să existe cauza producătoare /a 
binelui/ şi în altceva — fie Binele însuşi, fie cel care zămisleşte 
binele într-o natură apropiată. La fel şi în cazul existenţelor, 
cel care pronunţă un număr, de pildă „zece“, fie că ar avea în 
vedere Decada însăşi care există în realitate, fie, referindu-se 
la lucrurile cărora li s-a atribuit numărul zece, ar fi silit să con¬ 
sidere înaintea acelor lucruri o altă Decadă, cea care nu e altce¬ 
va decât decadă. 

în general, prin urmare, trebuie arătat că, orice ar fi atribu¬ 
tul unui subiect, fie că a venit de la altceva în acel subiect, fie 
este actualizarea acelui altceva. Or, dacă este în acest fel, ast¬ 
fel încât nu uneori să fie prezent, iar alteori să fie absent, ci să 
fie mereu împreună cu subiectul şi dacă acesta este Fiinţă, şi 
atributul va fi Fiinţă; şi nu mai mult este Fiinţă subiectul decât 
atributul. 27 Iar dacă nu i se acordă Fiinţa, el aparţine totuşi reali¬ 
tăţilor şi este o realitate. Şi dacă ar fi posibil ca lucrul acela să 
fie gândit fără actualizarea sa, în acelaşi timp /ar trebui gân¬ 
dit/ că pentru el nu e nimic mai rău /să fie astfel/, dar că este 
plasat de noi prin gândire ca fiind posterior /ca rang/. Iar dacă 
nu este cu putinţă ca ceva să fie gândit fără acel atribut, de exem¬ 
plu conceptul de „om" fără conceptul de „unu“, fie că atribu¬ 
tul nu e posterior subiectului, ci simultan, fie că e anterior lui, 
pentru ca al doilea /subiectul/ să existe din cauza primului. Dar 
noi afirmăm că anterior este unul şi numărul. 

11. Dar dacă se va spune că zecele nu este nimic altceva 
decât atâtea unităţi /câte fac zecele/ — asta dacă se acceptă că 
există unitatea — din ce cauză se va accepta că o unitate sin¬ 
gură există /substanţial/, dar că zece unităţi nu sunt nimic ? Aşa 
cum o singură unitate are existenţă, de ce restul n-ar avea şi 


27 Plotin completează teoria clasică aristotelică despre subiecte şi 
atributele lor, considerând că în Inteligibil şi unele şi celelalte sunt 
Fiinţe, adică au o consistenţă ontică maximă. Teoria se leagă de statu¬ 
tul perpetuu actualizat al Intelectului şi totuşi diferenţiat, fiind o con¬ 
secinţă a ceea ce am numit „logica incorporalului“. V. LPIF FI,4, 3. 



Despre Numere 


433 


ele ? Căci nu este necesar ca o singură unitate să fi fost legată 
de un singur lucru. în felul acesta nici un lucru individual din¬ 
tre celelalte nu ar mai putea fi unul. Dar dacă este necesar că 
fiecare lucru individual să fie unul, unul este comun /tuturor/. 
Aceasta înseamnă că există o natură unică care este predicată 
despre multe lucruri; despre ea am afirmat că trebuie să existe 
în sine înainte de a fi concepută în multiplicitate. 

Existând unitatea în acest lucru şi apoi iarăşi fiind ea privi¬ 
tă într-altul, dacă acea /unitate/ are existenţă, nu doar o sin¬ 
gură unitate va poseda realitate şi astfel va exista o mulţime 
de unităţi. Dar dacă /lucrul o posedă/ numai pe acea unitate 
primă, atunci fie că ea este consubstanţială cu ceea-ce-este /ceva/ 
în cea mai mare măsură, fie că este consubstanţială cu Unul 
în cea mai mare măsură şi în toate privinţele. Dar dacă /numai/ 
ea este consubstanţială cu ceea-ce-este /ceva/ în cea mai mare 
măsură, celelalte unităţi ar avea numai numele în comun cu 
ea şi nu se vor orândui laolaltă cu prima unitate /sub un con¬ 
cept comun/, sau numărul va fi constituit din monade inegale, 
iar monadele vor fi diferite în calitate de monade. 

Iar dacă /unitatea concretă/ este consubstanţială cu Unul 
în cea mai mare măsură, de ce ar avea nevoie Unul în cea mai 
mare măsură, pentru ca să să fie unu, de această monadă ? Şi 
dacă o asemenea nevoie este imposibilă, este limpede că există 
un unu care nu e altceva decât Unu simplu, izolat prin natura 
sa, înainte ca unul individual să fie pronunţat şi gândit. 

Dacă Unul va exista Acolo fără lucrul declarat a fi unu, de 
ce nu va avea existenţă şi un alt unu ? Fiecare fiind separată, 
există multe monade, ceea ce înseamnă mulţi de unu. Iar dacă 
Natura, pentru a spune astfel, ar genera la rând, sau, mai cu¬ 
rând, când ar fi generat, nu s-ar fi oprit la nici un unu dintre 
cei pe care i-a generat, de parcă ar fi un unu continuu; când 
l-ar circumscrie şi s-ar opri mai curând în procesie, ea ar gene¬ 
ra numerele mai mici şi, avansând, nu prin altceva decât prin 
propriile mişcări, ar constitui numerele mai mari. Astfel ea pune 
în armonie cu fiecare număr fiecare mulţime şi fiecare exis¬ 
tenţă, ştiind că, dacă nu ar fi pus în armonie fiecare lucru cu 

fiecare număr, fie /lucrul/ nu ar exista, fie, depăşindu-şi /limi¬ 
tele/, ar deveni nenumerabil şi iraţional. 

12. Dar s-ar putea afirma că unul şi monada nu posedă sub¬ 
zistenţă autentică. Căci — /se va spune/ — nimic nu e unu, care 
nu e un lucru unu. Ce împiedică însă să existe o afectare a 
Sufletului în raport cu fiecare lucru ? Şi când se spune „ceea- 
ce-este“ /ce împiedică/ să se susţină o afectare a Sufletului şi 
ca ceea-ce-este/ceva/ să fie lipsit de subzistenţă ? Dar dacă/nu 
se poate afirma aşa ceva/, fiindcă ceea-ce-este /ceva/ stârneşte, 
loveşte şi face ca imaginaţia să-şi figureze realitatea, trebuie 
să privim imaginaţia stârnită şi cuprinzând Sufletul şi în situa¬ 
ţia când este vorba despre unu. 

Apoi, oare afectarea şi gândul din Suflet sunt unul singur, 
sau o mulţime ? Dacă spunem că nu sunt unu, nu-1 avem pe 
„unu“ pornind de la lucrul însuşi /cu care avem de-a face/. Căci 
afirmăm tocmai că „unul“ nu este în lucru. Avem deci /noţiu¬ 
nea de/ „unu" şi ea este în Suflet, fără ca să existe ceva /un 
anume lucru/ unu /la număr/. 

însă noi — /se va spune/ — posedăm /noţiunea de/ „unu“, 
formând de la lucrurile din afară o anumită gândire şi întipărire, 
precum o idee <evv6T|pa> a lucrului respectiv. Unii stabilesc 
o singură specie a ideilor pronunţate de ei — aceea a nume¬ 
relor şi a unului; ei ar putea stabili astfel de subzistenţe, dacă 
ceva de acest tip ar subzista. 28 împotriva acestora în legătură 
cu aceste subiecte se va vorbi la timpul potrivit. Dar nu /le vom 
accepta opiniile/, dacă ei ar spune că, pornind de la lucruri, 
s-au născut în noi afectul şi noţiunea /unului şi a numărului/, 
precum /noţiunea/ unui obiect, a unui individual, a massei, a 
sărbătorii, a oştirii şi multiplicităţii. într-adevăr — /spun acei 
filozofi/ — aşa cum multiplicitatea, în absenţa lucrurilor con¬ 
siderate numeroase, nu e nimic, nici sărbătoarea /nu e nimic/ 
în absenţa oamenilor adunaţi la temple şi care se veselesc, tot 
astfel noi nu gândim unul cape ceva izolat şi despărţit de cele¬ 
lalte lucruri, atunci când pronunţăm „unu“. Există şi multe alte 
noţiuni de acest fel, de pildă „dreapta", „sus“ şi opusele aces- 


28 Ar fi vorba despre stoici. 

tora. Căci cu ce fel de subzistenţă autentică <V)7i6otook;> ar 
avea de-a face „la dreapta", decât că unul stă în picioare aici, 
altul — acolo ? Şi la fel şi în cazul lui „sus“ : unul posedă o ast¬ 
fel de poziţie şi în mai mare măsură în acest /loc/ din Uni¬ 
vers — pe care îl numim „sus“ — altul /o altă poziţie/ — cea 
numită „jos“. 29 

împotriva acestor spuse trebuie spus mai întâi că există o 
anumită subzistenţă în fiecare caz dintre cele enunţate, dar că 
ea nu este identică pentru toate, nici în ce priveşte pe unele în 
raport cu celelalte, nici în ce le priveşte pe toate în raport cu 
unu. /Chestiunile/ trebuie confruntate separat, fiecare dintre 
cele spuse în parte. 

13. Cum ar putea fi plauzibil ca noţiunea unului să se nască 
de la subiect, subiectul fiind şi omul senzorial, şi oricare altă 
vieţuitoare, şi piatra, atunci când /subiectul/ care se înfăţişează 
/simţurilor/ este ceva, iar unitatea /sa/ este altceva şi nu acelaşi 
lucru ? 

într-adevăr, gândirea nu ar putea atribui unitatea şi non- 
omului. 30 

Apoi, după cum în cazul poziţiei „la dreapta" şi a altora 
asemenea, gândirea nu se mişcă în van, ci văzând poziţii diferite, 
afirmă o poziţie într-un loc, pe o alta în alt loc; tot astfel şi aici, 
văzând ceva, ea spune unu. Căci ea nu afirmă o experienţă vidă 
/de conţinut/ şi nu afirmă „unul" în legătură cu nimic. Şi nu 
afirmă /unul/, fiindcă lucrul este singur şi nu există un altul. 
Căci în expresia „nu există un altul", ea indică un alt „unu". 

Apoi noţiunea de „altul" şi de „diferit" sunt posterioare 
/noţiunii de /unu. 31 Dacă gândirea nu se sprijină de noţiunea 
de „unu", ea nu va putea afirma nici noţiunea de „altul", nici pe 


29 Noţiunea de „unul" ar fi pur relaţională, precum cea de „dreap¬ 
ta", sau „jos“, şi ar depinde de lucrurile cărora li se poate atribui 

30 „Non-omul“ nu este un concept unitar, ci un „nume indeter- 
minat", cum îl numeşte Aristotel. Totuşi „non-omul" este ceva, dar 
nu i se poate atribui predicatul „unu". Prin urmare, există o deose¬ 
bire între „a fi /ceva/" şi „a fi unu". 

31 In fond Plotin afirmă aici principiul identităţii: un lucru este 
una cu el însuşi; formează o unitate. 

cea de „diferit", şi când ar spune „singur", înţelege de fapt „unul 
singur", astfel încât ea afirmă „unul" înaintea lui „singur". 

Apoi vorbitorul, înainte de a afirma „unul" despre altul, 
este unul /el însuşi/, şi este unul şi lucrul despre care vorbeşte, 
înainte de a spune sau a gândi ceva despre el. Căci sau este unu, 
sau este o multiplicitate mai mare decât unu. Iar dacă este o 
multiplicitate, este necesar ca unu să existe anterior. De fapt, 
atunci când cineva enunţă o multiplicitate, el spune că /ceva/ 
e mai mult decât unu: când se referă la o armată, gândeşte că 
sunt mai mulţi oameni înarmaţi şi organizaţi într-o unitate. 
Iar dacă gândirea nu îngăduie ca o multiplicitate, deşi e mul¬ 
tiplicitate, să rămână astfel, este limpede că ea face asta, fie 
dându-i unitatea pe care multiplicitatea n-o posedă, fie văzân- 
du-1 cu acuitate pe unu din organizare, conduce spre unitate 
natura multiplicităţii. Căci nici aici, /în cazul armatei/, uni¬ 
tatea nu este falsă, la fel cum nu e la o casă — unul rezultat 
din multe pietre — sau mai curând, unul aplicat casei. 32 

Dacă, prin urmare, mai degrabă în cazul continuului şi al 
indivizibilului /avem de-a face cu unu/, e limpede că /lucru¬ 
rile/ stau astfel, fiindcă există o natură autonomă a unului. Nu 
este cu putinţă ca un surplus de fiinţare <ro pâ/Aov etvou> să 
se afle în cele ce nu au fiinţare, ci, aşa cum se atribuie Fiinţa 
fiecăruia dintre lucrurile sensibile, dar atribuind-o şi entităţilor 
inteligibile, considerăm această categorie /Fiinţa/ ca revenind 
în mod predilect inteligibilelor, aşezând surplusul şi surplusul 
de fiinţare la cele-ce-sunt /ceva/; iar ceea-ce-este /ceva/ se află 
în mai mare măsură în Fiinţă, fie şi senzorială, decât în cele¬ 
lalte genuri /categorii/. La fel, văzând că şi unul se află mai 
mult şi în chip predilect în sensibilele însele, fiind diferenţiat 
după gradul / lor de unitate/, văzând că el se află şi în inteli- 


32 Fireşte că din astfel de exemple s-ar putea spune că fiinţa casei 
şi unul casei sunt identice. Cf. Aristotel, Met. T, 2, p. 130: „Iar ceea- 
ce-este şi unul sunt identici şi au aceeaşi natură prin faptul că îşi 
urmează unul altuia precum principiul şi raţiunea de a fi." 

gibile în toate modurile, trebuie afirmat /că toate aceste „unuri“/ 
se raportează la Unu <etţ âvacpopccv ev6i;>. 

După cum însă Fiinţa şi „a fi /ceva/“ sunt inteligibile şi nu 
sensibile, chiar dacă sensibilul ar participa la ele, tot astfel şi 
unul ar putea fi privit prin participare în cazul existenţelor sen¬ 
sibile, dar totuşi gândirea îl preia în chip inteligibil ca pe ceva 
inteligibil. Astfel încât ea, pornind de la ceva /sensibil/, gândeşte 
altceva /inteligibil/ pe care nu-1 vede. Rezultă că îl cunoştea 
dinainte /pe acest inteligibil/. Iar dacă îl cunoaşte dinainte pe 
acest individual /îl declară/ identic cu ceea-ce-este /ceva/; şi 
când ar exista ceva , atunci iarăşi ea îl afirmă ca fiind unul. La 
fel, când ar exista două lucruri, gândirea le declară „două“, iar 
când ar exista mai multe, /ea le afirmă numărul lor/. 

Dacă, prin urmare, nu se poate nici gândi ceva fără unu, 
fără doi sau alt număr, cum e posibil să nu existe lucrul fără 
de care nu e posibil să gândeşti sau să spui ceva? Căci este 
imposibil să spui că nu există lucrul acela, fără de care, dacă 
el nu există, nimic nu se poate gândi sau pronunţa. Ci lucrul 
de care este nevoie pretutindeni, pentru orice gândire şi lim¬ 
baj, trebuie să preceadă şi limbajul şi gândirea. Astfel ar fi el 
conceput în legătură cu apariţia acestora. 

Şi dacă /unul contribuie/ la subzistenţa autentică <EÎţ 
vkooxuoiv> a fiecărei Fiinţe ( căci nu e nimic care să nu fie unu), 
atunci Unul ar fi şi anterior Fiinţei şi El generează Fiinţa. De 
aceea vorbim despre „unul-fiind“ şi nu despre „fiind" /mai 
întâi/, apoi „unu". Căci în ceea-ce-este /ceva/ şi în unu ar exista 
multiplicitatea, în timp ce în Unu /singur/ nu există ceea-ce- 
este /ceva/, afară doar dacă nu l-ai face să se încline spre gene¬ 
rarea/lui ceea-ce-este ceva/. 

Şi nici cuvântul „acesta" nu e vid de sens: el desemnează 
o existenţă ostensivă <u7i6aiaauţ SEiKvupcvrp şi o anume 
prezenţăîn locul numelui său — o Fiinţă sau altceva dintre cele- 
ce-sunt /ceva/. Astfel încât „acesta" nu ar indica ceva vid, nici 
nu este o afectare a gândirii fără obiect, ci este un subiect, ca 
şi când /cuvântul/ ar rosti numele propriu al lucrului însuşi 

14. în legătură cu cele spuse despre relative s-ar putea afir¬ 
ma în mod plauzibil că nu este posibil ca unu, care nu îndură 
/nici o alterare/, să fie la fel /ca ele/ încât, atunci când un alt 
subiect îl îndură, el să-şi piardă propria natură; ci, dacă urmează 
ca /un subiect/ să iasă din unitate, acela îndură privaţiunea 
unului, fiind divizat în două sau în mai multe /părţi/. Dacă o 
aceeaşi massă, fiind divizată, ajunge în două, fără să piară ca 
massă, este limpede că, în afara subiectului, unul se adăugă în 
substrat, iar substratul l-a pierdut atunci când diviziunea a dis¬ 
trus unitatea. Când uneori /unul/ este prezent pentru aceeaşi 
massă, alteori dispare, cum să nu-1 aşezăm printre cele-ce-sunt 
/ceva/, oriunde s-ar afla el? 

El revine ca o proprietate acestor /subiecte/, dar este şi în 
sine; se află în lucrurile sensibile, atunci când apare, şi este şi 
în cele inteligibile. Este o proprietate pentru cele de pe urmă 
(sensibilele), dar se află în sine [în realităţile inteligibile] 33 — 
în prima/dintre ele/ — atunci când ea e mai întâi „unu“, apoi 
„ceea-ce-este /ceva/“. 

Iar dacă cineva ar obiecta că unul, chiar dacă nu îndură ni¬ 
mic, atunci când i se adaugă un alt /unu/, nu mai rămâne unu, 
ci devine doi, nu ar grăi cum se cuvine: căci nu unul a devenit 
doi, nici unul căruia i s-a adăugat /un alt unu/, nici unul adău¬ 
gat, ci fiecare rămâne unu, precum era înainte. Iar „doi“ este 
predicatul pentru ambii /luaţi împreună/, în vreme ce „unu“ 
se predică separat pentru fiecare în parte care rămâne /cum era/. 
Deci doi şi dualitatea nu sunt prin natură în dispunerea /păr¬ 
ţilor/ <ev oxeoei>. 34 Ci, dacă în conformitate cu adiţionarea 
/unităţilor/ şi cu faptul de a fi adiţionate s-ar putea face ceva 
identic cu doiul, probabil că o astfel de dispunere ar fi doiul 
şi dualitatea. în fapt, dualitatea este observată şi în afectarea 
contrară. Căci atunci când se divide o unitate, ea devine doi. Prin 
urmare, nici adiţionarea, nici diviziunea nu reprezintă doiul, 


33 PA consideră glosă cuvintele din paranteze drepte. 

34 Nu reprezintă o simplă relaţie dintre două elemente, ci trebuie 
să existe o Dualitate în sine care să devină predicatul unor lucruri 
pe care le face perechi. 

pentru ca el să rezulte ca o dispunere. Şi acelaşi raţionament 
se poate face în legătură cu orice număr. 

Căci atunci când o dispunere ar genera ceva, este imposi¬ 
bil ca dispunerea contrară să producă acelaşi efect, de vreme 
ce dispunerea este chiar acest efect. Care este cauza principală 
/ca ceva să fie unu sau doi etc./ 1Afi unu /există/ prin prezenţa 
Unului, a fi doi —prin aceea a Dualităţii, după cum a fi alb 
/există prin prezenţa/ Albului, a fi frumos —prin aceea a Fru¬ 
mosului şi a fi drept — prin aceea a Dreptului. Altminteri, nu 
trebuie acceptat nici că aceste /Forme/ există, ci trebuie văzute 
şi în aceste cazuri drept cauze nişte dispuneri /între lucruri/: 
dreptul ar exista din pricina unei anume dispuneri în raport 
cu cutare lucruri, frumosul ar exista, fiindcă astfel am dispus 
noi lucrurile, nefiind în subiect nimic care să ne dispună pe 
noi/în felul respectiv/ şi nesosind nici un adaos lucrului care 
se înfăţişează frumos. 35 

Când ai vedeacevacaunu, desigur că el este şi mare, şi fru¬ 
mos şi ai putea afirma despre el nenumărate însuşiri. Aşa cum 
există în el Marele, Mărimea, Dulcele şi Acrul şi celelalte cali¬ 
tăţi, de ce nu ar exista şi Unul ? Nu e posibil să existe /prin¬ 
tre realităţi/ întregul Calităţii, oricare ar fi ea, şi cantitate să 
nu existe printre realităţi, nici cantitatea — continuul — /să nu 
fie printre realităţi/, în schimb discontinuul să fie, deşi con¬ 
tinuul se foloseşte ca măsură de discontinuu. După cum există 
mare prin prezenţa Mărimii, la fel şi unu există prin prezenţa 
Unului, doi — prin aceea a Dualităţii şi restul numerelor la fel. 
A cerceta în ce fel este această participare presupune cercetarea 
comună a participării tuturor Formelor. 

Trebuie spus că Decada se înfăţişează într-un fel prezen¬ 
tă în lucrurile divizate, într-altul în cele continui, într-altfel în 
puterile multiple — atâtea câte se reduc la unitate. Şi dacă am 


35 Se vede cum Plotin discută cu platonicieni, adică cu filozofi care 
recunosc existenţa autonomă a Formelor, dar care se îndoiesc că nu¬ 
merele, şi mai ales Unul au un statut cel puţin egal cu cel al Formelor. 
Pentru chestiunea frumosului care nu rezultă din dispunerea părţilor 
unui lucru, vezi /,1.6,1. 

suit deja printre inteligibile, Acolo /numerele/ nu mai sunt 
văzute în alte subiecte, ci sunt numerele cele mai adevărate, 
fiind în ele însele — cu alte cuvinte, Decada în sine şi nu zece 
inteligibile oarecare. 

15. Acestea fiind spuse, să reluăm discuţia de la început afir¬ 
mând că Cel-care-este/ceva/ în întregul său, acela este adevărat 
şi este realitate autentică, şi Intelect, şi Vieţuitor desăvârşit; 
/să mai spunem că el este/ laolaltă toate vieţuitoarele. Iar acest 
Vieţuitor de Aici imită unitatea /întregului inteligibil/ prin pro¬ 
pria unitate, pe cât îi este cu putinţă. 36 Căci natura sensibilă 
fuge de unul de Acolo, de vreme ce urmează să fie sensibilă. 

Iar /Vieţuitorul inteligibil/ trebuie să fie numărul total. Căci 
dacă acest /număr/ nu ar fi complet, i-ar lipsi un anumit număr. 
Iar dacă în /Intelect/ nu ar exista numărul total al vieţuitoarelor, 
el nu ar fi Vieţuitorul complet. Prin urmare, numărul există 
înaintea oricărui vieţuitor şi a Vieţuitorului complet. 

Iar omul existăîn inteligibil, cât şi celelalte vieţuitoare /exis¬ 
tă în inteligibil/, în măsura în care ele sunt autentice. Şi în 
măsura în care este un vieţuitor, acela este desăvârşit. Căci şi 
omul de Aici, în măsura în care întregul este un vieţuitor, este 
o parte a sa. Şi fiecare /vieţuitor sensibâ/, în măsura în care 
este un vieţuitor, se află Acolo, în Vieţuitorul /inteligibil/. Şi 
în Intelect, în măsura în care el este Intelect, se află toate inte¬ 
lectele individuale ca părţi /ale sale/. Există un număr propriu 
acestora. 

Dar numărul nu se află în mod primordial în Intelect, aşa 
cum în Intelect se regăsesc acelea câte sunt activităţile Intelec¬ 
tului, ca aparţinând Intelectului — dreptatea, cumpătarea, cele¬ 
lalte virtuţi, ştiinţa şi câte virtuţi are Intelectul, încât el să fie 
în mod autentic Intelect. 


36 Timaios, 30d-31a. E semnificativ că Platon vorbeşte despre De¬ 
miurg „care a alcătuit o vieţuitoare unică şi vizibilă, care cuprinde 
în sine toate vieţuitoarele care sunt...“ imitând Arhetipul inteligi¬ 
bil. Plotin nu distinge între Arhetip şi Demiurg (Artizan), v. LPA,2§D. 

Dar cum de ştiinţa /din Intelect/ nu se află într-un alt /su¬ 
biect/ ? Răspund: /Acolo/ ştiutorul, ştiutul şi ştiinţa sunt iden¬ 
tice şi laolaltă, şi la fel şi în cazul celorlalte /virtuţi/. De aceea 
/Acolo/ fiecare are o existenţă primordială; dreptatea /în 
Intelect/ nu e o proprietate accidentală, dar în Suflet, în măsura 
în care /subiectul/ este Suflet, ea este o proprietate acciden¬ 
tală. Mai curând, /în Suflet/ toate aceste /virtuţi/ sunt în vir¬ 
tualitate şi ele se actualizează atunci când Sufletul se îndreaptă 
spre Intelect şi se uneşte cu el. 

După Intelect vine ceea-ce-este /ceva/ 37 şi în acesta se află 
numărul cu care el generează realităţile, mişcându-se potrivit 
cu numărul, constituind numerele înaintea existenţei lor /a rea¬ 
lităţilor/, după cum /constituie/ unul său înaintea /subzistenţei/ 
sale; îl asociază pe ceea-ce-este /ceva/ de Primul. însă nume¬ 
rele nu mai /asociază/ restul existenţelor de Unu. într-adevăr, 
este destul că ceea-ce-este /ceva/ este asociat /de El/. însă ceea- 
ce-este /ceva/, devenind număr, asociază realităţile de sine 
însuşi. El se împarte, nu în măsura în care este unu, ci unul 
său se păstrează. Se împarte însă potrivit cu natura sa în câte 
părţi doreşte; ştie în câte /se împarte/ şi generează numărul 
/acestora/ care exista deci în el. Căci el s-a împărţit prin pu¬ 
terile numărului şi a generat atâtea părţi câte avea numărul. 

început şi izvor al existenţei pentru realităţi este numărul 
cel dintâi şi autentic. De aceea, şi Aici generarea fiecărei vieţui¬ 
toare se face cu numere, iar dacă vreuna ar lua un alt număr 
/decât cel natural/, fie generează altceva /decât trebuie/, fie nu 
se naşte nimic. Acestea sunt numerele primare, ca fiind numera- 
bile. Numerele aflate în alte subiecte au ambele proprietăţi: 
în virtutea faptului că provin de la numerele primare, sunt 
numerabile; în virtutea faptului că sunt conforme cu acelea 
/primare/, ele măsoară celelalte lucruri, numărând şi numerele 

37 Distincţia dintre Intelect şi ceea-ce-este /ceva/ (Realitatea) nu 
este plotiniană. Probabil că aici filozoful descrie mai curând teori¬ 
ile unor platonişti mai vechi. 

şi lucrurile numărabile. Căci în temeiul a ce altceva s-ar 
spune „zece", dacă nu în temeiul numerelor aflate la ele /la 
cele primare/ ? 38 

16. Dacă acestea sunt, după cum spuneam, numerele pri¬ 
mare şi autentice, cineva ne-ar putea întreba, „Unde şi în care 
gen al realităţilor le veţi aşeza ? Toată lumea crede că ele se află 
în genul cantităţii; înainte v-aţi referit la cantitate când aţi so¬ 
cotit nimerit să plasaţi specia discontinuului printre realităţi 
la fel ca şi pe aceea a continuului. 

Pe de altă parte, spuneţi că acestea sunt numerele realităţilor 
primare şi că există alte numere, în afara acestora, care pot să 
numere /lucrurile/. în ce fel le dispuneţi /pe acestea toate/— 
spuneţi-ne, căci e multă încurcătură! Şi oare unul din dome¬ 
niul sensibilului e o cantitate determinată, sau /repetat/ de mai 
multe ori unu formează o cantitate, unul fiind doar principiul 
cantităţii şi nu cantitate /el însuşi/ ? Şi oare, /în caz că unul e 
principiu/, principiul este un gen înrudit /cu cantitatea, cu 
numărul/, sau este altceva ? E cuvenit ca voi să ne lămuriţi aces¬ 
te dificultăţi!“ 

Mai întâi trebuie să vorbim despre lucrurile senzoriale, 
începând cercetarea de aici, trebuie să spunem că atunci când, 
punând laolaltă un lucru cu un altul, vei spune „doi“, de pildă, 
un câine şi un om, sau doi oameni, sau mai mulţi oameni, 
/când/, de pildă, vei spune „zece" sau o „decadă de oameni", 
numărul acesta nu este o Fiinţă, nici nu este ca ceva din dome¬ 
niul sensibilului, ci este cantitate pură. Iar dacă împărţi după 
unităţi şi faci părţi din acea decadă, consideri şi aşezi unităţile 
ca principiu al cantităţii. într-adevăr, nici un /om/ dintre cei 
zece nu este unul în sine. 

Când însă vei declara că Omul în sine este un număr, pre¬ 
cum Dualitatea — vieţuitor şi raţional — aici nu mai e un sin¬ 
gur fel /de a vorbi/: în măsura în care parcurgi şi numeri 
/proprietăţi/, iei în consideraţie o anumită cantitate; în măsura 


38 V. nota 25. 

în care sunt două subiecte /vieţuitor şi raţional/ şi fiecare este 
unul, dacă fiecare unu completează Fiinţa /omului/ şi există 
unitatea în fiecare, vorbeşti despre un alt număr — numărul 
substanţial , 39 Iar această dualitate nu enunţă ceva posterior 
/Fiinţei/, nici ceva cât numai să iasă în afara lucrului, ci enunţă 
ceea ce este în Fiinţa sa şi care cuprinde natura lucrului. 

Căci aici /în cazul „numărului substanţial"/ tu nu produci 
un număr, parcurgând obiecte care există în sine şi care nu sunt 
constituite în procesul numărării. Ce ar obţine în perspecti¬ 
va Fiinţei un om adunat cu un alt om ? Căci nu există, în acest 
caz, o unitate /de substanţă/, ca în cazul unui cor, ci decada 
respectivă de oameni şi-ar obţine de fapt existenţa în tine care 
îi numeri. Dar la cei zece oameni pe care îi numeri şi care nu 
sunt aranjaţi laolaltă într-o unitate nici nu s-ar putea vorbi de 
o „decadă", ci tu îi faci să fie zece numărându-i şi estimând 
cantitativ această decadă. Darîntr-un cor şi într-o armată există 
şi ceva exterior /obiectiv/. 

Dar în ce fel se află /numărul/ în tine ? Un /număr/, într-un 
sens , se află situat /în tine/ înainte de a număra. Iar numărul 
care apare din afară raportat la cel din tine este o activitate fie 
a acelor /numere/, fie conformă cu acelea, în vreme ce /tu/ 
numeri şi concomitent generezi un număr şi produci, prin 
această activitate, existenţa cantităţii, aşa cum în actul de a 
merge /se produce/ existenţa unei anume mişcări. 

Dar în alt sens, în ce fel se află numărul în noi ? Este vorba 
despre numărul Fiinţei noastre, care — spune /Platon/ — „ par - 
ticipă“ la număr şi „armonie“ , şi ea este, de asemenea, număr 
şi armonie. 40 Căci — spune cineva — ea nu este un corp, şi nici 
o mărime. Aşadar, Sufletul este un număr, dacă el este o Fiinţă. 


39 Deoarece nu poţi defini omul (şi în general ceva) fără două noţi¬ 
uni (gen şi diferenţă) s-ar părea că numărul doi e consubstanţial cu 
definiţia Fiinţei şi, luat în acest sens, doiul este un număr substanţial. 

40 Timaios, 36e: „Sufletul participă la raţiune şi la armonie"; armo¬ 
nia este constituită din numere, aşa cum chiar textul lui Timaios o 
indică. Totuşi în Phaidon, Socrate respinsese această teorie de origi¬ 
ne pitagoriciană. 

Iar numărul corpului este o Fiinţă, în felul în care un corp /are 
Fiinţă/; numărul Sufletului reprezintă Fiinţe, în felul în care 
Sufletele /au Fiinţă/. 

Şi în general în cazul inteligibilelor, dacă Vieţuitorul în sine 
de Acolo posedă pe mai mult, de pildă, treimea, această treime 
se află în mod substanţial în Vieţuitor. Iar treimea care încă 
nu aparţine Vieţuitorului, ci la modul general este treime în 
ceea-ce-este /ceva/, este principiul Fiinţei. 

Dacă ai număra „vieţuitor" şi „frumos", fiecare fiind ceva , 
tu generezi numărul în tine şi activezi cantitatea şi dualitatea. 
Dacă declari că virtutea este împătrită 41 , există o tetradă, pre¬ 
cum sunt părţile virtuţii în raport cu unitatea /virtuţii/; /vor¬ 
beşti/ despre tetradă ca despre o unitate, în felul în care este 
subiectul /virtutea/, şi aşezi în armonie tetrada cea din tine. 

17. Dar în ce fel este aşa-numitul număr „nemărginit" ? Căci 
aceste raţionamente îi dau lui o mărginire. Răspund că pe bună 
dreptate /procedează astfel/, dacă e adevărat că el va fi un 
număr. Căci nemărginirea e în luptă cu numărul. 

Atunci de ce spunem „numărul este nemărginit" ? Oare, 
precum spunem „o linie fără margini" (spunem „linie fără mar¬ 
gini" nu fiindcă ea este astfel, ci pentru că este cu putinţă chiar 
în cazul celei mai mari /linii/, de exemplu cea a Universului, 
să gândim una încă mai mare), tot aşa spunem şi în cazul 
numărului? Fiind cunoscut /un număr/ cât de mare este, se 
poate să-l dublezi cu mintea, fără să te atingi de el /în fapt/. 
Căci gândul şi reprezentarea aflate doar în tine cum să le uneşti 
cu realitatea ? 

Sau vom afirma că linia nemărginită este în domeniul inteli¬ 
gibilului? Căci /altminteri/ linia de Acolo ar avea o anume 
dimensiune. Dar dacă /Acolo/ nu ar exista una de o anume di¬ 
mensiune /determinată/ în număr, ea ar fi nemărginită. 

41 Sunt patru virtuţi — dreptatea, cumpătarea, curajul şi înţelep¬ 
ciunea — dar ele formează totuşi o unitate. 

Sau „nemărginit" trebuie luat în alt sens, nu ca ceva de ne¬ 
parcurs /până la capăt/. Dar în ce sens este nemărginit /nu¬ 
mărul, linia/ ? 

Răspund că în conceptul Liniei în sine nu este gândită şi 
limita. Ce este Acolo linia şi unde se află ea? Ea este poste- 
rioară/conceptual/ numărului,fiindcăîn ea se vede unul. Căci 
linia pleacă dintr-ww /punct/ şi /se întinde/ într-o unică dimen¬ 
siune. Ea nu are o măsură determinată cantitativ a acestei dimen¬ 
siuni. Dar unde se află această /linie în sine/? Oare /se află/ 
numai în gândirea în stare să definească ? Răspund că linia este 
un lucru , însă unul intelectual. Toate /entităţile geometrice/ 
sunt în acest fel: intelectuale şi cumva lucruri. Despre supra¬ 
faţă, volum şi toate figurile /se poate de asemenea întreba/ unde 
şi în ce fel există. Căci nu noi inventăm figurile geometrice. 
Aceasta este dovedit de faptul că figura geometrică a Univer¬ 
sului există înaintea noastră, 42 şi /la fel/ celelalte, câte sunt fi¬ 
guri geometrice naturale prezente în realităţile naturale, care, 
în mod necesar sunt anterioare corpurilor, fiind Acolo fără fi¬ 
gură /vizibilă/ <doXTpdnota> sau /în calitate/ de figuri pri¬ 
mare. Căci /Acolo/ formele nu se află în alte subiecte, ci ele, 
aparţinându-şi lor însele, nu au nevoie să fie desfăşurate /spa¬ 
ţial/. Intr-adevăr, cele care sunt desfăşurate /spaţial/ aparţin 
altor subiecte. 

Pretutindeni /Acolo/, în realitate, există o singură figură, 
dar ea este divizată aflându-se fie în Vieţuitor, fie înaintea 
Vieţuitorului. Spun: „este divizată" nu fiindcă a crescut mai 
mare, ci fiindcă fiecare /figură/ s-a divizat în raport cu fiecare 
/lucru/, precum Vieţuitorul, şi, de pildă, a fost dată corpurilor 
de Acolo, precum focului de Acolo /a fost dată/ piramida de 
Acolo. 43 De aceea acest /foc de Aici/ vrea să-l imite /pe acela 


42 în Timaios 44e, divinităţile secundare dau capului o formă sfe¬ 
rică în imitarea formei sferice a Universului. 

43 Piramida — tetraedrul regulat — este constituentul elementu¬ 
lui foc. Platon nu spune că în Vieţuitorul inteligibil ar trebui să existe 
o piramidă inteligibilă a focului inteligibil, sau dacă nu cumva însăşi 
reaporturile geometrice şi matematice abstracte constituie Vieţuitorul 
inteligibil (Arhetipul). 

de Acolo/, fără să poată din pricina Materiei, şi celelalte /ele¬ 
mente procedează/ în acelaşi raport analogic, după cum se 
vorbeşte despre cele de Aici. 

Dar oare /figurile geometrice/ se află în Vieţuitor în cali¬ 
tate de Vieţuitor ? Sau se află mai întâi în Intelect. Ele se află 
în Vieţuitor, dacă Vieţuitorul conţine Intelectul, în mod pri¬ 
mordial în Vieţuitor. Dacă însă Intelectul este anterior ca rang, 
ele se află anterior în Intelect. Dar dacă şi Sufletele se află în 
Vieţuitorul complet, Intelectul este anterior. Platon însă spune: 
„câte anume /specii/ vede Intelectul în Vieţuitorul complet.. .‘“ M . 
Dacă, aşadar, /Intelectul/ „vede“, el este posterior /Vieţui¬ 
torului complet/. Sau e posibil ca verbul „vede“ să fi fost spus 
în sensul că în faptul vederii apare existenţa /Vieţuitorului/ Căci 
/Intelectul/ nu este altul /decât Vieţuitorul/, ci toate sunt 
/Acolo/ una; iar gândirea posedă o sferă simplă, unică, în timp 
ce Vieţuitorul posedă sfera Vieţuitorului. 45 

18. Or, numărul este Acolo definit. Noi însă îl gândim mai 
mare decât pe cel admis anterior şi /gândim/ nemărginirea, 
când numărăm astfel. Acolo nu este cu putinţă de gândit un 
/număr/ mai mare decât numărul gândit /anterior/. Căci el este 
deja. Şi el nu duce lipsă, nici nu va duce o lipsă 46 , pentru ca 
vreun număr să i se adauge. Dar ar putea exista şi Acolo număr 
nemărginit, fiindcă nu există număr măsurat. Căci cine l-ar 
putea măsura f 47 


44 Timaios, 39e. 

45 Se văd dificultăţile de interpretare a lui Timaios de către Plotin, 
adept al indistincţiei substanţiale dintre Fiinţă, Intelect şi Vieţuitorul 
inteligibil sau Arhetip. V. LPA,2§D. 

46 Accept lecţiunea lui Creuzer şi Ficino presupunând forme ale 
verbului XetJto) şi nu pe cele ale verbului XapP&vco „a lua“. 

47 în sens strict, în inteligibil nu există indefinit şi nemărginire. 
Dar fiindcă nu există ceva care să măsoare (un etalon), s-ar putea 
spune că Acolo există un fel de nemărginire. Pur şi simplu, sugerează 
Plotin, conceptul nostru de limită nu se potriveşte cu realităţile au¬ 
tentice din inteligibil, care nu pot fi măsurate prin altceva, deoarece 
nu există în fond altceva decât ele. 

Or, /numărul/ care există / Acolo/ este, totul, unu, strâns 
laolaltă, întreg şi necuprins de vreo limită, ci fiind prin sine 
cel care este. Căci, în general, nici o realitate dintre cele-ce- 
sunt Iceval nu se află /cuprinsă/ într-o limită. însă lucrul limi¬ 
tat şi măsurat /de Aici/ este cel oprit să alerge spre nemărginire, 
pentru că are nevoie de o măsură. Acolo însă toate sunt măsuri, 
de unde rezultă că toate sunt frumoase. Şi /Universul inteli¬ 
gibil/ în măsura în care este un vieţuitor, este frumos, având 
cea mai bună viaţă, fără să ducă lipsă de nici o viaţă, neavând 
o viaţă amestecată cu moartea. 

într-adevăr, / Acolo/ nimic nu este muritor, nici nu moare. 
Şi iarăşi viaţa Vieţuitorului în sine nu este nevolnică, ci e cea 
dintâi, strălucitoare, având claritatea vieţii, precum lumina cea 
dintâi, din care trăiesc şi Sufletele Acolo şi pe care o aduc cele 
care sosesc încoace. El ştie graţie cui trăieşte, îndreptat spre 
cine trăieşte şi de unde trăieşte. Căci originea /vieţii sale/ este 
şi scopul /vieţii sale/. 

Cugetarea privitoare la toate lucrurile şi întregul Intelect 
fiind Acolo, fiind el unit şi laolaltă /cu Vieţuitorul/, atingân- 
du-1 ca pe un /Vieţuitor/ bun şi amestecând cugetarea, îi aduce 
mai sfânta lor frumuseţe. De fapt, şi Aici sfinţenia şi frumuseţea 
sunt o viaţă plină de cugetare, potrivit adevărului, chiar dacă 
se văd anevoie. Acolo însă se văd limpede şi pur. Căci ea dă 
celui care vede o viziune şi puterea de a trăi mai mult şi, trăind 
mai armonios, el devine ceea ce vede. Aici majoritatea percepţi¬ 
ilor au drept obiect ceea ce-i fără viaţă, iar când au drept obiect 
vieţuitoare, percep partea lor lipsită de viaţă, iar viaţa interioară 
este amestecată /cu moarte/. 

Acolo însă toate sunt vieţuitoare, trăind în întregul lor şi 
sunt pure /de amestec/; şi chiar dacă ai lua ceva fără viaţă, deo¬ 
dată ar scoate şi acela din sine lumina vieţii. Privind Fiinţa din 
ele care le străbate, care le aduce lor viaţa nemişcată la schim¬ 
bare, cugetarea, înţelepciunea şi ştiinţa din ele, vei râde de 
întreaga natură inferioară din cauza pretenţiei ei de a aparţine 
de Fiinţă. La /Fiinţa/ de Acolo viaţa stă locului, stă locului 
Intelectul, realităţile esenţiale sunt stabile pentru eternitate. 
Nimic nu iese în afară, nimic nu o întoarce şi nu o clinteşte. 

Căci nu există vreo entitate după /ceea-ce-este/ care s-o atingă. 
Dacă ar exista ceva, ar fi determinat de el. Iar dacă ar exista 
ceva contrar, ceea-ce-este /ceva/ ar rămâne neafectat de con¬ 
trariu. Fiind el însuşi /ceea-ce-este/, nu ar putea produce /con¬ 
trariul său/, ci ar exista un alt /substrat/ înaintea sa comun /lui 
ceea-ce-este şi lui ceea-ce-nu este/, şi atunci acela ar fi ceea- 
ce-este. 48 

De aceea pe drept Parmenide a spus că „ceea-ce-este este 
unu“ 49 . El nu este impasibil din pricina izolării de altceva, ci 
fiindcă este în mod autentic. Căci numai lui îi revine să fiinţeze 
la sine. Cum ar putea cineva să înlăture ceea-ce-este /ceva/ de 
la el însuşi sau de la orice altceva — e vorba despre realităţi cu 
adevărat în actualizare, cât şi acelea care provin de la /ceea- 
ce-este /ceva// ? Atâta vreme cât el există, dăruieşte. Dar există 
etern, încât există /etern/ şi realităţile /derivate /. 50 

Ceea-ce-este /ceva/ este atât de mare în putere şi frumuseţe 
încât le farmecă pe toate şi ţine de sine, iar urma lui, fiind la 
el, /acele existenţe/ o iubesc şi caută Binele după el. Căci a fi 
/ceva/ stă înaintea Aceluia din perspectiva noastră. Şi între¬ 
gul Univers vizibil vrea să trăiască şi să cugete, pentru ca să 
existe, iar orice Suflet şi orice Intelect /vor/ să fie ceea ce /el/ 
este. Dar afi /ceva/ este autonom prin sine. 


48 O teză aristotelică: nu există contrariu pentru Fiinţă: căci am¬ 
bele contrarii trebuie să fie într-un substrat comun, şi atunci acel sub¬ 
strat ar fi Fiinţa. 

49 Platon, Parmenide, 142b : cea de-a doua ipoteză. 

50 V. LPA,2§D, pentru prezenţa permanentă a divinului în lume 
şi Creaţia permanentă. 




DESPRE VEDERE, SAU CUM SE FACE CĂ 
OBIECTELE VĂZUTE DE LA DISTANŢĂ PAR MICI ? 

( 35 , 11 . 8 ) 


Tema 

Discuţie asupra diferitelor explicaţii — provenite de la şcolile filo¬ 
zofice rivale — care îşi propun să explice de ce obiectele văzute de 
la distanţă par mai mici. 


Rezumat 

De ce obiectele văzute de la distanţă par mai mici ? Cinci ipoteze: 
1) Lumina se contractă pentru a se ajusta deschiderii ochiului. 2) 
Percepem forma fără materie. 3) Când percepem fiecare parte dis¬ 
tinct, apreciem corect dimensiunile. 4) Percepem culoarea în mod 
esenţial, dar dimensiunea este un accident — este teoria favorizată 
de Plotin. 5) Micşorarea este dată de micoşarea unghiurilor optice. 
Respingerea şi acestei din urmă ipoteze. 




1. Oare obiectele aflate la distanţă apar mai mici, şi cele mult 
distanţate /între ele/ par să conţină puţin spaţiu intermediar, în 
timp ce obiectele apropiate au mărimea reală şi distanţă reală ?* 
/O explicaţie/: Obiectele aflate la distanţă par mai mici pen¬ 
tru privitori, pentru că lumina vrea să se strângă în raport cu 
vederea şi cu mărimea pupilei. 2 

/Altă explicaţie:/ Cu cât materia obiectului văzut este mai 
îndepărtată, cu atât mai mult soseşte forma ca şi cum ar fi izo¬ 
lată, deşi dimensiunea corpului, cât şi calitatea sunt formă, încât 
să ajungă numai forma esenţială /definiţia/ corpului respectiv. 3 

Sau /explicaţia este/ că noi percepem mărimea parcurgând 
fiecare parte şi ajungând /cu privirea/ la fiecare parte, la dimen- 


1 în vremea lui Plotin şi încă multă vreme după aceea — până prin 
secolul al XVII-lea — filozofii erau şi oameni de ştiinţă, sau poate 
mai exact, îşi propuneau să rezolve şi probleme de ştiinţă —în cazul 
de faţă de optică. Aşa aveau să facă şi Descartes, şi Leibniz, de pildă. 
Plotin discută aici cinci teorii diferite care încearcă să explice de ce 
obiectele mai îndepărtate se văd mai mici decât cele mai apropiate, 
fiecare aparţinând unei alte şcoli filozofice. Printre ele se află şi teo¬ 
ria corectă bazată pe geometrie şi care afirmă că dimensiunea aparen¬ 
tă a unui obiect depinde de unghiul făcut de razele vizuale care sosesc 
de la el. Plotin însă o respinge. Trebuie spus că teoria pe care Plotin 
o acceptă — micşorarea se datorează atenuării culorilor, ceea ce face 
ca obiectele să fie mai greu de distins între ele — este o teorie pe care 
ar prefera-o un pictor, interesat să obţină iluzia depărtării prin ceea 
ce se numeşte „perspectiva cromatică şi aeriană". 

2 Teoria stoică. 

3 Teorie inspirată de şcoala peripatetică. 

siunea ei reală. Iar obiectul trebuie să fie prezent de aproape 
pentru a se şti cât de mare este. 4 

Sau /se poate crede/ că mărimea este văzută ca o proprie¬ 
tate accidentală, în vreme ce culoarea este cea în mod primar 
observată. /Când un obiect e /aproape, se cunoaşte cât de mult 
este colorat, iar dacă este departe, se cunoaşte că este colorat, 
dar părţile care se disting după cantitate nu permit o discernere 
precisă a acelei cantităţi. De fapt culorile însele ajung la ochi 
atenuate <dpu§pâ>. 5 

Şi ce e de mirare dacă şi mărimile, la fel ca şi sunetele se 
micşorează, cu cât forma lor se atenuează mai mult /odată cu 
depărtarea/? Căci în acel caz, auzul caută forma /sunetului/ 
şi percepe mărimea /acestuia/ ca o proprietate accidentală /a 
sunetului/. însă în legătură cu auzul: dacă mărimea /sunetu¬ 
lui/ este prin accident, prin ce simţ anume se arată în mod pri¬ 
mordial mărimea din sunet, aşa cum pare că obiectul văzut 
apare /mare/ prin atingere? Sau auzul /percepe/ pe cel care 
pare mare /în sunet/ nu ca pe o cantitate /fixă/, ci ca pe ceva 
mai mult sau mai puţin intens, după cum şi gustul percepe 
intensitatea dulcelui nu prin accident. Mărimea sunetului în 
sensul ei principal este cea referitoare la dimensiunea /locu¬ 
lui unde poate fi auzit/. Această mărime, depinzând de inten¬ 
sitatea sunetului, ar putea semnala prin accident, dar nu în mod 
precis: căci, pe de-o parte, intensitatea este aceeaşi pentru 
fiecare /ascultător/, pe de altă parte, intensitatea se transportă 
în dimensiunea întregului loc pe care sunetul îl cuprinde. 

însă culorile nu sunt /mai mici văzute la distanţă/, ci mai 
atenuate; mărimile sunt mai mici. Dar, de fapt, şi pentru unele 
şi pentru celelalte este comună o inferioritate, adică: la culoare 
inferiorul este atenuarea, la mărime — micşorarea. Şi când ur¬ 
mează culorii, mărimea se micşorează corespunzător /cu ate¬ 
nuarea aceleia/. Ce se întâmplă se vede mai clar în cazul unor 
obiecte variate: 


4 Explicaţia epicureică. 

5 Tot o teorie de inspiraţie aristotelică, favorizată de Plotin. 

De pildă, fie nişte dealuri care poartă multe locuinţe, o 
mulţime de copaci şi multe alte lucruri; dintre acestea, fiecare 
lucru, dacă ar fi privit, dă posibilitatea ca ansamblul să fie 
măsurat de pe urma faptului că fiecare lucru este văzut în parte. 
Dar cum aspectul lucrurilor nu soseşte în mod individual /sepa¬ 
rat/, vederea care măsoară obiectele rând pe rând este lipsită 
de posibilitatea de a cunoaşte întreaga dimensiune a obiectului. 6 

De fapt şi la obiectele apropiate: când sunt variate şi per¬ 
cepţia le abordează deodată şi nu sunt văzute /pe rând/ toate 
obiectele, ele par cu atât mai mici cu cât fiecare obiect este mai 
mult adus fără să se bage de seamă în vedere CKÂcatfj ev tfj 0ea>. 
Dar atunci când sunt văzute toate obiectele, fiind măsurate, 
se va putea şti cât de mari sunt. 7 Şi câte dintre mărimi sunt de 
aceeaşi formă şi culoare înşală şi ele în privinţa dimensiunii lor, 
atunci când vederea nu poate să le măsoare pe fiecare în parte, 
fiindcă ea alunecă, atunci când le măsoară pe fiecare în parte, 
dat fiind că, pentru fiecare parte, ea nu are putinţa să se oprească 
la o deosebire. Un obiect îndepărtat /pare/ aproape, fiindcă 
spaţiul intermediar, atâta cât este, se strânge din pricina aceleaşi 
cauze. Şi tot din acelaşi motive, obiectul apropiat nu îşi ascunde 
dimensiunea. Fără însă ca /vederea/ să parcurgă îndepărtarea 
intervalului, anume în ce fel este acesta ca formă, ea nu ar putea 
să spună nici care îi este mărimea. 

2. S-a spus în altă parte că /micşorarea obiectelor îndepăr¬ 
tate/ nu constă în micşorarea unghiurilor vizuale /sub care ele 
sunt văzute/. 8 Trebuie spuse şi acum însă următoarele: cel care 


6 Text extrem de corupt. Am adoptat lecţiunea lui Ficino, Creuzer 
şi Miiller. 

7 Fenomenul este real. El se explică prin faptul că, atunci când 
putem să comparăm diferite obiecte între ele şi ştim despre ce fel de 
obiecte este vorba, putem să le apreciem mai just dimensiunea reală. 
Corectăm, astfel, imaginea formată pe retină. Problema nu este însă 
dacă putem şti cât de mari sunt obiectele, ci de ce ele ne par la început 
mai mici. 

8 Teoria opticii geometrice. 

afirmă că un obiect apare mai mic datorită unui unghi mai mic 
lasă restul câmpului vizual în afară, văzând fie altceva, fie 
existând în general ceva în afară, precum aerul. Dar când vede¬ 
rea nu ar lăsa nimic /în afară/ din pricina unui munte foarte 
mare, ci doar ar fi egală /cu unghiul sub care se vede muntele/ 
şi nu ar mai fi cu putinţă să vadă altceva, dat fiind că deschiderea 
/unghiului vizual/ corespunde /dimensiunii/ obiectului văzut, 
sau chiar obiectul văzut ar depăşi în ambele laturi, ce s-ar mai 
putea spune în acest caz ? Obiectul apare totuşi cu mult mai 
mic decât este în realitate, deşi este văzut de întreaga vedere! 
Şi dacă te-ai uita la cer, ai putea afla acest lucru fără îndoială. 
Căci nimeni nu ar putea vedea dintr-o singură privire întreaga 
emisferă, şi nici vederea n-ar putea să se scurgă <%u0f|vai> /din 
ochi/ într-atât, fiind extinsă până la /dimensiunea/ emisferei. 9 

Dacă cineva vrea /totuşi să creadă această teorie/, să i se 
acorde! Dacă deci întreaga privire ar cuprinde întregul /cer/, 
o mărime de multe ori mai mare decât cea aparentă se află în 
cerul /real/. Ei bine, cum s-ar putea atunci pune pe seama 
micşorării unghiurilor vizuale faptul că un obiect apare cu mult 
mai mic decât este în realitate ? 


9 Plotin nu ţine seama de faptul că toate părţile obiectului se 
micşorează în proporţie cu micşorarea unghiului vizual sub care se 
văd, ceea ce face ca să avem impresia că obiectul în ansamblu s-a 
micşorat. 



OARE FERICIREA SE ADAUGĂ 
ODATĂ CU CURGEREA TIMPULUI? 
( 36 , 1 . 5 ) 


Tema 

Fericirea nu stă în acumulări în timp, ci în trăirea eternităţii, fie 
şi într-un moment. 


Rezumat 

Fericirea constă într-o stare prezentă şi nu în amintire sau antici¬ 
pare. Comparaţie între diferite feluri de vieţi. Fericirea este în eter¬ 
nitate, nu în timp, şi deci, trecerea timpului nu poate adăuga sau scădea 
nimic din ea. Fericirea rezultă nu din existenţa unor bunuri exterioare, 
ci dintr-o dispoziţie interioară, atunci când Sufletul se află în cugetare. 




1. întrebare: oare fericirea <to E'u5ca|Toveîv> 1 2 sporeşte odată 
cu trecerea timpului, deşi ea ţine întotdeauna de momentul 
prezent? Căci nici amintirea fericirii nu ar aduce ceva /vreo 
nouă fericire/, nici ea nu se află în faptul de a vorbi /despre 
ea/; ci fericirea se află cumva într-o dispoziţie /a Sufletului/. 
Dar dispoziţia există în prezent şi este activitatea vieţii. 

2. S-ar putea spune /ca obiecţie/ că năzuim mereu să trăim 
şi să activăm şi că a obţine aceasta înseamnă să fim mai feri¬ 
ciţi; astfel, /rezultă că/ mai întâi fericirea de mâine va fi mai 
mare /decât cea de azi/ şi aceea care vine în continuare /va fi 
mereu mai mare/ decât cea anterioară, şi ea nu se va măsura 
cu virtutea} 


1 Cuvântul grec este destul de aproximativ redat prin „fericire", 
sau „a fi fericit" care are o conotaţie foarte subiectivă. Probabil că 
mai exact ceva, deşi mai greoi, ar fi de tradus prin „starea de bine". 
Armstrong traduce prin „well-being", Brehier — prin „bonheur", 
V. Rus (PE) — „fericire". Textul porneşte de la capitolul 10 din 
Cartea I al Eticii Nicomahice, unde Aristotel pledează împotriva 
înţelepciunii tradiţionale (rezumate în apologul lui Solon şi Cresus 
relatat de Herodot) că fericirea unui om nu se poate aprecia decât 
la capătul vieţii. Pentru filozofie (şi aici toate şcolile par să fi fost de 
acord), fericirea nu ţine de timp, deoarece ea este mai curând o dis¬ 
poziţie interioară favorabilă a Sufletului decât şansa de a ocoli suferin¬ 
ţe şi de a întâlni satisfacţii. 

2 Aceasta este motivul pentru care concepţia populară nu poate 
fi acceptată: un om cu adevărat fericit este un om bun; or dacă virtu¬ 
tea c constantă, timpul nu are cum adăuga fericirea. 

Apoi — / în această ipoteză/ — chiar şi zeii vor fi mai feri¬ 
ciţi azi decât ieri şi în acest fel vor fi desăvârşiţi şi nedesăvârşiţi. 

Apoi, năzuinţa /de a trăi/, căutând scopul /său/, prinde 
mereu prezentul şi iar prezentul, şi caută să posede fericirea 
cât timp ar exista. Dar năzuinţa de a trăi, căutând fiinţarea, ar 
aparţine prezentului, dacă fiinţarea se află în prezent. Iar dacă 
doreşte viitorul şi ceea ce vine în continuare, doreşte /tot/ ceea 
ce are şi ceea ce este, nu ceea ce a trecut sau urmează să vină, 
ci /vrea/ să fie ceea ce este deja; ea nu caută eternitatea, ci /vrea/ 
să existe prezentul deja existent. 3 

3. Dar oare are acelaşi sens să spunem: „va fi fericit mai 
mult timp“ şi cu „a văzut cu ochii mai mult timp“ ? Dacă omul 
respectiv a văzut mai bine în faptul că /a văzut/ mai mult timp, 
timpul i-ar aduce un spor. Dar dacă a văzut la fel în orice mo¬ 
ment, chiar şi cel care a văzut o singură dată e la f el cu /oricine 
altul care a văzut oricât de mult/. 4 

4. Un om a avut plăceri un timp mai îndelungat. /Oare este 
el mai fericit decât un altul?/ 5 Durata plăcerii nu ar trebui 
socotită justificat ca intrând în rândul fericirii. Dar dacă cineva 
consideră plăcerea „activitatea neîmpiedicată“ 6 , afirmă acelaşi 
lucru cu /fericirea/ pe care o cercetăm. Iar plăcerea mai mare 
posedă mereu numai momentul prezent, căci trecutul său 
pleacă fără urmă. 

5. Dar oare sunt egali de fericiţi un om care a fost fericit 
de la început până la sfârşit, un altul care a fost fericit în a doua 
parte a vieţii, şi cu un al treilea care după ce a fost fericit la 
început, a îndurat schimbări /nefericite/ ? Aici comparaţia nu 


3 Fericirea nu doreşte cu adevărat viitorul, ci permanentizarea 
prezentului fericit. 

4 Aristotel, Eth. Nic. X, 4. 

5 De fapt, nici pentru Epicur plăcerea — supremul bine — nu 
depinde dc lungimea vieţii. 

6 Aristotel, idem, VII, 13. 

sc face între toţi oamenii fericiţi, ci între cei nefericiţi, atunci 
când au fost nefericiţi şi între omui fericit. Dacă /cel fericit/ 
are mai mult, el are ceea ce are omul fericit în comparaţie cu 
cei neicriciţi şi lui i se întâmplă să-i întreacă pe ei în momen¬ 
tul prezent /în care se face comparaţia/. 

6. Dar ce putem spune despre nefericit? Nu devii mai 
nefericit pe măsură ce trece timpul ? Oare afectele neplăcute 
nu dau mai multă nefericire pe măsură ce trece timpul, pre¬ 
cum durerile caic durează, suferinţele şi toate afectele care 
aparţin acestui tip ? Dar, dacă acestea sporesc răul odată cu tre¬ 
cerea timpului, de ce nu se întâmplă la fel şi cu contrarele lor 
şi cu fericirea? 

In cazul suferinţelor şi al durerilor s-ar putea afirma că tim¬ 
pul adaugă /la rău/, la fel ca durata bolii. Căci apare o con¬ 
formaţie /maladivă/ şi corpul este mai mult vătămat odată cu 
trecerea timpului. Intr-adevăr, dacă corpul ar rămâne la fel şi 
vătămarea nu ar spori, atunci şi aici suferinţa va fi întotdea¬ 
una prezentul, dacă nu s-ar socoti trecutul, climinându-1 pen¬ 
tru ceea ce se întâmplă. Şi de asemenea, răul moral, persistând 
în starea nefericitului, se extinde odată cu trecerea timpului, 
sporind şi viciul CKonctoo prin menţinerea sa. Prin adaosul de 
mai mult /'viciu/, nu printr-un viciu egal /cu sine/ înmulţit /în 
timp/ se face deci nefericirea. 7 Răul sporit, egal /cu sine în timp/ 
nu este simultan prezent şi, în general, el nu poate fi numit 
„sporit", când ai socoti laolaltă răul care încă nu există cu cel 
existând în prezent. Dar ceea ce ţine de fericire posedă mereu 
şi aceeaşi limită şi aceeaşi graniţă. Iar dacă există şi aici un spor 
/de fericire/ odată cu trecerea timpului, încât cel care creşte în 
virtute să devină mai fericit, cel care vorbeşte nu numără şi 
laudă o fericire durând mulţi ani, ci una care a ajuns mai mare 
în momentul în care /virtutea/ este mai mare. 

7. însă, dacă trebuie privit numai prezentul şi el nu trebuie 
adăugat trecutului, de ce nu facem acelaşi lucru în cazul timpu- 

7 Viciul este un fel de boală a Sufletului la Platon — v. Gorgias, 
478a-e. 

lui, ci, adăugând timpul trecut celui prezent, spunem că timpul 
este mai lung ? De ce nu afirmăm că fericirea este tot atât de 
mare cât de lung este timpul /în care ea a existat/ ? Noi am 
putea diviza şi fericirea după diviziunile timpului! Căci, pe de 
altă parte, măsurând fericirea prin prezent, noi o facem indi¬ 
vizibilă. 

Răspund că a număra timpul, chiar pe cel care nu mai e pre¬ 
zent nu este absurd, dat fiind că noi am putea stabili un număr 
al /duratei/ celor trecute şi care nu mai sunt, de pildă, al /vieţii/ 
celor morţi. Dar e absurd a declara că fericirea care nu mai 
există e prezentă fiind mai mare decât cea care e prezentă! 

/Platon/ consideră că fericirea nu persistă prin însumare 
şi că timpul mai lung /din trecut/ în raport cu prezentul este 
ceea ce nu mai există. In general excesul de timp vrea o îm- 
prăştiere a ceea ce în prezent există ca o unitate. De aceea se 
şi spune în mod verosimil /de către Platon/ că /timpul/ este 
imaginea eternităţii* \ /ea, imaginea eternităţii/ voind să facă 
să dispară în timpul care se împrăştie /în trecut/ ceva al său 
care persistă /din eternitate/. în consecinţă, dacă /imaginea/ 
înlătură ceea ce rămăsese în eternitate şi şi-l însuşeşte, îl 
nimiceşte, după ce a fost conservat un timp într-un fel datorită 
acelui /rest de eternitate/, dar /restul/ e nimicit, dacă ajunge 
să-i aparţină în întregime. 9 

Dacă, aşadar, fericirea corespunde vieţii bune, e clar că 
aceasta trebuie considerată viaţa esenţială — aceasta este cea 
mai bună. Ea nu trebuie deci numărată prin timp, ci prin eter¬ 
nitate: eternitatea nu e nici mai mare, nici mai mică, nici nu 
se lungeşte cu o cantitate, ci este faptul de a fi „aceasta" /care 
este/, de a fi fără dimensiune şi de a nu fi în timp. Ceea-ce- 
este /ceva/ nu trebuie unit cu ceea-ce-nu-este, nici timpul nu 


s Text nesigur, considerat de Brehier o interpolare. Citatul este 
din Timaios, 37d. 

9 Ca imagine a eternităţii, timpul posedă o parte asemănătoare 
eternităţii — prezentul, clipa — alta — diferită: trecutul. Aşadar, feri¬ 
cirea care poate ţine de o clipă, aparţine în fond eternităţii, deoarece 
clipa este sustrasă temporalităţii. 

trebuie unit cu eternitatea, nici temporalitatea cu ceea ce e etern, 
nici nu trebuie atribuit extensiune celui fără dimensiune. Ci 
trebuie luat totul ca pe un întreg, dacă îl vei lua, neprimind în 
timp ceea ce e indivizibil, ci considerând viaţa eternităţii, care 
nu provine din însumarea perioadelor de timp, ci care, întreagă, 
provine din întregul timp, luat deodată. 

8. Dacă cineva ar spune că amintirea lucrurilor trecute care 
persistă în prezent furnizează surplusul /de fericire/, pentru 
că /omul/ s-a aflat mai mult timp în starea de fericire, ce s-ar 
putea afirma despre faptul memoriei ? Fie ne referim la amin¬ 
tirea cugetării anterioare, încât omul respectiv ar putea fi numit 
mai înţelept, dar nu s-ar păstra ipoteza /sporului de fericire 
în timp/. Fie ne referim la amintirea plăcerii, adică omul feri¬ 
cit ar avea nevoie de un exces de delectare, fără să-i ajungă 
delectarea prezentă. Insă ce dulceaţă ar aduce amintirea dul- 
ceţii /trecute/? Ca şi când cineva /s-ar bucura/, dacă şi-ar 
aminti că ieri s-a delectat la o masă! Iar după zece ani /dacă 
ar face acelaşi lucru/, ar fi încă şi mai vrednic de râs! Cât despre 
/ amintirea/ înţelepciunii, n-ar servi deloc faptul / că am cuge¬ 
tat anul trecut! 

9. Iar dacă amintirea ar fi aceea a lucrurilor frumoase şi bune 
<tcov Ka/.ojv>, cum de nu s-ar spune ceva cu miez în acest caz ? 
Situaţia este proprie unui om care duce lipsă de lucruri fru¬ 
moase şi bune în prezent şi care, pentru că nu le are acum, caută 
amintirea celor trecute. 

10. Dar — se va zice — timpul îndelungat produce multe 
fapte frumoase, de care însă rămâne nepărtaş omul fericit pen¬ 
tru scurt timp, dacă în general trebuie declarat fericit cel care 
nu /s-a distins/ prin numeroase fapte frumoase. 

Răspund că cel care susţine că fericirea rezultă din /însu¬ 
marea/ multor perioade frumoase şi a multor fapte frumoase, 
stabileşte că fericirea rezultă din ceea ce nu mai există şi e tre¬ 
cut, plus un singur moment al prezentului. De aceea, am sta¬ 
bilit că fericirea este raportată la prezent şi apoi am căutat să 

aflăm dacă a fi fericit un timp mai lung înseamnă a fi mai feri¬ 
cit. Aşadar, trebuie cercetat dacă a fi fericit un timp îndelun¬ 
gat precumpăneşte prin fapte /frumoase/ mai numeroase 
/asupra celui fericit mai puţin timp/. 

Mai întâi/ trebuie observat/ că se poate să fii fericit şi fără 
să făptuieşti şi acest om /inactiv/ nu e mai puţin fericit, ci mai 
fericit decât cel care făptuieşte . 10 

Apoi , faptele nu oferă de la sine binele, ci dispoziţiile /inte¬ 
rioare/ produc faptele frumoase u , iar înţeleptul se bucură de 
bine, chiar atunci când acţionează, dar nu fiindcă acţionează, 
nici de pe urma evenimentelor, ci de pe urma /dispoziţiei inte¬ 
rioare/ pe care o posedă. De fapt şi salvarea patriei ar putea fi 
rezultatul acţiunii unui om rău, iar plăcerea legată de salvarea 
patriei ar putea-o cunoaşte cineva/, chiar şi dacă altul ar pro¬ 
duce /salvarea patriei/. Prin urmare, nu aceasta este ceea ce 
aduce plăcerea omului fericit, ci dispoziţia /interioară/ aduce 
şi fericirea, şi plăcerea, dacă există o plăcere din pricina ei. A 
aşeza fericirea în fapte este propriu celui care aşază /fericirea/ 
în regiunile din afară ale virtuţii şi ale Sufletului. 

Căci activitatea Sufletului se află în cugetare şi /aceasta în¬ 
seamnă/ a fi în activitate, în acest din urmă fel, în sine însuşi. 
Or, acest fel de activitate /in sine/ înseamnă a fi fericit. 


10 Aristotel, Eth. Nic. X, 7, 1177b. 

11 Teză clasică aristotelică: nu faptele bune fac omul bun, ci omul 
face fapte bune. Intr-adevăr, şi un om rău poate face fapte bune, din 
interes, de pildă; dispoziţia interioară este aici decisivă. 



DESPRE AMESTECUL COMPLE1 
37 , 11.7 



Ce au crezut despre „amestecul total" diferite şcoli filozofice. 
Obiecţiile peripateticienilor împotriva amestecului total şi obiecţi¬ 
ile stoice. Peripateticienii susţin impenetrabilitatea Materiei. Teza lui 
Plotin este că impenetrabilitatea lucrurilor este o calitate a formei 
lor şi nu a Materiei. Nu materiile se amestecă, ci anumite calităţi ale 
Materiei care sunt forme. 



1. Trebuie să investigăm aşa-numitul „amestec complet al 
corpurilor" 1 : Oare este posibil ca un lichid să se amestece cu 
un alt lichid în mod complet — unul să treacă complet prin 
celălalt, sau acesta prin primul ? (Nu are importanţă în ce fel 
se produce trecerea, dacă ea are loc.) 

Să-i lăsăm deoparte pe cei care mai curând le combină prin 
juxtapunerea /atomilor/ decât le amestecă /în sens propriu/, 
dacă trebuie ca amestecul să producă un întreg omogen şi ca 
oricare cea mai mică parte să fie rezultatul amestecului din 
părţile amintite. 2 

Cei care combină numai calităţile, dar juxtapun materia fie¬ 
cărui corp şi aduc la /materie/ calităţile provenite de la fiecare 
corp, ar putea fi demni de încredere, pentru că vorbesc de rău 
amestecul complet; 3 de asemenea, pentru că —/după ei/— mă- 


1 O problemă — am spune noi azi — de fizică şi de chimie, pe 
care, pe atunci trebuiau să o rezolve filozofii: două materii sau cor¬ 
puri se pot sau nu intcrpenetra complet, altfel spus, este Materia per¬ 
fect penetrabilă, sau opune o anume rezistenţă la diviziune la un 
moment dat? Stoicii credeau că este penetrabilă, în vreme ce peri¬ 
pateticienii obiectau. Alexandru din Aphrodisias scrisese un tratat 
pe acest subiect, De mixtione, ale cărui argumente sunt reluate de 
Plotin în bună măsură. Totuşi, Plotin nu se raliază nici punctului de 
vedere peripatetician, căci a accepta că Materia este impenetrabilă, 
ar însemna să o doteze cu o proprietate esenţială; or Plotin retrage 
Materiei orice proprietate. V. şi BP, II, pp. 89-90. 

2 Referire la Anaxagoras, Diels, 59A 54 şi la Democrit, la care se 
referă Alexandru din Aphrodisias în De mixtione, 2. V. 

3 Peripateticienii. 

rimile masselor par să se reducă în bucăţi, dacă nu apare nici 
un interval pentru nici unul dintre corpuri, dacă diviziunea va 
fi continuă prin penetrarea totală a unui corp faţă de celălalt. 
In plus / — apar dificultăţi — / când corpurile amestecate ocupă 
mai mult volum decât fiecare luat în parte şi anume tot atâta 
volum cât suma volumelor fiecărui corp. Or, dacă întregul corp 
străbate complet celălalt corp în întregul său — susţin ei — ar 
trebui ca volumul în care celălalt corp a fost introdus să rămână 
la fel /ca înainte de amestec/. Acolo unde volumul /amestecu¬ 
lui/ nu devine mai mare, ei invocă plecarea aerului /din ames¬ 
tec/, în locul căruia a intrat celălalt corp. 

Şi în ce fel un corp mic, răspândit într-unul mare, l-ar putea 
penetra complet ? Şi ei mai aduc şi alte asemenea obiecţii /îm¬ 
potriva amestecului complet/. 

Cei care introduc teza amestecului complet ar putea afir¬ 
ma că, desigur, corpurile se divid şi că ele nu se consumă în 
procesul diviziunii lor, chiar atunci când amestecul este com¬ 
plet. De fapt — spun ei — sudoarea nu produce orificii ale cor¬ 
pului şi el nu este perforat /pentru a produce sudoarea/. Iar 
dacă cineva ar susţine că nimic nu se opune ca natura să fi făcut 
astfel /corpul/ pentru ca sudoarea să-l străbată/, ce-am putea 
răspunde ?/ însă la artefacte, când sunt subţiri şi continue, se 
vede că lichidul le îmbibă complet şi că el curge dintr-o parte 
în alta. Fiind vorba despre corpuri, cum e cu putinţă să se 
întâmple aşa ceva ? Nu e uşor de înţeles ce fel corpuri care nu 
se divid se străbat /reciproc/. E clar că dacă s-ar divide com¬ 
plet, s-ar distruge reciproc. 

Apoi când spun că adesea mărirea volumului nu se întâm¬ 
plă, ei acordă celorlalţi /adversarilor/ ocazia să invoce drept 
cauză pentru aceasta ieşirea aerului. E dificil de explicat mărirea 
volumului, şi totuşi ce opreşte să se spună că, atunci când fiecare 
cotp îşi aduce şi mărimea laolaltă cu celelalte calităţi, apare şi 
o mărime /a volumului/ f ” 4 Nici aceasta nu este nimicită, aşa 
cum nu sunt nimicite nici celelalte calităţi, şi, aşa cum într-un 


4 Mărimea este la Plotin o calitate şi aparţine de formă; ea nu este 
o proprietate intrinsecă a Materiei. 

caz există o formă a calităţii amestecate din cele două /calităţi/ 
ale /celor două corpuri/, tot aşa există şi o altă mărime /a com¬ 
pusului/. Acolo amestecul produce o mărime rezultată din 
două mărimi. 

Aici, adversarii /teoriei amestecului complet/ ar obiecta că, 
dacă materia /unui corp/ este juxtapusă materiei /celuilalt corp/ 
şi massa celeilalte masse, de care este asociată mărimea, s-ar 
putea afirma teza noastră. Dar dacă materia /unui corp/ lao¬ 
laltă cu mărimea ce-i este în mod primar asociată /s-ar ameste¬ 
ca cu cealaltă/ complet, rezultatul nu ar fi ca atunci când o linie 
s-ar situa în continuarea altei linii atingând-o cu punctele sale 
la capete — aici ar exista creştere în dimensiune — , ci altminteri, 
ca o linie ajustată peste o altă linie, încât să nu existe creştere 
în dimensiune. 

Corpul mai mic îl străbate complet pe cel mai mare, şi ccl 
foarte mic — pe cel foarte mare: în aceste cazuri este limpede 
că ele se amestecă. în cazuri neclare, se poate spune că /corpul 
mic/ nu străbate întregul, dar în cazurile în care /amestecul/ 
e evident, nu s-ar putea spune /că corpul mic nu străbate între¬ 
gul/. Ei ar vorbi despre o extindere a masselor; nu spun totuşi 
lucruri foarte plauzibile, acceptând ca cea mai mică massă să 
se extindă atât de mult. Căci ei nu transformă corpul acor- 
dându-i mai multă mărime, ca şi când ar rezulta aer din apă. 

2. Trebuie să cercetăm chestiunea în sine: ce se întâmplă 
atunci când oricare ar fi massa de apă, ea devine aer ? 5 în ce 
fel stă corpul mai mare în cel care se naşte ? Acum să fie date 
unele argumente, fiind afirmate şi multe altele de către fiecare 
parte. Noi să privim prin noi înşine ce anume trebuie spus şi 
care opinie este în acord cu cele spuse sau ce altă opinie se va 
ivi în afara celor afirmate aici. 

Aşadar, atunci când apa se scurge prin lână, sau când o foaie 
de papirus suge apa, cum de nu /e limpede că/ trece prin ea 
întregul corp lichid ? Sau atunci când nu curge /în afară/, în 
ce fel considerăm că materia unui corp se atinge de materia 


5 Este vorba, probabil, despre evaporare. 

celuilalt — massa unuia de massa celuilalt — şi admitem că 
numai calităţile lor intră în amestec ? Căci materia apei nu se 
va juxtapune /materiei papirusului/ la exteriorul foii de papirus 
şi ea nu se află nici în anumite despărţituri ale foii. într-ade- 
văr, întreaga foaie este umedă şi nicăieri materia nu este golită 
de calitatea /apei/. Iar dacă materia este pretutindeni laolaltă 
cu calitatea, apa este pretutindeni în papirus. 

Sau nu apa /este pretutindeni/, ci doar calitatea apei ? Dar 
atunci unde este apa? Cum de nu este aceeaşi massă /de 
papirus/ ? /Apa/ adăugată a umflat papirusul. Căci a luat o mă¬ 
rime de la apa infiltrată. Dar dacă a luat-o, înseamnă că s-a 
adăugat o massă. Iar dacă s-a adăugat, înseamnă că nu a fost 
absorbită în cealaltă massă. Trebuie, aşadar, ca materiile să se 
afle în locuri diferite. Sau ce împiedică, după cum /un corp/ 
dă şi ia din calitatea /sa/ de la celălalt, la fel să se petreacă 
lucrurile şi în cazul mărimii ? 

însă o calitate, adunându-se cu o altă calitate, nu /mai/ este 
aceea /iniţială/. Ci, aflându-se laolaltă cu o alta, în momentul 
când este laolaltă cu o alta, nu mai este curată şi nici nu este 
pe deplin ea, ci se atenuează. Or, când mărimea se alătură unei 
alte mărimi, ea nu dispare. 

S-ar dori însă să se ştie în ce fel, atunci când un corp stră¬ 
bate cu totul un alt corp, el produce secţionări /în acest corp/. 
Noi înşine susţinem că, în fapt, calităţile străbat corpurile şi 
nu produc secţionări. S-ar putea răspunde că aceasta se întâm¬ 
plă deoarece calităţile sunt incorporale. 

Dar dacă şi Materia însăşi este incorporată 6 , pentru care 
motiv, Materia cât şi calităţile fiind incorporale, dacă sunt ast¬ 
fel calităţile încât să fie puţine, ele nu străbat în acelaşi fel /cor¬ 
pul/ laolaltă cu Materia ? Faptul că nu străbat corpurile solide, 
fiindcă au astfel de calităţi încât să fie împiedicate să le stră¬ 
bată, sau că sunt prea numeroase laolaltă /înseamnă/ a nu putea 
putea să le străbată împreună cu Materia? 

Dacă, prin urmare, mulţimea calităţilor produce aşa-numi- 
tul corp dens, mulţimea respectivă ar fi cauza /pentru care acele 


6 Este teza lui Plotin, v. 72,11.4 şi 25,11.5. 

calităţi nu-1 străbat/. Iar dacă densitatea este o calitate proprie, 
precum este şi aceea pe care unii o numesc „corporalitate", cali¬ 
tatea proprie /ar fi cauza respectivă/. Astfel încât nu calităţile 
luate ca atare vor alcătui amestecul, ci luate ca anumite cali¬ 
tăţi determinate, şi nu Materia luată ca Materie se va ameste¬ 
ca, ci luată ca Materie împreună cu o calitate determinată. Mai 
ales dacă /Materia/ nu are mărime proprie, ci doar că nu pierde 
mărimea /pe care o are/. Iată problemele şi în ce fel sunt ele 
disputate. 

3. Deoarece am amintit de corporalitate, trebuie cercetat 
dacă corporalitatea este un compus din toate /calităţile cor¬ 
pului/, sau este o formă şi o raţiune formatoare, care, aflân- 
du-se în Materie, produce corpul. Dacă acesta este corpul — 
ceea ce este alcătuit din toate calităţile împreună cu Materia, 
atunci corporalitatea ar fi o formă. Iar dacă raţiunea forma¬ 
toare este aceea care, sosind, produce corpul, este limpede că 
raţiunea formatoare cuprinzând /Materia/, posedă toate cali¬ 
tăţile. 

Această raţiune formătoare, dacă ea nu este, în alt sens, o 
definiţie ostensivă a ceea ce este lucrul, ci este o raţiune care 
face lucrul, trebuie să nu îmbrăţişeze la sine Materia, ci să fie 
o raţiune formatoare asociată Materiei, şi, apărând în ea, tre¬ 
buie să realizeze corpul. Iar corpul trebuie să fie Materie şi raţi¬ 
une formatoare inerentă, în vreme ce raţiunea, fiind formă, 
trebuie privită fără Materie ca fiind simplă, chiar dacă, pe cât 
de mult e posibil, ea nu e separată /de Materie/. Căci există o 
altă raţiune formatoare separată /de Materie/, aceea din Intelect. 
Şi este în Intelect, fiindcă ea însăşi este Intelect. Dar despre 
acestea, vom vorbi în altă parte. 

La Plotin avem un caz destul de rar în epocile vechi, 
de spontaneitate creatoare, relativ puţin prelucrată 
şi disimulată — o operă care păstrează destul de fidel 
amprenta inspiraţiei genuine şi care, pe de altă parte, 
t'ematizează inspiraţia ca fenomen psihologic în cu¬ 
prinsul operei sale. Probabil că filozoful resimţea 
prea puternic această experienţă şi o considera sub 
raport existenţial prea covârşitoare pentru a se strădui 
să o controleze mai serios. Acesta este un motiv 
important pentru a înţelege de ce experienţa gândirii 
inspirate, mai ales în variantă proprie, a putut fi pusă 
de Plotin la temelia modelului său teo-cosmogonic. 
Şi vom vedea cum tocmai caracteristica propriei gân¬ 
diri inspirate — de a fi originală, non-deliberativă, 
holistică, infra-conştientă, certă, incontinentă — 
caracterizează la acest filozof şi gândirea Intelectului 
divin, universal, creatorul Universului, de parcă acest 
Intelect ar fi proiecţia minţii lui Plotin în eternitate! 

